
MARO COYVTE. 


, SETENTVCKE I. 


Heyv nakcokv Tewe e'ppuce, Eplehame e'ppuce, Cesvs 
Ké heckvrane vtecicvtet os. 

2 Eplehame Iseken en heckuehocvtes; momen Iseke 
Pda en heckuehoevtes; momen Cekvpe Cutvn en 
heckuehocvtes, momen etecakkakateu ; 

3 Momen Cutv Felesen hvtvm Selvn Temvt en heckue- 
cvtes; momen Felese Eslvmen en heckuehocvtes ; mo- 
men Eslvme Elvmen en heckuehocvtes ; 

4 Momen Elvme Vmenetapen en heckuehocvtes; mo- 
men Vmenetape Neasvn en heckuehocvtes; momen 
Neasv Salmvn en heckuehocvtes ; 

5 Momen Salmv Poosen Lekapet en heckuecvtes; mo- 
men Poose Open Luret en heckuecvtes; momen Ope 
Cvsen en heckuehocvtes ; 

6 Momen Cvse Tewe mekkon en heckuehoevtes; mo- 
men Tewe mekko Salomvn Yuliv e'hiwv tatet en heckue- 
cvtes; | 

7 Momen Salomv Lopoen en heckuehocvtes; momen 
Lopoe Epivn en heckuehocvtes; momen Epiv Kë en 
heckuehocvtes ; 

8 Momen Ese Cosefaten en heckuehocvtes; momen 
Cosefate Colvmen en heckuehocvtes; momen Colvme 
Osivn en heckuehocvtes ; 

9 Momen Osiv Corvmen en heckuchocvtes; momen 

Corvme Ekasen en heckuehocvtes; momen Ekase Ese- 
kivn en heckuehocvtes ; 

10 Momen Esekiv Menasen en heckuehocvtes; momen 
Menase Emvnen en heckuehocvtes; momen Emvne Co- 
sivn en heckuehocvtes ; 

11 Momen Papelvn yiii mahen Cosiv Gr kin 
en heckuehocvtes, momet etecakkakateu : 

12 Momen Papelvn resorihohcofvn, Cekoniv Svlatevn en 
heckuehocvtes ` momen Svlatev Solopepen en heckueho- 
evtes: 

13 Momen Solopepe Epivten en heckuehocvtes; momen 
Epivte Elieken en heckuehocvtes; momen, Elieke Esvn 
en heckuehocvtes ; 

14 Momen Esv Setvken en heckuehoevtes ; momen Se- 
tvke Ekemen en heckuehocvtes; momen. Ekeme Elivten 
en heckuehocvtes ; 

15 Momen Elivte Eleasvn en heckuehocvtes; momen 
Eleasv Marrvn en heckuehocvtes ; momen Marrv Cekvpen 
en heckuehocvtes ; 

16 Momen Cekvpe Cose, Mele e'hen, en heckuehocvtes ; 
momen Mele aossen Cesvs, mv Klist kihocat, heckvtes. 

17 Monkv Eplehame vteke Tewe erorat honvpse omvl- 
kat palen-ostohkakes; momen Tewe vteke Papelvn svpe- 
hoyvte erorat honvpse palen-ostohkakes; momen Pa- 
pelvn svpehoyvte vteke Klist erorat honvpse palen- 
ostohkakes. 

18 Momen Cesvs Klist heckvte hiyomèt omvtes: E'cke 
Mele Cose temfvccet ehiwvranet omof, tohvhoyeko 
munken, Puyvfekev Veakat enaken es nvrkese tates. 

19 Mohmen Cose, hokte e'he este fvccvt omet, Vles- 
ketv en hayvkot, ehkusen wikares, komvtes. 

20 Momis heyv nanvken vkerricof, hecvs, Pucase em 
encelvt vpueckv oben em e heckuecet, Cose, Tewe ep- 

puce toyetskat, ce ”hiwv Mele evpvyetv ce penkahlats, 
mv ofv hocackat Puyvfekev Veakat enaket okv. 

21 Momen cepvnusen heckuecvres, momen CESVN ki- 
cet hocefetskvres; em estvlken en holwvyeckv enkvpv- 
ken hesahuecvret okv, kicvtes. 

29 Momen heyv omvlkv hiyomecat Pucase owalv 
en kerkuecen nake onayvtet esfvckvranaten omvtes, hvin- 
maket, 

23 Hecvs, fvcenvt nvrkehset, cepvnusen heckuecvres, 
momen e hocefkv EMANYUEL kievkvres, mv ohyvtek- 
hoyat, Hesaketvmese epu'pakat, maketvt omes. 

24 Momof Cose nocvten ahuyiret, Pucase em encelvt 
em punayvten momvtes, momet e ”hiwvn evpayvtes: 

. 95 Momen, kerreko emunken, cepvnuse hvteceskvn 
heckueevtes; momen e hocefkv CESVN kievtes. 


SETENTVCKE II. 


Momen Helot mekko like nettv take ofvn, Cesvs Pe- 
rehem Cutev ofv heckof, hecvs, este hoporrenvlke hvsossv- 
fvecv awet Celuslvmen yicvtes, 

2 Estvn Cusvlke em mekko heckat like haks? en 
kococumpv  hvsossv-fvcevn — heceyvtet, vrakkuecvranet 
yicèkv, makaket. 

3 Momen, Helot mekko pohat, Celuslvmvlke omvikv 
svpvket fekhervkekates. 

4 Momet este em plest enhomvhhotat omvlkvn, en 
nakcohv-hayvlkeu vteloyof, estvmvn Klist heckvranvte 
` em 'pohvtes. 

5 Momen em onvyakat, Perehem tvlofv Cutev ekvnv; 
biyomén owalv coyvtet omekv, 

6 Momen Perehem, Cutv em ekvnv ofv liketskat, Cutv 
em mekkvike FAS, cotkus mahat toyetskekos; mekko 
vm este Eslevl vfvstvranat a ec ossvret ok, kicakvtes. 

7 Momof Helot, este DEE ehkusen enhohiket, 
estofvn kococumpv hecket omvte hericet em "pohvtes. 

8 Momet Perehem ohtotvtes, Vpeyet, hericet estuce 
mvnettusan hopoyvkes: momet eshecatskof, punvkv 
hvtvm  'svn  yieatskvres, vneu  ahyit vrakkuecaren, 
kicet. 

9 Momen mekko em apohihcofvt, enkvpvkakvtes; mo- 
men, heevs, mv kococumpv hvsossv-fveev hecakvte enho- 
mahtet aye emunket, estuce mvnettuse wakkat: onvpvn 
er oh fekhonnvtes. 

10 Momen kococumpv hecakat afvcketv rakken tayen 
es afvckakvtes. | 

11 Momen cuko seceyof, hopuewuce e'cke Melen vpaken 
hecakvtes, momet tvkpvlatket vrakkuecakvtes: momet 
nakvtehkv en hauhicof; nanvke e'makvtes, cvtokunaplane, 
lipenv helukfumecvn, smvnv esyomen. 

12 Momen vpueckv ofvn Helot oh fuleevranekon Hesa- 
ketvmeset en kerkuehcen, vyetv etvmin em ekvnv yoh 
fulecepvtes. 

13 Momen vpeyehpof, hecvs, Pücase em encelvt 
vpueckv ofvn Cosen em e heckuecvtes, Ahuyiret hopue- 
wuce e'cke tepakvn evpayet, Ecepsen "soh letkvs, mo- 
met mvn liketske munken cem onvyares: Helot hopue- 
wucen elecetvn komet hopoyvranekv, kievtes. 

14 Momen ahuyiret, hopuewuce e'cke tepakvn evpayet, 
neren es ayvtes, Ecepsen. | 

15 Momen, Ecepse osse ev'ppuce enhuehkvyvtes, make 
Pucase em punvkv owalv kerkuecvte esohfvekvren, mvn 
like munken Helot elvtes. 

16 Momof Helot, este hoporrenvlket nakhayekot 
fullvten hecof, tetayen  evpakkvtes, momet vtotet, 
cepvnvkuce ohrolope en hokkolan vteken "ra en kvnea- 
pat Perehem momet em vtekakat vtehkat omvlkvn 

pvsatvtes, este hoporrenvlke hericet em ”pohvte vevk- 
vyen. | 

17 Momof Cvlemiv owalv opunayvte esfackvtes, hvm- 
make, 

18 Lemv ofv en haket pohkvtes, waketvt, momen hv- 
kihketvt, momen .hvkibketv rakket, Lecvlet en hopueta- 
kucen es hvkihket, emahlvpvtkvre tayekates, svkepe- 
kokv. 

19 Momis Helot ehlof, hecvs, Pacase em encelvt 
vpueckv ofvn Cose em e heckuecvtes, Ecepse ofvn, 

20 Ahuyiret, hopuewucen, e'cke tepakvn evpayet, 
Eslevl ekvnvn es vyvs: estuce en hesåketv em vrahkvte 
pvsvtkepekv, kicet. 

21 Momen ahueret, hopuewuce e'cke tepakvn evpayvtes, 
momet Eslevl ekvnvn “res orvtes. 

22 Momis Akelaet, e'rke Helot vyoposket, Cutev ofvn 
mekkveuken pohat, vyetv penkalvtes: momis Hesaketv- 
mese vpueckv ofvn en kerkuecekv, fiyiket Kalvlen ayvtes. 

23 Momen tvlofv Nasvle hocefken ayet er likvtes: Na- 
svlvlken kihocvres, owalvlke opunahoyvte sohfvekvren. 


SETENTVCKE II. 


Mv nettv take omof Cane paptisvt, Cutev vnrvwv ofyn ` 
 erkenaket, 

3 Momet, Cem vkerrickvn eticvks, hvlwe em ohmek- 
ketvt vwolicusekv, maket; 

3 Momet, Opunvkv en haket vnrvwvn huehket, Hesa- 
ketvmese em vyetvn etetakuecvks, en nenen lvpotlvken 
hahicvks, maket, owalv Hesiv opunvyece okvte heyv estet 
met omekv, maket vlakvtes. 

4 Momen mv Cane rvece-kuphe essen accet, cusse 
sewvnaketvn etetackv sewvnvket omvtes: momen tvffo- 
noksv momen fo-semvnole en evmpe en hompetv tates. 

5 Momof Celuslvme, Cutev, Cotvne Avcce afopke este 
omvlkvt esosset oh vpeyvtes, 

6 Momet, en holwvyeckvn e ohonvyaken, Canet Cotv- 
nen vk paptisvtes. 

7 Momis Falvsevlke, Satusevlke esyomat sulket páptisan 
en yicen hecof, Cetto honvpse toyatskat, : Cvpvkketv 
vlvkvranan em pefatkvks, estimvt. ce kicvke haks? 

8 Monkv vkerrickv etickv oricen em etten hayvkes; 

9 Momen, Eplehame pu'rken océs, maketv vkerrih- 
catskvs; Hesaketvmese` heyv evto asosse hopuetake 
Eplehame em mahmice tayet omen, ce kicvkit okikv. 

10 Momen hiyomis pueuswv eto eceskv take vwakkés: 
monkv eto em ette heren hayekat vtekat tacket, totkvn 
tvk wihoket os. 

11 Vne mehenwvn uewvn es ce BEE omis, vker- 
rickv etickvn; momis cv yupv vlakat vne ”svn yekees, 
em estelepikv en cvwvye taye heretv orvks: mvt Payv- 
fekev Veakan, momet totkvn es ce paptisvkvres. 

12 Mv este es em weskv e'nke ofvt/'s, momen naken én 
nerkv en cesketv heren hvsvtecvres; momet en teleko 
vtelohyet, tohton vtehvres: momis en tvleesse,. totkv 
vsleko tayan es nekrievres, kicakvtes. 

13 Moinof Cesvs Kalvlen atet Cotvnen Canen em vlakv- 
tes, paptisvren. 

14 Momis Cane em vsehvtes, Vne min cv paptisetske 
tayes, momat vnen vm vlaketske haks? kicet. 

15 Momen Cesvs em vyoposket, Hiyomat vm vkvsvmvs; 
hiyomén fvecetv omvl sohfvceceyvre momvre tayet 
omekv, kievtes. Momof em vkvsamvtes. i 

16 Momen Cesvs paptiskan vpakusen uewvn enkvpaket 
vcemkvtes; momen heevs, sutvt en hauhakvtes; momen 
Hesaketvmese em Puyvfekevt pveehowe omèt hvtapket, 
oh liken heevtes. 

17 Momen hecvs, opunvkv en hake hviwe atet, Heyvt 
Cv'ppuce vnokecke, mv ofv vfackusvyat tes, maket 
pohkvtes. 


SETENTVCKE IV. 


Momor Cesvs, Puyvfekevt evpvhyet, vnrvwvn es ossvtes, 
puyvfekev holwakat eskerrvren. 

2 Momen nettv pale-osten nere pale-osten eelvwebcof, 
renyupvn elawvtes. 

3 Momen eskerrvt em vlakof, Hesaketvmese E'ppuce 
toyetsken omat, maketsken, heyv cvtot tvklike hakv- 
kekvs, kicvtes. 

4 Momis em vyoposket, Este tvklike tvlken vhesahke- 
kos, momis opunvkv Hesaketvmese e cukwv aossat 
vtekan vhesakvres, maket coket os, kicvtes. 

5 Momof puyvfekev holwakat evpvhyet, tvlofv vcakan 
"res ceyvtes; momet cuko-vcakat sohvpettv oh licvtes. 

6 Momet, Hesaketvmese E'ppuce toyetsken omat, a e 
tvk wikvs; Ec ohfveevn em encelvlken vhakvn emvres; 
momen enke taken es ce kåwvpvkvres, cele cvton es 
vnaf ketskekaren, maket cokét omekv, kicvtes. 

7 Hvtvm, Pucase cen Hesaketvmese eskeriyetskvs, 
maket coket os, Cesvs kicvtes. 

8 Hvtvm puyvfekev holwakat ekvnv hvlwe mahen es 
vcemkvtes, momet yvmv ekvav tvlofv ocakat omvlkvn, en 
rakketvu hecicvtes ; 

9 Momet, Heyv nanvke omvlkvn ce'mares, tvk latket 
ve vrakkuecetsken omat, kicvtes. 

10 Momof Cesvt okat, Setvne toyetskat, etvn vyvs; 
Pucase cen Hesaketvmesen vrakkuecet, mv tvlken em 
vtotketskvres, maket coket omekv, kicvtes. 

11 Momof puyvfekov holwakat enkvpakvtes: momen 
hecvs, encelvlket yicet, vfvstakvtes. 

12 Momen Canen cuko-yekevn pihokveuken Cesvs poh- 
het, Kalvlen ayvtes; 

13 Momet Nasvlen enkvpaket ayet, Kvpvnevn, vkhvse 
vfopke Sepulvn Naftelem em vtekakat ton, erlikvtes ; 

14 Sepulvn ekvnv, momen Naftelem ekvnv, vkhvse en 
nene, Cotvne tvpalv, Kalvle Centilvlke em ekvnv ; 

15 Este yomuckofv vpokvte hvyayvke rakken hecen ; 
elkv em ekvnv: mómet em vpette oce vpokvte hvyayvket 
em osses, 

16 Hesiv owalv opunayvte sohfvckvren. 

17 Men vteken Cesvs erkenvketvn, momet, Vkerrickv 
eticvks; hvlwe em ohmekketv vwolicusekv; maket, 
vlicecvtes. 

18 Momen Cesvs, Kalvle em vkhvse vfopken yvkapet 
aret, tecakkvte hokkolet, Simv Petv kihocat, etecakkat 
Vntolun tepaket hoyvn vkhvse vk wikaken hecvtes; 
rvro-poyvlket omekv. 

19 Momen, Vc vevkvhoyvks; momen este em vkwiyvl- 
ken ce hayvkares, kicvtes. 

20 Momen moman vpaken hoyv SHEER vevkvhoyvtes. 

21 Momen mv ayat, tecakkvte eti hokkolen, Cems, 
Sepete e'ppuce etecakkat Canen tepaket e'rke Sepeten 
vpaket perro-cuko ofvn en hoyv taken mvhericaken 
hecvtes; momet enhuehkvtes. 

29 Momen moman vpakan perro-cuko momet erkeu 
wihket, vevkvhoyvtes. 
. 93 Momen Cesvs Kalvlen hvmecicet arvtes, en sene- 
kake take ofvn emvhayet, momet Avlwe em ohmekketv 
em  opunvkv-hervn es  erkenaket, momet enokketv 
vtekat, momet este eni enanokketv vtekat omvikvn 
wicecet. 

24 Momen ohonvkv Selev omvl etehoyanvtes, momen 
este enokhokat enokketv momet estemerketv cahmelike 

en heckakat, momen puyvfekev-holwakat vtehkakateu, 
momen bacohakakateu, momen palse es enokhokat, 
omvlkvn 'sen yicen, em wicecvtes. 

25 Momen este sulsuke mabet Kalvle, Tekapole, 
Celuslvme, Cutev, momet Cotvne tvpalv vwe tis vevkv- 
peyvtes. a 

| SETENTVCKE V. 

Momen este sulsuke hecat, ekvnhvlwen ohcemkvtes: 
momet likof, en kerrepviket en yicvtes. 

2 Momen `e cakwv hvwvklehcet, emvhayvtes, hvmma- 
ket, 

3 Puyvfekev ofv kvnevpakusat en herakes; hvlwe em 
ohmekketvt enaket okv. 

4 Hvkihhokate en herakes; emahlvpvtkvkvret oke, 

5 Byaskakusate en herakes; yvmv ekvnvt enake taret 
okv. | 

6 Fvecetv elvwe ewvnhkakat en herakes; fvcecvkvret 
okv. | 

7 Merrakate en herakes; merretvn en heckvkvret okv. 

8 Efeke ofv hvsvthakusat en herakes; Hesaketvmesen 
hecvkvret okv. 

9 Herkv hayvlke en herakes; Hesaketvmese en hopue- 
taken kihocvret okv. 

10 Fvecetv vrahkv assehocat en herakes; hviwe em 
ohmekketvt enaket okv. 

11 Cen hervkes, holwvken ec opunvyecvket, ece'ssecv- 
ket, nak holwvke vtekat omvlkvn 'sec oh laksvket vc 
vrahkvn ce kihoevke estomis: 

12 Afvckvkes, momen ece “fackusvkekvs; feketv 
hviwe-tvlofv cem ocat rakket omekv; -matvpomen 
owalvlke ce homv take fullvten assecakvtèt omekv. 

13 Ekvuv em okcvnwv toyatskes; momis okevnwvt en 
yekcet en sumken omat, naken svpvtecvr haks? ohvtv- 

lakat estomeckv toks, vpvlvthohyen, estet oh svpvklvra- 
nat tokon omat. 

14 Ekvnv en hvyayvke toyatskes. Tvlofv ekvnhvlwen 
oh likat vrvnahkekos. 

15 Momen estet kulke kulehcet, svkerkv elecvn esliev- 
kekot os, momis kulke sohhuerickvn sohhuericaken, 
cuko vtehkat omvlkvn en hvyayicet omes. 

16 Mv omét cen hvyayvke take este ehomvn hvyayv- 
kekvs, cem vtotketv take herakan hecet, Ce'rke take 
hvlwe likan vrakkuecvkvren. 

17 Vhakv, monkat owalvlke em punvkv sumecicvranet 
vlaket.os, cv kohmatskvs: sumecicvranvyat tokot, momis 
sohfvceevranit vlvkvyet os. 

18 Mehenwvn ce kicvkikv, Sutv ekvnv esyomat sum- 
keko vtekat letv cotkus mahat, monkat letv enake cot- 
kus mahat estomaten vhakv eu .sumkeko emunken, 
omvlkvt sohfvekvres, 

19 Monkv estimvt o estomet heyv vhakv lopockus 
mahat hvmkvteken kacet,momen este mvhayat, hvlwe 
em ohmekketv ofv cotkus mahan kihocvres; momis 
estimvto estomet vfastet, momén este 'semvhayat hvlwe 
em ohmekketv ofv rakken kihocvres. 

20 Ce kievkikv, Cem fvecetv taket nakcokv-hayvlke, 
momet Falvsevlke em fvecetvn emuntvlekon omat, esto- 
mét hvlwe em ohmekketv escehyatskekos. 

21 Elehcetskvs; momen estimvto estomet elecat ohfvece 
tetaye em penkvlke tares, hofunvlke makvtet omen, 
pohatskvtes : ) 
22 Momis vne ce kicvkis, Estimvt o estomet etecakkvte 
nake omecice sekon en hometat, ohfvoce tetaye em 
penkvlke tares: momen estimvto estomet etecakkvte, 
Ehvperkv toyetsks, kicat, en  nvkvfhote tayen em 
penkvlke tares: momis estimvt o estomet, Ce hopor- 

renekat, makat, totkv-rakko eceye taye em Ka 
tares. 

23 Monkv nake Mesaketvmese emvranetskat alten svla- 
ketskis, mvn, etecakketskvte nake ce'nrvpuecet on vker- 
ricetsken omat, 

24 Nake emetv altv ehomv wihket, ahyet, wer 
ketskvte taten tenheriket, rvlahket, nake emetv emvs. 

25 Ce'nrapv lvpkusan etenherkvs, momeiske tetayet 
etepvkét vhoyatskof, monkon omat, estofvtis ce'nrapv 
ohfvececv ehomvn ce huericen, ohfveceevt este-wvnayv 
enke ofvn ce wihken, cuko yekevn ce ”pike wites. 

26 Mehenwvn ce kicis, Estofvn aosseko emunket 
kotenv cotkus mahat espoke mahen fehketske tvlkusvres. 

27 Hoktahretskvs, hofunvlke makvtet ornen pohats- 
kvtet os. 

28 Momis vne ce kicvkis, Estimvt o estomet hokten 
hecet, eyacen omat, e feke oben es boktate hoyvneps. 

29 Momen ce turwv vkvpervt ce 'lentappuecen omat, 
ossicet, ce'nkvpvken vwikvs: ce'na omvlkv estemerkv 
hute tvk wihokekon, ce "nalvcce hvmkvtekis sumkat min 
cen heret okv. 

30 Momen ce'nkvpervt ce ”lentappuecen omat, tacet, 
ce'nkvpvken vwikvs; ce'na omvlkv estemerkv hute tvk 
wihokekon, ce 'nalvcce hvmkvtekis sumkat min cen 
heret okv. 

31 Estimvt o estomet e 'hiwv wiken omat, nakcokv 'se- 
tenkvpvketvn e'mekvs, mahokvtet os: 

. 82 Momis vne ce kicvkis, Estimvt o estomet e 'hiwv 
hoktarekofyn wiken omat, hoktarepuecet omes; momen 
estimvt o estomet wihokat epayen omat, hoktaret omes. 

33 Hvtvm, Hesaketvmese es hocefe fveceko opunah- 
yetskvs; momis Hesaketvmese etemfaccetskat momecv- 
ranetskès, hofunvlke makvtet omen pohatskvtet os. 

34 Momis vne ce kievkis, Estofvu nake es hocefet opu- 
nahyetskvs; hvlwe tateu; Hesaketvmese em ohliketv. 
veaket omekv : 

35 Momet ekvnv tateu, ele em ohsehoyickvt omekv; 
Celuslvme tateu, Mekko rakkat eme tvlofvt omekv. 

36 Ce'kv tateu es vhocefet opunahyetskvs, ce'kvesse 
hvmkis hvtke, lvste tateu hayetskeko tayet omekv. 

37 Momis cem opunvkv take, Henka, henka; Hekus, 
hekus; maket omekvs: naket o estomet heyv "sen hoya- ` 
nat holwvke vtet omekv. j 

38 Eturwvn eturwvt vyoposken, enuten enutet vyopos- 
ken, mahokvtet omen pohatskvtet os. 

39 Momis vne ce kicvkis, Holwvyecv vnrahpatskvs ; 
momis estimvt o estomet ce yvnvwv 'kvpervn tepken 
omat, pvlhvmkateu em fulotkvs. 

40 Momen estimvt, kapv cen cvwetvn komet, vhakv 
"sec oh ayen omat, kapv-rakkou cvwekvs. 

41 Momen estimvt o estomet vkerkv hvmken ayets- 
kvren ec ohyekcicen omat, hokkolen vevkvyvs. 

42 Cem ”pohat emvs, momen cem pvlepetv komat em 
c fuliketskvs. 

43 Ce 'wolicv vnokecet, cen horren en homecetskvres, 
mahokvtet on pohatskvtet os. 

44 Momis vne ce kicvkis, Cen horrviken vnokecvks, ce 
hanvkat heren opunvyecvks, cen homecvkat en lopievks, 
momet ece ”holwvyecvkat, momet ece'ssecvkat em eme- 
kusvpvks : 

45 Ce'rke take, hvlwe likat, en hopuetake toyatskvret ; 
en hvse holwvhokat momet herakateu a em ossicet, 
momet fvccakat, momet fvccvkekateu em oskicet omekv. 

46 Ece "nokecvkat vnokecatsken omat, feketv estomen 
ocatske haks? Tokunawv-vteloyvlke tis matan momecet 
omeko haks ? 


MARO, 6. 13 


47 Momen tecakkatskat tvlken vsckatsken omat, naken 
vpvlwv 'semuntalatske bake? His RUE tis 
momèn momaket omeko bake? 

48 Momekv Ce'rke take hvlwe likat temvpokat omèt 
temvpokvket omvkes. 


SETENTVOKE VI. 


HEromartskat, este ehomvn, estet ce  hecvkvren 
omatskekaret vketecvkes; monkon omat, feketv Ce'rke 
take hviwe likat vte ocatskekos. 

2 Monkv herometskat mekusapv-vhayvlke rene 
take momet tehoyvnkv take ofv, estet vkvsvmvkvren 
` momecakat omèt pofketv ce homv hayehcetskvs. Me- 
henwvn ce kicvkis, Em feketv ocakes. 

3 Momis heromètskat, ce'nkvskvnv haken c'enkvperv 
celayan keriyates. i 

4 Cen heromkv ehke taren; momen Ce or ehke tis 
hecat, eme mahusat hecken cem fekvres. | 

5 Momen mekusapetskof, mekusapv-vhayvlke ohmets- 
kvs; senekake take momet tehoyvnkv take kvnowv 
ofv svpakle mekusape, estet hecvre "mvlostvket omekv. 
Mehenwvn ce kicvkis, Em feketv ocakes. 

6 Momis ceme- mekusapetskof, nvthofuce eceyvs, momet 
vhauke vkhottetskof, Ce'rke ehke likan mekusvpvs; mo- 
men Cé'rke ehke tis hecat hecken cem fekvres. 

7 Momis mekusapatskof, Centilvlke momakat omèt, 
opunvkv ehvperkvke oh apvleheatskvs, Pum opunvkv 
sulkan pum apohihocvres, komvket omekv. 

8 Monkv mv ohmatskvs; Ce'rke take nanvken ce 
yacvke tat em ”pohatskeko munken Kerret omekv. 

'9 Monkv, hiyomen mekusvpvks: Pu'rke hvlwe likets- 


kat, ce hocefkvt vcakekvs. 
Muskokee N. T. 2 

10 Cem ohmekketvt vlvkekvs. Mimv hvlwe nake ko- 
metske momat etvpomet yvmv ekvnvn oh momekvs. 

11 Nettv vrahkv tvkliken mucv nettvn pu'mvs. 

12 Momet pum ahuervn. es pum wikvs, vhuericeyat es 
em wikakeyat, etvpomen. 

13 Nake pu naorkepuece taye eskerretv "sep oh ah- 
yetskvs; momis holwakat a sepu'ssicvs. Ohmekketvt, 
yekcetvt, momen rakketvt cenake emunkvt omekv. 
Emén. 

14 Este nake cem mvttecicakat es em wikatsken omat, 
Ce'rke take hvlwe likateu es cem wikvkvret okv. 

15 Momis este cem mvttecicakat es em wikatskekon 
omat, Ce'rke takeu em mvttecicatskat es cem wihkvkekos. 

16 Momen eelvwecatskof,  mekusapv-vhayvlke en 
heckv  efeknokhoke omakat ohmatskvs; e turof- 
heckv taken mvrahkuecet, esten eelvwece omét em e 
heckuecvret omakekv. Mehenwvn ce kicvkis, Em feketv 
ocvket os. 

17 Momis ceme eelvwecetskof, ce'kv vfeyet, ce turofvn 
okkosvs. | 

18 Esten eelvwece omét em e heckuecekot, momis 
Ce'rke ehke likan em e heckuecetskvret : momen Ce'rke, 
ehke tis hecat, hecken cem fekvres. 

19 Yvmv ekvnv sukehtv momet nake vhopanat yvmah- 
ken, horkopvlke vhopanet ropottet esohceyet horko- 
pakan nakeockv e en herihcatskvs, 

20 Momis cen nakockv hvlwe min, sukehtv momet 
nake vhopanat yvmahkekon, momen horkopvlke vhopanet 
ropottet esohceyet horkopvkekan, e en hericet omvkes. 

21 Estvmvn cen nakockv ocen omat, ce feke takeu 
mvn ocvret okv. 

29 Eturwvt ena en kulket os: monkv ce turwvt heren ` 
omat, ce'na omvlkvn hvyayvket fvcke tares, 


wes 

23 Momis ce turwvt holwaken omat, ce'na omvlkvn 
yomucket fvéke tares. Monkv hvyayvke ece ’pikat 
yomucket on omat, niv yomucke en rakke estomvteke 
haks ! 

24 Este estomet pucase hokkolen em vtotkeko tayes: 
hvmken en homecet, momet hvmkan vnokecvret okv; 


monkat hvmken hvlatet, momet hvmkan vhepakvret | 


okv. Hesaketvmese nakockv eshokkolen em vtotketv 
umatskeko tayes. | 

25 Monkv ce kicvkis, Cen hesaketv `ohfvccv, nake 
hompvranatskat, monkat nake eskvranatskat, hvtvm ce'na 
. ohfveev, nake vecvranatskat senaoricet vkerrihcatskvs. 
Hesaketvt hompetvn muntvleko haks? momen ena 
accvken muntvleko haks? 

26 Hecvkes fuswv hviwe fullan, fokayet, monkat tacet, 
monkat vteloyet, tohto vtehvkekot omekv : momis Ce'rka 
take hvlwe likat hompvkuecét os. Centake mv 'sém 
vcacvke mahet omatskeko bake? 

27 Estomatskat vkerricatskatet cem mahe kupetv hvm- 
ke ohvtvlvyatske taye bake? 

28 Momen estomèn accvken senaoricet vkerricatsko 
haks? Pvæpvke lele kikoce vnrvwv ocakat, estomét ma- 
han, vkerricvkes4 vtotkvkekot os, momet fvllecvkekot 
OS. 

29 Momis ce kicvkis, Salomv tisem en rakketv omvlkv 
ofv yv hvmkvtekat omèt vecekates. 

30 Momekv Hesaketvmese pvhe vnrvwv ocat, mv 
muev-nettv ocet,-pvkse tvklike-esnorickv ofv vpvlvtho- 
yat tis momén accecen omat, ceme semuntvle mahen 
ce'ccecvkekare te, vkvsvmkv estomuse ocatskat ? 

31.Monkv, Naken hompeyvr haks? monkat, Naken 
eskeyvr haks? monkat, Naken veceyvr haks? maket 
senaoricet vkerrihcatskvs, 

32 (Heyv nanvke omvlkvn Centilvlke hopoyaket ome- 
kv:) Ce'rke take hvlwe likat, heyv nanvke omvlkvn ce 
yacvkat kerret omekv. 

33 Momis Hesaketvmese em ohmekketv, momet em 
fvecetvn tåten hopoyvks, momen heyv nanvke omvikvt 
cem ohvpvkvkvres. 

34 Monkv pvkse vkerrice senaorihcatskvs: pvkset 
 vnanvken émé tat e om vkerrice senaoricvret okv. 
Nettv en holwvketv ocat ”sem etetayes. 


SETENTVCKE VII. 


OHFVCCEHCATSKVS, ec ohfveevkekarén. 

2 Ohfvececkv estomén 'sohfyececatskat "sec ohfvecvken, 
momen vhopakv estomön ”svhopayatskat, hvtvm ece ”ho- 
pakvkvret ok. 

8 Momen estomèn tecakketskat e turwv eto-kvekuce 
vk ocan hecetskat, momis tohkakv ce turwv vk ocan 
vkerricetskeko haks ? 

4 Monkat estomöt tecakketskat, Ce turwv eto-kvekucen 
cem vk ossihevrs, kicetskvr haks? momat hecvs, toh- 
kakvt ce turwvn vk oces. 

5 Mekusapv-vhayv toyetskat, ce turwv tàten. tohkakvn 
vk ossicvs; momofvt heren ,hecetskvres, etecakketskat 
e turwv eto-kvckuce em vk esetv. 

6 Nake.hvsvtkat efv ehmatskvs; momet cem makelitv 
taken sukhy em vpvlahtatskvs, oh svpaklet ele elecvn 
hahyet, afulehcet, ce selahlecvke witet ok. 

7 Vpohvks, momen ce'mhoyvkvres: hopoyvks, momen . 
eshecatskvres; vnvfkvks, momen cen haukvkvres. 

8 Vpohat vtekat en hecket omekv; momen hopoyat 
esheces ; momen vnafkat en haukvres. 

9 Monkat este estomatskatet, e'ppucet tvkliken em 
'pohen omat, cvton eh met o haks? 

10 Momen rvron vpohen omat, cetton ehmet o bake? 

11 Monkv centake, holwvhokatskat, emetv herakat cen 
hopuetake emetv kerratsken omat, Ce'rke take hvlwe 
likat mahvkvu em ”pohakat nake herakat emvkekar haks? 

12 Monkv nanvke omvlkv este cem momecvkvre ko- 
matskat, cemeu matvpomusen em momecvks: heyvt 
vhakv momen owalvlket omekv. 

13 Vhauke cotkan esceyvks: sumketv erorat vhauke 
taphet on, momen neneu taphet omen, momen mv 
esceyat sulket omekv. 

14. Hesaketv erorat vhauke cotket o», neneu cotket 
omen, nvcomet eshecet omekv. oe 

15 Owalv laksvike, yvpefikv em acevke vchoye, momis 
ofv yvhv noksvlke cen yicakat vketecvks. 

16 Em ette taken es kerratskvres. Etofvsken pvrko 
em mvmhoyet omen, vkacon ke-rakko em mvmhoyet 
ome haks? 

17 Matvpomusen eto herat vtekat em ette heren hayet 
omes: momis eto holwakat em ette holwvken hayet 
omes. 

18 Eto herat em ette holwvke hayeko tayes, momet 
eto holwakat em ette heren hayeko tayes. 

19 Eto em ette here hayekat vtekat tacket, KEE 
tvk wihoket os. 

20 Momekv em ette taken es kerratskvres. 

21 Pucase, Pucasö, cv kicakat vtekat hvlwe em oh- 
mekketv ceyvranet omekos; momis Cv'rke hvlwe likat 
` komate momecat tolket. + | 

22 Sulket mv nettv omof, Pucase, Pucasé, ce hocefkv 
ofv erkenvkèkat' haks? momet ve hocefkv ofv puyv- 
fekev holwvhokat sossicékat haks? momet ce hocefkv 
ofv vtotketv yekevke sulke momecékat haks? cv kicv- 
kvres. 

23 Momen momof, Ce kerrvkvyvte sekos; holwvyeckv 
vtotkvike toyatskat, v'nkvpvkvks, kicvkares. 

24 Monkv estimvt o estomet heyv vm punvkv pohet, 
vfastat, este hoporréne mv en cuko evto oh hayvte svho- 
payares ; | 

25 Momen oske hvtapken, uelauke vlaken, momen 
hotvle hotalet, mv cuko oh latkvtes; momen lvtkekates ; 
evton oh liket omekv. 

26 Momen bere vm punvkv pohet vfvstekat vtekat, 
este hoporreneko, mv en euko oktahv oh hayvte svho- 
payares: 

27 Momen oske hvtapken, uelauke BL, hotvle 
hotalet, mv cuko oh latkvtes; momen latkvtes, momen 
en lvtketv rakke tates. 

28 Momen momét oevtes, Cesvs heyv opunvkv es yuk: 
poyof, em emvhakvt estomahes este komakvtes. 

29 Nakcokv-hayvlke omékot, yekcetv oce omét emv- 
hayakekv. 

; SETENTVCKE VIII. 

EKVNAVLWE a hvtvpikof, este sulsuke mahet vevkvpeyv- 
tes, ; 

2 Momen hecvs, lepvt vlaket, vrakkuecvtes, Pucase, 
kometsken omat, hvsvtken cv hayetske tayes, maket. 

3 Momen Cesvs enke awiyet, celayvtes, Komis; 
hvsvtkvs, kicet. Momen moman vpaken lepvse en hvsvt- 
kvtes. 

4 Momen, Vketecet, estimvn ”monahyetskvs: momis 
ahyet, plest em e heckuecvs, momet nake emetv Mose 
makvte es en kerkueckvn svyvs, Cesvs kicvtes. 

5 Momen Cesvs Kvpvnevn cehyof, sentulevt en kusv- 
pepet em vlakvtes: 

6 Momet Pucasè, vm vtotkv palse es enokket, tayen 
estemerket, cukon wakkes, maket. 

7 Momen rorit em wicecares, Cesvs kievtes. 

8 Momen sentulev em vyoposket makvtes ` Pucase, vn 
cuko ceyctske taye heretv orvkot os: momis opunvkv 
tvlkusen opunvyvs, momen vm vtotkv em wikvres. 

9 Vneu hunvnwv yekcetv elecv huervyet omit, sule- 
tawvlke ` evlecv ocikv; momet heyvn, Vyvs, kicin, 
ayet os; momet étvn, Vtes, kicin, atet os; momet vm 
vtotkvn, Heyvn momecvs, kicin, momecet os. 

10 Cesvs pohof, em estomahvtes, momen vevkfullaten, 
Mehenwvn ce kicvkis, Vkvsvmkv rakke momat eshecv- 
kates, momes, Eslevl ofv tat eshecvkos, kicvtes. 

11 Momen ce kicvkis, Sulket hvsossv-frcev momen 
hvsvklatkv-fvcevu ` awvres, momet Eplehame, Iseke 
Cekvpe esyoman vpaket hvlwe em ohmekketv ofvn 
vpokvres. 

12 Momis ohmekketv en hopuetake fettv yomuckofvn 
vpvlvthoyvres ; mvn hvkihketv, momen pute setetekketvu 
ocvres. 1 

18 Momen Cesvt sentulevn, Vyepvs; momen vkvsa- 
metskat etvpomen cem momekvs, kicvtes. Momen em 
vtotkv mv hvse-vkerkv etvwyn em wikvtes. 

14 Momen Cesvs, Petv en cukon er ceyof, e 'hiwv 
e'cket hepetkèt wakken heevtes: 

15 Momen enken en celayvtes; momen hepetketv em 
wihken, aliket vfvstakvtes. 

16 Yafkofv, puyvfekev holwvhoke vtehkakat sulken 
"sen yicakvtes; momen em punvkvn puyvfekevlke esos- 
sicvtes; momet enokhokat omvlkvn em wicecakvtes : 

17 Emet pum ehvperketv cawvtes; momen pum enok- 
ketv e ok wikvtes, owalv Hesiv opunayet makvte soh- 
fvekvren. a 

18 -Mòmen Cesvs este sulsuke mahet em afoloten 
hecof, tvpalv vyetvn makvtes, 

19 Momen nakcokv-hayv hvmket vlaket, Mvhaya, 
estvmv estomen ayetskis, ece "cvkvyares, kicvtes. 

20 Momen, Culv ekvnhauke ocvköpös, momen hvlwe 
fuswv puknvkv ocvkepés; momis este E'chuswv estvmvn 
e'kv licvranat fis ocekos, Cesvs kievtes. 

21 Momen en kerrepølke étvt, Pucase, ahyit, ev'rke 
taten hericaren vm etektvneevs, kievtes. 

22 Momis, Ve vevkvtes; momen pvsvikat em pvsvtkan 
herievkekvs, Cesvs kievtes 

23 Momen. perro-euko evehyof, en kerrepvike vevkvpe- 
yvtes. 

24 Momen hecvs, vkhvse hotvle-rakkot kvwapkvtes, 
svheremahekv perro-cuko uemelohlvt ohranvtes: momis 
nocepe tates. 

25 Momen en kerrepvlke en yicet, ahonecicaket, Puca- 
sé, pu hesahuecvs; pu sumecvranes, kicakvtes. * 

26 Momen, Vkvsvmkv estomusen ocatskat, estomén ce 
penkvlakvket.o bake? kievtes. Mohmen ahuyiret, hotvle 
vkhvse tepaken em vsehvtes; momen lekuthe rakket 
oevtes. 

27 Momis hunvntake em ai Heyv hunvnwv 
estomèt ot omen, hotvle tisem momen uehvtkv tisem em 
apohicakes! makaket. 

28 Momen tvpalv Kvkesenvlke ekvnvn rorof, este hok- 
kolet, puyvfekev holwvhoke vtehket, cvpvkhoke mahet, 
este estomet mv hoyvneko tayaten, esto herickv vlkan 
awolket, vnrvpakvtes. 

29 Momen hecvs, huehkakvtes, Cesvs Hesaketvmese 
E'ppuce topei i naken pu tenrvwv océya? oketv 
oreko munken pu 'stemerricvranet yvmv vlaket QS E ? 
kicaket. gc | 
30 Momen mv hopvyen sukhv sulke fulle hvmket nano- 
pet fullvtes. 

31 Momen puyvfekev holwvhokat, Sepu'ssicetsken 
omat, sukhv-fullan "sen ceyeyvren pum etektvnecvs, ki- 
caket, en kusvpakvtes. 

32 Momen, Vpeyvks, kicvtes. Momen esossof, sukhv- 
fullan es en ceyvtes ; momen heevs, sukhv-fulle hvmkat 
omvlkvt pvfpvnet pefatket, vknvthen vkhvsen vk tasecet, 
uewvn vk pvsatkvtes. 

33 Momen vhecicakvte pefatket, tvlofvn vpeyepvtes, 
momet.nanvke omvlkvn onayakvtes, momen puyvfekev 
holwvhoke vtehkakvte make em estomakateu. 

34 Momen hecvs, tvlofv este omvlkvt Cesvs er vnrvpv- 
ranet a sossvtes; momen hecakof, em ekvnv em vtekakat 
enkvpvkvren en kusvpakvtes. 


SETENTVCKE IX. 


MowEN perro-cuko BS tikvtes, momet eme tvlo- 
fvn ceyvtes. 

2 Momen hecvs, hunvnwv pus es enokket pvtakv oh 
wakken sen yievtes: momen Cesvs em vkvsvmkv taken 
hecof, palse es enokkat, Cw'ppucé, ce mvhlvpvtkekvs; 
cen holwvyeckv ce'nkvpvkakes, kievtes. 

3. Momen hecvs, nakcokv-hayvlket, Heyv este Hesa- 
ketvmesen vtvkleces, eme ofvn makakat sasvtes. 

4 Momen Cesvs em vkerrickv taken Kerret, Estomén ce 
feke ofyn holwvken vkerricatske haks? kicvtes. 

5 Cen holwvyeckv ce'nkvpvkakes, maketv, monkat 
Ahuyiret yvkvpvs, maketv tepakat estomat 'senyekcet 
ome haks? 

6 Momis este E'chuswv yvmv ekvnv yekcetv ocet hol. 
wvyeckv kvpakice tayat kerratskvren ; (momof palse es 
enokkat,) Ahuyiret, cefn pvtakv cahwet, cen cukon vyvs, 
kievtes. 

7 Momen ahuyiret, en cukon ayvtes. 

8 Momis este sulsukat hecof, em estomahet, Hesa- 
ketvmese vkvsvmakvtes, yekcety momè este emvte. 


9 Momon Cesvs mvn a ossof, hunvnwv, Maro hocefket» 


evtokunawv 'vtelokv cukon liken hecvtes; momet Vc 
vevkvyvs, kicvtes. Momen ahueret, vevkayvtes. 

10 Momén momö ocvtes, Cesvs hompet nvthofvn likof, 
hecvs, evtokunawv-vteloyvlke hoelwvyecvlken esyomet 
sulket yicet, Cesvs en kerrepvlken esyomen vpaket 
vpokvtes. | 

11 Momen Falvsevlke hecof, Estomén ce Pucase take 
evtokunawv-vteloyvlke ` holwvyecvlke esyoman vpaket 
hompe haks? en. kerrepvlken kicakvtes. 

19 Momis Cesvs pohof, Cvfencakat vlekev eyacvkekos, 
momis enokhokat eyacakes, kievtes. 

13 Momis vpeyet, keyot naken okat kerrvkes, Nake 


ohnekriekv tokon, merretv mimvn cvm vlostes: este ` 


fvceakan enhuehkvranit vlakit omvkokv ; momis holwv- 
yecvlke em vkerrickv eticvren. 

14 Momof Cane en kerrépvlket en yicvtes, Pume 
Falvsevlke esyomeyat tewolen eelvweceyan, estoman cen 
kerrepvlke eelvwecvkekot ome haks? kicaket. 

15 Momen Cesvs kicvtes, Hokte-epayvranat vpake vte- 
kat hopuetake hokte-epayvranat en cuko vtehkvike 
hvkihhohke taye haks ? momis hokte-epayvranat em esho- 
yvre nettv cvkkakvres, momen momoftan eelvwecvkvres. 

16 Estimvt veevke leske nake mucvse em vlicekot os; 
mv emvherievrane em vlihocat vecvke en cawet on, 
cetakkat svheremahe hakekv. 

17 Monkat este sukev lesken pvrko-opuswv mucvsen 
vcanvkekot os; momóén omat, sukev setken, pvrko- 
opuswv fihnes, momen sukev hopvnkes: momis pvrko- 
opuswv mucvsat sukev mucvsen vevnhoyes, momen estv- 
mitis yvmahikekos. | 

18 Heyv nanvke kicakof, hecvs, este evpayvt vlaket en 
tokkekvtes, Cv'chuste entis eléps; momis atet ce'nken 
oh wvkecvs, momen vhesakvres, maket. 

19 Momen Cesvs ahueret, vevkayvtes, momen en ket- 
repvikeu. 

20 Momen heevs, hokte, cate-fihne ohrolope pale-hok- 
kolohkake es enokket, topvrvn vlahket, en kapv em vte- 
ken celayvtes : 

21 En kapv celayin omat tvlkusis, cv cvfeknvres, eme 
ofv makvtet okv. 

29 Momis Cesvs afulotket hecvtes, momet hecof, 
Cv'chustè, heren ce mahlvpvtkekvs; cem vkvsvmkvt 
evfeknen ce hayes, kicvtes. Momen mv hvse-vkerkvn 
vteken hokte evfekne hakvtes. 

23 Momen Cesvs evpayv en cukon ecehyet, wahokvlke 
momen este sulke estokemahen hecof, 

24 Tektvnecvks: hoktuce ölekot, momis nocekv, kicv- 
tes. Momen vpelicakvtes. 

25 Momis este sossihocof, eceyet, enken en hvlatvtes, 
momen hoktuce ahuervtes. - 

26 Momen .mv opunvyeckv mv ekvnv omvlkvn hvme- 
clevtes, E 

27 Momen Cesvs mvn enkvpakof, hunvntake eturwv- 
heevkeko hokkolet .vevkvhoyet, huehkakvtes, Tewe e'p- 
puce, pum merrvs, makaket. 

28 Momen cuko ecehyof, hunvntake eturwv-hecvkekat 
em vlahokvtes; momen, Heyv momece tayes, ev komet 
vkvsvmatsket o haks? Cesvs kievtes. Henka, Pucase, 
kicakvtes. 

29 Mohmen e turwv en celayvtes, Cem vkvsvmkv take 
vevkvyen cem momvkekvs, eet, 

30 Momen e turwv en hauhakvtes ; momen Vketécvks. 
estimvt keriyates, maket, Cesvs yekcen kievtes. 

31 Momis vhoyof, mv ekvnv omvlkvn ohonvkv hvmeci- 
cakvtes, ` 

32 Esossof hecvs, este opunayeko, puyvfekev holwvke 
vpiken, es en yicakvtes. 

33 Momen puyvfekev holwakan ossihcof, opunvyekate 
opunayvtes; momen este sulsukat em estomahakvtes, 
Eslevl ofv momé hechoyvte seks, makaket. 

34 Momis Falvsevlket, Puyvfekev holwvhokat “sem 
evpayv eteropotten puyvfekev holwvhokan sossicet os, 
makakvtes. 

35 Momen Cesvs tvlofv tvlofucvlkeu omvlkvn arvtes, 
en senekake take ofvn emvhayet, ohmekketvt em 
opunvkv-hervn es erkenaket, momet este em enokketv 
vtekat, momen evkvlkv vtekat em wicecakvtes. 

36 Momis este sulsokan hecof, em merrusvtes, hotosa- 
kuset, momet vwahet yvpefikv vhecicv ocvkeko oma- 
kekv. 

37 Momof, Mehenwusan naklokee sulket os, momis 
vtotkvlke nvcomus: 

38 Monkv naklokcat e pucasen emekusvpvks, vtot- 
kvlke en naklokce ohtotvren, en kerrepvlken kievtes. 


SETENTVCKE X. 


Momen en kerrepvlke pale-hokkolohkakat enhuehkof, 
puyvfekev hvsvthvkekat ohfvnke, sossice tayen, momet 
enokketv mvrahrvkv omvlkvn, momet evkvlkv mvrahrvkv 
omvlkv wicece tayen yekcetvn emvtes. 

2 “Tokvs, vpastelvlke pale hokkolohkakat hocefhokv 
heyv tes; Enhvteceskv Simv, Petv kihocat, momen ete- 
cakkat Vntolu; Cems Sepete e'ppuce, momen etecak- 
kat Cane; | 

3 Felvpe, momen Paralome; Tamvse, momen Maro 

evtokunawv-vteloyv; Cems, Alfev e'ppuce momen Le- 
pev, Ratev en hocef. kv; 

4 Simv Kenvnvlke, momen Cutvse Eskalev, mv Cesvs 
erwiyvte. 

5 Heyv pale-hokkolohkakan Cesvs vpeyicet, yekcen 
kicakvtes, hvmmaket, Centilvlke em ekvnv oY vpeh- 
yatskvs; momet Semēlevlke eme tvlofv hvmæis esceh- 
yatskvs : 

6 Momis Eslevl en cuko hvmecvte yvpefikv sumecat min 
em vpeyvks. 

7 Momet vpeyatskat, erkenvkvks, Hvlwe em ohmekketv 
vwolices, makaket. 

8 Enokhokat em wicecet, lepvvlke en hvsvtecet, pvsvt- 
kat asvpvklecet, puyvfekev holwvhokan sossievks; en- 
rahkv sekon cen heckvtes, enrahkv sekon wiyvks. 

9 Crtokunaplanet ot, evtokunaphvtke, cvtolane tateu 
cen evtokunawv en sukev vtehken ekopakekot, 

10 Monkat ehvlewv en sukcvt ot, kapv tateu hok- 
kole, estelepikv tateu, setekkekv tateu hokkole eho- 
pahkatskvs; vtotkv en hompetv en hecke taye heretv 
oret omekv. 

11 Momet tvlofv, tvlofuce tateu estomis esceyatskat, 
estimvt mv ofv herat, vpohvks; momet mvn fekhonnvtet 
vpeyatskvres. 

12 Momet cuko esceyatskof, herkvn oh opunvyvks. 

13 Momen cuko heretv oren omat, cen herkv take oh 
vlvkekvs; momis heretv orekon omat, cen herkv take ec 
oh fulkvkekvs. 

14 Momen estimvt o estomet ce yvpayekot, hvivm cem 
opunvkv pohekon omat, mv cuko, tvlofv tateu enkvpa- 
katskof, ce'le essu vlikan fekeyvks. 

15 Mehenwvn ce kievkis, Ohfvececkv nettv omof Sa- 
tvme Komalv tepakatet mv tvlofvn 'sen here tares, 

16 Hecvkes, yvpefikv yvhv sulke em etenrvwv omatsken 
ece ”totvkis; monkv hoporrenvke cetto omét, momet 
nake vhopvneko pvcehowe omvks. 

17 Momis este vketecvks; tekueketvn “sece'peyet, 
momet en senekake take ofvn ce tepkvkvret ok. 

18 Momen vne vc vrahkvn este em evpayvlke momen 
mekkvlke ehomvn es ce vihocvkvres, Centilvlke, momen 
emetake vnrvpe esohkerkueckvn. 

19 Momis mv enke ofv ce wikvkof, Estomèn, hvtvm 
naken opunahoyeyvr haks? vkerricet senaorihcatskvs ; 
mv hvse-vkerkv ofv mahusan naken opunayvranatskat 
ce'mhoyvkvret okv. l 

20 Cemet opunayet omatskekon, momis Ce'rke take 
em Puyvfekevt ec ofv take opunayet omekv. 

21 Momen etecakkatet etecakkaten elkvn em wikvres, 
momen erket hopuewvn: momen hopuétaket erkvlken 
vnrvpaket pvsvtepuecvkvres. 

22 Momen ev hocefkv vrahkvn este omvl em en ho- 
meckatskvres: momis mv momis kome emeyuksicat 
hesakvres. 

23 Momis bere tvlofvn ece'ssehocvken omat, tvlofv 
etvn vpefatkvkes: mehenwvn ce kievkikv, Eslevl eme 
tvlofv vikan fulle poyatskekon, este E'chuswvt vlv- 
kvres. 

24 En kerrepv mvhayv es en hvlwekon, vtotkvu « 
pucase es en hvlweks. 

25 En kerrepv e'mvhayv etvpomat em etetayen; mo- 
men vtotkv e pucase etvpomat em etetayet os; euko e 
pucasen Pelsepvp kieakvten omat, en cuko vtehkvike 
mahvkvu kicvke tayet omeko haks ! 

26 Monkv em penkvlahkatskvs, nake ohrvnke enrvmkv- 
ranekat sekon, ehke kerkvrauekat sekot omekv. 

27 Nake yomuckofv ce kicvkvyat hvyayvke ofvn 

onvyvks; momen nake ce hvcko ofvn pohatskat, mvn 
cuko onvpvn erkenvkvks. 

28 Momen ena élecaket, momis puyvfekev elecvkeko 
tayat em penkvlahkatskvs; momis puyvfekev ena es- 
hokkolv estemerkv hute ofv sumecice tayat min em 
penkvlvks. 

29 Cutkuevike hokkolat kotenv hvmken wihoyet omeko 
haks? momat mv hvmkusis C'erke take kerret omekon 
ekvnv oh lvtikekos. 

30 Momis ce'kv take esse tis omvl vhonkvtkes. 

31 Monkv ce penkahlvkates, cutkucvlke sulke es em 
vcakatsket os. 

32 Monkv estimvt o estomet este ehomvn cv ker- 
kuecen omat, mvn vneu Cv'rke hvlwe likat ehomvn ker- 
kuecares. 

33 Momis estimvt o estomet este ehomvn cv hepakat, 
myn vneu Cv'rke hvlwe likat ehomvn vhepvkares. 

34 Herkvn ekvnvn ohtotvranet vlakes, ev kohmatskvs; 
herkvn vtotvranit vlakit omvks, momis  eslafkv-cvp- 
kon. 

35 Este-huuvnwvn e'rken vnrvpén etekvpicvranit, mo- 
met echuswvn e'cken vnrvpén, momet em ehiwvn e'he- 
Gecken vnrvpèn Auericvranit vlakit omikv. 

36 Momen este en horre e hutvlke mahusat omoes. 

37 Estimvt erket ot, ecke tateu vne semuntvlen vno- — 


kecat: cvnake orekot os; momen estimvt eppucet ot, 
echuste tateu vne semuntvlen vnokecat, cvnake ore- 


kot os. 

38 Momen estimvt tohweklepkv èset, ve vevkvtekon 
omat, evnake orekot os. 

39 Estimvt en hesaketv eshecat sumecicvres; mo- 
men estimvt vne ve vrahkvn en hesaketv sumecicat es- 
hecvres . | ir 

40 Estimvt ce yvpayvkat, vnen cv yvpayet omes; mo- 
men cv yvpayat vc vtotvte evpayet ores. 

41 Estimvt owalvn owalv en hocefkv ofvn evpayat 
owalv es em feketvn en heckvres; momen estimvt este 
fvecvn este fvece en hocefkv ofvn evpayat este fvcev es 
em feketvn en heckvres. 

42 Momen estimvt o estomet heyv lopockusat hvmken, 
en kerrepv en hocefkv ofvn, uekvsvppe es esketv hym 
kusen es eme estomis, mehenwvn ce kievkis, Em feketv 
estomaten en sumikekos. 


SETENTVCKE XI. 


Momen momé ocvtes, Cesvs en kerrepvlke pale-hokko- 
lohkakat heyv vhakuevlke emat poyof, eme tvlofv 
vlkaten emvhayet, momet T SERA FANE myn enky- 


pakvtes. 

2 Momen Cane cuko-yekev ofvn Klist em vtotketvn 
pohof, en kerrepvlke hokkolen atotvtes, 

3 Momet, Vlvkvranvte toyetska, monkat étvn en nene 
hecé bake? kicvtes. 

4 Momen Cesvs em vyoposkat, Vhoyet nake ST. mo- 
met hecatskat Canen en kerkuecvks: 

5 Eturwv-hecvkekat hecakes, momen  yvkvpvkekat 
yvkvpakes, lepvvlke en .hvsvthakes, momen pohvkekat 
pohakes, pvsvtkat akvwvphoyet os, momen òpunvkv- 
hervn estemerrakat em erkenvkhoyes. 

6 Momen estimvt o estomet ve vrahkvn elentappekat en 
heret omes, kicvtes. 

7 Momen vhoyehpof, Cesvs Cane ohfveevn este sulsokan 
"sem punvyyketvn vlicecet, Naken hecvranet vnrvwvn esos- 
satskvt haks? Kohv hotvle fvmoyicen ? 

8 Moms naken"hecvranet esossatskvt haks? Hunvnwy 

veevke lowaloke vocen ? Hecvs, vecuke lowaloke es fullat, 


mekkvlke en cuko taken vpokes. 

9 Momis naken hecvranet esossatskvt haks? Owalvn? 
Momes, ce kicvkis, momen owalv semuntvlet omes. 

10 Hecvs, vin punvkv-sarv, ce turofv ehomv cen nene 
etetakuecvranat, ce homvn vtotis, opunvyece cohoyvte, 
heyvt met omekv. 

11 Mehenwyn ce kicvkis, Hoktvke heckuecvte vpvke 
Cane paptisv 'sen rakke kvwvpkvte sekos; momis hvlwe 
em ohmekketv ofv cotkus mahatet es en rakket os. 

12 Momen Cane paptisv en nettv vtekat vte hiyome 
orat hvlwe em ohmekketv ohyekhoces, momen ohyek- 
cakat vyekcet eenakuecakes. 

18 Owalvlke vhakv esyomat omvlkvt Cane vteken 
owalvkvtet okv. 

14 Momen eenakuecetv komatsken omat, heyvt Elivs 
mv vlvkvranvte tes. ) 

15 Estimvt e hvcko es pohetv ocat, pohekvs. 

16 Momis naken heyv bonvpse es vhopayar haks? 
Hopuetake nakwikv vlkan vpoke, momet vpvltake oh 
huehket, 

17 Momet, Cem pofkvkéyis, opvnatskeks; cen hvkih- 
hokéyis, hvkihhokatskeks, makake omès, 

18 Cane hompekot, eskekot vlakvtet omen, Puyvfekcv- 
holwvken oces, makakekv. 

19 Este E'chuswv hompet momet esket vlakvtes, mo- 
men, Hecvs, hunvnwv hompetv vnoksat, momet pvrko 
opuswv éskvt, cvtokunawv-vteloyvlke momen holwv- 
yecvlke en hesset ares/ makaks. Momis hoporrenkv 
e'chustaket fvececakes. 

20 Momof mv tvlofv take, em vtotketv yekcakat sulke 
mahat momeevtet, vkerrickvn eticvkekat ohfvccvn vnra- 
pet em punvyetvn vlicécvtes: 

Muskokee N. T. 8 

21 Cen holwakes, Kolesa! cen holwakes, Persita! 
vtotketv yekevke ec ofv take momakvte Tilv Sitvne 
tepakat ofvn momakvten omat, hofunen sukev-hakvn 
vchoyet, momet essun tvkvpoket em vkerrickvn eticakvnt 
omekv. i E 
22 Momis ce kicvkis, Ohfvececkv nettv omof Ailv 
Sitvne tepakat es cen hervke tares. 

23 Momen Kvpvnev toyetskat, sutv oren kvwapketskat, 
estemerkv buten vkhvtapketskvres; 'vtotketv yekevke 


ec ofv momakvte Satvme ofvn momakvten omat, muev ` ` 


nettv oren likvnt omekv. 

24 Momis ce kievkis, Ohfvececkv nettv omof Satvme 
ekvnvt es cen here tares. 

25 Mv omof Césvs opunayet, makvtes, Co'rke hvlwe 
ekvnvu e Pucase toyetskat, cce ”kvsamis, bere nanvke 
kerrat momet. hoporrenakat em éhet, hopuetakucen em 
enrametskekv. 

26 Momes, Cv'rke, momét cen renakv ehomv here es 
cem momvtet okv. ` 

27 Nanvke omvlkvn Cv'rket cv'nke ofvn hayet os: mo- 
men hunvnwv estomét Eppuce kerrekon, Erke tviket 
kérres ; Erkeu hunvnwv estomet kerrekon, Eppuce, mo- 
men estimvt o estomèn Eppucet komet hecicat tvlket 
kerrakes. 

28 Vtotket momet cen honhoyvkat omvlkvt ve oh 
vwvkes, momen fekvpkvn ce'mvkares. 5 

29 Nokwvohwakkv cvnaken e oh wvkeevks: momet 
'svn kerrvks ; eyaskvyet omit, ev feke ofvu kvnevpvyet 
omikv; momen cem puyvfekev fekvpkvn "sen hecats- 
kvres. 

30 Nokwvohwakkv cvnake yulohet on, vn sapokvu ta- 
hoknet omekv, 


- 


wA — MARO, 12. 81 


SETENTVCKE XII. 

Mv omor Cesvs nettveakon ayet telekon etehoyanvtes; 
momen en kerrepvlket efåwvket ot, en lokcen es mamet, 
pvpetv vlicecakvtes 

2 Momis Falvsevlke hecof, Hecvs, cen kerrepvlke nettv- 
cako mometv tokon momakes, kicakvtes. 

9 Momis, Tewe momen vpvkakat elawakof estomvte, 

4 Estomöt Hesaketvmese en cuko ecehyet, hecetv tvk- 
like, mv hompeko tetayvte tat, momen vpvkakateu, mo- 


mis plestvlke tvlke kompokvranat hompvte ohonvkv oho- 


nayatskekat haks? kicvtes. 
5 Monkat estomèt plestvlke cuko vcakat ofvn em 


mvttekate nettvcako vhopanat, vhakv ofv ohonvkv ohona- 


yatskekat bake? 

6 Momis ce kicvkis, Heyvmvn cuko vcakat een rakket 
likes. i 

7 Momis, Nake-ohnekrickv tokon, merretvn cvm vlostes, 
make naken okat kerratskvten omat, em mvttvkekate 
ohfvececatskekvnt os. - 

8 Este E'chuswv nettvcako tis e Pucaset omekv. 

9 Momen mvn enkvpakof, en senekake taken eceyvtes: 
-10 Momen hecvs, hunvnwv e'nke yuknet likvtes: mo- 
men, Nettveako nake wicecetv fvcevt o haks? kicaket, 
em 'pohakvtes, vnrvpvkvret. 


11 Momen, Eee 'pakvkat hnnvnwv estomet yvpefikv 
hymken ocen, nettvcakon ekvnhauken vk latken omat, 


hvlatet ossicekare te? kicakvtes 

12 Monkv estomomusen hunvnwvt yvpefikvn 'sem vea- 
ket o haks? Monkv nettvcako here momeckv vfvstetv 
fycevt omes, 

13 Momof hunvnwvn, C'enken rvtosecvs, kievtes. Mo- 
men rvtosecvtes: momen temvpoke hvmkate ome hakv- 
tes. 

14 Momof Falvsevlke sosiyet, vnrvpet estomecet sume- 
cice tetayat ete'm opunvyecakvtes. 

15 Momis Cesvs kerrof, mvn enkvpakvtes; - momen este 
sulsuke mahet vevkvpöyen, omvlkvn em wicecakvtes ; 

16 Momet ohkerkuecvkekaren yekcen kievtes ; 

17 Hesiv owalv hvmmaket opunvyvte 'sohtvckvren, 

18 Hecvs, vm vtotkv, mv ensatkvyvte; vm vnokeckv, 
mv ofv vm puyvfekev beren afvckat: vm Puyvfekcvn oh 
ocares, momen fvececkvn Centilvlken kerkueevres. 

19 Cevllekot, huehkekares; “momen  estimvt em 
opunvkv en hake tehoyvnkv vlkate pohekares. 

20 Kohv tonufke kvcekot, afusyekev ekkucat vsleceko 
munket, fvecetvt ohfvnketvn vtohte tvlkvres. | 

21 Momen en hocefkv ofva Centilvlke vfekrakkvkvres. 

22 Momof puyvfekev-holwvke oce, heceko, momet opu- 
nayekon 'sen yihocen, em wicecvtes; monkv heceko, 
opunayekate: opunayet, hecvtes. 

23 Momen este omvlkvt-em estomahaket, Heyv Tewe 
e'ppuce toko haks? makakvtes, 

24 Momis Falvsevlke pohof, Heyv hunvnwvt puyvfekev 
holwvhoke emet sossicet omekon, momis Pelsepvp, puyv- 
fekev holwvhokat em mekko, eteropotten sossicet 08, ma- 
kakvtes. 

25 Momen Cesvs em vkerrickv taken kerret, hvm- 
makvtes;. Tvlofv em etvwv vurvpe tekvpakat vtekat 
hopvnketvn eroret os; momen tvlwvt ot, cuko tateu em 
etvwv vnrvpe tekvpakat vtekat huyirekos. 

26 Momen Setvnet. Setvnen ossicen omat, em etvwv e 
vnrvpét tekvpakèt os; monkv estomét em ohmekketv 
huervr bake? 

27 Momen Pelsepvp eteropotten puyvfekev holwvhoke 
sossicin omat, estimv eteropotten cen hopuctake sossice 
haks? monkv mvt cem fvececvike tares. 

28 Momis Hesaketvmese em Puyvfekev eteropotten 
puyvfekev holwvhoke sossicin omat, Hesaketvmese em 
ohmekketvt ec oh vlakvket os. 

29 Monkat estimvt, este yekce cuko en ceyet, nakoce 
em vhopvne tetaye haks? este yekcat taten wvnayet 
omekon omat, momen omofvt cuko em vhopanvres. 

30 Estimvt ve vpvkekat, ve vnrvpes; momen estimvt 
ve vpaket vteloyekat, vwahecet omes. 

31 Monkv ce kievkis, Holwvyeckv vtekat, momen He- 
saketvmese- tvkleckv omvlkvn este enkvpvyecihocvres; 
momis Puyvfekev Peakat tvkleckv este opunayat en- 
kvpvyecihocekares. 

32 Momen estimvt o ostomet opunvkv este E'chuswv 
vnrvpen opunayat, enkvpvvyecihoevres; momis estimvt 
ot.Puyvfekev Veakat vnrvpet opunayat, yvmv ekvnvt 
ot, ekvnv vlvkvranat to estomis, en kvpvyecihocekares. 

33 Eto tateu heren hayet, momet em etteu heren 
hayvks; monkat eto tateu holwvken hayet, em etteu 
holwvken hayvks; eto em etten es kerhoyet omekv. 

34 Eketnv cetto honvpse toyatskat, estomöt ceme hol- 
wahokatske tat nake herake opunahoyatske taye halka ? 
efeke sulke nake vtehkat aosse ecukwv opunayet omekv. 

35 Este herat e feke ofv em enakockv herat aossen 
nake herakan ”sossicet omes; momen este holwakat e 
feke em enakockv holwakat aossen nake holwahokan 
'sossicet omes. 

36 Momis ce kicvkis, Opunvkv ehvperke vtekat este 
'opunahoyat ohfvececkv nettv omof ohkerkuecvres. 

37 Cem opunvkv vevkvyen ce fvecvket, cem opunvkv 
vevkvyen ec ohfvecvkvret oke, ` 

38 Momof nakcokv-hayvlke momen Falvsevlket em 
vyoposket, Mvhaya, nake eskerretvn cen hecetv pu 
yaces, makakat sasvtes, 

39 Momis em vyoposket, Este honvpse holwvhoke mo: 
met hoktarvke nake eskerretvn hopoyaket os; momen 
nake eskerretv e'mhoyekarès, momis nake eskerretv 
owalv Convse enake tvlken. 

40 Convse nette tutcenen neren tutcenen rvro rakke e 
nvrke ofvn vpikvte etvpomen, este E'chuswv ckvnv e 
feke ofvn nettv tutcenen nereu tutcenet vpikvret ok. 

41 Nenefv hunvntake ohfvececkv omof akvwvpket, 
heyv este honvpse ohfvececvkvres: Convse em erkenv- 
ketvn em vkerrièkv eticakvtet okv; momen hecvkes, 
Convse es en rakket heyvmvn likes. 

49 Wahvlv mekko-hokte ohfvececkv omof akvwvpket, 
heyv este honvpse ohfvccecvres:  ekvnv vtekakat viet 
Salomy en hoporrenkv pohvranet vlakvtet okv ; momen 
hecvkes, Salomv es en rakket heyvmvn likes. 

43 Puyvfekev hvsvtkekat este osiyof, fekvpkvn hopo- 
yet, momet eshecekot, ekvnv kvrkapan ares. 

44 Momof, Cv hute aossvyvtet oh fulkares, makes; 
momet vlakof, tvnket, pasket momet mvhericken rsheces; 

45 Momof ayet, puyvfekev M holwvhoke eme sen- 
holwvhoke kolvpaken evpayes, momen esceyet mvn vpo- 
kes; momen mv este en Aueretv espoket hvteceskvn 'sen 
holwakes. Heyv este honvpse holwvyecakat em matv- 
pomvres. 

46 Este em punaye munkof, hecvs, e'cke momen etecak- 
kakat fettvn svpaklvtes, em punvyetvn eyacaket. | 

47 Momof, Hecvs, ce'cke, momen ce tecakkakat fettvn 
svpakles, cem punvyetvn eyacaket, hvmket kicvtes. 

48 Momis em vyoposket, Estimvt ev'eket o haka! 
momen estimvt tecakkakvyat to haks? em onayan 
kicvtes. 

49 Momen enke en kerrepvike oh rvtosehcet, Hecvkes 
ev'cke, momen tecakkvyat! makvtes. 

50 Estimvt o estomet Cv'rke Hvlwe likat komateu mo- 
mecat, matvwvt tecakkvyat, momen ev wvnwvt, momen 
cv'cket omekv, makvtes. 


SETENTVCKE XIII. 


Mv nættv etvwvn Cesvs cuko osset, vkhvse vfopken 
likvtes. 

2 Momen este sulsuke mahet em  etohvtelokvtes ; 
monkv perro-cukon eceyet, likvtes; momen este sulsokat 
omvlkvt lvpvtken svpaklvtes. 

3 Momen punvkv svhopakvn nanvke sulken 'sem pu- 
nayvtes, kicet, Hecvkes, fokayvt ayvtes, fokayvranet ; 

4 Momen: fokayof, nerkv nene vfopken pvlatke sasen, 
fuswvt yicet, lokakvtes. 

5 Cvtovlke, fakke oce mahekan, oh pvlatke sasat lvpku- 
san hontvtes, fakke en sufken ocvkekokv: 

6 Momen hvse kvwapkof, ettopkvtes; mamet yuknvtes, 
yvlonkvn ocvkekokv. 

7 Momen etofvske vlkan pvlatke sasen, etofvske hontet, 
nokcepelakvtes. 

8 Momis ekvnv heren oh pvlatke sasvtes; momen em 
ette, vpvlwvt  cukpe-hvmken, vpviwvt  pale-epaken, 
vpvlwvt pale-tutcenen hayakvtes. 

9 Estimvt hvcko es pohetv ocat pohekvs. 

10 Momen en kerrepvlke yicet, Estomön opunvkv svho- 
pakvn "sem punayetske haks? kicakvtes. 

11 Em vyoposket, Centake hvlwe em ohmekketv enake 
ehkakat kerrvranatsken ce'mhoyvket omekv, momis heyv 
e'mhoyekot omakes, kievtes. 

12 Estimvt o estomet ocat, mvn e'mhoyvret okv, mo- 
men sulke mahen ocvres ; momis estimvt o estomet oce- 
kat, mv.ocat tis en cvwhoyvres, | 

13 Monkv opunvky svhopakvn "sem punayvkit okis; 

hecakat hecvkekot, momet pohakat pohekot, momet 
kerrvkekokv. l 

14 Momen mv ofvn Hesiv em owaletv esfvckes, Pohais- 
kat pohatskvres, momet kerratskekares; momen hecats- 
kat hecatskvres, momet kerratskekares.: 

15 Heyv este e feke take wvnwvhen, momen e hvcko 
take pohetv tefnet on, e turwv akhottakekv; monkon 
omat, estofis e turwv es hecet, e hvcko es pohet, e fekeu 
es kerret, fulotecen em wicecvkvye tayen, makat. 

16 Momis ce turwv take en herakes, hecakekv ; momen 
ce hvcko takeu, pohakekv. 

17 Mehenwvn ce kievkikv, Owalvlke sulket, momen 
este faccvlke, hecatskate hecetv eyatakis, hecvkekates; 
momet pohatskat pohetv eyacakis, pohvkekates. 

18 Monkv fokayv esvhopakvn pohvkes: 

19 Estimvt hvlwe em ohmekketv em punvkv pohis, 
kerrekat, holwvyecat vlaket, mv e feke ofv fokahoyvte 
vkonahes. Heyv tes nene vfopke nerkv cawvte. 

20 Momis cvto vlkat nerkv cawvte opunvkv pohet, mo- 
met lvpece es afvcke cawat tes: 

21 Momis eme ofv yvlonkv ocekot, estomusen hofunes: 
estemerkv hvtvm  asseckv taten opunvkv omecicen 
kvwapkof, lvpkusen elentappet omekv. 

22 Mv etofvske vlkat nerkv cawvteu, mv opunvkv 
pohat tes; momen yvmv ekvnv senaorickvt, momen 
nakocetv em mvkerretvt opunvkv nokcepeles, momen 
etteko taye hakes. 

23 Momis mv ekvnv here nerkv cawvte, mv opunvkv 
pohat tes; momet kerret, em etteu ocet, vpviwvt cukpe- 
hvmken, vpvlwvt pale-epaken vpvlwvt pale-tutcenen hayes. 

24 .Opunvkv-svhopakv etvn e'makvtes, kicet, Hvlwe 
em ohmekketv este-hunvnwv eme cvpofv nerkv beren 
fokavvte omèt os: 

25 Momis este nocicof, en horret vlaket, teleko vpvken 
teleko-vhaken fokahyet, ayepvtes. 

20 Momis esse hontet, em ette. hayof, teleko-vhakeu 
heckvtes. 

27 Monkv cuko-pucase em vtotkvlke yicet, Pucasé, 
ceme cvpofv nerkv heren fokayet ometskekat haks? mo- 
mat estvmv vten teleko-vhake ocet ome haks? kicakvtes. 

28 Vw horret heyv momécet os, kicvtes. Monkv 
vpehyet, vteloyeyvre ce yacet o haks? vtotkvlket ki- 
cakvtes. 

29 Momis, Hekos, kievtes: teleko-vhake vteloyatskof, 
teleko svpvken lematske witet ok. 

30 Hokkolvt etohkvlket mahen, vtelokv orekvs: mo- 
men vtelokv oketv orofy vteloyvlke kicares, Teleko- 
vhake taten vteloyvks, momet  nekrvkueckvn wvna- 
wierks ` momis teleko vn tohto oben vtehvks. 

31 Opunvkv-svhopakv étvn e'makvtes; Hvlwe em 
ohmekketv este, mvstv enerkv ehset, eme cvpofvn 
ahocvte omét os: 

82 Nerkv omvlkv "sen cotket omat mehenwvt's: mos 
mis mahof, vhockuce omvikvn "sen rakket os, momet 
vpe eto ome haken, hvlwe fuswv yicet elvccen oh vpokes, 
kicvtes. 

83 Opunvkv-svhopakv ötvn es em punayvtes: Hvlwe 
em ohmekketv espakkueckv hoktet cawet, hockvte 
vkerkv tutcene ofvn ehen, oce munken omvlkvt pakkés; 


mv omét os, 
34 Heyv nanvke omvlkv opunvkv-svhopakv taken Cesvs 


este sulkat ` set em punayvtes; momet opynvkv- 
svhopakv tokat te'm punayekates: 

35 Opunvkv-svhopakv take ofvn cv cukwv hvwvklecares ; 
ekvnv hocackvte vtekat nake ehkvke ocvte sossicares, 
maket, owalv opunayvte sohfvekvren. 

36 Momof Cesvs este sulkat vpeyecihcet, cukon eceyv- 
tes; momen en kerrepvlket en yicet, Opunvkv teleko- 
vhake cvpofv ocat svhopakvn pum oh kerkuecvs, kicakvtes. 

37 Em vyoposket, kievtes; Nerkv here fokayat este 
E'chuswv tes; 

38 Cvpofvt yvmv ekvnv tes; nerkv herat hvlwe em 
ohmekketv en hopuetake tes; momis télekohake holwv- 
yecat én hopuetake tes; 

39 En horre nerkv fokayvte puyvfekev holwakat tes; 
nakevtelokv yvmv ekvnv em eyuksv tes; momen vte- 
loyvlket, encelvlke tes ; 

40 Monkv telekohake vteloyet, totkvn tvk nekrihocet 
omekv; yvmv ekvnv em eyuksv etvpomvres. 

41 Este E'chuswv em encelvlken vtotvres; momen 
nake elentappuecakat omvlkvn, momet holwvyecakat em 
ohmekketv asossen vteloyvkvres. 

42 Momet totkv fenken tvk pvlvtvkvres; mvn ao 
ketvt enute setetekketvu ocvres. 

43 Momof este faccvlke E'rke take em ohmekketvn 
hvse omèt hvyayvhokvres. Estimvt hveko es pohetv 
ocat, pohekvs. 

44 Hvtvm, hviwe em ohmekketv nake vcake ovpotv 
ehke omès; mvn este eshecet, chés; momet es afvckat 
ahyèt, nake ocat omvikvn wiyèt, mv cvpofvn nesés. 

45 Hvtvm, hvlwe em ohmekketv esnesv-hunvnwv, ma- 
kelitv heraké hopoyat, mv omèt omes. 

46 Mv este, makelitv hvmke enrahkv rakken eshecof, 
ahyet, nake ocat omvlkvn wiyet, nesvíes. 

47 Hvtvm, hvlwe em ohmekketv hoyv uehvtkv vk 
wihoken, rvro mvrahrvkv omvikv vteloyvte- omés. 

48 Momen fackoflvpvtken esacayakvtes; momet vpo- 
ket, herakan ensatket, sakkvn vtehakvtes; momis holwv- 
hokat vpvlvtakvtes. 

49 Ekvnv em cons momé tares: encelvlket yicet, 
holwvyecvlken facevlken etekvpicvkvres, 

50 Momet holwvyecvlken totkv fenken tvk pvlvtvkvres ; 
mvn Hvkihketvt, enute setetekketvu ocvres. 

51 Heyv nanvke omvlkvn kerratskvt haks? Cesvs 
kievtes. Henka, Pucasé, kicakvtes. 

52 Momof, Monkv nakcokv-hayv, hvlwe em ohmekketv 
ohfveev emvhahoyat vtekat, hunvnwv cuko-pucase, nake 
mucvsvke tis, nake veulvke tis a sossicés; mv omét os, 
kicvtes. 

53 Momen mome ocvtes, Cesvs, heyv opunvkv- 
svhopakv take poyof, mvn enkvpakvtes. 

54 Momet em ekvnvn er orof, en senekake take ofvn 
mvhayakvtes, momen momé mvkayakat estomahes ko- 
makvtes ; momet, Estvmv vten heyv hunvnwv heyv ho- 
porrenkv, vtotketkv yekcakateu en hecke haks ? 

55 Heyvt cuko-hayv e'ppuce toko? e'cke Melet ho- 
cefkv toko? momen etecakkakat, Cems, Cose, Simy, mo- 
men Cutvse esyomakat toko 7 

56 Momen e wvntakeu omvlkvt epu 'pvkeko? Momat 
estvmv vten heyv hunvnwv heyv nanvke SS en 
hecke haks? makakvtes. 

57 Momet eme ofv elentappakvtes. Momis, Owalv em 
ekvnv momet en cuko ofv tylken vrakkuehocekot omes, 
Cesvs kicakvtes. 

58 Momen mv vkvsvmvkekat syrahkvn — vtotketv 
yekevke sulke mvn vtotkekates. 


SETENTVCKE XIV. 


Mv omor Helot tetlak Cesvs ohonvkvn pohvtes. 
2 Momet, Heyv Cane paptisv tes; pvsatkan a kvwap- 
E ómes; nionkv vtokety yekevket mv ofvn e heckueea- 
ket omes, em vtotkviken kievtes. 

3 Helot, etecakkat Felvpe e'hiwv, Helotev vrahkvn 
Canen hvlahtet, wvnahyet, euko-yekeyn vpikvtet okv. 

4 Canet, Epayetske tayat cem etektvnkekot omes, kicv- 
tet omekv. 

5 Momen elecetv eyacof, este sulkan em penkalvtes, 
Owalvt's, komvket omekv. 

6 Momis Helot heckvte-nettvn vrakkuehocof, Helotev 
Ze hoktet ehomv taken opanvtes, momet Helot 
afvcecicvtes. 

7 Momaten naket o estomen em *”pohis e'mvranet 
etemfvecetv vcakan 'setemfaccvtes. 

8 Momen, enhomvn e'cket emvhayen, Heyvmvn Cane 
Paptisv e'kvn pvlvknv vpiken v'mes, makvtes. 

9 Momen mekko e feke en nokke tates: mome estomis 
etemfvecetv vcakat 'sopunvyat, vpake hompe vpokate 
hake vrahkvn, E'mvks, makvtes. 

10 Momen vtotet, Cane cuko-yekev> ofyn ekv en 
tacvtes. 

11 Momen e'kv pvlvknv vpiken hokte mvnette 'sen 
yicet e'mhoyvtes; momen e'cken "sem vlakvtes. 

12 Momen en kerrepvlke yicet, ena ehset, hericakvtes, 
momet vpehyet, Cesvs em onvyakvtes. 

13 Momen Cesvs pohet, men enkvpaket perro-cukon 
”piket, vnrvwvn entvlket ayvtes: momen este pohakof, 
yvkvpaket tvlofv esosset vevkvpeyvtes. 
` 14 Momen Cesvs ayet, este sulke mahen hecet, em 
merrakusvtes; momet em enokhokat em wicecvtes, 

15 Momen yafkof, en kerrepvlket en yicvtes, Heyv 
vnrvwvt omes, momen nettv hoyvnepet os; este sulkat 
vpeyecievs, tvlofuce vlkan vpeyet, hompetvn e en nesv- 
kepvren, makaket. 

16 Momis Cesvs, Vpeyekis estohkos; hompetv gp 
kicakvtes. 

17 Momen, Tvklike vnore cahkepat, momet rvro hok- 
kolusat tvlkusen yvmv 'océs, kicakvtes. 

18 Yvmvn 'svm vwvks, kicvtes. 

19 Momen este sulkat, Pvhen oh vpokvkes, kievtes, 
momet tvklike cahkepat rvro hokkolateu cawet, hvlwen 
es vhecet, ohvkvsamet kvlkayvtes, momet tvklike en 
kerrepvlken: emvtes, momen en kerrepvlket: este sulkan 
emakvtes. 

20 Momen omvikvt hompaket fvcecakvtes; momen 
wokocke vhoskat svmpv fvcke palen-hokkolohkaken cv- 
wakvtes. 

21 Momen mv hompakat, hunvntake cukpe-rakko 
cahkepat mahe tates, hoktvke, hopuetakeu svpvkekat. 
22 Momen moman vpaken Cesvs en kerrepvlke perro- 
cukon vtehkepuecet, ehomvn tvpalvn vpeyecicvtes, este 
sulsokat vpeyecicof. e 

23 Momen este sulsokat vpeyecihcof, ekvnhvlwen 
entvlkuset ohcemkvtes, mekusvpvranet: momen yafke 
orof, mvn entvlkusvtes. 

24 Momis hiyomat perro-cuko vkhvse vknvrkvpvn, 
uemelohlvt fekhericekon, vklikvtes, hotvlet vnrvpet 
omekv. 

25 Momen nere vketecetv esostof, Cesvs, vkhvsen oh 
yvkapet, er em vyakvtes, 

26 Momen vkhvsen oh yvkapen en kerrepviket hecakof, 
fekhervkekates, Puyvfekevt's, makaket ; momen penkvla- 
ket huehkakvtes. 

27 Momis moman vpaken Cesys em punayet, Ce 
mahlvpvtkvkekvs; vne tes; ce penkahlvkates ; kicvtes. 

28 Momen Petv em vyoposket, Pucasè, cent on omat, 
Uewvn oh yvkapet, ve oh vtes, cv kicvs, makvtes. 

29 Momen, Vtes, kicvtes: momen Petv perro-cuko osset 
a vk hvtapkof, uewv oh yvkapvtes, Cesvs oh ayvranet. 

“80 Momis yekcetvt hotalen hecof, penkalvtes; momet 
vksumketvn vlicecof, huehkvtes, Pucasö, ev hesayeevs, 
maket. 

81 Momen moman vpaken Cesvs enke awiyet, hvlatv- 
tes; momet, Vkvsvmkv estomuse ocetskat, estomèn cen 
kerkekisa ? kicvtes. 

32 Momen perro-cuko cukolahkof, hotvle wikvtes. 

38 Momof perro-cuko vtehkat yicet, vrakkuecakvtes, 
Mehenwvn Hesaketvmese E'ppuce toyetskes, kicaket. 
34 Momen tiyehcof, Cenesvle ekvnvn yicvtes. 

35 Momen, mv tvlofv hunvntake ohkerrakof, mv tvlofy 
afulotat omvlkvn vtotet, enokhokat omvlkvn "sen yievtes ; 
36 Momet en kapv em vtekat tvlkusis celayvkvren em 
'pehakvtes; momen celayakat en sulke estomomusat 
evfenevke hakakvtes. 


SETENTVCKE XV. 


Moxor nakcokv-hayvike Falvsevlke esyomat, Celuslv- 
mvlket ot, Cesvs en yievtes, 

2  Estomén cen kerrepvlke veulvke em punvkv 
kveake haks? enke okkosvkekot tvklike hompakekv, 
kicaket. 

3 Momis em vyoposket, Estomèn centakeu, veulvke em 
punvkv eteropotten, Hesaketvmese em vhakvn kacatske 
haks? kicvtes, 

4 Hesaketvmeset, Ce'rken, ce'ckeu vrakkueevs; momet, 
Estimvt e'rke, e'cke tateu ehanen omat, elkvn elekvs, 
maket opunvyvtet omekv. 

5 Momis, Estimvt o estomet erket ot, ecke tateu, Nake 
cen lopicvye tayat Hesaketvmese emetv tes, kicet; 

6 Erket ot, ecke tateu vrakkuecekis, en hervres, centaket 
makatskes: hiyomön veulvke em punvkv eteropotten 
Hesaketvmese em vhakv ehvperken hayatskvtet os. 

7 Mekusapv-vhayvlke toyatskat, heren Hesiv ec oh 
owalvket okvtes, 

8 Heyv este e cakwvn 'sve att e cukhvrpen 
'sve vrakkuecakes; momis e feke vn hopvyeces ; 

9 Momis ehvperkvn vc vrakkuecakes, este em vhakvn 

EM mvhayet, maket. 

10 Momen cste sulkan enhuehkvtes, momet, Pohet, 
kerrvkes ; 

11 Mv ecukwv eceyat este vhopanat tokos; momis 
ecukwv ossat, heyvt vhopanes; kicakvtes. | 

19 Momof en kérrepvlke en yicet, Falvsevlke heyv ma. 
ketv pohakof eyacvkekis, kerretska ? kicakvtes. 

13 Momis em vyoposket, Vhockv Cv'rke fins likat 
vhocekate vtekat lemkvres ; 

14 Fullekvs; turhecvkeko turhecvkekvlke evpayvlket's. 
Momen turhecekat turhecekan evpayen omat, hokkolvt 
sufkau vk yorkvres, kicvtes. 

15 Momof Petv em vyoposket, Heyv opunvkv svho- 
pakvn pum oh hvyvyievs, kievtes. 

16 Momen, Centakeu kerretv ocatskeko munke haka? ` 

17 Naket o estomet ecukwv eceyat, envrken eceyen, 
vpvlvthoyet omat kerratskeko munke bake? 

18 Momis mv nanvke cukwv asossat efeken a vwet 
omes; momen ivt este vhopvnaket os. 

19 Vkerrickv holwvhokat, eleckv, empvlse oce hok- 
tarkv, empvlse seko hoktarkv, horkopkv, lakse ohker- 
kueckv, holwvke opunvyetv, efeke asosset omekv. 

20 Nanvke este vhöpanat heyvt omakés; momis enke 
okkoseko honipety éste vhopanekos, Cesvs kicvtes, 

21 Momof, Cesvs mvn enkvpaket, Tilv, Sitvne tepakat 
em vtékakan rorvtes. | 

22 Momen hecvs, hokte Kenvnylket matvwv em vteka- 
kan aossvtes; momet oh huehket, Vm merrvs, Pucasé, 

Tewe E'ppuce toyètskat; cv'chuswv-hokte tayen puyv- 
fekev holwvken es estemerkes, kicvtes. 

23 Momis opunvkv hvmkis em ayoposkekates. Momen 
en kerrepvlket en yicet, en kusvpakvtes, Etvn MER 
epu 'evk huehkekv, kicet. 

24 Momis em vyoposket, Eslevlke en euko Jwmecate 
yvpefikv sumecat tvlken vc ohtothoyet os, kicvtes. 

25 Momof vlaket, vrakkuecvtes, Pucasé, vm vnicvs, kicet. 
.26 Momis em vyoposket, Hopuetake en tvklike eset, 
efv em awiketv fvecekos, kicvtes. ` 
27 Momen, Mehenwvt's Pucasé ` momis efv e pucase 
em ohhompetv oh wokocke a pvlatkat hompaket os; 
makvtes. 

28 Momof Cesvs em vyoposket, Hokte toyetskat, cem 
vkvsvmkv rakkes; kometskat mahusat cem momekvs, 
kicvtes. Momen e'chuswv-hokte mv hvse-vkerkv mahu- 
sat vteken cvfekne hakvtes. 

29 Momen Cesvs mvn enkvpaket, Kalvle em vkhvse 
vnakvn erorvtes: momet ekvnhvlwen ohcemket, mvn 
likvtes. 

30 Momen este sulsuke mahet en yicvtes, elenokhokat, 
turhecvkekat, opunahoyekat, vnvttakat, momen etv sul- 
ken evpayaket, momet Cesvs ele tempen tvk pvlvtakv- 
tes; momen em wikvkuecvtes. 

31 Momekv opunvyekate opunayen, vnvttakate cv- 
fenevke haken, elenokhokat yvkvpaken, turhecvkekate 
hecvke haken hecakof, este sulkat em estomahakvtes ; 
momet Eslevl en Hesaketvmese vkvsvmakvtes. 

32 Momof Cesvs en kerrepvlke enhohiket, momet, 
Este sulkan em merrusis; ve vpake munken, momet 
" hompetv ocvkekon, hiyomat nettv tutcenat orekv; 
elawvke wpeyecihcvkos, vpeyof hotosake witet oke, 
kicvtes, 

33 Momen, Estvmv vten tvklike sulke momvtekat 
Vnrvwv ofv ocet, este sulke momvtekat fvcecvkueceye 
taye haks? en kerrepviket kicakvtes. 

34 Momen Cesvs, Tvklike vnore nvcomen ocatske 
haks? kievtes. Momen Kolvpaken, rvrocvlkèu nvcomu- 
sen, kicakvtes, 

5 Momen este sulkan, Ekvnvn tvk vpokvkes, kicvtes. 

36 Momet tvklike vnore kolvpakat, rvrou cawet, Hesa- 
ketvmesen vkvsamvtes, momet kvlkayet en kerrepvl- 
ken emvtes; momen en kerrepviket este sulkan emakvtes. 

37 Momen omvlkvt hompaket, fvcecakvtes; momen 
hompetv wokocke vhoskat svmpv fvcke kolvpaken cvwa- 
kvtes. 

38 Momen mv hompakat hunvntake cukpe-rakko ostv- 
tes, hoktvke hopuetakeu svpvkekat. 

39 Momen este sulkåt vpeyecicvtes, momet perro- 
cukon eceyet, Maktelv em vtekakan rorvtes. 


SETENTVCKE XVI. 


Momen Falvsevlke, Satusevlken esyomet en yicet, es- 
kerret, hvlwe vte nake-eskerretvn hecievren komakvtes. 

2 Em vyoposket, Yafkofv, Nettv here tares ; sutv catet 
omekv: 

3 Momen hvthvyvtke, Nettv holwvke ares, muev- 
nettv; sutv catet ot yomucket ókv, makatskes. Meku- 
sapv-vhayvlke toyatskat, sutv en heckv kerratskes; mo- 
mis oketv eskerretv kerratskeko taye haks ? 

4 Este honvpse holwvyecvke hoktarakat, nake-esker- 
retvn hopoyes; momen nake-eskerretv e'mhoyekares ; 
momis nake-eskerretv owalv Convse enake tvlken e'm- 
hoyvres, kievtes. Momet wikaket, enkvpakvtes. 

5 Momen en kerrepvlke tvpalv roricof, tvklike svpeyetv 


ehosvke tates. 
Muskokee N., T. 4 


46 MARO, 16. 


6 Momof Cesvs, Vketecet, Falvsevlke, Satusevlke esyo- 
mat enake espakkueckv em e vfekcakhvkes, en ker- 
repviken kicvtes. 

7 Momen, emetvwvt te'm opunayet, Tvkliken cawé- 
kisekv omes, makakvtes. 

8 Momis Cesvs kerret, Vkvsvmkv estomusen ocatskat, 
estomèn tvkliken es awatskekat omeciéen te'm opuna- 
hoyatske haks? 

9 Kerratskeko munke haks? momet tvklike cahkepe cuk- 
pe-rakko cahkepvte, momen svmpv nvcomen cawatskvte, 

10 Monkat, tvklike kolvpake cukpe-rakko ostvte, mo- 
men svmpv nvcomen cawatskvté vkerricatskeko haks ? 

11 Estomét on, Falvsevlke, Satusevlke esyomat enake 
espakkueckv em e vketecvks, makvyat, tvkliken cem 
opunv-yeevkit okvkat kerratskeko haks? kievtes. 

12 Memof, tvklike espakkueckvn okekot, momis Falv- 
sevlke, Satusevlke esyomat em emvhakvn oken ker- 
rakvtes. 

18 Cesvs, Seselev Felepi em vtekakan rorof, Este E'c- 
huswv toyvyat, estimvt's, este makake haks? eet en 
kerrepvlken cm ”pohvtes. 

14 -Momen, Cane paptisvt makakat sasen; vpylwyt 
Elivt; momen etvt Cvlemiv, monkat owalvike hvmkat 
omes, makakes ; kicakvtes. 

15 Momis ceme, estimvt”s, cv kicatske haks? kievtes. 

16 Momen Simv Petvt em vyoposket, Mv Klist, He- 
saketvmese wenakat E'ppuce toyetskes, kicvtes. 

17 Momen Cesvs em vyoposket, Cen heres, Simv 
Paconv toyetskat: enavpeswv, catv esyomat cem enra- 
met omekokv, momis Cv'rke hvlwe likat. 

18 Momen ohvtvlakat ce Keis, Petv toyetskes, mo- 
men heyv evton vm mekusapvlke oh hayares; momen 
estemerkv-hute em vhauke take emuntvlvkekares, 

19 Momen, hviwe em ohmekketv es en hauweckvn 
ce'mares: momen naket o estomen ekvnv oh wvnayets- 
kat hvlwe mimv wvnvke tares; momen naket o estomen 
ekvnv oh enrecopetskat, hvlwe mitav enrecopke tares. 

20 Momof Cesvs, mv Klist tat estimvn em onvyvkvra- 
nekon en kerrepvlken yekcen kicvtes. 

21 Men vteken, Cesvs vlicecet, estomet Celuslvme oh 
ayvranat; momen  nanvke sulken veulvke, momen 
plestvlke enhomvhhotat, momen nakcokv-hayvlket 'seste- 
merricvkvranat elecen, momen nettv tutcenof akvwvpkv- 
ranat, en kerrepvlke en kerkuecvtes. 

22 Momof Petvt hvlahtet em vsehetvn vlicecvtes, Cen 
hopvyecet omekvs, Pucasè; heyv cem momekares, 
kicet. 

23 Momis afulotket, Petvn, Cv topvrvn vyvs, Setvné, 
vm vnvtteev toyetskes: nanvke Hesaketvmese ohfvocv 
ocakat cem vlostekot, momis este ohfvccv nanvke ocan, 
cem vlostet omekv, kievtes. 

24 Momof Cesvs, Estimvt ve vevkvyetvn komen omat, 
e em ehvperkuecet, em etohweklepkyn kvwapet, ve vevk- 
vtekvs, en kerrepvlken kicvtes. 

25 Estimvt o estomet en hesaketv vevyecetv komen 
omat, sumecicen, estimvt o estomet vc vrahkvn en hesa- 
ketv sumecicen omat, vevyecvranet omekv. 

26 Ekvnv omvlkvn este heckuecen omis, em puyv- 
fekevn sumecicen omat, naken en lopice haks?. monkat 
naken este em puyvfekev es vyoposkvr haks ? 

27 Este E'chuswv em encelvlken evpayet, E'rke en 
rakketv ofvn vlvkvranet omekv: momen omof em vtot- 
ketv vevkvyen este vtekat em fekvres. 

28 Mehenwvn ce kicvkis, Yvmv svpakle sases, elkv la- 
svkeko munket, este E'chuswv em ohmekketv ofv vlaken 
hecahke tvlkuranat, 

SETENTVCKE XVII. 


MoMEN nettv epakat hoyanof, Cesvs, Petv, Cems, mo- 
men 'Cems etecakkat Canen esyomen evpahyet, kvpvken 
ekvnhvlwe mahen es vcemket, 

2 Ehomvn emvrahkvtes, momen e turotv hvse omét 
hvyayakvtes; momen em acevke en hvtke hvyayvke 
omét omvtes 

3 Momen, heevs, Moses, Elivs tepaket ém e heckueca- 
kvtes, ete'm punvyaket. 

4 Momof Petvt em vyoposket, Cesvn kicvtes, Pucasè, . 
yvmv fulleyat heres; kométsken omat, yvmvn cuko- 
vhake tutcenen hayvkeres; hvmket cenaket on, hvmket 
Moses enaket on, momen hvmket Elias enaket on. 

5 Punayé munkof, hecvs, vholoce hvyayvket ohranvtes ; 
momen hecvs, opunvkv en hake vholoce aosset, Heyvt 
Cv'ppuce vm vnokecket, mv ofv vfackusvyat tes; men 
em apohicvks, makvtes. 

6 Momen en kerrepvlke pohakof, e turofvn oh pvlatkv- 
tes; momet tayen penkvlvke tates. 

7 Momen Cesvs vlaket, celayakvtes, Asvpvklvks, mo- 
met ce penkahlvkates, kicet. 

8 Momen ahecakof, estimvn hecvkekot, Cesvs tvlkusen 
hecakotes. 

9 Momen ekvnhviwe ahvtvpecof, Cesvs, Este E'chuswvt 
pvsatkan a en kvwvpkeko vtekat heyv hecatskise estimvn 
em onahyatskvs, yekcen kicakvtes. 

10 Momen en kerrepvlket em ”pohaket, Moman esto- 
mēn nakcokv-hayvlke Elivs tàtet vlvkvranès, makaket 
oke haks ? kicakvtes. | 

11 Momen Cesvs em vyoposket, Mehenwusen Elivs tå- 
tet vlvkvres; momet nanvke omvlkvn ohcvfeknicvres. 

12 Momis ce kievkis, Elivs vlake hoyvneps, momen 
Elivs kerrvkekates, momis naket o estomen komakat em 

momecakvtes. Matvpomen este E'chuswvn estemer- 
rievkvres. 

13 Momof en kerrepvlket Cane. paptisvn em opunvyecet 
oken kerrakvtes. 

14 Momen este sulkat en yicof, hunvnwvt em vlakvtes, 
momet en tokkeket, b 

15 Pucasö, evppucen em merrvs; sokhetvt enokkicet 
on, tayen estemerkekv : totkv tis tvk latke mahet, uewv 
tis vk latke maket omekv, kicvtes. 

16 Momen cen kerrepvlken es em vlahkis, moman em 
wicecvkeko tayis. 

17 Momof Cesvs vyoposket, Vkvsvmkv oceko, honvpse 
yenahatskat, en hofune estomusen ece "pakvranvki haks? 
en hofune estomusen vm muntolkekot 'sece 'yvranvki 
haks? yvmvn 'svm vwvkes? makvtes. 

18 Momen Cesvs puyvfekev holwakat em -vsehvtes; 
momen aosset enkvpakvtés; momen cepanat mv. hvse- 
vkerkv mahusan vteken em wikvtes. ` 

19 Momof Cesvs en kerrepvike kvpvket en yicvtes; 
momet, Estomén pumet  ossicéko tayvt haks? ki- 
cakvtes. 

20 Momen vkvsvmatskekat omecices; mehenwvn ce 
kievkikv, Vkvsvmkv mvstv nerkv omusis ocatsken omat, 
heyv ekvnhvlwe, Yvmvn vkueket, vsvn. rorvs, kicatsken 
omat, vkuekvres; momen.nake momecatskeko taye cen 
svkekares : Cesvs kicvtes. 

21 Momis heyy omat eelvwece mekusvpetv ofv tvlken 
 osset omes. 

22 Momen Kalvlen vpokof, Este E'chuswv este enke 
ofyn wihoyvres; - 

28 Momen elecvkvres, momen nettv svtutcenof hvtvm 
akvwvphoyvres, Cesys kicvtes. Momen e feke tayen en 
nokhokvtes. 

24 Momen Kvpvnevn roricof, ekv feketv evtokunawv 
vteloyviket Petvn en yicvtes, momet, Ce pucase akv 
feketv feket omeko? kicakvtes. 

25 Henka; Petvt makvtes. Momen cuko ceyof, Cesvt 
"sen home hakvtes, Simå, naken vkerricetske haks? 
estimvn ekvnv em mekkvlke vtelokv feketv, monkat ekv 
feketv en cawe haks? en hopuetaken, monkat tvlepo- 
rvlken? máket. 

26 Tvleporvike, Petvt kicvtes. Monkv hopuetaken 
enrecopkes, Cesvs kievtes. 

27 Mome estomis, elentappuecékaren, vkhvsen ahyet, 
cufokunhen vkwikvs, momet retro enhvteceskv akvwap- 
kan esvs, momet e cukwvn en hvwecetskof, evtokunawvn 
eshecetskvres; mvn ehset, ve vrahkv ece "raAkvu 
emvkvs. 

SETENTVCKE XVIII. 

Mv HVSE-VKERKV omof en kerrepvlket Cesvs en yicvtes, 
Estimvt hvlwe em ohmekketv ofv rakke mahat to bake? 
kicaket. 

2 Momen Cesvs hopuewucen enhohiket, en nvrkvpvn 
lievtes, 

3 Momet, Mehenwvn ce kievkis, Fulotiket, hopueta- 
kuce omé hakatskekon omat, hvlwe em ohmekketv 
escehyatskekos, kievtes. 

4 'Monkv, estimvt o estomis bere hopuewuce omét e 
kvnevpuecen omat, matvwvt hvlwe em ohmekketv ofv 
rakke mahat tes. 

5 Momen estimvt- o estomet on heyy omé 
hvmken cv hocefkv ofy evpayen omat, vnen ev yvpayet os. 
6 Momis, estimvt o estomet heyv vc oh vkvsvmvke lo- 
pockusat hvmken elentappuecen omat, emfulotkv en cv- 
tot e nokwvn vtarken, uehvtkv en laukaten vk ēlat min 


en hervnt omes, 

7 Ekvnv en holwakes, elentappueckv take omecicen! 
elentappueckvt ocvkvranat 'tvlket omekv: momis en 
holwakes, mv hunvnwv omecice elentappueckv vlakat ! 

8 Monkv ce'uket ot, ce'le tateu, ce 'lentappuecen omat, 
waret, vpvlvtvs; cekunnet, monhat vnvttetske estomis 
hesaketv .eceyetskat min heres, enke hokkolen ocet, 
ce'leu hokkolen ocet, totkv eme-yuksv-seko ce tvk wiho- 
keko munket. | 

9 Momen ce turwvt ce 'lentappuecen omat, ossieet 
vwikvs: ce turwv hvmkusen ocet, hesaketv eceyetskat 
min héres, ce turwv hokkolen ocet, estemerkv hute e 
tvk wihokeko munket. 

10 Vketecet, heyv lopockusat hvmkis en homehcatskvs ; 
de kicvkikv, Hvlwe tvlofv em encelvlket, Cv'rke hviwe 
likat e turofv hecake munkvt ós. 

11 Sumkvten besayecvranet este E'chuswv ` vlvket 
omekv. 

12 Estomén vkerricatske haks? este, yvpefikv cukpe- 
hvmken ocen, hvmket em ehosen omat, pale-ostvpaken- 
ostvpohkakat wihket, céfahlofrn ayet, mv em ehosan:ho- 
poyekot o haks? 

18 Momen eshehevt haken omat, mehenwvn ce kievkis, 
mv yvpefikvn pale-ostvpake-ostvpohkake ehosvkékate se- 
muntvlen oh afvckes. 

14 Matvpomen, heyv lopockusat hvmkis sumkvre 
Ce'rke take hvlwe likat komat tokot omes. 

15 Momen etecakketskat cem mvttecicen omat, ahyet 
em mattan emen tepakusatsken em onvyvs; cem poti 
cen omat, etecakketskat epoyetskes. 

16 Momis cem apohicekon omat, hvtvm.hvmken, mon- 
kat hokkolen evpvyvs, momat opunvkv vtekat akerrvlke 
hokkole monkat tutcene e cukwv ofvn yekce taren. 

17 Momen em apohicetv komekon omat, mekusvpkv- 

cukon em onvyvs: momis mekusvpkv-cukon em apohi- 
cetv komekon omat, Centilvlke momet cvtokunawv vte- 
loyv omèt ce homvn huerekvs. 

18 Mehenwvn ce kicvkis, Naket o estomen ekvnv oh 
wvnayatsken omat, hviwe mimv wvnvke tares; momen 
naket:o estomen ekvnv oh enrecopatsken omat, hvlwe 
mimv enrecopke tares. 

19 Hvtvm ce kicvkis, Yvmv ekvnvn hokkolet nake 
vpohvranatskat ohfvcevn etem vkvsvmatsken omat, 
Cv'rke Hvlwe likatet em momecvkvres. 

20 Estvmvn hokkolet monkat tutcenet cv hocefkv ofvn 
etohnvkaften omat, mvn vnet en nvrkvpvn huerikv. 

21 Momof Petvt em vlakvtes, momet, Pucasé, em ete- 
wole estomusen etecakkvyat vo vnaorkat, em merrar 
bake? Kolvpake oren ? kievtes. 

22 Cesvs kicvtes, Kolvpaké oren ce kicvkos; EC 
Pale-kolvpakvke kolvpakat oren. 

23 Monkv hvlwe em ohmekketv mekko hvmke, mv em 
vtotkvlke em vhuere "sen: kèrkuecvranate omès : 

24 Momen es kerkuecetv vlicecof, hvmken talentv 
cukpe-rakko palen em 6 vhuericen "sen yihocvtes. 

25 Momis ocet fekeko tayekv, e pucaset, E hiwv, en 
hopuetakeu, nake ocat omvlkv svpvken wihoyen, feketvt 
hakekvs, makvtes. 

26 Monkv em vtotkv tvk latket vrakkuecakvtes; Pu- 
case, v'mehakvs, momen omvlkvn cem fekares, licet, 

27 Momof, mv vtotkv oe pucasé, merkvt nekeyicen, en. 
recopet em vhuere "sem Wwikvtes. 

28 Momis mv vtotkv etvwvt osset, vtotkvlke em 
etohkviketv hvmken, tenelyv cukpe hvmke em e vhueri- 
cen eshecvtes: momen hvlahtet, e nokwvh em eset, 
Ece ”huerön vm fekvs, kicvtes. 

29 Momen vtotkv em etohkvlkety e'le tempen tvk lat- 

ket, en kusapvtes, V'mehakvs, momen omvlkvn cem 
fekares, kicet. 

.30 -Momen komekates; momis ayet, cuko-yekevn 
'rvpikvtes, em vhuere em fehke. tvikvren. | 

31 Monkv vtotkvike em etohkvlketv, nake estomat he 
cakof, e feke nokhokusvtes, momet yicet, nake estomat 
omvlkvn e pucasen em onvyakvtes. 

32 Monkv e pucase enhöhikof, Vtotkv holwvyece to- 
yetskate, mv vhuere omvlkvn es cem wikvyvnks, vm "po: 
hetskekv : 

33 Vne cem merrvyvnke omèt, cemeu vtotkv cem 
etohkvlketv em merretskeko tayvt haks ? 

34 Momen e pucase cvpakkvtes; momet, em e vhueri- 
cat omvlkvn em. fehke tvikvren, estemerricvlken em 
wikvtes. 

35 Momen etecakkat naorkat ce feke take vten 'sem 
wikatske vike tokon omat, Cv'rke hviwe likat matvpo- 
men cem momecvkvres. 


SETENTVCKE XIX. 


Momen mome ocvtes, Cesvs heyy opunvkv espoyof, 
Kalvlen enkvpakvtes, momet Cotvne tvpalv Cutev em 
vtekakan rorvtes: 

2 Momen, este sulsuke mahet vevkvpeyvtes; momen 
mvn em wicecakvtes. 

3 Falvsevlkeu en yicet, Hunvnwv nake omecicat vtekat 
e hiwv wiketv em etektvnke te? eskerraket kicakvtes. 

4 Momen em vyoposket, Mv enhvteceskv hayat, hunvn- 
wv, hokteu hayvte, - | 

5 Momet, Heyv omecicen hunvnwv erke, eckeu wihket, 
e hiwvn hvlvtvres; momen mv hokkolat vpeswv hvm- 
kusvres, kicvte, ohonayatskvte seko haks ? kicvtes. 

6 Monkv mv svnveomvn hokkolet omeks, momis 

enavpeswv livmkus; monkv mv Hesaketvmese tehvivte- 
puecvte estet etekvpihcates; kicvles. 

7 Moman, Estomén Moses, Nakhocce esetewiketvn 
ehmet, wikekvs,-makvt haks? kicakvtes. 

8 Ce feke take em wvnhe omecicen Moses ce hitake 
wiketv cem etektvnecvtes ; momis enhvteceskv atat mo- 
mekot omvtes, kicvtes. 

9 Momen ce kicvkis, Estimvt, e hiwv hoktarekofvn wi- 
ket, etvn epayen omat, hoktaret omes; momen mv 
wihokat estimvt epayen omat, hoktaret omoes. 

10 Hunvnwv e hiwv ohfycev em momét on omat, cte- 
pvyetv hereks, en kerrepvlket kicakvtes. 

11 Momis, Este omvlkvt heyv maketv esvkeko tayes; 
momis e'mhoyvte tviket, kicvtes. 

19 Yunvkviket sasekv, ecke e nvrke ofv mome hocve- 
kvtet; momen yunykviket este hahievtet sases; momen 
hvlwe em ohmekketv vrahkv emetvwv e. hayvtet sases. 
Estimvt ese tayen omat, esekvs. 

13 Momof hopuetakucen 'sen yihoevtes, enken oh 
wvkhokicet, mekusvpvren; momen en kerrepvlket em 
vsehakvtes. 

14 Momis, Hopuetakuce vc oh vwepvre em etektvnecet, 
em vsehhatskvs; mv omakat hvlwe em obmekketvt 
omekv, Cesvs makvtes. 

15 Momet enke oh wvkhokicahket, men enkvpa- 
kvtes, 

16 Momen hecvs, hvmket em vlaket, Mvhayv herets- 
kate, hesaketv emunkv ocaret, nake here estoman mo- 
mecare te? kievtes. l 

17 Momen, Estoman here ev kicetske haks? este here 
sekos, momis hvmkuset, Hesaketvrnese tes : momis hesa- 
ketv ceyetvn kometsket on omat, vhakv taken vfvstvs, 
Cesvs kicvtes. 

18 Estomaten? kicvtes.  Elehcetskvs, Hoktahretskvs, 
Horkohpetskvs, Fvecekon akeriyetskvs, 

19 Ce'rke, ce'ckeu vrakkuecvs: momet, E vnokecetskat 
etvpomen cem vwolicvn vnokecvs, Cesvs kicvtes. 

20 Hunvnwv mvnettat, Heyv nanvke omvlkvn ev 
mvnette vteke vfaste vtecicvyvtes: naket vm vhoske 
munke haks? makvtes. 

21 Temvpoke haketvn kometsken omat, ahyet, nake 
ocetskat wiyet, estemerrakaten emvs; momen hvlwe- 
tylofvn nake ockv ocetskvres: momet atet, ve vevkvyvs, 
C'esvs kievtes. 

22 Momis hunvnwv mvnettat mv maketvn pobof, 
efeke nokket ayvtes; enake sulece mahet omekv. ` 
23 Momof en kerrepvlken, Mehenwvn ce kievkis, Este 
enakoev hvlwe em ohmekketv ceyetv en yekce tares. 

24 Momen hvtvm ce kicvkis, Rvcce-kuphe esropottv e 
turwv ropotte tayat en yekce mahekon, este enakocv mi- 
mvt Hesaketvmese em ohmekketv eceyetvt en yekces, 
Cesvs kicvtes. 

25 En kerrepvlke pohakof, tayen em TOUT 
Monkv estimvt hesake taye haks? makaket. 

20 Momis Cesvs oh hecaket, Estet on omat here 
em momvkeko tayuses: momis Hesaketvmese nanvke 
omvlkvt em momvke tayes, kievtes, 

27 Momof Petvt em vyoposket, Hecvs, pume omvlkvn 
wihket, ece 'evkvpeyemvts; monkv naket pun heckvr 
haks? kievtes. 

28 Momen, Mehenwvn ce kievkis, ceme svnvcomv 
hecketv omof, ve vevkvpeyatskvte este E'chuswv em 
ohliketv-veakan oh likof, centakeu, Eslevl em vliketv 
pale hokkolohkakan ohfvececet, ohliketv vcacvke palen- 
hokkolohkakan oh vpokatskvres. 

29 Momen cv hocefkv vrahkv, cuko tis, etecakkvte tis 

ewvntake tis, erke tis, ecke tis, ehiwv tis, hopuetakuce 
tis, ekvnv tis, wikakvte vtekat, cukpe-hvmke erobvtviv- 


ket en heckvkvres, momen hesaketv yuksv-sekon epu- 
casvkvres, 


30 Momis enhvteceskvt sulket espoke tares; momen 
espoket enhvteceskv tares. 


SETENTVCKE XX. 


HVLWE EM OHMEKKETV hunvnwv cuko epucase omét 
omes, vtotkvlke em pvrko-evpofv soheeyvre pvlvrane 
hvthvyvtkuse ossvte omét omekv. 

2 Momen vtotkvike tenelyv hvmke nettv vrahkv etemv- 
kvsahmof, em pvrko-cvpofvn ohtotvtes. 

3 Momet hvse-vkerkv svtutcenat mahen osset, etvt 
vtotkekot nakwikv ocan svpaklen hecvtes, 

4 Momet, Cemeu pvrko-cvpofv seceyvks, momen esto- 
muset fvcevt on omat ce'mvkares, kicvtes. Momen vpe- 
yvtes. | 

5 Hvtvm hvse-vkerkv sepakat momet ostvpakat mahen 
osset, matvpomecvtes. | 

6 Momet hvse-vkerkv  palen-hvmkontvlakat mahen 
ossvtes, momet etvt vtotkekot svpaklen hecvtes, momet, 
Estomön vtotkekot svpaklatsken yafke haks? kicvtes. 

7- Estimvt pu pvlekokv omes, kicakvtes. Cemen 
pvrko-evpofv seceyvks; momen estomuset fvcevt on 
omat, cen 'heckvkvres, kicvtes. 

8 Monkv yafke orof, pvrko-cvpofv e pucase, Vtotkvlken 
enhohiket, em fekvkvs, espoken vlicecet hvteceskvn vte- 
ken, en nakvfastvn kicvtes. 

9 Momen hvse-vkerkv pale-eshvmkontvlake mahe pvl- 
hoyat yiheof, este vrahkv tenelyv hvmke vlket en 
heckakvtès. 

10 Momis enhvteceskv pvlhoyat yicof, "senhoyvnèt pun 

heckvranés, komakvtes: momis mvu, este vrahkv tenelyv 
hvmke viket en heckakvtes. 

11 Momen en heckahkof, cuko epucase em eca- 
yakvtes, 

12 Heyv espoke hvse-vkerkv hvmkuse vtotkakat, pume, 
hotoskv, hiyye entekkekevat etvpomen hayetskes, ki- 
caket, 

13 Momis hvmken em vyoposket, Vn hesse, naken 
cem vhopanvks; tenelyv hvmken vm vkvsvmetskekat 
haks? : 

14 Cenaken esehpet, vyepvs; ce'mvyat etvpomen bere 
espoke emares. | 

15 Cvnake naken komvyat momecvyis fvcevt omeko 
haks? Cv herekv, ce turwvt holwake haks? 

16 Monkv espoket hvteceskvt omen, hvteceskvt espoke 
tares: sulken enhuehokvte tisem, nvcomet enhopoket 
omekv, kicvtes. 

17 Momen Cesvs, Celuslvmen ayof, en kerrepvlke 
pale-hokkolohkakat nenen vpeyof, kvpvken evpayvtes ; 

18 Momet, Hecvks, Celuslvmen vpeyés; momen este 
E'chuswv plestvlken nakcokv-hayvlken esyomen em 
wihokvres, momen ele tayen ohfvececvkvres, 

19 Momet Centilvlken em wikahken, nakhayekot, tep- 
ket momet tohweklepkvn vtvrvkvres; momen nettv 
svtutcenof hvtvm akvwvpkvres, kicvtes. 

20 Momof, Sepete e'ppuce take e'cket e'chushunvnta- 
ken evpayet, es em vlakvtes, vrakkuecet, momet nake 
hvmken em eyacet. 

21 Momen, Naken kometske haks? kicvtes. Heyv cv'c- 
hushunvntake hokkolat, cem ohmekketv ofv, hvmket cem 
vkvpervu liken, hvmkatet cem vkvsnvnvn likvren emvs, 
kievtes. 

22 Momen Cesvs vyoposket, Naken vpohatskat kerrats- 

keks. Sesketv 'seskvranvyat 'seskatske tayet, momet 
paptiskvn es paptiskvyat, es paptiskatske taye. haks? 
kicvtes. Momeye tayes, kicakvtes. 

23 Momen, Mehenwusèn sesketv 'svm eskatskvres, mo- 
met paptiskvn es paptiskvyaten es paptiskatskvres; mo- 
mis vm vkvperv momet vm vkvskvnv likvre emetv 
evnake tokos; momis estimvn Cv'rket- em etetakuecvten 
e'mvkhoyvres, kicvtes. 

24 Momen mv palat`pohakof, tecakkvté hokkolaten 
varvpet cvpvkhokvtes. 

25 Momis Cesvs enhohiket, Centilvlke em mekkvike 
ohfvnketvn, momen mv rvkrakat yekcetvn ”sohfvnken, 
kerratskes, kicvtes. 

26 Momis cem etenrvwv take momvkekares; momis 
ece "pakvkat estimvt rakke haketvn komen omat, cem 
vtotkv taket omekvs: 

27 Momen estimvt ce'nhomvhtetv taken komen omat, 
cem vtotkv taket omekvs: 

28 Este Ec'huswv Deem, em vtothokvranekon, momis 
vtotkvranet, momet en hesaketv sulke es nesetvn est 
emvrane vlakvte etvpomen. 

29 Momen Cvleko enkvpvkakof, este sulke mahet 
vevkvpeyvtes. 

30 Momen hecvs, este turheevkeko hokkolet nene tem- 
pen kaket, Cesvs hoyanen pohakof, Pucase, Tewe F'p- 
pucé, pum merrvs, makaket huehkakvtes. 

31 Momen este sulkat em vsehakvtes, cvyayvhokvren : 
momis svheremahen huehkaket, Pucase, Tewe -E'ppucé, 
pum merrvs, makakvtes, ! 

32 Momen Cesvs huyiret, enhuehket, Naken cem mo- 
mecvkaren komatske haks? kicvtes. 

33 Pucasé, pu turwvt en hauhvkvren, kicakvtes. 

34 Monkv, Cesvs, em meriyet, é turwv en celayakvtes ; 

momen moman vpaken e turwv renakv en heckahken, 
vevkvhoyvtes, 


SETENTVCKE XXI. 


Momen Celuslvmen vwolicaket, Perfec, ekvnhvlwe 
Olefvn yicof, Cesvs en kerrepvlke hokkolen vtotet, 

2 Tvlofuce ce homuse ocan cukolvkvks, momen moman 
vpaken corakko-wakv wvnvken eshecatskvres, momen 
echuswvt vpvken; enrecohpet, 'svm vthoyvks. 

3 Momon estimvt naken ce kicvken omat, Pucaset 
eyaces, kicatskvres; momen moman vpaken atotvres, 
kicvtes 

4 Momen heyv omvikvt momvtes, owalv hvmmaket, 

opunayvte esfeckvren, 

— 5 Sivn e'chushokten 'monvyvkes, Hecvs, cem Mekko 
cem vlaket os, eyaskuset, corakko-wakv, corakko-wakv 
e'chuswv tisem oh liket. 

6 Momen mv en kerrepvike vhoyet, Cesvs kican mome- 
cakvtes, 

7 Momet corakko-wakv, echuswv tepakvn svlahokvtes, 
momet em vehoyetvn oh ocaket, mvn oh'licakvtes. 

8 Momen este sulke mahet em vehoyetvn nenen oh 
pvtåpicen, vpvlwvt eto lvccen a waret, nenen oh pvta- 
picakvtes. 

9 Momen este sulke homv vpeyen, momen yupv vpeya- 
teu huehkaket, Tewe é'ppuce Hosanv em ocekvs: Hesa- 
ketvmese hocefkv ofv vlakat Ve omes: Hosanv 
hvihvwe mahat ofvn. 

10 Momen Celuslvme er oh ceyof, Tvlofv omvikvt ne- 
keyvtes, Heyv estit 0 haks? makaket. 

11 Momen este sulkat, Heyvt Cesvs, Nasvle owalv 
Ke ekvnv aossat tes, makakvtes. 

12 Momen Cesvs Hesaketvmese en eko vcakan ceyv- 

tes; momet mv ofv vpoke, nake wiye nesakaten sossicet, 
evtokunawv esyoposkvlke em ohhompetv, pvce-howe 
wiyakat em ohvpoketvu en cektulcecvtes. 

13 Momen, Vn euko mekusvpetv cukon kihocvres, 
maket coket os, momis centake horkopvlke em vpoketvn 
hayatskes, kicvtes. 

14 Momen turhecvkekat, yvkvpvkekaten enka veakat 
ofyn en yicen, em .wicecakvtes. 

15 Momen nake estomahvke momecen, momen cuko 
veakat ofvn hopuetakeu, Tewe e'ppuce Hosanv em ocekvs, 
makaket huehkaken, plest enhomvhhotat, nakcokv- 
hayvlkeu hecakof, eyacake sekates, 

16 Momet, Heyv nak makakat pohetske haks? kicakv- 
tes. Momen Cesvs, Henka; Hopuetakuce, momen  co- 
kakusat e cukwv ossen vkvsvmkv etetakuecetskes 
makvte ohonayatskvte seko haks? kicvtes. 

17 Momet enkvpaket, tvlofv ossvtes, momet Pervnen 
ayet, mvn fekhonnvtes. 

18 Momet hvthvyvtken, tvlofv ohfulket, elawvtes. 

19. Momet ke-rakko em vpe nene témpen hecof, oh 
ayvtes, momis naket oh sekon, esse tvlket ok ocen es- 
hecvtes, momet, Muev ayat ette ec oh ocvte sekot es 
munkekvs, kievtes. Momen moman vpaken ke-rakko 
em vpe yuknepvtes. 

20 En kerrepvlke hecakof, em estomahakvtes, Vyvk- 
hvmkusen ke-rakko em vpe yuknepa! makaket. 

21 Momen Cesvs em vyoposket, Mehenwvn ce kicvkis, 
vkvsvmkvn ocet, cen kerkvket on omat, heyv ke-rakko 
em vpe em momat tvlken momecet omatskekares; mo- 
mis heyv ekvnhvlwe, Vkueket, uehvtkvn ce'k wihokekvs, 
kicatsken omat, momvres. 

29 Momen .nanvke vtekat omvlkv mekusvpkv ofv 
vkvsamet vpohatskat cen heckvkvres, 

23 Momen cuko-veakan cehyet, mvhayet likof, plest 
enhomvhhotat, este em vculvke esyomat en yicvtes, 
momet, Yekcetv estomen heyv nanvke es momecet 
ometske haks? momen estimvt heyv yekcetv ce'me 
haks? kicakvtes. 

24 Momen Cesvs em vyoposket, Vneu nake hvmken 
ce 'mpohvranvkis, momen mvn vm. onayatsken omat, 
vneu matvpomen yekcetv estomen heyv nanvke es mo- 
mecit omvyat cem onvyvkares, kicakvtes, 

25.Cane em paptiskv, estvmvn vte tat haks? hvlwen 
vte tat haks? monkat este enake tåt haks? kievtes. 
Momen e etem punvyaket, Hvlwe vten; maken omat; 
Monkv, estoman vkvsvmatskekat haks? pu kievres. 

26 Momis, Este enaket's; makén omat, esten em pu 
penkvlvkés ; omvlkvt Canen owalv omecvket omekv. 

27 Momen Cesvs em vyoposkaket, Kerrékos, makakv- 
tes, Momen, Vneu, yekcetv estomen heyv nanvke es 
momecit omvyat, cem onvyvkvkos, kicvtes. 

28 Momis estomen vkerricatske haks? Este hvmket 
eppucetake hokkolicet ot, enhvteceskvn em  vlahket, 
Cv'ppucè, vm pvrko evpofvn ayet, muev-nettvn vtotkvs, 
kicvtes. 

29 Em vyoposket, Momvranvkos, kicvtes. Momis ren- 
yupvn, em vkerrickvn etihcet, ayvtes. . 

30 Momen 'svhokkolan em vlahket, matvpomen kicv- 
tes. Momen em vyoposket, Vyares, Pucasè; kicct, 
ayekates. 

31 Mv hokkolat estomatet erke komat momecvt haks ? 
Enhvteceskv, kicakvtes. Mehenwvn ce kicvkis, Cvtoku- 
nawv-vteloyvike hoktarvke esyomat ce homv taken 
Hesaketvmese em  ohmekketv  esceyet os; Cesys 
kicvtes. 


32 Cane fvecetv vyetv ofvn cem vlakvkvtet omekv ; 
Muskokee N. T. 5 

momen vkvsvmatskekvnkes; momis cvtokunawv-vtelo-- 
yvlke hoktarvke esyomat vkvsvmakvnkes; momen ceme: 
hecatskof, rohyupv cem vkerrickv eticatskekvnkes, oh 
vkvsvmatskvret. 

33 Opunvkv-svhopakv etvn pohvkes; Cuko-epucase 
hvmket pvrko cvpofvn vhoevtes; momet em vtohopkih- 
cet, ofvn pvrko esopecetvn korvtes; momet cuko hvlwen 
hahyet, vfastvlken em wikvtes; momet ekvnv hopvyen 
ay vies. i 

34 Momis, ette em oketv vwolicof, em vtotkviken vfas- 
tvliken ohtotvtes, em ette en heckvkvren. 

35 Momen vfastvlke em vtotkvlken cahwet, hvmken 
tepiket, hvmken elehcet, momet hvmken evton' es 
nvfkakvtes. 

36 Hvtvm vtotkvlke etv enhvteceskv 'sen sulken atotv- 
tes; momen matvpomecakvtes. 

37 Momis espoke e'ppucen ohtotvtes, Cv'ppuee vrak- 
kuecvke tares, maket. 

38: Momis eppucen vfastvlke hecakof, e etem punaho- 
yet, Heyvt epucase taranat tes, vwvkes, elecvkeres; mo-. 
met en heckvranvten evwepvkeres; makakvtes. 

39 Momet ehset, pvrko cvpofv ossihcet, elecakvtes. 

40 Momekv pvrko cvpofv e pucase vlakof, heyv 
vfastvlke estomecvr haks? | 
dl Mv holwvyecvike tayen estemerrvkuecet, pvsatet, 
pvrko-cvpofv vfastvlke etv em ette em oketv orof emvkv- 

ren em wikvres; kicakvtes. 

42 Tohtarvlke evto wikvte, matvwvt kvnowv em ekv 
hakes: heyvt Puease nake momecat tes: momet pun 
renakv ehomv estomahet os, makat, Nakcokv-rakko ofv 
ohonayatskvte seko haks ? 

48 Monkv ce kicvkis, Hesaketvmese em ohmekketv 
cem ehset, tvlwv etv em ette es yican emhoyvres, 

44 Momen estimvt heyv evton oh latkat kvekvres; 
momis estimvn oh latkat lopotvres, Cesvs kievtes. 

45 Momen plest enhomvhhotat momen Falvsevlke em 
opunvkv-svhopakvn pohakof, emen opunvyecet oken 
kerrakvtes. 

46 Momis esetvn komakof, este sulsokan em penkv- 
lakvtes; Owalv tes, komvket omakekv. 


SETENTVCKE XXII. 


Momen CEsvs em vyoposket, opunvkv-svhopakv taken 
hvtvm sem punayvtes, hvmmaket, 

2 Hvlwe em ohmekketv mekko etepvyetv e'ppuce en 
hayvte omés. 

3 Momet em vtotkvlke etepvyetv oh vwvrane kihocvte 
enhuehkvren. vtotvtes : momen vwetv eyacvkekates. 

4 Hvtvm vtotkvlke etvn vtotvtes, Enhuehhokvte em 
onvyvks; Heevkes, vn hompetv-rakko etetakuecis; vm 
wakvlke momen nake nehakat pvsvthoyes: momen 
nanvke  omvlkvt etetakes;  etepvyetv oh vwvkes, 
kicvtes. 

5 Momis vrakkuecvkekates; momet vpeyepvtes, hvm- 
ket eme evpofvn ayen, hvmket en nakneskvn ayen ; 

6 Momen vhoskat em vtotkvlken cahwet, vlesketv en 
hayet pvsvtakvtes. 

7 Momis mekko pohof, cvpakkvtes; momet en sule- 
tawvlke vtohtet, mv este pvsatvlke pvsatvtes, momet 
eme tvlofv nekrievtes. 

8 Mohmet em vtotkvlken, Etepvyetv etetakes, momis 
mv enhuehhokvte heretv oricvkekvnks ; 

9 Momekv nene tvleme vlkan vpeyvks; momet en 
sulke estomèn  eshecatskat  etepvyetv — enhuehkvks, 
kicvtes. 

10 Momen mv vtotkvlke nene tvleme vlkan sossvtes, 

momet hecat vtekat omvikvn, holwvhokat herakat esyo- 
men vteloyakvtes: momen etepvyetv hompviket tetayet 
heckvtes. 

11 Momen mekko hompvlken hecvranet eceyof, hunvn- 
wv hvmket etepvyetv accvke vecekon hecvtes: 

12 Momet, Vn hessé, estomaten etepvyetv accvke 
vecekot ye cehyetske bake? kicvtes. Momen opunvyeko 
tay vtes. 

13 Momof, Elen enken esyomen wvnayvks; momet 
etvn svpeyet, fettv yomuckofvn er vwikvks; men hvkih- 
ketvt, momen enute setetekketvt ocvres, mekkot vtot- 
kvlken kicvtes. | 

14 Sulken en huehhokvtet omis nvcomen en svthoket 
omekv, Cesvs kicvtes. 

15 Momof Falvsevlke vpeyvtes, momet estomecet em 
opunvkvn es ese tayat etem punahoyvtes. 

16 Momet en kerrepvlken, Helotvlken esyomen ohtota- 
kvtes, hvmmaket, Mvhayå, mehenwetsket ot, Hesaketv- 
mese em vyetv mehenwvn este mvhayet, hunvnwv 
estoskometskekat kerrés; este en heckv moskometske- 
kot omekv. 

17 Momekv pum onvyvs, Estomen vkerricetske haks? 
Sesv ekv feketv emetv fvcevt o haks? monko bake? 

18 Momis, Cesvs en Holwvyeckv taken kerrof, Meku- 
sapv-vhayvlke toyatskat, estomèn es cv  kerratske 
haka ? | 

19 Ekv feketv cvtokunawvn cv hecicvkes, kicvtes. 
Momen tenelyvn "sen yicvtes. 

20 Momen, Heyv estimv vhakét on, momen en hocevt 
o haks? kicvtes. 

21 Sesv enakö, kicakvtes. Momof, Monkv.Sesv enanv- 
ken Sesvn emvks; momet Hesaketvmese enanvken He- 
saketvmesen emvås, kicvies. 

22 Momen pohahket, em I ; momet en- 
kvpaket, vpeyepvtes. 

23 Mv nettv Satusevlket en yicvtes, mv, Elkv dum. 
ketv sekos, makakat, momet em "pohaket, 

24 Mvhaya, Hunvnwv hopuetake ocekot elen .omat, 
etecakkatet .ehiwv epayet, etecakkan honvpse em mahe- 
cvres, Moses makvtes. 

25 Momen etecakkyte kolvpaket epu "paket fullvtes; 
momen  hvieceskvt  hokte  epahyof, elvtes, momet, 
honvpse ocekot, e hiwv etecakkan em wikvtes: 

26 Esvhokkolateu, momen. esvtutcenateu, eskolvpakan 
vteket etvpomusvtes. 

27 Momen omvikv sem poken hokteu elvtes. 

28 Monkv akvwvpketv omof, mv kolvpakat estomar e 
hiwv tar haks? omvlkvt epayvkvtet omekv. 

29 Momen em vyoposket, Nakcokv-rakkon, momet Hesa- 
ketvmese en yekcetvu kerrekot, cem. etehoskvket os 

30  Akvwvpketv omof, etepayvkekot, etepayepue- 
hoheekos, momis hvlwe tvlofv Hesaketvmese em en-. 
celvlke ómvket omakes. 

31 Momis este pvsatkat a en kvwvpketv ohfvecvt on 
omat, Hesaketvmese nake cem punayat, 

32 Vne Eplehame en Hesaketvmese, momet Iseke en 
Hesaketvmese, -momet Cekvpe en Hesaketvmese toyis, 
makvte, ohonayatskvte seko haks? Hesaketvmese pvsat- 
kat en Hesaketvmese tokot os, momis hesahokat en Hesa- 
ketvmese tes, Cesvs kicvtes. 

33 Momen este sulkat pohakof, Cesvs nake emvhayat 
em estomahakvtes. 

34 Momis Satusevlken evyayicen Falvsevlket pohahket, 
etohvtelokvtes, 

385 Momof mv hvmket, vhakv mvhayvt ot, Ee em 
”pohvtes, hvmmaket, | 

36 Mvhayå, vhakv ofv estvt vhakv rakkat to haks? 

37 Pucase cen Hesaketvmesen ce feke omvikvn, cem 
puyvfekev omvlkvn, momet cem vkerrickv omvlkvn es 
vnokecvs. 

38 Heyvt vhakv enhvteceskv, momet rakkat tes. 

39 Momen esvhokkolat mv omét omes, E vnokecetskat 
etvpomen cem vwolicvn vnokecvs. 

40 Heyv vhakv hokkolan vhakv owalvlke esyomat 
omvlkvt vtvrtvkes, Cesvs kievtes. 

41 Falvsevlke etohnvkaftof, Cesvs em "pohvtes, 

42 Klist estomèn oh vkerricatske haks? Estimv e'ppu- 
cet o haks? kicet. Tewe e'ppuce, kicakvtes. 

43 Moman estomén Tewet Puyvfekev ofyn Pucasen 
kicet ome bake? 

44 Cehofvt, cv Pucasen, Vm vkvpervn liketske munken, 
cen horre ce "leohhuerickvn hahyvrs, kicvtes, makvte. 

45 Monkv Tewet Pucasen kicen omat, estomén e'ppu- 
cet o haks? kicvtes. 

46 Momen este estomet punvkv hvmkis em'vyopos- 
keko tayvtes: momen mv nettv vtekat estimvt svnveomv 
em ”pohetv fekhvmkekates. 


SETENTVCKE XXIII. 


Momor Czsvs este sulkat en kerrepvlke esyomen em 
punayvtes, hvmmaket, 

2 Nakcokv-hayvlke Falvsevlke esyomat Moses em ohli- 
ketvn oh vpokes; l 

3 Monkv, nanvke estomen, Vketecvks, ce kicvkat 
omvikvn vketecet, momecvkes; momis em vtotketv 
vevkvye mohmatskvs; makakisem, momecvkekot omekv. 
4 Sapokv honhoye ecukoyösko tayen wvnawicet, este 
e foluwvn em oh ocaket, momis e'nkewesakv hvmkusis 
es vkueyicetv komvkekot omekv. 

5 Momis em vtotketv omvlkvu estet hecvkvren omakes ; 
se en tvkhvketv tvptvhen hahicet, kapv em vteken rak- 
rvkuecaket os, 

6 Momet hompetv-rakko omof, liketv hvlhawan, momet. 
senekake take ofv liketv enhomvhhotan, 

7 Momet nakwikv vikan vseket, Lapi, Lapi, kihoevren 
em vlostvket' omes. 

8 Momis ceme Lapi ce kihohevkates; hvmket, Klist, 
ce Mvhayv taket omekv; momen omvikvt etecakkvte 
toyatskes. 

9 Momet, estimvn yvmv ekvnv Pwrke kiheatskvs; 
hvmket Ce'rke taket omekv, mv hviwe likat. 

10 Monkat mvhayvlke ce kihohevkates ; hvmket, Klist, 
ce Mvhayv taket omekv. 

11 Momis ece 'pakvke rakke mahat cem vtotkv tares. 

19 Momen estimvt o estomet e hvlwecen omat, kvn- 
cvpvres: momen: estimvt e kvnevpuecat, hvlwehocvres. 

13 Momis cen holwakvkes, nakcokv-hayvlke momen 
Falvsevlke, mekusapv-vhayvlke toyatskat! hvlwe em 
ohmekketv este e homv vkhottatskekv ; cemeu esceyats- 
kekot, esceyateu esceyetv em etektvnecatskekokv. 

14 Cen holwakvkes, nakcokv-hayvlke momen Falv- 
sevlke, mekusapv-vhayvlke toyatskat! hoktvke-oyevlke 
en cuko lokatskekv, momet vhayet cvpevken mekusa- 
patskes; monkv ohfvececkv senrakket cen heckvkvres, 

15 Cen: holwakykes, nakcokv-hayvlke momen Falvse- 
vlke, mekusapv-vhayvlke toyatskat! hvmkuse vkvsvme- 
puecatskvret ` uehvtkv, ekvnvu hvmecicatskes, momen 
cem vkvsamvkof, estemerkv em estuce centake ome 
svhokkolen hayatskes. 

16 Cen holwakvkes, evpayvlke turhecekvlke toyatskat, 
Estimvt o estomet cuko vcakat es hocefet opunayen 
omat, estomv tokos; momis estimvt o estomet, cuko 

vcakat en cvtokunaplanen es hocefet opunayen omat, 
vhuerés; makatskat. 

17 Hoporrenvkeko momen turhecekvlke toyatskat: 
cvtokunaplanet, monkat  cuko vcakat evtokunaplane 
vcake hayat estomat senrakket o haks? 

18 Momen, Estimvt o estomet altv es hocefet opunayen 
omat, estomv tokos; momis estimvt/o estomet wiyetv oh 
ocan es hocefet opunayen omat, vhuerés. 

19 Hoporrenvkeko, momen turhecekvlke toyatskat : 
wiyetvt, monkat alte mv wiyetv vcake hayat estomat 
senrakket o bake? 

20 Monkv estimvt altvn es hocefet opunayen omat, 
myn momet nake oh. ocakat omvlkvn es. hocefet opu- 
nayet os, 

21 Momen estimvt cuko vcakan es hocefet opunayen 
omat, mvn momet mv ofv likateu es hocefet opunayet os. 

29 Momen. estimvt hvlwen es hocefet opunayen omat, 
Hesaketvmese em. ohliketv vcakan momet mv ohlikateu 
es hocefet opunayet os. 

23 Cen holwakvkes, nakcokv-hayvlke momen. Falvse- 
vike, mekusapv-vhayvlke toyatskat! kofockv, anese, 
kvme esyomat tis tekvpvke espalan feket, momet vhakv 
oce senhonhoyakat, fvecety, merretv momet vkvsvmkvn 
wikatskvtet ok;  heyv nanvken momecatskvnt os, 
vpvlwvn wikekot. ` 

24 Evpayvlke turhecekvlke, eckvposwuce en cullicet, 
momis rvece-kuphe nokmèlatskat. 

25 Cen holwakvkes, nakcokv-hayvlke momen Falvse- 
vike, mekusapv-vhayvlke toyatskat? sesketv momet 
pvlvkav onvpvn hvsvthvken hayatskekv; momis ofv 
svpenkvleckv momet svheremahetv es fvcfakes. 

26 “Turheceko  Falvsev toyetskat, sesketv, momet 
pvlvknv ofv taten hvsvtecvs, onvpvu hvsvthvke taren. . 

27 Cen holwakvkes, nakcokv hayvike momen Falvse- 
vike, mekusapv-vhayvlke toyatskat! sepvlkv hvthievkvte, 
onvpv en heckv mehenwvn herakuset omis, ofv este 
pvsvtke e fune, momen hvsvtkeko vtekat es fvefyke 
omatskekv. 

28 Matvpomusen centakeu onvpv fvcce omét este em e 
heckuecatskes; momis ofv mekusvpkv vhake momen 
naorketv es fvcket omatskes. 

29 Cen holwakvkes, nakcokv-hayvlke momen Falvse- 
vike, mekusapv-vhayvike toyatskat! owalvlke en se- 
pylkv mvhericet, momet facevlke en herickv en ne- 
hicecet, 

30 Momot, Pu'rkvlke en nette take omof fulleyvten 
omat, owalvlke e catv polatat vpvkökvnt os, makats- 
kekv. 

31 Monkv owalvlke pvsvtakvte 'eppucetake toyatskat 
centake a e en kerrvlke toyatskes. 

32 Monkv ce'rkvlke es em vkerkv fvcecvkes. 

38 Cetto, eketnv cetto honvpse toyatskat, estomöt este- 
merkv hute ohfvececkv emvnvttatske taye haks ? 

34 Monkv, hecvkes, owalvlken, este hoporrenvlken 
nakcokv-hayvlken esyomen ec ohtotvkis; momen vpvl- 
wwn vtvrtayet, pvsvtatskvres, momet vpvlwvn cen se- 
nekake take ofvn tepket, assecet tvlofv etohtvihuecats- 
kvres. 

35 Este facevike e catv yvmv ekvnv oh pvlatkvte, Epel 
faecv e catvn Sekelivs, Pelekivs e'ppuce euko-vcakat altv 
em etenrvwv elecatskvte e catvn vteket, omvlkvt eec oh 
oevkvren. 

, 96 Mehenwvn ce kicvkis, Heyv nanvke omvikvt heyv 
honvpsen oh vlvkvres. 

37 Celuslvmè, Celuslvmè, owalvlke pvsatetskat, momet 
mv ec ohtothoyat cvto es nafketskat, etewole estomusen, - 

tottolose e'chustakuce tvrpv elecv vteloyat etvpomen 
cen hopuetake vteloyvkvye tayvtes, momen cemet ko- 
matskekvnks ! 

38 Hecvkes, cen cuko tvnken cem wihokvkes. 

39 Ce kicvkikv, Hvtvm cv hecatskeko munket, Pucase 
hocefkv ofv vlakat vkvsvmket os, makatskvres, Cesvs 
kicvles. 

SETENTVCKE XXIV. 

MoMEN CEsvs osset, cuko-vcakat enkvpakvtes; momen 
en kerrepvlket cuko-veakat etohtvrkan hecicvranet en 
ylevtes. 

2 Momen Cesvs, Heyv nanvke omvlkv hecatskeko 
haks? mehenwvn ce kievkis, Yvmv evto etohliket 
hvmkis alvtkeko wihokekares. 

3 Momen ekvnhvlwe Olefvn oh likof, ehkusen en 
kerrepvlket en yicvtes, Pum onvyvs, estofvn heyv nake 
momvkvr haks? moinen cem vlvketv, momen ekvnv em 
eyuksvu naket eskerkv tar haks ? makaket. 

4 Momen Cesvs em vyoposket, Vketecvkes, estimvt ce 
hosievkekaren, kicvtes. 

5 Sulket, Klist toyis, makaket, cv hocefkv ofvn yicvra- 
net ok, momet sulken ehosvkuecvres. 

6 Momen horre, horre ohonvkvu pohatskvres; vketecv- 
kes, ce naorvkekaren; heyv nanvke omvikvt momvranet 
omekv, momis yuksv hvté tès, 

7 Tvlwvt tvlwvn vnrvpet, momen tvlofvt tvlofvn vnrv- 
pet vkvwvpkvret ok ; momen elaukot, enokketv yekevke 
mahat momet ekvnv nekeyvt estomis ocvkvres. 

8 Heyv nanvke omvlkvt e feke nokketv vlicecat 
omakes. 

9 Momof cen nokkihocvren ce wiyvkvres, momet co 
pvsvivkvres; momen tvlwv omvlkvt cen homecvkvres, 
ev hocefkv vrahkvn. 

10 Momen momof sulket elentappvkvres; momet ete 
wiyaket, ete'n homecvkvres. 

11 Momen owalv laksvlke sulket akvwapket, sulken 
ehosicvkvres. 

19 Momen holwvyeckvt tetayat omecicen sulket vno- 
keckv en kvsvppe hakvres. 

13 Momis estimvt emunket em eyuksicen omat, matv- 
wvt hesakvres. 

14 Momen here ohmekkety em opunvkv-hervn tvl- 
wvvlke omvlkv es en kerkvn ekvnv omvlkvn es er- 
kenvkloyvres; momen momof yuksvt vlvkvres. 

15 Monkv enhomeckv tvnecicvranat Tanvle owalv 
opunvyecvte cuko-vcakat ofvn bueren hecatskof; (estimvt 
ohonayat kerrekvs ;) 

16 Cutev vpokat ekvnhvlhawan oh pefatkekvs : 

17 Estimvt cuko onvpv oh likat en euko ofv nake ocat 
cawvret ahvtvpikates : 

18 Monkat cvpofv arat, accusvke cawvret afulikates. 

19 Momen mv nettv take omof nvrkesakat, momen 
coyicakat en holwakes! 

20 Momis cem pefatketv take rvfon, PRE fekvpkv 
nettv tateu omekaren mekusvpvkes : 

21 Momof estemerkv rakket ocvret okv; mv ome ekvnv 
vlicecvte vteke hiyomat vlakat ocvte sekot, momekos, 
momet estofvn ocekares. 

22 Momen heyv nettvt koconcokekaren omat, ena- 
vpeswv hvmkis hesakekvnt omes; momis enhopokvte 
vrahkvn heyv nettv koconcokvres. 

23 Momof, Heyvn, monkat vsvn Klist likes, estimvt ce 
kicvken omat, vkvsahmatskvs. 

24 Klist laksvlke momen owalv laksvlke vkvwapkvkvret 
okv, momet nake eskerkv rakrvken, momet nake estoma- 

hake heckuecvkvres; momat, mome tayen omat, enho- 
pokat mahusat tis ehosvkuecvres. 

25 Heevkes, homvn cem onayvkis. 

26 Monkv, Hecvkes, vnrvwvn likes; ce kicaken omat, 
vpehyatskvs ; Hecvkes, nvthofv ehkakan likes; ce kicaken 
omat, vkvsabmatskvs. 

27 Este E'chuswv em vlvketv vtoyehvtte hvsossv fvccv 


a vtoyehattet hvsvklatkv ívecv er a hvyvyicat omé. 


taret ok. 
28 Estvmvt o estomen nake elat ocen omat, mvn 
lvmhe vtelokvret okv. 


29 Heyv nettv take estemerkv hoyanan vpaken hvset 


yomucken, hvresse hvyayvkekares, momen kococum- 
pvu hvlwan a pvlatken, hvlwe en yekcetv take neke- 
hoyvres, 

30 Momen momof, hvlwe mimvn este E'chuswv es en 
kerkv heckvres; momen mom of ekvnv este em vliketv 
omvlkvt wahokvres; momen este E'chuswv yekcetv 
momet vkvsvmkv rakke vpvken hvlwe em aholoce ofvn 
vlaken hecvkvres. | 

31 Momet em encelvlken pofketv en hake rakken es 
vtotvres, momen enake enhopokvte hotvle ostat aen- 
kvpvken, hviwe yuksv hvmkat yuksv hvmkan rore aen- 
kvpvken vteloyvkvres. 

32 Tokvs ke-rakko esvhopakvn en kerrvkes; e lvcce 
hvte lowvcket ot esse sossicof, meske vwolicen ker- 
ratskes : | 

33 Monkv matvpomen cemet heyv nanvke omvlkvn he- 
catskof, vwolicet, vhauken vlaken kerrvkes. 

34 Mehenwvn ce kicvkis, Heyv honvpse hoyvneko 
munken, heyv nanvke omvlkvt esfveike tvikvres. 

35 Hvlwe yvmv ekvnv esyomat sumkvres, momis vm 
opunvkv sumikekos. | 

36 Momis mv nettv, hvse-vkerkv tepakat estimvt kerre- 
kos, hvlwe encelvlke tisem Kerrvkekos ; momis Cv'rke 
tvlket kerres. 

37 Momen Nov en nettv tate omén, este E'chuswv em 
vlvketvu matvpomvres.  — 

38 Uelauke ehomv nettv omof hompaket, eskaket, 
etepvyaket, etepvyepuece emunken mv nettv Nov perro- 
cuko ceyat orvtes : 

39 Momet kerrvkeko munken uelauke vlakvtes, momet 
omvlkvn cahwet, eshoyvnvtet omekv; mv omét este 
E'chuswv em vlvketv tares. 

40 Momof hokkolet cvpofvn welaken, hvmken eset, 
hvmkan wihokvres : 

41 Hoktvke hokkolet 'semfulotkvn em fulotaket kakvres ; 
hvmken eset, hvmkan wihokvres. 

42 Monkv vketecvkes, ce Pucase hvse-vkerkv estoman 
vlakat kerratskekokv. 

43 Momis heyvn kerrvkes, cuko-pucase hvse-vkerkv 
estoman horkopv vlvkvranat kerrvten omat, vketecet, 
en euko hopvnkvre etektvnecekvnt omes. 

44 Monkv cemeu ce metetakvkekvs ; hvse-vkerkv moh- 
mes komatskekofvn este E'chuswv vlaket omekv. 

45 Monkv estimvt vtotkv hoporrene, heromat te, mv 
em oketv orof hompetv emvren e pucaset en cuko 
ohfvnke hayvte ? 

46 Mv vtotkv, e pucase rvlakof, momen vfasten eshe- 
Gen omat, en heres. 

47 Mehenwvn ce kicvkis, Enake omvikv ohfvnken 
hayvres. 

48 Momis mv vtotkv holwakat, Cv pucase em vlvketvn 
'acewices, e feke ofvn maken omat ; 

49 Momet em etohkviketv vtotkvlken nafket, hacvlken 
vpaket hompet momet esketvn vlicecen omat ; 

50 Mv vtotkv e pucase nettv en nene hecekot, momet 
hvse-vkerkv kerrekofvn vivkvres, 

51 Momet etetahcet, en liketv mekusapv-vhayvlke 
vpvken em mellvres; mvn hvkihketv, momen enute sete- 
tekketv ocvres. 

SETENTVCKE XXV. 

Momor hvlwe em ohmekketv fvcenvlke pale, mv kulke 
escahwe hokte epayvranat vnrvpvrane vpeyvte svho- 
pahoyvres. 

2 Momen cahkepet hoporrenvket omen, cahkepet ho- 
porrenvkekates. 

8 Mv hoporrenvkekat kulke cahwet, geben éhopakvke- 
kates. 

4 Momis hoporrenakat vevnkvn nehen kulke svpvken 
esevwakvtes. 

5 Hokte epayvranat acewicof, omvlkvt nocicet nocicepv- 
tes. 

6 Momen nere nvrkvpv omof huehketvt hakvtes, He- 
cvkes, hokte epayvranat vlakes; esosset vnrvpvkes. 

7 Momof heyv fvcenvlke omvlkvt asvpvkilet, kulke 
emvhericakvtes. 

8 Momen hoporrenvkekat hoporrenakan, Nehen pun 
kvpievkes, kulke pum asiekv, kicakvtes. 

9 Momis hoporrenakat em vyoposkaket, Centake esyo- 
meyat pum oreko wites; momis mv wiyakan oh vpeyet e 
en nesepvkes, kicakvtes. 

10 Momen nesvranet vpeyof, hokte epayvranat vlakv- 
tes; momen emetetakakat vpaket etepvyetvn vevkv- 
peyvtes: momen vhauke vkhothvtes. 

11 Enyupvn fvcenvlke vpvlwvt yicvtes, Pucasö, Pucasé, 
pun hvwecvs, makaket. 

12 Momis em vyoposket, Mehenwvn ce kicvkis, ce 
kerrvkvkos, kicytes. 

13 Monkv vketecvkes, hvse-vkerkvt ot, nettv tateu esto- 
man este E'chuswv vlakat kerratskekokv. | 

14 Hvlwe em ohmekketvt este ekvnv hopvye aye em 
vtotkvike enhohike enake em wikvte omekv. 

15 Momet livmken talentv cahkepen, momet hvmken 
hokkolen, momet hvmken hvmken emvtes; éste vtekat 
en yekce vrahtvkvn vevkayen: momet Ivpken ayepvtes. 

16 Momof mv talentv cahkepe cawvte ayet "res neset, 
talentv etv cahkepen hayvtes. 

17 Momen matvpomen mv talentv hokkole cawvte, mvu 
talentv etv hokkolen heckuecvtes. 

18 Momis mv hvmke ésvte avet, ekvnvn korvtes, mo- 
met e pucase en cvtokunawvn ehvtes. 

19 Eryupv hofanof, mv vtotkvlke e pucase vlaket, 
ctemfaccvtes. 

20 Momen mv talentv cahkepe cawvte vlaket, talentv 
etv cahkepen svlakvtes, Pucase, talentv cahkepen a'mets- 
kemvts; hecvs, mv sen hoyanat talentv cahkepen 
hëckuecis, maket. 

21 Heres, vtotkv here, herometskat; nanvke nvco- 
men oh herömetskes; nanvke sulke ohfvnken ce ha- 
yares; ce pucase em afvcketv ofvn ceyvs; e pucaset 
kicvtes. 

22 Momen mv talentv hokkole cawvte vlaket, Pucasé, 
talentv hokkolen vm wiketskemvts, hecvs, talentv etv 
hokkolen h&ckuecis, kicvtes. 

23 Heres, vtotkv here, herometskat; nanvke nvco- 
men oh herómetskes, nanvke sulke ohfvnken ce ha- 
yares; Ce pucase em afvcketv ofvn ceyvs, e pucaset 
kicvtes. 

24 Momof mv talentv hvmke esvte vlaket, Pucasé, 
hunvnwv merretv ocekot, fokayetskekatet mamet, vwahe- 
cetskekatet vteloyetskat kerrimvts: 

25 Momen ev penkalemvts, momet ayit, talentv cenake 
ekvnv ofv ehit omimvts: hecvs, cenaken ocetskes, 
kicvtes. 

26 E pucaset em vyoposket, Vtotkv holwvyece, enhor- 
retskat; estvn fokayvkat mamit, vwahecvkat vteloyin 
kerretskemvts ; 

27 Monkv vn evtokunawv esyoposkviken em wikvra- 
netskvtes, momen FEN cvnake ohhontv ocen 
cawvyvnt os, kicvtes. 

28 Monkv talentv em esvks, momet talentv pale ocan 
emvkes. a 

29 Mv ocat vtekat emhoyen, tayen ocvret oke: momis 
ocekat mv-ocat tis en cawhoyvret okv. 

30 Momen vtotkv lopicekat yomuckofvn vwikvks; mvn 
hvkihketv, enute setetekketvu ocvres. 

31 Este E'chusw encelvlke veacakan vpaket en rakke 
ofvn vlakof, momofvn en rakke ohliketv veakan oh 
likvres. | 

32 Momen ehomvn tvlwvvlke omvikvt vtelokvres ; mo- 
men yvpefikv vhecicv yvpefikv cowatv etekvpicate omen 
| etekvpicvres ; 

38 Momet yvpefikvn em vkvpervn vpoyet, momis 
cowatv em vkvskvnvn vpoyvres. 

34 Momof Mekkot em vkvperv vpokan, V wvkes, Cv'rke 
ec oh merrvte toyatskat, ohmekketv ekvnv vlicece vteke 
cem etetakuchocvten epucasvkes ; 

835 Cv 'lvwet on, hompetvn a'met; cv ”wvuhket on, 
esketvn a'met; momet este kerkekot omin, cv yvpayet ; 

36 Veevkon, ve vecécet; cv nokket on, ye cv hecet; 
momet cuko-yekev "pikvyof, vn yicatskvnkekv, kicvres. 

87 Momof faccvlket em vyoposkaket, Pucasö, estofvn ce 
'lvwe ce hecet, ce hompiceyvt haks? monkat ce "wvahke 
ce hecet, esketv ce'meyvt haks ? 

) 38 Estofvn este kerketskekon ce hecet, ce yvpayeyvt 
baks? monkat vccetskekon ece'ececeyvt bake? 

`39 Monkat estofvn ce nokket on, monkat cuko-yekcv 
'piketsken ce hecét cen yiceyvt haks? kicvkvres. 

40 Momen Mekkot em vyoposket, Mehenwvn ce kicv- 
kis, Heyv etecakkvyvte lopockus mahat hvmkvteken 
momecatskvtet, vnen omatskvtes, kicvres. - 

41 Momof em vkvskvnv vpokateu, Ohhomecke toyats- 
kat, v'nkvpaket, totkv emeyuksv-seko Setvne em en- 
celvlke esyomat em etetakuehocvten esceyvkes : 

42 Cv "lvwet on, hompetvn v'mekot; cv "wvnhket on, 
esketvn v'mekot ; 

43 Este kerkekot omvyan cv yvpayekot; veevkon ve 
` vececekot; cv nokket on, cuko-yekcvn vpikvyan cv 
hecatskekvnkekv, Mekkot kicvres.. 

44 Momof men em vyoposkaket, Pucasé, estofvn ce 
'jvwe, monkat ce"wvühke, monkat este kerketskekot, 
monkat vecetskekot, monkat ce nokket, monkat cuko- 
yekev 'piketsken ce hecèt cem vnicékvt haks? kicv- 
kvres. ! 

45 Momof em vyoposket, Mehenwvn ce kicvkis, Heyv 
lopockus mahat hvmkvteken momecatskekatet, cv mome- 
catskekates, kicvres. 

46 Momen heyvt estemerkv yuksv-sekon esceyen; mo- 
mis faecvlke hesaketv yuksv-sekon esceyvres, kievtes. 


SETENTVCKE XXVI. 


Moman mome ocvtes, Cesvs, heyv opunvkv omvlkvn 
poyof, 

2 Nettv hokkole hoyanof, ohhoyvnkv taranat kerratskes, 
momen este E'chuswv tohweklepkvn vtvrkvranen wi- 
hoyvres, en kerrepvlken kievtes. 


3 Momof plest enhomvhhotat, momen nakeokv-hayvlke, 
Muskokee N. T, 6 

momen este em vculvke esyomet plest enhomahtv hvlwat, 
Kiefvs kicetv, en cukon nvkaftvtes. 

4 Momet Cesvs emvkerre ehset, elecvkvret etempuna- 
hoyvtes. 

5 Momis, Hompetv-rakko omof tokon, este tekyvm- 
ketvt ocekaren, makakvtes. 

6 Momen 'Cesvs Pervne tvlofv, Simv lepv en cukon 
likof, 

7 Hoktet alepastv nakvevnkuce neha fvmecv vcake 
mahe vevnken svlakvtes, momet, kompet likof, e'kvn em 
oh kalvtes. 

8 Momis en kerrepvlket hecakof, evpvkhokvtes ; Esto- 
maten heyv yvmahke haks? 

9 Heyv neha fvmecv enrahkv sulken EE) estemer- 
rakan emhoye tayvtetok, makaket. 

10 Cesvs kerrof, Estomen hokte naoricatske haks? 
vtotketv heren vc oh wikekv: 

11 Estemerrakat ece 'pakvke ocatske munkvt omen, 
momis vntat ocatske munkv tokot omekv. 

12 Heyv neha fvmecv cv'na oh kalat es cv herihocvra- 
nan momet omekv. 

13 Mchenwvn ce kicvkis, Yvmv ekvnv hvmkvn estvmvt 
o estomen heyv opunvkv-herv eserkenvkhoyat vtekat, 
heyv hokte heyv momecvte esvkerrickvn onahoyvres, 
kicvtes. 

14 Momof pale-hokkolohkakat hvmket, Cutvse Eskalev 
kicetvt, plést enhomvhhotan oh ayvtes, 

15 Momet, Naken v'matskvr haks? momen cen hueri- 
cvkares, kicvies, Momen evtokunawuce pale-tutccnen 
em fekvranet etemfvecakvtes, 

16 Momen mvn vteken wiyetv etektvnke hopoyvtes. 

17 Momen tvklike-tukseko kompetv-rakko  nettv en- 
hvteceskv omof en kerrepvlket Cesvs en yicvtes, Esty- 

mvn ohhoyvnkv hompetskvre cem etetakueceyvre ko- 
metske haks? kicaket. 

18 Momen kicvtes, Tvlofvn este hvmken em vpeyet, 
Mvhayvt, Vm oketv vlakes, vn kerrepvlket vc vpaken ce 
huten ohhoyvnkvn vfvstvranés, makes, kicvkes. 

19 Momen on kerrepvlke Cesvs kicaten momakvtes; 
momet ohhoyvnkv etetakuecakvtes. 

20 Momen yvfke orof, pale-hokkolohkakan vpaket 
likvtes. 

21 Momen hompakof, Mehenwvn ce kievkis, hvmkats- 
kat cv wiyvres, kicvtes. 

22 Momen tayen e feke en nokhokvtes, momet omvlkvt, 
Pucasé, vnet o haks? maketvn vlicecake vikvtes. 

23 Momen em vyoposket, Mv ve vpake enke pvlvknv 
vkpikat, matvwvt cv wiyvres. 

24 Este E'chuswv oh onaye cohoyvte omon ayvranet 
omes: momis en holwakes, mv este wiye huerat! mv 
estet heckekaten omat, en hervnt os; makvtes. 

25 Momof Cuivse, mv wiyat em vyoposket, Vne te, 
Mvhaya? makvtes. Maliketskès, kicvtes. 

26 Momen hompakof, Cesvs tvkhken ehset, Æ"rken 
vkvsamet, kvlkayvtes, momet en kerrepvlken emet, 
Eset, hompvkes; heyvt cv'na tes, kicvtes. 

27 Momet sesketvu sehset, Æ’rken vkvsamet, e'ma- 
kvtes, Omvlkvt eskvkes ; 

28 Heyvt cv catv setemfvecetv mucvset, holwvyeckv 
'sen kvpvketvn sulken em pvlatket omekv. 

29 Momis ce kicvkis, Mucv ayat heyv pvrko en lokce 
ce'tem eskvkvko munken, mv nettv Cv'rke eme tvlofv oh 
muevse ce'tem eskvkvyof tvlkvres, kicvtes. 

30 Momen yvhiketvn yvhikahkof, esosset, ekvnhvlwe 
Olefv kicetvn vpeyvtes. 

31 Momof, Omvikatskatet vne ve vrahkvn heyv nere 

celentaphoyvkvres: Yvpefikv-vhecicv nvfkares, momen 
yvpefikv vtelokvte vwahvres, maket coket omekv. 

32 Momis akvwvpikvye rohyupv ce homv taken Kalv- 
len vyares, Cesvs kievtes. 

33 Petvt em vyoposket, Omvikvt ece ”rahkvn elentap- 
pvkhoye estomis, estofvn cv ”lentapiyekos, kicvtes. ` 

34 Mehenwvn ce kicis, Heyv nere, tottolose en 
hunvnwv hakeko munken, ve ohfveev ehelaksecetske 
svtutcenvres, Cesvs kicvtes. 

35 Petvt okat, Ece "pakt cv ”Ivrane x ec ohfvecv 
ehelaksehevkos, kicvtes.  Matvpomen en kerrepvike 
omvikvt makakvtes. | | 

36 Momof Cesvs vpaket Kersemene kicetvn rorvtes, 
momet en kerrepvlken, Heyvn vpokvkes, vsvn ayit me- 
kusapvyof, kicakvtes. 

37 Momet Petvn, Sepete e'ppucetake hokkolan esyomen 
esayvtes; momen vlicecet, efeke nokkuset, honne mahvtes. 

38 Momof, Vm puyvfekevt tayen nokkes, elkv tis oren : 
heyvmvn fekhonnvkes, momet ve vpaket vketecvkes, 
kicakvtes. 

39 Momet res hopvyusen ayet,e turofvn oh lvtiket, 
mekusapvtes, Cv'rke toyetskat, mome tayen omat, heyv 
sesketv v'nkvpvkekvs; mome estomis vne komvyate 
tokot, ceme kometskatet, maket. 

40 Momet en kerrepvlken em vlakvtes, momet nocicen 
eshecet, Hvse-vkerkv hvinkusis vc vpaket vketecatskeko 
tayisa?  Petvn kievtes. 

41 Vketecet mekusvpvks, nako ce naorkepnece taye 
eskerretv esceyatskekaret; mehenwvn puyvfekev vkvsa- 
mus, momis enavpeswvt yekcekos. 

49 Hvtvm esvhokkolvn ayet, mekusapvtes, Cv'rke to- 
yetskat, heyv sesketv es eskvko v'nkvpvkeko tayen omat, 
ceme kometskatet momekvs, maket, 

43 Momen vlaket, hvtvm nocicen eshecvtes; e turwvt 
honhoyet omekv. 

44 Momet enkvpaket, hvtvm ahyet, esvtutcenvn meku- 
sapvtes, opunvkv matvwyn maket. 

45 Momof en kerrepvlken em vlaket, Mucv nocicet, 
fekvpépvkes; hecvkes, hvse-vkerkv . vwolices, momen 
este E'chuswv naorkvlke enke oben wihoyes, kievtes. « 

46 Asvpvklvkes, vpeyvkéres; bee mv cv wiyat 
vwolices. 

47 Momen opunaye munkof, hecvs, Entre) pale-hokko- 
lohkakat hvmket vlakvtes, momen este sulke mahet 
eslafkv-cvpko eto-warke. tis cawvket, plest en homvhhotv 
momen. este em veulvke atotet, yi?cvtes. 

48 Momen mv wiyvte eskerkvn e'makvtes, TR 
vfvnkvyat, mvt mv tares; yekcen hvlvtvkes, kicet. 

49 Momen moman vpaken Cesvs em vlakvtes, momet, 
Heres, Lapi; kicet, afvnkvtes. 

50 Momen Cesys, Vn hessè, estomen vlahketska ?. kicv- 
tes. Momof yicet, Cesvs hvlvtaket, esakvtes. 

51. Momen hecvs, Cesvs vpakvte hvmket, enken rvio- 
secet, em eslafkv-cvpkon a ésytes, momet plest enki 
mahtv hvlwat em vtatkvn casket, e hvekon en tacvtes.. 

52 Momof, Cem eslafkv-cvpko e buten vpikys; eslafkv- 
evpko evwakat omvikvt ko on es DES 
oke, 

538 Hiyomat Cv'rke em ”pohin, Ivpkuson encelvlke sdt 
soke pale-hokkolohkake hoyanen a vn ”tote tayes, ko- 
metskeko haks ? ! 

54 Momis estomèt Cokv, Hiyomét omvranós, makat 
esohfvekvkvr haks? Cesvs kicvtes. 

55 Mv hvse-vkerkv ofyn Cesvs este sulkan kievtes, 
Este horkopvn vnrape omēt, eslafkv-cvpko eto-warke tis 
cawet, cv ”svranet yicatske haks?  Nettv omvlkvn cuko- 

vcakat ofv ece 'pakvkit mvhayit likvyat, cv'satske- 
kvnkes. 

56 Momis Cokv owalvlke coyvte esohfvekvkvren heyv 
omvikvt momet os. Momof en kerrepvlke omvikvt wi- 
kahket, pefatkvtes. 

57 Momen mv Cesvs esakat hvlatet, Kiefvs plest enho- 
mahtv hvlwan 'soh vpeyvtes, mvn nakcokv-hayvlke mo- 
men vculvke nvkaftan. 

58 Momis Petvt vhopvyen vevkaret, plest enhomahtv 
hvlwat en cuko-hervn eroret, eceyvtes, momet vtotkvlken 
vpaket likvtes, yuksvn hecvranet. 

59 Momen plest enhomvhhotvt, vculvke momen nvkaf- 
tvlke omvlkvt akerkueckv fvccekon Cesvs vnrvpen hopo- 
yakvtes, elecvkvret. 

60 Momis eshecvkekates; momes, akerrvlke laksvke 
sulket yicet omis, hvmkis eshecvkekates. Espoke aker- 
rvlke laksvke hokkolet vlahoket, 

61 Heyv kunonwot, Hesaketvmese en cuko- mai lekah- 
fit, nettv tutcenofvn hayvye tayes, makvnkes, makakvtes. 

62 Momen plest enhomahtv hv]wat ahuyiret, Naken 
vyoposketskeko? Heyv ce'nrape akerkuecat naket o 
haks? kievtes. 

63 Momis Cesvs opunvyekates. Momen plest enho- 
mahtv hvlwat vyoposket, Hesaketvmese wenake likat 
vovkvyen es ce hvlatit, mv Klist, Hesaketvmese E'ppuce 
toyetsken omat pum onvyetskvren, ce kicis, kicvtes. 

64 Mahketskes; mome estomis ce kievkis, Heyv erto- 
pvrv este E'chuswv yekcetv em vkvpervn liket, hvlwe 
aholocen vpaket vlaken hecatskvres, Cesvs kicvtes. 

65 Momof.plest enhomahtv hvlwat em accvken selah- 
lecvtes, momet, Hesaketvmese tvklecet opunayes, ohvtvla- 
kat akerrvlke pu yace haks? “Hecvkes, mucv Hesaketv 
mese tvklecat pohhatskes. 

66 Estomön vkerricatske haks? makvtes. Em vyopos- 
kaket, Ele taye oren em mvttes, makakvtes. 

67 Momof e turofvn em vtof kaket, nvfkakvtes ; momen 
vpviwvt enke-tvpeksen es tepkakvtes, | 

68 Klist toyetskat, ep oh owalvs, Ce tepikat estimvt 
o haks? kicet. 

69 Momen Petv cuko-herv ofv fettvn likvtes; momen 
bokte mvnettet em vlahket, Cemeu Cesvs Kalvlvlke 
vpaketskvnkes, kicvtes. 

70 Momis:omvlkv ehomvn ehelaksecet, Naken makets- 
kat; kerrvkos, kicvtes. 

71 Momet sohvpettvn oh osiyof, hokte mvnette etvt 
hecvtes, moet, mv fullan, Heyv hunvnwvu Cesvs Nasv- 
lylke vpakvnkes, kievtes. 

79 Momen hvtvm, JZesaketvmesen es hocefet, Mv hunvn- 
wv kerrvkos, maket, ehelaksecvtes. 

- 78 Momen hofunusof etempe svpaklvtet yicet, Mehen- 
wusan mv hvmkat toyetskes; cem punvkvt ec oh ker- 
kuecekv, Petvn kicakvtes. 

74 Momof vlicecet, Hesaketvmese es hocefet, tvhikvtes, 
Mv hunvnwv kerrvkos, maket. Momen moman vpaken 
tottolose en 'hunvnwv hakvtes. 

75 Momen Dette Cesys em punvkv, Tottolose en 
hunvnwv hakeko munken,*ve ohfvcev ehelaksecetske 
svtutcenvres, kicvte, vkerrievtes.  Momet osiyet, tetayen 
hvkihkvtes. 


` SETENTVCKE XXVII. 


Hvvyvrikor, plest enhomvhhotat momen este em veu- 
lvké omvlkvt, Cesvs elecvret vnrvpet etemopunvye- 
cakvtes. 

2 Momet wvnayahkof, hvlvtaket, evpayv Pantvs Pilvten 

"sem vpéyet, em wikakvtes. 

3 Momof GCutvsé, mv wiyvte, elekoevranen ohfyceen 
hecof, em vkerricky eticvtes, momet hetvm evtokunawuce 
pale-tutcenat plest. enhomvhhotv momen veulvken "res 
em vlakvtes; 

4 Mv em mvttekat catv wiyvyat naorkit omis, maket. 
Momen, Met pum estomet o haks? cemet hecepvs, kica- 
kvtes. 

5 Momen cvtokunawuce cuko-veakat ofvn tvk pvlahtet 
enkvpakvtes, momet ahyet e vtarvtes. 

6 Momen plest en homvhhotat evtokunawnce cawvtes, 
momet, Cvtokunawv hute vtehetv fvecekos, catv enrah- 
kvt omekv, makakvtes. 

7 Momen temopunvyecakvtes, momet vrkvshayv eme 
cvpofvn es nesakvtes, tvleporvlke hericetvn. 

8 Monkv mv cvpofv, Catv cvpofvn, kihocvtet on. Dän | 
V oret, omes. 

9 Momof Cvlemiv owalv opunayvte sohfackvtes, Mo-. 
men cvtokunawuce pale-tutcenat cawvtes, mv enrahkv 
hakaten, Eslevl e'ppucetake enrvhecvte; 

10 Momet vrkvshayv eme evpofvn es nesvtes, Osho 
cv mellvte omen, makat. 

11 Momen Cesvt evpayv ehomvn ingen evpayvt em 
'pohvtes, Cemet Cusvlke em mekko toyetske bake? 
kicet. Momen, Maketskes, Gesvs kicvtes. 

12 Momen plest enhomvhhotv momen veulvket vnrvpa- 
kof, naken vyoposkekates. i 

19 Momof, Nanvke nvcomen ec oh kerkuecakat pohets- 
keko haks? Pilvtet kicvtes. 

14 Momen opunvkv hvmkis em vyoposkekates; mv 
moman evpayv tetayen em estomahvtes. 

15 Momen ohhoyvnkv hompetv- -rakko omof evpayv 
cuko-yekev vtehkvlke hvmken este em epzocopst Ses. 
estimvn komakat. | 


oc 

16 Momof cuko-yekev DR kerkusen licakvtes, Pvla- 
pvse hocefken. 

17 Monkv nvkaftof, Pilvtet, Estimvn cem enrecopv- 
karen komatske haks ? ` Pvlapvsen? momekat Cesvs, mv 
Klist kihocaten? kievtes. 

18 Enhomeckvt omecicen em wikaket omen kerrekv. 

19 Ohfrcceckv oliliketvn oh likof, Mv hunvnwv fvecat 
estomecetv ohcetskvs, mv omecicen muev-nettv vpueckv 
ofvn nanvke sulket cv ”stemerricekv, rinaket, e ”hiwvt 
olitotvtes. 

20 Momis plest enhomvhhotv momen vculvket, Cesvs 
sumecieet, Pvlapvsen vpolivkvren este sulkan vkvsvme- 
puecakvtes. i 

21 Evpayv vyoposket: Mv hokkolat estoman cem en: 
recopvkaren komatske bake? kicvtes: Pvlapvse, ma- 
kakvtes. 

22 Monkv, Cesvs, mv Klist kihocat, estomeear haks? 
Pilvtet makvtes. Etohweklepkvn svrahkekvs, omvlkvt 
makakvtes. 

23 Momen, Estomèn? holwvke estomen momece 
haks? evpayvt makvtes. -Momis, Etohweklepkvn svrah- 
kekvs, maket svheremahen huehkakvtes. 

24 Pilvte, naken estomeko tayet, momis yiyetv mimvt 
haket omen hecof, Heyv este fvccat e catv es vm mwt- 
tekos; cent momvket omvres, maket, gegen cahwet, 
este sulkat e homvn e'nken okkosvtes. 

25 Momof este omvlkvt vyoposkaket, E catv pumen ep 
oh ocekvs, pan hopuetåke haken, makakvtes. 

26 Mamat Pvlapvsen em enrecopakvtes; momet’ Cesvs 
tepikof, etohweklepkvn svrahkvren tvikvtes. 

27 Momof evpayv en suletawvlke cuko tektvnke tvle- 
men Cesva esceyakvtes, momet suletawnlke etohkvike 
hvmkat omvikvn ém oh vteloyakvtes. 

28 Momen ena tvleeahket, kapv cahtusen vececakvtes. 

99 Momen etofvske kvpotokvn hotanahkof, e'kvn em 
ohlicaket, kohvn e'nkvpervn em ”pikakvtes; momet e 
homvn e torkowvn kunhicaket, nakhayvkekates, Cusvlke 
em Mekko tovetskate! kicaket. 

30 Momet ohtofkaket, mv kohvn esahket, e'kvn "sen 
nvfkakvtes. 

31 Momen nakhayvkekat renyupvn, kapv en cvwakv- 
tes, momet em accvken vecehcet, etohweklepkvn svrahv- 
ranet svpeyvtes. 

32 Momet esossof, Silenvlke hunvnwv, Simvn hocefken 
eshecakvtes; mvn etohweklepkv en karonvren ohyekci- 
cakvtes. 

33 Momet: Kalkorv kicetvn, mv estekvfune likat maketv 
tes, myn yihcof, 

94 Uetukse. kvlakcowv etohkviken zm emakvtes ; 
momen lahsof, eskeko tayvtes. 

35 Momen etohweklepkv svrvhakvtes, momet em ac- 
cvke, estimvt omvre. eskerraket, tekvpicakvtes, momat, 
Vm acevke etekvpicet, vm kapv. estit omvre eskerrakvn- 
kes, owalv makvtet sohfvekvren. 

36 Momen mvn vpoket, vketecakvtes : 

37 Momen. e'kv onvpvn esvnrypkv hoccen svlicakvtes, 
HEyvr Cgsvs CUSVLKE EM MEKKO TES, maken. 

38 Momof horkopvlke hokkolet vpaket etohweklepkvn 
svrahrakvtes; hvmket vkvpervn svrahken, hvmkat vkvs- 
kvnvn svrakken. 

39 Momen hoyvnecat nakhayvkekates, ekvn norotticaket, 

40 Momet, Cemet cuko-veakat vhopahnet, nettv tutcenuse. 
hayetskat,e hesayecvs. Hesaketvmese E'ppuce toyetsken 
omat, etohweklepkvn a hvtvpkvs, .kicaket. 

41 Matvpomen plest enhomvhhotv, momen nakcokv- 
hayvlke, veulvkeu nakhayvkekot, 

42 Etv hesahueevnkes; emetvwv e hesayeceko tayes. 
Eslevl em Mekkot on omat, hiyomen etohweklepkvn a 
hvtvpkekvs, momen oh vkvsvmeyvres. 

43 Hesaketvmesen vfekrakkvnkes ; e yacen omat, hiyo- 
men esepekvs: Hesaketvmese E'ppuce toyis, makvn- 
kekv, : makakvtes. 

44 Horkopvlke mv vpake etohweklepkv svrahrakateu 
matvpomen nakhayvkekates. 

45 Momen hvse-vkerkv esepakan vteket yomucke 
ekvnv omvlkvn ohranen hvse-vkerkv esostvpakat orvtes. 

46 Momen hvse-vkerkv esostvpakat mahe orof, Cesvs 
opunvkv yekeen es huehket, Eli, Eli, lama sepakteni? 
makvtes, mv, Vn Hesaketvmese, Vn Hesaketvmese, esto- 
man ev wihketske haks? maketvt omes. 

47 Momen etempe svpaklat pohakof, Heyv este Elivsen 
enhuehkes, makakat sasvtes. 

48 Momen moman vpaken mv hvmket letiket, uepvton 
uetuksen fvcecvtes, momet, kohvi 'sohliheet, eskvren 
emvtes. 

49 Vpvlwvt, Ocekvs, Elivs vlahket hesayecen omat 
hecvkeres, makakvtes. 

50 Cesvs, hvtvm en hake yekcen es hohikof, em puyv- 
fekevn wikvtes. 

51 Momen hecvs, euko-veakat setentvekv onvpv :eleov 
yeshvtapket etesetkvtes; momen ekvnüv nekeyen, cvtou 
fvlahlvtes : 

52 Momen sepvlkv hauhakvtes, momen Cesvs a en 
kvwvpketv ertopvrvn, mekusapvlke nocicvte ena sulket 
vkvwvpkaket, 

53 Sepvikv a sosset, tvlofv veakan esceyet, sulken em e 
heckuecakvtes. 

54 Momen sentulev, momen mv vpvkake Cesvs vkete- 
cakat, ekvnv nekeyen, momen heyv nanvke momakan 

hecakof, tayen penkvlakvtes, Mehenwusen heyv Hosa- 
ketvmese E'ppuce tat tis, makaket. 

55 Momen hoktvke sulket mvn fullvtes, hopvyen a he- 
eaket, mv Kalvle awe,-Cesvs vfvstaké vevkvpeyvtet : 

56 Mv vpvkakat, Mele Maktelv, Mele Cems Gose tepa- 
kat ecke momen y en hopuetake e'cke esyomat 
tates. 

57 Yafke orof, Alemetvlke este enake-ocet, Cose hocef- 
ket vlakvtes, men Cesvs en kerrepvt omet : 

58 Mvt Pilvte ob ayet, Cesvs ena em en 
Momof Pilvtet ena emhoyvren, makvtes. ` 

59.Momen Cose ena ehsof, hvnvwelv tvrke hvsvtken es 

ayokkofvtes, 

60 Momet en sepvlkv mucvse ovton a kofvte ofyn 
wvkecvtes; momet sepvlkv em vhauke evto rakken oh 
pvlpiheet, ayepvtes. 

61 Momen Mele Maktelv Mele hvmkat tepakat sepvlkv 
homusen kakvtes. 

62 Momen etetakueckv néttv em pvkse omof, plest 
enhomvhhotv Falvsevlke esyomet Pilvten em etoh vte- 
loket, 

63 .Pucasé, vkerricés mv ehosiev hesake munkof, N ettv 
tutcenof hvtvm a kvwvpkares, makvnkes. 

64 Monkv maketsken, sepvlkv veaken nettv tutcenat 
orekvs, monkon omat neren en kerrepviket yicet horkoh- 
pét, Pvsatkan a en kvwapket os, esten kicake wites: ` 
monkv ehoskv espoke, hyteceskvn semuntvle tares, ki- 
cakvtes. | 

65 Vketecvlke ocatskes; vpehyet, estomusen mome- 
catske tayat veaken hayvkes, Pilvtet kievtes. 

66 Monkv vpeyvtes, momet sepvlkv veaken hayakvtes,. 
evto sohlokpicet, vketeekv hayet.. | c 

“SETENTVCKE XXVIII. 


Fekvekv-sETTV hoyvnvranusen nettvcakuce nettv en- 
hvteceskv hvyvtkvrane oh ayof, Mele Maktely Mele hvm- 
' kat tepakat sepvlkv hecvranet vlahokvtes. | 

2 Momen hecvs, ékvnv nekeyv rakket ocvtes:; Pucase 
em encelvt hvlwen a hvtapket, cvton vhauken em, akue- 
` yihcet, oh likekv. | 
9 En heckv vtoyehvtte omén, em ees hetute en 

hvtke omvtes. 
` 4 Momen em penkvlakat vketecvlke fjkakakvten mo- 
met este pvsvtke omake hakvtes. 

5 Momen encelv vyoposket, Ce destitit. de 
 tvken kievtes: Cesvs, tohweklepkv svrahohvnken hopo- 
yatskat kerrikv. | w^ 
6 Yvmv sekos : kvwvpkepekv, makvnke omèt.  Vthoh- 

yet, Pucase wakkvten hecvkes. 

7 Momet lvpken vhohyet, pvsvtkat a en kvwvpke- 
pat en kerrepvlken em onvyvkes hecvkes, ce bomv 
taken Kalvlen ayes; mvn hecatskvres: hecvkes, cem 
onahyvkis. dl ` | 

8 Momen lvpken evto-kofke penkvikv, afvcketv rakken 
es enkvpvkaket, tokorkvtes, en kerrepvlken opunvkvn 
sem vthoyvraret. 

9 Momen en kerrepvlke em onvyvranet vhoyof, hecvs, 
Cesvs vnrahpet, Ece ”fvekvkekvs, kicvtes. Momen vtho- 
yet, elen en hvlvtaket, vrakkuecakvtes. 

10 Momof, Ce penkahlvkates; vhoyet, Kalvlen vpeyvks, 
kicet, etecakkvyvten ei onvyvkes, momen men cv 
hecvkvres, Cesvs kicvtes. 

11 Tokvs vhoyof, vketécvlke ande tvlofyn yicet, 
plést enhomvhhotan nanvke momvte omvlkvn em onv- 
yakvtes, 

12 Momen veulvke vpaket nvkaftet etempunahohyof, 
cvtokunawv sulken suletawvlken emakvtes, 

13 En' kérrepvlket neren yihcet, pu nocicof ye horko- 
pakvnks, makvkes ; 

14 Momen heyvn evpayvt pohen omat, en lopvkuecét, 
ce hesahueceyvres, kicaket. 1 
15 Monkv 'evtokanawv ovwakvtes, momet emvhahoyat 
vevkvyen momakvtes: momen heyv maketv Cusvlket 

makvke mahen heyv nettv orct omes, 

16 Momof en kerrepvlke pale-hvmkontvlakat Kalvlón 
vpeyvtes, ekvnhvlwe Cesvs em mellvten. 

17 Momen Cesvs hecakof, vrakkuecakvtes: momis en 
kérkvkekat sasvtes. 

18 Momen Cesvs vlahket, em punvyakvtes, Yekcetv 
omvlkvn ekvnv ofvt ot, hvlwe ofv tis v'mhoyes. 

19 Monkv vpeyet, tvlwv omvlkvn emvhayvkes, Erke, 
Eppuce, Puyvfekev Veakat hocefkv ofvn paptiset ; 

20 Naket o estomis ce kievkvyvte omvlkvn vkvstetv 
emvhayet; momen hecvkes, estofis ece 'pakvkis, ekvnv 
yuksv vteken, Cesvs kicvtes. Emen, 





OPUNVKV-HERV 


MAK COYVTE. 


SETENTVCKE 1. 


Cesvs Krist Hesaketvmese E'ppuce em opunvkv-herv 
em vliceckv; 

2 Owalvlke coyakvte, Hecvs, vm punvkvsarv ce homvn 
vtotis, mv ce homvn cen nene etetakuecvranat ; 

8 Vnrvwvn huehkat em opunvkvt, Pucase em vyetvn 
etetakuecvks, en nene lvpotlvken hahievks, makat ver, 
kvyen. 

4 Canet vnrvwv ofvn paptiset, holwvyeckv enkvpa- 
kickvn vkerrickv etickv paptiskvn 'serkenakvtes. 

5 Momen Cutev ekvnv este omvlkvt, Celuslvme vpoke 
esyomat esosset oh vpeyet, omvlkvt en holwvyeckvn e 
ohonvyaken, Cotvne hvecen Canet vk paptisakvtes. 

6 Momet Cane, rvcce-kuphe essen accet, cusse sewvna- 
ketvn etetackvn "sewvnvket omvtes; momet tvffo-noksv 
momen fo semvnole en cvmpen hompvtes ; 

7 Momet erkenaket, Vne 'svn yekce cv yupvn vlaket os, 
eunehkit, mv em estelepikv eswvnakv enrecopvye taye 
heretv orvkat. 

8 Vre mehenwvn uewvn-es ce paptisykit ohmis: momis 
emet Puyvfekev Veakan es ce paptisvkvres, makvtes. 

9 Momen mv nettv take omof. mome ocvtes, Cesvs 
Nasvle, Kalvle ofv, vtet b EE Canet Cotvnen vk pap- 
tisvtes, 

10 Momen moman vpakusen uewvn enkvpaket vcem- 
kof, sutvt hauhken, Puyvfekevt pvcehowe omèt oh 
hvtapken hecvtes. 

11 Momen opunvkv sutvn ahvtapkvtes, Cv'ppuce vno- 
kecke, mv ofv ve vfackusat, toyetskes, maket. 

12 Momen moman vpaken Puyvfekevt vurvwyn vtoh- 
kvtes. 

13 Momen Setvnet eskerren, vnrvwv ofvn nettv pale 
osten mvn likvtes; momet Fu vpakvtes; momen 
encelvlket vfvstakvtes. 

14 Momen Cane euko-yekev ypiliólike emohyupvn, 
Cesvs; Hesaketvmese em olmekketv opunvkv-hervn erkė- 
naket, Kalvlen vlakvtes, 

15 Momet, Oketv esfvcket on, Hesaketvmese em oh- 
mekketv vwolet os; oem vkerrickvn eticet, opunvkv- 
hervn vkvsvmvks, maket. 

16 Momet Kalvle vkhvse afopken yvkapof, Simv ete- 
cakkat Antolu tepakat hoyvn vkhvse vk wikaken hecv- 
tes, rvro-poyvlket omekv. 

17 Momet, Ve vevkvhoyatsken, este em vkwiyvlke 
toyatskvren ce hayvkares, kicakvtes. 

18 Momen moman vpaken en baya taken wihket, 
vevkvhoyvtes, 

19 Momen, ohvtvlvkusen ayof, Sepete e'ppuce Cems 
etecakkvte Cane tepakan hecvtes; mvu en hoyvn mvhe- 
ricaket perrocukon vtehket omvtes. 

20 Momen moman vpaken enhuehkvtes; momen e 'rke 
Sepete perro-cuko oben vtotkvlke A oui vpvkaken 
wihket, vevkvhoyvtes. 

21 Momen Kvpvnevn esceyakvtes; momen nettvcakon 
lvpken senekaken eceyet, estemvhayvtes. 

22 Momen em mvhakv estomahes, komakvtes, cokv- 
hayvlke omékot, yekcetv oce omet emvhayakekv. 

28 Momen este, puyvfekev hvsvtkekat vpiken, en sene- 
kake take ofvn likvtes; momet huchket, 

24 Cesvs Nasvlvlkè, pu wikvs; naken pu 'tenrvwv oce 
haks? pu sumhuecvranet vlahketske haks? esti toyetskat 
ce kerris, Hesaketvmese em Vcakat toyetskes, makvtes. 

25 Momen Cesvs, Cvyvyahket, aossvs, maket, em vse- 
hvtes. 

26 Momen puyvfekev hvsvtkekat sèlahlecet, yekcicet 
hohikof, aossvtes. 

27 Momen omvlkvt em estomahakvtes, momet ete'm 
'pohaket, Heyvt nake te? here mvhakv muevse nake te? 
puyvfekev hvsvthvkekat tis, yekcetvn 'sem punayen, em 
apohicaket omekv, makakvtes. 

28 Momen vyvkhvmkusen ohonvkv ekvnv Kalvle vfo- 
lotkan hvmecicvtes. 

29 Momen senekaken asossahkof, Cems Cane tepakat 
vevkvhoyen, lvpkusen Simv Antolu tepakat en cukon 
escey vtes. 

30 Momis Simv e 'hiwv e'cket hepetket wakkvtes ; 
momen lvpken mv ohfvecvn em onayakvtes. 

31 Momen vlahket, enken en hvlatet, akvwapvtes; mo- 
men moman vpakusen hepetketv em wihken, est" vfas- 
tvtes, 

32 Momen yafkof, hvset vklvtiken, enokhokat omvl- 
kvn, momen puyvfekev holwvhoke vtehkat es en yicvtes. 

33 Momen tvlofv vpokat omvlkvt vhauke tempen vtelo- 
kvtes, 

34 Momen enokketv cahmelike vlilakat sulken em 
wicecet, puyvfekev holwvhokat sulken sossicvtes; mo- 
met, kerrvket ok, mv puyvfekevlke opvnahoyvre em 
etektvnecekates. 

35 Momet nere nvrkvpv hoyane, hvyatkvronkot emun- 
ken, alihket, osiyet, awvnen.ayet, mvn mekusapvtes. 

Muskokee N. T. 7 

36 Momen Simy mv vpvkakat esyomat yupvn vevkv- 
peyvtes. 

37 Momet eshecahkof, Omvikvt ce hopoyaket.os, kica- 
kvtes. 

38 Momen, Tvlofv vwolakan esceyvkeres, mv ofvx-erke- 
nvkaret; mv esvrahkvn vlakvyvtet ok, kicakvtes. 

39 Momet Kalvlen hvmecicet en senekake take ofvn 
erkenaket, puyvfekev holwvhokan sossicvtés. 

40 Momen lepvt em vlahket, em ”pohet vtokkekvtes, 
Kometsken omat, ev hvsvtecetske tayes, maket. 

4] Momen Cesvs em merruset, enken rvtosecet cela- 
yvtes, Komis; hvsvtkvs, kicet. 

42 Momen kican vpakusen lepvse e'nkvpahken, hvsvt- 
kvtes. 

43 Momet yekcen em vsehet, lvpken vyecievtes; 

44 Momet, E vketecet, estimvn em punahyétskvs; mo- 
mis ahyet, plest em e heckuecvs, momet ce hvsvtkat 
vrahkvn nanvke emetv Mose makvte es en kerkuèckvn 
sayvs, kicvtes. 

45 Momis osiyet, vliceheet, tayen kerkuecet ohonvkvn 
hvmecicvtes, momat: Cesvs ohvtvlakan hecken tvlofvn 
ceyeko tayvtes, momis lvpvtken vnrvwv vlkan aren, estv- 
mv estomis a vwet en yicvtes. 


SETENTVCKE 2. 


Momen nette vnvcomet yvfyaken, hvtvm Kvpvnevn 
eceyvtes, momen euko ofvn likveukat pohkvtes. 

2 Momen moman vpakusen sulket nvkaften, svhere- 
mahekv, ohvtvlakat evpaye tayat etektvnkekates, vhauke 
tempe tis; momen opunvkvn "sem erkenvkakvtes. , 

3 Momen palse es enokke hvmke, ostet sete'n kvwapen, 
es awet, "sen ylcvtes. 

4 Momen este. cekfat omecicen vwolicvkeko tayof, mv 

likat onvpvn cuko ohrvnkvn oh vkueyicakvtes; momet 
tvkohlicahkof, mv pvtakv palse es enokke oh wakkan es 
hvtvpecicakvtes. 

5 Cesvs em vkvsvmkv taken hecof, palse es enokkan 
em punayet, Cv'ppucé, cen naorketv ce'nkvpvkakes, ki- 
evtes, 

6 Momis cokv-hayvike vpvlwvt, e feke take ofvn 
vkerricet, ` 

7 Estomaten heyv hunvnwv Hesaketvmese tvklecet 
opunaye haks? estimvt naorketv kvpakice taye haks, 
Hesaketvmese tvlkuset mvn momecekon omat? makakat 
mvn vpokvtes. 

8 Momen moman vpakusen eme oY momèn vkerrica- 


"ken Cesvs em vkerrickv ofvn kerrof, em punayet, Esto- 


maten bere nanvken ce feke take ofvn vkerricatske 
haks ? 

9 Naorketv ce'nkvpvkakes; palse es enokkat kicetv, 
monkat, Ahuyiret, cem pvtakvn cahwet, yvkvpvs, kicetv 
tepakat, estvmit yekcekot ome haks ? kicakvtes. 

10 Momis este. E'chuswvt yvmv ekvnvn naorketv kvpa- 
kiekv yekcetv ocat kerratskvren, (palse es enokkan,) 

11 Ce kicis, Ahuyiret, cem pvtakvn cahwet, cen cukon 
vyepvs, (kicvtes.) 

12 Momen moman vpakusen, akvwvpiket, pvtakvn 
cahwet, omvlkv ehomvn ossvtes; momat omvlkvt em 
estomahet, Hesaketvmesen vrakkuecakvtes, Hiyome he- 
ceyvte sekos, makaket. 

13 Momen hvtvm Cesvs osiyet, vkhvse afopken ayvtes ; 
momet, este sulkat omvlkvt oh vpehyen, emvhayakv- 
tes. 

14 Momet hoyanof, Lefi Alfevs e'ppuce tokunawv vie 
lokv eukon liken hecvtes, momet, Vc vevkvtes, kicvtes 


| Momen akvwvpiket, vevkayvtes. 

15 Momen mome ocvtes, Cesvs mv en cuko ofvn hom-` 
petvn vlikof, evtokunawv vteloyvlke, momet holwvye- 
cylke Cesvs en kerrepvlke esyoman vpvkaket vpokvtes ; 
sulket omekv, momet vevkvpeyvtes. 

16 Momen cvtokunawv vteloyvlke holwvyecvlke esyo- 
man vpaket hompen Falvsevlke cokv-hayvlke esyomat 
hecakof, en kerrepvlken, Estomaten cvtokunawv vtelo- 
yvlke holwvyecvlke esyoman vpaket hompet eske haks? 
kicakvtes. | 

17 Cesvs pohof, Zste cvfencakat vlekevn eyacvkekos, 
momis enokhokat eyacakes; este faccvlke enhuehkvranit 
vlakit omvkates, momis holwvyecvlket vkerrickv eticv- 
kvren, kicakvtes. 

18 Momen Cane, Falvsevlke esyomat en kerrepvlke e - 
elvwecaket omvtes: momen yicet, Estomaten Cane, Fa- 
Ivsevlke esyomat en kerrepvlke e elvwecaket omen, cen 
kerrepvlket e elvwecvkekot ome haks? kicakvtes. 

19 Momen, Hokte epayvranat en cuko vtehkvlke hokte 
epayvranat vpake vtekat e elvwecake taye haks? Ilokte 
epayvranat vpake vtekat e elvwecvkeko tayes. 

20 Momis hokte epayvranat em eshoyvre nettv cak- 
kakvres, momen mv nettv take omof e elvwecvkvres, 

21 Momen nvpvt nake tveke muevsen kapv leskan em 
vlicekos; momen omat, nake mucvse vlihocat leskan en 
cawet os, mohmen cetakkat svhere mahe hakes. 

22 Momen nvpvt pvrko opuswv muevsen sukev leslekan 
veahnekos; mecen omat, pvrko opuswv mucvsat, sukevn 
sehtet, pvlatkes, momen sukcv yvmahkvkvres: momis 
= pvrko opuswv mucvsat sukev muevsen vevnhoyvranet os, 
Cesvs kicakvtes. 

23 Momen mome ocvtes, nettvcakon teleko evpofv vlkan 
etehoyanvtes; momen en kerrepvlket, vpeyof, teleko en 
lokcen es mvmetvn vlicecakvtes, 

24 Momen Falvseviket, Heevs, estomaten nettveakon 
mometv tokan momake haks? kicakvtes. 

25 Momen, Tewe enkusapket elawen, vpvkakateu ela- 
wakof, estomvte, 

26 Epivrv plest énhomahtv en nettv take omof, estomet 
Hesaketvmese en eukon ecehyet, hecetv tvklike, mv 
hompesko tetayat, momis plestvlke tvlket hompvkvranat, 
hompvte, momet vpvkakateu emakvte ohonvkv hecatske- 
kat haks? kicakvtes. 

27 Momet, Esten nettveakon en hayet omekot, nettv- 
cakon este en hayvkvtet omes. | 

98 Monkv este E'chuswv tat nettvcakon e Pucase tes, 
kicakvtes. 


SETENTVCKE 3. 


Momert senekaken hvtvm eceyvtes; momen este-hunvnwv 
enke yuknvtet mvn likvtes. 

2 Momen, Nettveakon em wiceevr haks? komet, vke- 
tecakvtes; vnrvpvkvret. 

3 Momen este enke yuknvten, Nvrkvpvn ahuervs, ki- 
cvtes. 

4 Momet, Nettvcakon here momecetv holwvke mome- 
cetv tepakat estvt fvecvt o haks? momen hesaketv hesa- 
yecetv sumecicetv tepakat estet fvcevt o haks? kicakvtes; 
momis nanvhokekates. 

5 Momen e feke yekcakat omecicen efeknokket, cvpak- 
ket, vfulotken oh vfvnnakahkof, Ce'nken rvtosecvs, este- 
hunvnwvn kicvtes. Momen rvtosehcen, enke hvtvm 
hvmkat ome temvpoke hakvtes. l 

6 Momen Falvsevlket, sosiyan vpakusen, vnrvpet, esto- 
met elecvke tayat, Helotvlken 'sete'm punahoyakvtes. 

7 Momis Cesvs enkvpaket, en kerrepvlken evpayet, 
vkhvsen ayvtes: momen este sulke mahet Kalvle, Cutev, 

8 Celuslvme, Itumev, momen Cotvne tvpalvn a vwet 
vevkvpeyvtes; momen Tilv Sitvne tepake em vwolakat, 
este sulke mahet nake. rakrvken momecat pohahkof, en 
vicvtes, 

9 Momen este cekfat omecicen, veeklvfkvkekaren, perro- 
cukuce emetetaket em ehake emunkvren en kerrepvlken 
kicakvtes. 

10 Sulken em wicecakvtet ok: monkv enokketv ocakat 
vtekat celvyetvn komet vyotecvtes, 

11 Momen puyvfekev hvsvthvkekat hecakof, ehomvn 
tvk pvlatket, llesaketvmese E'ppuce toyetskes, maket 
huehkakvtes. 

12 Momen oh kerkuecvkvranekon yekcen kicakvtes. 

13 Momet rvnen ohcemiket, estimvn komat enhuehka- 
kvtes; momen en yicvtes. 

14 Momoi vpvkakvren, momet erkenaket, 

15 Enokketv wicecetv, momet- puyvfekev holwvhokat 
sossicetv yekcetvn ocaken vtotvret, palen hokkolohkaken 
mellvtes. 

16 Momet Simvn Petv es vhocefvtes. 

17 Momet Cems Sepete e'ppuce, momet Cane Cems 
etecakkat, (momet mwn Povnvees es vhocefhuecvtes, my 
tenetke e'ppuce take maketvts,) 

18 Momet Antolu, Felvpe, Paralome, Maro, Tamvse 
esyomat, momet Cems, Alfevs e'ppuee, Ratevs, Simy 
Kenvnvike, 

19 Momet Cutvs Eskalev, mv er wiyyvte : momen eukon 
escey vtes. 

20 Momen este sulkat hvtvm vtelokat svhere mabet 
omen, tvklike hompetv tis umvkeko tayvtes. 

21 Momen en hessvlket pohakof, ésvranet sossakvtes, 
Hoporreneko hakes, makaket omekv. 

22 Momen cokv-hayvike Celuslvme ahvtvpecakat, Pelse- 

pvp oces, momet este-nekricvlke semevpayv eteropotten 
este-nekricvlken sossicet os, makakvtes. 

23 Momen enhuehkaket, opunvkv svhopakvn es em 
punayet, Estomet Setvnet Setvnen ossice taye haks? 

24 Momen tvlofv em etvwv vnrvpe tekvpaken omat, 
mv tvlofv huereko tayes. 

25 Momen nko em etvwv vnrvpe tekvpaken omat, mv 
cuko huereko tayes. 

26 Momen Setvnet, e vnrvpe ahuyiret, tekvpaken omat, 
huereko tayes, momis meyuksvn ocet os. > 

27 Este estomet este yekce en cükon en ceyet, nakockv 
em vhopvneko tayes, este yekcat taten wvnayet omekon 
omat; momet momofvt cuko em vhopanvres. 

28 Mehenwvn ce kievkis, Holwvyeckv, momet holwvke 
opunvyetv es vtvklecakis omvlkvt este en hopuetake 
enkvpakihoevres ; 

29 Momis estimvt Puyvfekev Veakat tvklecat enkvpv- 
yeciekv estofis sekares, momis ohfvececkv meyuksv-sekan 
em penkvlke tares, makvtes : 

30 Puyvfekev hvsvtkekan oces, makakekv. 

31 Momof etecakkakat momet e'cket yicet, topvrvn 
svpaklet, enhuehket ohtotakvtes. 

32 Momen este sulkat, em afülotet vpoken, Ce'cke mo- 
met tecakkaketskat ce hopoyet, topvrvn svpakles, kica- 
kvtes. 

33 Momen em vyoposket, .Estimvt ev'eke monkat te- 
cakkakvyat to haks? kicakvtes. 

34 Momet em vfolòte vpokakan vfolotken oh vfvnna- 
ket, Hecvs, cv'cke, momet tecakkakvyat ! 

35 Estimvt o estomet Hesaketvmese koman momecen 
omat, matvwvt tecakkvyat, momet ev wvnwvt omet, 
ev'eket omekv, makvtes. 

SETENTVCKE 4. 

Mowzr hvtvm vkhvse afopken mvhayetvn vlicecvtes: | 
momen este cekfe mahet cm vteloket omen, mv omecicen 
perro-éukon eeyet vkhvsen vk likvtes: momen este sulkat 
omvlkvt vkhvse en lvpvtken svpakle tates. 

2 Momen nanvke sulken opunvkv svhopakvn es emvha- 
yakvtes, momet em mvhakv ofvn kicakvtes; 

3 Pohvkes; Heevs, fokayvt fokayvranet ossvtes. 

4 Momen mome ocvtes, fokayof, vpvlwvt nene afopken 
pvlatke sasvtes, momen hvlwe fuswvt yicet, lokakvtes. 

5 Momen cvto vike, fakke oce mabekan pvlatke sasv- 
tes; momet lvpkusen hontvtes, fakke en sufken oce- 
kokv: 

6 Mómis hvse kvwapkof, ettopkvtes; momet talvtes, 
yvlonkvn ocekokv : 

7 Momen vpvlwvt etofvske vlkan pvlatkvtes, momen 
etofvsket hontet, nokcepelen, en lokce hayekates. 

8 Momen vpvlwvt ekvnv heran oh pvlatket, em ettet 
hontet, ohvtvlayet, vpvlwvt pale tutcenen, vpvlwvt pale 
epåken, vpvlwvt cukpe hvmken hayakvtes. 

9 Momen, Estimvt hveko es pohetv ocat pohekvs, ki- 
evtes. 

10 Momet entvikuset arof, pale hokkolohkake vpvkake 
em afolotakat opunvkv svhopakv okfvcevn em “poha- 
kvtes. 

11 Momen kicakvtes, Centake Hesaketvmese em ohmek- 
ketv enake ehkat kerrvranatsken ce'mhoyvket os; momis 
mv lvpvtke svpaklat heyv nanvke omvikv opunvkv svho- 
pakv ofvn em mehocet os: 

19 “Vfvnnaket vfvnnakis, hecvkekon; momet pohaket 
pohakis kerrvkekaren; monkon omat, estofv tis raful- 
huehohcen, en naorketv en kvpakihoce wites. 

18 Momen kicakvtes, Heyv opunykv svhopakvn ker- 

ratskeko haks? momof estomen opunvkv svhopakv omvl- 
kvn kerratskvre te? 

14 Fokayvt opunvkvn fokayet os. 

15 Momen mv opunvkv fokakan heyvt met omakes, 
nene afopken pvlatkat; mv pohahkof, moman vpakusen 
Setvnet vlaket, opunvkv e feke take ofv fokakat em vkue- 
yet os, 

16 Momen matvpomen evto vlkan fokakat heyvt oma- 
kes, mv, opunvkvn pohahkof, moman vpakusen es afvcket 
cvwakat tes; 

17 Momet eme ofv yvlonkv ocvkekot, estomusen mv 
ofv vfekhonnaket, mv renyupvn estemerkv, hvtvm asseckv 
tateu opunvkv omecicen kiyapkan vpakusen elentappa- 
ket os. 

18 .Momen mv tofvske vlkan fokakat heyvt omakes; 
mv, opunvkvn pohakat, 

19 Momen heyv ekvnv vkerrickvt, momen nakockv 
emvkerretv, momen nanvke etv eyackv esceyet, opunvkvn ` 
nokcepelakes, momen etteko hakes. 

20 Momen mv ekvnv heran fokakat heyvt omakes ; mv, 
opunvkvn. pohaket, cawet, em etten hayet, vpvlwvt pale 
. tatcenen, vpvlwvt pale epaken, vpvlwvt cukpe hvmken 
hayaket os. 

21 Momen kicakvtes, Kulke sohhuerickv gës 
nekot, svkerkv elecv, monkat topv elecv eslicvranet kul: 
ken esyihoce haks? 

22 Nake ehke heckvranekat sekon : nake ohrvnke vea- 
yehoevte here kerkvranekat sekot omekv. 

23 Estimvt ehvcko es pohetv ocen omat, pohekvs. 

24 Momen kicakvtes, Naken pohatskat vketecvkes, 
svkerkv estomen svkerkuecatskat hvtvm es cem vkerkue- 
hoevkvres: momet  pohatskat ohvtvlvken ce'mhoyv- 
kyres, | 

25 Mv ocat, e'mhoyvres, momet mv ocekat, ocat tis em 
eshoyvret ok. 

26 Momen makvtes, Estet nerkvn ekvnv ofvn vwiken, 

27 Momet nocet, neren nettvn akvwapken, estomet 
omat kerrekon, nerkv hontet, mahet omes; Hesaketv- 
mese em ohmekketv mv omet os. 

28 Ekvnvt eme aossen em etten, enhvteceskvn esse, 
mohmen ekv es hakat, momet mv erenyupvn ekv es 
hakat fvcfakan ettet os. | 

29 Momis em ette lokcan vpakusen estvcetvn ohceyicet 
os, hiyo hakekv. 

30 Momen makvtes, Hesaketvmese em ohmekketv nake 
omet os, makvraneya ? momen svhopakv estomen es vho- 
payeyvr haks? 

31 Mvstv e nerkv hvmke, mv ekvnv ofvn fokakof, nerkv 
ekvnv ofv ocakat omvlkv "sen cotkuset o estomis ; 

32 Fokahkof, mahet, vhockuce omvikv ”sen rakke haket, 
elvece rakrvken hayet omen, hvlwe fuswv em vpette ele- 
cvn vpokes; mv omet os. 

33 Momen opunvkv svhopakv heyv omakat sulken opu- 
nvkvn "sem punvyakvtes, ”mapohicetv umake tayat vevk- - 
vyen. 

34 Momis opunvkv svhopakvn omekat em punayvke- 
kates; momet entvlkuset vpókof, nanvke omvlkvn en 
kerrepylken em ohhvyvyieakvtes. 

35 Momet mata nettvn, yafkof, Tvpalvn tiyecvkeres, 
kicakvtes, 

36 Momen este sulkat etvn vtotahkof; perro-cuko vpi- 
kekv, esvkvpeyvtes. Momen perro-cukucvlke etvu vpv- 
kakvtes. 

97 Momen hotvle rakket kvwapkvtes, momen ueme- 
lohlvt perro vnafket vevnkvtes, svhere mahekv perro- 
cukot -fackvtes, 

38 Momen perro-euko ofv yupv hakan oyapkv oh noce 
tates, momen ahonecicabket, Mvhaya, pu sumecvranat 
stoskometskeko haks? kicakvtes. 

39 Momen akvwvpiket, hotvlen em vsehet, vkhvsen, 
Cvyayaket, fekhonnvs, kicvtes. Momen hotvlet fekhon- 
nen, lekuthe rakket ocvtes. 

40 Momen, Estoman momen ce penkvlakvke haks? 
Estomet on vkvsvmkvn ocatskeko haks? kicakvtes. 

41 Momen tayen penkalet, Heyv hunvnwv estomet ot 
omen, hotvle tisem, momen vkhvse tisem em apohice 
haks? ete kicakvtes. 


SETENTVCKE 5. 


Momzn vkhvse tvpalvn roricet, Katvlenvike em ekvnvn ` 
esceyvtes. 

2 Momen perro aossan vpakusen este-hunvnwvt, puyv- 
fekev hvsvtkekat vpiken, sepvlkv vlkan aosset, vnrapvtes, 

3 Sepvlkv vlkan e huten ocet, momen este estomet 
cvto-telacv tis es wvnayeko tayvte : 

4 Tewolen evto-telacv es wvnayet, momet ele semvyek- 
cihocet omen, evto telaev ete waret, elesemvyekciekvn 
tvkohlievtet omekv; momen este estomet yvmvseceko 
tayvtes. 

5 Momen estofis, neren nettvn ekvnv hvlhawan, momet 
sepvlkv vlkan aret, huehket, cvton "se warvtes. 

6 Momis Cesvn hopvyen hecof, letiket, homvn latkvtes. 

7 Momet yekcicet -huchket, Naken pu tenrvwv oce 
haks, Hesaketvmese hvlwe mahat E'ppucè $ Cv’ stemer- 
ricetskekaren Hesaketvmese vevkvyen es ce hvlatit cem 
"pohepis, makvtes. 

8 (Puyvfekev hvsvtkeko foyetskat, mv hunvnwvn aos: 
svs, kicvtet omekv.) 

9 Momen, Ce hocefkv naket o haks? maket vpohytes. 

Momen em vyoposket, Lēcvt cv hocefkv tes, sulke toyekv, 
kicvtes. 

10 Momen mv ekvnvn sossicekaren tayen em JHN 
pvtes. 

11 Momen sukhv sulke fulle hvmket ekvnhvlhvwe 
vwolen nanopet fullvtes. 

12 Momen puyvfekev holwvhokat omvlkvt, Sukhvn pu 
cehuecvs, mvn esceyeyvren, kicet, em 'pohakvtes 

13 Momen moman vpakusen em etektvnecakvtes. Mo- 
men puyvfekev holwvhokat sosiyet, sukhvn esceyakvtes : 
momen sukhv fulle hvmkat omvlkvt pvfpvnet pefatket 
vkeleftan vkhvsen vk tasecet, vkhvsen vk nokcepelka- 
kvtes; (em vhonkvtkv cukpe-rakko hokkolvteket omvtes.) ` 

14 Momen sukhv hompvkuecakvtet pefatiket, tvlofv 
momet:en lvpvtke ofvn onayakvtes. Momen nake mo- 
mehocvten hecvranet sossakvtes. 

15 Momet Cesvs en yicvtes, momet mv hunvnwv, puyv- 
fekev holwvke vpikvte, momet lécv vtehkvte, accet, 
hoporrene haket, liken hecakvtes; momet penkvlakvtes. 

16 Momen hecakvtet mv puyvfekev holwvke vpikvte 
em estomvten, momet sukhv ohfvecvu em onayakvtes. 

17 Momen em ekvnv em vtekakat enkvpvkvren em 
'pohetvn vlicecakvtes. 

18 Momen perro-cukon ecehyof, mv puyvfekev holwvke 
vpikvtet vpvkepetvn em 'pohepvtes. 

19 Mome estomis Cesvs em etektvnecekates, momis 
em punayet, Ce huten cen hessvlken oh ayet, heyv nake 
rakrvken Pucaset cem momecvten, momet cem merrvten 
em onvyvkvtevs, kicvtes. 

20 Momen enkvpaket, Tekapoles tvlofv ofvn nake rak- 
rvke momvke Cesvs em momecvten tvlemicetvn vlicecv- 
tes, Momen omvlkvt em estomahakvtes. 

21 Momen Cesvs perro-cukon ”pihket, hvtvm tvpalvn 

tikof, este sulke mahet em vtelokvtes: momen vkhvsen 
vwolice tates. 

22 Momen hecvs, senekake semévpay vlke hvmket, Cilvs 
hocefket, em vlakvtes; momet hecof, ele vnakvn tvk 
latkvtes, 

23 Momet yekcen em 'pohepet, Cv'chustuce elvranuset 
wakkes; em wikvren, ahtet ce'nken oh wvkhokicetskv- 
ren cem "pohepis; momen hesakvres, kicvtes. 

24 Momen Cesvs vevkayvtes; momen este sulke mahet 
vevkvpeyet, vceklvfkakvtes. 

25 Momen hecvs, hokte hvmke, cate fihne ahrolope pale 
hokkolohkaken es enokkvte, 

26 Momet, nanvke sulken vlekcvlke sulket em momeca- 
kvite ”sestemerket, en nakockv omvlkv es sumecicet omis, 
en here hakekot, momis svhere mahvtet, — 

27 Cesvs ohfvcevn pohhof, este cekfe yupv vpeyat vpv- 
ket vlahket, en kapvn celayvtes : 

28 Em accvke tvlkusis celayvye tayen omat, vm wikvres, 
makvtet omekv. | 

29 Momen moman vpakusen e catv fihnvtet kvrpvtes, 
momen mv enokketv em wikat e'na ofvn kerrvtes. 

30 Momen yekcetv aossat Cesvs eme ofvn lvpkusen' 
kerret, este cekfat ofvn fulotket, Estimvt vm acevken 
celahye haks? makvtes. 

31 Momen este cekfat ce yotecat hecetskes, momat, 
Estimvt cv celahye haks? maketske haks? en kerrepvl- 
ket kicakvtes. 

39 Momen bere nake momecan hecvranet, vfulotken 
vfvnnakvtes. 

33 Momis hoktet penkalet, fekeket, momet nake eme 
ofv moman Kerret, vlahket, ehomvn tvk latket, mehenwat 
omvlkvn em onayvtes. 

34 Momen, Cu'chustè, cem vkvsvmkvt temvpoken ce 

Muskokee, Mark, 

hahyes; herkv ofvn vyvs, momen cem enokketv cem 
wikekvs; kicvtes. 

35 Opunaye emunkof, senekake semevpayv en cukon a 
awat, Ce'chuste elépes; estoman Mvhayvn ohvtvlaken 
naoricetske haks? makakvtes. 

96 Cesvs, opunvkv mahokan pohan vpakusen, senekake 
semevpayvn, Ce .penkahlats, vkvsvmkv tvikusis ocvs, 
kicvtes. 

37 Momet este estomis vevkayvre em etektvnecekates, 
momis Petv, Cems, Cems etecakkat Cane esyomat tvlken. 

38 Momet senekake semevpayv en eukon vlaket, estoke 
mahan, momen hvkihket taye wahokan heevtes. 

39 Momet ecehyof, Estomaten estoke mahet, hvkihho- 
katske bake? hoktucet ölekos, momis nocepet omes, 
kicakvtes. j 

40 Momen vpelicakvtes. Momis omvlkvn esossihcof, 
hoktuce erke e'cke tepaken momen vpvkakan evpayet, 
hoktuce wakkan esceyvtes. 

41 Momet hoktuce enken en hvlatet, Tvlirv-kumi; mv 
ohyvtekhoyat, Hoktucé ahuervs, (ce kicis,) kievtes. 

42 Momen vyvkhvmkusen hoktueet ahueret, yvkapvtes, 
en hoktvletv ohrolope palen hokkolohkakat omekv. Mo- 
men vhere mahen em estomahakvtes. 

43 Momen nvpvt kerrekaren heren em vsehakvtes ; 
momet hompetvn e'mhoyvren makvtes. 


SETENTVCKE 6. 

Momert mvn aosiyet, em ekvnvn oh "ceyvtes; momen en 
kerrepvlket vevkvpeyvtes. 

2 Momet, nettvcako orof, senekake ofv mvhayetvn vlice- 
cvtes; momen pohakat sulket em estomahakvtes, Estv- 
min heyv hunvnwv heyv nanvken en heckvt haks? mo- 
men heyv hoporrenkv e'mhoyat naket o haks, momat 

vtotketv yekevke mahis enke eteropotten momaket 
onkv ? 

3 Heyvt Mele e'chuswv, cuko-hayv, Cems, Coses, Cutv 
Simvn esyomat etecakkat toko? momen e wvntaket 
yvmvn epu ”pvkaket omeko? makaket. Momet en ho- 
mecakvtes, 

4 Momis, Owalv em ekvnv, momet en nakvlke vpvke, 
momet en cuko ofv tvlken vrakkuehocekot omes, Cesvs 
kicvtes. 

5 Momet mvn vtotketv yekcat momeceko Love, momis 
enokhokat nvcomusen e'nken oh wvkhokicet em wiceca- 
kvtes. 

6 Momet vkvsvinvkekat omeciceu em estomahvtes. Mo- 
met tvlofuce vlkan aret, mvhayvtes. 

7 Momet palen hokkolohkakan enhuehket, hokkola- 
ken vtotetvn vlicecvtes ; mòmet puyvfekev hvsvthvkekat 
ohfvnken yekcetvn emakvtes. | 

8 Momet vpeyvranat naken sehopakvkekot, ehvlewv en 
sukev tis, tvklike tis, monkat evtokunawv en sukev cvto: 
kunawv vtehke tis: 

9 Momet kapvn se hokkolicekot, estelepikvn vtehaket, 
setekkekv tvlken esvkvren kicakvtes. 

10 Momet kicakvtes, Estvmv estomis cukon esceyatskat 
fekhonnatsket emunken, men enkvpaket vpeyatskvres. 

11 Momen estimvt o estomet ce yvpayet cem apohi- 
cvkekon omat, mvn enkvpakatskof, vnrvpe ohkerkueckvn 
celle ofv essu vlikan fekeyvks. Mehenwvn ce kicvkis, 
Ohfvececkv nettv omof Satvme Komalv tepakatet mv 
tvlofvn 'sem mvmomvke tares. 

19 Momen sossaket, estet vkerrickv. etievkvren erke- 
uvkakvtes. 

13 Momen puyvfekev holwvhokat sulken sossicet, enok- 
aokat olefv-nehan es en siyet, em wicecakvtes. 

14 Momen Gesos obfveevn Helot mekkot pohvtes, (e 
hocefkvt hvmkvn pohkvtet ok,) momet, Cane paptisvt 
pvsvtkvten a en kvwapket os, momen monkv vtotketv 
yekcakat eme eteropotten momaket os, makvtes. 

15 Elivs tes, vpviwvt makaken, vpvlwvt, Owalvt, monkat 
owalvlke hvmke omèt os, makakvtes. 

16 Momis Helot pohhof, Cane mv e'kv en tacvyvnke, 
mvt omes; pvsvtkvten a en kvwapket os, makvtes. 

17 Helot' mahusat es? vtoten, Canen eset, cuko-yekcv 
ofvn svlvfkuecvtet omekv, etecakkat Felvpe e ”hiwv He- 
lotev vrahkvn : Helot epayvtet omekv. 

18 Canet Helot em punayet, Tecakketskat e lites 
epayetske tayat cem etektvnkekot omes, kievtet omekv. 
19 Monkv Helotevt en homecet, elecetvn komvtes ; 
momis umeko tay vtes. 

20 Helot, Canet este-hunvnwv fvecet, momet hvsvtket 
omen kerret, em penkalvtet omekv, momet vcayecvtes : 
momet pohof, nanvke sulken momecet, afvcket em apo- 
hievtes. 

21 Momen nettv momvre here, mv Helot heckvte nettvo 
yafke hompetv rakken este em wiketv, kvpetvne ho- 
mvhhotat, Kalvlvlke este en homvhhotv esyomat en 
hayakof; 

22 Momen mata Helotev e'chuswv hoktet eceyet, opa- 
net, Helot momen vpvkake vpokan afvekvkuecof, mekkot, 
Nake estomis kometskat vm "pohvs, momen mon ce'mares, 
hokte mvnettan kicvtes. 

23 Momet opunvkv yekcen "setemfaccet, Naket o esto- 
men vm ”pohetskis, vm ohmekketv en nvrkvpv tis oren 
ce'mares, kievtes. 

24 Momen aosiyet, e'cken em punayet, Naken vpohvra- 
nvya? kicvtes. Momen, Cane paptisv e ken, makvtes. 

25 Momen moman vpakusen lvpecet mekkon em vlaket, 

Cane paptisv e'kv pvlvknv vpiken lvpken v'metskvren 
komis, maket em 'pohvtes. 

26. Momen mekko e feke tayen en nokke tates, mome 
estomis ` opunivkv yekce setemfaccat, momet mv vpake 
vpokvte vrahkvn vhepvketvn komekates. 

27' Moniet moman:vpakusen mekkot mv elecvranat 
vtotet, e'kvn 'sem vlvkvren, makvtes: momen ayet, cuko- 
yekev ofvn e"kvn en tacvtes. 

28 Momet e'kv: pylvknv vpiken hokte mvnettan "sem 
vlakvtes; momen hokte mvnettat e'cken emvtes. 

29 Momen en kerrepvlket pohahkof, yiheet, e'nan ehset, 
sepvlkv ofvn wvkecakvtes. 

30 Momen vpastelviket Cesvs em ` vtelokvtes, momet 
nanvke momecakvte, momen nanvke mvhaykvte omvl: 
kvn em onayakvtes. y 

31 Momen, Awvnen vnrvwvn esceyet, vkocuknuseü 
fekvpvkes, kicakvtes; yicat momen vpeyat sulket omen, 
hompetv tisem em etektvnkvkekates. 

32 Momen perro-eukon vtehket, entvlkuset Sylivpeyet 
ekvnv tvnkan resoricvtes. 

33 Momen enkvpake svkvpeyan hecakvtés, momen sul- 
ket Cesvs kerraket, tvlofr omvlkv asosset, vpeywranan 
pefatket emuntvlaket, ehomvn mvn roricet, em vtelokvtes. 

34 Momen Cesvs, osiyof, este sulke mahen hecet, em 
merrusvtes, yvpefikv vheciev ocvkeko omakekv momet 
nanvke sulken mvhayvketvn vliceevtes. 

35 Momen entis hvse-vkerkv sulket hoyanof, en kerre- 
pvlket en-yicet, Heyvt vnrvwvt os, momen hiyomat hvsc- 
vkerkv sulket hoyanes; 

36 Vtotetsken ekvnv vwolakan momet tvlofuce vlkan 
vpeyet, hompetvn e en nesvkepekvs; hompetvn ocvke- 
kokv, makakvtes, 


37 Em vyoposket, Cemet hompetvn emvks, kicakvtes, 
Muskokee N. T. 8 


? 

Momen, Tvklike enrahkv tenelyv cukpe hokkole .oren er 
nehsét hompvkvren emvraneya? kicakvtes. 

38 Tvklike vnore nvcomen ocatska? er hecvks, kica- 
kvtes. Momen kerrahkof, Cahkepen, momen rvro hok- 
kolen, makakvtes. 

39 Momen omvlkv tekvpakvken pvhe lanan vpoyvkvreu 
kicakvtes. 

40 Momen tekvpakvken vpokvtes, cukpe hvmken, mo- 
met pale cahkepake etekvpakvken. 

41 Momen tvklike vnore cahkepan, momet rvro hokko- 
len cahwof, hvlwen vhecet, ohmeriyet, momet tvkliken 
kvlkabyet, en kerrepvlken emakvtes, ehomvn ocvkvren ; 
momet rvro hokkoleh omvlkvn em etekvpicakvtes. 

42 Momen omvikvt hompet, fvcecakvtes. 

43 Momen wokockat momet rvrou vhoskan svmpv fvcke 
palen hokkolohkaken evwakvtes. 

44 Momen tvklike vnore cahkepan hompakat hunvntake 
cukpe-rakko cahkepat mahe tates, 

45 Momen moman. vpaken en kerrepvlke perro-cukon 
vtehkepuecet ehomvn tvpalvn Persitv vfycevn vpeyeci- 
cvtes, este sulkat etvn vtotof. 

46 Momet etvn vtotahkof, enkvpaket mekusvpvranet, 
ekvahvlwen ohcemkvtes. 

47 Momen yafkof, perro-cuko vkhvse vknvrkvpvn vk 
liken, entvlkuset lvpvtken arvtes. | 

48 Momet kafet vtotkaken heevtes; hotvlet mvn vnrvpet 
omekv; momet nere vketeekv esostvtekan vkhvsen oh 
yvkapet er em orakvtes, momet hoyvnetvn komvtes. - 

49 Momis vkhvsen oh yvkapen hecakof, Puyvfekcvt 
omes, komaket, huehkakvtes. i 

50 (Omvikvt hecaket, fekhervkekatet ok.) Momen lvp- 
ken etem punayet, Ce mahlvpvtkvkekvs; vne tes; ce 
penkahlvkates, kicakvtes, 

51 Momet oh vyaket perro-cukon ohcemket eceyvtes; 
momen hotvlet fekhonnvtes; momen eme ofv svhopv- 
yesko tayen em estomahakvtes. 

52 Tvklike vnorvke nakeskerkvn oh vkerricvkekatet ok: 
e feke take wvnhe hakvtet ok. 

53 Momen tiyecof, Cenesvle ekvnvn yicet, Ivpvtken 
veayakvtes. 

54 Momen perra-cukon asossan vpakusen kerrakvtes, 

55 Momet mv ekvnv afulotat omvlkvn hvmecicet pefat- 
ket, arveuken pobakan, enokhokat pvtakv-oh lamhen es 
fulletvn vlicecakvtes. 

56 Momen tvlofucvlken, tvlofv vlkan momet en lvpvtke 
tis, estvmv estomis eceyat, enokhokan tehoyvnkv ofvn 
lamhicaket, en kapv em vtekat tvikusis celayvkvren em 
'pohakvtes; momen celayakat vtekat cvfencvke hakvtes. 


SETENTVCKE 7. 


Momor Falvsevlket momen cokv-hayvlke vpvlwvt Celus: 
Jemen a vwet Cesvs em vtelokvtes. 

2 Momen en kerrepvlke vpvlwvt enke svholwvhokan, 
(mv okkoskvkekan okat,) es hompaken hecakof, ecaya- 
kvtes. 

3 Falvsevlket momen Cusvlke .omvlkvt, tewolen e'nken 
okkosvkekon omat, bompvkekot omekv, veulvke em 
punvkvn veayecaket. 

4 Momet nakwikv vlkan a. awat, Etage omat, 
"rA Momen nanvke etv sulket ocakes, mv vcv- 
yecetv en heckakvte, sesketv, nake vevnkv, cvto lane nake 
vevnkv, momen ohhompetv esyomat okkosetv. 

5 Momof Falvsevlket cokv-hayvlke esyomat em ”poha- 
ket, Estoman cen kerrepvlket veulvke em punvkv vevkv- 
yen yvkvpaket omeko haks? momis enke okkoskvkekon 
es hompaket, os, - 

6 Momen, Hocce vevkvyat Esivs ec ohfveev taken beren 
owalvtes, mekusapv vhayvlke toyatskat, Heyv este e 
cukhvrpe "svo vrakkuecaket os, momis e feke take vn 
hopvyeces. 

7 Momis ehvperkvn v'mekusvpakés, este em vhakvn 
"sest" emvhayet, maket. 

8 Hesaketvmese em. vhakvn wiket, este em punvkvn 
ocatsket os, mv sesketv nake vevnkv tis okkosvketv, mo- 
met mv omakat etv sulken momecatsket os; kicakvtes. 

9 Momet, Momvre heren Hesaketvmese em vhakvn 
ehvperkuecatsket os, cem punvkvn ocatskat vevyecats- 
kvret. 

10 Ce'rken ce'rkeu vrakkuécvs; momet, Estit erke 
monkat ecken ehanen omat, elekvs, Moses makvtet 
omekv. 

11 Momis centake, Estet, e'rket ot e'cke tateu em puna- 
yet, Nake cen lopicvye tayat Kanan tes, mv nakemkv 
maketvt omen, kicen omat, /ayes, makatsket os. 

12 Momet e'rke e'ckeu ohvtvlaken naken em momece 
tayat vfekhonnicatsket os. 

13 Hiyomen cem punvkv est” ematskvte eteropotten He- 
saketvmese em opunvkv ehvperkvn hayet, momet nanvke 
etv mv omakat sulken momecatsket os, kicakvtes. 

14 Momet este sulkat omvlkvn vtelohyof, kicakvtes, 
Omvlkatskat, vm apohicvkes, momet kerrvkes. 

15 Nake este ofv tokat ecehyet, vhopane tayat sekos, 
momis nanvke'asossat, mvt esten vhopvnaket omes. 

16 Estimvt ehvcko es pohetv ocen omat, pohekvs. 

17 Momet este $ulkan wihkèt, cukon ecehyof, en kerre- 
pvlket mv opunvkv svhopakv obfvcévn em 'pohakvtes. 

18 Momen kicakvtes, Cemeu momen hoporrenvkeko 
toyatske haks? Nake este ofv tokat eceyat vhopvneko 
tayat kerratskeko hals ? 

19 E feke tokon, momis nvrken ecehyet, nanvke hompetv 
omvlkvn hvsvthihcen, vpvlvthoyan vwihoket omekv. 

20 Momen makvtes, Nake este aossat, mvt esten vho- 
panet os. 

91 Mv ofv tat, este e feke` take asosset, vkerrickv hol 
wvhokat, empvlse.oce hoktarkv, empvlse seko hoktarkv, 
esteleckv, 

29 Horkopkv, vleskvpkv, holwvyeckv, este mvkerretv, 
eeny vinahkueckv, eturwv holwakat, Hesaketvmese tvklec- 
kv, ekvsvmkv, hacohaketv a vwet os; 

23 Heyv nak holwvhoke omvlkvt ofv asosset, esten 
vhopvnaket os. 

24 Momet ahuyiret, mvn enkvpaket, Tilv Sitvne tepa- 
kat em vtekakat ofvn roret, cukon eceyvtes, momėt nvpvt 
kerrekaren komvtes, momis ehkeko tayvtes. 

25 Hokte hvmket, mv e'chuswv hoktuce puyvfekev 
hvsvtkeko vpiket omen, Cesvs ohfveevn pohhet, vlaket, 
elle tempen tvk latkvtet omekv: 

26 (Mv hokte Klekvlket, em etvlwv vevkvyen Silofe- 
nesvlke tates) momet puyvfekev holwakat e Ans ossi- 
cvren em ”pohepvtes. 

27 Momis Cesvs, Hopuetake tatet fvefvkekvs ; hopuetake 
en tvklike eset, efv em vwiketv fvccekot — kicvtes. 

28 Momen em vyoposket, Momes, Pucasö, momis efvt 
ohhompetv elecvn hopnetake em oh wokockan hompaket 
03, kicvtes. 

29 Momen, Heyv maketskat omecicen vyepvs, puy vfekev 
holwakat ce'chuswvn osiyes, kievtes. 

30 Momen e buten rorof, puyvfekev holwakat e'chuswv 
ossen, momen e'chuswvt topvn oh wvkechoyen heevtes. 

31 Momen hvtvm Tilv Sitvne tepakat em vtekakan 
enkvpaket, Tekapoles em vtekakan ropottet, Kalvle 
vkhvsen rorvtes, 

32 Momen ehveko. poheko, punvkv em vtvcken 'sen 
yicvtes; momen e'nken oh E em `poha- 
kvtés. 

33 Momen este sulkat a enkvpvken ehkusen. sayet, 
e'nke wesakvn.e hvckon em 'pikvket, momet tofiket, e 
tulaswvn celayvtes. 

34 Momet hvlwen vhecet, hihket, Eferv, Haukvs, ma- 
ketv tes, kicvtes. 

35 Momen moman vpakusen e hvekot haukahken,.e 
tnlasfvkv enrecopkvtes, momen heren opunayvtes. 

36 Momen estimvn em onayvkekaren yekcen' em vse- 
hakvtes : momis ohvtvlaken em vsehof, ohvtvlvke svhere 
mahen tvlemicakvtes. 

37 Momet svhopvyesko tayen em estomahakvtes, Na- 
nvke omvikvn heren momèces ; pohvkekat pohaken, mo- 
men punayvkekat punayake (ayen hayaket os, makaket. 


SETENTVCKE 8. 


Mv nettv take omof este sulke vhere mahet ot, mo- 
met nake hompvkvren ocvkekon, Cesvs en Agi oan 
enhuehket, ` 

2 Este sulkan em merrusis, ve vpvkake "uU hiyo- 
mat nettv svtutcenat orekv, momet hompetv ocvke- 
kokv. 

3 Momen idR e hute taken, vtotakin omat, 
vpeyof, hotosvkvres; hopvyen vwakat svset omekv, kiev- 
tes, — 

4 Momen en kerrepvlket, Estvmin vie saset yvmvn 
vnrvwv ofvn heyv' este tvklike es fvcecvkuece taye haks? 
kicakvtes. 

5 Momen, Tvklike vnore nvcomen ocatske haks? kicet 
em ”pohakvtes. Momen, Kolvpaken, makakvtes. 

6 Momen este sülkat ekvnvn tvk vpokvren uiakvtes: 

momet tvklike vnore kolvpakan cahwet, Hesaketvmesen 
vkvsåmet, kvikayet en kerrepvlken emvtes, homvn ocv- 
kvren; momen este chomvn ocakvtes. 

7 Momen rvrocvlke nvcomusen ocakvtes: momen oh- 
vkvsamvtes, momet mvu homvn ocvkvren makvtes. 

8 Monkv hompaket fvcecakvtes ; momen wokocke vhos- 
kat svmpv fvcke kolvpaken cvwakvtes. 

9 Momen mv hompakvte cukpe-rakko ostvteke tates : 
momen etvn vtotakvtes. 

10 Momen lvpkusen, en kerrepvlket vpvkaken, perro- 
cukon ”pihket, Talmvnurv ekvnv vlkan eceyvtes. 

11 Momen Falvsevlket asosset, vpohkv en hayetvn vli- 
cecakvtes, eskerret, nakeskerkv sutv vten hopoyaket. 

19 Momen em puyvfekev ofvn hihket, Estoman heyv 
honvpse. nakeskerkvn hopoyake haks? mehenwvn ce 
kievkis, Nakeskerkvn heyv honvpsen emhoyekares, ma- 
kvtes. 

13 Momet enkvpaket, hvtvm perro cukon 'pihket, tvpa- 
lvn tikvtes. 

14 Momen en kerrepvlket tyklike svpeyetv ehosaket, 
perro cuko ofv tvklike vnore- hvmke "sen hoyanat ocvke- 
kates. 

15 Momen em veahnet, Vketecet, Falvsevlke momen 
Helot enake espakkueckvn em e vketecvkes, makvtes. 

16 Momen e ete'm punahoyet, Tvkliken océkokv omes, 
makakvtes. 

17 Momen Cesvs kerrof, kicakvtes, Estoman. tvklike 
ocekat omecicen e etem punahoyaiske haks? hecekot, 
moniet kerratskeko emunke haks? ce feke take wvnhe 
emunke haks? 

18 E turwv ocet hecatskeko bake? momet ehvcko ocet 
pohatskeko haks? momet vkerricatskeko haks? 

19 Cukpe-rakko eahkepan tvklike vnore cahkepan kvl- 

kayet em etekvpicvyof, wokocke svmpv fveke nvcomen 
cawatskvnka? Palen hokkolohkaken, kicakvtes; 

20 Momen cukpe-rakko ostan- kolvpakan em ete kvpi- 
cvyof, wokocke svmpv fvcke nvcomen cawatskvnka? 
Momen, Kolvpaken, kicakvtes. 

21 Momen, Estomet on kerratskeko haks? kiev- 
tes. 

29 Momen Persitvn vlakvtes ; momen. éste turhécekon 
'sen yicet, celayvren em 'pohakvtes. 

28 Momen turhecekan enken en hvlahtet, tvlofvn 'sos- 
svtes ; momet e turwvn em oh tof ket, enken oh ocahkof, 
Naken hecetska ? kicet ein "pohvtes. 

24 Momen vfvnnaket, Este eto yvkvpake omaken hecis, 
kicvtes. 

25 Renyòpvn e turwvn hvtvm enken oh ocet, vfvnna- 
kepueevtes; momen evfeknihohcen, este omvikvn heren 
hecvtes. 

26 Momen en cukon vtotvtes, Tvlofvn eceyekot, 4vlofv 
vtehkat hvmkis ”monahyetskvs, kicet. 

27 Momet Cesvs, en kerrepvlket vpvkaken, Seselev 
Felepi em etvlofv vlkan sossvtes, momet vpeyof en kerre- 
pylken em ”pohet, Estimvt os, estet cv kicake te? kica- 
kvtes. | 

28 Momen vyoposkakvtes, Cane Paptisvt, momis Elivs 
makakat sases, vpvlwvt, Owalvlke hvmkat, makakes. 

29 Momen, Momis ceme, Estit os, cv kicatske haks? 
kieakvtes. Momen Petvt vyoposket, Mv Klist toyetskes, 
kicvtes. 

30 Momen eme ohfvcevn este hvmkusis 'monayvkekaren 
em vsehakvtes. : 

31 Momen mvhayetvn vlicecet, Este E'chuswvt nanvke 
sulken ”sestemerkvranet os, momen voulvke, plestvlke 
enhomvhhotat cokv-hayvlke esyomat etvn vhepvkakvres, 

momen elehohcen, nettv svtutcenan akvwvpkvres, ma- 
kvtes. 

32 Momet mv opunvkvn kerken opunayvtes. Momen 
Petvt hvlatet em vsehetvn vlicecvtes. 

33 Momis fulotket en kerrepvlken oh hecahkof, Petvn 
em vsehvtes, Cv topvrvn vyvs, Setvne, Hesaketvmese 
enanvke tokon, momis este enanvken spyr ggelsket ome- 
kv, maket. 

34 Momet este sulkat, en kerrepvike esyoman enhueh- 
kof, kicakvtes, Estimvt o estomis ve vevkvyetvn komen 
omat; e em ehvperkuecet, etohweklepkvn kvwahpet, vo 
vevkvtekvs. 

35 Estimvt o estomis en hesaketv hesayecetvn komen 
omat, sumecicen, estimvt o estomet opunvkv-herv momet 
vne ve vrahkvn en hesaketv sumecicen omat, mvt hesa- 
yecvret ok. 

36 Este ekvnv omvlkv heckuecet omis, em puyvfekevn 
sumecicen omat, naken en lopice haks ? 

37 Monkat naken este em puyvfekcv es vyoposiket o 
haks? ` 

38 Monkv estimvt o estomet, heyv honvpse hoktare 
momet holwvyecat ofyn vm viset, vm opunvkvn em 
vlsvket on omat, este E'chuswvt, encelvlke hvsvtha- 
kat vpvkaken, E'rke en. rakketv ofvn vlakof, mvu em 
vlsvret ok. 


SETENTVCKE 9. 


Mougn, Mehenwvn ce kicvkis, yvmv svpaklat sases, elkv 
hecvkeko munket, Hesaketvmese em ohmekketv yekcetv 
'svlaken hecahke tvlkvres, kicakvtes. 

2 Momet nettv epakat hoyanof, Cesvs Petv, Cems, Cane 
esyoman evpahyet, kvpvken entvlkuset fullen, rvne hvlwe 

mahen es vcemkvtes; momet ehomvn emvrahkvtes. 

. 8 Momen em sccvke hvyayvke haket, hvtke mahet, he- 
tute omvke hakvtes, mv tvrkv-hvtecv ekvnv vpokat hvm: 
kis hvthiceko tayat oren, 

4 Momen Elivs Moses vpaken em e heckuecakvtes ; 
momet: Cesvs ete'm punayakvtes. 

5 Momen Petvt vyoposket, Mvhaya, yvmv fulleyat 
heres; momen cuko vhake tutcenen hayvkeres, hvmket 
cenaket on, hvmket Moses enaket on, momen hvmket 
Elivs enaket on, Cesvn kievtes. 

6 Nake maketvn kerrekokv; tayen penkvlakokv. 

7 Momen ohvpetticet aholocet oovtes: momen aholoce 
aosset opunvkv vlakvtes, Heyvt Cv'ppuce vnokeckat tes ; 
em apohicvkes, maket. 

8 Momen vyvkhvmkusen, afulotken vfvnnakahkof, ohv- 
tvlaken estimvn hecvkekot, Cesvs tvikuset vpaken heca- 
kvtes. 

9 Momen ekvnhvlwen: ahvtvpeeof; nanvke hecakat esti. 
mvn em onayvkéko munken este E'chuswv elkv a en 
kvwvpke tviken yekcen kicakvtes. 

10 Momen mv maketvn entvikuset ocakvtes, Elkv aen- 
kvwvpketv maket o haks? maket ete'm "pohaket. 

11 Momen, em 'pohaket, Estómam cokv-hayvike Elivs 
fatet vlvkvranet os, makake haks? kicakvtes. . 

129. Momen vyoposket, Mehienwusen Elivs tatet vivkvres, 
momet nanvke omvikvn ohvherievres, momet este E'chus- 
wv ohfvecv hoceat, nanvke sulken ”sestemerket, nakha- 
hoyekares, maket os, kicet em onayakvtes. 

13 Momis cé kievkis, Mehenwvt's Elivs vlakat; momen 
ohfveev hoceat vevkvyen naket o estomen komakat em 
momecakvtes. 

14 Momet.en kerrepvlken em vlakof, este sulke mahet 
em vfolotaken, momen cokvhayvlket vpohkv en hayaken 
hecvtes. 

15 Momen moman. vpaken este sulkat omvikvt, hecakof, 
tayen em estonrahet, pefatket oh vpeyet, vsekakvtes. 

16 Momen, Naken em ”pohatske haks? maket, cokv- 
hayvlken em "pohakvtes, 

17 Momen este sulkat hvmket vyoposket; Mvhaya, cv'p- 
pucen es cem vlahkis, mv puyvfekev opunayeko ocat ; 

18 Momen estvmv estomis 'esat selahlecet os, momen 
svpvkpvkuecet, e nute setétekket, oyoke haket os: mo- 
men cen kerrepvlken em punayvyis, ossievkvren, momis 
umvkeko tayis, kicvtes. 

19 Em vyoposket, Aeha, este vkvsvmkv oceko toyats- 
kat, en hofune estomusen ere Lk haks? en 
hofune estomusen vm munivlkekot sece 'yvranvki haks? 
'Svm vies, kicvtes. 

20 Momen "sen yicvtes : momen hecan vpakusen puyvfek- 
evt selahlecvtes; momen 'ekvnvn tvk lvtiket, svpvkpv- 
kuecet, 'pvlpakvtes. 

21. Momen e'rken em 'pohepet, Heyvt oh vlakvte vtekat 
en hofune estomuse te? kicvtes. Momen okat, Estuce 
vteken: ! 

29 Momen. tewolen totkvn tvk wiket, uewvn vk wikvtet 
os, elecvret ; momis naken momecetske tayen omat, pum 
merret, pum vnicvs, kicvtes. 

23. Vkvsametske `tayen .omat, mv vkvsamat nanvke 
omvlkv em momvke tayes, Cesvs kicvtes. 

24 Momen moman vpakusen -hopuewv'e'rket huehket, 
eturopuswv pvlatken, Pucasé, vkvsamis ; momet vkvsvmv- 
kan vm vnicvs, makvtes, 

25 Momen Cesvs, estet pefatket yetohkvlken hecof, 
puyvfekev hvsvtkekan em vsehet, Puyvfekcv opunayeko 
momet .pohetskekat, aossvs, momet svnvcomvn ecehyets- 
kvs, cé Keis, kicvtes. 

26 Momen puyvfekevt huehket, tayen selahlecet aos- 

svtes; momen &le omvtes; mont omet sulket, Eles, ma- 
kakvtes. 

27 Momis, Cesvs enken en hvlatet akvwapen, ahuervtes. 

28 Momen cukon acehyof, en kerrepvlket ehkusen em 
'pohaket, Estoman pumet ossicéko tayvt haks? kicakvtes. 

29 Momen, Heyv omat, mekusvpkv momen eelvweckvt 
omekon omat, aosseko tayes, kicakvtes. 

30 Momen mvn enkvpaket Kalvlen teropotecvtes: mo- 
men nvpvt kerrvren komekates. 

31 En kerrepvlken emvhayet kicakvtet omekv, Este 
E'chuswv este e'nke ovn wiboket os, momen elecvkvres, 
momen elehohee renyvpvn nettv resvtutcenan `akvwvp: 
kvres, maket. 

32 Momis mv maketvn kerrvkekates, momet vpohetvn 
penkvlak vtes. 

33 Momen Kvpvnevv vlakvtes; momen cuko ofen 
vpoket omen, Awatskof, naken 'setenrapatskisa? kicet 
em ”pohakvtes. 

34 Momis naken makvkekates; awof estimvt rakke 
mahe taranat 'setenrvpakvtet omekv. 

35 Momen lihket, pale hokkolohkakan enhuehket, Es- 
timvt homv haketvn komen omat, omvlkv ”sem poke 
omet, omvlkv em vtotkv tares, kicakvtes. 

36 Momet hopuewücen eset, ep nvrkvpvn lievtes; mo- 
met e sakpv oben ehsof, 

37 Estimvt o estomet heyv hopuewuce omake hvmken 

cv hocefkv ov evpayen. omat.vneu ev yvpayet os; mo- 
men estimvt cv yvpayen omat, vne tòkon, mv ve vtotvten 
evpayet omes, kicakvtes. 

38 Momen Cane: em vyoposket, Mvhaya, hvmket pu- 
yvfekev holwvhokat ce.hocefkv.of sossicen heceyvnks, 
momen epu 'evkarekos; momen em vseheyvnks, epn 
'evkarekokv, makvtes, 

39 Momis Cesvs makvtes, Em vschhatskvs, este estome, 
cv hocefkv ofv nakeskerkvn momecet, lvpken vc ohfveev 
holwaken opunaye tayat sahsekot ok. 

40 Mv pu'nrvpekat pum vpvlhvmken hueret omekv. 

41 Mehenwvn ce kicvkit omikv, Estimvt o estomet, 
Klist enake toyatskekv, cv hocefkv ofvn uewv eskétv 
sesketuce es ce'mvkeu omat, em feketv en sumikekos. 

49 Momen estimvt o estomet heyv lopucke vc ofrn 
vkvsvmakat hvmken elentappuecen omat, enfolotkv en 
cvtot e nokwv vtvriken, ` uehvtkv vk wihokat mit en 
heret os. 

48 Momen ce'nket ce 'lentappuecon omat, tvevs, vnvttet 
hesaketv eceyetskat mit cen heret os, enke hokkolen 
ocet, elkv tvlofv, totkv vsleko tayan ecey ekot : 

44 Mv en cuntv elekon, totkv vslekan. 

45 Momen ce'let ce 'lentappuecen omat, tvevs, vnvttet 
hesaketv eceyetskat mit cen heret os, ce'le hokkolen 
ocet, elkv tvlofv, totkv vsleko tayan ce tvk wihokekon: 

46 Mv en cuntv elekon, totkv vslekan. 

47 Momen ce turwvt ce ”lentappuecen omat, òssicvs: ce 
turwv hvmkusen ocet Hesaketvmese em ohmekketv ece- 
yetskat mit cen heret os, ce turwv hokkolén ocet elkv 
tvlofv totkv ce tyk wihokekon : 

48 Mv en euntv elekon, totkv vslekan. 

49 Omvlkvt totkvn es okevnevmpehocen, nake ohnek- 
rickv vtekat okevnwv es vpahoyvret ok. 

50 Okevnwvt heres, momis okcvnwvt en yekcen su- 
mecicen omat, naken es svpvtecatskvr haks ? Ec ofvn 
okevnwvn ocet, herkvn ete'm ocvkes. 


SETENTVCKE 10. 


Moman ahuyiret, mvn enkvpaket, Cotvne tvpalv Cutev 
em vtekakan eceyvtes; momen este sulsokat hvtvm em 

.vtelokvtes; momen mecynto omet bvtvm emvhaya- 
 kvtes. 

2 Momen Falvsevlket en yicet, Hunvnwv e hiwv wiketv 
em etektvnke te? kicet eskerret em ”pohakvtes. 

3 Momen em vyoposket, Moses naken ce kicvkvt haks? 
kicakvtes. 

4 Momen, Moses, nakcokv es wiketvn en hoccihcet 
wiketv etektvnecvtes, kicakvtes. 

5 Momen Cesvs vyoposket, Ce feke take em wvnhe 
omecicen heyy vhakvn cen hoccicvtes: 

6 Momis nake hocvekvte- em vliceckv vteken Hesake- 
ivmeset hunvnwv hokte tepakan hahievtes. 

7 Momen beyv omecicen hunvnwv e'rke e'ckeu wihket, 
e hiwvn hvlvtvres ; 

8 Momen mv hokkolat vpeswv hvmkusvres; monkv 
mv svnvcomvn hokkolet omeks, momis vpeswv hvm- 
kus. 

9 Monkv mv Hesaketvmese tehvlvtepuecvte estet tekv- 
piheats, kicakvtes. 

10 Momen cuko ofyn en kerrepvlket mata nake ohfvc- 
cvn hvtvm em "pohakvtes. 

11 Momen, Estimvt o estomet e hiwvn wihket, etvn 
epayen omat, vnrvpet hoktaret os. 

19 Momen hoktet e'hen wihket, etvn en liken omat, 
hoktaret os, kicakvtes. 

13 Momen hopuetakucen "sen yicakvtes, Me 
momen en kerrepvlket mv esyicakan em vsehakvtes. 

14 Momis Cesvs hecof, efeknokket, Hopuetakuce ve oh 
vwepvre em etektvnecet, em vsehhatskvs; mv omakat 
Hesaketvmese em ohmekketvt omekv. 

15 Mehenwvn ce kievkis, Estimvt o estomet hopuewuce 
omet Hesaketvmese em ohmekketyn e enakuecekon 
omat, ecehyekos, kicakvtes. 

16 Momet e sakpv ofvn cawet, enken ob wvkhokicet, 
ohmerrakvtes. 

17 Momet vyetvn ossof, hvmket latket vlahket, e vtok- 
kekvtes, momet, Mvhayv heretskat, nake estomvyatet 
hesaketv yuksv-sekon epoyar haks? Licet em ”pohvtes. 
18 Momen Cesvs, Estoman here cv kicetske haks f herat 
hvmkusis sekos, Hesaketvmeset omekon omat. 

19 Vhakv palån kerretskes, Hoktahretskvs, Elehcets- 
kvs, Horkohpetskvs, Fvecekon akeriyetskvs, Fvecckon 
vkonahhetskvs, Ce'rken, ce'ckeu vrakkueevs; kicvtes. 


20 Momen vyoposket, Mvhaya, heyv omvlkvn cv mvnet-. 


tusvte vteke vfaste vtecicvyvtes, makvtes. 

21 Momof Cesvs hecet; vnokecvtes, momet, Nake hvm- 
ket cem vhoskes : ahyet, nanvke estomen ocetskat omvl- 
kvn wiyet, estemerrakan emvkvs, momet hvlwe ofv nake 
ocetskvres; momet ahtet, etohweklepkvn kvwahpet, vc 
vevkvtes, kicvtes. 

39 Momen mv makety omecicen fekherekates, momet 
efeke nokket ayvtes; nakeockv rakrvken ocet omekv. 

23 Momen Cesvs fulotket hecet, en kerrepvlken em 
punayet, Mvtvwwvt nakeockv ocakat Hesaketvmese em 
ohmèkketv eceyetv en yekevke tares! kicakvtes. 

24 Momen en. kerrepvlket em opunvkv omecicyken em 
estomahakvtes. Momis Cesvs hvtvm vyoposket, Hopue- 
také, mvtvwwvt mv nakeockv em enhonrakat Hesake- 
tymese em ohmekketv eceyety en yekcvket os ! 

25 Rvcce kuphe esropottv c turwv ropotte tayat en, 
yekce mahekon, este enakocv mimvt Hesaketvmese em 
ohmekketv eceyetvt en yekcet os, kicakvtes. 

26 Momen svhopvyesko tayen em estomahakvtes, Monkv 
estimvt hesake taye haks? ete kicaket, 

27 Momen Cesws oh hecaket, Este em momvkeko 
tayes, momis Hesaketyvmèse tat monkot os; nanvke 

omvikvt Hesaketvmese em momvke tayèt omekv, ma- 
kvtes. 

"28 Momof Petvt, Heevs, nake omvlkvn wihket, ece 
'evkfullés, kicetvn vlicecvtes. 

29 Momen Cesvs vyoposket, Mehenwvn ce kievkis, Esti- 
met ve vrahkv,momet opunvkv-herv vrahkvn enka, te- 
cakkak , ewvntake, erke, ecke, ehiwv, hopuetake, ekvnv 
esyoman wihket, 

30 Hiyome tan cukpe hvmken, cuko, tecakkakat, ewvn- 
take, eckvlke, hopuetake, ekvnv esyoman en hecket, vssec- 
kvu en hecket; `momet ekvnv vlvkvranat. ofv hesaketv 
yuksv seko Start, sekot os, kicakvtes. 

31 Momis enhvteceskv taranat espoke sulket ocaÁés, 
momen espoke taranat enhvteceskvt ocakes. 

32 Momen Celuslvmen oh vpeyet nene oh fullvtes; mo- 
men Cesvs ehomvn ayvtes; momen em Foer 
momet vévkvpeyof, penkvlakvtes. Momen hvtvm palen 
hokkolohkakan evpayet, nanvke ohlvtkvranan em onv- 
yvketvn vlicecvtes, 

33 Hecvs, vcemecét Celuslvmen oh vpeyès, momen este 
E'chuswv plest enhomvhhotv cokv-hayvlke em wihokvres: 
momen elkvn 'sem fvececet, Centilvlken em wikvkvres: 
.34 Momet nakhayvkekot, tepkvkvres, momet oh tofket 
elecvkvres; momen nette svtutcenan hvtvm akvwvpkvres, 
maket. 

35 Momof Sepete e'ppucetaké Cems Cane .tepakat em 
vlahohket, Mvhaya, nake estomen komeyat pum mome- 
cetskvren komès, makakvtes. 

36 Momen, Naken cem momecvkaren komatska ? kica- 
kvtes. | 

37 Cem vrakketv ofvn, hvmket cem akvpervn liken, 
hvmkat cem akvskvnvn liken kakeyvren pu'mvs, kica- 
kvtes. 

38 Momis Cesvs, Naken vpohatskat kerratskekos. Ses- 
ketv 'seskvyat'seskatsken, paptiskvn es paptiskvyat es 
paptiskatske taye haks? kicvtes. 

39 Momen, Momeye (aves, kicakytes. Momen Cesvs, 
Mehenwvn sesketv es eskvyat 'seskatskvres, momet pap- 
tiskvn es paptiskvyat es paptiskatskvres : 

40 Momis vm akvperv momet vm akvskvnv liketv eet" 
emvranvyat evnake tokot os, momis mv em etetakueho- 
cat emvkhoyvres, kicakvtes. 

41 Momen mv palat pohakof, Cems aum. tepakat vnrv- 
pet evpvkketvn vlicecakvtes. 

49 Mòmis Cesvs enhuchkaket, Mv, Centilvlken ohfvn- 
kaket os, komhoyat pucassetvn es ohvfvstaket, mo- 
met en rvkrakvt yekcetvn es ohmekkaket omat ker. 
ratskes.: 

43 Momis cem etenrvwv take momvranekot os, momis 
ece "pakvkat estimvt rakke haketvn komen omat, cem 
vtotkv tares: 

44 Momen ece ”pakvkat estimvt o estomet enhomahtv 
haketvn komen omat, omvikv em vtotkv tares. 

45 Este E'ehuswv tisem em. vtothokvranekon, es? em 
vtotkvret vlakeé, en hesaketyn sulken es nesetvn es? 
emvranet vlakvtet omekv, kicakvtes. 

46 Momen Cvlekon yicvtes; momet mvn enkvpakof, 
en kerrepvlke este sulke'mahe esyomat vpvkaken, Pate- 
mevs turheccko, Temevs e'ppucet, nakvpohet nene afop- 
ken likvtes. 

47 Momet Cesvs Nasvlvlket omat pohof, Cesvs, Tewe 
E'ppuce, vm merrvs, huehket maketvn vlicecvtes. 

48 Momen sulket, cvyayvkvren Licet, em vschakvtes : 
momis ohvtvlaken svhere mahen huehket, Tewè E'ppuce, 
vin merrvs, kicvtes. 


49 Momen Cesys huyiret, enhuehhokvren makvtes ; 
Muskokee N. T. 9 

momen, Fekhvmket ahuervs; ce'nhaehkes, kicet, turhe 

Gokan enhuehkakvtes 

50 Momen en kapvn vkiyet, ahüyiret, Cesvs em vla- 
kvtes. 

51 Momen Cesvs vyoposket, Naken ce 'stomecaren ko- 
metske haks? kicvtes. Hnnvawv turhecekat, Pucase, 
renakvt vh héckate! kicvtes. 

52 Momen Cesvs, Vyepvs, cem vkvsvmkvt temvpoken 
26 hahyes, kicvtes. Momen moman vpakusen hecet, 
nénen ayet Césvs vevkayvtes. 


SETENTVCKE 11. 


Monk Celuslvmen vwolicaket, ekvnhviwe Olefvn, Perfec 
Pervne tepakat roricet en kerrepvlke-hokkolen vtotet, 

2 Tvlofuce ce homuse ocan cukolvkvks, momet, cuko- 
lakatskan vpakusen corakko-wakuce éste oh likvte sekan 
wvnvken eshecatskvres; enrecohpet, svm vthoyvks : 

3 Momet este estomet, Estoman heyvn momecatske 
haks? ce kicvken omat, Pucaset. eyacet òmes; kicats- 
kvres, momen moman vpaken atotvres. 

i Momen vhoyet, corakko-wakuce fettvn, vhauke tempe, 
nene tóhvlacaü wvüvken eshecakvtes: momet enrecopa- 
kvtes. 

5 Momen men sypaklat vpvlwvt, Corakko-wakucen en- 
recopatskat nak estomatske haks ? kicakvtes, | 

6 Momen Cèsvs kicakvte etvpomén kicakvtes ` momen 
Nan 

7 Momen corakkó-wakucen Cesvs "sem vlahokvtes, mo- 
met em vehoyetvn oh ocakvtes; momen oh likvtes. 

8 :Momen sulket em vchoyetvn nenen oh pvtapicakvtes, 
momen vpviwvt etolveceh a waret, nenen oh pvtapica- 
kvtes. ~ 

9 Momen homvn vpeyat, momen yupv vpeyateu huch- 

kaket, Hosanv; Pucase e hocefkv ofvn vlakat oh merrv- 
kvtet omes: 

10 Tewe pu'rke em ohmekketv Pucase e hocefkv ofv 
vlakat ohmerrvket omekvs: Hosanv hvlwe mahat ofvn, 
makakvtes. 

11 Momen Cesvs Celuslvmen ecehyet, cuko-vcakan ece- 
yvtes, momet vfalotken nak omvlkvn oh vfvnnahkof, 
yafke hvse-vkerkvt omen, palen hokkolohkakat vpvka- 
ken, Pervnen 'sossvtes. 

12 Momet rempvksen, Pervnen rafulehcof, elvwe tates. 

13 Momet hopvyen ke-rakko em vpe esse ocen hecet, 
nake oh ocen eshece taye witen omat komet oh vlakvtes ; 
momet oh. vlahkof, esse tvlkusen eshecvtes; ke-rakko em ` 
oketv koté orekatet ok. 

14 Momen vyoposket, Mucv vtekat estimvt cem etten 
pvpekares, meyuksv-sekon,. kicvtes. Momen en kerre- 
pvlket pohakvtes. 

15 Momen Celüslvmen yicvtes ` momen. Cesys, cuko- 
vcakan ecehyet, cuko veakat ofv wiyye momen nesåkaten 
sossicetvn vlicehcet, tokunawv esyoposkvike em ohhom- 
petv, pvce-howe wiyakate em ohvpoketvu en cektulce- 
cvtes ; 

16 Momet nvpyt nake vtehkv monkat nake vevnkv 
cuko-vcakan 'setehoyvnvren em -etektvnecekates. 

17, Momet emvhayvtes, Tvlwvvlke omvlkvt vn cukon 
inékusvpkv-cükon kicvkvres; maket coket omeko haks? 
momis centaket *horkopvike em vpoketvn hayatskes, 
kicet. 

18 Momen cokv-hayvlket plest enbomvhhotv esyomat 
pohakvtes, momet nak estomecet elecvke tayan hopoya- 
kvtes; este sulkat omvlkvt em mvhakv estomahe 'sem 
momakat omecicen em penkvlakvtet ok;. 

19 Momen yafkof, tvlofvn ossvtes. 

20 Momen hvthvyvtke, hoyvnecof, ke-rakko em vpe 
yvlonkv oren talen hecakvtes. 

21 Momen Petvt vkerricet, Mvhaya, hecvs, ke-rakko em 
vpe ohtvhiketskvnke yuknepes. 

22 Momen Cesvs vyoposket kicakvtes, Hesaketvmese 
ofyn vkvsvmkvn ocvks. 

23 Mehenwvn ce kicvkit okikv, Estimvt o estomet heyv 
ekvnhvlwen, Vkueket, uehvtkvn cek wihokekvs, maken 
omat, momet e feke ofv melohlekot, navkke ocvrane makat 
vkvsàmen omat, nake makan ocvres. 

24 Monkv ce kicvkis, Emckusapatskof, nak estomvken 
ce yaevkat ocvranatskat vkvsvmvks, momet ocatskvres. 

25 Momet emekusapet svpaklatskof, estimv vnrvpen na- 
ken ocatsken omat, es em wikvks; Ce'rke takeu hvlwe 
likat cen naorketv taken es cem wikvkvren. 

26 Momis es em wikatskekon omat, Ce'rke takeu 
hviwe likat cen naorketv taken es cem wikvhkekos. 

27 Momen hvtvm Celuslvmen yicvtes; momen cuko- 
vcakat -ofvn yvkapof, plest enhomvhhotv, cokvhayvlke 
vculvke esyomat en yihcet, 

28 Yekcetv estomen heyv nanvke es momecet ometske 
haks? momen estimvt heyv nanvke momecetvn yekcetv 
ce'me haks? kicakvtes. 

29 Momen Cesvs vyoposket, Vneu nake hvmken cem 
'pohvranvkis, momen vm vyoposkvkes, momen yekcetv 
estomen heyv nanvke es momecit SE cem onayv- 
kares. 

90 Cane em paptiskv, hvlwen vte tat haks? monkat 
este enake tat haks? vm vyoposkvkes, kicakvtes. 

31 Momen e ete'm punayet makakvtes, Hvlwe vten 
makén omat, Monkv estoman vkysvmatskekat haks? pu 
kicvres. 

32 Momis, Este enåkets, maken omat; esten em pen- 

kvlakvtes, este omvlkvt Cane owalv mehenwe tate ome- 
caket omekv. 

33 Momen vyoposket, Kerrékos, Cesvn kicakvtes. Mo- 
men Ce$vs vyoposket, Vneu yekcetv.estomen: heyv na- 
nvke es momecit omvyat.cem onayvkvkos, kicakvtes. 


SETENTVCKE 12. 


Momzt opunvkv svhopakv es em punvyvketvn vlice- 
evtes. Este hvmket pvrko evpofvn ahocvtes, momet eto 
lane tohopken- afolotecihcet, pv£ko opuswv vevnkv ocvra- 
nan eu koriyet, cuko-hviwvn hayet, vfastvlken em wi- 
kvtes, momet ekvnv hopvyen ayvtes. 

2 Momet oketv orof, vfastvlken. vtotkvn vtotakvtes, 
vfastvlket pvrko-evpofv em etten emvkvren. 

3 Momen eset, rukahfet, nakocekon vyecicakvtes. 

4 Momen hvtvin vtotkv etvn ohtotakvtes, momen. mvn 
cvton ”svfyllet nvfkaket, ekvn em, vnvttecet, vlesketv 
vpvken celayvkvten vyecicakvtes. 

5 Momen hvtvm elen vtotvtes, momen mvn elecakvtes, 
momet eti sulken; vpvlwvn rukafet, vpvlwvn pvsvta- 
kvtes. 

6 Monkv hvmket em vhoskvtes, e'ppuce vnokeckusat ; 
espoken mvu ohtotakvtes, Cv'ppucen vrakkuecvkvres, 
maket. 

T Momis mv vfastvlket e ete'm, punayakvtes, Heyvt 
pucase. mvnettv tes ; l vwvks, elecvkeres, momen enake 
taranvtet punake, tares, makaket. 

8 Momet eset, elehcet, pvrko evpofvn ossicakvtes. 

9 Monkv pvrko cvpofv e pucaset'naken estomvre te? 
vlahket, mv vfastviken pvsvivres, momet pvrko- cvpofvn 
etin emvkvres. 

10 Momen heyv hoccat, Mv cvto tolitarvike vwikvte 
kvnowv em ekv hakes; 

11 Heyvt Pucase nake momecvte tes, momet pun re- 
nakv ehomvn estomahet os, makat, hecatskvte seko hake? 
12 Momen esetvn komakvtes, eme vnrvpen opunvkv 
svhopakvn opunayen kerraket ok; momis este sulkan 
em penkvlakvtes; momet wiket vpeyvtes; 

13 Momet em opunvkv ofvn esvkvren Falvsevlke He- 
lotvlke esyomat vpvlwusen vtotakvtes. ` 

14 Momen yihcof, Mvhaya, mehenwetsket ot, este stos- 
kometskekat kerres, Hesaketvmese em vyetv mehenwetv 
ofvn mvhayet, este en heckv moskometskekot omekv : 
Ekv feketv Sesv emetv fvccvt o haks? monko haks? 

15 Emeyvre te? monkat emèkare te? kicakvtes. Mo- 
mis em mvkerretv taken kerret, Estoman es cv kerratske 
haks? tenelyvn ”svm vwvks, hecaren, kicakvtes. 

16 Momen esyicvtes. Momen, Heyv vhake momen en 
hocevt estimv enake te? kicakvtes. Momen Sesv enake, 
kicakytes. 

17 Momen Cesvs vyoposket, Sesv enanvken Sesvn emv- 
kes, momet Hesaketvmese enanvken Hesaketymesén, ki- 
cakvtes. Momen eme ohfvcevn em estomahakvtes. 

18 Momof Satusevlket, mv, Elkv akvwvpketv sekos, 
makakat en yicvtes; momen em ”pohet makakvtes, 

19 Mvhaya, Moses pun hoccicat, Hunvnwv etecakkvte 
hopuetaken ocekot elet, e'hiwvn wiken omat, etecakkatet 
e'hiwvn epayet, honvpse etecakkvten em maheevres, 
makvies. 

20 Monkv etecakkvte kolvpaket fullvtes ; momen ho- 
mahtatet hokten epahyet, elof, honvpsen wikekates. 

21 Momen svhokkolat epahyet elvtes, momet mvu 
honvpsen wikekates; momen svtutcenat matvpomen. 

22 Momen my kolvpakat epayakvtes, momet honvpsen 
wikvkekates; omvlkv 'sem poken hokteu elvtes. 

23 Monkv elky akvwvpketv omof, akvwvpehéof, mv 

kolvpakan estomat e hiwv tar haks? mv kolvpakdt epa- 
yakvtet omekv. 

94 Momen Cesvs vyoposket kicakvtes, Cokan, monkat 
Hesaketvmese en yekcen kerratskekat omecicen cém 
etehoskvket omeko bake? 

25 Elkv raenkvwvpehcof, étepayaket, monkat etepaye- 
puehocekos; momis encelvlke hvlwe tvlofvn vpoké oma- 
ket omekv. 

26 Momen pvsatkvte akvwvpeevranat ohfveev Moses 
en cokv ofyn ohonayatskekat haks, eto-fvske ofvn Hesa- 
ketvmese Moses em punayat, Vnet Eplehame en Hesa- 
ketvmese, Iseke en Hesaketvmese, momet Cekvpe en 
Hesaketvmese toyis, makvte ? 

27 Pvsatkvte en Hesaketvmese tokon, momis wenahokat 
en Hesaketvmese tes; monkv tayen cem etehoskvket os. 

28 Momen cokv-hayvlke hvmket vlahket, ete'm puna- 
hoyaken pohet, momet heren em vyoposkaken hecet, 
Vhakv omvlkv enhvteceskv naket o haks? maket em 
pohvtes. 

29 Momen Cesvs, Vhakv omvikv enhvtecéskvt heyv 
tes, Aeha Eslevl toyetskat, apohievs; Puease pun Hesa- 
ketvmese Pucase hvmkuset os; 

30 Momen Pucase cen Hesaketvmesen ce feke ómvlkvn, 
cem puyvfekev omvlkvn, cem vkerrickv omvlkvn,. cén 
yekce omvlkvn es vnokecetskvres : heyvt vhakv enhvte- 
ceskv tes. 

31 Momen svhokkolat, mv omèt ot, heyv tes; E vnoke- 
cetskat etvpomen cem vwolicvn vnokeevs: heyv vhakv ` 
hokkole "sen rakkat sekos, maket vyoposkvtes. — 

32 Momen cokv-hayvt kievtes, Heres, Mvhaya, mehen- 
wvn opunahyetskes, Hesaketvmese hvmkuset omen, eti 
sahsekot ok. 

33 Momen efeke omvlkv, vkerrickv omvikv, puyvfekev 

omvlkv, momet yekce omvlkv es vnokecetv, momet e 
vnokecat etvpomet em vwolicv vnokecetv nake ohnekric- 
kv temvpokakat omvlkv, monict nake pvsvthoyvranat 
senhoyvnet omes. 

34 Momen hoporrenet vyoposken Cesvs hecof, Hesa- 
ketvmese em ohmekketvn em vhopvyecetskekos, kicvtes. 
Momen amv vtekat estimvt vpohkv en hayetv fekhvmke- 
kates. 

35 Momen cuko-veakat ofv Cesvs estemvhayof, Esto- 
men cokv-hayvlket, Klist Tewe E'ppucet os, makaket 
o haks? 

36 Puyvfekev Vcakat eteropotten opunayet, Tewe ma- 
husat, Pucaset ev Pucasen em punayet, Vm akvpervn 
liketske munken, cen horrvlke ce 'leohsehoyiekvn haya- 
res, makvtet os, makvtes. 

37 Monkv Tewe mahusat e Pucasen kicet os, momof 
estomaten` e'ppucet.o haks? vyoposket kicvtes. Momen 
3sté sulkat afvekvket em apohicakvtes. 

38. Momen em mvhakv ofvn, Cokv-hayvlken em e vke- 
tecvkes, mv accvke cvpovke es fulletvn, momet nakwikv 
vikan vseketvn, 

39 Senekake ofv ohliketv svmmomvkus mahat em vlos- 
takat: momet hompetv-rakko omof liketv enhomvhhotan ; 

40 Hoktvke oyevlke en cuko lokakat, momet vhayet, 
cypevken 1nekusvpakat; heyvt senhoyvnen ohfvececkvn 
en heckvkvres, kicakvtes. 

41 Momet Cesvs evtokunaphute homuseu liket,. esto- 
men este sulkat evtokunawvn cotokunaphuten vteha- 
kan hecvtes: momen nakoevlke sulket sulken vteha- 
kvtes. 

49 Momen hokte oye nakoceko vlahket cvto-kunawv 
lopuckus mahat hokkolen vtehvtes, mvt hoporrenkv en 
nvrkvpvn oret os, 

43 Momen en kerrepvlken enhohiket, Mehenwvn ce 
kievkis, Heyv oye estemerrat tokunaphute vtehakat 
omvlkv senhoyvnen vtehet os. 

44 Heyv omvlkvt enake take sulkat asossèn vtehahket 
omen, emet em. estemerketv asossen nake ocvte omvlkvn, 
mv vhesakvte omvlkvn, vtehet os, kicakvtes. 


SETENTVCKE 13. 


Momen, cuko-vcakan ossof, en kerrepvlke hvmket, Mv- 
haya, cvto momet cuko estomakan hecvs; kicvtes. 

2 Momen Cesvs vyoposket kicvtes, Heyv cuko rvkra- 
kan hecetska? cvto hvmkusis etohlike vwihokekat vhos- 
kat sekares. 

3 Momen, euko-vcakat ehomusen ekvnhvlwe Olefvn 
likof, Petv, Cems, Cane Antolu esyomat ehkusen em 
'pohakvtes, 

4 Estofvn heyv.nanvke ocvranat, momet heyv nanvke 
momvkvranof, naket eskerkv taranat, pum onvyvs. 

5 Momen Cesvs em vyoposket, maketvn vlicecvtes, E 
vketecvkes, estit ce mvkerrvkekaren. 

6 Sulket cv hocefkv ofvn yicet, Alist Logis, maket, 
sulken ehosvkuecvret ok. 

7 Momen horre ohfvcevn, momet horre ohonvkvn po- 
hatskof, ce naorvkates, mv omakat ocvkvranat tvlkuset 
omekv, momis meyuksv hvtet omes. 

8 Tvlwvt tvlwvn vnrvpet, momen tvlofvt tvlofvn vnrvpet 
vkvwvpkvranet omekv; momen ekvnv nekekv estomis 
ocvkvres, momen elaukot momen feknokketvt ocvkvres : 
heyv nanvke efeke nokketv vlicecakat tes. 

9 Momis e vketecvkes, tekueketvn ce wihokvkvres; mo- 
met senekake vlkan ce tephokvkvres: momet cv hocefkv 
vrahkvn evpayvlke momet mekkvlke ehomvn es ce yiho- 
evkvres, mv vnrvpe kerkueckvn. 

10 Momen heyv opunvkv-herv tawvn tvlwvvlke omvlkv 
en tvlemihocvranet os. | 

11 Momis ce yvpayet, ce wihokof, naken makvranatskat 
enhomvn vkerriheatskvs, momet homvn ohvkerriheats- 
kvs: momis mv hvse-vkerkv ofvn nake ce'mhoyat mvn 
makvranatsket os: cemet opunayatskekon, Puyvfekev 
Veakat opunayet omekv. 

12 Momen tecakkvtet tecakkaten elkvn em wikvres, 
momen erket eppucen; momen hopuetaket eckvlke vn- 
rvpen vkvwvpecet, pvsvthoyvren omecicvkvres. 

13 Momen cv hocefkv vrahkvn este omylkvt cen home- 
cvkvres; momis estimvt emunket GE eno mvt he- 
| sakvres. 

14 Momis enhomeckv tvnecievranat Tanvle owalv opun- 
vyecvte huervranekaten hueran hecatskof, (estimvt oho- 
nayat kerrekvs,) momof Cutevn vpokat ekvnhvlhawan oh . 
pefatkekvs : 

15 Momen cuko onvpv oh likat hvtvpiket, cukon eech 
yats, momet nake cuko ofv ocat cawvret ecehyats. 

16 Momen cvpofv arat kapv cawvret afulikates. 

17 Momis nvrkesakat momet coyicakat mv nettv take 
omof en holwakvres. 

18 Momen cem pefatketv take rvfon omekaren me- 
kusvpvkes. 

19 Mv nettv take omof estemerkv ocvres, mv ome en- 
hvteceskv nake hocvckvte Hesaketvmese hayvte hiyomat 
vlakat ocvte sekot, momet ocekares. 

20 Momen Hesaketvmeset mv nettv vhonkvtkvn kocuk- 
nicekaten omat, vpeswv hvmkis hesakekvnt omes: mo- 
mis enhopokvte mv enhopoyvkvte vrahkvn mv nettv 
vhonkvikv kocuknicet os. 

21 Momen momof, Hecvs, yvmvn Klist likes, monkat 
Hecvs, vsvn likes, estimvt ce kicvken omat, vkvsahmatskvs. 

22 Klist laksvlke momen owalv laksvlke akvwvpkvkvret 
ok, momet nanvke eskerkvn, momet nake estomahake 
heckuecvkvres; mome tayen omat, miv enhopokat ma- 
husat tis ehosvkuecvkvret. 

23 Momis vketecvkes: hecvkes, nanvke omvikvn en- 
homvn cem onahyvkis. 

24 Momis mv nettv take omof, mv estemerkv hoyanof, 
hvse yomuckvres, momen hvresse hvyvyicekares, 

25 Momen hvlwe kococumpv pvlvtkvres, momen yek- 
cetv hvlwe ofv ocakat nekeyihoevres. 

26 Momen momof este E'chuswv vkvsvmkv rakke, mo- 
met yekcetv vpaket aholoce ofvn vlakén hecvkvres. 

27 Momen momof em encelvlken vtotvres, momet 
enhopokat hotvle ostat aenkvpvken, ekvnv hopvyvke 
mahat hvlwe hopvyvke mahat roren vteloyvkvres. 

28 Tokvs, ke-rakko esvhopakvn en kerrvkes; elvece 
hvte lowaket ot esse sossicof, meske vwolice tat ker- 
ratskes. 

29 Centakeu matvpomen heyv nanvke ocaken hecatskof, 
vwolices, vhauken vlaken kerrvkes. 

30 Mehenwvn ce kicvkis, Heyv honvpse hoyvneko 
munken heyv nanvke omvlkvt esfveike tvlkvres. 

31 Hvlwe ekvnv tepakat sumhokvres, momis vm opu- 
nvkv sumikekos.. 

32 Momis mv nettv hvse-vkerkv tepakat nvpvt kerre- 
kon, hvlwe encelvlke monkat Eppuce tis kerrvkekon, Erke 
tvlket kerres. 

33 Vfekcakhet, vketecet, emekusvpvkes : oketv orvranat 
kerratskekokv. 

34 Este hopvyen ayvranat, en cukon wiket, yekcetv 
vtotkviken, momet este vtekaten em vtotketvn emaket, 
vhauke vhecicv vketecvren, makvtes: este E'chuswv mv 
omet os. 

35 Monkv vketecvkes; estofvn, yafkis, nere nvrkvpv 
tis, tottolose en hunvnwv hahokof tis, monkat hvtbvyvt- 
kén cuko-pucase vlakat kerratskekokv : 

36 Monkon omat, vyvkhvmkusen vlaket, nocicatsken 
es ce héce wites. 

37 Momen nake ce kievkvyan este omvlkvn kicakis, 
V ketecvkes. 

SETENTVCKE 14. 

MowEN nettv hokkolet hoyanof, ohhoyvnkv momet 
tvklike pakkeko kompetv-rakko ocvtes, momen plest en- 
homvhhotat momet cokv-hayvlket estomen mvkerretv 
eteropotten eset, elecvke tayaten hopoyakvtes. 

2 Momis, Hompetv-rakko nettv omof tokon, este tek- 
 yvmketv ocekaren, makakvtes. 

3 Momen Pervnen, Simv lepv en cuko ofv hompetvn 
vlikof, hoktet alepastv nakvevnkuce neha fvmece, vcake 
mahe, espeknv Aihocet, vevnken svlakvtés, momet, na- 
kvevnkucen tvkoheet, e'kvn em oh kalvtes. 

4 Momen eme ofyn evpvkhokat sasvtes, Estomaten neha 
fymeev hiyomén yvmahke haks 7 

5 Tenelyv cukpe tuteenat "sen hoyvnen wiyiyet, este- 
merhoyan emhoye tayvtet ok, makaket. Momet hokte 
vnrypen ecayakvtes. 

6 Momen Cesvs, Ocepekvs, estoman naoricatske haks? 
vtotketv heren vm momeces. 

7 Estemerrakat ece 'pakvke ocatske emunket, estofvn 
komatskis, en lopicatske tayet ok; momis vn fat ocatske 
munkekot omekv. 

8 Nake momece tayvten momeces; enhomvn vlahket, 
ncha fvmecv cv'na oh kalat es herihoevranan momeces. 

9 Mehenwvn ce kicvkis, Ekvnv omvlkvn estvmvt o 
estomen heyv opunvkv-herv es erkenvkhoyat vtekat heyv 
nake momecvteu esvkerrickvn onahoyvres, kievtes, ` 

10 Momen Cutvs Eskalevt, mv palen hokkolohkakat 
hvmket, Cesvs emvkvranet, plest enhomvhhotvn oh ayvtes. 
11 Momen pohakof, afyckvket tokunawv emetvn tem- 
fvecakvtes, Momen estome etektvnkusen wiyye tayat 
hopoyvtes. 

12 Momen tvklike pakkeko kompetv-rakke nettv enhv. 
teceskvn ohhoyvnkv elecakof, en kerrepvlket, . Estvmvn 
vpeyet ohhoyvnkv hompetskvren etetakueceyvre ko- 
metske haks? kicakvtes. 

13 Momen en kerrepvlke hokkolen vtotet, Tvlofvn cu- 
kolvkvks, momen estet pecv uewv vevnken eshvlatet 
ece'nrvpvres ` myn vevkvhoyvks. 

14 Momen estvmv eceyaten, Mvhayvt okat, cukopericv 
en nvthofv vn kerrepvlke vpaket ohhoyvnkv hompvye 
tayat estvmvn oce haks? ce kicet os, cuko-pucasen ki- 
cetskvres. 

15 Momen onvpv nvthofv rakke, here eteticvkvte, teta- . 
ken cem mellvkvres; mvn pum etetakuecvks, kicakvtes. 

16 Momen en kerrepvlket awoliket, tvlofvn cukolaket, 
kicakvte etvpomen eshecakvtes; momet obhoyvnkvn 
etetakuecakvtes. 

17 Momen yafkof palen hokkolohkakat vpvkaken vla- 
kvtes. 

18 Momen vpoket hompakof, Cesvs okat, Mehenwvn 
ce kicvkis, Hvmkatskat, vc vpake hompat, cv wiyyvres, 
makvtes. 

19 Momen feknokket, hvmkvnton, Vne te? kicetvn vli- 
cecakvtes; momen etvt, Vne te? kicvtes. 

20 Momen vyoposket, Palen hokkolohkakat hvmke, mv 
vc vpake pvlvknv vevnkan svklicat tes; kicakvtes. 

21 Este E'chuswv oh onayet cohoyvte etvpomen åyet 
os, momis mv esté wiye Aucrat en holwakes! mv este 
heckekaten omat en hervnt os, kicakvtes. 

22 Momen hompakof, Cesvs, tvkliken ehset, ohmeriyet, 
kvlkayet, emakvtes, Eset, hompvks; heyvt GN tes, 
maket. 

23 Momet: sesketucen 'sehset, Erken vkvsahmet, ema- 
kvtes, momen omvikvt eskakvtes. 

24 Momen, Heyv cv catv setemfvecetv mucvse tes; mv 
sulke vrahkv pvlatkat. | 

25 Mehenwvn ce kicvkis, Ohvtvlaken pvrko en lokce 
eskvko munken mv nettv Hesaketvmese em ohmekketv 
ofv oh mucvse eskvyof tvikvres, kicakvtes. 

26 Momen yvhiketvn yvhikahkof, ekvnhvlwe Olefvn 
sossvtes. 

27 Momen, Omvlkatskatet vne vc vrahkvn heyv nere 
ce 'lentaphoyvkvres; Yvpefikv vhecicv nvfkares, momen 
yvpefikvt vwahvres, maket coket omekv. 

28 Momis akvwvpikvye rohyupv ce homv taken Kalv- 
len vyares, . kicakvtes. 

29 Momis Petvt, Omvlkvt elentaphoyvkvre . estomis 
yn tat mohmvkos, kicvtes. 

30 Momen, Mehenwvn ce kicis, Mucv nettv, heyv 
neren, tottolose en hunvnwv vhokkolv hakeko munken 
ve ohfveev ehelaksecetske svtutcenvres, Cesvs kievtes. 
31 Momis ohvtvlvke svhere mahen opunayet, Ece ”pake 
3v'lvrane estomis, ec ohfveev ehelaksehevkos, makotes. 
Matvpomen makake vikvtes. 

32 Momen ekvnv Kersemene hocefkan yicvtes, momen, 
Yvmvn vpokatsken, emekusvpares, en kerrepvlken ki- 
cvtes. 

83 Momet Petv, Cems, Cane esyoman evpayet, vlicecet, 
tayen em estomahet, honne mahvtes. 

34 Momet, Vm puyvfekevt tayen nokkes, elkv tis oren ; 
yvmvn fekhonnet, vketecvkes, kicakvtes. 

85 Momet hopvyecusekot, ekvnvn tvk latkvtes, momet, 

mome tayen omat, mv hvse-vkerkv SSS eme- 
kusapvtes. 

36 Momet, Apv, Cv'rke, nake omvlkvt cem momvke 
tayes; heyv sesketvn es vm vkueyvs: mome estomis, 
vne komvyate tokon, momis ceme kometskat momekvs, 
makvies. 

37 Momet vlahket, nocicen eshecvtes; momet Petvn 
em punayet, Simv, nocetska ? hvse-vkerkv hvmkusis vke- 
tecetv ec umekisa ? kicvtes. 

38 Vketecet, emekusvpvks, nake ce naorkepuece taye 
eskerretv esceyatskekaret, Mehenwvn puyvfekevt vkvsa- 
mus, momis vpeswvt yekcekot os. 

39 Momen hvtvm ahyet, mata opunvkvn punayet, eme- 
kusapvtes. 

40 Momet rafulikof, hvtvm nocicen esheevtes, (e turwv 
take honhoyet omekv;) momen naken 'sem vyoposkvke 
tayat kerrvkekates. 

41 Momen esvtutcenat vlahket, momet em punayet, 
Nocice mahet, fekvpepvkes; tetayes; hvse-vkerkvt vlv- 
kes; hecvkes, este Echuswv naorkvlke e'nke ofvn wihoyes. 

42 Asvpvkilet, vpeyvkeres; hecvkes, mv cv wiyyat vwo- 

lices, kicakvtes. 
43 Momen moman vpakusen, opunaye emunkof, Cutvs, 
palen hokkolohkakat hvmkat, este sulke mahet, eslaf- 
kv-cvpko, eto-warke tis cvwvken, plest enhomvhhotv, 
cokv-hayvike veulvke esyomat atotaken vpvkaken, vla- 
kvtes. 

44 Momen mv wiyyat eskerkvn emvke tates, Estimvn 
vivakvyat, myt mv tares; mvn eset, vhericet 'svpeyvkes, 
maket. 

45 Momet vlakau vpaken, lvpkusen oh ayet, Mvhaya, 
Mvhaya, maket, yfvnkvtes. 

46 Momen, e'nke taken oh ocaket, esakvtes. 

47 Momen vsvpaklat hvmket, eslafkv evpkon a eset, 
plest enhomabtv hvlwat em vtotkvn casket, e hvekon en 
tacvtes. 

48 Momen Cesvs vyoposket, Este horkopvn vnrape 
omét, eslafkv-cvpko eto-warke tis cawet, cv 'svranet yi- 
catske bake? 

49 Nettv omvlkvn cuko-veakat ofvn mvhayit, ece 'pa- 
kvkvyat cv ”satskekvnkes. Momis Cokat esohfvckvkvra- 
net os, kicakvtes. 

50 Momen omvikvt wikahket, pefatkvtes. 

51 Momen este-hunvnwv mvnette, hvnvwelv tvrke e'na- 
tvlkan oh kayet vevkayvtes; momen este-hünvntake mv- 
nettvlket hvlvtakvtes. 

52 Momen hvnvwelv tvrken wihket, enatviket en letka- 
kvtes. 

53 Momen, Cesvs evpayet, plest enhomahtv hvlwan 
'soh vpeyvtes; momen plest enbomvhhotv omvikvt, 
vculvke cokv-hayvlke ésyomat vpvkaket nvkaftvtes. 

54 Momen Petvt plest enhomahtv en cuko-herv ofv 
roren hopvyen vevkarvtes, momet vtotkvlken vpaket, 
totkvn vliket, tarrvtes. 

55 Momen plest enhomvhhotv nvkaftvike omvlkv esyo- 
mat kerkueckv Cesvs vnrvpen hopoyakvtes, elecvkvret ; 
momet: eshecvkekates. 

56 Sulket fvccekon vnrvpen kerkuecakvtet ok, momis 
em ohkerkueckv take etelvevkekates. 

57 Momen fveceko vnrvpe akerrakat akvwvpece sasvtes, 

58 Heyv cuko-veakat enke es hahoyvten lekahfit, nette 
tutceneofvn etvn hayares, enke es hahoyekat, maken 
pohèmvts, makaket. 

59 Momis hiyomét o estomis em ohkerkueckvt etelvev- 
kekates. 

60 Momen plest enhomahty hvlwat nvrkvpvn skam 

Cesvs em ”pohet, Naken vyoposketskeko ? heyv ce'nrape 
akerkuecakat naket o kaks? makvtes. 

61 Momis evyayaket naken vyoposkekates. Hvtvm 
plest enbomahtv hvlwat em 'pohet, Vrakkuchocat E'p- 
puce, Klist, toyetske haks? kicvtes. 

62 Momen Cesvs, Mv Logis: momen este E'chuswvt, 
yekcetv ein akvpervn liket, hvlwe aholoce ofvn vlaken 
hecatskvres, makvtes. - 

63 Momof plest enhomahtv hviwat, em acevken selahle- 
cet, Estoman akerrvlke ohvtvlakat pu yace bake? 

64 Hesaketvmese tvklecat pohhatskes; naken vkerri- 
catske haks? makvtes. Momen omvlkvt ele taye em 
mvtten ohfvececakvtes. 

65 Momen vpvlwvt oh tofkaket, e turofvn ohranet, 
nafket, momet, Owalvs, kicetvn vlieecakvtes; momen 
vtotkviket enke tvpeksen es nvfkakvtes. 

66 Momen Petvt cuko-herv ofvn lecvn likof, plest en» 
homahtv em vtotkv hoktvke hvmket vlakvtes ; 

67 Momet Pétvt tarren heeof, oh hecet, Momen cemeu 
Cesvs Nasvlvlken vpaketskis, kicvtes. 

08 Momis ehelaksecet, Kerrvkot, naken maketskat cen 
kerrvkot os, makvtes. Momet sohvpettvn oh ossvtes; 
. momen tottolose en hunvnwv hakvtes. 

69 Momen hokte mvnette etvt heevtes, momet, Heyv 
esteu mv Avmkut tes, vsvpaklaten kicetvn vlicecvtes. 

70 Momen hvtvm ehelaksecvtes. Momen hvtvm emoh- 
yupusan. vsvpvklatet, Mehenwvn mv kumkat toyetskes, 
Kalvlviket ometsken, momet eem punykvt mv omét 
omekv, Petvn kieakvtes. 

71 Momis, Hesaketvmeseu es hocefet, tvhiketvn vliee- 
evtes, Heyv hunvnwv opunvyecatskat kerrvkos, maket, 

72 Momen svhokkolat tottolose en hunvnwv hakvtes. 


Momen Petvt Cesvs em punvkv vkerrievtes, mv, Tottolose 
Muskokee N. T. 10 

en hunvnwv vhokkolvn hakeko munken ve obfveev ehe- 
laksecetske svtutceuvres, kicvte. Momet mvn oh vker- 
ricof, hvkihkvtes. 


SETENTVCKE 15. 


Momen hvyatkan vpakusen plest enhomvhhotr, veulvke, 
cokv-hayvlke, nvkaftvlkeu omvlkvt vpvkaken, tekueketvn 
ocahket, Cesvs wvnvyahkof, evpayet svpeyet, Pilvten em 
wikakvtes. 

2 Momen Pilvtet em ”pohet, Cusvlke em Mekko toyets- 
ka? kicvtes.. Momen vyoposket, Maketskes, kicvtes. 

3 Momen plest enhomvhhotv nanvke sulken es vnrvpa- 
kvtes; momis naken vyoposkekates. 

4 Momen Pilvtet hvtvm em "pohet, Naken vyoposkets- 
keko haks? Nanvke sulken ce'nrvpen akerrakan heevs, 
kicvtes. 

5 Momis Cesvs naken vyoposkeko munkvtes; momat 
Pilvtet em estomahvtes. 

6 Tokvs, mv hompetv-rakko omof, zen vtehkvike 
livmken este em wiket omvtes, estimvn komakat. 

7 Momen Pvlapvse hocefkat, mv vpaket este tekyvm- 
ketv hayakvte, mv tekyvmketv oben estelecakvten vpaket 
svlvf kuehoce tates. 

8 Momen este sulkat yekcen huehkaket, nake em 
momeeakvnto omen momeevkvren em 'pohetvn vliceca- 
kvtes. 

9 Momis Pilvtet em vyoposket, Cusvlke em Mekkon 
cem enrecopvkaren komatske haks? makvtes. 

10 (Plest enhomvhhotv en homecaket em wikaket omen 
kerrekv.) 

11 Momis plest enhomvhhotvt, este sulkan vkvsvmepue- 
cakvtes, Pvlapvse min em enrecopvkvren. 

12 Momen Pilvtet vyoposket, Monkv mv Cusvlke em 

Mekkon kicatskat estomecaren komatske haks? hvtvm 
kicakvtes. | 

13 Momen, Tohweklepkvn svrvhvs, maket hvtvm hueh- 
kakvtes. 

14 Momof Pilvtet, Estoman? nake estome holwvken 
momece haks? kicakvtes. Momen, Etohweklepkvn sv- 
rvhvs, maket, svhere mahen huehkakvtes. 

15 Momen Pilvtet, este sulkat mahlvpvtetvn komet, 
Pvlapvsen em enrecopvtes, momet, Cesvs tepikof, em 
wikvtes, etohweklepkvn svrahkvren. | 

16 Momen suletawvlket evpayet, cuko tektvnke tvleme 
Pletlolevm kicetvn esceyakvtes; momet mv suletawvike 
em etohkviketv omvikvn nvkvftecakvtes. 

17 Momet okholatten es vececet, etofvske kvpotokvn 
hotahnet, e'kun em ohlicakvtes. 

18 Momet, Cusvlke em Mekko toyetskate! maket vse- 
ketvn vlicecakvtes. 

19 Momet e'kvn kohvn sen naf ket, vtofkakvtes, momet 
etorkowvn pvkohlicet, vrakkuecakvtes. 

.20 Momet nakhayvkekofv rohyupvn kapv okholatten 
en cawet, em accvken es vececet, evpayet, esossvtes, 
tohweklepkvn svrahvret. 

21 Momet Vleksantv Lufvse tepakat e'rke, Silenvlke, 
Simv hvmke, tvlofv en lvpvtken a vtet hoyanen tohwek- 
lepkv karonvren ohyekcicakvtes. 

22 Momet Kalkorv kicetvn esyicvtes, mv ohyvtekhoyat, 
Estekv fune likat tes. 

23 Momet pvrko-opuswv .smvnv etohkvlken esketvn 
emakvtes; momis ”sesekates. 

24 Momet étohweklepkv svrvhahkof, vrahrvkv naka 
cvwvkvranat es oh Kerret, em accvken tekvpicakvtes, 

25 Momen hvse-vkerkv svtutcenat omvtes, momen toh- 
weklepkv svrvhakvtes. 

26 Momen esvnrvpkv hoccat onvpvn hocevtes, CU- 
SVLKE EM MEKKOT. 

27 Momen horkopvike hokkolet vpaket etohweklepkvn 
svrahrakvtes, hvmket vkvpervn svrakken, hvmkat vkvs- 
kvnvn svrahken. 

28 Momen cokvte, Momen vhakv kacviken vpaket 
vhonkvtkvtes, makat sohfvckvtes. 

29 Momen mv hoyvnecat tvklecakvtes, e'kvn norotti- 
caket, momet, Ceme, cuko-vcakat vhopahnet, nettv tutce- 
nuse hayetskat, 

30 E hesayecet, etohweklepkvn ahvtvpkvs, makaket. 

31 Matvpomen plest enhomvhhotv, nakhayekot, cokv- 
hayvlket vpvkaken, Etvn hesahuecvnkis, e EGET e 
tayes: ` 
82 Klist Eslevl em Mekkot mucvn etohweklepkvn a 
hvtvpkekvs, hecét vkvsvmeyvren, maket ete kicakvtes. 
Momen mv vpake etohweklepkv svrahrakatet tvkleca- 
kvtes. 

38 Momen hvse vkerkv sepakat orof, — ekvnv 
omvlkvn ohranen hvse-vkerkv esostvpakat orvtes. 

34 Momen hvse-vkerkv esostvpakan Cesvs, en hake 
yekcen es huehket, Eloi, Eloi, lamv sepakteni? mv 
ohyvtekhoyat, Vn Hesaketvmesö, vn Hesaketvmesé, esto- 
man cv wikketske haks? makvtes. m 

35 Momen vsvpaklate vpvlwvt, pohahkof, Hecvs, Elivsen 
enhuehket os, makakvtes. 

36 Momen hvmket letiket, uepvton uetuksen es fvce- 
cvtes, momet kohvn oh lihcet, eskvren e'mvtes, Ocepekvs; 
Elivs ahvtvpecievret vlvkvranen omat, hecvkeres, maket. 

37 Momen Cesvs, en hake yekcen es hohiket, hesaketvn 
wikvtes. 

38 Momen euko-veakat setentvekv onvpv dem yeshy- 
tapket etesetkvtes. 

39 Momen mv sentulev homuse huerat, momén hohi- 
ket, hesaketvu wiken hecof, Mehenwusen heyv hunvnwv 
Hesaketvmese E'ppuce tates, makvtes. 

40 Hóktvkeu hopvyen a hecakat sasvtes, mv vpakat 
Mele Maktelv tates, momen Mele Cems kocuknat Coses 
tepakat e'cket, Selome esyomat ; 

41 Cesvs Kalvlen arof mv vevkvpeyet em vtotkakvtet, 
momen hoktvke eti sulket, mv vpaket Celuslvmen yi- 
evtet, a hecakvtes. 

42 Momen yafkof, (tetakueckvt omekv, fekvpkv nettv 
renhomv tatet ok,) 

43 Cosef Alemvrevlket, nvkaftvlke hymke vrakkat, mvu 
Hesaketvmese em ohmekketvn mehakat, vlahket, fekhvm- 
ket Pilvten er en ceyet, Cesvs e'nan em 'pohvtes. 

44 Momen Cesvs entis elen omat Pilvtet estomahes 
komvtes; momet sentulevn-enhohiket, elvte vcewuse tat 
em ”pohepvtes. 

45 Momet, sentulevt em onahyof, enan Cosen emvtes. 

46 Momen hvnvwelv tvrke tvlekmusen nesvtes, momet 
a ehset, hvnvwelv tvrken es vyokkohfet, sepvlkv cvto a 
kofkvte ofvn wvkecvtes, momet sepvlkv em vhauke evton 
v. pvlpicvtes. 

47 Momen Mele Maktelv Mele Coses e'cke tepakat estv- 
mvn wvkechoyat hecakvtes. 


SETENTVCKE 16. 


Moman Nettveakot hoyahnof, Mete Maktelv, Mele Cems 
e'cke, Selome esyomat esfvmecickv fvmecakusen nesakv- 
tet, yicet es siyvkvret, 

2 Nettveakuce nettv enhvteceskvn, hvthvyvtkusen, hyse 
vkvwapkusen sepvlkvn rorievtes. 

3 Momet, Estimvt sepvlkv em vhauken cvton pum: 
vkueyvr haks? ete kicakvtes; 

4 Rakke mahet ok. Momet hecakof, cvto a pvlpihocen 
eshècakvtes. 

5 Momet sepvlkvn esceyet, este-hunvnwv mvnette, kapv 
hvtke, evpken accet, vkvpervn liken hecakvtes; momet 
penkvlvke tates. 

6 Momen, Penkahlatskvs; Cesvs Nasvlvlke, mv tohwek- 
lepkv svrahkvten hopoyatsket os; akvwvpikes; yvmv 
sekos; mv wvkecakvnken hecvks. 

7 Momis vpehyet, ce homv taken Kalvlen eceyat, en 
kerrepvlke Petv esyoman em onvyvkvtevs; ce kicvkvte 
etvpomen, mvn hecatskvres, kicvtes. 

8 Momen lvpken asosiyet, sepvlkvn enkvpaket pefat- 
kvtes; fekeket em estomahaket ok: momet este estomis 
em punvyvkekates ; penkvlvket ok. 

9 Momen nettveakuce netto enhvteceskvn, heien Cesvs 
åkvwvpikof, Mele Maktelv, mv puyvfekev holwvhokat 
kolvpaken asossicvte, taten em e heckuecvtes. 

10 Momen ahyet, mv vpvkakvten, wahoket, hvkibhokof, 
em onayakvtes. 

11 Momen hesaken, Mele hecvten pohahkof, vkvsvmv- 
kekates. 

12 Mv renyvpvn, hokkolet yvkapet tvlofv en lvpvtken 
cukolakof, emvrahken em e heckuecvtes. 

13 Momen vhoskat rem onayakvtes, momis mvu vkv- 
svmvkekates. 

14 Mv hoyanat palen hvmkontvlakat hompetvn vpokof, 
em e heckuecet, vkvsvmvkekat, momet e feke take em 
wvnhat ohfvecevn vnrapet em punayakvtes, mv akvwvpi- 
kof, hecakvten vkvsvmvkekatet ok. 

15 Momet, Ekvnv omvlkvn hvmecicet, opunvkv-hervn 
nake hocackvte vtekat 'sem erkenvkvks. 

16 Mv vkvsahmet paptiskat hesakvres, momis vkvsvme- 
kat ohfyccehocvres, 

17 Momen heyv eskerkvt mv vkvsamakat vevkvpeyvres ; 
Cv hocefkv ofvn puyvfekev holwvhokat sossicet; tulaswv 
muevsvke es opunayet; 

18 Cetton cvwvkvres; momet esketv estelece tayat 
eskaken omis, en nokkievkekares; enokhokat enken oh 
lumhieaken, evfencihoevres; kicakvtes. 

19 Monkv Pucaset, em punayat hoyahnof, hvlwe ofrn 
eshoyvtes, momet Hesaketvmese em vkvpervn likvtes. 

20 Momen esosiyet estvmv estomis erkenvkakvtes, 
Pucaset vpaket vtotken, momet eskerkv vcvkvpeyaten 
opunvkvn es yekcicen. Emen. 





OPUNVKV-HERV 


LUK COY VTE. 


SETENTVCKE 1. 


Este sulket vlicecat, pum etenrvwv nauvke fvecehohce 
vkvsvmkv hakvnke etetvlake heren ohkerkueevkvtet 
omekv, 

2 Mv nanvke pum wihokvtet omen, enhvteceskv vte- 
ken, eturwv es hece akerrvlke Ek momet opunvkv 
herv vtotkvike toyén, 

3 Reafelvs here mahe toyetskat, vneu, enhvteceskv 
mahusat vteken mv nanvke omvlkvn esfveken kerrvyet 
omvte tat, etetvlaken cen hoccicvyat here etetaye es vm 
momvnks ; 

4 Mv nanvke ofv ce mvhahoyvte em mehenwetvn ker- 
retskvren. 

5 Plestvlke hvmket, Vpiv em etohkvlketv hvmkat, 
Svkelivs hocefket, Elvn e'chustvlke hvmkat, e 'hiwv, 
Lesepet hocefken, tepaket, Helot Cutev em mekko en 
nettv ofvn, kakvtes. 

6 Momen hokkolvt, Pucase em EL momet nanvke 
E em mellvkvte ofvn em invttekon yvkvpaket, Hesa- 
ketvmese ehomvn fvccvket omvtes. 

7 Momet hopuewv ocvkekates; Elesepet echussekot 
omekv; momet hokkolvt vculkv ohcakkevlket oma- 
kvtes. 

8 Momen mome ocvtes, Hesaketvincse ehomvn em 

etohkviketv en nakvfvstetv vevkvyen plest em vtotketvn 
vfastof, 

9 Plestvlke nake momecvkvranvte vevkvyen Pucase en 
cuko-vcakan eceyof, esfvmecickv nekricetvt em vtotketvt 
omvtes. 

10 Momen esfvmecickv oketv omof, este sulsokat omvl- 
kvt fettvn emekusvpakvtes. 

11 Momen Pucase em encelvt, esfvmecickv altv em 
vkvpervn hueret, em e heckuecvtes. 

12 Momen Svkelivs hecof, fekherekates, momen pen- 
kvlkvt oh latkvtes. 

13 Momis encelvt em punayet, Svkelivs toyétskat, ce 
penkahlats, cem emekusvpkv pohket omekv; momen ce 
'hiwv Elesepet ce'ppucen cen heckuecvres, momen Canen 
hocefetskvres. 

14 Momen afvcketv os ece 'fvcke tares; momen en hec- 
ketv cakkat sulket es afvckvke tares. | 

15 Momen Pucase ehomvn rakke tares, momet pvrko- 
opuswvn monkat esketv yekevn eskekares, momet e'cke e 
nvrke vtekat tis Puyvfekcv Vcakat es fvcke tares, 

16 Momet Eslevl en hopuetake sulken Pucase en Hesa- 
ketvmese taken oh fulhuecvres. | 

17 Momet Elivs em vkerrickv en yekcetv tepaken eho- 
paket, Pucase ehomvn ayvres, erkvlke e ”feken en hopue- 
taken oh fulhuecet, momet mapohicvkekvlken fvccakat 
en hoporrenkvn oh fulhuecvranet, momet este Hesaketv- 
mese emetakvken metetakuecvranet ayvres, kicvtes. 

18 Momen Svkelivs encelvn em punayet, Naken heyv es 
kerrare te? vc voulet omin, ev ”hiwvu hoktaluset omekv, 
kicvtes. 

19 Momen encelvt vyoposket okat, Vnet, Keplevl 
Hesaketvmese ehomv huervyat tot, cem punayet, heyv 
opunvkv heran es cem vlvkaren ve vtothoyet os. — 

20 Momen heevs, opunayeko ce haken, punayetskeko 
tetaye emunken heyv nanvke momvkvranat nettvt vlv- 
kvres, vm opunvkv, mv oketv orof esfvefykvranat, vkv- 
svmetskekot omekv, kicvtes. 

21 Momen este Svkelivs emehakakat cuko-vcakat ofv 
momvteken fekhonnat estomahe "sem momakvtes. 

22 Momen men aosiyof, em punvyvketv umeko tayvtes ; 
momen enken 'svhopayet, punayekot emunkekv, cuko- 
vcakat oben nak hecihocct omen kerrakvtes. 

23 Momen mome ocvtes, em vtotketv nettv hoyvnakof, 
e huten ayepvtes. 

24 Momen mv nettv momakat hoyahnof, e "hiwv Elese- 
pet nvrkehset, hvse epaken e vrvnayvtes ; 

25 Mv nettv momakvnke ofvn este vpvke vlesketv vnr 
vkueyvranet vc oh hecet, hiyomön Pucaset cv momecvtèt 
os, maket. l 

26 Momen hvse esepakof, Hesaketvmese atotet, Keplevl 
encelvt, Kalvle ekvnv ofv tvlofv Nasvle hocefken ayet, ` 

27 Hokte, fvcenv, este-hunvnwv Tewe en cuko-hvme- 
evlke hvmkat, Cose hocefke e ”hiwv taranc etemfvecan 
oh ayvtes ; mv fvcenv e hocefkv Mole tates. 

28 Momen encelvt a en ceyet, Afvekvs, heromkv rakke 
cem ocat, Iesaketvmeset ecc 'pakes; hoktvke vpvke 
ohmerrvkvte toyetskes. 

29 Momen hecof, nak makat omecicen fekherekates, 
momet heyv vseketv estomöt ot omat oh vkerricvtes. 

30 Momen encelvt, Mele, ce penkahlats, Hesaketvmese 
a vten heromkvt cen hecket omekv. 

31 Momen hecvs, nvrkesetskvres, momet ce'chuswv 
hunvnwv heckuecetskvres; momet Cesys hocefetskvres. 

32 Momen rakke tares, momet IIvlwe Mahat E'ppucen 
kihocvres, momen Pucase Hesaketvmeset mekko em ohli- 
ketv e'rke Tewe enaken emvres. 

33 Momen Cekvpe en cukon meyuksv-sekon ohmekkv- 
res; momen em ohmekketv em eyuksv sekares, kicvtes. 

34 Momof Melet, encelvn, em punayet, Hunvnwvn 
kerrvkot omat, estomén hiyome tare te? kievtes. 

35 Momen encelvt vyoposket, Puyvfekev Vcakat ec oh 
vlvkvres, momen Hvlwe Mahat en yekcet ec oh vpettvres; 
monkv mv nake veake heckuecvranetskat Hesaketvmese 
E'ppucen kihoevres. 

96 Momen hecvs, cen nake Elesepet, mvu echuswv hu- 
üvnwv es nvrkeset os, en hoktvlkv ofv; momen mucvt 
hvse sepakat. tes, mv hokte echusseko kihocvte ohfveev. 

37 Hesaketvmeset on omat nake momeceko tayat sekot 
omekv, kicvtes. 

38 Momen Melet, Hecvs, Pucase em vtotkv hokte; 
cem opunvkv vevkayat vm momekvs, makvtes. Momen 
encelvt e'nkvpakvtes. 

39 Momof mv nettv take omof, Melet ahuyiret, lvpken 
Cutv em etvlofv hvmken cefahlofyn eceyvtes, 

40 Momet Svkelivs en cukon ecehyet, Elesepen vse- 
kvtes. 

41 Momen mome ocvtes, Elesepet Mele em vsekaten 
pohof, estucet e nvrke ofvn taskvtes; momen Elesepet 
Puyvfekev Vcakat es fvekvtes. 

49 Momet en hake yekcen 'sopunayet, Cemet ohmer- 
rvkvtet hoktvke vpvketskes, momen ce nvrke em ette 
ohmerrvkvtet os. 

43 Momen ev Pucase e'cke vm vlakat, estvmi vtet heyv 
vm momet ome haks? 

44 Hecvs, ve vseketskat opunvkv cv hveko ofvn hakat 
vpaken estuce cs afveket cv nvrke ofvn taskekv. 

45 Momen mv hokte vkvsamvte en heres; mv nanvke 
Hesaketvmese atotet em onahoyvte momvkvranekv, 
makvtes. 

46 Momen Melet opunayet, Vm vkerrickvt Pucasen 
vrakkuecet os, l 
47 Momen vm puyvfekevt. Hesaketvmese cv Hesayecv 
ofvn afveikes. 

48 Em vtotkv hokte en hueretv kvncapan oh vkerricvtet 
omekv, momat, hecvs, muev ayat este honvpse omvlkvt 
ohmerrvkvten cv kievkvres. 

49 Mv yekcat nake rvkrvken ev momecvtet ok; momen 
e hocefkv vcaket os. 

50 Momen em penkvlakat honvpse erhonvpse eroret em 
merkv oh ocet os. 

51 Yekcetvn e sakpvn es hecicvtet os; momet ekv- 
svmakat e feke take em vkerrickv ofvn vwahecvtet os. 

52 Yekcakat em ohliketvn a hvtvphuecet, este en hueretv 
kvnevpakan hvihvwecvtet os. 

58 Elawakat nake herakan es fvcfihcet, este nake ocakat 
^akocvkekon vpeyecicvtet os. 

54 Em merkv vkerrickv ofvn em vtotkv Eslevl em 
vnicvtet os; 

55 Pu'rkvike, Eplehame momet erhonvpse meyuksv- 
seko em punayvte vevkvyen, makvtes. 

56 Momet Melet hvse tutcenvteken vpaket libket, e 
huten fulkvtes. 

57 Momen Elesepet estuce heckuecvranvte óketv osfv- 
ciken, echuswv hunvnwvn heckuecvtes. 

58 Momen em vwolicvlket, momen en nakvlket Hesa- 
ketvmeset merkv rakken es ohmerrvten pohakof, vpvka- 
ket afvckakvtes. 

59 Momen mome ocvtes, netty escenvpakan estuce 
svkvmsisvranet yicvtes, momet, e'rken vhocefet, Svkelivs 
hocefakvtes. 

60 Momis e'cket vyoposket, Mohmats, momis Cauet 
hocefkv tares, makvtes. 

61 Momen, Cen nakvlke heyv hocefkvn es hocefkat 
sekos, kicakvtes. 

62 Momen hocefkv estomen es hocefkvren eyacat "sem 
vhopayet, e'rken em 'pohakvtes. 

63 Momen ohhoccickv tvpeksan em 'pohhet, Canet e 
hocefkvt omes, maket, hoccievtes. Momen omvlkvt em 
estomahakvtes, 

64 Momen moman vpakusen e cukwv hvwiken, e 
tulaswv enrecopke hakvtes, momen Hesaketvmesen vrak- 
kuecet opunayvtes. 

65 Momen em afolotvke mv vpokakat penkvlkvt oh 
latkvtes, momen heyv ohonvkv omvlkvt Cutev cefah 
lofvn hvmecicvtes. 

66 Momen pohakat vtekat e feke take ofvn vtehakvtes, 
Heyv hopuewv estome tar haks? makaket. Momen Pu- 
case e'nket vpakvtes. 

67 Momen e'rke Svkelivs, Puyvfekev Veakat es fvciket, 
owalvtes, 

68 Pucase Hesaketvmese Eslevl'enaken vrakkuehoce- 
kvs, em este em meriyet, pvlken nesvtet omekv ; 

69 Momet.vhesaketv eyvpen a pun huericvtet os, em 
vtotkv Tewe en cuko ofvn; 

70 Em owalvlke vcacakat ekvnv vliceckv vteke fullvte 
e cukwv eteropotte opunayvte vevkvyat, 

71 Pun horren en hesahoket, pun homecakat omvlkv 
enke en hesahokeyvren : 

72 Merkv pu'rkvlke etemfaccvten sohfvcecet, em etem- 
fvecetv veakan vkerricvret, 

73 Mv etemfvecetv veake pu'rke Epléhame "setemfaccvte, 

74 Heyvn pu'mvret, pumet, puu horre enke a ”sepu'ssi- 
hohcen, penkvlvkekot, 

75 Pun hesaketv en nettv omvlkvn fvccetv momen 
hvsvtketv ofr ehomvn em vtotkeyvren. 

76 Momen ceme, hopuewv toyetskat, Hvlwe Mahat em 
owalvn ce kihocvres, Pucase e turofv ehomvn em vyetv 
vlhekat etetakuecvranet, 

77 Momet em este en holwvyeckv enkvpvyecickv etero- 
potten, vhesaketv kerrvkvre emvranet ayetskvret ok, 

78 Pun Hesaketvmese em merkv vcakat eteropot- 
ten, mv etehoyvnen hvyatkat hvlwen vtet pum merrvtet 
08; 

79 Mv yomucke momen elkv em vpette ofv vpokat 
hvyayvken emet, pu'le herkv vyetv ofv vpeyecicvret. 

80 Momen hopuewvt mahet, puyvfekev ofvn yekce 
hakvtes, momet vnrvwvn aren, Eslevl em e heckueckv 
nettvt orvtes. 


SETENTVCKE 2. 


MoMEN mome ocvtes, mv nettv take omof,ekvny omvlkv 
este e hocefhokv vhonkvthoyvranet cohoyvren Sesv 
Vkvstvs maken, vhakvn tvlemihoevtes. 

2 (Silenevs Selev ofvn evpayvt huerof, heyv vhonkvtkv 
enhvteceskvn hahoyvtes.) 

9 Momen este omvikvt vhonkvthoyvranen em etvlofv 
vrahrvkvn vpeyakvtes. 

4 Momen Cosef, Kalvle tvlofv Nasvlen aosiyet, Cutevn 
eceyet, Tewe em etvlofv Perehem ayvtes, (Tewe en cuko 
momet erhonvpse aosse tatet ok ;) 

5 Mele ehiwvrane temfaccat nvrkesan vpvken vhon- 
kvthoyvren. 

6 Momen mome ocvtes, myn welakof, heckuecvranvte 
nettvt fvcfakvtes. 

7 Momen e'chuswv hunvnwv enhvteceskvn heckuehcet, 
vpvllahyet, vpuekv em ohhompetv ofvn wvkecvtes, hom- 
petvcuko ofv em etektvnke sekot omekv. 

8 Momen mv ekvnv etvwvn yvpefikvhecicvlket neren ` 

en yvpefikv fulle hvmken vhecicet Ivpvtken fekhonnvke 
tates. l 

9 Momen hecvs, encelvt Pucase enaket oh vlvkakvtes ; 
momen Pucase en hvyayvket em vfoloten hvyvyakvtes ; 
momen tayen penkvlvke tates, 

10 Momeri encelvt, Ce penkahlvkats, hecvks, afveketv 
rakke opunvkv-hervn es cem vlakvkvyet omekv, este 
omvikv em ocvranat. 

11 Mucv nettvn Tewe em etvlofvn Hesayecv ; Puease 
Klist tat, cen heckvket omekv. 

12 Momen heyvt es cen kerkv fares; Estuce vpvllvket, 
vpuekv em ohhompetv ofvn wakken eshecatskvres, 

18 Momen vyvkhvmkusen encelvike sulke mahet Hesà- 
ketvmesen vkvsvmaket, 

14 Momet, Hesaketvmesen vrakkuehocekvs, hvlwe ma- 
haten, momen ekvnvn herkv heromkv tepakat este em 
ocvkekvs, makaket, encelvn vpvkakvtes. 

15 Momen mome oevtes, encelvt enkvpahket, hvlwen 
escehyof, yvpefikvhecicvlket ete'm punahoyet, Muevn 
Perehem mahusan vpeyet, heyv nake mome Pucase pun 
kerkuecan er hecvkeres, makakvtes. 

16 Momet lvpécicet yicet, Mele Cosef tepakan, momen 
estuce vpuekv em ohhompetv ofvn wakken eshecakvtes. 

17 Momet hecahkof, heyv estuce ohfvcev nak make em 
onahoyvten hvmkvn kerkuecakvtes. 

18 Momen pohakat omvlkvt nanvke yvpefikvhecicvlke 
em onvyakat em estomahakvtes. 

19 Momis Melet, bere nanvke omvlkvn vevyecet, e feke 
ofvn oh vkerricvtes. 

20 Momen yvpefikvhecicvlket em onahoyvte vevkvye 
nanvke pohet, hecakat omvlkv svrahkvn Hesaketvmesen 
vkvsamet, vrakkuecaket fulecvtes. 

21 Momen estuce svkvmsisetv nettv cenvpakat fackof, e 

hocefkv Cesvs kihocvtes, ecke e nvrke ofv hocvckeko 
emunkof, encelvt momén hocefvten. 

29 Momen Mose em vhakv vevkvye hvsvteckv nettv 
Mele es em fveikof, Celuslvmen svlahokvtes, Pucasen 
emvkvranet ; 

23 vete ecke e nvrke hvwecat Pucase en nakvcakat 
kihocvres, Pucase em vhakv ofv make hoccat vevkvyen ; 

24 Momet, Pvce-howe tempvlse hvmken, monkat pvce 
mvnettvke hokkolen, Pucase em vhakv oY hoccat vevkv- 
yen ohnekrickvn emvkvranet. 

25 Momen hecvs, este-bunvnwv Semev hocefket Ce- 
luslvmen likvtes; momet mv hunvnwvt fvecet, momet 
emekusapet, Eslevl em emáhlvpvtketyn emehaket omvtes ; 
momet Puyvfekev Vcakat oh fekhonne tates. 

26 Momen elkv heceko emunket Pucase en Klist he- 
evranat Puyvfekev Veakat en kerkuecet omvtes. 

27 Momen Puyvfekevt evpahyen cuko-vcakan ceyvtes, 
momen e'ckvlket vhakv `vfvstetv vevkvye estuce Cesvs 
em momecvranet escukolakof, | 
28 Momof e sakpv ofvn eset, Hesaketvmesen vkvsamvtes, 
momet okat, 

29 Pucasé, mucvn herkv ofr enkvpvkvre cem vtotkvn 
em etektvnecetsket os, cem opunvkv vevkvyen ; 

30 Cv turwvt cem vhesaketv, 

31 Mv este omvlkv ehomv em etetakuecetskvte ; 

32 Hv yayvke Centilvlke en hvyvyickv, momet cem este 
Eslevl en rakketvn hecakekv, makvtes. 

38 Momen nanvke Cesvs ohfvcey opunvyece makat 
Cosef momen e'cket em estomahakvtes. 

34 Momen Semev merkvn oh vpohakvtes, momet e'cke 
Melen em punayet, Hecvs, heyv Aopuewvt Eslevl ofv 
sulket pvlvtket hvtvm akvwvpkvkvren huerihocet os; 


momet vnrvpe opunvyehocvranat eskerkv hakvren ; 
Muskokee N. T. 11 

35 (Momes, cem puyvfekcvu eslafkv-cvpkot ropottet 
sekeyvres;) efeke sulke em vkerrickv enrvmrvkvren, 
makvtes. 

36 Momen Asv em vliketv hvmkat, Fenuel e'chuste, 
Ane hvmke, owalvt likvtes, hoktvle mahet, hunvnwv ker- 
rekate vteken ohrolope kolvpaken e'he vpakvtet, ` 

37 Momet ohrolope pale cenvpaken ostohkaken oyet 
omvies; mvt. cuko-vcakan enkvpvkekot, eelvweckv me- 
kusvpkv esyoman nettvn nere tis ZJesaketvmesen "sem 
vtotkvtes. 

38 Momet, mv hvse-vkerkv mahusan ecehyet, emeu 
Hesaketvmesen vkvsamvtes, momet mv ohfvecvn Celuslv- 
me ofv pucasseko hahokvre en nene hecakat omvlkvn 
em punay vtes. 

39 Momen nak omvlkvn Pucase em vhakv vevkvyen 
momecahkof, em etvlofv Nasvlen Kalvle ekvnv ofvn ful- 
hokvtes. | 

40 Momen hopuewvt mahet, hoporrenkv es fvcket, puyv- 
fekev ofvn yekce-hakvtes, momet Hesaketvmese en herkvt 
oh fekhonne tates. 

41 Momen e'ckvlket ohrolope omvlkvn ohhoyvnkv 
hompetv-rakko omof Celuslvmen vhoyet omvtes. 

42 Momet em veulkv pale hokkolohkicof, hompotv- 
rakko vfvstetv vevkvyen Celuslvmen vhoyvtes. 

43 Momet nettvn fvcecahket, fulhokof, hopuewv Cesvs 
yupvn Celuslvmen fekhonnvtes; momen ecke Cosef 
tepakat kerrvkekates. 

44 Momis, Vpeyakat vpakes, komet, nettv hvmke vyetvn 
vhoyvtes; momet en nakvlke em etekerhoyetv esyomat 
fullaten hopoyakvtes. 

45 Momet eshecvkekof, hopoyaket hvtvm RRR a 
fulkokvtes. 

46 Momen mome ocvtes, nettv svtutcenan cuko-vcakat 

ofe :mvhayvike em apohicet, momet vpohkv en hayet, en 
nvrkvpvn liken eshecakvtes. 

47 Momen en hoporrenkv momet vyoposketv pohakat 
omvikvt em estomahakvtes. 

48 Momen hecakof, em éstomahakvtes, momet, Cv'chus- 
wa, estomaten pu hiyomecetske haks? ce'rke tepakeyat 
pu feknokhoket ce hopoyeyis, e'cket kicvtes. 

49 Momen, Estoman cv hopoyatskisa? Cv'rke en nak 
vívstetvn vrvranvyat tvlkat kerratskekisa? kicvtes. 

50 Momen mv opunvkv em punayan kerrvkekates. 

51 Momen vpaket hvtvpiket, Nasvlen vlakvtes, momet 
em apohicet likvtes; momis e'cket heyv nak makvte 
omvlkvn e feke. ofyn vcayecvtes. 

52 Momen Cesvs hoporrenkv momet ena mahetv-otvn, 
momet Hesaketvmese esteu em en herat ohvtvlakvtes. 


SETENTVCKE 3. 


Mowzx Tipelevs Sesv em mekketv ohrolope es pale cah- 
kepohkakan, Pantvs Pilvtet Cutev em evpayvt omof, mo- 
men Helot Kalvle en tetlak omof, momen etecakkat Felvpe 
Itulev momet Tlekonitvs ekvntvckv en tetlak omof, mo- 
men Lisenevs Apelene en tetlak omof, 

2 Momen Anvs momet Kivfvs plest enhomahtv hvlhawvt 
on, Hesaketvmese em opunvkv Canen, Svkelivs e'ppuce 
em vlakvtes, vnrvwv ofvn. 

3 Momen, vkerrickv etickv paptiskv naorketv es en- 
kvpvketvn erkenaket, Cotvne afopke omvlkvn em vlakvtes. 

4 Owalv Esiv em opunvkv cokv ofv hoccat vevkvyen, 
Vnrvwvn huehkat em opunvkvt, Pucase em vyetv teta- 
kuecvks, en nene lvpotlvken hahicvks. 

5 Pvne vtekat fvcfaken, ekvnhvlwe momen rvne vtekat 
kvp^vpuehoevres, momen kunkohat lvpotlvke kaken; 
tenepvkekat tenepvke hakvres. c 

6 Momen enavpeswv omvlkvt Hesaketvmese vhesaketvn 
hecvres. 

7 Momof este sulket paptiskvre en yicakvten em puna- 
yet, Aeha, eketnv cetto honvpse toyatskat, estimvt, 
Crpvkketv vlvkvranan em pefatkvks, ce kicvkvt haks? 

8 Monkv vkèrrickv'etickv orén ettvkes; momet, Eple- 
hame pu'rken ocös, maketvn vest Ap koni Hesaketvmese 
heyv cvto asossen hopuetake Eplehame em mahmice ta- 
yes, ce kicvkit okikv. 

9 Momen hiyomat pueuswv eto'eceskv take entis 
vwvkechoyet'os; monkv eto em ette heren: ettekat vtekat 
tahcet, totkvn tvk wihoket os. 

10 Momen, Monkv naken estomvraneya? este aan 
kicet, em 'pohakvtes. 

11 Momen, Estimvt kapvn "se hokkolicat mv ocekan 
emekvs; momen hompetv ocat matvpomecekvs, em 
vyoposket kicakvtes. | 

12 Momen cvtokunawv-vteloy vlket paptiskvkvren yicet, 
Mvhaya, naken estomvraneya? kicakvtes. 

13 Momen, Naken cem melhoyvkvte semuntvlen fe- 
yiheatskvs, kicakvtes. 

14 Momen suletawvlkeu em 'pohakvtes, Pumeu naken 
estomvraneya? makaket.` Momen, Estimvn penkvleh- 
catskvs, momet est oh lvkisatskvs, momet cem feketyn 
'se mahlvpvtecicvkes, kicakvtes, 

15 Momen estet nak en nene hecaket, omvlkvt e. feke 
take ofvn Canen oh væerricet, Mvt Klist-tot omeko haka 7 
komet oh vkerricakof, 

16 Cane omvlkvn em vyoposket, Mehenwvn uewvn es 
ce paptisvkit omis, momis hvmke vne "svn yekcat vlaket 08, 
mv em estelepikv es wvnakv enrecopetv heretv-orvkot os; 
myt Puyvfekev Vcakan momet totkvn es ce paptisvkvres. 

17 Mv este es em weskv enke ofvi's, momen naken en 

nerkv-en-cesketvn heren hvsvtecvres, momet teleko vte- 
lohyet, en tohton vtehvres; momis entvleesse totkv vsle- 
kon es nekricvres, kicakvtes. 

18 Momet nanvke etv sulken 'sest! emvcahnet, erke- 
nakvtes. 

19 Momis Canet, Helot tetlak etecakkat Felvpe e 
'hiwv Helotevs vrahkvn, momet nak holwvke momeovte 
omvlkvn em vsehhof, 

20 Helot, nake omvlkv semuntvlen heyvn ohvpayat, 
Canen cuko-yekevn vpikvtes. 

21 Momen, este omvlkv paptiskahkof, mote oevtes, Cesvs 
tis paptiskvtes, momet emekusapof, sutvt haukvtes ; 

22 Momen Puyvfekev Vcakat ena oce omèt pvce-howe 
ométa oh hvtapkvtes, momen opunvkv hvlwe vtet, Cv'ppuce 
vm vnokecke toyetskes; ec ofvn vo afackuset os, makvtes. 

23 Momen Cesvs em vculkv tat ohrolope pale tutcenat 
mahen oretv vlicecvtes; Cosef eppueet's, äich 
momen met Heli e'ppucet omen, 

24 Met Marat e'ppucet omen, myt Lefi e'ppucet omen, 
myt Melki e'ppucet omen, mvt.Cvnv e'ppucet omen, mvt 
Cosef e'ppucet omen, 

25 Mvt Meterivs e'ppucet omen, mvt Emvs e'ppucet omen, 
met Nevm e'ppucet omen, myt Esli e'ppucet omen, mvt 
Nakke e'ppucet omen, 

26 Mvt Meare e'ppucet omen, myt Matvrivs e'ppucet 
omen, mvt Semei e'ppucet omen, myt Cosef e'ppucet omen, 
mvt-Cutv e'ppucet omen, 

27 Met Coanv e'ppucet omen, mvt Lesv e'ppucet omen, 
met Solopepel e'ppucet omen, myt Svlvriel e'ppucet omen, 
mvt Neli e'ppucet omen, 

28 Mvt Melki e'ppucet omen, myt Ati e'ppucet onien, 
mvt Kosv e'ppucet omen, mvt Elmotv e'ppucet omen, mvt 
V e'ppucet omen, 


16 OPUNVKV-HERV LUK COYVTE, 4. 


29 Mvt Cose e'ppucet omen, mvt Eliesv e'ppucet omen, 
mvt Colem e'ppucet omen, mvt Marat e'ppucet omen, mvt 
Lefi e'ppucet omen, 

30 Met Semev e'ppucet omen, mvt Cutv e'ppucet omen, 
met Cosef e'ppucet omen, mvt Convn e'ppucet omen, myt 
Elivkem e'ppucet omen, 

81 Mvt Melev e'ppucet omen, mvt Menv e'ppucet omen, 
met Materv e'ppucet omen, mvt Nervn e'ppucet omen, 
mvt Tewe e'ppucet omen, 

32-Mvt Cvse e'ppucet omen, mvt Opet e'ppucet omen, 
myt Povs e'ppucet omen, mvt Salmv e'ppucet omen, mvt 
Neasv e'ppucet omen, 

33 Met Emenetap e'ppucet omen, mvt Elvm e'ppucet 
omen, myt Eslvm e'ppucet omen, mvt Feles e'ppucet 
omen, mvt Cutv e'ppucet omen, 

94 Mvt Cekvpe e'ppucet omen, met Iseke e'ppucet omen, 
met Eplehame e'ppucet omen, mvt Relv "ënnert omen, 
mvt Neka e GT omen, 

35 Mvt Selvk e'ppucet omen, myt Sekvn e'ppucet omen, 
met Felek e'ppucet omen, myt. Hepv e'ppucet omen, mvt 
Selv e'ppucet omen, i 

36 Mvt Kenvne e'ppucet omen, mvt Afaksv e'ppucet 
omen, myt Sem e'ppucet. omen, myt Noe e'ppucet omen, 
mvt Lemek e'ppucet omen, 

37 Met Meruselv e'ppucet omen, mvt Envk e'ppucet 
omen, mvt Celet e'ppucet omen, myt Mvlelel e'ppucet 
omen, mvt Kenvn e'ppucet omen, 

38 Mvt Envse e'ppucet omen, mvt Ser e'ppucet omen, 
met Atvme e'ppucet omen, met Hesaketvmese e'ppucet 
omvtes. 

SETENTVCKE 4. 

Momzn Cesvs Puyvfekev Vcakat es fvcket, Cotvne "ratv- 

tes; momen Puyvfekevt evpayet, vnrvwvn res oren, 

2 Puyvfekev holwakat nettv pale osten eskerrvtes. Mo- 
met'mv nettv take omof, naken hompekates; momen mv 
neltvt.pokof renyupvn elawvtes. — 

3 Momen puyvfekev holwakat, Hesaketvmese E'ppuce 
toyetsken omat, mahketsken, heyv cvtot tvklike hakekvs, 
kievtes. 

4 Momen Cesvs em vyoposket, Estet tvklike tvlken v 
hesahkekos, momis Hesaketvmese em opunvkv vtekat 
v hesakvres, maket coket os, kicvtes. 

5 Momen puyvfekev holwakat ekvnhvlwe hvlwe mahen 
es oh.'cemiket, okety kocuknuse ofvn ekvnv e telen 
omvlkvn hecievtes. 

6 Momen puyvfekev holwakat, Heyv yekcetv omvlkvn 
ce'mares, momet en rakketvu, mvn v'mhoyvtet ok, mo- 
men estimvt o estomis vne komvyat emis; - 

7 Monkv ve vrakkuecetsken omat, omvikvt cenake tares, 
kicvtes. 

8 Momen Cesvs em vyoposket, Cv topvrvn vyvs, Setvne 
toyetskat, Pucase cen Hesaketvmesen vrakkuecet, mv 
tvlkusen em vtotketskvres, maket coket omekv, kicvtes. 

9 Momen Celuslvmen svlakvtes, momet, cuko-vcakat 
sohvpettvn oh huerihcet, Hesaketvmese E'ppuce toyets- 
ken omat, heyvn a e tvk wikvs: 

10 Em encelvlken ece 'cayecet, vfvstvkvren kicvkvres: 

11 Momen cvton ce'le es v nafketskekaren e'nken es ce 
kvwvpvkvres, maket coket òmekv, kicvtes. 

12 Momen Cesvs em vyoposket, Pucase cen Hesaketv- 
mese eskeriyetskvs, mahoket os, kicvtes. 

13 Momen puyvfekev holwakat, Cesvs vnrvpkv eskerretv 
omvlkvn emeyuksihcof, vkocuknusen e'nkvpakvtes. 

14 Momen Cesvs Puyvfekev en yekcetv ofvn Kalvlen 
ye fulkvtes, momen ohonvkv my ekvnv vfolotat omvlkv 
hvmecicvtes, | 

15 Momen senekake enake take ofvn mvhayvtes, este 
omvlkvt vrakkuecaken. 

16 Momet Nasvlen vlakvtes, mv are mahvtet; momet 
momvte vevkvyen fekvpkv nettvn senekaken ecehyet, 
ohonayvranet ahuervtes. - 

17 Momen nakcokv owalv Esivs hoccicvten a e'mhoyy- 
tes; momen nakcokvn enrahmet, cokvte hiyomön eshe- 
evtes; 

18 Pucase em Puyvfekevt ve oh. fekhonnes, opunvkv- 
hervn estemerrakåt em erkenvkaren 'svm vfeyvtet omekv ; 
efeke kvcékan em wicecit, svlvfkvlke enrecopkv em ocat, 
momen turhecvkekat renakv em ocat, "sem erkenakit, 
tonufkakat enrecopit, 

19 Momet Puease em öhrolope herat erkenvkaren ve 
vtotvtet omekv. 

20 Momen nakeokvn vkhotiyet, seii vfastvn pvlken 
a ehmet, likvtes. Momen .senekake vtehkat omvlkvt 
heren SEU 

21 Momen, Mucv-nettvn ce hveko take ofvn heyv cokat 
esohfveket os, maketvn vlicecvtes; 

29 Momen omvikvt a ep kerrakvtes, momet opunvkv 
hervke e cukwv asossat estomahes komakvtes. Momet, 
Heyvt Cosef e'ppuce toko? makakvtes. 

23 Momen, Mehenwvn here opunvkv-svhopakvn, Vlekca, 
e en wicecvs, 'sum punayet, momet, Nake Kvpvnev ofvn 
momecetskvte poheyvten heyv cem ekvnv ofvn momecvs, 
ev kicvranatsket os, kicakvtes. 

24 Momet, Mehenwvn ce kicvkis, Qwalv estomet em 
ekvnv ofv evpahoyekot os. 

25 Momis mehenwyn cem onayvkis, Elivs owalv en 
nettv take omof, ohrolope tutcene momen. hvse epakat 
oren hvlwe vkhotken, mv ekvnv omvlkvn elauko rakket 
fvckof, oyevlke sulke tates, Eslevl oyp: 


OPUNVKV-HERV LUK COYVTE, 4. 19 


26 Momis etv hvmkusis Elivs ohtothoyekon, oye hokte 
Sitvna em etvlofv Seleptvn likvie tvlkusen ohtothoyv- 
tes. 

27 Momen owalv Elisevs arof, lepvvlke sulke tates, 
Eslevl ofvn, momis etv hvmkusis hvsvtkekon, Nemv 
Selevlke tvlkuset hvsvtke hakvtes. 

28 Momen senekake vtehkat omvlkvt, heyv nanvken 
pohakof, evpvkketvt fvefakvtes ; 

29 Momet asvpvkilet, tvlofvn ossicahket, hvlatet, ekvu- 
hvlwe, mv em étvlofv oh hahoyvte, em vkeleften "res 
oricvtes, a tvk wikvkvranet. 

30 'Momis nvrkvpvn etehoyanet, enkvpakvtes, 

31 Momet hvtvpiket, Kalvle em etvlofv Kvpvnevn 
rorvtes, momet fekvpkv nettv omvikvn emvhayakvtes. 

32 Momen em mvhakv estomahes komakvtes ; em opu- 
nvkv yekcetv vpvket ok. 

33 Momen este puyvfekev hvsvtkeko vpikat senekaken 
likvtes, momet en hake yekcen es huehket, 

34 Pu wikvs, Cesvs Nasvlvlke toyetskat, ceme esyo- 
meyat naken pu 'tenrvwv 006 haks? pu sumhuecvranet 
vlahketska? Istimv toyetskat, ce kerris, Hesaketvmese 
Enake Veakat, kicvtes. 

35 Momen Cesvs, Cvyvyahket, aossvs, kicet, em vsehvtes. 
Momen puyvfekev holwvket ”metenrvwvn tvk wihkof, en 
nokkicekot aossvtes. 

36 Momen omvlkvt estomahes komakvtes, Heyv opu- 
nvkv naket o haks? ohfvnketvn momet yekcetvn puyvfekcv 
hvsvthvkekat es em punayen, esossakekv, maket cte ki- 
cakvtes, 

37 Momen ohonvkv mv ekvnv vfolotat omvlkvn hvme- 
cicvtes, 

38 Momen ahuyiret, senekaken osiyet, Simv en cukon 
eceyvtes. Momen Simy e ”hiwv e'cket hepetketv vekeen 

es enokket wakkvtes; momen mv ohfveevn em 'poha- 
kvtes. 

39 Momen ohfvnket hueret, hepetketvn em vschvtes; 
momen em wikvtes; momen moman vpakusen alihket, 
vfystakvtes. 

40 Momen hvse vklatkof, estimvt este enokketv cahme- 
like es enokhoke ocakat omvlkvt mvn es en yicvtes; 
momen enken oh wvkhokicet, enokhoke vtekat omvlkvn 
em wicecakvtes. 

41 Momen puyvfekev holwvhoket huehket, momet, 
Cemet Klist Hesaketvmese E'ppuce toyetskes, makaket, 
sulken asossvtes. Momen èm vsehet, punvyvkvre em 
etektvnecekates; Klist omaten kerrakekv. 

42 Momeh hvyatkof enkvpahket, vnrvwvn ayvtes; mo- 
men estet hopoyakvtes; momet en yihcet, fekhonnica- 
kvtes, enkvpvkekaren. 

43 Momen, Tvlofv etvu Hesaketvmese em ohmekketvn 
sem erkeuvkvkvranvyet os, mv esvrahkvn ve vtothoyet 
omekv, kicvtes. | 

44 Momen Kalvle senekake take erkenakvtes. 


SETENTVCKE 5. 


Momen mome ocvtes, este sulkat Hesaketvmese em 
opunvkv pohetvn komet, ohyekcet em afoloten, vkhvse 
Ceneselet vfopken huervtes ; 

2 Momet perro-cuko hokkolet vkhvse vfopken vkkaken 
hecvtes; momen retro mvkwiyvlket asosiyet, hoyvn okko- 
set fullvtes. 

3 Momen perro-cuko hvmken, Simv enaken, eceyvtes, 
momet lvpvtke estomusen enkvpvyecvren em "pohvtes. 
Momet lihket, perro-cuko aossen este sulkan emvha- 
yvtes. 

4 Momet opunvyvte vinket Laukan svkvyvs, momet 

rvro svkevwetv hvmken sokcawatskoren cen hoyv taken 
vkpvlvtvs, Simvn kievtes. 

5 Momen Simv vyoposket, Mvhaya, nereise vtotkét, 
momis naken esékon ep oh hvyvtiks: momis cem opunv- 
kvt omecicen hoyvn svkwikares, kicvtes. 

6 Momen heyvn momecahkof, rvro sulke mahen vkevwe- 
puecakvtes; momen hoyvt tackvtes. 

7 Momen em etohkvlketv, perro-cuko hvmkan vtehkat, 
yicet emvnicvkvren "sem vhopayakvtes. Momen yihcet, 
perro-euko hokkolvn fveficakvtes, momet vksumhokvra- 
nusytes. 

8 Simy Petvt heyvn hecof, Cesvs e torkowv ehomvn 
uen Aeha, Pucasö, y '"nkvpvkvs ; ; este-naorkv toylkv, ` 
kicvtes. i 

9 Rvro sulke cvwakat omecicen .estomahes. komekv, 
momen vpvkakateu omvlkvt. 

10 Momen matvpomen Sepete e'ppucetake, Cems Cane 
tepakat, Simv emvnicvlket omat, mou em estomahakvtes. 
Momen Cesvs Simvn kievtes, Ce penkahlats; mucv ayat 
esten cvwetskvres. 

11 Momen perro-cuko lvpvtken resvcayahkof, nak omvl- 
kvn wikahket, vevkvpoyvtes. 

19 Momen mome ocvtes, tvlofv hvmken arof, hécvs, 
este-hunvnwvt lepvse es fvcket arvtes; mvt Cesvs hecof, 
e turofvn oh lvtiket, Pucasö, kometsken omat, cv hvsvte- 
cetske tayes, kicet em "pohvtes. 

13' Momen, Komis, oe hvsvtkekvs, kicet, enke a rvtose- 
cet, colayvtes, Momen.moman vpakusen lepvse, e'nkvpa- 
kvtes, - | 

14 Momen, Estimvn em onayekot, ahyet, plest e heci- 
cet, Moses vhakv estemvte vevkvyen cen hvsvteckv 
vrahkvn emvtevs, es en kerkv taken, kicvtes. 

15 Momis svheremahen ohonvkv hvmecievtes; momen 

este sulsoke pohetvn, momet em enanokketv em wice- 
cvren etohvtelokvtes. 

16 Momen enkvpaket vnrvwvn cehyet, mekusapvtes. 

17 Momen nettv hvmken mome ocvtes, emvhayof, Falv- 
sevlket momen vhakv emvhayvlket Celuslvme tvlofv, 
Kalvle ekvnv, momen Cutev ekonv tvlofv vtekat asosset 
tempen vpokvtes; momen em wicecvkvre Pucase yekcetv 
oevtes. 

18 Momen hecvs, este-hunvntake este-hunvnwv palse es 
enokken pvtakv oh wakken esyievtes; momet estomen 
cukon escehyet, Cesvs ehomvn wvkece tayat hopoyakvtes. 

19 Momen este sulkat omecicen estomen esceye tayat 
- heevkekok, cuko onvpvn es ohcemecakvtes, momet fakke- 
norv tvpestakan væuehuehcet, em pvtakv svpvken nvr- 
kvpvn Cesvs ehomvn vkhvtvpecicakvtes. 

20 Momen Cesvs, em vkvsvmkv taken hecof, Este-hu- 
nvnwv toyetskat, cen naorketv ce'nkvpvkakes, kicvtes. 

21 Momen cokv-hayvlke Falvsevlke esyomat vkerricetv 
vlicecakvtes, Heyv este Hesaketvmese tvklecat estit o 
haks? Estimvt naorketv enkvpakice taye haks, Hesa- 
ketvmese tvlkuset mvn momecekon omat? makaket. 

22 Momis Cesvs em vkerrickv taken kerrof, em vyopos- 
ket, Nake ce feke take ofvn' vkerricatske haks? 

23 Cen naorketv ce'nkvpvkakes, maketv, monkat, Ahu- 
yiret, yvkvpvs, maketv tepakat, estvmit yekcekot ome 
haks? kicakvtes. 

24 Momis este E'chüswvt yvmv ekvnvn naorketv kvpice 
taye yékéetv ocat kerratskvren, (palse es enokkat,) Ahu- 
yiret, cem-pvtakv cahwet, cen cukon vyvs, (kicvtes.) 

25 -Momen moman vpakusen ehomv taken ahuyiret, 
mv ohwakkvte cahwet, Hesaketvmese vrakkuecet, en 
cukon ayvtes. 

26 Momen omvlkvt em estomahakvtes, momet penkvl- 

kvn es fvefaket, Hesaketvmese vrakkuecakvtes, Mucv- 
nettv nake estomahvke heceyis, makaket. 

27 Momen heyv nanvke hoyanof, osiyet, cvtokunawv- 
vteloyv, Lefi hocefket, evtokunawv vtelokv cukon liken 
heevtes; momet, Vc vevkvyvs, kievtes. 

28 Momen ahuyiret, omvlkvn wihket, vevkayvtes. 

29 Momen Lefi hompetv-rakkon en cuko ofvn en hayv- 
tes; momen cvtokunawv-vteloyvlke sulke, momen este eti 
vpvkaket vpokvtes. 

30 Momis mv vpokat en cokv-hayvlke, momen Falv- 
sevlket en kerrepviken em ecayakvtes; Estoman cv- 
tokunawv-vteloyvlke,: momet naorkvike vpaket hompèt, 
eskatske haks? -kicaket. 

31 Momen Cesvs vyoposket, Este cvfencakat vlekevn 
eyacvkekos, momis enokhokat eyacakes, kicakvtes. 

82 Este facevlke enhuehkvranit vlakit omvkates, momis 
holwvyeevlken vkerrickv eticvkvren. 

33. Momen, Estoman Cane en kerrepvlke momen. Falv- 
sevlke en. kerrepvikeu : matvpomen ` etewolen e Ee 
mekusvpkvnhayaket ome haks? `momis cenake! “hompet, | 
eskakes, kicakvtes. 

94 Momen, kievtes, Hopuetake ` hokte epayvranat en 
ouko-y tekkalke hokte epayvranat vpake vtekat eelvwv- 
kuecatske taye haks? 

35 Momis hokte epayvranat em eshoyvre nettv cakka- 
kvres, momen mv nettv take omof eelvwecvkvres. 

86 Momen opunvkv-svhopakvn es em punayakvtes: 
Este estomet kapv tveke mucvsen leskan em vlihcekos; 
momen omat, mucvsat setet os, momet mucvse tvckat 
leskan setenherekos. 

37 Momen nvpvt pvrko-opuswv muevsen sukev leslekan 
veahnekos: momecen omat, pvrko-opuswv mucvsat sukevn: 
Schiet, pvlatkes, momen sukev yvmahkvkvres, 

38 Momis pvrko-opuswv-mucvset sukcv mucvsenevevn- 
koyvtanet os; momen estvmitis yvmvhikekos. 
89 Nvpvt pvrko-opuswv' vhassan hvte eskan vpaken 
mucvsan eyahcekos, Vhassat senheres, makekv, kicakvtes. 


SETENTVCKE 6. 


Momen mome ocvtes, fekvpkv nettv enhvteceskv resv- 
hokkòlan teleko cvpofv vlkan ropotecvtes; momen en 
kerrepviket telekon mamet, enke ofvn' poroyet, hompa- 
kytes. 

2 Momen Falvsevlke vpvlwvt, Estomaten fekvpkv nettv 
mometv tokan momatske haks? kicakvtes. 

3 Momen Cesvs vyoposket, Tewe momen vpvkakat 
elawakof estomvte, 

4 Estomet Hesaketvmese en cukon asm hecetv 
tvklike, mv hompésko tetayat, momis plestvlke tvlke 
hompvkvranat, ehset, homipet momet vpvkakateu ema- 
kvte, bere ohonvkv tisem hecatskekat haks? kievtes. 

5 Momet, Este E'chuswv fekvpkv nettvu e Pucase tes, tat 
kicakytes. 

6 Momen mome ocvtes, fekvpkv nettv eti senekaken 
ecehyet, mvhayvtes; momen este-hunvnwyt enkvperv 
yuknvtet likvtes ; 

7 Momen cokv-hayvlke Falvsevlke esyomat, Fekvpkv nettv 
wicecvr haks? komet vketecakvtes, vnrvpkvn komaket. 

8 Momis em vkerrickv taken kerrvtes, momet hunvnwv 
enke yuknvten, Akvwvpiket, nvrkvpvn huervs, kicvtes, 
Momen akvwvpiket, huervtes. 

9 Momen Cesys, Nak hvmken cem *pohvranvkis, 
Fekvpkv nettvn here momecetv holwvke momecetv tepa- 
kat estvt fvcevt o haks? momen hesaketv hesayecetv 
sumecicetv tepakat estvt fvccvi o kaks? kicakvtes. 

10 Momen omvlkvn oh fulotket hecaket, mv este-hunvn 

wvn, Ce'nken rvtosecvs, kievtes. Momen niomecen, enke 
temvpoke hvmkate omg hakvtes. 

11 Momen cvpvkketvn es fvefakvtes; momet Cesvs 
estomece tetayat 'sete'm punahoyvtes. 

19 Momen mome ocvtes, mv nettv take omof ekvnhvl- 
wen oh. ayvtes, mekusvpvranet; momet Hesaketvmesen 
emekusape emunken oh hvyatkvtes. 

13. Momen hvyatkof en kerrepvlken. enhuehkakvtes, 
momet mv asossen pale hokkolohkaken ensvtiket, vpas- 
telvlka hocefhuecvtes. 

14 Simv, (mv Petv hocefvtet,) momet etecakkat Vntolu, 
Cems momen Cane, Felvpe momen Paralome, 

15 Maro momen Tamvse, Cems, Alfevs e'ppuce, momen. 
Simv Selotes hocefken, 

16 Momen Cutvse Cems e'tecakkat, momen Cutvse 
Eskalevt, mv Cesvs erwiyyv. taten. 

17 Momèn Cesus vpaket ahvtvpiket, ekvnv tvpeksan 
huervtes, momen en kerrepvike etohkvike sulkat, momet 
este sulke mahet Cutev omvlkv, Geluslvme, momen 
Tilv Sitvne tepakat em uehvtkv. vfopke asosse em 
apohicvret, momet em enokketv em wikvkvren en yicvtet 
mun svpaklvtes ; : 

18 Momen este puyvfekev hvsvthvkekat es naorakat en 
yilcen em wikakvtes. 

19 Momen este sulkat omvlkvt vcelaketvn komakvtes, 
yekcetv em ossatet omvlkvn em wicecaket omekv. 

20- Momen renakv kvwahpet, en kerrepvlken hecet, 
makvtés,. Cen herakes, estemerrvlke, Hesaketvmese em 
ohmekketv cenaket ok. 

21 Cen herakes, hiyome elawatskat, ce fvcecvkvret ok. 
Cen herakes, hiyome hvkihhokatskat, vpelhoyatskvret ok, 

22 Cen herakes, este cen homecet, epakatskvte e en- 
kvpvyecicet, momet ec opunvyecvket, este. E'chuswv 

vrahkvn ce hocefhokv holwvHoke omecet sossicake 
estomis. 

23 Mv nettv omof afvekvket, momet ece 'fackusvket 
tasecvkvtevs; hecvkes, feketv rakket hvlwe tvlofv cem 
ocvket omekv; matvpomen erkvlket owalvlken momeca- 
kvtet ok. 

24 Momis nakocvlke toyatskat, cen holwakvkes! ce 
mahlvpvtketvn cen heckvkvtet ok. 

25 Cen holwakvkes, ce fvcecakat! ce 'lawvkvret ok. 
Cen holwakvkes, hiyome vpelhoyatskat! cé feke cen 
nokhoken, hvkihhokatskvret ok. 

26 Cen holwakvkes, este omvlkv heren ec opunvyeca- 
kof! momön erkvlke owalv laksvlke momecakvtet ok. 

27 Momis pohatskat, ce kicvkis, Cen horrvlken vnoke- 
cvkes, cen homecakan heren em, momecvkes, 

28 Ce hanvkan beren opunvyecvkes, momet ece ”holwv- 
yecvkat.em emekusvpvkes. 

29 Momen ce yvnvwv ce nafkat vpvlhvmkan 'sem fulot- 
kvs; momet kapv-rakko ce ”konahat kapvu cen cvwvre 
vsehhetskvs. | 

30 Cem 'pohat vtekat emvs; momet nakockv ece ”kona- 
hat pylken em "pohhetskvs. 

31 Momen este cem momecvkvren komatskat, cemeu em 
matvpomecvkes. 

32 Ece ”nokecakan vnokecatsken omat, feketv estomen 
ocatske haks? naorkvlke tis este vnokecakat emeu vno- 
kecaket ok. 

33 Momen cen lopicvkan en lopicatsken omat, feketv 
estomen ocatske haks? este-naorkvlke tis matvpomen . 
momaket ok. | 

34 Momen, Vn heckvres, komatet est! em pvlatsken 
omat, feketv estomen ocatske haks? naorkvike tis na 
orkvlken em pvlakes, matvpomuset en heckvkvren. 

35 Momis cen. horrvlken .vnokecvkes, momet heren 
momecvkes, momet pvlvkes, Pviken pun heckvres, ko- 
mekot: momen cem feketvt rakke tares; momen Hvlwe 
Mahat en hopuetake toyatskvres, vrakkuecvkekat momen 
holwvhokat em merret ok. 

36 Monkv Ce'rke take merkv es fvcke omët merkv es 
ce fvcfvkekvs. 

37 Ohfveecheatskvs, momen ec ohfvecvkekares ; ehvper- 
kuehcatskvs, momen ce 'hvperkvkekares ; es Lan sy 
momen es cem wikvkvres: 

38. Emvks, momen .ce'mhoyvkvres; d heren, 
vtenkvkvten, esnekeyievkvten, momen -es em pvlatken 
estet; ce hokpen cem vtehvkvres. Svkerkv svkerkue- 
catskat, matan es cem vkerkuehoevkvret ok. 

39 Momen opunvkv-svhopakvn es em. punvyakvtes; 
Hecekat hecekan éwpaye taye haks? hokkolvt sufkan 
vk yorkvraneko haks? 

40 Enkerrepvt em mvhayvn "sen hvlwekos; momis ker- 
retv orat vtekat em, mvhayv etvpomvres. 

41 Momen estoman tecakketskat e turwv éto-kvekuce 
vk ocan hecetskat, momis tohkakvn ce turwv vk.ocat 
vkerricetskeko haks ? 

49. Monkat estomön ceme mahusat tohkakv ce turwv 
vk ocat hecetskekon, tecakketskat, Tecakkvyè, ce turwv 
eto-kvekuce cem vk ossihevrs, kicetske, taye haks? Me- 
kusapv-vhayv toyetskat, ce turwv taten tobkakvn vk 
ossicvs, momofvt heren hecetskvres, tecakketskat e turwv 
eto-kvekuce em vk esetv. 

48 Eto herat em ette holwvken ERO UE eto holwakat 
em ette heren hayekot omekv. 

44 Eto vtekat em etten es kerket omekv.  Estet eto- 
fvsken ke-rakko em mamvkekot, kvcon pvrko em mamv- 


kekot omekv. 
Muskokee N. T. 12 

45 Este herat.nake here e feké ofv ocat herat aossen, 
nake heran ossicet.omes; momen este holwakat nake 
holwvke e feke ofv ocat holwakat aossen nake holwakan 
ossicet omes: efeke en sulke aosse e cukwv opunayet 
omekv. 

46 Momen estoman, Pucase, Pucasé, ev kicet omofvt, 
nanvke ce kicvkvyan momecatskeko bake? 

47 Estinivt o estomet a vc oh atet, vm maketvn pohet, 
momecen omat, estimv omét on omat ce hecicvkares. 

48 Este-hunvnwv euko hayof, sufken korret, en likv 
evto oh lievte omét os; momen uelauke kvwapkof, uewv 
fihnat nafkvtes, momis nekeyiceko tayvtes, evton oh liket 
ok. 

49 Momis pohis, momecekat este-hunvnwv cuko en likv 
sekon ekvnvn oh hayvte omèt os; momen uewv fihnat 
yekcen nafkvtes, momen moman vpakusen latkvtes: mo- 
men mv cuko em vhopvnketv rakke tates. 


SETENTVCKE 7. 


Mougn, este. pobaken, em opunvky omvlkv emeyuk- 
sihcof, Kvpvnevn eceyvtes. 

2 Momen sentulev hvmke em vtotkv encakat enokket, 
elvranusvtes. 

3 Momen Cesvs ohfvecyn pohof, vlahket em vtotkv 
em wicecvren em ”pohepet, Cusvlke em veulvken ohto- 
tvtes. 

4 Momen ,Cesvs en yicat vwicecekot em ”pohakvtes, 
Em momecetske tetayat heretv oret os; ` 

"5 Pum etvlwv vnokecet, senekaken pun hayvtet ok, 
makaket. 

6 Momen Cesvs vevkvyakvtes Momen cuko em 
ahopvyeko erorofrn sentulevt en hessvlken ohtotvtes, 

Pucasé, e naorihcetskvs, vn cuko eceyetske tetayat heretv 
orvkokv ; 

7 Monkv' me tis ec.oh atvye tayat heretv oris, 
komykis; momis opunvkvn makvs, momen, vm vtotkv 
em wikvres. 

8 Vn tis este yekcetv elecv huerihocvte toyit, sule- 
' tawvlke ev; Hee ocikv; momet hvmken, Vyvs, kicin, 
ayet os, momet etvn, Vtes, kicin, atet. os; momet ‘vmi 
ttotkvn, Heyvn momecvs, kicin, momecet os ;. maket, 

9 Momen heyv nanvken Césvs pohof, Estomahet ok's, 
komvtes, momet afulotket, este vevkfullaten, Ce kievkis, 
Vkvsvmkv rakke ` mv omat Eslevl: ofv eshecvkates, 
kicvtes. 

10 Momen vtothoyvte, cukon ye fulehcof, vtotkv enok- 
kvte em wiken hecakvtes. 

11 Momen mome ocvtes, rempvkse tvlofv Nen ho- 
cefken ecéyen, en kerrepvike sulket, momen este sulsoket 
vevkvpeyvtes, 

12 Momen tvlofr en tohopkvhauken vwolicof, hecvs, 
este-hunvnwv mv e'cke echushunvnwv tylkusvte elen 
soshoy vtes, momen gebei oye tates; momen mv tvlofv 
este vtehkvlke sulket vpvkakvtes. 

13 Momen Pucaset hecof, em merrvtes, momet, Hvki- 
hiketskvs, kievtes. 

14 Momen a oh ahtet, este élé ohwvkeckvn celayvtes, 
momen es:kvwvpakvte es svpaklvtes. : Momen, Este mv- 
nettetskat, Akvwvpkvs, ce kicis, kicvtes. 

15 Momen elvte alihket, opunvyetvn vliceevtes. Mo- 
men e'cken a en huericvtes. : 

16 Momen omvlkvn penkvlkvt oh vlakvtes, momen 
Hesaketvmesen vrakkuecakvtes, Owalv rakket epu 'pake 
kvwapkes, momet, Hesaketvmeset em estvlke em merret 
omes, makaket. 

17 Momen heyv ohonvkv Cutev, momen afulotken 
hvmecievtes. 

18 Momen Cave en kerrepylke heyv nanvke .omvlkvn 
en kerkuecakvtes, 

19 Momen Canet, en kérrepvlke hokkolen enhohiket, 
Cesvs ohtotakvtes, Vlvkvranvte toyetske haks? monkat 
etvn en nene heevrane haks? maket. 

20-Hunvntake em vlahokof, Cane paptisvt, Vlykvranvte 
toyetske, haks? monkat etvn en nene hecvranó haks? 
maket, pumen a ec ohtotes, makakvtes. 

21 Momen mata hvse-vkerkv omof enokketv, momet 
naknokke en heckakat, momen puyvfekev hvsvthvkeko 
viehkakateu sulken. em wicecvtes; momet tarhecvkekateu 
renakvn emakvtes. 

22.Momen Cesvs em vyoposket, Vhohyet, nanvke hece 
momet . pobatskat;  turhecvkekate hecakat, . momen 
yvkvpvkekate yvkvpakat, lepvvlke en hvsvthakat, pohv- 
kekate pohakat, MASE akvwvphoyat, momet opunvkv- 
hervn. estemerhoyvlken "sem ` erkenvkhoyan Canen em 
onvyvkes; 

23 Momen estimvt o estomet ve -vrahkvn elentappet 
omekon omat; en heret. os, kicakvtes. 

24 Momen Cane em punvkv-sarvlke vhoyehpof, Cane 
ohfvecvn este sulsokan.”sem punvyvketvn vlicecet, Naken 
hecvranet vnrvwvn esossatskvt haks? ` Kohv hotvle fvmo 
yicen ?: | 

25 Momis naken hecvranet esossatskvt haks? | Hunvn- 
wv acevke -lowaloke vecen? Hecvs, em -acevke herakat, 
en hompetvu herakat mekkvike en cuko herakan vpokes. 

26 Momis naken hecvranet esossatskvt haks? Owa- 
lyn? Mehenwvn ce kicvkis, momen owalv semuntvle 
estvmahet omes. 

27 Heyvt mv tes, opunvyece cohoyvte, Hecvs, vm 

punvkv-sarv ce homvn vtotis, mv ce homv cen nene 
etetakuecvranat. 

28 Ce kicvkikv, Hokte heckuecvte vpvke owalv Cane 
Paptisv "sen rakkat sahsekos; moris Hesaketvmese em 
ohmekketv ofv cotkus mahatet. Cane es en rakket os, 
kicakvtes. 

29 Momen este pohakat omvikvt, momen evtokunawv- 
vteloyvlke, Cane em paptiskvn es paptishoyvtet omen, 
Hesaketvmese fveevt os, komet, vrakkuecakvtés. 

30 Momis Falvsevlke vbakv-hayvlke esyomet, Canet 
paptisvkekatet omen, e vnrvpen Hesaketvmese momekvs. 
komaten vhepvkakvtes. 

31 Momen Pueaset makvtes, Monkv heyv este naken 
es vhopayar haks? momen nake omake haks? 

32 Hopuetaké nakwikv ocan. vpoke, momet ”sete'm 
vhuehkaket, Cem pofkvkéyis, apvnatskeks ; cen wåho- 
kéyis, hvkihliokatskeks,. makake omakes. 

33 Heyv omecicen makvyet os; Cane paptisvt tvklike 
hompekot, momet: pvrko-opuswv eskekot vlakvtet omen, 
Puyvfekev holwvken oces, makatskes. 

34 Este E'chuswvt hompet momet esket vlakvtes, mo- 
men, Hunvnwv hompetv vnoksan, momet pvrko-opuswv 
eskvn; evtokunawv-vteloyvlke momen holwvyecvlke en 
hessen heevs! makatskes 

35 Momis hoporrenkv e'chustake o frccecakes. 

36 Momen Falvsevlke hvmket en hompvren em 'po- 
hvtes. Momen Falvsevlke en -cukon ecehyet, hompvra- 
net vlikvtes. 

37 Momen heevs, hokte, naorkvt`omet, mv -tvlofv aret, 
Cesus Falvsevlke en éukon hompet likveuken kerrof, ale- 
pastv nakvevnkuce neha fvinecv vevnken. svlakvtes. 

38 Momen topvrv ele yuksvn hvkihket vhuervtes, mo- 
met e turopuswv elen "sem okkosetvn vlicecét, e ”kvesse 

es en hvsvtecvtes, momet e'len em afynket, néha fvmecvn 
es en siyyvtes. 

“Momen. Falvsévlke enhuehkvte hecof, eme ofyn 
ES Heyvt owalvt on.omat, heyv hokte"naorkvt 
omekv,. estimvt ot, momet hokte estomet “celayei omat 
kerrvnt os, makvtes. 

40 Momen Cesvs vyoposket, Sima, nake cem onvyetvn 
ocis, makvtes. Momen, Mvhaya, makepvs; kicvtes. 

41 Este vhueriev hvmket. este hokkolen vhuerice tates : 
hvmken tenelyv cukpe cahkepen vhuericen, hvmkat pale 
cahkepen vhuerice tates. 

42 Momen 'naké es feketvn ocvkekof, vkvsainuset hok- 
kolvn: em wikakvtes. ^ Monkv vm onvyvs, estvt. semun- 
tvlen vnokecvr. haks? 

43 Simv vyoposket, 'Sen sulke em St? tares, komis, 
makvtes. Momen, Tayusen ohfvccehcets, kicvtes. 

44 Momen hokten a oh fulotket, Simv em punayet, 
Meyv hokten hecetska? Cen cukon a ceyvyat uewv 
ev'le vrahkvn' a'metskekis, momis entat e ”turopuswvn 
cv'len es vm. okkoset, e ”kvessen "sun hvsvtehees. 

45 Ve vfvnketskekis, momis heyv hokte a cehyvyise 
vtékat ev'len vfenketvn fekhonnicekis. 

46 Cv'kvn olefv nehan 'svm vfeyetskekis, momis hoyv 
hokte tat ev'len neha fvmecvn es vn sibyes. 

47 Monkv oe kicis, En naorketv sulkvtet e'nkvpvkakes, 
tetayen vnokecekv ; momis estimvn estomusis enkvpaken 
omat, mv tat'estomusen vnokecet os, kicvtes. 

48 Momet, Cen naorketv ce'nkvpvkakes, hokten kicvtes. 

49 Momen vpake hompe vpokat, Heyv este naorketv 
enkvpvyecicat estit o haks? eme ofv maketv vlicecå- 
kvtes. 

50 Momen, Cem vkvsvmkvt ce hesayehces; herkv ofvn 
vyepvs, hokten kicvtes. 

SETENTVOKE 8. 


Momen mv eronyupvn mome oevtes, etvlwv momet 
etvlofucen hvmecicet erkenaket, Hesaketvmese em oh- 
mekketv ohfvecvn opunvkv-hervn-kerkuecvtes: momen 
pale hokkolohkakat, 

2 Momen hoktvke puyvfekev hvsvthvkekat, enokketv tis 
eu wicehocvte sasat, Mele Maktelv kihocat, puyvfekev 
holwvhokat -kolvpaket asossvté, 

3 Momen Coanv, Kusv Helot en cuko-vfastv e hiwvt, 
momen Susanv, momen vpvlwv sulket -nake enanvken 
'se'mvnicakat vpvkakvtes. 

4 Momen éste sulke tvlofv vtekat asosset em etohvte- 
lokof, opunvkv-svhopakvn "sopunayvtes : 

5 Fokayvt nerkvn fokayvranet ossvtes; momen fokayof 
vpvlwvt nene vfopken pvlatke sasen, oh svpakholvtes, 
momet hvlwe fuswv lokakvtes. 

6 Momen evton oh pvlatke sasvtes; momet hontan vpa- 
kuset yuknvtes, otohicekokv. 

7 Momen etofvske vlkan pvlåtke sasvtes; momen 
etofyske vpaket hontet, nokcepelakstes, 

8 Momén vpvlwvt, ekvnv heran oh pvlatket, hontet; em 
ette cukpe hvmken . hayakvtes. Momen heyv nanvken 
mahkof, Estimvt hveko ès pohetv ocat pohekvs, maket, 
ETA | 

9 Momen en kerrepvlke em "pohykepet, Heyv opunvkv- 
svhopakv. naket o haks ? makakvtes; 

10 Momen makvtes, Centake "Hesaketvmeso em ohmek- 
ketv ohfvecv kerretv yekcakat kerr vranatsken ce'mhoyvkes, 
momis vpvlwv opunvkv-svhopakv ofv pohetv emhoyes, mo- 
mat,  hecakis, hecvkekaren, momet pohakis, pohvkekaren. 

11 Momen opunvkv- svhopakv heyv tes; Enerkvt Hesa- 
ketvmese em opunykv tes. 

12. Nene vfopken polatkvte mv pohakat tes; momof 

Melen holwakat vlahket, opunvkv e feke viehkvte 

"sem ossices, vkvsamet hesabokekaren. 

13 Cvto oh pvlatkvte mv pohakofvt es afveket esakat 
les; momet heyvt, yvlonkv ocvkekot, vkoeuknusen 
vkvsvmaket, eskerhoyakof, veekellecet os. 

14 Me etofvske vlkan pvlatkvte heyv tes, mv pohakofvt, ` 
vpeyet, momis muc» hesaketv.` senaorickv, . nake- ockv 
momet afveketvt nokeepg lagan, em ette heren. lokcicv- 
kekot os. 

15 Momis ekvnv heren oh pvlatkvte, mv, ` opunvkva 
pohahkof, - efeke, mehenwe momet here obt vcayecet, 
momis komet em etten harakat tes. 

16 Este cstomet, kulken kulehcet;. nake vevnkvn vpv- 
! tuecekos; monkat topv elecvn es lihcekos; momis kulke 
mtem sohhuerices, esceyakat hvyayvke hecv- 
kvren. 

17 Nake ohrvnke enrvmkvranekat sekon, ehke hecket, 
kerkvranekat sekot omekv. 

18 Monkv.estomén pohatskat vketecvkes, estimvt o 
estomet ocat emhoyen, estimvt o estomet ocekat oces 
komhoyvte tis em eshoyvret ok, 

19 Momof e'cket momen etecakkakat eu yicvtes, momis 
este cekfat omecicen "rvsvpakleko tayvtes. 

20 Momen, Ce'cke momen tecakkaketskat, ce heeetvn 
eyacaket, topvrvn svpakles, kicet em onahoyvtes. 

21 Momen em vyoposket, Heyv, Hesaketvmese em 
opunvkvn pohet, momélakat, ev'cket ot, vm etecak- 
ketvlke tes, kicakvtes. 

22 Momen mome ocvtes, nettv hvmken perro-cukon 
eceyvtes, en kerrepvlke vpvkaken; momet, Vkhvse 
ivpalvn vpeyvkeres, Cesvs kicakvtes. Momen ` svkv- 
pey vtes. 

23 Momis svkvpeyof, noce tates; momen hotvle-rakkot 

vkhvsen a oh hvtapkvtes; momen uewvn es fvefaket, 
peukvlkv ofvn svpaklvtes. 

24 Momen en yicet vhonecicakvtes, Mvhaya, Mvhaya, 
pa sumecvranés, makaket. Momof ahuyiret, hotvlen 
momen uewv melohlan em vsehvtes: momen fekhon- 
naken, lekuthet ocvtes. 

25 Momen, Cem vkvsvmkv take estvmvu oca? kicakv- 
tes. Momen penkvlaket, estomahes komakvtes, Heyv 
hunvnwv estomet o haks! hotvle tis uewv tis em puna- 
yaten em apohicaket omekv, ete kicaket. 

26. Momen Katvlenvlke ekvntvckv Kalvle en tvpalv 
wakkan yicvtes. 

27 Momen aosiyet, lvpvtken Auerof, este-hunvnwv 
hvmket, hofunen puyvfekev holwvhoke vtehkvtet, acevken 
accekot, momet cukou likekot, momis este herickv.vlkau 
likvtet, tvlofv aosiyet vnrapvtes. 

28 Momet Cesvu hecofvt, huehket ehomvn tvk latkvtes, 
momet, Naken etem océ haka, Cesvs Hesaketvmese 
hvlwe mahat E'ppucé? cv 'stemerricetskekaren ce'nku- 
sapis, yekeicet makvtes. 

29 (Puyvfekcv hvsvtkekat mv hunvnwv aossvren kicekv. 
Tewolen hvlatvtet omekv; momen evto-telacv es wvnayet, 
ele eem vyekcihocet omvtes; momis eswvnakv waren, 
puyvfekev holwakat vnrvwvn vtohkvtes.) 

30 Momen Cesvs, Naket ce hoeefkvt o haks? kicet em 
'pohvtes. Momen, Lecvn, makvtes; puyvfekov holwv- 
hoke sulke esceyvtet ok. 

31. Momen sufkan vkhvtvpecvre kicekaren em 'poha- 
kvtes. 

32 Momen mvn sukhv sulket ekvnhvlwen nanopet 
fullvtes; momen mvn esceye tetayen em etektvnecvren 
enkusvpakvtes. Momen em etektvnecakvtes. 

38 Momen puyvfekev holwvhokat este-hunvnwv asosset, 

sukhvn esceyakvtes; momen sukhv fulle hvmkat omvl- 
kvt pvfpvnet vkeleftan vkhvsen vk tasecet, nokcepel- 
kakvtes. 

34 Momen hompvkuecakat nake moman hecakof, 
pefatket vpeyet, tvlofv momet en lvpvtken onaya- 
kvtes, 

35 Momen nake moman hecvranet esossvtes; momet 
Cesvs en yihcet, este-hanvnwv puyvfekev holwvhokat 
enkvpvkakvte accet, boporrene hahket, Cesvs e'le vliken 
hecakvtes; momet penkvlakvtes. 

36 Monici hecakvtet puyvfekev holwvhokan oevte esto- 
met em wikvte em onayakvtes. 

37 Momen Katvlenvlke em ekvntvekv afulotke este 
sulke vtebkat omvlkvt e'nkvpvkvren em 'pohakvtes; 
penkvlkv rakket oh cakkvket omekv: iomen perro- 
cukon ohcemiket, hvtvm ye fulkepvtes. 

38 Momen hunvnwv puyvfekev holwvhoke asossvte 
vpvkepetvn enkusapvtes: 

39 Momis Cesvs, Cen eukon ye fulkepvs, momet nake 
rakrvken Hesaketvmese cem momecvten onvyvtevs, kicet, 
etvn vtofvtes. Momen ayet, nake rakrvke Cesvs em mo- 
mecvten tvlofvn hvmecicet kerkuecvtes. 

40 Momen mome ocvtes, Cesvs ra fulikof, este sulkat 
omvlkvt, e'mehakakvtet ok, afvcket evpvyakvtes. 

41 Momen hecvs, este-hanvnwv Cilvs hocefket, sene- 
kake evpayvt, vlahket, Cesvs e'le ehomvn tvk lvtiket, en 
cuko en ”ceyvren enkusapvtes : 

42 E'chuste hvmkusen, en hoktvletv ohrolope pale 
hokkolohkakat mahen ocet omen, mvt èlèt wakket 
omekv. Momis aye arof este cekfat vceklvf kakvtes. 

48 Momen hokte, caty-fihne ohrolope pale hokkolohkake 
es enokkvte, en nakockv omvlkvn vlekevlke oh sumecicet. 
omis, hvmkis em wiceceko tayvte, 

44 Era topvrvn vlahket, en kapv em vteken celayvtes; 
momen moman vpakusen e catv fihnvtet fekhonnvtes. 

45 Momen Cesvs, Estimvt cv celaye haks? makvtes. 
Momen omvikvt, Monkos, makakvlkof, Petvt momen mv 
vpvkakat, Mvhaya, este cekfat ece "ceklafket, ece ”yotecet 
os, moman, Estimyt cv celaye haks? maketske bake? 
makakvtes, 

46 Momen, Cv celaye saset os; yekcetv ve ossat kerrikv, 
Cesvs makvtes. 

47 Momof hokte ehkekot omat hecof, fekeket a oh atet, 
ehomvn tvk lvtiket, naket' omecicen celayet omat, momen 
vyvkhvmkusen em wiket omat este omvlkv ehomvn em 
onayvtes, 

48 Momen, Cv'chusté, heren ce mahlvpvtkekvs; cem 
vkvsvmkvt temvpoken ce hayes; herkv ofvn vyepvs, 
kievtes. 

49 Opunaye emunkof, hvmket, senekake evpayv en 
eukon`vtet, Ce'chuste elèpes; Mvhayvn naorihcetskvs, 
kievtes. 

50 Momis Cesvs pohof, em vyoposket, Ce penkah- 
lats; vkvsvmkv tvlkusis occtskea omat, cvfeknihocvres, 
makvtes. 

51 Momen cukon eceyof, este estomis eceyvre em 
etektvnecekot, hoktuce e'rke e'cke tepakat, momen Petv, 
Cems Cane esyomat em etektvnecakvtes. 

59 Momen omvikvt livkihhoket, oh wahokvtes; momis, 
Hvkihhohkatskvs; èlekos, momis nocepet omes, kievtes. 

53 Momen, elépet omen kerrakekv, vpelicakvtes. 

54 Momen omvlkvn esossicet, enken en hvlahtet, 
Hoktuce, akvwvpkvs, maket huehkvtes. 

55 Momen em puyvfekev hvtvm a oh fulken, vyvk- 
hvmkusen akvwapkvtes; momen hompetv e DK 
makvtes. 

56 Momen e'ckvike estomahes komakvtes ; momis nake 
momvten este estomen em onvyvkekaren, kicvtes. 


SETENTVCKE 9. 


Momor en kerrepvike pale hokkolohkake enhohiket 
etohkalet, em wiketvn kayet, puyvfekev holwvhoke 
omvlkv ohfvnken, momet enokketv wicecvkvren yok- 
cewn e'makvtes. 

2 Momet, Hesaketvmese em ohmekketvn erkenaket, 
enokhokat em wicecvkvren vtotvtes. 

3 Momet, Vpeyvranatskat naken ehopakekot, setekkekv 
tis, ehvlewv en sukev tis, tvklike tis, cvtokunawv tis 
ehopahkatskvs; momet kapv "se hokkolihcatskvs. 

4 Momen cuko estomen esceyatskat, mvn EEN 
matan enkvpaket vpeyet omatskvres. 

5 Momen estimvt o estomet ce yvpayekon omat, mv 
tvlofv esossatskof, vnrvpe ohkerkueckvn, ce'le essu vlikat 
tis fekeyet omatskvres, kicakvtes. 

6 Momen vpehyet, opunvkv-hervn 'serkenaket, momet 
estvmv estomis omvikvn em wicecet, tvlofy vlkan teropo- 
tecvtes. 

7 Momen Helot tetlak nake Cesvs momécat omvikvn 
pohvtes; momet, Cane pvsatkan a kvwapkes; makakat 
sasen, 

8 Momen, Elivs e heckueces: makakat sasen, Owalvlke 
veulvke tate hvmkat hvtvm akvwapket omes: vpvlwvt 
makakan, mv omecicen fekherekates. 

9 Momet, Cane tat ekv en tacvyvnks; momis nanvke 
yomakat ohfveev .pohvyat estimvt o haks? Helot 
makvtes. Momet hecetvn komvtes. 

10 Momen vpastelvlket er yicof, nake momecakvte 
omvlkvn Cesvs em onayakvtes, Momen evpahyet, vnrvwv 
tvlofv Persitv hocefke enake ocan ehkusen esceyvtes, 


Y 

11 Momen este sulkat mvn kerrahkof, vevkvpeyvtes: 
momen evpayét, Hesaketvmese em olimekketv ohfvecvn 
es ete'm punayakvtes, momet em wicecvre enkusvpkakat 
em wicecvtes. 

19 Momen mv nettv yafkusof pale hokkolohkakat å oh 
awet, Este sulkat etvn vtotetsken, tvlofucvlke momen 
ekvnv vwolakan oh vpeyet, momet fekhoniyet, hompetvn 
heckuecvkepekvs; yvmv fulleyat vnrvwvt ok, kicakvtes. 

13 Momis, Cemet hompetvn e'mvkes, kicakvtes. Mo- 
men, Tvklike vnore cahkepe momen rvro :hokkole sen- 
sulkat océk's, vpehyet, hompetv heyv este omvlkvn en 
nesékon omat, makakvtes. 

14 (Este-hunvntake . cukpe-rakko cahkepat mahet 
omekv.) Momen, Vpoyicvkes, pale cahkepake etekvpa- 
kvken, kicakvtes. 

15 Momen mvn momecet, omvlkvn vpoyicakvtes. 

16 Momof tvklike vnore cahkepat, rvro hokkolateu 
cawvtes, momet hvlwen vhecet, ohvkvsahmet,.momet 
kvlkayet, en kerrepvlken emvtes, este sulkat ehomv "sem 
ocvkvren. 

17 Momen hompaket, omvlkvt fvcecakvtes; momen 
wokocke em vhoskat svmpv palen hokkolohkaken 
cvwhoyvtes, | 

18 Momen mome ocvtes, enhvmkuset emekusapof, en 
kerrepvlke vpvkakvtes; momen, Estit os, estet cv kicake 
te? kicet em ”pohvtes. 

19 Vyoposkaket, Cane paptisvt, momis, Elivs, makakat 
sases, momen vpvlwvt, Owalvlke veulvke tate hvmkat 
akvwapkes, makakes, kicakvtes. 

- 90 Momis ceme, Estit os, ev kicatske haks? kicakvtes 
Petvt vyoposket, Klist Hesaketvmese enake, makvtes. 
.91 Momen em punayet, hunvnwv estomen mvn em 
onvyvkekaren yekcen em vsehakvtes; 

22 Este E'chuswvt nanvke sulken ”sestemerkvranet os, 
momen veulvke, plest enhomvhhotvt, cokv-hayvike esyo- 
mat etvn vhepvkakvres, momen elehohcen, nettv svtutce- 
nan akvwvpkvres, maket. 

23 Momet, Estimvt ve vevkvyetvn komen omat, e em 
ehvperkuecet, nettv omvikvn em etohweklepkv kvwapet, 
ve vevkvtekvs, omvlkvn kicakvtes, 

24 Estimvt o estomet en hesaketv vcayecetvn komen 
omat, sumecicen, estimvt o estomet vc vrahkvn en hesa- 
ketv sumecicen omat, matat vcayecvranet ok. 

25 Este ekvnv omvlkv heckuecet omis, e sumecicen, 
monkat vwihoken omat, naken en lopice haka) 

26 Estimvt o estomet vm viset, vm opunvkvu em viset 
on omat, este E'chuswvt, en rakketv, Erkeu momen em 
encelvlke vcacakat en rakketv ofvn vlakof, mv esten em 
vise taret ok. 

27 Momis mehenwvn cem onayvkis, Yvmv svpakle 
sases, elkv lasvkeko munket, Hesaketvmese em ohmek. 
ketv hecahke tylkvranat. 

28 Momen mome ocvtes, heyv opunvkv renyupv nettv 
cenvpakvtekat Petv, Cane Cems esyoman evpahyet, 
ekvnhvlwen es ohcemkvtes, emekusvpvranet. 

29 Momen emekusapof, e turofv en heckv emvrahke 
haken, em aecvke hvtke haket, hvyvyakvtes. 

30 Momen, hcevs, hunvntake hokkolet, Moses Elivs 
tateu, Cesvs ete'm punvyakvtes; 

31 Mvt hvyayvke ofvn e heckuecaket, Celuslvmen en 
hesaketvn espoyvranat opunvyecakvtes. 

39 Momis Petvt momet mv vpvkakat nockv honnet oh 
wetenkakvtes; momen vhonecakof, en hvyayvken, mo- 
men hunvntake hokkole vpvkake sehokaten hecakvtes. 

33 Momen mome oevtes, enkvpvkakof, Petvt naken 
makat kerrekot, Cesvs em punayet, Mvhaya, yvmv fulleyat 

heres: momen cuko-vhake tuteenen hayvkeres; hvmket 
cenaket on, hvmket Moses enaket on, hvmket Elivs 
enaket on, kievtes. ` 

34 Hiyomén opuuayof, vholoee vlahket, ohvpetticakvtes ; 
momen, vholocen esceyakof, penkvlakvtes. 

35 Momen opunvkv en hake vholoce aosset, Heyvt 
Cv'ppuce vnokeckat's; em apohievkes, makvtes. 

36 Momen mv en hake hoyanof, Cesvs enhvmkusen 
hechoyvtes,  Momen entvlkuset ocakvtes, momet nanvke 
hecakvte ohranet, mv nettv take omof hunvnwv estomen 
em onayvkekates. 

37 Momen mome ocvtes, rempvksen ekvnhviwen ahvtv- 
pehcof, este sulket vnrvpakvtes. 

38 Momen hecvs, hunvnwv este sulkat hvmket huehket, 
Mvhaya, ev'ppuce vn heeetskvren ce'nkusapis, hopuewv 
mv tvlkusen omikv; | 

39 Momen hecvs, puyvfekevt esen, vyvkhvmkusen 
huchket os; momen selahlecen, 'svpvkpvkueco kaken, 
tonufet enkvpvketv en yekcen enkvpaket os. 

40 Momen cen kerrepvlke ossievkvren enkusapvyan, 
umvkeko tayis. 

41 Momen Cesvs vyoposket, Aeha ee oceko, este 
yenahatskat, en hofune estomusen ece "paket vm muntvlke- 
kot ”sece'yvranvki haks? Ce'ppucen yvmvn svtes, makvtes; 

42 Momen a oh atof, puyvfekev holwakat tvk wihket, 
selahlecvtes, Momen Cesvs: puyvfekev hvsvtkekan em 
vsehvtes, momet hopuewvn .cvfeknihcet, les e'rken 
ohfulecicvtes, 

43 Momen omvlkvt Hesaketvmese en yekce SCH esto- 
mahes komakvtes, momis, oinvlkvt nanvke omvikv Cesvs 
momecvte estomahes komakof, en kerrepviken kievtes, 

44 Heyv opunvkv ce hvcko take esceyekvs; este 
E'chuswvt est" enke ofvn wihokvret ok. 


42 OPUNVKV-HERV LUK COYYTE, 9. 


45 Momis heyv maketv kerrvkekates, momen hecvkeko 
tayen em ehkvke tates; momet heyv maketv ohfveev em 
"pohetvn penkvlvke tates; 

46 Momof estimvt rakke mahat taranat ohfvcevn etenrvp- 
kv kvwapkvtes. 

47 Momen Cesvs e feke take em vkerrickvn kerret, 
hopuewucen chset, vnakvn licvtes; 

48. Momet, Estimvt o estomet heyv hopuewucen cv 
hocefkv ofvn evpayen omat, cv yvpayet os; momen 
estimvt o estomet cv yvpayen omat, a'c vtotvten -evpayet 
os; omvlkatskan mv cotkus mahe ccc ao matat 
rakke taret ok, kicakvtes. 

49 Momen Cane vyoposket, Mvhaya, hvmket puyvfekev 
holwvhokat ce hocefkv ofvn sossicen heceyvnks; momet 
em vseheyvnks, epu "evkarekokv, makvtes. 

50 Momen Cesvs okat, Em vsehhatskvs, pu'nrvpekat 
pum vpvlhvmken hueret omekv, kicvtes. 

51 Momen mome ocvtes, hvlwen evpahoyvranat. oketvt 
vwolicof, Celuslvme vyetvn komet, fvcovn vhece munkvtes. 

52 Momen punvkv es fullylken ehomvn vtotakvtes ; 
momen vpehyet, Semelevlke tvlofucen esceyakvtes, em 
otetakuecvranet; 

53 Momen -evpayvkekates, en heckvt Celuslvmen ayv- 
rand omét omekv. 

54 Momen en kerrepvlke Cems Cane tepakat hecakof, 
Pucasö, Elivs momecvte etvpomen totkv hvlwe ahvtapket 
sumecicvre kiceyvren kometske haks? makakvtes. - 

55. Momis oh fulotket, em vsehakvtes, Vkerrickv esto- 
men ocatskat kerratskekos ; 

56 Este E'chuswvt este en hesaketv sumhuecvranet 
omekot, momis vcayecvranet vlakvtet ok, maket. Momen 
tvlofuce etvn vpeyvtes. 

57 Momen mome ocvtes, vpeye nene oh fullof, konvnwè 

hvmket, Pucasé, estvmv estomen ayetskis, cce "evkvyares, 
kicvtes. 

. 588 Momen, Gulv ekvnhauke oevkepen, hvlwe fuswv 
puknvkv ocvkepes, momis este E'chuswv estvmv e'kv 
lievranat tis ocekos, Cesvs kievtes. 

59 Momet este etvn em punayet, Vc vevkvtes, kievtes. 
Momis, Pucase, vm etektvnecetsken, cv'rke tan er 
herievranis, makvies. 

00 Pvsatkat em. pvsatkan hopelvkekvs, momis cen fat 
ahyet, Hesaketymese em ohmekketvn erkenvkvs, Cesvs 
kievtes. 

61 Momen, Pucasé, ece 'evkvyares, momis vm etektv- 
necetsken, vn euko vpokan er vsekvkvranis, este etvt 
kicvtes. 

62 Momen, Este estomet escvpvyeckvn enke es hvlahtof, 
eyupvn y'vhecen omat, Hesaketvmese em obmekketv 
eenakuecetv heretv orekot os, Cesvs kievtes. 


SETENTVCKE 10, 


Hzvv nanyke renyupvn Pucase eti pale kolvpaken em 
wiketvn hayet, hokkolaken ehomvn tvlofv omvlkv momen 
estvmvt o estomis eme ayvranat vpeyvren vtotvtes, 

2 Monkv kicakvtes, Mehenwvn hiyyo rakket os, momis 
vtotkvike nvcomus; monkv hiyyo e Pucase vtotkvlke en 
naklokce a ohtotvren emékusvpvkes. 

3 Vpeyvkes; hecvkes, yvhv sulke em etenrvww yy- 
pefikuevike omvken ece ”totvkis. 

4 Cvtokunawv en sukevn, ehvlewv en sukevn, mon- 
kat estelepikv tis svpehyatskvs: momet vpeyatskof este 
estomon. vsehkatskvs. 

5 Momet cuko estomen esceyatskat, Herkyt heyv cukon 
ocekva, enhvteceskvn makatskvros. 


6 Momen herkv echushunvnwvt men liken omat, cen 
Muskokee N. T. 13 

berkv take oh fekhonnvres; monkon omat, pvlken a ec 
oh fulkvkvres. 

7 Momet naken ce'mhoyvkat hompet, esket, mv cuko 
etvwvn vfekhonnvkvtevs ; vtotkvt feketv en'hecke tetaye 
oret omekv. Cukon etohtvlecet vpehyatskvs. 

8 Momen tvlofv estomen esceyatskat, ce yvpahoyvken 
omat, nanvke ce homvn ohocat hompatskvres: 

9.Momen enokhoke vpokat em wicecet, Hesaketvmese 
em ohmekketv ece "wolicvkes, kicvkvtevs. 

10 Momis tvlofy estomen esceyatskat ce yvpahoyvkekon 
omat, mv etehoyvnkv vlkan esosset, 

11 Cem etvlofv take em essu epu ”likat ece'nrvpen 
hvsvtecés; mont omisem heyvn kerrvkes, Hesaketvmese 
em ohmekketv cem vwolicvkes, makvkvtevs. 

12 Momis ce kicvkis, Mv nettv omof Satvme mv tvlofvn 
'sen here tares. 

13 Aeha, cen holwakes, Kolesa! Ascha Persita, cen 
holwakes! vtotketv yekevke ec ofv take momakvte 
Tilv. Sitvne tepakat ofyn momakvten omat, hofunen 
sukcvhakvn- vehoyet essun tvk vpoket em vkerrickvn 
- eticakvnt omekv. 

14 Momis ohfvececkv omof Tilv Sitvne tepakat es cen 
hervke tares. 

15 Momen Kvprnev toyetskat, sutv oren kvwapketskat, 
estemerkv-huten ce'khvivpecihocvres. 

16 .Mv cem apohicvkat vm apohicet os; momen mv 
ece'nrapvkat vne vc vnrapet os; momen vne ve vnrapat 
ve vtotvten vnrapet os. 

17 Momen pale kolvpakat afvckvket er yicet, Pucasé, 
ce hocefkv eteropotten puyvfekev holwvhokat'tis pum 
vpohicaket os, makakvtes. 

18 Momen, Setvne . vtoyehvtte omet sutv a latken 
hecvyvnks, 

19 Heevkes, cetto momen hvcesesterahv oh svpvkletv, mo- 
men vnrapv en yekcetv omvlkv ohfvnken yekcetvn ce'mv- 
kis; momen naket estomét o estomis cen nokkihevkekos. 

20 Momet o estomis puyvfekevlke cem apohicakat, 
heyv es afveikatskvs; momis ce hocefkv take hvlwe 
tvlofv ofvn cohoyat min es afvekvkes, kicakvtes. 

21 Mv hvse-vkerkv omof Cesvs puyvfekev ofvn afvekvtes, 
momet, Cvrkö, sutv ekvnvu e Pucase toyetskat, ece 
'kvsamis, heyv nanvke nakkerrat momet hoporrenakat 
em ehhet, hopuetakucen em enrametskekv ; mehenwvt's, 
Cv'rke, momét ce homv heret omvtet okv. 

22 Nanvke omvlkv Cv'rke vm wikvtes; momen Eppuce 
estimvt ot omat hunvnwv estomet kerrekon, Erke tvlket 
kerres, momen Erke estimv tat estimvt kerrekon, Eppuce 
momet mv Eppuce SE tvlket kerraket os; 
makvtes. 

28 Momet, en kerrepvlke oh fulotket, ehkusen kicakvtes; 
Eturwv nanvke hecatskat hecakat en herakes ; 

24 Owalvlke mekkvlke esyomat sulket heyv nanvke 
hecatskat hecetv eyacakis, hecvkekates; momen bere 
nanvke pohatskat pohetvn eyacakis, pohvkekates, ce 
kievkvyet omekv. 

25 Momen hecvs, vhakv-hayv hvmket ahueret, Mvhaya, 
hesaketv emunkv ocaret naken estomare te? eskerret 
makvtes. 

26 Vhakv ofv cokat nake te? estomén ohonayetske 
haks? kicvtes. 

27 Momen vyoposket, Pucase cen Hesaketvmesen ce 
feke omvlkvn, cem puyvfekev omvlkvn, cen yekcetv 
omvlkin momet cem vkerrickv omvlkvn es vnokecet, cein 
vwoliev e vnokecetskat etvpomen vnokecva, makvtes. 

28 Momen, Fvcevn vyoposikets; heyvn momecetsken, 
ce hesakvres, kicvtes. 

29 Momis e fvccecetvn komet, Monkv estimvt vm awo- 
lievt o haks? ` Cesvn kievtes. 

30 Cesvs vyoposket, Este hvmket, Celuslyme enkvpaket 
Cvlekon vkhvtapket, horkopvlke em etenrvwvn latkvtes, 
mvt accvke en tefet, vnvttecet, elvranusen wihket, enkv- 
pvkakvtes. 

31 Momen momèt ohcen, plest hvmket mv nene vkhv- 
tapkvtes; momet hecof, fekhonnekot hoyanvtes. 

32 Momen Lefitvlke matvpomet mvn arof, vlaket, 
hecvtes; momet fekhonnekot hoyanvies. 

33 Momis Semelevlke hvmket, estvn aye arof vnakvn 
vlakvtes; momet hecof, em merrusvtes, | 

34 Momen oh ahyet, vnattat, olefv neba momet pvrko- 
opuswvn es em ohcanet, em wvnayvtes; momet vpuckv 
enaken oh licet, euko tvlemen svlaliket, vfastvtes. 

35 Momen hvyvtiken enkvpakof, tenelyv hokkolen a 
cahwet, euko-pucasen ehmet, Vivstvs, momen nake 
ohvtvlaken sumecicetskat, rvlakvyof, cem fekares, kiévtes. 

36: Monkv mv horkopvlke em etenrvwv latkvte' heyv 
tutcenat estvt em vwoliev tates, kometske haks? kievtes. 

37. Momen, Em merrvtet mv tes, makvtes, Momof 
Cesvs, Cemeu ahyet, matvpomeevs, kicvtes. 

88 Momen mome ocvtes, vpeye fallof, tvlofuce hvmken 
ccehyen, hokte hvmket, Mare hocefket, en -cukon asce- 
yicvtes. 

39 Momet mv hokte tecakkat Mele hocefken ocvtes, 
mv Cesvs e'le tempen liket, em opunvkvn pohat. 

40 Momis Mare este en heromketv tayen "se naoricvtes, 
momet a oh ahtet, Pucase, tecakkvyat vnhvmkuse 
vtotkaren ev wikat stoskometskeko haks? monkv vin 
vnicvren kievs, makvtes, 

41 Momen Cesvs vyoposket, Mare, Marē, nanvke sulken 
vketecet "se naoricetskes ; | 

42 Momis nake hvmket kusvpkes; momen Mele mv 
nake here vkonahoyeko tayan enhopoyepet os, kicvtes. 


SETENTVCKE 11. 


MoMEN mome ocvtes, estvn emekusapvtet, wikof, en 
kerrepvlke hvmket okat, .Pucasè, Cane en kerrepvlke 
mekusvpkv emvhayvte etvpomen pu invhayvs, kicvtes. 

9 Momen, Emekusapatskof, hiyomén makvkes; Pu'rke 
hvlwe liketskat, Ce hocefkvt veakekvs. Cem ohmekketvt 
vlvkekvs. Nake kometske hviwe momat etvpomen yvmv 
ckvnvn oh momckve. 

8 Nettv vrahkv tvkliken nettv omvlkvn pu'mvtevs. 

4 Momet naorketvn es pum wikvs, mv vhuericeyvte 
hat es em wikékv. Momet nake pu naorkepuece taye 
eskerretv 'sep oh ahyetskvs, momis holwakat a ”sepu'ssievs, 
kicakvtes. | 

5 Momet kicakvtes, Ece "pakvkat estimvt, en hessen 
ocet, nere nvrkvpv oh: ayet, Vn -hessè, tvklike. vnore 
tutcenen. vm pvlvs; 

6 Vn hesset aye aret vm vlakan, nake homv lievye 
tayat ocvkokv,. kicatsken ; 

7 Mv ofvn a vyoposket, Cv naorihcetskvs, vhauke hiyo- 
mat vkhotken, vn hopuetake vc'vpaket topy lamhèkv, 
alilikit ce'mvko tayes; maken omat; 

8 Ce kievkis, En hesset omat omecicekon, momis tayen 
em 'pohepat omecicen ahuyiret, en sulke stomomuse 
eyacat e'mvres, 

9 Momen ce kievkis, Vpohvkes, momen ce'mhoyvkvres ; 
hopoyvkes, momen eshecatskvres ; vnafkvkes, momen cen 
haukvkvres. 

10 Vpohat vtekat en hecket omekv; momen hopoyat 
eshecet os; momen vnaf kat en haukvres. 

11 Ece 'pakvkat hvmket kopueta/ke erket omen; e'ppucet 

tvkliken em "pohen omat, cvton emer haks? monkat 
rvron vpohen omat, rvro vrahkvn cetton e'mvr haks? 

12 Monkat echustaken vpohen omat, hvcesesterahvn 
e'mvr haks? 

13 Monkv centake, holwvhokatskat, emetv herakat cen 
hopuetake emetv kerratsken omat, Ce'rke take hvlwe 
likat mahvkvu em ”pohakat Puyvfekev Veakat emvkvres. 

14 Momen puyvfekev holwvke punayeko tayat ossi- 
cof, mome ocvtes, puyvfekev holwakat osiyof, puna- 
yekate opunayvtes; momen esté sulkat estomahes koma- 
kvtes. 

15 Momis, Pelsepvp puyvfekev holwvhokat em mekko 
eteropotten puyvfekev holwvhokat sossicet os, makakat 
sasvtes. 

16 Momen vpviwvt, eskerraket, hvlwe vten eskerkvn 
em "pohakvtes, 

17 Momis, em vkerrickv taken en kerraket, em punayet, 
Ohmekketv em etvwv vnrvpe tekvpakat vtekat hopvn- 
ketvn eroret os; momen cuko tat cuko vnrvpe tekvpakat 
latket os. 

18 Momen Setvne em etvwv e vnrvpet tekvpaken 
omat, estomèt em ohmekketv huervr haks? Puyvfekev 
holwvhokan Pelsepvp eteropotten sossices, ev kicats- 
kekv. 

19 Momen vnet Pelsepvp eteropotten puyvfekev holwv- 
hokan sossicin omat, estimv eteropotten ce'ppuce take 
esossievke haks? monkv met cem fvccecvlke tares. 

20 Momis vnet Hesaketvmese e'nke wesakv eteropotten 
puyvfekev holwvhokan esossicin omat, mehenwvn Hesa- 
ketvmese em ohmekketv ec oh vlakvkes, 

21 Hunvnwv yekeat naksevnickvn ocot, en cuko vhe- 
cicof, en nakockv herkv ofvn ocakes. 

22 Momis es en yekcat oh vlakof, ohfvniket, ierg : 

nickv mv enhonrvte òmvlkva vkonahet, nanvke svpen- 
kvleevten tekvpices. 

23 Ve vpvkekat vo vnrapes; momen vè vpake vteloyo- 
kat vwahecet os. 

24 Puyvfekev hvsvtkekat este osiyof, ekvnv kvrkapan 
ares, fekvpkvn hopoyet; momet `eshecekot, Cv hute 
aossvyvten oh fulkares, maket os. 

25 Momet vlakof, pasket, mvherihocen esheces.. 

26 Moinof ayes, momet puyvfekev holwvhoke eme 
sen holwvhoke kolvpaken evpayet, esceyet, mvn  vpokes; 
momen mv este en hueretv espoket hvteceskvn “sen 
holwakes. 

27 Momen mome ocvtes, heyv nanvke opunayof, hokte 
este sulkat hvmket, en: hake kvwapet, Hopuetakhute ce 
heckueevte, momet epese coketskvte en herakes, kievtes. 

28 Momis, Momes, : momis Hesaketvmese em opunvkvn 
pohet, veayecakat mit en herakes, makvtes. 

29 Momen este sulsokat vtelokof, maketv vliceevtes; 
Heyv honvpse holwvyecvket omes; nake eskerretvn 
hopoyakes; momis nake eskerretv etv emAoyekon, esker- 
rety owalv Convse enake tvlkusen emhoyvres. 

30 Convse Nenefvlke nake es en kerretv tate etvpo- 
met este E'chuswvt heyv honvpse nake es en kerretv 
taret ok. 

31 Wahvlv em mekko hokte ohfvececkv omof bere 
este honvpse vpaket akvwvpket, ohfvececvkvres ; ekvnv 
vtekakat vtet Salomv en hoporrenkv pohvranct vlakvtet 
ok; momen hecvkes, Salomv es en rakket heyvn likes, 

32 Nenefv hunvntake ohfvcceckv omof heyv este honvpse 
vpaket akvwvpket, ohfvececvkvres; Convse em. erkenv- 
ketvn em vkerrickv eticakvtet ok, momen heevs, Convse 
es en rakket heyvn likes, 

33 Este estomet kulken kuleheof, chken monkat sykerkv 

elecvn eslihcekos, momis a'sceyatet hvyayvke hecvkvren 
kulke sohhuerickvn sohhuerices. 

34 Ena en kulke eturwv tes; monkv ce turwvt heren 
omat, ce'na omvlkvu hvyayvket frcket os; momis holwa- 
ket on omat, ce'na omvlkvu yomucket fvcket os. 

35 Monkv vketecvkes, hvyayvke ece 'pikat yomucket 
omekaren. 

36 Monkv, yomucket estvmv sekon, ce'na omvlkvn 
hvyayvket frcket on omat, omvlkvn hvyayvket fvcke 
tares, kulke here hvyvyakat cen hvyayicat etvpomen. 

37 Momen opunayof, Falvsevlke hvmket en hompvren 
e'nkusapvtes; momen ecehyet, hompetvn vlikvtes. 

38 Momen hompetvn vlikeko munket e okkosekan 
Falvsevlket hecof, estomahes komvtes. 

39 Momen Pucaset: kicvtes, Hiyomat, Falvsevlke toyats- 
kat, sesketv momet pvlvknv onvpvn hvsvthvken hayatskes : 
momis ec ófv svpenkvleckv momet holwvyeckv es fvckes. 

40 Hoporrenvkeko toyatskat, onvpv ocat hayvte, matat 

ofv ocateu hayekat haks? 

41 Moinis nake ocatskat asossen heromkv min est- 
emvkes; momen hecvkes, nak omvlkv cen hvsvthvket os. 

49 Momis cen holwakvkes, Falvsevlke. toyatskat ! -ko- 
fockv, lutv momen vhockv  omvlkv tekvpvke espalan 
fekatsket, freteckv momen Hesaketvmese em vnokeckv 
wikatskekv; heyv nanvken moniecatskvnt os, vpvlwvn 
wikekot. 

43 Cèn holwakvkes, Falvsevlke toyatskat! senekake ofv ` 
óhliketv svmmomvkus mahan, momet nakwikv vlkan vse- 
ketv cem vlostvket ok. 

44 Cen holwakvkes, Falvsevlke momet cokv-hayvlke, 
meküsapv-vhayvlke toyatskat! este-herickv heckvkeko, 
estet kerrekot oh yvkvpakan, mv omakatsket ok. 

45 Mvhaya, hvmmaketskat pumeu vlesketvn pun hayet 

oketsks, vhakv-hayvlke hvmket momof em xyoposket 
kievtes. 

46 Momen, Cemeu cen holwakvkes, vhakv-hayvlkè 
toyatskat ! sapokv acukoyetv yekevken est” oh wvkecet, 
cemet mv sapokv ce'nke wesakv take hvmkusis es cela- 
yatskekot omekv, kievtes. 

47 Cen holwakvkes! ce'rkvlke take owalvlken pvsvta- 
kvtet omen, cemet en sepvikv hahicatsket omekv. 

48 Mehenwvn cemet ce'rkvlke take em vtotketv em 
vkvsamatskat kerkuecatskes; met pvsvtakvtet omen, 
cemet sepvlkvn en hahicatsket omekv. i 

49 Monkv Hesaketvmese en hoporrenkvt hvmmaket os; 
Owalvlken momen vpastelvlken ohtotvkares, momen 
vpviwvn pvsatet assecvkvres ; 

50 Yvmv ekvnv vliceckv vteken owalvlke e catv pvlat- 
kvte omvlkv heyv honvpsen em 'pohohvren ; 

51 Epel e catvn Svkelivs, mv cuko vcakat altv em oh 
etenrvwv elehoevte e catvn vteken; mehenwvn, ce 
kicvkis, Heyv honvpsen em ”pohohvres. 

52 Cen holwakvkes, vhakv-hayvlke toyatskat! nak- 
kerretv eshvweckv vkonahatskvtet ok; cemet esceyekot, 
esceyakateu emvnvttecatskvtes. 

538 Momen heyv nanvken kicakof, cokv-hayvlke momen 
Falvsevlke yekcen vnrapet, nanvke sulken opunvyecicetvn 
vlicecakvtes ; 

54 Mykerretvn 'semehaket, momet nake e cukwv aossen 
'sehset, es vnrvpvre hopoyaket. 


SETENTVCKE 12. 


Momor, este en sulke vhonkvtesko tayat vteloken, 
svhere mahekv etohsvpaklof, Falvsevlke espakkueckv, mv 
mekusvpkv vhayetvt os, em e vketecvkes, en kerrepvlken 
taten kicetv vlicecvtes. 

2 Nake ohrvnke enrvmkvranekat sekon; ehke kerkvra- 
nekat sekot omekv. 

3 Monkv naken yomuckofv opunayatskvte hvyayvke 
ofyn pohkvres; momen nvthofuce ofv ehveko ofvn 
opunayatskvte cuko onvpvn kerkuehoevres. 

4 Momen ce kievkis, vn hessvlke toyatskat, Ena 
elecaket, momis mv hoyanat naken momecrke tayan 
ocvkekat em penkvlahkatskvs. 

5 Momis estimvn em penkvlvranatskat homvn cem 
onayvranvkis; Mv elehcof, estemerkv-huten vk wike taye 
- yekcetv ocan em penkvlvkes; mehenwvn ce kievkis, 
Mvn em penkvivkes. 

6 Cutkucvlke cahkepat kotenv hokkolen wihoyet 
omeko haks? momen hvmkusis Hesaketvmese ehomvn 
ehoskekos. 

7 Momis ee'kv take esse tis omvl vhonkvtkes. Monkv 
ce penkahlvkates; cutkucvlke sulken "sem vcakatsket os. 

8 Momen ce kicvkis, Estimvt o estomet este ehomvn ev 
kerkuecen omat, emen este E'chuswvt Hesaketvmese em 
éncelvlke ehomvn kerkueevres. 

9 Momis este ehomv ev 'hepakat emeu Hesaketvmese 
em encelvlke ehomvn vhepvkhokvres. 

10 Momen estimvt o estomet este E'chuswv vnrvpen 
opunvkvn 'sopunvyecen omat, enkvpvyecihocvrès; momis 
Puyvfekev Veakan tvklecat enkvpvyeeihohcekos. 

11 Momen senekakevlkan, momet fvececvlke momen 
yekcetv ocakan es ce yihocof, Naken vyoposkeyvr haks? 
monkat, Estomén, hvtvm naken opunahoyeyvr haks? 
komet senaorihcatskvs : 

19 Puyvfekev Veakat mata hvse-vkerkv omof makvra- 
natskat ce mvhayvkvret ok. 

13 Momen este sulkat hvmket, Mvhaya, tecakkvyan 
nake ocvraneyat vn kvpicvren ees, kievtes. 

14 Momen, Este-hunvnwv toyetskat, estimvt cem fvece- 
Gen, monkat cem etekvpicv taken cv hayvt bake? kicvtes. 

15 Momet, Vketecet, nak sulecetv kometvn e vfekcak- 
hvkes; este en hesaketv nanvke sulke epucasat tviket 
omekokv, kicakvtes. 

16 Momen opunvkv svhopakvn es em  punayaket, 
makvtes ;. Este nakocv hvmket em ekvnv nake sulket oh 
lokevtes ; | 

17 Momen e vkerricet, Naken estomar haks, estvmy 
vn nak lokevke herievye tayat ocvkokv ? makvtes. 

18 Momet, Heyvn momecares; vn tohton lekafleheit, 
"sen rakrvken hayares ; momet nake vn lokcakat, momen 
vn nakockv omvikvn men vtehares. 

19-Momet, Puyvfekca, nakockv sulke, ohrolope sulke 
em  etetayen  hericetskes; fekapet, hompet, esket 
afvckepvs, vm puyvfekevn kicares, makvtes. 

20 Momis Hesaketvmeset, Hoporreneko toyetskat, 
mucv neren cem puyvfekev cem "pohohvres: momof 
nanvke ehopaketskvte estimv enake tar haks? kievtes. 

21 Hiyomét os, nakoekv e en hericis, lessons 
ohfveev nake ocekat. 

22 Momen en kerrepvlken kicakvtes, Monkv ce kicvkis, 
Cen hesaketv ohfvecv vkerricet senaoriheatskvs, nake 
hompvranatskat, monkat.ena ohfvcev nake oh kayvra- 
natskat. 

23 Hesaketvt hompetvn. muntylet os, momen enat 
acevken munivlet os. 

24 Kakken vkerricvkes; fokayet, vteloyvkekòt omekv; 
herickv cukon momet tohton ocvkekos; momis Hesa- 
ketvmeset hompvkueces: ceme mahvkvu/füswv "sem 
veåkatsket os! | 

25 Momen estomatskat vkerricatskatet cem mahe 
kupetv hvmke ohvtvlayatske taye bake? 

26 Monkv nake cotkus mahaten momecatskeko tayen 
omat, estoman vpvlwvn senaoricatske haks ? 

27 Pukpvke lele kikocan, estomet mahat, vkerrievkes ; 
vtotkvkekot, momet: fylleevkekot os; mome estomis. ce 
kievkis, Salemv en rakketv omvlkv ofv heyv hvmkvtekat 
omét vecekates. 

28 Monkv Hesaketvmese pvhe vnrvwv ocat, mv muer 
nettv ocet, pvkse tvklike esnorickv ofv vpvlvthoyat 
tis momèn accecen omat, ceme mahvkvu semuntvle ` 
mahen ee'ceecukvres, vkvsvmkv estomuse ocatskat! 

29 Momen naken hompvranatskat, monkat eskvranats- 
kat liopohyatskvs; momen cem vkerrickv melohlvkates. 

80 Heyv nanvke omvlkvn ekvnv em etvlwvvlket hopo- 
yaket omekv; momen heyv.nanvke ce yaevkat Ce'rke 
take kerres. 

31 Momis Hesaketvmese em ohmekketv min hopoyv- 
kes; momen heyv nanvke omvikvt cem ohvpvkvkvres. 

82 Nvcomuse tohkvlkatskat, ce penkahlvkates ; Ce'rke 
take ohmekketv. ce'metvn es afvcket omekv 

38 Nake ocatskat wiyyet, heromkvn estemvkes; sukev 
lesleke hakekat, nakockv pokeko tayat vtehken hvlhawan, 
horkopv vwolicet, monkat sukehtv vyvmahkekan, eho- 
pakvkepvkes. 

84 Estvmv cen nakockv ocen omat, ce feke takeu men 
ocvret ok. 

35 Ce "tetackv sewvnvket omen, cen kulke taket 
fenkvkekvs ; 

36 Momén centaket, este e pucase etepvyetv ervlvkvra- 
nat emehakakat; momat vlaket vnafkof, vyvkhvmkusen 
en hvweevke tayvres, mv omvket omvkes. 

37 Mv vtotkvlke, epucase vlakof, vketecaken eshecat en 
herakes; mehenwvn ce kievkis, Esewvnaket, hompvkvra- 
nan vpoyet, momet a oh atet em afvstvkvres. 

38 Momen vketeckv svhokkolan vlaket, monkat vke- 
teckv svtutcenan vlaket, momakön eshecen omat, mv 
vtotkvike en herakes. 

99 Momen heyvn kerrvkes, cuko-pucase hvse-vkerkv 
estoman horkopv vlvkvranat kerrvten omat, vketecet, en 
cuko hopvnkvre etektvnecekvut omes. 

40 Monkv cemeu ce metetakvket omekvs; este E'chus- 
wvt, hvse-vkerkv mohmes komatskekofvn vlaket omekv. 

41 Momen Petvt kicvtes, Pucasè, heyv opunvkv-svho- 
pakv pumen pum punayetske haks, monkat omvlkv 
tis? 

42 Momen Pucaset kicvtes, Cuko-vfastv herome mo- 
met hoporrene, mv epucaset en cuko vtehkvlke ohfvnke 
hayvte, em oketv orof hompetv emvren, estimvt mv te? 
43 Mv vtotkv momèn vfasten, e ka. vlaket eshecat, 
en heres. 

44 Mehenwvn ce kicvkis, Nake ocat sann ohvfastvn 
hayvres. 

45 Momis mv vtotkvt, Ov pucase vlvketv veewices; e 
feke oben maket, vtotkv hunvntake, momen” vtotkv 
hoktyke nafketvn, momet hompet, esket, hacetvn 
vlicecen omat ; 

46 Mv vtotkv e pucase nettv en nene hecekot, momet 
hvse-vkerkv kerrekofvn vlvkvres, momet etetahcet, en 
liketv vkvsvmvkekat vpvken em mellvres. 

47 Momen mv vtotkv, epucase. em eyackvn Kerret, e 
etetakuecet, em eyackv vevkvyen momecekat, tayen 
rukafhoyvres. 

48 Momis mv kerrekate rukafkv oricen momecvtét 
nveomusen rukafhoyvres. Estimvt o estomet sulke 
emhoyat sulken em ”pohohen, estimvt o estomen 


sulken. em wihokvte, matan sensulken em ”pohohvret 
ok, 

49- Totkv ekvnvn ohtotvranit vlakit omis; moment, entis 
vhetket on omat, naken komi haks? 

50 Momis paptiskvn es paptiskaren ocis, momet, pokeko 
vtekat, tayen vc ohyekcet omes ! 

51 Ekvnvn herkvn oh es? emvranet vlaket os, cv ko- 
matske haks?  Monkos, ce kicvkis, momis etenkvpvketv 
mimvn ; 

52 Mucv vtekat cahkepat cuko hvmken vtehket etekv- 
pvkvret ok, tutcenet hokkolen vurvpaken, hokkolet 
tutcenen vnrvpaken. 

53 Erket eppucen vnrvpet tekvpvkvres, momen eppucet 
erken vnrvpen ` ecket echuswvn vnrvpen, momen echus- 
wyt ecken vnrvpen ; ecket emehiwvn vnrvpvres, momen 
emehiwvt ehe ecken vnrvpvres. 

54 Momen este sulkan beren kicakvtes; Vholocet 
hvse-vklatkv aosset kvwapken hecatskof vpakuset, Osket 
svlakes, makatsket os; momen momèt os. 

58 Momen wahvlv hotvle hotalen becatskof, Hiyyet 
ocvres, makatsken, momét omes. | 

56 Mekusapv-vhayvlke toyatskat, sutv ekvnv tepakat en 
heckvn kerratske tayes, momis estoman heyv oketvn 
kerratskeko haks? 

57 Momes, momen estoman ceme mahusåt nake fvccan 
eskerratskeko haks ? 

58 Ce'prapv vpaket fvececv oh ayetskof, vhoyatskof 
heren vketecetskvres, em vnvttetske tetayvren; monkon 
omat, fvececv ehomvn ce huericen, fveceevt este-wvnayv. 
e'nke ofyn ce wihken, este-wvnayvt cuko-yekevn' ce 
"pike witvret ok. 

59 Cem onayis, mvn enkvpaketskeko emunket, to- 
kunawuce cotkus mahat espoke mahen fehketske tvl- 
kusvres. 

SETENTVCKE 13. 

Mv omof Kalvlvlke e catvn Pilvtet em ohnekrickvn 
svpayvte ohfveev em onayakat vpvkakvtes. 

9. Momen Cesvs vyoposket, Mv Kalvlvlke nanvke 
hiyomvken es estemerrakvtet ok, naorkvlke Kalvlvlke 
omvlkv semuntvlvke tates, komatske haks ? 

3 Monkos, ce kievkis; momis cemeu, vkerrickv cti- 
catskekon omat, omvlkatskat matvpomuset ce 'ste- 
merkvkvres. 

4 Monkat pale cenvpohkakat cuko hviwe Silovm ocvte 
oh latke pvsatvte naorkvike Celuslvme fullat omvlkv 
semuntylvke tates, komatske haks ? 

5 Monkos, ce kicvkis; momis cemeu, vkerrickv eti- 
catskekon -omat, omvlkatskat matvpomuset ce ”stemer- 
kvkvres, kicakvtes. 

6 Momen heyv opunvkv svhopakvn opunayvtes; Este- 
hunvnwv hvmket ke-crakko vpe eme pvrko cvpofvn 
vhocken oevtes; momet vlahket, em etten oh hopoyet, 
eshecekates, 

7. Momof pvrko cvpofv vfastvn, Hecvs, ohrolope tutce- 
neu vlakit, heyv ke-rakko vpe em etten vhopoyis, momis 
esheevko munkes; tvevs; estoman. ekvnvn ehvperkvn 
yvmahkuece haks? 

8 Momen em vyoposket, -Pucasó, muev: ohrolopen 
hvtvm wiketsket emunken, vnakvn korrit em vlekwih- 
evrs; 

9 Momen em ette hayen omåt, keres; momis monkon 
omat, mv eryupvn tvcetskvres, kievtes. 

10 Mómen fekvpkv nettvn senekake hvmken estemv. 
hayvtes. 

11 Momen hecvs, hokte puyvfekev yekcetv sumecice 
ohrolope palen cenvpohkaken vpikvte, momet tepv- 
kocket ot, estomet alopotkeko tayat likvtes. 


58  OPUNVKV-HERV LUK COYVTE. 13. 


12 Momen Cesvs hecof, enhuehkvtes, momet, Hokte 
toyetskat, cem enokketv enrecopketskes, kicvtes. 

13 Momen enke oh -wvkhokicvtes; momen moman 
vpakusen lvpotke hahket, Hesaketvmesen vrakkuecvtes. 

14 Momen, Cesvs fekvpkv nettv omof wicecekv sene- 
kake semevpayvt evpvkket vyoposket, Nettv epakat mv 
omof este vtotkvke tayat ocet os; mv omof a vwatsken, 
cem wicecekvs, momis fekvpkv nettv tokon, este sulkan 
kicakvtes. 

15 Pucaset em vyoposket, Mekusapv-vhayv itoyeiskat, 
omvlkatskat fekvpkv nettvn wakv monkat corakko-wakv 
ehuten vwonakvten enrecopet, hvlahtet eskuecetvn svpe- 
yatskeko haks? 

16 Momen heyv hokte, Eplehame e'chuste, hecvs, heyv 
ohrolope palen cenvpohkake oren Setvne wvnayvte, 
fekvpkv nettvn bere wvnakv enrecopkeko taye haks? 
kicvtes. 

17 Momen, heyv nanvken mahkof, vnrapvlke omvlkv 
vlsvke haken, este omvlkvt afvckakvtes, nake rakrvke 
eme eteropotten momakvten. 

18 Momof makvtes, Hesaketvmese em ohmekketv nake 
omé haks? momen nake es vhopayar bake? 

19 Mvstv enerkvn estet ehset, eme cvpofucen vwibken, 
hontet, eto rakke haken, hvlwe fuswv elvecen oh vpokes; 
mv omét os. 

20 Momen hvtvm makvtes, Naken Hesaketvmese em 
ohmekketv es vhopayar haks ? 

21 Espakkueckv hoktet cahwet, hockvte vkerkv tutcene 
ofvn ehen, oce munken omvlkvt pakkés; mv omét os. 

22 Momen estemvhayet tvlofv tolofuce tis eteropottet, 
Celuslvme fycevn ayvtes. 

23 Momof hvmket kievtes, Pucasö, hesahokvranat nv- 
comuset ome bake? Momen kicakvtes ; 

24 Vhauke cotkan esceyetvn vcevllvkes; ce kicvkis, 
Sulket esceyetvn hopoyis, umvkekaret ok. 

25 Cuko-pucase akvwvpiket, vhauken vkhottehpof, fet- 
tvn svpaklet vhauken vnvfketvn vlicecet, Pucasö, Pu- 
casó, pun hvwecys; makatsken omat, momen vyoposket, 
Ce kérrvkot, estvmvn awatskat kerrvkos, ce kicvken 
omat ; 

26 Momof, Ce homvn hompét, eskeyvtes, momen pum 
etvlofv etehoyvnkvn  mvhayetskvtes, maketvn vlice- 
catskvres. 

27 Momis makvres, Ce kievkis, ce kerrvkot, estvmvn 
awatskat kerrvkos; v'nkvpvkvkes, holwvyeckv vtotkvike 
omvlkatskat, 

28 Hvkihketv momet enute setekketvt ocvres, Ep- 
lehame, Iseke, Cekvpe momen owalvlke omvlkv Hesa- 
ketvmese eme tvlofv vpoken hecatsken, centake "sec 
ossihocof, 

29 Momen hvsossv-fvecev, momen  hvsaklatkv-fvecv, 
honerv-fvcev, momen wahvlv-fvcevu a vwet, Hesaketvmese 
em etvlofvn vpokvres. 

30 Momen hecvkes, enhvteceskv taranat espoket ocakes, 
momen espoke taranat enhvteceskvt ocakes. 

31 Mv nettv etvwvn Falvsevlke vpvlwvt en yicet, 
Osiyet, yvmvn enkvpvkvs; Helot ce ”lecetvn komekv ; 
kicakvtes. 

32 Momen, Vpehyet, mv culvn em onvyvkes, Hecvs, 
mucv-nettvn momet pvksen puyvfekev holwvhokan sos- 
sicit, enokketvn wicecis, momen mettv svtutcenan es vm 
pokvres. 

33 Momis muev-nettv, pvkse momet rempvksen yvkv- 
pvranvyet os; Celuslvme en lvpvtken owalvt sumkvre ` 
monko tayet omekv. 


34 Celuslvmé, Celuslvmé, owalvlke pvsatetskat, momet 
Muskokee N. T, 14 


60  OPUNVKV-HERV LUK COYVTE, 14. 


mv ec ohtothoyat cvto es nafketskat; etewole estomusen 
tottolose e'chustakuce tvrpv eleov wvieloyat omën cen 
hopuetake vteloyykvye tayvtes, momen cemoet komats- 
kekvnks ! 

35 Hecvs, cen cuko tvnken cem wihokvkes. Momen 
mehenwvn ce kievkis, Mucv vtekat cv hecatskekon, Pu- 
case hocefkv ofv vlakat vkvsvmket os, makatske nettv 
vlahke tvlkvres. 


SETENTVCKE 14. 


MoMEN mome ocvtes, fekvpkv nettvn tvkliken hompv- 
ranet, Falvsevlke enhomvhhotvlke hvmkat en cukon 
eceyof, vketecakvtes. 

2 Momen hecvs, hunvnwv hvmket ena pakketv es 
enokket ehomvn likvtes. 

3 Momen Cesvs vyoposket, vhakv-hayvlke momen Falv- 
sevlken, Fekvpkv nettv omof make wicecetv fvccvt o 
haks? kicakvtes. | 

4 Momen naken makvkekates. Momen ehset, em 
wicehcet, vyecicvtes; 

5 Momet em vyoposket, Ece ”pakvkat estimvt, corakko- 
wakv monkat wakv tis vksufkan cem vk latkvken omat, 
moman vpakusen, fekvpkv nettv omof tis, ossibcetskeko 
te? kicakvtes. ` 

6 Momen heyv nanvke ohfvecvn em vyoposkvkeko 
tay vtes. 

7. Momen enhuehhokan opunvkv-svhopakvn punaya- 
kvtes, estomön tektvnke. svmmomvkus mahan enhopo- 
yaken hecof; kicaket, | 

8 Etepvyetvn este estomet ce'nhuehken omat, tektvnke 
svmmomus mahaten lihketskvs, Hunvnwv es cen hvlwe 
tis enhuehke witvtet ok; 

9 Momen mv tepakatske -ce'nhuchkykvte vlaket, Tek- 

tvnke heyv hunvnwvn emvs, ce kicen, vlsuset tektvnke. 
kvnévpe mahan liketvn vlicecetskvres. 

10 Momis ce'nhuehhohkof, ayet, tektvnke kvnevpe 
mahan likvs, mv ce'nhuehkvtet vlakof, Vn hessé, 
senhvlwen vcemkvs, ce kicvren; momof ece "paket hom- 
pakat ehomvn vkvsvmkv ocetskvres. 

11 Estimvt o estomet e hvlwecat kvnevpuehocen, es- 
timvt e kvnovpuecat hvlwehocvret ok, 

19 Momof e'nhuehkvteu em punayet, Fvccvlike hom- 
petv, monkat yafke hompetvn hayetskof, cen hessvlke, 
monkat ce tecakkakat, monkat ce 'nahvmkvlko, monkat 
ce "woliev nakocvlké enkohihketskvs ; mometsken omat, 
mvt ce ”nhuehkaken, feketvt cem oce witvret ok 

13 Momis hompetv-rakkon hayetskof, estemerrvike, 
pvlvlakat, yvkvpvkekat heevkekat esyoman enhuehkets- 
kvres; 

14 Momen cen hervres; éem fekvkeko tayekv; momis 
facevlke aenkvwvpketv omof, cem fehokvret ok, kicvtes. 

15 Momen vpvke hompakat hvmket, heyv nanvken 
pohof, En heres, Hesaketvmese em  etvlofvn tvklike 
hompvranat, kicvtes. 

16 Momen: kievtes, Hunvnwv hvmket, yafke hompetv- 
rakkon hayet, sulken enhuehkvtes : 

17 Momen, Vwvkes; hiyomat nanvke omvlkv tetakes, 
yafke hompetv orof, em vtotkvt enhuehhokan kicvkvren 
vtotvtes. 

18 Momen omvlkvt temvpvlwvn seokepkv hayetvn 
vlicecakvtes, Ekvnv: tvcken nehsit, erhecvranvyet os; 
vm etektynecetskvren ce'nkusapis, enhvteceskat kiev- 
tes. 

19 Momen hvmkat, Wakv-vtotkv ”mohtvkhatvke cahke- 
pen nesvyet ot, abyit eskerrvranis ; vm etektvnecetskvren 
ce'nkusapis, makvtes, 

80. Momen etvt, Hokten epayikv, ayvko tayes, ma- 
kvtes. 

21 Momen- mv vtotkv vlahket, heyv nanvken e pucasen 
kerkuecvtés.  Monkv enko-pucase evpakket, Lvpken 
tvlofvn etehoyvnkv tvptahan momet lopuckusan osiyet, 
estemerrvike, pvivlakat, yvkvpvkekat turhecvkekat esyo- 
man yvmvn svtes, kievtes. 

22 Momon em vtotkvt, Pucasö, naken momekvs, ma- 
ketskat, mohmes, momen tektvnke emunkes, kicvtes. 

28 Momen pucaset, Nene tvleme momet eto-lane to- 
hopke vlkan osiyet, a'scehuecvs, vn cuko fvcke taren, 
vtotkvn kicvtes. 

24 Ce kicvkikv, My hanvntake enhuehhokvte hvmkusis 
vn hompetv-rakkon lahsekos. 

25 Momen este sulsoke mahet vevkvpeyvtes; momen 
ehfulotiket, kicakvtes, 

26 Hunvnwv estomet e'rke, ecke, ehiwv, hopuetake, 
etecakkat esyomat, momet ohvtvlakat en hesaketv tis 
enhomecekot, ve oh aten omat, vn kerrepv haketr 
umeko tayes. 

27 Momen estimvt o estomet, em etohweklepkvn MARS 
ve vevkatekon omat, vn kerrepv hakety umeko tayes. 

28 Estit ece “pakvkat cuko-hvlwat bayetvn. komat 
nanvke es poye tetazyen ocat kerretvn komet, enhvteceskvn 
lihket, enrahkva vhonkrtekare te? 

29 Monkon omat, em wakkv wvkecof, poyeko tayen 
omat, hecakat vtekat vpelicetvn vlicecabke wites, 

30 Heyv hunvnwv cuko hayetv vlicehcet, poyeko 
tayvtes, makaket, 

81 Monkat mekko estvt, mekko etimvn horre en hayv- 
ranen omat, ctikpe-rakko palen evpayet, mv cukpe-rakko 
pale hokkolen evpayet vivkvranan vnrvpetv en yekcepe- 
tetayat, enhvteceskvn lihket, ohvkerricekat haks? 

32 Momet monkon omat, hvmkat hopvye heren are 
emunkof, opunvkr-es-fullviken ` vtotet, herkv hayetv 
. etektvnken em 'pohes. 

33 Matepomen ece 'pakvkat estimvt o estomet nake 
omvlkvn ocat wikekon omat, vn kerrepv haketv umeko 
tayes. 

34 Okevnwv heret omes, momis okevnwvt en yekce en 
sumkvten omat, naken es svpvtecvr haks? 

35 Ekvnv monkat svlekwicetv vtelokat tis en lopicekos, 
momis etvn vpvlvthoyes. — Ehveko es pohetv ocat 
pohekvs. 


SETENTVCKE 15. 


Mowor evtokunawv-vteloyvlke naorkvlke esyomat 
omvlkvt em apohicvranet vnakuecakvtes. 

2 Momen Falvsevlke cokv-hayvlke esyomat ecayet, 
Heyv hunvnwv maorkvlke evpayet, vpaket hompes, 
makakvtes. | 

3 Momen, bere opunvkv svhopakvn es opunayet, ki- 
cakvtes, 

4 Eco 'pakvkat este-hunvnwv estomet yvpefikv eukpe 
hvmken ocet, hvmken sumecicen omat, pale ostvpake 
ostvpohkakan vnrvwvn wihket, mv sumkan er hopoyat 
hopoye emunket eshecekar haks? 

5 Momen eshehcof, es afvcket e foluwvn oh wykeces, 

6 Momet e hute vlahkof, en.hessvlke em “vwolicvlke 
esyoman enhobiket vteloyes; Vc vpaket afvckepvkes ; vn 
yvpefikv sumkvte eshecit omikv, kicaket. 

7 Ce kicvkis, Matvpomen este naorkv hvmke em vker- 
rickv eticat . hvlwe tvlofyn este faccvlke pale ostvpake 
ostvpohkake em vkerrickv etickv en sekar tayan seri- 
hoyvnen oh afvehokvres. 

8 Monkat hokte éstyt, PE Xu ocat, hvmken 

sumecicen omat, kulken kulehcet, cukon paset, momet 
vwicecekot hopoyet'emunket eshecekar haks? 

9 Momet esheheof, en hessvlke momet vwolicvlke 
enhohiket vteloyet, Ve vpaket afvckvkes, tenelyv sume- 
cicvyvten eshehcikv, maket os. 

10 Matvpomen ce. kicvkis, Hesaketvmese em encelvlke 
ehomvn naorkv hvmke em vkerrickv eticat oh afve- 
hokes. 

11 Momen makvtes, Hunvnwv hvmket eppuce take 
hokkolen oevtes: 

12 Momen esmvnettat erken kicvtes, Cv’ rké, nake cynake 
taranat v'mes. Momen em'vhesaketvn em etekvpievtes. 

13 Momen nettv vnvcomekot hoyanof, eppuce esmv- 
nettatet omvlkvn vtelohyet, ckvav hopvyen. ayvtes, ino- 
met mvn yvmahket hueret, en nakockv sumecicrtes. 

14 Momen omvlkvn yvmahkueheof, elauko rakke mv 
ekvnvh kvwapken, enkusvpketvn vlicecvtes. 

15 Momen ahyet, mv etvlwv en tvsekiyv hvmken er 
vpakvtes; momen eme evpofvn vtotvtes, sukhvn Bes 
kuecvren. 

16 Momen tvlakohake sukhv hompaken e nvrke es 
fvcecetvn eyacen, estimvt emekates. 

17 Momen e vkerricof, Vtotkvlke ev'rke pvlvte sulket 
tvklike em etetaye semüntvlen ocake tat, vnet elaukot ev 
'Ivranus ! 

18 Alihkit, ev'rken oh vyares, momet, kicares, Cv'rke, 
hvlwan vnaorkit, momet ce homvn naorkis, 

19-Momen ohvtvlakat ce'ppuce cv kihoce tayat heretv 
orvkos, cem vtotkvike pvlaketskvte hvmke emén cv 
hayvs, kicares, kicvtes. 

20 Momen alihket, e'rken em vlakvtes Momis hopvye 
here emunken e'rket hecet, em merrvtes, momet letiket, 
e nokwvn oh latket, afvnkvtes. 

21 Momen eppucet, Cv'rkö, hvlwan vnaorkit, momet ce 
homvn naorkis, momet ohvtvlakat ce'ppuce cv kihoce 
tetayat heretv orvkos, kicvtes. 

22 Momis erket em vtotkvlken em. punayet, Kapv here 
mahan esawet, vececvkes; momet estenkewesakpikvn 
e'nken em ”piket, estelepikv e'len em vtehvkes; 

23 Momet wakuce nehicvkvten yvmvn esyicet, elecvkes ; 
momen hompet, afvckvkeres ; 

24 Heyv cv'ppuce elvnket, hvtvm ahesaket; sumkvn- 
kis, kutum hecket omekv, kicakvtes, Momen afvcketvn 
vlicecakvtes. 

25 Momen e'ppuce veulicat ovpofvn arvtes; mo- 
met cukon vwolicof, hayeckv momen opvnkvn pohv- 
tes, 

26 Momen vtotkv hvmken enhohiket, Heyv ` nanvket. 
naken oke haks? kicet em ”pohvtes. 

27 Momen kievtes, “Tecakketskat vlvkes; momen 
ce'rket wakuce nehicvkvten elehces, évfeknet. momet 
temvpoken evpayekv. 

28 Momen cvpakket, eceyetyn eyacekates ; monkv e'rket 
aosiyet, eceyvren e'nkusapvtes. 

29. Mamen vyoposket, e'rken kievtes, Hecvs, heyv ohro- - 
lope sulken cem vtotkit, eem vhakv tis tohwvlvpkvyvtè 
sekos; mont omis, vn hessvlke vpake: afveketv hayvye 
tetayat cowatuce tis v/metskvi sek's ; 

30 Momis heyv ce'ppuce, hoktvke. hoktarvke vpaket 
cem vhesaketv cem lokvte, er vlahkan vpakusen, wakuce 
nehievkvten em elehcétskes. 

31 Momen. kicvtes; Cv'ppuce, estofis ve vpaketskes; 
momen evnake omvlkv cenake tes. 

32 Afvcketv hayet, afvckvkeyvre herises, heyv etecak- 
ketskat 'elvnket, hvtvm ahesaket; sumkvnkis, hvivm 
hecket omekv. 

SETENTVCKE 16. 


Momen en kerrepviken em punayet, Este nakoce hvmket 
cuko-vfastvn oce tates; momen mvt, Cen nakockv cen 
yvmahkuecvtes, kiceé em opunvyehocvtes. 

9 Momen enhohiket, Naket estomen bere make' ec 
ohfveev pohit omi haks? estomen. cuko vfastetskvten e 
ohonvyvs; ohvtvlakat cuko-vfastv hueretskeko tayekv, 
kicvtes. 

3: Momof ceuko-vfastv eme ofvn  opunayet, Naken 
estomvranvya? cv pucase: cuko-vivstetv ve vkonahekv ; 
korrvko tayes; momet nak vpohetv tat. yc viset os. 

4 Naken estomvranvyat kerris, cuko-vfvstetv ve ossi- 
hoeof en cuko take ofvn cv yvpayvkvren, makvtes. 

5 Monkv e pucase vhuericakat vtekat enhuehkvtes, mo- 
met enhvteceskvn, Nvcomen ev pucase ece ”huericet o 
haks? kicvtes. 

6 Momen, Olefv neha vkerkv cukpe hvmken, makvtes. 
Momen, Cen nakcokv eskerkvn ehset, lvpken lihket, pale 
cahkepen coyvs, kicvtes. 

7 Momet etvn kicvtés, Cemeu, nvcomen e chel 
haks? Momen, Teleko vkerkv cukpe hvmken, makvtes. 
Momen, Cen nakcokt eskerkvn ehset, pale. cenvpaken 
coyvs, kicvtes. 

8 Momen epucaset cuko-vfastv fvecekan vkvsamvtes, 
hoporrenuset momecvtet ok; yvmv ekvnv hopuetake en 
hesaketv ofvn hvyayvke en hopuetake " sen hoporrenvket 
omekv. 

9 Momen ce kievkis, Nakockv fveceko ocakat etero- 
potten ^en hessvike taken hayvkes; nakockv ece ”nahof, 
vpoketv 7uksv-sekon ce yvpayvkvren. 

10 Estimvt cotkus mahat ohfveev heromet on omat, 
sulkat tis ohfvecv heromet 05; momen cotkus mahat ohfve- 
ev estit fvecekon omat, sulkate ohfvcevu fvecekot os. 

11 Monkv nakoekv fvecekat ohívcev ce heromvkekaten 
omat, estimvt nakockv mehenwan cem wikvkvr haks? 

12 Momen este-hunvnwv etv enake obfveev ce heromv- 
kekaten omat, estimvt cenaken ce'mvkvr haks ? 

13 Vtotkv estomet epucase hokkolen em vtotkeko tayes ; 
hvmken en homecet, momet hvmkan vnokecvret ok; 
monkat hvmken. hvlatet, momet hvmkan vhepakvret ok. 
Hesaketvmese nakockv. eshokkolen em vtotketv umats- 
keko tayes. ; 

14 Momen Falvseylket, nakockv eyacvket omet, heyv 
nanvke omvikvn pohaket, vpelicakvtes. 

15 Momen kicakvtes, Cemetake este ehomvn e fvcce- 
cakat toyatskes; momis Hesaketvmeset ce feke taken 
kerres; nake este vpvke vrakkuehocat Hesaketvmese 
ehomv enhomeckvt omekv. 

16 Vhakv momen owalvlke emunken Canet vlakytes ; 
mv vtekat Hesaketvmése em ohmekketv "serkenvkhoyen, 
este omvlkvt vyekcet esceyet os. 

17 Momen sutv ekvnv tepakat sumhoke tayat yek- 
cekon, heyv vhakv ofv satkv cotkusat hvmke tis sumkat 
mit yekcet os. 

18 E ”hiwvn wihket, etvn epayat vtekat hoktaret 0s; 
momen ehe wikvten epayat vtekat hoktaret os. 

19 Este-hunvnwv nakoce hvmke tates, acevke okholatte 
hvnvwelv telekmuse tepakan accet, nettv omvlkvn hom- 
petv-rakkon ocet, here mahen likvtes ; 

20: Momen nakvpohv hvmket, hvmkv lekhowet, Lisvle 
hocef ket, 

21 Momet hompetv wokucke este makoce em ohhom- 
petv a pvlatkat hompihocvre eyacen, en tohopkvbauken 
vwvkechoyvtes; momen ohvtvlakat efvt yicet, lekhowan 
en lasakvtes. 

22 Momen mome oevtes, nakvpohv ehlen, encelvlket 

Eplehame e hokpen svpeyvtes: momen nakoevt ehlen, 
herihocvtes. 

23 Momet estemerkv buten estemerkèt, en renakv 
kvwapet, Eplehame hopvyen hecvtes, momet Lisvlet e 
hokpe ofvt on. 

24 Momet huehket, Eplehamecv'rke, vm merrvs, momet 
Lisvle vtotetsken, enke-wesakv eyuksvn uewvn vk cak- 

Å 
hehcet, cv tulaswvn es vn kvsvppuecekvs; Kar fenke 
ofvn cv "stemerrekv, makvtes. 

25 Momisem Eplehamet kievtes; Cv'ppucé, cen hesa- 
ketv. ofr nake herake cen hecken, matvpomet Lisvle 
nake holwvhokat en heckoten vkerrievs; momis hiyomat 
emahlvpvtken, cemet ce ”stemerkes. 

26 Momen heyv nake omvlkv ohvpakat, ceme esyo- 
meyat pu tenrvwv sufke rakke vkueyihoceko tayat oces, 
momat yvmvn enkvpaket tohtiyehcet, ec oricetvn koma- 
kat momvkeko tayes; momen ce'nkvpaket a ep oh vwetv 
komat tis momvkeko tayes. 

27 Momen makvtes, Cv'rke, monkv cv'rke buten vtotets- 
kvren ce'nkusapis; 

28 Tecakkvyat cahkepen ocikv; heyvn en piss 
entakeu heyv estemerketv ocan: wd die, 

29 Eplehamet, Moses owalvlke esyoman ocakes; mvn 
em apohicvkekvs, kicvtes. 

30 Momen, Monkos, Eplehame cv'rke toyetskat ; momis 
hymket pvsatkan a kvwapket oh ayeu omat, vkerrickvn 
eticvkvres, makytes. 

81 Momen, Moses owalvlke esyoman em vpohicvkekon 


omat, pvsatkan a kvwapkat tis vkvsvmepuecvkeko tayet 
Otnes, kievtes, 


SETENTVCKE 17. 
Momen en kerrepvlken kicakvtes, Elentappueckv yievke- 


karemonko tayet omes, momis en holwakes, mv este 
omecicen yicat'! 

2 Heyv lopucke hvmkat elentappuecekon, emfolotkv en 
evtot e nokwv vtvriken, uehvtkv vk wihokat mit én heret 
08. | 
3 E vketeevkes; Tecakketskat ece ”naorken omat, 
em ysehvs; momet vkerrickv eticen omat, es em 
wikvs, 

4 Momen nettv hvmken kolvpaken ece ”naorken, kolv- 
paken nettv hvmken a ec oh fulotket, Vkerriekvn eticis, 
maken omat, es em wikvs. 

5 Momen vpastelvlket, Vkvsvmkvn pum ohvtvlvyvs, 
Pucasen kicakvtes. 

6 Momen Pucaset makvtes, Vkvsvmkv mvstv enerkv 
hvmke omön -ocatsken omat, heyv eto sekvmin hocefkan, 
Yvlonkv es cupeniket, uehvtkvn vk vhockvs, kicatsken, 
cem vpohievres. 

7 Momis estimvt ece "pakvkat, vtotkv .cvpvyeckv, mon- 
kat wakv-hompvkueckvn vrecievten, evpofvn ra.atan vpa- 
kusen, Ahtet. hompvs, kicvr bake? 

8 Momis, Nake hompvye tayat tetakuchcet, sewvnaket, 
hompet eskvyof vm vtotketsken, mv hoyanat, hompet 
esketskvres, min kicekare te? 

9 E pucaset, mv vtotkv nanvke kicvte momecat 
svrahkvn, Ce ”kvsamis, kievre te? Monkos, komis. 

10 Cemeu maivpomen, nanvke ce kievkvte omvlkvn 
momehcatskof, Vtotkvlke lopievkeko toyes; nake mo- 
mecvraneyvten momèces, makvkvtevs. 

11 Momen mome ocvtes, Celuslvmen ayof, Semelev 
momen Kalvlen teropottvtes. 

12 Momen tvlofuce hvmken eceyof, este-hunvntake lepv- 
vlke palet a vnrvpet awet, hopvyen svpaklvtes ; | 

18 Momet em opunvkv en haken kvwvpaket, Cesvs, 
Mvhaya, pum merrvs, makakvtes. 

14 Momen hecakof, Vpehyet, plestylken e hecievkes, 

kicakvtes. Momen mome ocvtes, vpeyof, en hvsvtha- 
kvtes. 

15 Momen hvmket, em wiken. hecof, er a fuliket, 
opünvkv en hake yekcen Hesaketvmesen 'svrakkuecvtes, 

16 Momet e'le vnakvn e turofvn oh lvtiket, vkvsamvtes ; 
momet Semélevlket omvtes. 

17 Momen Cesvs vyoposket kicvtes, Palet en hvsvthaket 
omekisa? momis ostvpakat ta? 

18 Hesaketvmese vrakkuecvrane er a fulecat Ree, 
kon, heyv tvleporv tvlket vrakkueces, kievtes. 

19 Momét, Akvwvpiket, vyepvs;. cem . vkvsvmkvt ce 
hesayehces, kicvtes. 

20 Momen Falvsevlket Hesaketvmese em. ohmekketv 
estofvn vlvkvranet omat em 'pohakof, em vyoposket, 
Hesaketvmese em ohinekketv heckv heret vlvkekot os; 

21 Momen, Yvmvn hecys! monkat, Vsvn hecvs! ma- 
kvkekarés, hecvkes, Hesaketvmese em ohmekketv ece 
'pikvket omekv, kicakvtes. 

22 Momet en kerrepvlken kicakvtes, Nettvt ocakvres, 
este E'chuswv en nettv. hvmken hecetvn komatskis, 
hecatskekares. 

23 Momen, Yvmvn hecvkes: monkat, Vsvn heevkes:. 
ce kicvkvrés; oh vpehyatskvs, momet vekse 
kvs. 

24 'Vtoyehvtte sutv elecv a vtoyehattet etvn er 
a hvyayicés, sutv eleevn, mv etvpomen este E'chuswy. 
taret ok, en nettv omof. 

25 Momis heyv oreko munken nanvke sulken es 
estemerkvres, momen heyv este honvpse etvn yvhepv- 
kvkvres. 

26 Momen Noe en nettv take tate etvpomvres, este 
E'chuswv en nettv take omof. | 

27 Hompaket, eskaket, etepayaket, etepvyepuecaket 

emunken Noe perro-cuko eceyvte nettv orvtes, momen 
uelauket vlahket, omvlkvn sumecievtes. 

28 Momen Lat en nettv take tate etvpome tares; hom- 
paket, eskaket, nesaket, wiyyaket, vhocaket, cukon 
hayakvtes ; 

29 Momis mv nettv Lat Satvmen ossvte etvwvn 
totkv momet tohottoplane hvlwen a osket omvlkvn su- 
mecievtes. 

30 Mv ome tares, este E'chuswv e heckuece nettv 
omof, 

31 My nettv omof cuko onvpv oh. liket, enake cuko ofv 
ocen omat, cvwvranet ahvtvpikats; momen matvpomen 
evpofv arat fulikats. 

32 Lat e hiwvn ce hohsvkates. 

83 Estimvt en hesaketvn vcayecetvn hopoyen omat, 
sumecicvres; momen estit en hesaketv sumecicen omat, 
veayecvres, ` ` 

34 Cem onayvkis, Mv neren hunvntake hokkolet 
topv hvmken eten wvkhoken, hvmken eset, hvmkan 
wihokvres. 

35 Hoktvke hokkolet tepvket emfolotvkvres; hvmken 
eset, hvmkan wihokvres. 

36 Hunvntake hokkolet evpofvn welakvres; hvmken 
eset, hvmkan wihokvres. 

37 Momen em vyoposket, Pucasè, estvmv tar bake? 
kicakvtes. Momen, Estvmv ena ocen omat, mvn Ivmhet 
vtelokvres, kicakvtes. 


SETENTVCKE 18. 
Momen este estofis emekusapet, hotosvkekaren opunvkv- 
svhopakvn “sem punvyakvtes; 
2 Hvmmaket, Tvlofv hvmken fvececv inlet Hesake- 
tvmesen em penkvlekot, este tis vrakkuece sekat likvtes, 

3 Momen mata tvlofvn. oye hoktet arvtes; momet em 
vlaket, Vc vnrapvn vm ohfvececvs, makvtes. 

4 Momen ”mapohicetvn komekat oketvt hoyanvtes; 
momis renyupvn ème ofvt, Hesaketvmese en cv penkv- 
lekot, este tis vrakkuecvkot o estomis, 

5 Heyv oyen em ohfvececares, cv naoricekv, momvkon 
omat, tewole vlakat ev hotosihce witet omekv, makvtes. 

6 Momen Pucaset makvtes, Fvececv fvcceko nake ma- 
kan pohvkes.. 

7 Momen Hesaketvmeset, hofunen ”mehaket o estomis, 
enake enhopoke neren nettvn oh huehkakat em obfve; 
cécvkekare te ? 

8 Ce kievkis, Lvpken em ohfvececvkvres. Mome esto- 
mis este E'chuswvt vlakof, vkvsvmkvt ekvnvn oh ocen 
eshecvre te? 

9 Momen este, Pu fvcevket omès, komet, eme ofvn 
vfekrakket, vpvltaken enhomecakat fullaten heyv opunv- 
kv-svhopakvn "sem punvyakvtes; 

10 Este hokkolet cuko-veakan cukolakvtes, emekusv- 
pvranet; hvmket Falvsevlket omen, hvmkat tokunawv- 
vteloyvt omvtes. 

11 Falvsevlket hueret, hvmmaket eme ofvt. emeku- 
sapvtes, Hesaketvmese toyetskat, este vpvltake, fvcceko 
vkonahvlke, fveevkekat, hoktarvlke momen heyv toku- 
nawv-vteloyv tis omvkat svrahkvn ece "kvsamis. 

12 Nettveakuce hvmkat em ofv vhokkolvn eelvwecit, 
nake ocvyat vtekat tekvpvke espalan fekvyet os. 

13 Momis tokunawv-vteloyv, hopvyen hueret, hvlwen 
vnvtvksetv taten komekot, e hokpen oh naf ket, Hesake- 
tvmesé, naorkv toyvyat vm merrvs, makvtes. 

14 Ce kicvkis, Hvmkat- fvccekon, heyv hunvnwv mit 
fvecet en cukon vk hvtapkvtes; estimvt e hvlwecat 
kvnevpuehocen, estit e kvnevpuecat hvlwehocrret ok, 

15 Momen momof hopuetakucen celayvren 'sen yica- 
kvtes; momen enkerrepvlket hecakof, em vsehakvtes. 

16 Momis Cesvs enhuehkakvtes, hvramaket, Hopue- 
takuce ve oh vwepvre em etektvnecet, em vsehhatskvs; 
mv omakat Hesaketvmese em ohmekketvt omekv. 

17 Mehenwvn ce kicvkis, Estimvt o estomet hopuewuce 
omét Hesaketvmese em ohmekketv eenakuecekon omat, 
estomet ecehyekos. 

18 Momen. semevpayv hvmket em 'pohet, Mvhayv ` 
heretskat, hesaketv yuksv-sekon epoyaret, naken estomare' 

te? kicvtes. 

19 Momen, Cesvs kicvtes, estoman here cv kicetske 
haks? herat hvmkusis sekos, Hesaketvmeset omekon 
. omat, 

20 Vhakv palan kerretskes, Hoktahretskvs, Elehcetskvs, 
Horkohpetskvs, Fveceko akeriyetskvs, Ce'rke ce'ckeu 
vrakkueevs. 

91 Momen, Heyv omvikvn er mvnettusvte vteke vfaste 
vtecicvyvtes, makvtes. 

22 Momen Cesvs, here nanvken pohof, Nake hvmket 
cem vhoske emunkes ` nanvke ocetskat omvlkvn wiyyet, 
estemerrakan emvkvs, momet hvlwe ofv nake ocetskvres ; 
momet ahtet, ve vevkvyvs, kicvtes. 

23 Momen beren pohof, efeknokke hervtes; nakoce 
mahet omekv. 

24 Momen Cesvs, efekenokke mahat hecof, Motiver wet 
nakeockv ocakat Hesaketvmese ohmekketv esceyetv en 
yekevke tares! 

25 Rvece-kuphe esropottv e turwv ropottat en yekce 
mahekon, este enakoev mimvt Hesaketvmese em ohmek- 
ketv eceyetvt en yekcet ok, makvtes. 


26 Momen pohakat, Monkv estimvt hesake taye haks? 
makakvtes. 

27 Momen, Nanvke este em momvkeko tayat Hesake- 
tvmese em momvke tayes, makvtes. 

28.Momof Petvt, Hecvs, nanvke omvlkvn wihket, ece 
'evkfullés, makvtes. 

29 Momen, Mehenwvn ce kicvkis, Estimvt Hesaketv- 
mese em .ohmekketv vrahkvn cuko, eckvlke, etecakkakat, 
ehiwv, hopuetaké esyoman wihket, 

30 Hiyome tan sulke erohvtvlvken, momet ekvnv vlvkv- 
ranan hesaketv yuksv-sekon epoyvranekat sekot os, 
kicakvtes. 

81 Momof pale hokkolohkakan evpahyet, Hecvkes, 
Celuslvmen vpeyés, momen este E'chuswv opunvyece 
owalvlke coyakvte omvlkvt sohfvckvkvres ; 

32 Centilvlken em wihohken, ont nakhayekot, enho- 
mecken celayet, ohtof ket, 

33 Tepket, elecvkvret ok; momen hettv. svtutcenan 
hvtvm akvwvpkvres, kicakvtes. 

34 Momen bere nanvke hvmkusis kerrvkekates; heyv 
maketv em ehkvket omen, nanvke 'sem punahoyat kerrv- 
kekates. 

35 Momen mome oovtes, Cvleko tulofvn vwoliheof, 
este-hunvnwv turhecekat nakvpohet, nene vfopken li- 
kvtes ; 

36 Momet, este sulkat hoyvnecen pohof, Naken oka? 
maket vpohvtes. | 

37 Momen, Cesvs Nasvlvlket hoyanet os, kicakvtes. 

38.Momen huehket, Cesvs, Tewe E'ppucö, vm merrvs, 
makvtes. 

99 Momen homvn vpeyakat em vsehahwtes, cvyayv- 
kvren; momis svheremahen huehket, Vm merrvs, Tewe 
E'ppuce, makvtes. 

40. Momen Cesvs, a ”soh vwhoyvren maket, huervtes , 
momet, vwoliheof, em ”pohet, 

41 Naken ce ”stomecaren kometske haks? makvtes. 
Momen, Pucasè, renakvt vn heckate ! komis, makvtes. 

49 Momen Cesvs, Renakvt cen heckekvs; cem vkvsvm- 
kvt ce hesayehces, kievtes. 

43 Momen moman vpakusen renakv en heciken, Hesa- 
ketvmesen vkvsamet, vevkayvtes; momen este omvlkvt, 
hecakof, Hesaketvmesen vkvsvmakvtes. 


m 


SETENTVCKE 19. 


Mowzx Cesvs, Cvlekon ecehyet, tehoyanvtes. 

2 Momen hecvs, este-hunvnwv Sakevs hocefket, toku- 
nawv-vteloyvlke enhomahtvt, nakeocvt omet, 

3 Estit o haks? komet, Cesvs hecetvn komvtes; mo- 
mis este cekfat omecicen heceko tayvtes, kocoknuset 
omekv. 

4 Momen hecvranet, homvn v letiket, sekvmin vcem 
kvtes; mvn Cesvs hoyvnvranekv. 

5 Momen Cesvs men rorof, vnvtvkiset, hecvtes, mo 
met em punayet, Sakevs, lvpecicet ahvtvpkvs; mucv-net- 
tvn cen eukon vfekhonnvranvyat tvlket omekv, kicvtes. 

6 Momen lvpecicet ahvtapket, afvcket evpayvtes. 

7 Momen hecakof, omvikvt ecayet 'setempunahoyaket 
Este holwvyecv em oh hvyvtkvranet ayes, makakvtes. 

8 Momen Sakevs hueret, Pucasen em, punayet, Hecrs, 
Pucasè, nake oévyat en nvrkvpvn estemerrakaten emvyet 
os; momet este estomen oh laksit, naken vkonahvyvten 
omat, osten ohfulhuecis, makvtes. 

9 Momen Cesvs em .punayet, Mucv-nettvn vhesaketvt 
heyv cukon vlvket os, emeu Eplehame e'ppucet omekv : 

10 Este E'chuswvt sumkvten hopoyet, hesayecvranet 
vlvket omekv, makvtes. 

11 Momet, heyv nanvken pohakof, ohvtvlaken opunayet, 


| opunvkv-svhopakvn opunayvtes, Celuslvmen vwolicekv, 

momen Hesaketvmese em ohmekketvt lvpken heckvres, 
komakat svrahkvn. 

12 Monkv hvmmakrtes, Este vrakke hvmket ekvnv 
hopvyen ayvtes, ohmekketvn en heciken, rvlvkvranet. 

13 Momet em vtotkvlke palan enhohiket, tokunawv 
vtarkv palen emakvtes, Es vtotkatske emunken, rvlvka- 
res, kicaket, 

14 Momis em etvlofvlket, enhomecaket, punvkvn yu- 
pyn ohtotet, Heyv hunvnwv ep ohmekkvren komökot os, 
makakvtes, 

15 Momen mome ocvtes, ohmekketvt en heciken, 
rvlahkof, heyv .vtotkvlke tokunawvn  emakvte este 
vrahrvkv esyoposke estomuse ohvtvlvyakvte kerrvren, em 
enhuehhokvren makvtes. 

16 Momof enhvteceskat vlahket, Pucasè, cem vtarkvt 
vtarkv palen ohvtvlayet os, makvtes, 

17 Momen, Heres, vtotkv heretskat; nake nvcomuse 
oh herometskvtet omekv, tvlofv palen ohfvnket yekcetvn 
ocetskvres, kicvtes. | 

18 Momen svhokkolat vlahket, Puease, cem vtarkvt 
vtarkv cahkepen ohvtvlayet os, makvtes. 

19 Momen matvpomen, Cemeu tvlofv cahkepen 'oh- 
mekkvs, kievtes. | 

20 Momen etvt vlahket, Pucasé, cem vtarkv sehvsvteckv 
es vyokkofke ocvyvten hecvs; 

21 Este-hunvnwv merretv ocekot, mv wvkecetskekate 
akvwapet, momet mv fokayetskekate vteloyetskat omeci- 
cen cen cv penkalvtet omekv. 

22 Momen kievtes, Vtotkv holwvyece toyetskat, ce 
cukwv mahusat aossen ec ohívececares.  Hste-hunvnwv 
merretv ocvkat, mv wvkecvkate akvwapit, momet fo- 
kayvkate vteloyit omat kerretskemvts ; | 

23 Morky rvlakvyof, evnake ohhoniv ocen cawvye 

tetayaten, estoman vn evtokunawv leg esyoposketv 
cukon vpiketskekat haks? 

24 Momen vsvpaklaten kicakvtes, Vtarkvn em ohset, 
vtarkv pale ocan emvkes. 

25 (Momen, Pucasö, vtarkv palen oces, kicakvtes.) 

26 Ce kicvkvyet omekv, Ocat vtekat. emhoyen, ocekat, 
mv ocat tis em eshoyvres. —— 

27 Momis vn horrvlke tat, ohmekkaren eyacvkekatet, 
yvmvn esyicet, cv homvn pvsvivkes. 

28 Momen hvmmahkof, Celuslvmen vcemket, homvn 
ayvtes. 

29 Momen mome ocvtes, geed Olefv kihocan, 
Perfec Pervne tepakat em vnakvn vlakof, en kerrepvlke 
hokkolen vtotet, 

30 Tvlofuce ce homuse ocan vhoyvks, myn cukolakü- 
satskat corakko-wakuce, este ohlikvte sekan wvnvken 
eshecatskvres; enrecohpet, svthoyvks. 

31 Momet, este 'estomet cem ”pohet, Estomén enreco- 
patske haks? maken omat, heyvn kicvranatsket os; Pu- 
caset enkusvpket omekv; kicakvtes. 

32 Momen vtothoyat vhoyvtes, momet em onayat etvpo». 
men eshecakvtes. 

33 Momen, corakko-wakucen enrecopakof, o pucasviket, 
Estoman corakko-wakucen enrecopatske haks? kicakvtes. 

34 Momen, Pucaset enkusvpkes, makakvtes, 

35 Momet Cesvs es em vlahokvtes; momet. em accvken 
corakko-wakucen ohocaket, Cesvn oh licakvtes. 

36 Momen ayepof, em acevken nenen. oh pvtapi- 
cakvtes, 

37 Momen vwolihcet, entis ekvnhvlwe Olefvn hvtvpkv- 
ranusof, enkerrepvlke sulkat omvlkvt vtotketv yekcvke 
hecakvte omvlkv vrahkvn afvekaket opunvkv en hake 
yekcen Hesaketvmesen es vkvsvmetvn vlicecakvtes ; 

38 Mekko Pucase & hocefkv ofv vlakat vkvsvmket os; 
hviwe ofv herkvt, momet hvlwe mahaten vkvsvmkvt 
ocekvs, makaket. 

39 Momen Falvsevlke este sulke vpvkakat vpvlwvt oka- 
kat, Mvhaya, cen kerrepvlken em vsehvkvs, kicakvtes. 

40 Momen vyoposket, Ce kievkis, heyvt cvyayvken 
omat, moman vpakusen evtot ahuehkvkvranet os, ki- 
cakvtes. å 

41 Momet vwolihcof, tvlofvn hecet, oh hvkihkvtes, 

42 Cen tis, ceme mahusat, mucv cen nettv omof tis, 
nanvke cen herkv vpvkakat kerretskvten. omat! momis 
hiyomat ce turwv em ohrvnket omes. 

48: Nettv cem ocvkvret ok, mr omof cen horrviket. 
sufke ece ”folotken korret, cem vfolotvkvres, momet 
estymivlkis cem vkhottvkvres, 

44 Momet cen hopuetake ece 'tehke ocat ece 'pakvken 
lekahfet, ce tvpeksicvkvres; momet ec ofv cvto hvmkusis 
etohliken wikvkekares: ec ohfvececkv oketvn kerrats- 
kekatet omekv, maket. | 

45 Momet cuko-veakan eceyet, mvn nake wiyye, momen 
nesakaten sossicetvn vlicecvtes; 

46 Coket os, Vn cuko mekusvpetv cuko tes; momis 
centake horkopvlke em vpoketvn hayatskes, kicet. 

47 Momet nettv omvlkvn cuko-veakan estemvhay vtes. 
Momis plest enhomvhhotvt, cokv-hayvlke este enhomvh- 
hotv esyomat elecetvn komakvtes, 

48 Momet nak estomecvke tayan eshecvkeko tayvtes; 
este omvlkvt heren em vpohicakekv, 


SETENTVCKE 20. 
Momen momce otvtes, mv nettv take hvmken cuko veakan 
estemvhayet, opunvkv-hervn erkenakof, plest enhomvh- 
hotvt cokv-hayvlke este em veulvke esyomat oh yicvtes, 

2 Momet, Pum onvyvs, yekcetv estomön heyv nanvken 
es momecetske haks? momen here yekcetv ce'mvtet 
estit'o haks? em punayet makakvtes. 

3 Momen vyoposket, Vneu nake hvmken. cem 
pohvranvkis; momen vm vyoposkvkes ; 

4 Cane em paptiskv, hvlwen vté tat haks? -monkat 
este enake fat haks? kicakvtes. 

5 Momen “sete'm punahoyaket, Hvlwe vten, maken 
s Moman estoman vkvsvmatskekvt haks? makvres. 

6 Momis, Este enaket's, maken omat, este omvlkvt 
evton "sepu ”fyllet pw nvfkvkvres, Canet owalv tates, 
komet vkvsvmakekv, makakvtes. 

7 Momen vyoposkaket, Estvmvn vte fat kerrökos, ma- 
kakvies. 

8 Momen Cesvs, Vneu yekcetv estomén heyv nanvke 
es momecit omvyat cem onayvkvkos, kicakvtes. 

9 Momof heyv opunvkv-svhopakvn este 'sem punayv- 
ketvn vlicecvtes; Este-hunvnwv hvmket, pvrko cvpofvn 
vhohcet, vfastvlken em wikvtes, momet vhofünen ekvnv 
hopvyen ayvtes. 

10 Momet oketv omof, vtotkvn vfastvlken ohtotakvtes, 
pvrko évpofv em etten emvkvren; momis vfastvlket, 
rukahfet, nakocekon vyecicakvtes. 

11 Momen hvtvm vtotkv etvn vtotvtes ; momen mvu ru- 
kahfet, vlesketv vpvken celahyet, nakocekon vyecicakvtes. 

19 Momen hvtvm svtutcenat vtotvtes; momen mvu 
vnvttehcet, ossicakvtes. 

13 Momof pvrko evpofv e pucaset okat, Naken estomv- 
radvya? cv'ppuce vnokeckan vtotares; hecakof, vrak- 
kuecake wites, makvtes. 

14 Momis vfastvlket hecakof, 'sete'm punahoyaket, 
Heyvt pucase 'mvnettv tes; vhwet, elecvkeres, enake 
taranvtet punake hakvren, SÈ. 

15 Monkv pvrko cvpofrn ossiheet, elecakvtes, Monkv 
pvrko evpofr e pucaset naken estomecvkvre te ? 

16 Vlahket, mv vfastvlken pvsvivres, momet pvrko 
evpofvn vfastvike etvn em wikvres. Momen pohakof, 
Mohmates, makakvtes. 

17 Momen heren hecaket, Monkv heyv hoccat naket. o 
haks? Crto tohtarvlke wikvte, matvwvt kvnowv em ekv 
hakes, makat? makvtes. 

18 Mv cvton estimvt oh latken omat, kvckvres; momis 
éstimvn oh latken omat, lopotvres, makvtes. 

19 Momen plest enhomvhhotv cokv-hayvlke' esyomat 
mata-hvse-vkerkvn enke oh wvkeéetvn komakvtes; emen 
opunvyecet, heyv opunvkv-svhopakvn punayet on ker- 
rakekv; momis este sulkat em penkvlakvtes. 

20 Momet vketecaket, semevpayv en yekcetv momen 
ohfvnketv ofv wikvkvret, mvkerre vketecvlken vtotakvtes, 
este fvoovke e omecaket, em opunvkvn es esvkvren. 

21 Momet, Mvhaya, fvecvn opunayet, momet estemvha- 
yet, estimv en heckv etemetuecekot, momis Hesaketvmese 
em vyetvn mehenwvn mvhayetsket omat kerrós; 

22 Sesv ekv-feketv emeyvre fvcovt o haks? monko 
haks? maket em ”pohakvtes. 

23 Momis emvkerretvn hecet, kicakvtes, Estoman es cv 
kerratske bake? 

24 Tenelyvn ev hecicvkes,  Estimv vhake momet en 
hocevn oce bake? .#m vyoposket, Sesv enaket's, maka- 
kvtes. 

25 Momen, Monkv Sesv enanvken Sesvn emet, Hesa- 
ketvmese enanvken Hesaketvmesen emvkes, kicakv- 
tes. 

26. Momen este sulkat ehomyn em opunvkvn esvkeko 
tayvtes; momet em vyoposkat em estomahen, cvyayvho- 
kvtes. 

27 Momof Satusevlke, (Akvwvpketv sekos, måkakat,) 
vnvcomet en yicet, em 'pohakvtes, 

28 Makaket, Mvhaya, Moses pun hoccicat, Hunvnwv 
etecakkvtet, ehiwvn ocet, hopuetaken ocekot elen omat, 
etecakkatet e hiwvn epayet, honvpse etecakkvten em ma- 
hecvres, makotes. ` 

29 Monkv etecakkakat kolvpaket. fullvtes: momen, 
homahtatet hokten epahyet, hopuetaken ocekot, elvtes. 

30 Momen svhokkolat mata kokten epahyet, hopuetaken 
ocekot elvtes. 

31 Momen svtutcenat epayvtes; momen kolvpakat 
matvpomen; momet hopuetaken ocvkekot pvsatkvtes. 

32 Omvlkv 'sem poken hokteu elvtes. 

33 Monkv akvwvpketv omof, mv kolvpakan estomat e 
hiwv tar haks? kolvpakat epayakvtet omekv. 

34 Momen Cesvs em vyoposket kicakvtes, Yvmv ekvnv 
hopuetake etepayaket, etepayepuehocet os: 

35 Momis mimv ekvnv, momet pvsatkat akvwvpketv. 
epoyetv heretv oricakes komhoyat etepayvkekot, etepa- 
yepuehocekot os: 

36 Momen hvtvm svnvcomvn pvsvtkeko tayes, encelvlke 
en hueretv oricet ok; momen akvwvpketv hopuetaket 
omet, Hesaketvmese en hopuetaket omakes. 

97 Tokvs, pvsatkat akvwvphoyet omat Moses tisem eto- 
fvske opunvyecat kerkuecvtet os, Pucasen oket, Eplehame 
en Hesaketvmese, Iseke en Hesaketvmese, momet Cekvpe 
en Hesaketvmese, makatet. 

38 Pvsatkat tokon, momis wenahokat en Hesaketvmeset 
omekv: momet omvlkvt ehomvn wenahoket omekv. 

39 Momof cokv-hayvlke vpvlwvt vyoposket, Mvhaya, 
heren opunahyetskes, makakvtes. 

40 Momen mv renyupv Zi nak em, ”pohetvn 
fekhvmkvkekates. 

41 Momen em punayet, Klist Tewe e'ppuce tes, estomen 
makake te? 

42 Momen Tewe mahusat, Sams cokv ofvn, Pucaset 
cv Pucasen em punayet, Vm vkvpervn liketske mun- 
ken, 

43 Cen horrvlke ce ”leohhuerickvn hayares, makvtes. 

44 Monkv Tewet Pueasen kicet os, moman estomaten 
e'ppucet o haks? kicakvtes. 

45 Momof, este omvikvt pohaken, en kerrepvlken em 
punayet, 

46 Cokv-hayvlken em e vketecvkes, mv acevke evpevken 
es fulletvn komakat, momet nakwikv vlkan vseketvn, 
momet senekake ofv ohliketv svmmomvkus mahat, mo- 
met hompetv-rakkon etektvnke svmmomvkus mahat em 
vlostakat ; 

47 Hoktvke oyevlke en cuko -lokakat, momet vhayet, 
cvpevken mekusvpakat; matat ohfvececkv senrakkat en 
heckvkvres. 

SETENTVCKE 21. 

Mougn vívnnaket, este nakocvlke en nakemkv evtoku- 
naphuten vtehaken hecvtes. 

2 Momet hvtvm oye hokte hvmke tokunawv lopuckus 
mahat hokkolen mvn vtehen hecvtes. 

3 Momet, Mehenwvn ce kicvkis, Heyv oye estemerrat 
omvlkv senhoyvnen vtehet os; 

4 Heyv omvlkvt enake take sulkat asossen nake 
Hesaketvmese emhoyat vpvyahket omekv; momis emet 
em estemerketv aossen vhesakvte ocvte omvlkvn vtéhet 
os, makvtes. 

5 Momen vpvlwvt cuko veakat, mv evto hervke 
momen nakemkv es nehihocat opunvyecakof, emet 
okatet, | 

6 Heyv nanvke hecatskat ton omat, nettvt ocv- 

kvres, mv omof evto etohlike hvmkusis awihokekat se- 
kares, makvtes. 

7 Momen em ”pohaket, Momis, Mvhaya, estofrn heyv 
nanvke ocakvr haks? momen heyv nanvke momvranof, 
naket eskerkv tar haks? kicakvtes. 

8 Momen makvtes, E vketecvkes, ce mvkerhoyvkekaren ; 
Klist toyis, momet Oketvt ywolices: maket sulket cv 
hocefkv ofvn yievret ok: monkv men vevkvpehyatskvs. 

9 Momis horre momen este tekyvmketv ocakvcuken 
pohatskof, penkvlahkatskvs; heyv nanvke tatet ocvkv- 
ranet omekv: momis meyuksvt moman vpakuse tokot 
os. 

10 Momof kicakvtes, Tvlwvt tvlwvn vnrvpet, momen 
tvlofvt tvlofvn vnrvpet akvwvpkvkvres: 

11 Momen ekvnv nekeyv rakrvket estomis ocaken, 
elaukot ocvkvres, momen enokketv holwvhokat; momen 
nakheckv senhoneckvket nake eskerkv rakrvke esyomat 
sutv a vwet ocvkvres. 

12 Momis heyv omvlkv enhomvn enken ec oh ocaket, 
ece'ssecvkvres, senekake vlkan, momet cuko-yekevn ce 
wikaket, momet cv hocefkv vrahkvn mekkvlke momet 
evpayvlke ehomvn es ce yicaket. 

18 Momen met ohkerkueckvn ec oh fulkvkvres. 

14 Monkv ce feke take ofvn fvececvkes, naken: est'em 
vyoposkvranatskat enhomvn vkerricatskekaret. 

15 Ecukwv momet hoporrenkv, ce'nrapvlke omvlkvt 
pvlken vyoposketv, monkat vnrvpetv umvkeko tayaten 
ce'mvkaret ok. 

16 Momen ce'ckvlket, tecakkakat tis, cen nakvlke mo- 
met cen hessvlket ce wiyyvkvres; momen ec omecicaken 
ce pvsvthoyvranvkat ce sasvket os. 

17 Momen cv hocefkv vrahkvn este omvlkvt cen home- 
evkvres, 

18 Momis ce'kv esse take hvmkis sumkekares. 

19 Cem momis kometvn cem puyvfekcv taken es vca- 
yecvkes. 

20 Momen suletawvlke etohkvike sulket Celuslvme em 
afolotaken hecatskof, momusen em vhopvnketvt Gm 
kerrvkvtevs. 

21 Momof Cutev vpokat ekvnhvlhawan oh pefatkekvs ; 
momen en nvrkvpv vpokat sossvkekvs, momen ekvnv 
vwolicvke vpokakat escehyates. 

22 Heyvt empvlecetv nettvt omakekv, nake hoceakat 
omvlkvt esfvofvkvren. 

23 Momis nvrkesakat momet coyicakat en holwakes! 
mv nettv take omof; heyv ekvnvn estemerkv rakket, 
momen cvpvkketvt heyv estvlken oh ocvkvret ok. 

24 Momen eslafkv-evpko em fvske omecicen pvlvt- 
kvres, momet svlvfkvket etvlwv omvlkvn escehoyvres, 
momen Centilvlket Celuslvmen oh svpvklvres, CentilvIke 
em oketv esfvcfvkvranat oren. | 

25 Momen hvse, hvresse kococumpv esyomat ofv es- 
kerkv ocaken ; ekvnvn tvlwvvlke estemerkv feksumketv 
vpvket ocvres; wuehvtkv  uemelohlv tepakat wohka- 
ken; 

26 Penkvlkvt momet nanvke ekvnvn oh ocvranat en 
nene hecakat omecicen este pvsvtkv omake haket omen; 
hviwe en yekcetv take nekeyihoevret ok. 

27 Momen momof este E'chuswvt, yekcetv momet 
hvyayvke rakken ocet, vholoce ofyn vlaken hecvkvres. 

28 Momen heyv nanvke mometvn vlicecakof, acvmekset, 
vfynnakvkvtevs; cem vhesaketvt vwolicet omekv. 

29 Momen opunvkv-svhopakvn "sem punayakvtes; Ke- 
rakko em vpe, momen eto omvlkvn hehcvkes ; 

30 Hvte esse hayakof, ceme mahusat meske muev 
vwolicat es kerratskes. 

81 Matvpomen cemet, heyv nanvke momaken hecats- 
kof, Hesaketvmese em ohmekketv vwolicat kerrvkvtevs. 

92 Mehenwvn oe kievkis, heyv honvpse. hoyvneko 
munken heyv nanvke omvlkvt esfveike tvlkvres. 

33 Sutv ekvnv tepakat sumhokvres; momis vm opunv- 
kv sumikekos. F, siå 

94 Momen e vketecvkes, estofv tis hompetv vnoksetv, 
momen hackv, momen heyv hesaketv senaorickv svhere- 
mahen ce feke taken oh wetenken, mv nettvt vyvkhvm- 
kusen ec oh vlvkekaren. 

35 Nak senkvnhetv omèt ekvnv omvikv oh vpokan oh 
vlvkvret ok. 

36 Monkv vketecet, estofis emekusapvkvtevs, heyv 
nanvke . momvranat omvlkv mvnvttepetv, momet este 
E'chuswv ehomvn svpvkle tayat heretv orievkés ce 
komhoyvkvren. 

37 Momen nettvn euko vcakan estemvhayvtes, momet 
neren osiyet, ekvnhvlwe Olefv kicetvn fekhonnvtes. 

38 Momen hvthvyvtkusen este omvlkvt euko-veakan en 
yicvtes, em apohicvranet. 


SETENTVCKE 22. - 


Mougn, tvklike pakkeko hompetv-rakkot vwolicvtes, 
ohhoyvnkv kihocat. 

2 Momen plest enhomvhhotv cokv-hayvlke esyomat 
estomen elecvke tayat vhopoyakvtes: este sulkan em 
penkvlvket omekv. 

3 Momof Setvnet, Cutvse, Eskalev kicetv, vhonkvtkv 
pale hokkolohkakat hvmken eceyvtes. 

4 Momen ayet, plest enhomvhhotan momen kvpetvnvl- 
ken estomön Cesvs em wiyye tayat em opunvyecstes, 

5 Momen afyckvket, cvtokunawv emetvn temífveca- 
kvtes. 

6'Momen etemfvciyet, este sulkat fullekon em wiyyetv 
etektvike hopoyvtes. 

7 Momof tvklike pakkeko «nettvt, MAG elehocvra- 
nat, vlakvtes. 

8 Momen, Vhobyet, ohhoyvnkvn pum .etetakuecvks, 
hompeyvren, kicet, Petv Cane tepakan viotvies. 

9 Momen, Estvmvn AE Lil: kometske bake? 
kicakvtes. 

10 Momen, Hecvkes, tvlofvn cukolakatskof, estet, pecv 
uewv veynken es hvlatet, ece'nrvpvres; mvn yevkvhoyet, 
cuko eceyaten cukolvkvks. 

11 Momet, Mvhayvt okat, Cukopericv en nythofv; vn 
kerrepvlke vpaket ohhoyvnkv hompvye tayat estvmvn 
oce haks? ce kicet os, cuko-pucasen kicatskvres. 

19 Momen onvpv nvthofv rakke etetakuehocen cem 
mellvkvres; mvn etetakuecvks, kicakvtes. 

13 Momen vhohyet, kicakvte etvpomen eshecakvtes; 
momet. ohhoyvnkvn etetakuecakvtes. 

14 Momen hvse-vkerkv vlahkof, vpastelvike palen 
hokkolohkakat vpvkaken, likvtes. 

15 Momet, Cv yacet, cv 'stemerkeko emunket, ece 
”pakvkét heyv ohhoyvnkv hompetvn komvyvtet os. 

16 Ce kicvkvyet omekv, Hvivm hompvko emunken 
Hesaketvmese. em  etvlofvn esfvcike tvikvres, kica- 
kvtes. 

17 Momet sesketucen 'sehset, Hesaketvmesèn vkvsamv- 
tes, momet, Heyvn ”sehset, etekvpicvkes ; 

18 Ce kicvkvyet .omekv, Pvrko en lokce eskvko 
emunken, Hesaketvmese em ohmekketv vlahke tvlkv- 
res, kicakvtes. 

19 Momet tvkliken ehset, Erken vkvsamet, kvlkahyet, 
e'makvtes, Heyvt cv'na cem ocvket omes; vnen es ve 
vkerrickvn heyvn momecvkes, maket. 


OPUNVKV-HERV LUK COYVTE, 22. 87 


20 Matvpomen hompetv hoyanat sesketucen sekset, 
Heyv sesketuce cv catv setemfvccetv mucvset omes, mv 
ece ”rahkv take pvlatkat. 

21 Momis hecvkes, me ev wiyyat enke vo vpaket 
ohhompetvi oh ocet os. 

22 Momen mehenwvn este E'chuswv em mellvkvte 
etvpomen ayvranet omes, momis en holwakes, mv éste 
wiyye huerat / makvtes. 

23 Momen vpykakat estvt heyvn momecvranet omat 
ete'm "pohetvn vlicecakvtes. 

24 Momen momof vürvpkv etem ocakvtes, estit, rakke 
mahat os komhoyvranat ohfvccvn. 

25 Momen, Centilvlke em mekkvike ohfvnkaket os; 
momen yekcetvn es ohfvnkakat est” enheromakan kiho- 
cet os. 

26 Momis cemet mv ohmatskvs; momis ece PG 
rakke mahat esmvnettat omét omekvs; momen ece ”pa- 
kvke homahtat es? em vtotkat omèt omekvs. 

27 Momen hompetv vlikat, monkat mv vtotkat, estvt 
"sen rakket o haks? hompetv vlikat mv Kee momis vn 
tat vtotkv omit ece "pakvkit omis. 

28 Vo vpaket naorkepueckv ev komhoyof fekhonnakvte 
toyatskes. 

29 Momen Cv'rket ohmekketv vm mellvte etvpomen 
ohmekketvn cem mellvkvyet os; 

30 Vm ohmekketv ofyn vm ohhompetvn vh vpoket, hom- 
pet eskatskvren, momet mekkvike em ohliketvn oh vpoket 
Eslevl em vliketv pale hokkolohkakan ohfvececatskvren. 

31 Momen Pucaset okat, Sima, Sima, hecvs, teleko etv- 
pomen ce'nyoyvret Setvnet ce yacvtet os. 

32 Momis cem emekusapvyvtes, cem vkvsvmkvt sumke- 
karen; momen rafuliketskof, etecakketskan vein 
kievtes, 

38 Momen, Pucasé, ece 'evkvyetv vm etetakes, cuko- 
yekev momet elkv vteken, kicvtes. 

34 Momen, Ce kicis, Petv toyetskat, mucv-nettv totto- 
lose en hünvnwv hakeko munken cv kerretskat ehelakse- 
cetske svtutcenvres, kievtes. 

35 Momet, Cvtokunawv en sukcv, ehvlewv en sukev 
momet . estelepikv tis ocekon ece ”totvkvyof, naket cen 
sepekvt haks? kicakvtes. Momen, N aket sepekates, ma- 
kakvtes. 

36 Momof, Momis hiyomat. cvtokunawv en sukcv ocat 
sayekvs, momen matvpomen ehvlewv en sukev; mo- 
men estit eslafkv-evpkon ocekat, en kapyn wiyyet, ne- 
sekvs. 

37 Ce kievkvyet omekv, Nake vc ohfvecv hoccat soh- 
fvckvranat tvikuset os, Vhakv kacvlken vpaket vhonkvt- 


kytes, makat; nake ve ohfvcev ocakat emeyuksvn ocvkv- 


ranet omekv, kicakvtes. 

38 Momen, Pucasö, eslafkv-evpko khokkolet yvmvu 
ocakes, kicakvtes. Momen, Tetayes, kicakvtes. 

39 Momet osiyet, ekvnhvlwe Olefvn oh ayvtes, momvnto 
omeb; momen en kerrepvlkeu vevkvpeyvtes. 

40 Momen mvn rohrof, Mekusvpvks, nake ce naorke- 
puece taye eskerretv esceyatskekaret, kicakvtes. 

41 Momet cvto awiketv hvmke en hopvyen em akueket 
omvtes, momet tokkehket, emekusapvtes, 

42 Cvrke, kometsken omat, heyv sesketucen es vm 
vkueyicvs; mome estomis vne komvyate tokot, ceme 
kometskatet momekvs, maket. 

43 Momen encelv beleen a hvtapket em e heckuecet, 
yekcicvtes. 

44 Momen em estemerkv rakket ormen, ohvtvlaken 
vyekcet emekusapvtes; momen em meskat catv cvfke 
rakrvke ekvnvn tvk pvlatke omèt omvtes, | 

45 Momen mekusapviet ahuyiret, en kerrepviken em 
vlahkof, feknokkety omecicen nocicaken hecvtés, 

46 Momet, Estoman nocicatske haks? asvpvkilet, eme- 
kusvpvks, nake ce naorkepuece taye eskerretv esceyatske- 
karet, kicakvtes. 

47 Momen opunage munkof, hecvs, este Salke mahet, 
momen Cutvse kihocat, pale hokkolohkakat hvmket, 
homvn ayet, Cesvs dU et vwolicvtes. 

48 Momis Cesvs okat, Cutvsö, este E'chuswv vfvnketvn 
es wiyyetske te? kicvtes. 

49 Em vfolotakat nake ocvranat hecakof, Pucasé, eslafkv+. 
evpkon es caskeyvr haks? kicakvtes. 

50 Momen mv hvmkat plest enhomahtv hvlwat em 
vtotkvn casket, e hvcko vkvpervn en tacvtes. 

5I Momen Cesvs vyoposket, Mucv vteken etektvnecvks, 
makvtes. Momen e hvekon en celayet, em wicecvtes. 

52 Momof Cesvs, plest enhomvhhotv, euko-vcakat en 
kvpetvnvlke veulyke esyome en yicakat, Este horkopvn 
vnrvpe omèt eslafkv-cvpko eto-warke tis cawet yicatske 
haks? 

53 Nettv omvlkvn ece "pakvkit cuko veakan arvyof, ve 
vnrvpet ce'nke taken rvtosecatskekates; momis heyv 
hvse-vkerkv cenaket's, momet yomucke en yekcetv tes. 
: kicakvtes. 

54 Moniof esahket, hvlatet, plest enhomahtv hvlwat en 
cukon esceyakvtes. Momen Petvt hopvyen a vevkarvtes. 

55 Momen cuko en nvrkvpv etektvnkat nvrkvpvn totkvn 
etecahket, tohkvlket vpokof, Petvt vpaket likvtes. 

56 Momis, totkv tempen likof, hokte mvnette hvmket 
hecet, vhericet vketecet, Momen heyv hunvnwvt vpakvtes, 
makvtes. 

57 Momen Cesvs ohfveev ehelaksecvtes, Hokte toyetskat, 
mv esten kerrvkos, maket. 

55 Momen mv hoyanat hofunekon etit hecvtes, momet, 

Cemeu mv hvmkat toyetskes, kicvtes. Momen Petvt, 
Este-hunvnwv toyetskat, mv toyvks, kicvtes. 

59 Momen mv hoyanat hvse-vkerkv hvmkvteken, etit 
yekcen kerkuecvtes, Mehenwvn heyv esteu vpakvtes; 
Kalvlvlket omekv, maket. 

60 Momen Petvt, Este-hunvnwv toyetskat, nak ma- 
ketskat kerrvkos, makvtes, Momen moman vpakusen 
punaye emunkof tottolose en hunvnwv hakvtes. 

61 Momen Pucaset a oh fulotiket, Petvn heevtes. Mo- 
men Petvt Pucase em opünvkvn vkerricvtes, mv, Tottolose 
en hunvnwv hakeko munken, ve ohfvccv ehelaksecetske 
svtutcenvres, kievte. 

62 Momet Petvt osiyet, tayen hvkihkvtes, 

63 Momen hunvntake Cesvs hvlvtakat, nakhayekot, 
nvfkakvtes. 

64 Momet e turwvn ”mvrvnayahkof, e turofvn en nafket, 
Owalvs, ce nvfikat estit o haks? maket, em ”pohakvtes. 

65 Momet nanvke etv sulken tvklecaket vnrvpet puna- 
yakytes. | 

66 Momen hvyatkan vpakusen este em vculvke, plest 
enkomvhhotvt, momet cokv-hayvlke etohkvliket en nv- 
kvftetvn ceyicakvtes, 

67 Mv Klist tat toyetska? pum onayvs, makaket. Mo- 
men, Cem onayvkvyis, vkvsahmatskekos, kicakvtes. 

68 Momen enen cem ”pohin omat, vm vyoposket, mon- 
kat vc vyeciheatskekos. 

69 Heyv ertopvrv este E'chuswvt Hesaketvmese en 
yekcetv em vkvpervn likvres, kicakvtes. 

70 Momof omvlkvt, Monkv cemet Hesaketvmese E'ppuce 
toyetske haks? makakvtes. Momen, Mvt omes, ev ki- 
catskes, kicakvtes. 

71 Momen, Sohkerkv ohvtvlvken estomen pu yace haks ? 
e cukwv aossen pohhèkv, makakvtes. > 


OPUNVKV-HERV LUK COYVTE, 23. 91 


SETENTVCKE 23. 


Momzn mv este sulkat omvlkvt.asvpvkilet, Cesvs hvla- 
tet, Pilvten "sem vpeyvtes. 

2 Momet vorvpetv vlicecakvtes, Heyv estet etvlwvn fiye- 
cicet, ekv-feketv Sesvn emetvn vsehen esheceyvnks, Vue 
mahusat Klist, mekko, toyis, maken, 

3 Momen Pilvtet em 'pohet, Cusvlke em Mekko toyets- 
ke haks? kievtes. Momen, Maketskes, kicet, em vyo- 
poskvtes. 

4 Momof Pilvtet, Heyv hunvnwv nake em mvttat eshe- 
evkos, plest enhomvhhotvn momen este sülkan kicvtes, 

5 Momen svherémahen ohyekevke tates, Este eteyamet 
os, Kalvlen vlicecet momet yvmyn oret, Cutev hvmecicat 
mvhayet os, makaket. 

6 Pilvtet Kalvlé ohfveevn pohof, mv este Kalvlvlket 
omat vpohvtes. 

7 Momet Hélot em ohmekketv elecvn hueret omat ker- 
ran vpakusen Helon ohtotvtes, Helot mv omof Celuslv- 
men aret omen. 

8 Momen Helot Cesvs hécof, afvcke estvmahet omvtes ; 
eme ohfveev nanvke sulken pohat omecicen, hofunen 
hecetvn eyacvtet omekv; momet nakeskerkv momecen 
hecetvn komvtes. 

9 Momof opunvkv sulken "sem 'pohvtes; momis naken 
em vyoposkekates. 

10 Momen plest enhomvhhotv eoliv-hayvlke esyomat 
svpaklet tetayen vnrvpakvtes. 

11 Momen Helot. en suletawvlken vpaket nakhayekot, 
vpelicakvtes, momet kapv hololoccen accecet, hvtvm 
Pilvten ohtotakvtes. 

12 Momen mata nettvn Helot Pilvte tepakat tenhes- 
svlke hahoyet omvtes; mv enhomv enhomeckv te'm 


` ocakytet omekv. 
Muskokee N. T. 16 

13 Momen Pilvtet, plest enhomvhhotvn .semevpayvlken 
momen este sulkan etoh nvkvftecahkof, 

14 Este fiyvthueev omecatsket, bere hunvnwvn es vn 
yicatsket os; momen heevkes, ce homvn em "pohhvyat, 
mv nanvke es vnrapatske ocat heyv hunvnwv em mvttat 
hvmkis eshecvkis ; | 

15 Momèt os; momen Helot eshece sekis; centaken 
ohtotvyisekv, momen nake elkv oren em momehoce sekos. 
` 16 Monkv rukahfit, enrecopares, kicakvtes. 

17 (Hompetv-rakko omöf hvmken em enrecopvranat 
tvlkuset omvtet omekv.) 

18 Momen etemvpvlwusen huehkaket, Vkueyvs, heyv 
esten, mome) Pvlapvsen pum enrecopvs, makakvtes. 

19 (Mv, este tekyvmketv tvlofvn hakvten, momet este- 
leckv omecicen cuko-yekcvn, pihokvtet omat.) 

20 Pilvtet, monkv, Cesvs enrecopetvn komet, hvivm 
em punayakytes. 

21 Momis huehkaket, Etohweklepkvn svrvhvs; etoh- 
weklepkvn svrvhvs, makakvtes. 

22 Momen svtutcenyn em punayet, Estoman, holwvke 
naken momece haks? ale taye em mvttat eshecvkis; 
monky rukahfit, enrecopares, makvtes. 

23 Momen fekhonnekot, en hake yekevken ”sopunayet, 
tohweklépkvn svrahkvren måkakvtes; momen mv em opu- 
avkv, plest enbomvhhotv "mopunokv esyomat muntalvtes, 

24 Momen Pilvtet, makakat vevkvyen momvres, maket 
ohfvececvtes. 

25 Momen mv este tekyvmkat momet esteleckv ome- 
cicen cuko-yekevn pihokvte, mv en komakvte, em enre- ` 
copvtes; momis Cesvn komakan em wikvtes. 

26 Momen es vpeyof, Silenvlke tvlofv en lvpvtke.aosse, 
Simv hvmken hvlahtet, etohweklepkvn oh wvkecakvtes, 
karonet Cesvs 'svcvkayvren, 

27 Momen esto etohkvlkat sulko mahet, hoktvkeu, en 
wahoket hvykikhoket vevkvpeyvtes. 

28 Morais Cesvs oh fulotket, Celuslyme echushoktvke 
toyatskat, vne vc vrahkvn Lvkihkekot, momis ceme 
momen ce'chustake vrahkvn hvkihkvkes, raakvtes, 

29 Nettvt yicvranet omekv, mv omof, Echussvkekat 
momen nvrke hopuewv heckuecvkvte sekat, momen epese 
coyicvkekatet en herakes, mahokvres. 

30 Momof, ekvnhvihawan, Ep oh pvlvikvks; momet 
rvnen, Ep obrvnvks, kicetvn vlicecvkvres. 

31 Momen eto lanofv heyv nanvken momecaken omat, 
cto talofv naken momecykhoyvr haks? kicakvtes, 

39 Momen etv hokkole vhakv kacvlken, pvsvtvranat 


.vpvken svpehoyvtes. 


33 Momen ekvnv Kalfvle kihoean-yicof, men svrvhakv- 
tes, momet vhakv kacvlkeu; hvmket vkvpervn svrakken, 
hvmkat vkvskvuvn svrakken. 

34 Momof Cesvs, Cvrkö, em merrvkvs; naken estoma- 
kat. kerrvkekot omekv, makvtes Momen em acevke 
tekvpicaket, estit omvranat eskerrakvtes.. 

35 Momen este sulkat hecet svpaklvtes. Momen semev- 
payvikeu vpvkaket nakhayvkekates, Etv hesahuecvrikes : 
e hesayecekvs, Hesaketvmese enhopoyvtet, Klist ton 
omat. 

36 Momen. suletawvlkeu, en yicet; uetuksen "sem wiy- 
yet, nakhayvkekates, 

37 «Cusvlke em Mekko toyetsken omat, e hesayecvs, 
maket. 

88 Momen eshocefetv hoccat onvpvn ocat, Klekvlke, 
Lomvlke Hepluvlke esyomat em punvkv ofvn hoccet omv- 
tes, HEYVT CUSVLKE EM MEKKO TES, maket. 

89 Momen vhakv kaev vtvrtakat hvmket, Klist toyetsken 
omat, e hesayecet pumeu pu hesahueevs, maket tvhikvtes. 

40 Momis hvmkat vyoposket, Mata ohfvececkv ofvn 
hueretsket omat, Hesaketvmesen en ce penkvleko bake? 
maket em vsehvtes ; 

41 Momet, Momen pume fvcovn ep ohfvecehoces, pum 
vtotketv vevkvyen feketv esohfvcken pun hecket omekv ; 
momis bere hunvnwvt nake em mvtte sekos, maket, 

42 Momet, Pucasö, cem ohmekketvn eceyetskof, ve 
vkerrievtevs, Cesvn kicvtes. 

43 Momen Cesvs, Mehenwvn ce kicis, Mucv-nettvn 
palvtis ofvn ve vpaketskvres, kicvtes. 

44 Momen hvse-vkerkv sepakvteket omvtes; momen 
hvse-vkerkv esostvpakat oren yomucket ekvnvn hvmeci- 
cvtes, 

45 Momen hvse yòmucken, cuko-veakat .setentvèkv 
tesetkvtes. | 

46 Momen Cesvs opunvkv yekcen es hohikof, Cvrka, 
ce'nke ofvn vm puyvfekevn wikis, makvtes. Momet 
heyvn mahkof, hesakvte wikvtes. 

47 Momèn sentulevt nak momehocan hecof, Hesake- 
tvmesen vrakktiecvtes, Mehenwvn heyvt hunvnwv fvccet 
omvtes, maket. 

48 Momen este mv hecetv vnvkaftat omvikvt, nanvke 
momehocan hecakof, e hokpen oh naf ket, fulecvtes. 

49 Momen em etekerhoyetv omvlkvt, momen hoktvke 
Kalvle asosset vcvkvpeyvtet, hopvyeu a svpaklet, heyy 
nanvken hecakvtes. 

50 Momen hecvs, hunvnwv semevpayv, Cose hocefket 
arvtes'y hünvnwv here momet fvccet: 

51 (Myt em vkerrickv take. momen momecakat em 
vkvsvmekates:) Cusvlke. em etvlofv Alemvrev 'avtet 
omvtes, emeu Hesaketvmese em ohmekketvn emehaket. 

52 Heyvt Pilvtet oh ayet, Cesvs e'nan em 'pohepvtes. 

53 Momet.a' ehset, hvnvwelv tvrken es .vpvliyet, 

sepvlkv, cvto a kofkvten, este wvkechoyvte sekat ofvn 
wvkecvtes. 

54 Momen mv nettvt etetakueckvt omvtes, momen 
fekvpkv nettv vwolicvtes. 

55 Momen mv hoktvkeu, vpaket Kalvlen asossvtet 
vevkvpeyet, sepvikvn, momen estomen ena wvkechoya- 
ten. hecakvtes. 

56 Momet fulehcet, neha-fvmeev momen estvmecickvn 
etetakuehcet, fekvpkv nettvn fekvpakvtes, vhakv vevkvyen. 


SETENTVCKE 24. 


MomEr nettvcakuce nettv enhvteceskvn, hvthvyvtkusen, 
emet, momen Aokteke eti vpvkaken, esfvmecickv eteta- 
ESPERE sepvikvn esyievtes. 

2 Momet cvto sepvlkv em viueyihocen hecakvtes. 

3 Momet esceyet, Pucase Cesvs e'nan hecvkekates, 

4 Momen mome oovtes, niv ohfveev en kerkvkeko 
emunkof, hecvs, hunvntake hokkolet, em accvke hvya- 
yvhoken, etempen sehokvtes. 

5 Momet hoktvke penkvlaket, potopohokof, Estoman 
pvsatkat em etenrvwyn wenakat hopoyatska? kicakvtes. 

6 Yvmv sekòs; momis akvwvpkes: Kalvlen are emunke 
cem punayvkvten vkerricvks, 

7 Este E'chuswv, este holwvyecakat e'nke ofyn wihoh- 
ken, svrahkvres; momen nette svtutcenan akvwvpkvrès; 
maket. 

8. Momen em opunvkvn vkerricakvtes, 

9 Momet sepvikv ocan rafulehcet, heyv nanvke omvlkvn 
palen hvmkontvlakan momet vpvltake omvlkvn em ona. 
yakvtes. | 

10 Mv heyv nanyke vpsstelvlken em onayakat Mele 
Maktelv, Coanv, Mele Cems e'cké esyomat, momen kok- 
tvke eti vpvkakat tates, 

11 Momen em opunvkvt nanvkoketv ome 'sem moma- 
kvtes, momet vkvsvmvkekates. 

12 Momof Petvt ahuyiret, sepvlkvn oh letkvtes: mo- 
met oh eunehket, hvnvwelv tvrke accvke entvlket kaken 
hecet, nak momehocat em estomahet omen, enkvpa- 
kvtes. 

13 Momen hecvys, hokkolet mv nettvn tvlofuce Emevs 
hocefken, Celuslvme em vhopvye vkerkv kolvpakvteket 
omen, vhoyvtes. 

14 Momet heyv nanvke ocakvte omvlkvn ”sete'm puna- 
hoyvtes. 

15 Momen mome ocvtes, etem punahoyet ete'm "poha- 
kof, Cesvs mahusat vlaket, vpahket ayvtes. 

16 Momis en renakv naket mvnvttecvtes, kerrvkekaren. 

17. Momen Cesvs, Yvkvpake, ce" feknokhoket omat, 
heyv opunvkv es éte'm punahoyatskat estomvket o haks? 
kicakvtes. 

18 Momer hvmket, Kleopvs hocefket, vyoposket, Ceme 
tvlkuset tvleporvt. Celuslrmen aret, nanvke heyv nettv 
take omof mvn momehocat, kertetskeko haks? kievtes. 

19 Momen, Nanvket o baks? kicakvtes. Momen em 
vyoposket, Nanvke Cesvs Nasvlvlke, owalv Hesaketvmese 
momen este omvikv ehomy opunvkv nake momecetv te- 
pakat ofvn yekcet omvté, ohfvcevn : 

20 Momen plest enhomvhhotvt momet pum evpayvlket 
elkvn ohfveceliocvranen wikahken, svrvhakvte : 

21 Momis mvt Eslevl enrecopvranvte tes, komet en- 
honrémvts; momen heyv nake omvikv ohvpakat, 
heyv nanvke moraehocvte vtekat muevt nettv svtutce- 
nat tes; 

22 Momen ohvtviakat hoktvke pum etohkviketv sasat 
pu feksumhuecakis, sepvikv hvten fuliyet, 

23 Momet e'nan hecvkekot, eryicet, Nak hecihocan, 


OPUNVKV-HERV LUK COYVTE, 24. 97 


encelvlket, Wenaket omes, makaken heceyis, maka- 
ket. 

24 Momen epu ”pvkakat vpviwvt sepvikvn vpeyet, hok- 
tvke kicakvte etvpomen hecakis: momis emen hecvke- 
lis, kicakvtes. 

25 Momen, Aeha ce hoporrenvkeko, momet nak omvlkv 
owalvlke opunayakvte vkvsvmetv efeke yulohusatskat ! 

26 Klist, heyv nanvken es estemeriket, em vrakketv 
eceyvre frcevt omekat haks? kicakvtes. 

27 Momet Moses owalvlke omvikv esyoman es vliceh- 
cet, Hoccat omvlkv ofyn mv nanvke eme ohfveev ocakan 
em ohhvyayicvtes. 

28 Momen mv tvlofuce vpeyvte ”rvwolicaken, ohvtvlake 
ayvrane omeocvtes. 

20 Momen ohyekcicet, Epu 'paket fekhonnvs, yafket 
omen, nettvt hoyvnvranuset omekv, makakvtes. Momen 
vpaket fekhonnvranet eceyvtes. 

30 Momen mome oevtes, vpaket hompetvn vlikof, 
tvkliken ehset, Erken vkvsahmet, kvlkayvtes, momet 
emakvtes. l 

31 Momen e turwvt enrvmrakvtes, momen kerrakvtes: 
momen heckeko hakvtes. 

82 Momen ete'm punahoyet, Hoccat pum enramof, pu 
feke ep ofv vhetkvke omekat haks? makakvtes. 

33 Momet mv hvse-vkerkv mahusan asehoket, Celuslv- 
men fulhoket, palen hvmkontvlakat. vpvkakat 'esyomat 
etohrivkaftan, 

34 Mehenwyn Pücaset akvwvpiket, Simvn em e heckueh- 
evt hakis, makaken eshecakvtes. 

35 Momen nenen vhoyof nanvke momehocan, momen 
tvklike kvlkayan es kerrakvtén onvyakvtes. 

26 Momen momö opunayakof, Cesvs mahusat en nvr- 
kvpvn hueret, Herkvt cem ocvkekvs, kicakvtes.. 

37 Momis em estomahen, feksumkakvtes, momet, Puyv- 
fekcvn hecét omes, komakvtes. 

38 Momen, Estoman ce fekhervkeko haks? momen 
estoman ce feke ofv vkerrickvt kvwvpkaket o haks ? 

39, Hecvks ev'nke momen ole, vne mahuset omat; ev 
celayet, hecvks: vpeswv fune esyome ocvye hecatskat 
puyvfekevt ocekot omekv, kicakvtes. 

40 Momet momén opunahyof, enke eleu heeicakvtes. 

41 Momen em estomahet, afvcketv omecicen vkvsvmv- 
keko emunkof, em punayet, Hompetvn yvmvn oeatske 
haks? kicakvtes. 

49 Momen rvro hotopke tveken, momen fo-en-evmpen 
emakvtes. 

48 Momen cahwet, ehomvn hompvtes. 

44 Momet, Heyvt opunvkv ece 'pakvkvye emunkof 
ce kicvkvyvtet omakes, mv nanvke Moses em vhakv, 
momen owalvlke, momen Sams cokv ofv ve ohfveev 
cohoyvte ocakat omvlkvt esfvckvranat tvlkuset omat, 
kicakvtes. 

45 Momof em vkerrickv taken enrvmrievtes, Hoccakan 
kerrvkvren, | 

46 Momet, Hiyomén coket os, momen Klist momen 
estemeriket, nettv svtutcenan akvwvpkvre, 

47 Momen e hocefkv ofv vkerrickv etickv, momet hol- 
wvyeckv enkvpvketv Celuslvmen vlicecet tvlwvvlke omvl- 
kv em erkenvkhoyvre fvcévt omemvts. 

48 Momen GE nanvke ohfveev oemet akerrvlke 
toyatskes. 

49 Momen hecvs, Cv'rke em etemfvecetvn a ec ohtotv- 
kares: momis Celuslvme tvlofvn fekhonnatsket emunken, 
yekeetv hvlwe vten "sece'ece ocvkvres, kicakvtes. 

50 Momet evpayet Pervne vteken esossvtes, momet 
e'nken kvwahpet, merkvn oh opunaytes. 

51 Momen mome ocvtes, merkvn oh opunayof, em 
eshohyen, hviwan escehoyvtes. 

52 Momen vrakkuecaket, afvcketv rakken es afvckoket 
Celuslvmen oh fulecvtes : 

53 Momet Hesaketvmesen vkvsamet, vrakkuecaket, 
cuko-vcakan fulle emunkv tates. Emen. 





OPUNVKV-HERV 


CANE COYVTE. 


SETENTVCKE 1. 


HvrecEskv omof Opunvkv tates, momen mv Opunvkvt 
Hesaketvmesen vpakvtes, momen mv Opunvkvt Hesake- 
tvmese tates. 

2 Hvteceskv omof matvwvt Hesaketvmesen vpakvtes. 

3 Nanvke omvlkvn met hayvtes: momen mvt sekate 
mv hakvte hvmkis hakekates. 

4 Mv ofvn hesaketv ocvtes: momen mv hesaketvt este 
en hvyayvke tates. 

5 Momen hvyayvket yomuckofvn hvyayakes; momen 
yomuckatet: kerrekates, 

6 Hesaketvmese atotet, hunvawvt, Cane hocefket, 
huervtes, 

7 Matywvt ohkerkueevt vlaket omvtes, Hvyayvke 
ohkerkueevranatet, mv eteropotten este omvikvt vkv- 
svmvkvren. 

8: Mr Hvyayvke tokates, momis mv Hvyayvke ohker- 
kuecvranatet viakvies. . 

9 Met Hvyayvke mehenwet, ekvnvn vlaket este vtekat 
ohhvyayicat tates. 

10 Ekvnyn arvtes, momet ekvnvn hayet omvtes, momen 
ekvnvt kerrekates. | 

11 Enaken em viakan, enaket evpayvkekates. 

12 Momis estomomuset evpayakat, mv e hocefkv oh 
vkvavmakat, Hesaketvmese e'ppucetake  hakvkepvren 
yekcetvn e'mvtes: 

18 Mv catv es heckat tokon, monkat. enavpeswv komat 
tokon, . monkat este komat tokon, momis Hesaketwmese 
es heckaten. 

14 Momen Opunvkvt enavpeswv hakvtes, momet, herkv 
mehenwvu es fvcket, epu 'paket aremvts, (momen en rakke 
hvmkuse Erke heckuecvte en rakke-omön hecömvts.) 

15 Canet mvn ohkerkuecet, huehkvtes, Heyvt mv tvn- 
kes, Cv yupv vlakat vn homahtv hakes, make opunv- 
|» yecvyvnke, cv homv tatet ok. 

16 Momen es em fvcketv, herkvn hvtvm herkvn, oinvl- 
keyatet pun heckvtes. 

17 Vhakv Moses etehoyvnen Hesakelvmeset' estemen, 
herkv mehenwv esyomat Cesvs Klist etehoyvnen vlakv- 
tet ok, | 

18 Este estomet estofvn Hesaketvmese hecvte sekos; 
Eppuce hvmkuse heckuecvtet, Erke e hokpe vpikat, mvt 
ohkerkuecvtes. 

19 Momen Celuslvme aenkvpvke Plestvlke Lefitvlke 
esyome, Estimv toyetske haks? kicake em ”pohvkvrane 
Cusvlke, ohtotakof, hey vt. Cane em ohkerkueckv tes. 

20 Momen ehelaksecekot, e ohkerkuecvtes; momet e 
ohkerkuecet, Klist toyvkos, makvtes. 

21 Momen, Naket o haks, monkv? kicaket em 'pohakv- 
tes. Elivs toyetskvh? Mv toyvkos, makvtes. Mv 
Owalv toyetskvh? kicakvtes. Momen, Hekos, maket em 
vyoposkvtes. i 

22 Momof, Estimv toyetské haks? a pu 'totakan em 
onvyeyvren. Ceme ec ohfvecv naken maketske bake? 
kicakvtes. 

23 Opunvkv en haket vnrvwvn huehke, Hesaketvmese 

em vyetv lvypotken hayvkes, makat toyis, owalv Esivs 
makvte .vevkvyen,-makvtes. 

24 Momen mv vtotvkhoyat Falvsevlke tates, 

25 Momen, Monkv, Klist, monkat Elivs, monkat mv 
Owalv toyetskekon omat, estoman paptisetske haks? 
kicet, em ”pohakvtes. 

26 Canet em vyoposket, Uewvn es paptisit omis: momis 
hvmket kerratskekot ece "pakvket hueres; 

27 Cv yupv vlake vn homahtv hakat, mvt mv tes, mv 
em estelepikv sohwvnakv en recopvye taye heretv orvkat. 

28 Heyv nanvke, Cotvne tvpalv Perepelvn, Cane papti- 
san mómaket omvtes. 

29 Rempvkse Cesvs em vlaken Canet hecet, Hecvkes, 
Hesaketvmese en Yvpefikuce holwvyeckv ekvnv enkvpi- 
cat! makvtes. 

30 Heyvt mv tes, Cv yupvn hunvnwv vlaket vn homahtv 
hakes, opunvyecit makvyvnke ; cv homv tatet ok. 

31 Momen kerrvkvnkes: momis Eslevl em ohkerkvren 
uewvn es paptisit vlakit: omis, 

32 Momen ohkerkuecét, Puyvfekevt pvce-howe omét 
hvlwen a hvtapket, oh fekhonnen hecvyvnkes. 

83.Momet kerrvkvnkes; momis mv, Uewv es paptisvs, 
cy kice ve vtotvtet, Stee Puyvfekevt hvtapket oh 
fekhonnen hecetskat, mvt mv tes, Puyvfekcv Vcakat es 
paptisat, cv kicvnkes. 

34 Momen hecit, Heyvt Hesaketvmese E'ppuce tes, 
makit kerkuecvyvnks, Canet makvtes. , 

35. Hvtvm rempvkse Cane en kerrepvike hokkolen 
esyomet svpaklvtes: 

36 Momet Cesvs yvkapen hecet, Hecvkes, Hesaketv- 
mese en Yvpefikuce ! makvtes. 

37 Momen en kerrepvlke hokkolat ppunayat pohaket, 
Cesvs vevkvhoyvtes, 

38 Momof Cesvs a fulotiket, vevkvhoyen- hecvtes, mo- 
met, Naken hopoyatske haks? kicvtes. ` Momen, Lapi, 
(mv oh yvtekhoyat, Mvhayv maketvt -omen,)-Estvmvn 
liketska? makakvtes. 

39 Vthoyet, hecvkes, kievtes. Vthohyet, estvn likat 
hecakvtes, momet mv nettv em fekhonnvkepvtes, hvse- 
vkerkv espalat maket ok. 

40 Cane opunaye pohahke vevkvhoyvte hvmkat, Simv 
Petv etecakkat, Vntolu tates. 

41 Etecakkat mahusat Simv taten eshecvtes, momen, 
Mesiv eshécés, kicvtes; mv.ohyvtekhoyat Klist tes. 

49 Momet Cesvs'sem vlakvtes: momen Cesvs heoof, 
Simv Convse e'ppuce toyetskes: Sefvs ce kihocvres, 
kicvtes, mv ohyvtekhoyat, Cvto, maketvt. omes. 


48 Rempvkse Cesvs Kalvlen vyetvn komvtès, momet 


Felvpen eshecet, Vc vevkvtes, kievtes. 

44 Momen Felvpe Persitv, Vntolu Petv tepakat eme 
tvlofv, aossé tates; 

45 Momen Felvpe Neranevl éshécet, Moset vhakv ofv 
opunvyece coyote, momen owalvlke opunvyece coyakvte, 
Cesvs Nasvlvlke, Cose e'ppuee eshècès, kievtes. 

46 Momen Neranevl, Nake heret Nasvlen aosse taye 
hakes? makvtes, Vhtet, hecvs, Felvpet kievtes. 

47 Cesvs Neranevl em vlaken hecvtes, momet, Hecvkes, 
Eslevlke mehenwe, mv ofv mvkerretv sekat! makvtes. 

48 Neranevl, Estvmv vten cv kerretska? kicvtes. Cesys 
em vyoposket, Felvpe ce'nhuehkeko munken, ke-rakko 
em vpe elecv liketskof, ce heevyis, kicvtes, 

49 Neranev| em vyoposket, Mvhaya, Hessketvmese 
E'ppuce toyetskes; Eslevl em Mekko toyetskes, kicvtes. 

50 Cesvs em vyoposket, Ke-rakko enr vpe eleevn ce 
kecvyis, ce kihcikv vkvsametska? Heyv nady kou "sen 
rakrvken hecetskvres, .kicvtes, 


a 

51 Momet, Mehenwvn, Mehenwvn ce kicis, Heyv eryupv 
hvlwat en hauken hecet, este E'chuswv onvpvn Hesa- 
ketvmese em encelvlket acemecet monet hvtvpecen he- 
cetskvres, kicvtes. | e j 


SETENTVCKE 2. 


Momzn nette resvtutcenan etepvyetvt ocvtes, Kenv 
tvlofvn Kalvle ekvnvn; momen Cesvs e'cket mvn 
arvtes : 

2 Momen Cesvs en kerrepvlke esyoman mv etepvyetvn 
enhuelihokvtes. 

3 Momen pvrko-opuswvt, orekon, Pvrko-opuswvn ocvke- 
kos, Cesvn e'cket kievtes. 

4 Momen, Hokté, naken etem oceya? hvse-vkerkv 
cvnaket hvte vivkekos, Cesvs kicvtes. 

5 Naket o estomen ce kievkis, momecvks, e'cket vtot- 
kvlken kicvtes. 

6 Momen Cusvlke es en hvsvteckv vevkvyet cvto ue. 
emvrkvswv faken hokkole monkat tutcene vevnke viken 
mvn vpohoyvtes. 

7 Ueemvrkvswvn uewvn fvcficvks, Cesvs kicakvtes, 
Momen cukfyivwv vteken fveficakvtes. 

8 Mucv svkcahwet, hompetv-rakko em evpayvn es: em 
vpeyvkes, kicakvtes. Momen es em vpeyakvtes. l 

9 Hompetv-rakko em evpayv mv uewv pvrko-opuswv 
hakat lasvies, momis estvmvn vté tat kerrekates, (mornis 
vtotkvlke gege cvwakat. kerrakvtes); lahsof, hompetv- 
rakko em evpayvt hokte epayvranan enhuehkvtes, 

10 Momet, Hvte vlicecof, este vtekat pvrko-opuswv 
heren a'slicen, em etetayen eskakof, "sen holwvkusen asli- 
cvnts; amomis cemet pvrko-opuswv heran vcayecetsken, 
Borat ores, kievtes. 

11 Heyv nakeskerkv enhvteceskv Cesvs Kaivle ekunv 

Kenv tvlofvn momecat, en rakke heckuecvies; momen en 
kerrepvike oh vkvsvmakvtes. 

12 Heyv eryupv Kvpvnevn vkhvtapkvtes, eme, e'cke, 
etecakkakat, momen en kerrepvlkeu : momet nettv sulke- 
kon mvn fekhonnakvtes. 

13 Momen Cusvlke em ohhoyvnkvt vwolice tates; mo- 
men Cesvs Celuslvmen ayvtes, 

14 Momet cuko-vcakat ofyn wakv, yvpefikv pvce- 
howe esyome wiyyakat, momen tokunawv esyoposkvike 
vpoken hecvtes: 

15 Momet afushunuke vnvcomen estepketvn es hahyof, 
omvikvn cuko-veakan sossicvtes, yvpefikv wakv svpvken ; 
momet esyoposkvike en tokunawv a em pvlatet, ohhom 
petv cektulcecvtes; 

16. Momet pvce-howe wiyyakan, Yv nanvken vkuehue: 
cvkes; Cv'rke en cuko neskveuko hahyatskvs, kicakvtes. 

17 een Cen euko vyvkhvmketv cv lokes, make 
cokat en kerrepvlket vkerricakvtes. 

18 Momof Cusvlket.em vyoposket, Heyv nanvke mome- 
cetskat eskerkv estomen pu epu eem haks? kica- 
kvtes. 

19 Cesvs em vyoposket, Heyv euko-vcakat sumecicvkes, 
momen netty tutcenen akvwvpares, kicvtes. 

20 Ohrolope pale-osten epohkaken berg cuko-veakat 
etohtvrhoyvtes, moman cemet nettv tutcenen akvwapets- 
kvr haks? Cusvlket makakvtes. 

21 Momis ena en cuko-vcakan opunvyecet okvtes. 

22 Momekv pvsatkan enkvpvket akvwvpikof, en kerre- 
pvlke heyv kicvte vkerricakvtes; momet.Cokat momen 
opunvkv Cesvs makvten vkvsvmakvtes. 

23 Momen Celuslvmen ohhoyvnkv hompetv-rakkon 
aret, estet nakeskerkvn momecen hecakof, sulket e 
hocefkvn oh vkvsvmakvtes. 


CANE, 3. g 


24 Momis Cesvs em e wikekates, este omvikvn kerrekv ; 
25 Momet. estimvt este ohkerkuecvre enkusvpkekates; 
este nake vpikat kerrekv. 


SETENTVCKE 3. 


FALVSEVLKET este-hunvnwv, Nekotemvse hocefket, Cu. 

svlke semevpayvt huervtes. — 
2 Mvt neren Cesvs em vlaket, Lapi, mvhayv Hesaketv- 
mese aenkvpvke toyetskat kerrés; heyv nanvke eskerkv 
momecetskat este momeceko tayet okv, Hesaketvmeset 
vpvket omekon omat, kicvtes. 

3 Cesvs em vyoposket, Mehenwvn, mehenwvn ce kicis, 
Estet svnveomvn heckekon omat, Hesaketvmese em 
ohmekketv heceko tayes, kicvtes. 

4 Este veulehpof, estomet hecke- taye haks? svhokkolv 
e'eke e nvrken ecehyet, hecke taye haks? Nekotemvset 
kievtes. 

-5 Cesvs em vyoposket, Mehenwvn, mehenwvn ce kicis, 
Este uewv Puyvfekevn tepakan es hecket omekon omat, 
Hesåketvmese em ohmekketv eceyeko tayet os. 

6 Enavpeswv es heckat enavpeswvt omen, puyvfekev 
es heckat puyvfekevt omes. 

7 Estomahes kohmetskvs, Svnvcomv. heckvranatsket os, 
ce kicvyat. 

8 Hotvle estvmvn komat hotales, momen en hake po- 
hetskes, momis estvmvn- vtet ot, estvmvn ayet omat 
kerretskekos; mv omèt os, Püyvfekev es heckat vtá- 
kat. 

9 Nekotemvset em vyoposket, Heyv nanvke estomet 
mome taye haks? kievtes. 

10 Cesys em vyoposket, .kicvtes, Eslevlke em mvhayvt 
omat, heyv nanvke kerretskeko haks? 


11 Mehenwvn, mehenwvn ce eis, Mv nake kerreyat 

opunahoyes, momen mv nake heceyvtet akerkueeös, mo- 
men akerkueceyan pum esatskekos. 

12 Ekvnv nanvken cem onayvkvyvten vkvsamatskekon 
omat, hvlwe nanvken cem onayvkvyat estomet vkvsa- 
matskvr haks? 

18 Momen este estomet hvlwe tvlofv vkvwipkvte sekos, 
mv hvlwe tvlofv ahvtvpkvte, este. E'chuswv hvlwè. tvlofv 
likat, vkvwupkekaten oinat. 

14 Momen Moses vürvwvn cetto kvwapvte- etvpomet 
este E'chuswv kvwvpkvranet os: 

15 Estimvt. o estomet oh vkvsamat. estemerkekot, hesa- 
kétv. yuksv- “sekon oèvren. 

16 Hesaketvmese ekvnv vnokece mahat hiyomen orvtet 
omekv : E'ppuce hvmkuse heckuecvte emvtes, mvn ésti- 
met o estorhet oh vkvsamat estemerkekot, hesaketv yuk- 
svsekon oevren. 

17 Hesaketvmeset E'ppuce ekvnv ohfveceevren ekvnvn 
a ohtotet omekot, momis mv ieeropotion ékvnyt hesa- 
Keren viotviet omekv. 

18 Mv oh vkvsamat. ohfvecekot os ; momis mv oh 
vkvsvmekat, ohfvece hoyvnet os, Hesaketvmese E'ppuce 
hvmkuse heckueevte hocefkvn oh vkvsvmekoky. 

19 Momen heyvt ohfveceekv tes; hvyayvket 'ekvnvn 
vlvkes, momis estet yomucken hvyayvke emuntvlen. vno- 
kecvkvtet omes, em vtotketv holwvhoket omekv. 

20 Holwvke momecat'`vtekat hvyayvke en homecet, 
hvyayvke oh vtekot os, em vtotketv ohkerkvkekaren. 

21 Momis fvecetv momecat hvyayvke oh ates, em vtot- 
ketv Hesaketvmese eteropotten vtotkvkvte tat kerkvke 
hakvren. 

22 Heyv nanvke renyupv Cesvs en kerrepviken 'esyomet 
Cutev ekvnvn yicvtes;. momen vpaket mvn: fekhoninet, 
paptisvtes, 

23 Momen Caneu paptisvtes, Envn, Selem tempen, mvn 
uewvt tayet omekv: momen en yicet, paptiskakvtes. 

24 Cane cuko-yekcv hvte vpihokeko emunkekv. 

25 Momof nake vpohkvt kvwvpkvtes, hvsvteckv oh- 
fycevn, Cane en kerrepvlke momet Cusvlke em etenrvwvn. 

26 Momen Canen en yicet, Lapi, me Cotvne tvpalv ece 
'"pakvnke, ohkerkuecetskat, hecva, mvt paptisen, este 
omvlkvt en yices; kicakvtès. 

27 Cane vyoposket, Este naket en hecikekos,- hvlwe 
tylofv a e'mhoyekon omat, makvtes. 

28 Ceme etvwvt a vn kerrvlke toyatskes, Klist toyv- 
kos, momis ehomv ve vtothoyes, makvyvte. 

29 Mi ehiwv taranat ocat hokte-epayvranat tes; momis 
mv hokte-epayvranat en hesset hueret, pohof afveketvn 
es: afvckes, hokte-epayvranat em opunvkv en hake svrah- 
kvn; momèt ornekv heyv vm afvcketv esfvekes. 

30 Emet ohvtvlvkvranes, momis vnet cv yokopvranet 
08. 

31 Hvlwé atatet omvlkvn ohfvnket ös; estimivt ekvnv 
enaket` on omat, ekvnvlket omet, ekvnv opunvyecet 
omes; hvlwe tvlofv atatet omvlkvn ohfvnket os. 

39 Momen nake: hecet, pohvtet, mvn  kerküecet os, 
momis mv kerkuecat estimvt em esekos. 

33 Mv kerkueckv em esat Hesaketvmese mehenwe tat 
em eskerkv vlievtet. os. 

34 Hesaketvmese vtotvte Hesaketvmese em opunvkyn 
opunayet omes: Hesaketvmese.Puyvfekev svkerkekon 
emet omekv. 

35 Erke Eppuce vnokecet ot, nanvke omvlkvn enke ofyn 
wikvtet os. 

36 Eppuce oh vkvsamat hesaketv yuksv-sekon ocet os ; 
momen Eppuce oh vkvsvmekat: hesaketv hehcekos: 
momis Hesaketvmese en cvpvkket oh fekhonnes. 

SETENTVOKE 4. 


Cane paptisat "sensulken Cesvs enkerrepvlken hayet, 
paptisen Falvseviket pohan Pucaset kerret oke 

9 (Cesvs emet paptisekon, en kerrepvlket paptisaket 
omisem,) 

3 Cutev enkvpaket, hvivm Kalvlen ayvtes. 

4 Momen Semelev ekvnyn ”reteropottvranet omvtes. 

5 Momof Semelev tvlofv vlakvtes, Sikv kihocan, ekvnv: 
Cekvpe e'ppuce Cose e'mvte vnakvn. 

6 Momen Cekvpe em ueenkorkvt mvn likvtes, Monkv 
Cesvs ayvtet hotoset omekv, ueenkorkvn oh likvtes; 
momen hvse-vkerkv esepakat mahe tates. 

7 Semelevlke hoktet uewvn ascvwvranet vlakvtes: 
Esketvn v'mes, Cesvs kievtes. 

8 (En kerrepvike hompetv nesvranet tvlofvn vpeyvkepet 
omekv.) 

9 Estomèt on Cusvlke toyetskatet esketvn vm has 
haks, Semelevlke Hokte toyvyan? Semeleylke hokte 
monkv kievtes; Cusvlke Semelevlke etohkvlketv m 
ocekot omekr; 

10 Cesvs em gei: Hesaketvmese esteman, momen 
estimvt, Esketv v'mes, ce kicat kerretskerni omat, em "po- 
hetskvnt ores, momen uewv hesaken ce'mvnt omes, 
kicvtes. 

11: Naken wescvwetv ocetskekos, momen ucenkorkv 
sufket oman, estvmv vten mv uewv hesake ocetske haks? 
- hoktet kicvtes. 

19 Pu'rke Cekvpe, my ueenkorkv pu'mvte, momet eme, 
en hopuetake, momen en wakvlkeu eskakvte, sen rakkets- 
ket o haks? ` 

13 Cesvs em vyoposket, Heyv uewv eskat vtekat hvtvm 
ewvnhkvres : | 

14 Momis estimvt o estomet uewv emvyan eskat estofis 

ewvnhikekos, momis mv uewv e'mvyat uckiwvt eme ofvn 
hesaketv yuksv secko vfihne hakvres, kievtes. 

15 Pucasö, heyv uewvn v'mes, cv wvnhkekaren, momet 
asevwvranet vlvkvkaren, hoktet kicvtes. 

16 Ahyet, ce'hen ”renhohiket, "res vlvkvs, Cesvs kicvtes. 

17 .Hokte vyoposket, Cv'he sahsekos, makvtes. Heren 
opünahyetskes, Cv'he sahsekos, maketskat ; 

18 Ce'hetake cahkepen ocetskvtet omes, momis hvmke 
hiyome ocetskat ce'he tokot omekv: mv tat mehenwvn 
ohketskes, Cesvs kicvtes. 

19 Pucasö, owalv toyetskat hecis: 

20 Pu'rkvlke heyv ekvnhvlwen mekusvpakvtet os: mo- 
men Celuslvme mimvn este emekusvpvkvranet os, ma- 
katsket os, hoktet kicvtes. 

21 Cesvs kicvtes, Hokte, heyvn vm vkvsvmvs, heyv 
ekvnhvlwe tokon, momet Celuslvme tokon, Erken’ vrak- 
kuecvranatskat hvse-vkerkv vlakes. 

22 Ceme naken vrakkuecat kerrekot vrakkuecatskes; 
pume naken vrakkueceyat kerres; vhesaketv ës 
aosset omekvy. 

23 Momis hvse-vkerkv: vivkvranet os, momen: hiyomat 
mv tes, momof emekusapvlke mehenwakat puyvfekev 
momet mehenwetv ofrü Erken vrakkuecvkvranat, Erke 
mv omakat vrakkueevren hopoyet omekv, 

24 Hesaketvmese Puyvfekcvt omes: momen eme eme- 
kusvpakat puyvfekev momet mehenwv.ofvn: mekusvpv- 
kvranet omes. 

25 Momen Mesiv, Klist kihocat, vlvkvranet omen. kerris : 
mvt vlàkof, nanvke omvlkvn .pum xen hoktet ki- 
evtes. 

26 Vne, cem punayvyat, mv Logis, Cesvs kievtes. 

27 Momof en: kerrepviket yicvtes, momet hokte ete'm 
punayan estomahes komakvtes:.momis, Naken hopo- 

yetske haks? monkat, Estoman. etem punayetske haks 1 
estimvt makekates, 

28 Momof hokte uescawkv wihket, tvlofvn ayepvtes, 

29 Momet, Vhwet, este-hunvnwv nake momvyvte omvlkv 
vm onayan hecvkes: heyvt Klist toko haks? Eisen 
kievtes. 

30 Monkv tvlofv asosset, en yicakvtes. 

31 Heyv em etenrvwvh en kerrepvlket enkusvpaket, 
Pucasö, hompvs, kicakvtes, 

32 Momis nake hompetv ocepis, ceme kerratskekon, 
kievtes. — — 

33 Momekv en kerrepviket etem "pohaket, Este estomet 
hompetv 'sem.vlahke haks? makakvtes. 

34 Cesvs kicakvtes, Vn hompetvt mv a'e vtotvten em 
eyackvn momecit, em vtotketvn esyukpoyvranvyat tes. 

35 Hvse ostet vhoske munkes, hiyyo vlvkvranat, makats- 
keko bake?  Hecvkes, ce kicvkis, vfynnaket cvpofvn oh 
hecvkes ;: entis naklokee es hathaket omekv. 

36 Momen naklokce vteloyat feketv en hecket os, mo- 
men em ette hesaketv yuksv-sekon em vteloyet os; foka- 
yat momen vteloyat etepvket afvckvkepvren. 

37 Momen :heyv ofvn bere maketv mehenwes, Hvmket 
fokayen, etvt vteloyes. 

38 Oh vtotkatskekatet. vreloyatskvren ece 'totvkimvts ; 
este etvt vtotkvkvtet on, em vtotketvn "sohceyatskes. 

39 Momen Semelevlke mv tvlofv vpokat sulket oh 
vkvsvmakvtes, Nanvke momvyvte omvlkvn vm onahyes, 
hokte make kerkuecat omecicen. 

40 Momen Semeleviket en yicet, vpvkvket fekbonnvren 
em 'pohakvtes; momen nettv hokkolen fekhonnvtes, 

4] Momen ohvtvlakat sulket vkvsvmakvtes, eme mahu- 
sat em opunvkv omecicen, 

42. Momet, Muev vkvsamés, nake onayetskvte omeeice 

toi.ou, momis pume mahusat opunayat pohépékv, momet, 
mehenwvn heyvt Klist ekvav Hesayeevt on  kerres, 
hokten kicakvtes, 

43 Momen nette hokkole renyupvn mvn enkvpaket, 
Kalvlen' oh. ayvtes. 

44 Cesvs eme mahusat, Owalv em ekvnv otv: vrakketv 
ocekos, maket kerkuecvtet omekv. 

45 Momekv Kalvlen vlakof, Kalvlvlket, Celuslvmen 
hompetv-rakkon aret, nake momeeat omvlkvn hecakvtet, 
evpvyakvtes: emeu hompetv-rakko oh vpeyakvtet okv. 

46 Momen.Cesvs Kalvle ekvnv Kenv tvlofvn hvtvm 
vlakvtes, mv uewv pvrko-opuswv . hayvtet, Momon 
evpayv hvmket. mvn arvtes, e'ppucet enokket Kvpvnevn 
wakken. 

47 Cesvs Cutev ekvnvn aosiyet, Kalvlen vlakan pohof, 
oh ayvtes, momet a vk hvtapket, e'ppucen em-wicecvren 
em "pohvtes; elvranuset omekv. 

48 Momoi, Nanvke eskerkvn, momet nake estomahvken 
hecatskekon omat, vkvsahmatskekos, Cesvt kievtes. 

49 Pucasè, a vk hvtvpkvs, hopuewv. vm eleko munken, 
evpayvt kicvtes. 

50 Vyepvs, ce'ppuce hesakes; Cesvs kicvtes. Momen 
hunvnwv opunvkv Cesvs em punayan vkvsamet, ayepvtes. 

51 Momen vk hvtapkof, em vtotkvlket, vnrapet, Ce'p- 
puce hesakepes, makaket em onvyakvtes. 

52 Momof hvse-vkerkv estofv mahen en here hake. vye- 
cicvten em vpohakvtes. Vpvksvnke, hvse-vkerkv eskolv- 
pakofvn hepetketv enkvpakvnkes, kicakvtes. 

53. Momekv hvse-vkerkv matvwy mvketeken, Ce'ppuce 
hesakes, Cesvs kicet okvnke erket kerrvtes. Momen 
eme.mahusat vkvsamvtes, momen en cuko somvikvt. 

54 Cesvs Cutev ekvnv enkvpahke Kalvle vlake nakes: 
kerkv momecat, heyvt esvhokkolat tates. 

Hzvv nanvke renyupvn Cusvlke en hompetv-rakko 
hvmket ocvtes; momen Cesvs Celuslvmen ayvtes. 

2 “Momen Celuslvme yvpefikv Aute tempen vkhvse 
Hepluvlke.Persitv kieakat ocvtes, sohvpettv. cahkepe 
ocet, 

3 Heyv ofvn este sulke mahet, enokhokvlket, turhetv- 
kekat, en- yvkvpkv vnvttakat; enatalakat uewv nekeyvrèn 
emehakaket lumhvtes. 

4- Oketv' ocen, / encelv "me uewv vk hvtapket, uewv 
melohlicet` ómekv; Monkv uewv melohilof, éstit o 
estomet homvn vkeeyen omat, enokketv estomen:ocvte 
tis cvfekne haket omvtes, 

5 Momen ”este-hunvnwv hvmket wakkvtes; enokkvte 
ohrolvpe pale tutcenen- cenvpohkaken. 

6 Wakken Cesvs hecof, hofune mahet omen kerret, Ce 
cvfeknvre cé yace haks? kicvtes, 

7 Enokkat vyoposket, Pucasö, uewv melohlof vkhvse ae 
vkceyievre este-hanvnwv ocvks; momisayvyof, etimvt ev 
Homvn vkhvtapkepet: os, kicvtes. 

8 Ahuyiret, cem pvtakv. cahwet, yvkvpvs, Cesvs kievtes. 

9 Momen “momat vpakusen este-hunvnwv: evfoknvtes, 
momet em pvtakv cahwet, yvkapvtes; momen mv nettv 
fekvpkv nettv tates, 

10 Fekvpkv nettv tes: pvtakv sayetskvre cem etektvn- 
kekot os, evfeknikocan Cusvlket monkv kicakvtes. 

11 Em vyoposket, Cv cvfeknicatet, Cem. pvtakv cahwet, 
yvkvpvs, ev kihces, kicakvtes. 

19 Momof em "pohakat, Hunvnwv estomét, Cem pvtakv 
cahwet, yvkvpvs, cé kibce haks? kicakvtes. 

13 Momen mv evfeknihocat esti tat kerrekates, mvn 
este tetayet omen, Gesvs etin ayepet omekv. 

14 Enyupvn cuko-veakan Cesvs eshecet, Hecvs, ce cv- 

feknihoces; vnveomv naoriketskvs, nake Teen holwvke 
ec oh vlvkekaren, kicvtes. | 

15 Este-hunvnwv enkvpaket, Cesvt cv evfeknicet 08, 
maket, Cusvlken em onvyakvtes. 

16 Momen monkv Cusvlke Cesvs assecet, elecetv ko- 
makvtes, fekvpkv nettvn yv nanvke momecekv. 

17 Momis Cesvs em vyoposket, Cv'rke vtotke munken 
hiyomat orët os, momen vnet vtotkis, kicakotes. 

18 Monkv Cusvlke ohvtvlaken .elecetvn komakvtes, 
fekvpkv mnettv kacat tvlkekot, momis, IHesaketvmeset 
Cv'rke tes, maket, Hesaketvmese etetayen e hayet 
omekv. l 
19 Monkv Cesvt em vyoposket kicakvtes, Mehenwvn, 
mehenwvn ce kicvkis, Eppuce entvlkat naken estomeko 
tayes, momis Erke nake momen hecatet momecet os; 
nanvken momecat vtekat, mvn Eppuceu RDS: 
mòmecet omekv. 

20 Erke Eppucen vnokecet, nake momecat omvlkvn en 
kerkuecet omekv; momet vtotketv heyv "sen rakrvken 
en kerkuécvres, estomahes komatskvren. 

21 Erke pvsatkvte a kvwapet, wenahuecat etvpomen, 
Eppuce estimvn komat wenahuccet omekv 
22 Erke nvpvn ohfvececekot, momis ohfvececkv omvikvn 
Eppucen em wikvtet omekv : 

28 Erke vrakkuecakat etvpomen omvlkvt Eppuce vrak- 
kueevkvrèn.  Estimvt Eppucen vrakkuecekon omat, 
vtotvtet Erkeu vrakkuecekot omes. 

24 Mehenwvn, mehenwvn ce kicvkis, Estit vm punv- 
kvn pohet, ae vtotvten oh vkvsamat hesaketv emunkvn 
oces; momet ohfvéceckv hvlatkekos, momis elkvn. enkv- 
paket hesaketvn tohtvikes. 

25 Mehenwvn, mehenwvn ce kicvkis, Hvse:vkerkv 
vlakes, momet hiyomat vlvkes, pvsatkat Hesaketvmese 

E'ppuce en haken ESTE momen pohakat wenaho- 
kvres. 

26 Erke hesaketv eme ofv ocat etvpomen Eppucen he- 
saketv emeu ofv ocvren e'mvtet omekv. 

27 Momet ohfveceekv hayvranaten yekcetvn emvtet 
omes; este E'chuswvt omekv. 

28 Heyv estomahes kohmatskvs, hvse-vkerkv vlaket 
omekv, mv ofv hopelkv vtehkat omvlkvt en hake pohv- 
kvranat, 

29 Momet asossvres; here momecakvte hesaketv akv- 
wvpketvn vkvwvpkaken, naorkakvte ohfvececkv akvwvp- 
ketvn vkvwvpkvkvros. 

30 Vntvlkusat naken momecvko tayes; pohvyatet oh- 
fveceevyet os; momen vm ohfvececkv fvecvt's, nake ko- 
mepvyat hopoyet omvkok, momis Erke a'c vtotvte ko- 
man. 

31 Vnet e ohkerkuecepin omat, vm ohkerkueckv fvc- 
cekot omes. | w; 

32 Hvmket vc ohkerkuecat hueret os, momen mv ker- 
kueckv ve ohkerkuecat mehenwvt on kerris. 

33 Cane ohtotatsken, mehenwvn ohkerkueevtes. 

34 Momis este kerkuecat esvkot omes: momis hesa- 
hokatskvren heyv nanvken makis. 

35 Kulke vhetke, hvyayakat omvnkes; momen en hvya- 
yvke vhofunekon es afvcketv vkvsvmatske tvnks. 

36 Momis Cane en kerkueckv - son rakken ocis; vtot- 
ketv poyvranvye Erke v'mvte, mv vtotketv momecvyat 
mahusat ve ohkerkuecaket omekv, Erket vc vtotvte tat. 

37 Momen Erke ve vtotvtet, emet ve ohkerkuecvtet 
omes. Em opunvkv en hake pohatskvte sekot omet, 
en heckvu hecatskvte sekot omes. 

38 Momen om ` opunvkv ece pike | ocatskekot. omes, 
vtotvten oh vkvsamatskekokv. 

39 Cokan vketecvks, Mv ofvn: hesaketv yuksv-sekon 
ocès, For ve ohkerkuceakat mvt omakekv. 

. 40: Momen ae oh vwetv: komatskekot arg hesaketv 
ocatskvren. 

41 Este vc vrakkuecvkvren enkusvpvkot; em. esvkot 
omes, 

49 Momis ce kerrvkit, Hesaketvmese em vnokeckv: ece 
pike ocatskekat kerris. 

43:Cv'rke hocefkv ofvn vlakis, momen ev. yvpayatske- 
kos; etvt eme e hocefkv ofvn vlaken omat, mvn evpayats- 
kvres. 

44 Estomèt vkvsamatske taye: haks, vrakkueckv: eren 
hopoyepet, vrakkueckv Hesaketvmese tvlkuse aenkv- 
pakat hopoyatskekat ? 

45 Erke ehomv. epu'nrvpvres, ev kolimatskvs: hvmket 
ece'nrapvket omes, Moses vfekrakkatske mahusatet. 

46 Moses vkvsamatskvten omat, ve vkvsamatskvnt os; 
ve opunvyecet hoceievtet oinekv. | 

47 Momis hoccican vkvsamatskekon omat, estomet vm 
opunvkvn vkvsvmatskvr haks ? ! 


SETENTVCKE 6. 


Heyv nanvke renyupvn, Cesvs Kalvle vkhvsen etohtikv- 
tes, vkhvse Tipelevs mv tes. 

2 Momen este sulke mahet vevkvpeyvtes, enokhokan 
'nanvke eskerkvn ohcelayan hecakekv. 

3 Momen Cesvs ekvnhvlwe vcemiket, mvn en kerre- 
pvlke vpaket likvtes. 

4 Momen ohhoyvnkv, Cusvike en hompetv-rakko hvm- 
ket, vwolice tates. 

5 Monkv Cesvs vfvnnaket, este sulke mahet a oh awen 
hecof, Tvklike hompvke tayat estvmv vten neseyvr haks ? 
Felvpen kicvtes. | 

6 Momen heyv kicat eskerretvn komat okvtes, eme tat 
estomvranat kerrepekv. 

7 Felvpet em vyoposket, Tvklike tenelyv cukpe hokkole 
enrahkv tis em etetayahkekos, cötkuse viken ehset o ` 
estomis, Kicutes. 

8 En kerrepvike hvmket, Antólu, Simv Petv etecakka- 
tet, kicvtes, 

9 Cepanet likes, ketinv tvklike-vnore cahkepen, momet 
rvro lopuckuse hokkolen ocet; momis heyv naket o 
haks, este sulke momat. em een 

10 Momen, Este tvk vpoyvkes, Cesvs kicvtes. Mv 
mahusat pvhe tayet omekv. Monkv este tvk vpokv- 
tes, em vhonkvtkv cukpe-rakko cahkepat mahet. 

11 Momen Cesvs tvklike vnorvke cawvtes, momet ohv- 
kvsamof, enkerrepvlke vwahlvtes, momen enkerrepvlket 
tvk vpokan emakvtes; momet rvrou matvpomeevtes, eya- 
cakat vevkvyen. 

12 Momen fvcecvkehpof, En wokucke. vhoskan vte- 
loyvkes, naket sumkekaren, en kerrepvlken kicvtes. 

18 Monkv etoh vteloyet, ketinv tvklike cahkepvte 
hompakvten vhoskat en wokucke svmpy- palen hokko- 
lohkaken fveficakvtes. 

14 Momen mv estet Cesvs nakeskerkvn momecen heca- 
kofvt, Fvccv mehenwusen heyvt mv Owalv ekvnv vlvkv- 
ranvtet. os, makakvtes. 

15 Momen, yekcetvn es ehset, mekko' hayetvn komet, 
yievranan Cesvs keriyet, entvlkuset ekvnhvlwe hvtvm 
vcemkvtes. 

16 Momen yafkof en kerrepvlke vishvsen vkhvtv- 
pecvtes, 

17 Momen perro-cukon vtehiket, vkhvse tvpalv Kv- 
pvnevn vívecvn vpeyvtes. Momen TO n" Cesvs 
em vlvkekates. 

18 Momen hotvle rakke hotalat omecicen, vkhvse me- 
lohlvtes. 

19 Momen vkerkv tutcenat, monkat ostat mahen ka- 
fahkof, Cesvs vkhvse oh yvkapet, perro-cukon vwolicen 
hecet, penkvlvke tates. 

20 Momis, Vne tes; penkahlatskvs, kicvtes. 

21 Momen vkvsvmet, perro-cuko a oh ceyicakvtes; 
momen moman vpakusen perro-cuko ekvnv vpeyvte er 
vcakvtes. 

22 Enhvyvtke este vkhvse tvpalv svpaklatet, perro-cuko 
etv sekon, hvmke en kerrepvlke vtehkat tvlken, kecet, 
momet Cesvs perro-cuko vpiket en kerrepvlke vevka- 
yekon, momis en kerrepvlke entvlkuset vpeyepvten 
hecakof, 

23 (Momis perro-cuko etvt Tipelevs mv Pucase ohvkv- 
same tvklike hompakvte ocat vnakv vwet, yievtes :) 

24 Momen Cesvs momet en kerrepvlkeu sekon este 
hecakof, emeu perro-cuko vtehiket, Cesvs hopoyet, Kv- 
pvnevn er oricvtes. 

25 Momet vkhvse tvpalv er eshecakat, Mvhaya, estofvn 
yvmvn vlaketskvt haks? kicakvtes. 

26 Cesvs em vyoposket, Mehenwvn, mehenwvn ce kiev- 
kis, Nakeskerkv hecatskvte omecicen cv hopoyet omats- 
kekos, moris tvklike hompet, ce cvporvkate omecicen 
omatskes, kievtes. 

27 Hompetv yvmahke tayat em vtotkekot, momis mv 
hompetv hesaketv emeyuksv-sekat ”roren, em viotkvkes, 
este E'chuswvt ce'mvkvranat: myn Erke Hesaketvmeset 
eskerkuecvtet omekv. 

28 Momen, Hesaketvmese em vtotketv vtotkeyvret, 
naken estomeyvr haks? kicakvtes. 

29 Cesvs em vyoposket, Mv atotvten oh vkvsamatsken 
omat, met Hesaketvmese em vtotketv tes, kicvtes, 

30 Momekv, Eskerkv naken heckuecetska, hecét, oh 
vkvsvmeye tayat? Naken vtotketske haks? 

31 Pwrkvlke vnrvwvn manvn hompakvtes, Tvklike 
hompvke tayat hvlwe viten e'makvtes, maket, cokat 
vevkvyen, kicakvtes. 

32 Momen Cesvs kicat, Mehenwvn, mehenwvn ce kicv- 
kis, Mv tvklike hvlwe atat Moses ce'mvkekatet.os ; momis 
Cvy'rke tvklike mehenwvn hvlwe -vten ce'mvket os. 

33 Hvlwe a hvtapkatet, hesaketvn ekvnvn ematet Hesa- 
ketvmese en tvkliket omekv, kicakvtes. " 

34 Momof, Pucase, mv tvkliken estofis pu'mvtevs, kica- 
kvtes. 

35 Momen Cesvs opunayatet, Vnet hesaketv tvklike 
toyis; este a'c oh atatet, estofvn -elawekon, este ve oh 
vkvsamatet estofvn ewvnhikekos. 

36 Momis, Cemet, ev hecatskvnkis, vkvsamatskekos, ce 
kiovkvyis. 

37 Cvrke a'mvte omvlkvt ae oh awvres; momen este 
a'c oh atat, estomaten ossihevkos. 

38 Vne komvyat wmomecvranvyate tokon, ae vto- 
tvte komaten momecvranvyatet hvlwe. a -hvtapkvyvtet 
omekv. 

39 Momen heyvt Cv'rke ae vtotvte komatet os; este 
Cvrke a'mvte omvlkvn hvmkusis sumecicvkot, nettv 
espoken a kvwvpvranvyat omes. 

40 Momen heyvt a'c vtotvte komatet os, Eppuce hecet, 
oh vkvsamat vtekat hesaketv emeyuksv-sekon -ocvranet 
0s; momen nettv espoken akvwvpares. 

41 Momen Cusvlke ecayakvtes, Tvklike hvlwe a hvtap- 
kvte toyis, makaten. 

42 Momen, Heyvt Cesvs, Cose e'ppuce toko haks, e'rke, 
e'eke tepakat kerreyat? momaten estomèn, Hvlwe. a hv- 
tapkvyat tes, maket oke haks? makakvtes. | 

48 Momekv Cesvs em vyoposket, Ecayet 'sete'm puna- 
hohyatskvs, kicakvtes. | 

44 Este cstomet vc oh vteko tayes, Cv'rke a'c vtotvtet 
ahvlvtekon omate: momen nettv espoken a kvwvpares. 

45 Omvlkvn Hesaketvmeset emvhayvres, make owalvlke 
coyakvte ofvn hoccet omes.  Monkv este vtekat poh- 
het, Erke en kerrvte sasat a vc oh atet omes. 

46 Estimvt Erke hecvtes, makit okvkos, Hesaketvmése 
aenkvpvkat tvlket, mvt Erke hecvtet omes. 

47 Mehenwusen, mehenwusen ce kicvkis, Este vo oh 
vkvsamate hesaketv emeyuksv-sekon ocet omes. 

48 Vnet mv hesaketv tvklike toyis. b 

49 Ce'rkvlke vnrvwvn manvn hompakvtes, momet 
pvsatkvtes, 

50 Heyvt tvkliket, hvlwe à hvtapket omes, este mvn 
hompet, elekaranat. 

51 Vuet tvklike hesake hvlwe a hvtapkvte :toyis; este 
estomet heyv tvklike hompen omat, meyuksv-sekon 
hesakvres; momen tvklike emvranvyat cv'navpeswv mv 
ekvnv en hesaketv vrahkv emvranvyat omes. 

52 Monkv Cusvlke 'sete'nrvpaket, Estomèt heyv este 
e'navpeswv pu'men, papeye taye hakes? makakvtes. 

53 Momen Cesvs em punayatet, Mehenwusen, mehen- 
wusen ce kicvkis, Este E'chuswv e'navpeswv pvpekot, e 
catv eskatskekon ornat, hesaketv ece ”pikvkekos, kicvtes, 

54 Estimvt ev'navpeswv papet, cv catv esken omate, 
hesaketv emeyuksv-sekon ocet omes, momen nettv 
espoken å kvwvpares. 

55 Cv'navpeswv mehenwvn hompetvt omen, cv catv 
mehenwvn esketvt omekv. 

56 Estet ev'navpeswv papet, cv catv esken omat, vc 
ofvn fekhonnet omen, vneu ofvn fekhonnvyet omes. 

57 Erke hesake likatet a'c vtotvte omen, Erken v he- 

sakvyet omes; matvpomen este cv deg mvu vc v 
hesakvres, 

58 Heyvt tvklike hvlwe ahvtapkatet omes. Ce'rkvlke 
manv hompakat momet pvsatkat omékon: este heyv 
tvklike hompen omate, hesake emunkv tares. 

59 Heyv nanvke, Kvpvnevn senekake ofvn este emv- 
hayofvt, opunayet okvtes. — — 

60 En kerrepvlke vnvcomet heyvn pohvkvtet, Opu- 
nvkv yekcet omes; estimvt pohe taye haks? maka- 
kvtes. 

61 En kerrepvlket heyvn es ecahoyen, Cesvs emet ker- 
rof, Heyvt. ce 'lentappuecvk bake? 

62 Monkv enhomv likvtet este E'chuswv v kvwapken 
hecatsken omat, estomvre te? - 

63 Puyvfekevt este wenahuecet omes; este enavpeswv 
naken lopieekos. Opunvkv cem punayvkvyatet puyv- 
fekcvt's, momet hesaketvt's. 

64 Momis vkvsvmeko ce sasvket os; kicakvtes. Cesvs 
enhvteceskvn vteken este estomvket vkvsvmekat Korret 
estimvt wiyyvranate kerre tatet ok. 

65 Momet, Momèt omekv, Cv'rket emet omekon omat, 
este ve oh vte tetayate sahsekos, ce kievkit okvyis, 
kicakvtes. 

66 My vtekate en kerrepvlke vnvcomet Dee: mont 
svnveomv vevkfullekates. 

67 Momen Cesvs pale hokkolohkakaten oket, Cemeu 
vpeyepvranatska ?- kicakvtes. 

68 Momen Simv Petvt vyoposket, Pucasé, estimvn oh 
vpeyeyvr haks? cemet hesaketv yuksv-seko opunvkv 
ocetsket omes. 

69 Momen vkvsamöt, kerrés, mv Klist, Hesaketvmese 
hesake E'ppuce toyetskate, kicvtes. 

70 Cesvs em vyoposket, Palen hokkolohkakatskan 

ce'uhopoyvkvyvtet omeko haks? momen hvmkatskat 
puyvfekev holwvket's, kicakvtes. 

71 Cutvse Eskalevt, Simv e'ppucen okvtes, mvt, palen 
hokkolohkakat hvmkat omet, wiyyvranat omekv. 


SETENTVCKE 7. 


Heyv nanvke renyupvn, Cesvs Kalvlen arvtes, Cusvlket 
clecetvn komet PRA omecicen, Cutevn vretvn 
komekokv. 

2 Momis eto-esse-vpette-es-haye hompetv-rakkot Cusvlke 
en kompetv-rakko vwolice tates. 

3 Momekv em etecakketvlket, Yvmv enkvpaket, Cutevn 
vyvs, cen kerrepvlkeu vtotketv celayetskat hecvkvren, 
kicakvtes. 

4 Este, hecke kerhoyvren eyacet, chke naken celayate 
sahsekot ok. Heyv nanvke celayetsken omat, ekvnvn 
em e heckuecvs, kicakvtes. 

5 Etecakkvte tisem oh vkvsvmvkekok. 

6 Momen Cesvs, Vm oketv vlvkeko munkes, momisein 
cem oketv take tetake emunkvt omes. 

7 Ekvnv cen homecvkeko tetayet omes: momis vnen 
vn homecet omes, em vtotketvt holwahoket omen ohker- 
kuecvyet omekv. 

8 Heyv hompetv-rakko oh vpeyvkes; heyv hompetv-rak- 
ko oh ayvko munkes, vm oketvt oreko munkekv, kicakvtes. 

9 Heyv opunvkv kicakof, Kalvlen fekhonnvtes. 

10 Momis etecakkvte vpeyofvn, emeu hompetv-rakko 
oh ayvtes, kerhoyekon, momis ehke omēt, 

11 Momen Cusvlke, hompetv-rakko omof hopoyet, 
Estvn ara? makakvtes. 

12 Momen este tetayen opunvkv es ete'm ecakvt ocvtes ; 
Este heret omes, makakat sasen, vpvlwvt, Monks, este 


ehosicet os, makakateu sasekv, 

13 Momisem, estit pohaken opunvyecekates, Cusvlken 
em penkvlakekv. 

14 Momen hompetv-rakko en nvrkvpv orofvn, Cesvs 
cuko-veakan ceyet, estemvhayvtes. 

15 Momen Cusvlke, em estomahet, E'mvhahoyvte sekot 
omat, estòmèt heyv este cokv kerre haks? makakvtes. 

16 Cesvs em vyoposkatet, kicakvtes, Vm mvhakv cvnake 
tokot omen, momis a'c vtotvte enaket omes, 

17 Estimvt mv komaten celayen omat, mvhakv kerrvres, 
Hesaketvmoset ome tat, monkat vntvlket opunayin omat. 

18 Estet entvlket opunayen omat, vrakkueckvn e en 
hopoyet omes: momisem este vtotvte vrakkuecetvn bo: 
poyen omat, mvt mehenwvt omés, momen fvccetv-tokat 
vpikekot omes. 

19 Moses vhakv ce'mvkekat bake? momaten hvmku- 
satskis vfastatskekot omes.  Estoman cv ”leevranet es 
fullatske haks ? 

20 Este em vyoposkaket, Puyvfekev holwvken ocets- 
kes; estimvt ee 'lecetvn komet es are haks 1. makakvtes. 

21 Cesvs em vyoposket, kicakvtes, Vtotketv hvmken 
momehoin, omvlkvt estomahes koraatsket omes 
22 Monkv Moses svkvmsiskvn ce'mvkvtet omes: (Momis 
Mose enake tokot, erkvlke énaket omvtes:) momaten 
fekvpkv nettvn hunvnwv svkvmsisatsket omes. 

23 Mose em vhakv kvckekaren, fekvpkv nettv omof 
svkvmsiskvn hunvnwvt en hecken omate, hunvnvwv 
fekvpkv nettvn temvpoken cvfeknihevyaten estoman vn 
honiecatske haks? 

24. Nake en heckv vevkvye ohfvcceheatskvs, momis 
fvecen ohfveoeevkes. 

25 Momen Celuslvmvlke, Elecvrane hopoyakat heyvt 
anv toko haks? makakat sasvtes. 

26 Momis hecvkes, fekhvmket opunayes, momen naken 

kihocekot omes. Mvpvkvike heyvt Klist mehenwvt on 
kerrvkepet ome haks? 

27 Momis heyv este estvn vtë tat kerrés: momis Klist 
vlakofv, nvpvt-estvmimvn vte tat kerrekares. 

28 Momen Cesvs cüko-vcakan este mvhayofvt, hvm- 
maket huehkvtes, Cv kerratskes, momet estvmvn vtvye 
tate kerratskes, momen vne komvyat tviket vlaket omvkot 
omes, momisem a'c vtotvte, mv kerratskekat, mehenwvt 
omes. 

29 Momis vne kerris, mvn .aenkvpvket omin, myt ae 
vtotvtet omekv. 

30 Momof esetvn komakvtes: momis nvpvt enke oh 
wvkecekates, em oketvt vlvkeko munket omekv. 

31 Momen este sulket oh vkvsvmakat, Klist vlvkofvt 
nakeskerkv heyv este momecat es eon hoyvnen momecvr 
haks? makakvtes. 

32 Falvsevlke este sulket ehkuse nake mv omaken es 
ctem punahoyen pohakof, Falvsevlke momen plestvike 
en homvhhotvt este-en-wiketvn vtotvtes, esvkvren. 

83 Momen Cesvs e'tem punayet, Hofunusekon «ce 
”pakvkvyatet, ae vtotvten oh ayvranvyet omes. 

34 Cy hopoyet, es c» hecatskekares, momen estvn 
likvyate awatskeko tetayes, kicakvtes. 

35 Momen Cusvlke ete'm punahoyet, Estvmvn ayet 
omen, eshecékar haks?  Centilvlke vwahaten oh ayet, 
Centilvlken emvhayvr haks? 

36. Heyvt nak maketv te? Cv hopoyatskis, es cv 
heheatskekos, momet estvmvn likvyat awatskeko tayes, 
makat, makakvtes. 

37 Hompetv-rakko nettv espoke, mv nettv rakkate omof 
Cesvs hueret, Estimvt ewvnhket on omat, ve oh tet, 
eskepekvs. 

98 Estimvt ve oh vkvsamen omat, Cokate vevkvyen, 

envcofvn uewv hesaket a fihhonvres, maket, hueh- 
kvtes. 

39 (Momis heyv, oh vkvsvmakat, Puyvfekev en heckv- 
raneri opunvyecet okvtes, Puyvfekev Vcakat seko mun- 
kekv; Cesvs vrakkueckv seko munkekv.) 

40 Monkv heyv opunvky pohakof, este sulket, Heyv 
mv Owalv tat mehenwvt's, makakvtes. 

41 Vpvlwvt, Heyvt Klist tes, makakvtes. Momis 
vpvlwvt, Klist Kalvlen aossvr haks ? 

49 Cokat, Klist Tewe honvpseu osset, Tewe likvte, 
Perehem tvlofvn ossvres, makekat haks? makakvtes. 

43 Monkv Cesvs vrahkvn este etekvpvketvt em ocvtes. 

44 Momen esetvn komakat sasvtes, momis estit enke 
oh wvkecekates. 

45 Momof este-em-wiketvt plest enhomvhhotv, momet 
Falvsevlken en yicen, Estoman esawatskekisa? kica- 
kvtes. 

46 Este-em-wiketvt vyoposkaket, Hunvnwvt heyv hu- 
nvnwv opunvyate omè opunayvte sekos, kicakvtes. 

4" Momof Falvsevlke em vyoposkaket, Cemeu cem 
etehoskvke haks 7 

48 Este ”mvpvke, monkat Falvsevlke oh vkvsamvke såse 
haks? 

49 Momis heyv este vhakv kerrvkekat ohtvhikvket os, 
kicakvtes. 

50 Nekotemvset, (mv nere Cesvs em vlakvtet hvmkat 
tot,) okat, 

51 Pum vhakv, pohet momet naken estomat kerreko 
munket, este ohfvccecet ome haks? kicakvtes. 

59 Em vyoposket, Cemeu Kalvlen vtetske te? Vke- 
tecet, hecvs; owalv hvmkis Kalvle a ossekot omekv, 
kicakvtes. 

53 Momen este omvlkyt en cukon vpeyakvtes. . 

SETENTVCKE 8. 


Czsvs ekvnhvlwe Olefvn ayvtes. 

9 Momen hvthvyvtkusen. hvtvm cuko-vcakan vlaket, 
ecehyet, este omvikvt en yicen liket emvhayakvtes, 

3 Momen cokv-hayvlke Falvsevlke esyomat hokte 
hoktaren eshoyen "sen yicvtes, momet en nvrkvpvn licof, 
4 Mvhaya, heyv hokte hoktare mvketeken eshécés, — 
5 Momen Moses vhakv ofv, Mv omakat cvton es nvfho- 
kvkekvs, pu kicvtes: momis ceme. estomén maketske 

haks? kicakvtes. 

6 Yv makakat, eskerret, esvnrvpkvn hopoyet, kicakvtes, 
Momis Cesvs cunehket, enkewesakvn ekvnvn 'soh coyvtes, 
nak makakat poheko omet. 

7 Momen em 'pohakat vwicecvkekon, a lvpotiket, 
Naorketv oceko ece ”pakvkat tatet cvto 'svfvllekvs, ki- 
cakvtes. i 

8 Momen hvtvm cunehket, ekvnvn oh coyvtes. 

9 Momen pohakat em vkerrickvt ohfvececen, veule 
mahat vlicecet, hvmkvntot osset, pokvtes, momen Cesvs 
entvlket vhoskvtes, momen hokte nvrkvpvn tvk hueren. 

10 Momof Cesvs, a lvpotiket, este sekon, momis hokte 
tvlkusen hecof, Hoktö, mv ece'nrapvlke estvmvn fulla? 
este hvmkis ee ohfvececeko? kicvtes. 

11 Pucasö, nvpvt ve ohfvcceceks, makvtes. Momen, 
Vnéu ec ohfvececvkos; vyvs, momet vnvcomv naorikets- 
kvs, Cesvs kicvtes, 

19 Momof Cesvs hvtvm em punvyakvtes, maket, Vnet 
ekvnv en hvyayvke toyis; mv a'e evkayat yomuckofvn 
yvkvpekares, momis hesaketv en hvyayvken ocvres. 

13 Momekv, Cemet e ohkerküecetskes, cem ohkerkueckv 
mchenwekos, Falvsevlke kicakvtes. 

14 Cesvs em vyoposket, kicakvtes, Vnet e ohkerkuecv- 
yisem, vm ohkerkgeckv mehenwet os: estvmvn vtvyvte: 

tat kerrit, estvmvn ayvyat kerrikv; momis centake estv- 
mvn atvyat, momet estvmvn ayvyat kerratskekot os. 

15 Centake enavpeswv vcvkvyen ohfvececatskes; vne 
estimvn ohfveceevkos. 

16 Momis ohfvccecin omat, vm ohfvcceckv mehenwet os: 
vne vntvlkekos, momis Erke ae vtotvten vnen tepakes. 

17 Hvtvm, Este hokkole kerkuecat mehenwvt os, maket, 
cein. vhakv take ofv coket os. 

18. Vnet o olikerkuecvyat hvmkat toyis, momen Erke 
a'c vtotvtet vc ohkerkuecet os. 

19: Momof, Ce'rke ta? kicakvtes. Cesvs vyoposket 
Centake vne tis, Ov'rke tis kerratskeks; vne cv kerrats- 
kvten omat, Cv'rkeu kerratskvnt omekv, kicutes. 

20 Heyv opunvkv Cesvs evtokunawv huten opunayet 
okvtes, cuko-veakan estemvhayof: momen estimvt enken 
oh wvkecekates; en hvse- vkerkvt hvte vlvkeko munkekv. 

21 Momof, Ayis, momen cv hopoyatskvres, momet cen 
naorketv ofvn pvsatkatskvres; estvn ayvyat awatskeko 
tayes, hvivm Cesvs kicakvtes. 

29 Estvmvn ayvyat:awatskeko tayes, makekv, e elecvr 
haks? moniof Cusvlket makakvtes; 

23. Kvnevpv aeukvpvke toyatskes: hvlwe aenkvpvke 
toyis; ekvnv enake toyatskes; ekvnv enake toyvkos, 
Cesvs kicakvtes. ` 

24 Monkv, Cen naorketv ofvn ce pvsvtkvkvres; co kiev- 
kvyis, mv toyvyat vkvsvmatskekon omat, cen naorketv 
ofvn ce pvsvtkvkvret okv. | 

25 Momof, Esti toyetska? kicakvtes. Momen, Mv 
enhvteceskv vteke ce kicvkvyvte. 

26 Nanvke sulken ec opanvyeéks take, momet ec ohfvc- 
cecetv take ocis: momis a'e vtotvtet mehenwes; momen 
nanvke make pohvyvtet, mvn ekvnvn "sem punayis, Cesvs 
kicakvtes. 

27 Erken opunvyecet okat kerrvkekates. 

28 Momof, Este E'chuswv kvwahpatskof, mv toyvyat, 
momet vntvlkuset naken momecvkat, momis, Cv'rke 
v'mvhayvten, heyv nanvken opunayvyat kerratskvres. 

29 Momen a'c vtotvtet vc vpaket os; Erket vntvlkusen 
cv. wikekos; mv nanvke afvcecicat momecvye munkvt 
omekv, Cesvs kicakvtes. 

30 Heyv opunvkvn makof, sulket oh vkvsvmakvtes. 

31 Momof Cusvlke oh vkvsvmakan em punayet, Vm 
opunvkv ofvn fekhonnatsken omat, mehenwusen vn ker- 
repvike toyatskes ; 

39 Momet mehenwvn kerratskvres, momen mehenwvt 
ce'nrecopvkvres, Cesvs kicakvtes. 

33 Em vyoposkaket, Eplehame honvpse toyes, momet 
nvpvn en svlvfkeyvte sekos; estomén, Ce'nrecopkvkvres, 
maketske haka ? kicakotes. 

34 Cesvs em vyoposket, Mehenwvn, mehenwvn ce 
kicvkis, Naorketv momecat vtekat naorketv en svlvfke tes. 

35 Momen svlvfke yuksv-sekon cukon: liket omeks, 
momis Eppucet yuksv-sekon liket os. 

36 Monkv, Eppucet ce'nrecopvken omat, mehenwvn 
ce'nrecopkvke tares. | 

37 Eplehamé honvpse toyatskat kerris, momis cv 'lecetvn 
hopoyatskes, vm opunvkv ec ofv take fekhonnetv en 
sekot omekv. 

38 Cv'rke vpake heevyvtet opunayis, momen cemeu 
ce'rke vpake heeatskvtet momecatskes, Cesvs -kicakvies. 

39 Em vyoposkaket, Eplehamèt pu'rke tes, kicakvtes. 
Eplchame en hopuetake toyatsken omat, Eplehame em 
vtotketvn momecatskes. 

40 Momis hiyomat este mehenwv Hesaketvmese make 
pohvyvtet cem punayvkvyvten ev ”lecetvn hopoyatskes. 
Eplehame heyvn momecekates. 

41 Ce'rke em vtotketvn momecatskes, Cesvs kicakvtes. 
Momof, Hoktarkv ofvn pu heckvte tokot os; Erke hvm- 
kusen cës, Hesaketvmese, kicakvtes. s 

42 Hesaketvmese Ce'rke taket on omat, vc vnokecats- 
kès, Hesaketvmese aenkvpahket, vtvyvtet omekv; cv 
fekkomat vtvyvte tokon momis émet a'c vtotvte omes. 

43 Estomét on vm opunvkvn kerratskeko ? vm punvkvn 
pohatskeko tayekv. 

44 Ce'rke, puyvfekev holwakat enake toyatskes, momet 
ce'rke em eyackvn momecetvn komatskes: enhvteceskv 
vteken estelecvt omet, mehenwv ofvn huerekates, eme 
ofr mehenwv sekot omekv. Lvksetvn punayof, énake 
aossen opunayet os; laksvt omet, lvksetv e'rket omekv. 

45 Momen vm EREE 7 mehenwvn cem pu- 
nayykikv. 

46. Estomatskat naorketvn ve ohfvececatske haks? Mo- 
men mehenwvn opunayin omat, estomön vm vkvsamats- 
keko haks? 

47 Hesaketvmese enake tat Hesaketvmese em punvkvn 
apohicet os: monkv apohicatskekos, Hesaketvmese enake 
toyatskekokv, Cesvs kicakvtes. 

48 Momof Cusvlket em vyoposket, Semelevlket omet 
puyvfekev holwvken ocetskes, makeyat, tetayen okèko ? 
kicakvtes. 

49 Cesvs em vyoposket, Puyvfekev holwvken ocvkos, 
momis Cv'rken vrakkuecis, momen cemet vlesketvn vn 
hayatskes. 

50 Momis vrakkueckv e en hopoyvkos: hopoye, ohfve- 
cecat hvmkes. 

51 Mehenwvn, mehenwvn ce kicvkis, Estimvt vm opu 
nvkvn vcayecen omat, estofvn elkv hehcekos, kicvtes. 

52 Momof Cusvlket, Hiyomat puyvfekev holwvken 
ocetskat kerrès. Eplehame elet os, momen owalvlkeu, 

moman, Estimvt vm opunvkv vcayecen omat, "bim 
elkvn lahsekos, maketskes. 

53 Eplehame pu'rke, elvte, "sen rakketske te) momen 
owalvlkeu pvsvtkes: estimvn e hayetske haks? kicakvtes. 

54 Cesvs em vyoposket, Vnet e vrakkuecin omat, vm ` 
evrakkueckv nake tokos:. ve vrakkuecat Cv'rke tes; mv 
pun. Hesaketvmeset makatskat. 

55 Momis emen kerratskekates: momis kerris: momen, 
Kerrvk's, makin omat, laksv centake omares: momis 
kerrit, em opunvkvn vcayecis. 

56 Eplehame Ce'rke vn nettv hecetv afvcke tates, momet 
hecet, afvekvtes, kicakvtes. 
57 Momof Cusvlke, Ohrolope - palecahkepat oretskeko 

munkat, Eplehame hecetskvt haks? kicakvtes. 

58 Mehenwvn, mehenwvn ce kicvkis, Eplehame seko 
munkof, toyis: Cesvs kicakvtes. 

59 Monkv evton ayocet, svfvllvkvranvtes : momis Cesvs 
ehket, cuko-veakan osiyet, ete'n nvrkvpvn eteropottet 
ayepvtes. 

SETENTVCKE 9. 

Momet hoyanof, este-hunvnwv turheceko em munkv 
pe hecvtes. 

9 Momen en kerrepviket em 'pohet, Mvhaya, estimvt 
meats on ome haks? heyv hunvnwvt, monkat e'ckvlke 
naorkvkvtet on, turhecekot heckvtet ome haks? maka- 
kvtes. 

3 Cesvs em vyoposket, Heyv hunvnwv naorkvtet, mo- 
men e'ckvlket naorkakvten omekos: momis llesaketv- 
mese em vtotketv eme es kerkvren omes. 

4 A'e vtotvte em vtotketvn vtotkvranvyat. tvikns, nettv 
emunkofvn: neret vlaket os, momof nvpvt vtotkeko 
tayes. | 

5 Ekvnvn arvye vtekat ekvnv en hvyayvke toyis. 

6 Hvmmake opunayofvt, ekvnvn oh tofiket, tofketvn 
fakken es hayet, hunvnwv turhecekat mv fakken turwvn 
es en siyyvtes, ' 

7 Momet kievtes, Ayet, vkhvse Silovm likan er es 
okkosvs. Momen ayet, er es okkoset, hece haket er 
vlakvtes. (Silovm maketv, Vtothoye, maketvt's, ohyvtek- 
hoyen omat.) 

8 Monkv em vwolicvlke, momen turhecekat home he- 
cakvte, Este nakvpohet likvnke, heyvt mv toko haks? 
makakvtes. 

9 Heyvt mv tes, makakat sasen, vpvlwvt, Mv en heckv 
mahus, makakvies. Emet, Mv toyis, makvtes. 

10 Monkv, Estomén ce turwv renayakvt haks? kica- 
kvtes. 

11 Em vyoposket, Hunvnwv, Cesvs kihocat, fakken 
hayet, ev turwvn "svn siyiyet, Ayet, vkhvse Silovm likan 
er es okkosvs, cv kicen, ahyit, rokkohsit, cv hece hakes. 

12 Momof, Estvn are haks? kicakvtes. Kerrvks, kicvtes. 

13 Mv turhecekaten Falvsevlke 'sen yievtes. 

14 Momen, nettvn Cesvs fakke hayet, turwv en renahue- 
cat, fekvpkv nettv tates. 

15 Momen hvtvm Falvsevlke estohmet renakv en hecke 
haket omat em ”pohakvtes. Momen, Fakken ce turwvn 
'svn siyiyen, okkosvyis, momet hecis, kicakvtes. 

16 Momekv, Heyv hunvnwv Hesaketvmese aenkvpvke 
tokos, fekvpkv nettv vcayecekokv, Falvsevlke vpvlwvt 
makakvtes. Momen vpvlwvt, Estomèt este-naorkv tat 
heyv nakeskerkv momece taye haks? makakvtes. Momen 
este etekvpvketvt em ocvtes. 

17 Este turhecekan hvtvm, Mv ce turwv cen renahue- 
cise estomes kicetska? kicakvtes. ^ Owalv tes, makv- 
tes. 

18 Mv turhecekatè ohfvecv renakv en heckat Cusvlke 

vkvsvmvkekot, mv renakv en heckat e'ekvlken enhohike 
tvlkvtes. 

19 Momet em ”pohaket makakvtes, Heyvt ce'ppuce take, 
turheceko heckvte makatskat te? momat estomet hiyo- 
mat hecet ome haks? 

20 E'ckviket em vyoposkaket, makakvtes, Heyv pu'ppuce 
tat, momet turhecekot heckvtet omat, kerrés. 

21 Momis nake omecicen hiyomat hecet omat kerré- 
kos, momet estimvt e'tarwv en renahuecat kerrékos: em 
veulkv orices: emen em "pohvkes: e em opunvyepvres. 

22: E'ckvlke heyv makakat Cusvlken em penkvlakat 
okakvtes, Estimvt myt Klist-tat maken omat, senekaken 
ossihocvres, maket, te'm vkvsvmvkepvtet omekv. 

23 Momet oke, e'ckvlke, Veulkv orices: em ”pohvkes, 
maket okakvtes. 

24 Momen hvtvm este turhecekaten enhohiket, He- 
saketvmesen vkvsvmkvn emvs; heyv hunvnwv naorkvt 
omen kerrés, kicakvtes. 

25 Em vyoposket, Este-naorkvt ot kerrvks: nake hvmken 
kerris: cv turhecekot omvnket, hiyomat hecis, kicvtes. 

26 Naken ce ”stomecvt haks? estomót ce turwv.cen 
renahuecvt haks? hvtvm kicakvtes. 

27 Momen em vyoposket, Cem onayvkin hoyahnes, 
momen pohatskekises; estoman hvtvm pohvranatska? 
ceme takeu en kerrepvlke haketvn komatska 7 

28 Momen nakhayekot, Ceme en kerrepv toyetskes: 
momis pumet Mose en kerrepvlke toyepés. 

29 Hesaketvmeset Moses ete'm punayvtet omen kerrés : 
momis heyv estet estvmvn vte tat kerrékos, kicakvtes. 

30 Momen hunvnwvt em vyoposket kicakvtes, Heyv 
ofyn nake estomahat oces; cv turwvn vn renahuecet 
oman, estvmvn vté tat kerratskekat. 

31 Mome estomis, Hesaketvmese este-naorkvlke em 

vpohicekot omat kerrés; momis este Hesaketvmesè 
vrakkuecvt ot, nake komaten momecen omat, mvn em 
vpohicet os. 

32 Ekvnv vlicecvte vtekis este turheceko heckvtet este- 
hunvnwv eturwv en renahuecat pohohvte sekos. 

33 Heyv este-hunvnwv Hesaketvmese aenkvpvke tokon 
omat, naken momeceko tayes. 

34 Em vyoposket, Naorketv ofv mvketeken ce heckvtet 
ot omat, pu "mvhayetske haks? kihcet, ossicakvtes. 

35 Ossicakvten Cesvs pohet, eshecof, Hesaketvmese 
E'ppuce oh vkvsametske te? kicvtes. 

36 Em vyoposket, Pucasö, estimvt mv te, oh vkvsvme- 
pvye tayat? kicvtes. 

37 Momen, Hecetskvtes, momen mvt ce 'tem punayet 
okes, Cesvs kicvtes. 

38 Momen, Pucasé, vkvsamis, maket, vrakkuecvtes. 

39 Momen, Ohfvececkvn yvmv ekvnvn vlvkvyet omes, 
mv hecvkekate hecvkvren, momen mv hecakvte heevkeko 
hakvren, Cesvs makvtes. 

40 Momen Falvsevlke mv vpvkakat, heyv opunvkv 
pohakof, Pumeu pu turhecvkeko haks? kicakvtes. 

41 Cesvs kicakvtes, Ce turhecvkekot omen omat, naor- 
ketv ocatskekvnt os; momis hiyomat, Hecès, makatskekv, 
cen naorketv oce munk's, 


SETENTVCKE 10. 


-MEHENWVN, mehenwvn ce kicvkis, Estit yvpefikhute 
em vhauken eceyekot, etvmin vcemket on omat, mvt 
horkopvt ot, svpenkvleevt os. 

2 Momis estit vhauken eceyet on omat, mvt ups 
ET OS. 
-8 Myn vhaukvhecicv en hvwecet os; momen-em opu- 

nvkv en hake yvpefikv pohaket os; momen en yvpefikv 
hocefhuecet enhuehket, enhomahtet esosset os. 

4 Momet en yvpefikv vpeyecicof, ehomvn ayot on, yvpe- 
fikv vevkvpeyet os, em opunvkv en haken kerrvket omekv. 

5 Momet este kerkekat vevkvpehyekos, momis em 
pefatkes, este kerkekat em opunvkv en haken kerrvkekot 
omekv. 

6 Heyv svhopakvn Cesvs es em punayet omvtes ` momis 
nanvke tat kerrvkekates, mv em punayat. 

7 Momen Cesvs hvtvm kicakvtes, Mehenwvn, mehenwvn 
ce kicvkis, Vnet yvpefikv em vhauke toyis. 

8 Cv homv yievte omvlkvt horkopvlket ot, wade 
cvlket os: momis vn yvpefikv em apohicvkekatet os. 

9 Vnet vhauke toyis: este estomet ev tehoyvnen ecoyet 
on omat, myt hesakvres, momet eceyet, er asset, nanopkv 
heevres. 

10 Horkopv vlvkekos, horkopkvn, eleckvn, momet nak 
yvmahketvn komeko vtekat: vn yvpefikv User, en 
heckvkvren vlvkvyvtet os, momet sulke mahet en heckv- 
kepvren. 

11 Vnet yvpefikvheciov heråt toyis; yvpefikvheciev 
herat yvpefikv vrahkv en hesaketv wvkecet os. 

12 Momis esto pvlhoyat tat, yvpefikvheciev makke 
tokot, yvpefikv e pucase tokon omat, yvhv vlaken hecis, 
yvpefikv wihkét; Jetkes, momen yvhvt cawet, Dal 
vwaheces. 

13 Este pvlhoyat letkes, pvlhoyet omet, yvpefikv 
senaoricekot omekv. 

14 Vnet yvpefikvheciev herat toyis, momet vn yvpefikv 
kerrin, cvnake cv kerrvket os. 

15 Erke cv kerrat etvpomen vneu Erke kerrvyet os: 
momet yvpefikv vrahkv vn hesaketv wvkecit omis. | 

16 Momet yvpefikv etv ocvyet os, heyv hute a ”sossat 

tokon: mvu 'svlvkvranvyet os, momen mvt vm opunvkv 
en haken pohvkvres, momen fulle hvmkusen, yvpefikvhe- 
cicv hvmkusvres. 

17 Monkv Cv'rke ve vnokecet os, vn hesaketvn wvke- 
evyet omekv, hvtvm eseparct. 

18 Este estomet vm esekot os, momis vne mahusatet 
wvkécvyet os. “Wvkecetv. yekcetv ocvyet os, momet 
hvtvm esetv yekcetv ocvyet os. Heyv vhakv Cv'rket 
v'mvtet os. 

19 Monkv hvtvm Cusvlke etekvpvketvt em ocvtes, heyv 
opunvkv omecicen. 

20 Momen sulket, Puyvfekev holwvken ocet, hacohakes; 
estoman em vpohicatske haks? makakvtes. 

21 Vpviwvt, Heyvt puyvfekev holwvke oce em opunvkv 
tokos. Puyvfekev holwvket turhecvkekat e turwvn rena- 
huece taye haks? makakvtea. 

22 Momen mekusvpkv hompetv-rakkot, Enkinev kiho- 
cat, Celuslvmen ocvtes, momen rvfo tates. 

23 Momen Cesvs cuko-veakan, Salomv. "sem ohvpettv 
kicetvn yvkapvtes. 

24 Momen Cusvlke yicet vnvkaftvtes, momet, En hofune 
estomèn vkvsvmökon pu hayetske haks? Klist toyetsken 
omats kerkv heren pum onvyvs, kicakvtes. 

25 Cesvs em vyoposkaket, Cem onayvkvyis, vkvsvmats- 
kekis: vtotketv Cv'rke e hocefkv ofv vtotkvyat, mvt vc 
ohkerkueevket os, kicvtes. 

26 Momis vkvsvmatskekos, vn yvpefiky: vpvke toyats- 
kekokv, ce kievkvyat etvpomen. 

27 Vn yvpefikv vm opunvkv en haken pohvket os, 
momen kerrakin, ve vevkvpeyet os: 

28 Momen hesaketv yuksv-sekon emakvyet os, momen 
estofis estemerrahkekos, momen nvpvt ev Kach sem ossi- 
ceko tayet omvres, 

29 Cv'rke, v'mvte tat, omvlkvn "sen rakket os: momen 
estimvt Cv'rke e'nke "sem ossice tayat yekcetv ocekot os. 

30 Vne Cv'rke tepakeyat hvmkusés. 

31 Momen Cusvlke, cvton es nvfketvn komazet, hvtvm 
cvto cvwakvtes, 

32 Cesvs em vyoposket, Vtotketv herake sulken Cv'rke 
aenkvpvke ce becicvkvyès; mv vtotketv estomaten cvto 
es cv nvfkatske haks? kicvtes, 

33 Cusylke em vyoposket, Vtotketv herat tat cvto es , 
ce nvfkekos: momis Hesaketvmese tvklecetskat omeci- 
cen, momet, este toyetskatet, Hesaketvmese e hayetskekv, 
kicakvtes. 

34 Cesvs em vyoposket, kicvtes, Hesaketvmese toyatskes, 
mahkis, cem vhakv take ofvn es hoccet omeko haks? 

35 Hesaketvmese em opunvkv em vlakvten hesaketv- 
mese taken kicvten omat, momen Cokat kvckeko tetayen 
omat, 

36 Hesaketvmese E'ppuce toyis, ce kicvkikv, Erke 
vcake haye, momet ekvnv atotvte huerat, Hesaketvmesen 
tvklecetskes, kicatske haks ? 

37 Cv'rke em vtotketv. taken momecvkot on omat, vm 
vkvsahmatskvs. 

38 Momis momecin omat, vm vkvsvmatskeko estomis, 
vtotketvn vkvsvmvkes, Cv'rke vnen vc vpiket omen, vneu 
emen vpikvyet. omen Kerret, vkvsvmatskvret. 

39-Monkv hvtvm esetvn komakvtes: momis enke em 
ossakvtes. 

40 Momet Cotvne tvpalvn ahyet, enhvteceskv Cane este 
paptisvte ocan er oret, mvn fekhonnvtes. 

41 Momen sulket vfullet, Cane tat nakeskerkv mome- 
cekatet os, momis Cane heyv este opunvyeevte omvlkvt 
mehenwvt os, makakvtes. 

42 Momen mvn sulket oh vkvsvmakvtes. 

SETENTVCKE 11. 


Momor este-hunvnwy Pervnvike, Lisvle hocefket, enokke 
tates: Pervne Melo Mare etecakkateu eme tvlofv tates. 

3 Mv Melet omvtes, vfekv Pucase es em vfeye, e'le 
e'kvesse es en hvsvtecvte mv e 'cerwv Lisvlet enokket ot 
omat. 

-3 Monkv e wvntaket ohtotakvtes, Hecvs, Pucasé, mv 
vnokecetskat enokkes, makaket. 

4 Cesvs pohof, Heyv enokketv elkv orekot os, momis 
Hesaketvmese vrakkueckv vrahkv tes, mv eteropotten 
Hesaketvmese E'ppuce vrakkuehocvren, makvtes. 

5 Momen Cesvs, Mare, momen etecakkat, Lisvle esyo- 
man vnokecvke tates. 

6 Monkv enokkveuken pohof, mata likvtet netty hok- 
kolen fekhonnvtes. 

7. Mv hoyanof, Cutevn hvtvm vpeyvkeres, enkerre- 
pylken kievtes. | 

8 Enkerrepvlket okat, Mvhaya, Cusvlket hvte vwole 
evton es ce nvfketyn komakvnks: moman hvtvm'mvn 
ayvranetske haks? kicakvtes. 

9 Cesvs vyoposket, Nettv hvmkat hvse- v kerkv palen 
hokkolohkaket omeko haks? Estet nettvn yvkapen 
omat, elentappekos, heyv ekvnv en hvyayvken hecekv, 

10 Momis estet neren yvkapen omat, elentappes, hvya- 
yvket vpikekot omekv, kievtes. 

11 Heyv nanvken makvtes: momen erenyupv, Pun 
hesse Lisyle nocet omes: momis nocan vhonecicaret 
ayvyet os, makvtes. 

12 Momof en kerrepvlket, Pucasé, nocet on omat, en 
hervres, makakvtes. 

13 Morsis Cesvs em elkvn opunvyecet okvtes: momen, 
Fekapet nocet on okes, komakvtes. 

14 Monkv Cesys em punayat, kerkusen, Lisvle clet os. 

15 Momen ece ”rahkv taken vrvkate vo afvekes,-vkvsa- 
matskvren; mome estomis oh vpeyvkeres, kicakvtes. 

16 Momof Tamvse, Tetemvse kihocat, kerrepvlke em 
etohkvlketvn kicvtes, Pumeu vpeyvkeres, vpaket pvsvt- 
keyvret. 

17 Cesvs vlakof, entis en sepvlkv ofv nettv osten wak- 
kepen kerrvtés. 

18 Momen Pervne Celuslvme em vwolet omvtes, vkerkv 
hokkolet mahet. 

19 Momen Cusvlke sulket Mare Mele tepakan en yicv- 
tes, e'cerwv ohfycevn emahlvpvtvret. 

20 Momen Mare Cesvs vlakvcuken pohan vpaket, vnrv- 
pvranet ayvtes; momis Mele fekhonnet, cukon likvtes. 

21 Momen Maret Cesys em.punayet kicvtes, Pucase, 
yvmvn aretskvten omat, cv 'cerwv elekvnt os. 

29 Momen hiyome estomis, Hesaketvmese nak estomen 
em ”pohetskat Hesaketvmese ce'mvret on kerris. 

23 Ce ”cerwv hvtvm akvwvpkvres, Cesvs Maren kicvtes. 

24 Maret a em punayet, Nettv-espoke akvwvpketv omof 
hvtvm akvwvpkvret on kerris, kievtes. 

25 Cesvs Maren em punayat, Vnet 'akvwvpketv toyit, 
hesaketv toyis: estimvt ve oh vkvsamat, elvtet o esto- 
mis, hesakvres. 

26 Momen estimvt o estomis wenaket, vc oh vkvsamat, 
estofis ehlekos. Heyv vkvsvmetske te? kicvtes. 

27 Maret em punayat, Henka, Pucasë, Klist Hesaketv- 
mese E'ppuce yvmv ekvnv vivkvranvte toyetsken vkvsa- 
mis, kievtes. 

28 Momet, mvn momén mahkof, ayet, etecakkat Melen 
ehken enhuehkvtes, Mvhayvt vlvkes, momet ce'nhuelikes, 
kicet. 

29 Mvn pohan vpaket, Melet, lvpken ahuyiret, a oh 

30 (Momen Cesvs tvlofv a eceyeko munket, mv Mare er 
vnrapvte tan fekhonne tates.) 

31 Cusvlke mv emvhlvpvtake vpake cuko ofv vpokat, 
Melet lvpecicet ahuyiret, ossen hecakof, vevkvpeyvtes, 
Sepvlkvn oh ayet er hvkihkvranet os, makaket. 

32 Momis Mele, mv Cesvs fekhonnan vlaket, hecof, e'len 
v tvk Ivtiket, Pucasó, yvmvn aretskvten omat, cv 'cerwv 
elekvnt os, kicvtes. 

33 Momen Mele hvkihken, Cusvlke vpvke yicateu hvkih- 
hoken Cesvs hecof, puyvfekev oben hihket, fekherekates. 

34 Momet, Estvmvn wvkecatskvnka? kicen, Pucasè, 
ahtet, heevs, kicakvtes. 

35 Cesvs hvkihkvtes. 

36 Momen Cusvlket, Hecvkes, vnokece heraten! ma- 
kakvtes. 

87 Momen, Heyv hunvnwv turhecvkekat tis en renahue- 
cet ont omat, heyv este-hunvnwv elekare tayen hayeko 
tayvt bake? makakat sasvtes. 

38 Monkv Cesvs hvtym eme oben hihket, sepvlkvn vla- 
kvtes, Ovtohauket omen, cvtot oh liket omvtes. 

39 Cvton vkueyicvks, Cesvs kievtes. . Maret, mv.elat e 
'wvnwvj, Pucase, hiyomat fvmpepes, elute netty ostekv, 
kicvtes. 

40 Momen Cesvs em punayat, Vkvsvmetsket on omat, 
Hesaketvmese en rakke hecetskvres, ce kicvkisa ?-kicvtes. 
41 Monkv ele wakkat cvton vkueyicakvtes. Momen 
Qesvs e turwv hvlwen v kvwapket, Cv'rkè, ece ”kvsamis, 
vm vpohihcetskekv. 

49 Momet estofis vm vpohicetsket omat kerrvyis, momis 
este heyv svpaklat pohet, dent a'c.vtotetskvtet omat ker- 
rvkepvren okvyis, makvtes. 

43 Momet hiyomön opunahyof, yekeicet huehket, Lisvlè; 
a08sv3, makvtes. 

44 Momen elvte aossvtes, hopele vececkv enke eleu es 
vpvllvket, momen e turofv enockuce es vpvllvket. Enre- 
cohpatsken, vyepekvs, Cesvs kicvtes. 

45 Monkv Cusvlke Mele en yice, Cesvs nanvke mome- 
can hecakat sulket oh vkvsvmakvtes. 

46. Momis vpvlwvt, Falvsevlken oh vpeyet, nanvken 
Cesvs momecat en kerkuecakvtes. 

47 Momof plest enhomvhhotv, Falvsevlke esyomat 
tekueketvn nvkaftecet, okat, Naken estoméceya? Heyv 
hunvnwv nakeskerkv sulken momecet ok ; 

48 Hiyomén wikén omat, este òmvlkvt gp vkvsvmvkv- 
res, momen Lomvlket yihcet, pum etvlwv ekvnv tepaken 
pu 'konahvres, makakvtes. 

49 Momen hvmket, Kiefvse hocefket, mv ohrolopen 
plest enhomahtv hvlwat omet, em punayat, Naken ker- 
ratskekot os; 

50 Momet este hvmket este em elaten, etvlwv omvikvt 
yvmahkeko tayet, es pun here tayet omat, vkerricatske- 
kot os, kicakvtes. | 

51 Heyv emet e opunvyecet okekates, momis mv ohro- 
lopen plest enhomahtv hvlwat omekv, Cesvs mv etvlwvn 
em elvranet omen ; 

52'Momet mv etvlwv tvlkekon, momis Hesaketvmese 
en hopuetake vwahat omvlkvn hvmkusen etoh vteloyvra- 
nan owalet okvtes. 

58 Momen mv nettv vteke ayat elecetvn komet, etem- 
punahoyakvtes. 

54 Momekv Cesvs Cusvlke hecke vpake vreko hakvtes ; 
momis vnrvwv vnakv ekvnv likan ayet, tvlofv Eflevm 
kicetvn eceyvtes, momet mvn en kerrepvlke esyomat 
fekhonnvtes. 

55 Momen Cusvlke em ohhoyvnkvt vwolice tates; mo- 

men este sulket, ohhoyvnkv hvte oreko munken, Celuslv- 
men vpeyvtes, e hvsvtecvkvranet. ; 

56 Monkv Cesvs hopoyakvtes, momet cuko veakat ofv 
svpaklet, Estomen vkerricatske haks? hompetv-rakko 
vlvkekares komatske haks? maket etempunahoyvtes. 

57 Momen plest enhomvhhotv Falvsevlke esyomat, este 
estomet estvmvn hecke tayen kerren omat, onayen, ese 
tayat opunvkv ossicet omvtes. 


SETENTVCKE 12. 


Momen ohhoyvnkv orcko nettv epakat vhoske munken, 
Cesvs Pervnen er orvtes, Lisvle pvsatkat a en kvwapvte 
likan. 

2 Mvn yafke hompetv-rakkon en hayakvtes; momen 
Maret ohvfastvtes; momis Lisvle Cesvs vpvke hompvrane 
vpokan hvmkat tates, 

3 Momen Mele, vfekv espeknv kikocet, vcake heren, 
vtarkv hvmken ohmet, Cesvs elen 'sen siyiyet e'kvessen 
'sen hvsvtecvtes: momen mv vfekv en fvmece cuko 
fackvtes. 

4 Momof en kerrepvlke hvmket, Cutvse Eskalevt, Simv 
e'ppucet, wiyyvrane hueratet, 

5 Estoman heyv vfekv tenelyv cukpe tutcenen wiyiyet, 
estemerrakan emhoyekvt haks ? makvtes. 

6 Heyv makat este estemerrakan senaoricet okekates; 
momis horkopvt omet, sukevn esaret omet, momet nake 
vtehkan esaret omekv okvtes. 

7 Momis, Naorihcatskvs, cv herihocvrane nettv vrahkvn 
heyvn veayecvtet os. 

8 Estemerrakat ece'pakvke ocatske munkvt omen, 
momis vntat ocatske munkv tokot omekv, Cesvs kicv- 
Les, . å 

9 Monkv Cusvlke sulket mv fekhonnat tat We, a 

oh vwakvtes, Cesvs vrahkv tvlkekon, momis Lisvle pvsat- 
kat a en kvwapvte hecetv komat omakotes. 

10 Momen plest enhomvhhotvt, Lisvlen elecetvn komet, 
tempunahoyvtes: 

11 Mv omecicen Cusvlke sulket vpehyet, Cesvs oh vkv- 
svmvkepekv. 

12 Rempvksen este sulket hompetv-rakkon yicet, Va 
Celuslvmen vlakveuken pohakof, 

13 Talv elvccen es cahwet, vpoyvtes, vnrvpvranet, mo- 
met huehoket, Hosanv! Eslevl em mekko, Hesaketvmese 
hocefky ofv vlakat vkvsvmket omes, makaket. 

14 Momen Cesvs corakko-wakv. mvnettusen eshecof, 
mwn ohlikvtes, Cokat hvmmakat etvpomet, 

15 Ce penkahlates, Sivn e'chüshokte toyetskat; heevs, 
cem Mekko vlakes, corakko-wakv e 'ehuswvn obliket. 

16 En kerrepvlké heyv ' nanvke kerrvkekates, enhvte- 
ceskv ; momis, Cesvs vrakkuehohcof, heyv nanvke emen, 
opünyyecet cokat omen, momen heyv nanvke em mome- 
cakvten, vkerricakvtes. 

17 Momekv inv esté, Lisvle enhohike en sepvlkv aossice 
pysatkat a en kvwapof vpvkakat, kerkuecakvtes. 

18 Heyv omecicen estet er vnrvpakvtes; momen heyv 
nakeskerkv, momeevten pohvket ok. 

19 Nake estomatskekat hecatska? Falvsevlket ete kica- 
kvtes, Hecvkes, ekvnv. omvlkvt vevkvpeyepes. 

20 Momen Hesaketvmese vrakkuecvrane hompetv-rakko 
yican Klekviket vpvke tates; 

91 Monkv matvwvt, Felvpe Kalvle ekonv Persitv tvlofv 
aossan én yicet, Pucase, Cesvs: hecetvn komès, kica- 
kvtes. 

22 Momen Felvpet vlaket, Antolun em onayvtes; mo- 
men hvtvm Antolu Felvpen tepaket Cesvs eny onayakv- 
tes, 

23 Momen Cesvs em vyoposkaket, Hvse-vkerkv vlvkes, 
este E'chuswv vrakkuehocvranat, makvtes. 

24 Mehenwvn, mehenwvn cé kicvkis, Teleko nerkv 
ekvnv oh lvtiket lekweko vtekat emunkis, entvlkuset 
liket ós: momis lekwen omat, em ette sulken. hayes. 

25 Estimvt en hesakétv vnokecat sumecicvres; momis 
estimvt en hesaketv en homece yvmv ekvnv huerat, 
hesaketv yuksv-sekat roren voayecepvres; 

26 Este vm vtotken omat, ve vevkvyekvs: momen 
estvmvn likvyat, 'mvn vm vtotkv likvres: momen este 
vm vtotken omat, mvn Cv'rket vrakkuecvres. 

27 Hiyomat vm puyvfekev fekherek's, momen naken 
makar: haks? Cv'rkè, heyv hvse-vkerkv enkvpvken or | 
hesåyeevs; momis bere vrahkvn here hvse-vkerkvn vla- 
kvyet os. 

28 Cv'rké, ce hocefkvn vrakkuecvs. Momof opunvkv 
en hake hvlwe.atatet vlakvtes, Vrakkuecvyvtet omet, 
hvtvm vrakkuecares, maket. 

29 Momekv mv este vnakv svpakle pohakat, Tenetikes, 
makakvtes: vpvltaket, Encelvt em punayet os, maka- 
kvtes. 

30 Cesvs em vyoposket makvtes, Heyv opunvkv en 
hake ve vrahkvn vlaket omekos, momis ece ”rahkv taken 
omes. | 

31 Hiyomat heyv ekvnv ohfvecet os: hiyomat heyv 
ekvnv em mekko ossihoevres. 

32 Momen ekvnv enkvpvken ev kvwvphoyen omat, 
este omvlkvn a e oh hvlvtares. 

33 Heyv makat elkv estomen elvranat kerkuccat okvtes. 

34 Estet em vyoposkakat, Klist.hesake emunkvt os, 
vhakv aossen makat poheyvtet os, momen estomèn, Este 
E'chuswv kvwvpkvranet os, maketske bake? Heyv este 
Echuswvt estimvt o bake? kicakotes. | 

35 Hvte vhofunusekon hvyayvke ece ”pakvket os. 
Yvkvpvks, hvyayvke ocatskof, yomucket ec oh vlakvke- 
karen; yomucke ofv yvkapat estvmvn ayat kerrekot 
omekv, 

36 Hvyayvke ocatskof, hvyayvke ofvn vkvsvmepvks, 
hvyayvke en hopuetake toyatskvret, momof Cesvs kica- 
kvtes, Heyv nanvken Cesys opunahyet, enkvpaket em . 
ehkakvtes. 

37. Momis nakeskerkv sulke -moman ehomv momecet 
omis, oh vkvsvinvkekates : 

38 Esivs owalv nak makvte esohfvekvren, Pucasé, esti- 
mvt -nake kerkueccyat vkvsamvt haks? momen estimvn 
Pucase e'nke en nekekv estimvn hecihocvt haks? make 
opunayat. 

39: Momekv oh vkvsvmykeko tay vtes, 

40-E turwv hecvkekon hayet, e feke en wvnwvheces, 
monkon. omat, e turwv es hecet, e feke es kerret, fulote- 
cen, em wicecvkvye 'tayen, Esivs hvtvm opunayet, makv- 
tet omekv. 

41 Esivs heyv nanvke makat, en rakken hecet, opunv- 
yecofvt 'okvtes. 

42 Mome estomis evpayvlke rvkrakat sulket oh vkvsv- 
makvtes, momis Falvsevlke omecicen. kerkuecvkekatès, 
senekaken sossihocvkekaren, 

43 Este vkvsvmvkvre mimon. Hesaketvmese vkvsvmvre 
'semuntvlen vnokecvket omakekv. 

44 Cesvs huehket makvtes, Estimvt vc oh vkvsamat, enen 
ve oh vkvsamet SC momis à'c vtotvten oh. v&vsamet 
omes. 

45 Momen estimvt cv hecat a'c vtotvten hecet os. 

46 Vnet hvyayvke ekvnvn vivkvyet os, estimvt ve. oh 
vkvsamat yomuckofv fekhonnekaren. 

47 Momen este vm opunvkv pohet, vkvsvmekat. ohfve- 

cecvkot os; ekvnv ohfvececvranit vlakit omvkot, momis 
ekvnvn hesayecvranit vlakit omekv. 

48 Estimvt, vm opunvkv esekot, vc vhepaken. omat, 
hvmket ohfvececat ocet os; opunvkv opunayvyvtet, mvt 
ohfvececvres, nettv zeen, 

49 Vntvlket opunayet okvkos, momis Erke ae vtotvtet, 
emet vhakv v'mvtet os, naken makvranvyat, momet 
naken opunvyvranvyat. 

50 Momen em vhakv hesaketv yvksv-sekot omen ker- 
ris: momekv naket o estomen opunajvyis, Erke cv 
kievté etvpomen opunayvyet os. 


SETENTVCKE 13. 


MowEN ohhoyvnkv hompetv-rakko oreko munken, heyv 
ekvnv osiye, Erke oh vyepvranat en hvse-vkerkv vlaken 
Cesvs kerret, enake ekvnv fullaten vnokecvtet, eyuksv 
roren vnokecvtes, 

2 Momen hompetv hoyahnof, puyvfekev holwakat Cu- 
tvse Eskalevt, Simv e/ppucen wiyyvren e feken en pih- 
ken, ` 

9 Cesvs Erket nanvke omvlkvn enke ofvn wiken ker- 
ret, momet Hesaketvmesen lop cs ot, Hesaketv- 
mesen oh ayepvranat kerret, 

4 Hompvte ahuyiret, kapv etvn kayvtes, momet turof- 
eshvsvteckvn cahwet, es e wvnakvtes. 

5 Mohmof uewvn pvlvknvn a vcahnof, en kerrepvlke 
elen em okkosetvn momet turofeshvsvteckv es e wvna- 
katet es en. hvsvtecetvn vlicecvtes. 

6 Momof Simv Petvn em vlakvtes: momen Petvt, 
Pueasé, cv'le vm okkosetske haks? kicvtes. 

7 Cesvs em vyoposket kicvtes, Nako momecvyat. hiyo- 
mat kerretskekos, momis heyv eryupvn kerretskvres, ` 

S Cv'le estofis okkohsetskekos, Petvt kicvtes. `Cesvs 

em vyopòsket, Ec okkosvkon omat, ece 'rahkv ve vpv- 
yetskekos, kicvies. 

9 Pucasé, ev'le tvlkekon, momis cv'nken, ev'kvu, Simv 
Petvt kicvtes. 

10 Este vklopet on omat, e'le tvlket okkosvre em vhos- 
kes, momen hvmkvt hvsvtket omes; momen ce hvsvthv- 
kvkes, momis omvlkek!s, Cesvs kicvtes. 

11 Estimvt wiyyvranat kerrekv, Omvikvt ce hvsvthvkv- 
ket ot omekos, maket okvtes. 

12 Momekv ele em okkosahkof, en kapv cahwet, hvtvm 
lihket, Naken cem momecvkvyat kerratske haks? kievtes. 

13 Mvhayv momet Pucase cv kicatskes, momen tetayen 
okatskes, mv toyikv. 

14 Monkv vnet, Pucase tat, momet mvhayv toyvyat, 
cele cem okkosvkin omat, centakeu ce'le ete'm okkasv- 
rauatsket os. 

15 Vhayetvn ce'mvkvyet omekv, cem momeevkvyat 
etvpomen momecatskvren. 

16 Mehenwvn, mehenwvn ce kicvkis, Vtotkv e pucasen 
'sen rakkekot os, momen vtothoyat vtotat 'sen rakkekot 
08. 

17 Heyv nanvke kerratsken omat, cen hervket os, 
momecatsken omat. 

18 Omvlkatskan ec opunvyecvkit okvkos. Estimvn 
enhopoyepvyvte tat kerris, momis Cokat esohfvckvren, 
Mv ve vpyke tvklike hompat vc vnrvpen e'leceskv kvwa- 
 pvtes. 

19 Momen hvte hoyvneko munken cem onayvkis, esho- 
yahnof, vnet mv toyvyat vkvsvmatskvren. 

20 Melienwvn, mehenwvn ce kievkis, Estimvt vtotvyan 
evpayen omat, vnen cv yvpvyet os; momen estimvt 
vnen cv yvpayen oniat, vc vtotvten evpvyet os. 

21 Cesvs bere mahkof, puyvfekev ofvn fekherekot, 

kerkuecet makvtes, Mehenwvn, mehenwvn ce kicvkis, 
hvmkatskat ev wiyyvranatskes. 

22 Momen en kerrepvlket estimvn opunvyecet okat en 
kerkvkekot, ete heeakvtes. 

23 Momen en kerrepvlke hvmke, Cesvs vnokecat, Cesv 
e hokpen vceakvtes. 

24 Momekv Simv Petvt, estimvn opunvyecet okat em 
"pohvren enken es em vhopayvtes. 

25 Momof Cesvs e hokpen vecaket, Pucasé, estimvt o 
haksí kicvtes. 

26 Hompetvn esvklihevyof, estimvn e'mvyat, mvt. mv 
tes, Cesvs eat makvtes. Momen esvklihcof, Cutvse 
Eskalevt, Simv e'ppucen emvtes. 

27 Momen pahpof, puyvfekev holwakat eceyvtes, momen, 
Mv momecvranetskat, Ivpken momecvs, Cesvs kievtes. 

28 Momen ohhompetv vfulotakat, nvpvt kertekates, 
estoman heyv em punayet okat. 

29 Cutvse sukevn ocet ok, Nake hompetv-rakko pu yacan 
nesvs, Cesvs kicét okes, monkat naken estemerrakan 
emvren okes, komakat svset omekv. 

30 Momen hompetv en heckan vpakusen ossvtes. Mo- 
men nere tates, 

31 Momekv. osiyof, Maer este E'chuswv vrakket os, 
momen Hesaketvmeset eme oben vrakket os, Cesys ma- 
kvtes. 

82 Eme oben Hesaketvmeset vrakken omat, Hefaksit 
mesen vrakkuecvres eme ofvn, momet lvpkusen vrakkue- . 
evres, 

33 Hopuetakueé, hvte hofunusekon eee "pakvkit omis. 
Cv hopoyatskvres, momen, Estvn ayvyat vwatskeko tayes, 
Cusvlke kicvyvnke etvpomen hiyomat ce kicvkvyet os. 

34 Vhakv muevsen ce'mvkis, Ete "nokecatskvren; ece 

nokecvkvyvte etvpomén, centakeu ete ”nokecatskvren. 

35 Vnokeckv ete'm ocatsken omat, heyvn este omvikvt 
es kerrvkvres, vn kerrepvike toyatsket omat. 

36 Pucasè, estvmvn ayetska? Simv Petvt kievtes. 
Estvmvn ayvyat hiyomat ve vevkayetskeko tayes, momis 
eryupvn ve vevkayetskvres, Cesvt em vyoposket kicvies. 

37 Pucasö, estoman hiyomat ece "evkayvko taye haks? 
Vn hesaketv ece ”rahkv wvkecares, Petvt kicvtes. 

88 Cen hesaketv ve vrahkv wvkecetskvr haks? Mehen- 
wvn, mehenwvn ce kicis, Tottolose hakeko munken vtut- 
ceny ve vrahkv ehelvksecetskvres, Cesvt em vyoposket 
kievtes. 

SETENTVCKE 14. 

Cr feke cen naorvkates; Hesaketvmese oh vkvsamats- 
kes; vneu vo oh vkvsvmvkes. - 

2 Cr'rke hute ofv liketv sulket os; monkaten omat, 
cem onvyvkvyvnt os. Liketvn cem etetakuecvranvkit 
ayis. 

3 Momen ayit, liketvn cem etetakuecvkin omat, hvtvm 
'avlakit, ce yvpvyvkares: vnet estvmvn likvyat, cemeu 
mvn vpokatskvren. 

4 Momen estvmvn ayvyat kerratskes, momet vyetv ker- 
ratskes. 

5 Pucasö, estvmvn ayetskat kerrökos, momat estomet 
vyetv kerreye taye haks?  Tamvset kicvtes. 

6 Vnet vyetv toyit, mehenwv toyit, hesaketv toyis; este 
estomet Erke oh vtekot omes, vnen cv tehoyvne tokon 
omat, 

7 Cv kerratskvten omat, Cv'rken kerratskvnt os; momen 
mucv ayat. kerratskes, momet hecatskvtes, Cesvs kicvtes. 

8 Pucasë, Erken pu hecievs, momen pam etetayvres, 
Felvpet kievtes. 

9 Cesvs kicvtes, Felvpé, hofune mahen ece ”pakvkit 
omvyat, hvte ev kerretskeko munke haks? estimvt cv 

hecat Erken hecvtes; moman estomen, Erken Dp necis 
maketske bake? 

10 Vnet.Erke vpikin, Erket ve vpikat vkvsvmetskeko 
haks?: Opunvkv es ce tem punayvyat, vntvlket ce tem 
punayet omvkos, momis Erke ve vpikat, mvt vtotketv 
momecet. os. 

11 Vnet Erke vpikin, Erket ve vpikat vm vkvsvmvkes^ 
monkat vtotketv mahusat svrahkvn vm vkvsvmvkes. 

19 Mehenwvn, mehenwvn ce: kicvkis, Estimvt ve oh 
vkvsamat, vtatketv momecvyat ` emeu momecvres, mo- 
met vtotketv bere "sen rakrvken momecvres, Cv'rken oh 
ayepikv. 

13 Momen naket o estomen cv hocefkv ofvn vpohatskat, 
men momécares, Eppuce ofvn Erket vrvkkvren. 

14 Naken cv hocefkv ofvn vpohatsken omat, momè- - 
cares. | 

15 Ve vnokecatsket on omat, vm vhakv taken. vcaye- 
cvkes. 

16 Momen Erken emekusvpares, momen Emahlvpatv 
etv, ece 'pakvke emunkv taranen ce'mvkvres. 

17 Puyvfekev mehenwat, ekvnv hvlvteko tayat, hecekot 
omet, kerrekot omekv: momis centake kerratsket os, ece 
'pykvket omet, ece "pikvket omvret ok. 

18 Ce mahlvpvtkekon ce wihkvkos; cem vlvkvkares. 

19 Hvtetusat ekvnv svnvcomvn ev hecekares, niomis 
centaket cv hecatsket os; hesakvyet omikv, centakeu 
hesahokatskvres. 

20 Mv nettv omof, vnet Cv'rke vpikin, centaket ve 
vpikatsken, vnet ece "pikvkvyet omat kerratskvrès. 

21 Vm vhakv oce, vcayecat, mvt vo vnokecat tes: 
momen mv vo vnokecat, Cv'rket vnokecen, vnet vnokecet, 
em-e heckuecåres. ! 

22 Pucasé, estomön pum e heckuecat, ekvnvn em e 

heckuecvranetskeko haks? Cutvse, Eskalevt tokot, ki- 
evtes. , 

23 Cesvs em vyoposket kicvtes, Este ve vnokecet on 
omat, vm opunvkvn veayecvres, momen Cv'rket vnokecen, 
oh vthoyet, pum vpoketv en hayeyvres. 

24 Mv vc vnokecekat, vn nak maketv vcayecekot os; 
momen opunvkv pohatskat cvnake tokos, momis Erke 
ve vtotvte enaket omes. 

25 Heyv nanvke es ce Lem punsyvivyat hvte ere 
'pakvkvye munkat okvyet os. 

26 Momis Emahlvpåtv, Puyvfekev Veakat, Erket cv 
hocefkv ofv vtotvranat, nanvke omvlkvn ce mvhayet, 
nanvke ce kicvkvyvte omvlkvn ece 'kerricepuecvkrès, 

27 Herkvn cem wikvkis; vn herkvn ce'mvkis ; ekvnv 
estemat omékon ce'mvkit omis. Ce feke cen naorvkates, 
momet cem penkahlvkates. 

28 Ayepit, cem vlvkvkares, ce kievkvyat pohatskis. Ve 
vnokecatsket on omat, ece "fackvke tayes, Erken oh ayis, 
makikv ; Cv'rke vne 'svn rakket omekv. 

29 Momen hiyomat cem onayvkit ohmis, hvte eshoyv- 
neko munken, eshoyahnof vkvsvmatskvren. 

30 Heyv eryupv sulke ce tem punayvkvkares, heyv 
ekvnv em mekkot vlvkvranet, vc ofv naken ocekot omekv. 

31 Momis Erke vnokecvye tat ekvnvt: kerrvren, Erke 
vhakv v'mvte vevkvye mahusan momecvyet os.  Asvpvk- 
lvks, yvmvn enkvpahket, vpeyvkeres. 


SETENTVCKE 15. 
VNET pvrko-em-vpe mehenwv toyin, .Cv'rket vfastvt 
omes. 
2 Elvcce ve ofv ocat ettekat vtekat vkueyet omes; 
momet elvéce ettat vtekat hysvtecet.omes, ohvtvlaken 
ettvren. 

3 Opunvkv es ce "tem punayvkvyvte eteropotten hiyo- 
mat ce hvsvthvkvket omes. 

4 Ve ofyn fekhonnvkes, vneu ec ofv take fekkonnin. 
Elvece em vpen vlvce emunket omekot, entvlkat, etteko 
tayat etvpomen cemeu ve ofvn fekhonnatskekon omat, 
ettatskeko tayes, | 

5 Vnet pvrko-em-vpe toyin, cemet elvcce foyaetskes. 
Estimvt ve ofv fekhonnet on, enen eme ofv fekhonnvyet 
on omat, matvwvt em ette sulken hayet omes; vnet ece 
'pvkvkat naken estomatskeko tayet omekv. 

6 Estimvt ve ofvn fekhonnet omekon omat, lvcce omecet 
wihoken, yuknet omes; momen estet vteloyet, totkvn 
tvkpvlvtaken, nokret os. 

7 Vc ofvn fekhonnatsken, vm opunvkyt ec ofv taken 
fekhonnet on omat, naken. maket, vpohatskis, mvt cem 
momvkvres. 

8 Emette sulken ettakatskaten, heyv ofvn Cv'rke vrak- 
kuehocet omes; momatskofvt vn kerrepvlke toyatskvres. 

9 Cv'rke ve vnokeevte etvpomen, vneu ece "nokecv- 
kvyvtes; vm vnokeckv ofyn fekhonnvkes. 

10 Vm vhakvn veayecatsken omat, vm vnokeckv ofyn 
fekhonnaiskvres: Cv'rke em vhakv voeayeevyvte, em 
vnokeckv ofv fekhonnvyat etvpomen. 

11 Heyv nanvke es ce "tem punayvkvyat, vm afvcketvt 
ec ofr taken fekhonnen, cem afvcketv taket esfvckvren 
okvyis. ` | 

12 Ece 'nokecvkvyvte etvpomen, cemeu etenokecats- 
kvret, heyvt vm vhakvt omes. 

13 Este eh hessvlke vrahkv en hesaketv wvkecat, vno- 
keckv heyv es en rakkat nvpvt ocekot omes. 

14 Nanvke ce kicvkvyan momecatsket on omat, vn 
hessvlke toyatskes. 

15 Muev vtekat vtotkvlken ce kicvkvkos: vtotkvt 6 

pucase nake estomat kerrekot omekv; momis vn hes- 
svlken ce kievkvyet ohmis: nanvke Cv'rke opunayen 
pohvyvte omvlkvn cen kerkuecvkvyvtet omekv. 

16 Centat vnhopoyatskekates, momis vnet ce'nhopoyv- 
kit, wiketv ce hayvkimvts, vpehyet, emette sulken etta- 
katskaten, cem ette take oce emunken, nake estomis cv 
hocefkv ofvn Cv'rke em 'pohatskat ce'mvkvren. 

17 Here nanvke ce kievkvyet omes, etenokecatskvren. 

18 Ekvnvt cen homecvken omat, cen homecvkeko mun- 
ket, vne taten on homecvtet omen kerratskes. 

19 Ekvnv enake toyatsken omat, ekvnv enaken vno- 
kece tayes, momis ekvnv aenkvpvken ce'nhopoyvkvyat 
omecicen, monkv ekvnvt cen homecet omes. 

20 Opunvkv-es ce tem punayvkvye, Vtotkv e pucase 
es en rakkekot omes, makvyvnken ce hohsvkates. Ve 
assecakvten omat, Gemen ece'ssecvkvres; vm opunvkvn 
vcayecakvten omat, cem opunvkv takeu vcayecvkvres. 

21 Momis heyv nanvke ofavlkvn cem momecvkvres, 
cv hocefkv vrahkvn, mv ac vtotvten kerrvkekatet 
ok. | 

22 Vlahkit, etem punayvkvkaten omat, holwvyeckv 
ocvkekvnt omes; momis hiyomat holwvyeckv esohrvnkv 
ocvkekos. 

23 Estimvt vnen vn homecet on omat, Cv'rkeu en m 
mecet omes. i 

24 Vnet vpvkakit, vtotketv este-hunvnwv etv momecvte 
sekaten momecvkaten omat, holwvyeckv ocvkekvnt 0s; . 
momis hiyomat Cv'rke eshokkoleyan, hokkolvn heev- 
kvtet ot, pun homecvkvtes. 

25 Momis heyvt momet os, opunvkv, Nake omecice 
sekon vn homecakvtes, em Va take ofv make es honce 
ocat esohfvckvren. 

26 Mons Emahlvpatv, mv Erke aenkvpvke: a cen 

'totvranvkvyat, Puyvfekev mehenwat, mv Erke aenkv- 
pakat vlakof, vc ohkerkuecvres : 

27 Momen cemeu ohkerkuecatskvres, enhvteceskv vteke 
ve vpakatskvtet okv, 

CE'LENTAPPUEHOCVKEKAREN heyv nanvke es ce 'tem 
punayvket ohmis. 

2 Senekake take a "sec ossicvkvres, momes, hvse-vkerkv 
vlvkvres, mv ce 'lecvkat vtekat, Hesaketvmese em vtot- 
ketvn momecet omis, komvres. 

9 Heyv nanvke cem momecvkvres, Erke, momen vneu 
kerrvte sekot omakekv. 

4 Momis heyv nanvke cem onahyvkis, mv hvse-vkerkv 
vlakof, cem onayvkvyvte vkerricatskvren. Momis enhv- 
teceskv heyv nanvken ce kievkvkomvts, ece ”pakvkikv. 

5 Momis hiyomat mv a'e vtotvten oh ayis, momen 
hvmkatskis, Estvmvn ayetska? ev kicatskekos. 

6 Momis heyv nanvke ce kihevkikv, feknokketvt oe 
feken cen fvcfakvk's. 

7 Mome estomis, mehenwvn cem onayvkis: vyepvyate 
min es cem vmmomvkes; ayvkon omat, Mahlvpatv cem 
vlahkvkekot okv; momis ayepin omat, a cen ”totvkares. 

8 Momen emet vlakof, naorketv, fvecetv, momet ohfve- 
ceckv ekvnvn ohkerricvres. 

9 Naorketv ohkerricvres, ve oh vkvsvmvkekokv. 

10 Fvecetv ohkerricvres, Cv'rken oh ayepin, cv hecats- 
kekaret okv. 

11 Ohfvececkv okkerricvres, heyy ekvnv em mekkot 
ohfvccekv. 

12 Nanvke ce kicvranvkvyat sulken ocvye munket omis, 
hiyomat kvwvpatskeko tayes. 

i3 Mome estomis, Puyvfekev mehenwat, emet vlakof, 

mehenwv omvikvn "seceyvkvres; entvlket opunayekaret 
okv; momis naken pohat, mvn opunayvres: momet 
nanvke vlvkvranan ce hecicvkvres. 

14 Emet ve vrakkuecvres; cvnake aossat en hecken, 
mvn ce hecicvkvret okv. 

15 Nanvke Erke ocat omvlkvt cvnakét's; momet okv, 
Cvnake aossan ehset, ce hecicvkvres, makit okvyis. 

16 Hvtetusat cv hecatskekares; momen hvtvm hvtetu- 
E ev hecatskyres, Erken oh ayepikv. 

7 Hvtetüsat ev hecatskekares: momen hvtvm hvtetu- 
A cv hecatskvres; momen Erken oh ayepikv, heyv 
makat; naken pu kicèt oke haks? en kerrepvlke vpvlwví 
ete kicakvtes. 

18 Momekv -heyv, Hvtetuse, makat, naken maket oke 
haks? Naken maket okat kerrökos, makakvtes. 

19 Momen em ”pohetv eyacvket on Cesvs Kerret, kica 
kvtes, Hvtetusat cv hecatskekares; momen hvtvm hvte- 
tusat cv hecatskvres, makvyan, etempobatske haks? 

20 Mehenwvn, mehenwvn ce kicvkis, Wahoket, hvkih- 
hokatskvres, momis ekvnv.afvekvres: momen ce feke 
cen, nokhokvkvres, momis ce feke cen nokhokvkvte afvc- 
ketv hakvres. 

21 Hokte hopuewv heckuecvranat en nokket em vlakof, 
feknokket omes, en hvse-vkerkvt vlakekv: momis ho- 
puewv en heckat vpaken, nokke ehoses, estet ekvnvn 
heckan es vfackekv. 

22 Momen centake momet okv ce feknokhokvkes, hiyo- 
mat; momis hvtvm ce hecvkares, momen ce feke take 
uvis, momen cem afveketv esté estomet ce ”konvh- 
hvkekos. 

28 Momen mv nettv omof naken vm ”pohatskekares. 
Mehenwvn, mehenwvn ce kicvkis, Nake estomen cv 


hocefkv ofyn Erke em "pohatsken omat, ce'mvkvres, 
Muskokee N. T, 20 

24 Naken ev hocefkv ofv vpohatskekon hiyomat oret 
os: vpohvks, momen cen heckvkvres, cem afvckety take 
esfvekvren. 

25 Heyv nanvke opvnvkv:svhopakvn es ce tempunayv- 
kit ohkis; momis oketvt vlvkvres, svnvcomv opunvkv- 
svhapakv es ce 'tempunayvkvkot, momis Erke körkusen 
ce hecicvranvkvyat. | 

26 Mv nettv omof cv hocefkv ofvn vpohatskvres: mo- 
men, Erken cem emekvsvpvkares, ce kicvkit okvkos : 

27 Erke eme mahusat tis ece 'nokecvket ok, ve vnoke- 
cet, Hesaketvmesen aenkvpvket vtvyvte tat vkvsvmatskv- 
tet okv. 

28 Erken aenkvpahkit, yvmv ekvnvn vlvkvyet os: 
momet hvtvm.ekvnv wihkit, Erken oh avis, 

29 Momen, Hecvs, hiyomat kérkusen opunayet, opu- 
nvkv-svhopakv tokon opunayetskes. 

30 Hiyomat nanvke omvlkvn kerretske tat, momen este 
estomet cem "pohekar tayet omen mucv mehenwvn ker- 
res; Hesaketvmese aenkvpvketskvten heyvn es vkvsa- 
més, en kerrepvlket kicakvtes. 

31 Cesvs em vyoposket, kicvtes, Hiyomat vkvsamatska ? 

32 Hecvkes, este enake viken oh ayet, vwahvranatskat 
hvse-vkerkv vlakes, momes, hiyomat vlvkes, momet 
vntvlken cv wikatskvres: montomis vntvlkek's, Erket vc 
vpvket okv. | 

33 Heyv nanvke ce 'tempunayvkvyat, vne ofvn herkv 
ocatskvren okvyet os. Ekvnvn estemerkv ocatskvres; 
momis ce mahlvpvtkvket omekvs ; ekvnv ohfvnkvyvtet os. 


SETENTVCKE 17. 
Herv. opünvkvn Cesvs opunahyof, e turwvn hvlwen 
vkvwahpet, makvtes, Cv'rke, hvse-vkerkv vlvkes: Ce'p- 
pucen vrakkuecvs, Ce'ppuceu ece "rakkuecvren : 

2 Nvcomen emetskvtet on omat, hesaketv yuksv-sekon 
emë tetayen enavpeswy omvlkv ohfvnken yekcetvn 
emetskvte etvpomen. 

8 Momen, Hesaketvmese mehenwv hvmkusetskan ce 
Kerret, momet Cesvs Klist mv vtotetskvten kerrat, WOEN 
hesaketv yuksv-sekat tes. 

4 Ekvnvn ec oh vrakkuecvyvtet omes ; vtotketv momecv- 
ranvye v'metskvte poyis. 

5 Momen, Aeha Cv'rke, hiyomat ceme mahusan 'svc 
vrakkuecvs, ekvnv seko emunke rakketv ece'pake ocv- 
yvten. i 

G Este ekvnv asosse v'metskvte ce hocefkv en kerkue- 
cakvyvtes: cenake tates, momen mvn v'metskvtes; mo- 
men cem opunvkvn veayecvkvtet omes. 

7 Hivomat nanvke omvlkvn naket o estomis v'metskvte 
a ce'nkvpvkvtet on kerrvkvtet omes. 

8 Opunvkv v'metskvte e'makvyvtet omekv: momen 
eenakuecvkvtet omet, a ce'nkvpakvyvtet omen mehenwvn 
kerret, a'e vtotetskvtet omat vkvsvmykvtet omes. 

9 Em emekusvpakis ; ekvnv em emekusvpvkvkos, momis 
v'metskvten ; eenaket omakekv. 

16 Momen evnake omvlkvt cenaket's, momen cenake 
cvnaket's; momen emetake ofyn vo vrakket omes. 

11 Momen hiyomat vnvcomvn ekvnvn arvkos, momis 
heyvt ekvnvn fulles, momen a ec oh atis. Cv'rke vca- 
ketskat, ce hocefkv eteropotten mv v'mvketskvte vevye- 
cvkvs, pume omèt hvmkusvren. 

13 PNS ofv vpvkakvyof, ce hocefkv ofvn veayecvkv- 
yvtes: mv v'mvketskvte vcayecvkvyvtes, momen hvmkis 
gef sumketv e'ppuce tvlket, Cokat esohfvekvren. 

18 Momen hiyomat a ec oh atis: momet heyv nanvke 
ekvnvn opunayis, emetake ofyn vm afveketvn esfveken 
ocvkvren, ` 

14 Cem opunvkv e'makvyvtes: momen ekvnvt en ho. 
meóovkvtes, ekvnv enanvke tokok, vnet ekvnv enake 
toyvkat etvpomen. 

15 Ekvnv esossicetskvren emekusapit omvkos, momis 
holwakan enkvpvyecicetskvren. 

16 Ekvnv enake tokot omakes, vne ekvnv enake toyvkat 
eivpomen. | 

17 Cem mehenwv eteropotten vcacvken hvyvs: cem 
opunvkvt mehenwv tes. 

18 Cemet ekvnv a'c vtotetskvie etvpomen, vneu ekvnvn 
vtotvkvyet os. 

19 Momen emetake vrahkvn vcaken e hayvyet os, 
mehenwv eteropotten emeu vcacvke hakvren. 

20 Momet heyv tvlken em emekusapit omvkos, momis 
em opunvkv eteropotte ve oh vkvsvmvkvranateu ; 

21 Entake omvlkvt hvmkusvren; cemét, Co'rkè, vc 
vpiketsken, vne ece "pikvyat etvpomen, entakeu ep'ofvn 
hvmkusvren: ae vtotetskvten ekvnvt vkvsvmvren, ` 

22 Momen rakketv v'metskvte e'makvyvtes, hvmkuseyat 
etvpomet hvmkusvren ; 

23 Vpikakin, ve vpiketsken, hvmkuse etemvpoke hakv- 
kvren, momen ae vtotetskvte tat, momet ve vnoke- 
cetskvte etvpomen vnokecvketskvtet omat ekvnvt ker- 
rvren. 

24 Cvrkö, mv v'mvketskvte estvmvn likvyat ve vpakv- 
ren komis, rakketv v'metskvte hecvkepvren; ekvnv ha- 
keko munken ve vnokecetskvtet omekv. 

25 Cv'rke faccetskat, ekvnvt ce kerrekates, momis ce 
kerrvyvtes, momen heyvt ae vtotetskvte tat kerrvkvtet 
omes, 

26 Momen ce hocefkvn en kerkuecvkvyvtes, momet 
kerkuecares, mv vnokeckv es ve vnokecetskvtet vpika- 
ken, vnet vpikakaren, 

Hzvv opunvkvn Cesvs opunahyof, en kerrepvlke vpaket 
ayet, Ketlvn hvceucen tikvtes; mvn, cvpofucet ocet on, 
eme en kerrepvlkeesyont esceyvtes. 

2 Momen Cutvse mv wiyyat mv cvpofuce kerre tates, 
Cesvs en kerrepviken vpaket mvn etohkvlke mahet ome- 
tet okv. 

8. Momen Cutvse, suletawv etohkvlke hvmken, momet 
este-en-wiketvn, plest enhomvhhotvt, momét Falvsevlket 
en. heckuecof, kulken, eto-kulecvkvten, momet setepokv 
ocvken, "res orvtes. 

4. Cesvs, nanvke eme oh vlvkvranat omvlkvn Kerret, oh 
ayet, Estimvn hopoyatska? kicakvtes. 

5 Em vyoposket, Cesvs, Nasvlvlke, kicakvtes. Vnet mv 
Logis, Cesvs kicakvtes. Momen Cutvseu, Cesvs wiyyat 
vpvkaket huervtes. 

6 Momen, Vnet mv toyis, kicakat vpakusen, vcekelleh- 
cet; ekvnvn tvkpvlatkvtes. 

7 Momen hvtvm em 'pohakat, Estimvn hopoyatske 
haks? Æicvtes.- Momen, Cesvs, Nasvlvlkè, makakvtes. 

8 Cesvs em vyoposket, Vnet mv toyvyat cem onahyv- 
kis; momekv cv hopoyatsken omat, heyvt vpeyepekvs, 
makvtes : 

9 Mv v'metskvte hvmkis vn sumkekos, make eme opu- 
nayat esohfvckvren. 

10 Momof Simv Petvt, eslafkv-cvpkon ocet ot, a esvtes, 
momet plest enhomahtv. hvlwat em vtotkv hvinken é 
hveko vkvpervn en tacvtes. . Vtotkv e hopet kv Malkvs tates. 

11 Cem eslafkv-cypkon e huten vpikvs: sesketv Cv'rke 
v'nivte es eskvranvko haks? — Cesvs Petvn kicvtes. 

19 Momof kvpetvne,. suletawolke etohkvike hvmket, 
momen Cusvlke este-en-wiketv esyomat, Cesvs esahket, 
wvnayakvtes, 

13 Momet Anvse taten 'soh vpeyvtes, Kiefvse em mahet 
omekv, Kiefvset mv ohrolopen post enhomahtv hviwat 
omen. 

14 Momen, Kiefvset, Este-hunvnwv hvmkot este em ele 
tayet ome omecet, Cusvlken 'semvhayat omvtes. 

15 Momen Simv Petvt Cesvs vevkarvtes; momen en 
kerrepv etvt. Mv enkerrepv plest enhomahtv hvlwat 
kerre tates, momen Cesvs vpaket plest enhomahtv hvlwat 
en cuko-herv eceyvtes. 

16 Momis Petvt fettvn vhauken vhuervtes, momen mv 
enkerrepv hvmkat plest enhomahtv hvlwat kerrat, ossvtes, 
momet hokte mvnette vhanke vhecican em punahyet, 
Petvn a ceyicvtes. 

17 Momof mv hokte mvnette vhauke vhecicatet, Cemeu 
heyv hunvnwv en kerrepvlke kumkat toyetskeko haks? 
Petvn kicvtes. Mv toyvks, makvtes. 

18 Momen vtotkvlke momen este-en-wiketv, kvsvppet 
okv, torawvn etecet, vsvpvklvtes, tvrraket: momen Petv 
mvn vpaket tarret, huervtes. 

19 Momof plest enhomahtv hviwat Cesvs, em mvhakvn, 
momet en kerrepvlken em vpohvtes. 
` 20 Cesvs em vyoposket, Ekvnv kèrkusen em punayvyv- 
tes; senekake ofvn, momet cuko-vcakat ofvn, mv Cusvlke 
estofis nvkaftan, mvhayvye munkvts; momet ehkuse 
naken makvyvte sekos. 

21 Estoman vm ”pohetske haks? vm vpohicakvten em 
"pohvs, naken kicakvyvte; hecvs, nake makvyvte kerra- 
kes, &icvtes. 

29 Momen hiyome opunzhyof, este-en-wiketv vnakv 
svpaklat hvmket enke-typeksen Cesvs es nafkvtes, Plest 
enhomahtv hviwat momén em vyoposketske haks? ma- 
ket. 

23 Cesvs em vyoposket, Holwvken-opunayin omat, hol- 

wakan akerksecys: momis heren omat, estoman ev naf- 
ketske bake? kicuies. | 

84 Momen Anvset Cesus wvnvken Kiefvse plest enho- 
mahtv hvlwan ohtotet omvtes. 

35 Momen Simy Petvt tarret, huervtes. Monkv Cemeu 
en kerrepvlke kumkat toyetskeko haks? kicakvtes. Mo- 
men ehelaksecet, Mv toyvks, makvtes. 

36 Plest enhomahtv hvlwat em vtotkvlke hvmket, e 
kveko Petv en tacvte en naket omet, Vpvketsken cvpo- 
fuce ofv ce hecvkvt haks? kievtes. 

27 Monkv Petv hvtvm ehelaksecvtes ; momen moman 
vpakusen tottoloset hakvtes. ; 

28 Momof Kietvse enkvpvken Cesvs fvececkv-cukon 'soh 
vpeyvtes; momen hvten tates; momen emetake fvcceckv- 
cuko esceyekates, svholwvhokekot, momis ohhoyvnkv 
hompetv hompvkepvret. 

29 Momekv Pilvtet osiyet, oh vyakvtes, momet, Vnrv- 
pueckv estomen heyv este-hunvuwv vnrvpe es yicatske 
haks? makvtes. 

80 Vhakv-kaev tokon omat, ye cen huericèkvnt os, em 
vyoposket kicakvtes. 

31 Centake ehset, cem vhakv take vevkvyen ohfvece- 
evks, Pilvtet kicakvtes. Momekv, Este eleceyvre vhakv 
tok's, Cusvlket kicakvtes : 

32 Cesvs em opunvkv, elkv estomèn elvranat kerkuecet 
makat, esohfvckvren. 

33 Momof Pilvtet fvececkv-cukon hvtvm ceyet, Cesvs 
enhuehket, Cusvlke em Mekko toyetska t, kicvtes 

34 Heyv nake ceme mahusat maket oketske haks! 
monkat etimvt vc opunvyecet cem onahoye haks? Cesvs 
em vyoposket kicvtes. 

35 Pilvte vyoposket, Cusvlke toyvya? Cem etvlwv, 

momen plest en homvhhotvt ye ce huericaket ós; naken 
estometska ? kicvtes. 

36 Cesvs vyoposket, Vm ohmekketv ekvnv enake tokot 
omes Vm ohmekketv ekvnv enaket on omat, vm vtot- 
kvlke tepoyakés, Cusvlket cv "sekaren; momis hiyomat 
vm ohmekketv yvmv vté tokot omes, kicvtes. 

37 Momekv mekko toyetska? Pilvtet momòf kievtes. 
Cesvs vyoposket, Mekko toyvyat, maketskes; heyv 'sv- 
rahkvn cv heckvtet omes, momet heyv omecicen ekvnv 
vlvkvyvtet omes, mehenwv akerkuecaret. Mehenwv 
enake vtekat vm opunvkv en hake vpohicet. omes, ma- 
kvtes, 

38 Naket mehenwvt o haks?  Pilvtet kicvtes. Momet 
heyv mahkof, hvtvm osiyet, Cusvlken oh ayet, Naket em 
mvtte tat eshecvkos, kicakvtes. 

39 Momis es cem vpeyetvn ocatsket os, ohhoyvnkv 
omof hvmken cem enrecopvkaren. Momekv Cusvlke 
em Mekkon cem enrecopvkaren komatske haks? kicvies. 

40 Momof omvlkvt hvtvm huehkaket, Heyv hunvnwv 
tokon, momis Pvlapvsé, makakvtes. Momen Pvlapvse 
svpenkvlecvt omvtes. 


SETENTVCKE 19. 


Mowxxv momof Pilvtet, Cesvs ehset, tepkvtes. 

2 Momen suletawvlket, eto-fvske kvpotokvn hotanet 
ekvn em oh licakvtes, momet kapv okholatten vececa- 
kvtes. 

3 Momet, Cusvlke em Mekko toyetskate! maket, enken 
es nvfkakvtes. 

4 Momekv, Pilvte hvtvm aosiyet, Hecvks, as cem ossv- 
kis, nake em mvtte hvmkusis eshecvkat kerratskvren, 
kicakvtes. 

5 Momof Cesvs, eto-fvske kvpotokvn es kvtopoyet, 

momet kapv okholatten accet, aossytes. Momen Pilvtet 
Este-hunvnwvn hetvks, kicakvtes. | 

6 Monkv plest enhomvhhotvt, momen . este-en-wiketv 
hecakof, huehkaket, Etohweklepkvn svrvhvs, etohwek- 
lepkvn svrvhvs, makakvtes, Pilvtet, Centaket ehset, etoh- 
weklepkvn svrvhvks; vne em mvttèn eshecvkot omekv, 
kicakvtes. 

7 Cusviket em vyoposkaket, Vhakvn océs, momen pum 
vhakv vevkvyen .ele tayet omes, Hesaketvniese E'ppuce 
e-hayet omekv, makakvies. 

8 Momekv Pilvtet, mv opunvkvn pohof, svheremahen 
penkalvtes : 

9 Momet, hvtvm fvececkv-cukon cehyet, Estvmvn atets- 
ka? Césvn kievtes. Momis Cesvs em vyoposkekates. 

10 Momekv Pilvtet, Vm punayetskeko haks? Etohwek- 
lepkvn ”sece "rvhetv yekcetv ocit, ce'nrecopetv yekcetv 
ocvyat, kerretskeko haks? kicvtes. 

11 Cesys vyoposket, Ve vnrvpe yekcetv -ocetskeko 
tayes, hvlwe vten ce'mhoyekon, omat; monkv oe homv 
cv huericat svhere mahen naorket os, makvtes. | 

12 Momen mv vteken, Pilvtet enrecopetvn ohvtvlaken 
komvtes: momis Cusvlké. huehkaket, Heyv hunvnwvn 
enrecopetsken omat, Sesv en hesse toyetskekos ; estimvt 
mekkon e hayat, Sesv vnrvpet opunayet omekv, maka- 
kvtes, 

13. Momekv mv opunvkvn pohof, Cesvs es ossvtes, 
momet fvececkv ohliketvn oh likvtes, Cvto-pvtihoevte 
kihocan, momis Hépluvlke em punvkv Kvparvt's. 

14 Momen ohhoyvnkv etetakueckvt omen, hvse-vkerkv 
esepakat mahe tates. Momen Pilvtet, Cem Mekkon 
hecvks! Cusvlken kicakvtes. 

15 Momis huehkaket, Esvyepvs, esvyepvs, etohweklep- 
kvn svrvhvs, etohweklepkvn svrvhvs, makakvtes. Pilvtet, 


66 CANE, 19. 


Cem Mekkon etohweklepkvn svrahvrani haks? kicakvtes. 
Plest enhomvhhotvt vyoposket, Mekko ocókos, . Sesvt 
mv tokon omat, makakvies. 

16 Momof em wikvtes, monkv, SES, svrahkv- 
ren. Momen Cesvs ehset, ”svpeyvtes. 

17 Momen osiyet, em etohweklepkvii karonet, Estekv- 
fune kicetvn oh ayvtes, Hepluvlke em punvkv Kalkorvt's: 

18 Mwn etohweklepkvn svrvhakvtes, momet etv hokko- 
let vpaken, hvmkevlket etempalvsen, momen Cesvs en 
nvrkvpvn. 

19 Momen Pilvtet eshocefat hoccihcet, etohweklepkvn 
svlievtes. Momen hoccat, CESVS NASVLVLKE, 
CUSVLKE EM MEKKO, maket omvtes. 

20 Momekv heyv eshocefat Cusvlke sulket hecakvtes, 
Cesvs etohweklepkv svrahohat tvlofv em vwoluset omekv; 
momen Hepluvlke, Klekvlke, Lomvlke esyomat em punv- 
kvn hoccet, omvtes, 

21 Momof Cusvlke, plest enhomvhhotvt, Cusvlke em 
Mekko makekon, momis, Cusvlkè em Mekko toyis, ma- 
kvtes, maken. coyvs, Pilvten kicakvtes. 

29 Pilvte vyoposket, Nake hoccicvyat hoccicit ohmis, 
makotes.. 

23 Momof BRE T Y Cesvs etohweklepkv svrvhahkof, 
em accvken cvwaket, tekvpvke osten hayakvtes, suletawv 
esvrahkvn tekvpvke hvmkevlken: momet kapvn cvwa- 
kvies; momen kapy etehorkv sekot, onvpv hvmkv yeshv- 
tapket tarket omvtes, 

24 Momekv, Selahlecökot, momis estimvt omvre esker: 
ry Keres, ete kicakvtes; Vm accvke etekvpicet, vn. kapv 
estit omvre eskerrakvnkes, Cokv makat sohfvekvren. 
Momekv heyv nanvke mahusan suletawvlket momeca- 
kvtes. 

25 Momen Cesvs e'cke, momen e'eke etecakkat, Mele 

Tleofvse e kiwv, momen Mele Maktelv esyomat Cesvs em 
etohweklepkv tempen svpaklvtes. - 

26 Momekv Cesvs, e'cke momen enkerrepv. Cesvs vno- 
kecat v hueren hecof, Hokté, ce'chuswvn hecvs! e'cken 
kievtes. 

27 Momof enkerrepvn, Gecken hecvs! kicvtes. Momen 
mv hvse-vkerkv vteken mv enkerrepvt evpayet, e uten 
likvren sayvtes. 

28 Heyv eryupvn, Cesvs, nanvke omvikv hiyomat es- 
yukpokat kerrekv, Cv wvnhkes, makvtes, Cokat esfvc- 
kvren. 

29 Momekv uetukse vevnkv fveket es likvtes; momen 
uepvton uetuksen fvcehcet, momet hesvpen oh Deet, e 
cukwvn em vcelicakvtes. 

30 Momekv Cesvs, uetukse en heol kof Esyukpokes, 
makvtes: momet e'kvn potoyicet, puyvfekevn wikvtes. 

31 Cusvlket'monkv, tetakueckvt omen, ena pvsatkat 
etohweklepkvn oh vtvrtake munkekaren, (mv fekvpkv 
netty nettv rakket omekv,) ele kvcehken, ena vkuehoyv- 
ren Pilvten em "pohakvtes. 

32 Momof suletawvlke yibcet, enhvteceskv viarkan elen 
en kvcehyet, hvmkateu vpake etohweklepkv svrahkat ele 
en kvceyakvtes. 

33 Momis Cesvs en geen, entis elepvtet on hecakof, 
elen en kveeyvkekates. 

34 Momis suletawv hvmket cufunfvsken envcen "sen 
sekeyvtes, momen moman vpaken uewv catv esyomet a 
fihnvtes. 

35 Momen mv heevte ohkerkueces, moinen em ohker- 
kueckv mehenwe tes; momen mehenwvn opunayat ker- 
ret omes, LR neg 

36 E fune hvmkusis kvekekares, Cokv makat, esohfvc- 
kvren, heyv nanvken momechoyvtet okv. 

37 Momen, Mv sekeyakari KEEN maket, hvtvm etvt 
coket omes, 

38 Heyv 'renyupvn, Cose Alemetvlket, Cesvs enkerre- 
pvt omen, momis ehken, Cusvlke em penkalat omecicen, 
Cesvs e'na vkueyvret Pilvten em 'pohvtes; momen Pilv- 
Let em vkvsamvtes. Momekv vlahkèt, Cesvs e'nan ”såyv- 
tes. 

39 Momen Nekotemvseu, (t enhvteceskv nere Cesvs 
em vlakvtet,) smvnv, alo tohkvike vtarkv cukpe hvmkat 
mahen ”svlakvtes. 

40 Momekv Cesvs e'nan esaket, hvnvwelv tvrken, esfv- 
mecickv vpvken es vpvllvyakvtes, Cusvlke en herickv 
vevkvyen. 

41 Momen etohweklepkv svrahkan evpofuce tates, mo- 
men evpofuce ofyn sepvlkv muevse este wvkechoyvte 
sekot ocvtes. 

42 Momekv mvn Cesvs wvkecakvtes, Cusvlke e eteta- 
kueckv nettvt em òcet on, momen sepvikv vwoluset 
omekv. | 

SETENTVCKE 20. 

NETIVCAKUCE netty enhvteceskvn, hvten, yomuckuse 
emunken, Mele Maktelv sepvlkvn vlaket, evto sepvikv 
vkueyihocen hecvtes. 

2 Monkv letket, Simv Petvn, momet enkerrepv etv, 
Cesvs vnokecan em vlaket, Pucasen sepvlkvn "aossicet 
vkueyihoces, momet estvmvn wvkechoyat kerrékos, kica- 
kvtes. 

3 Momekv Petvt enkerrepv hvmkeu tepaket wolket, 
sepvlkvn vlahokvtes. 

4 Momof hokkolvt etepvket tokorken, enkerrepv hvm- 
kat, Petv letkat emuntalet, en homvn sepvikvn ”rorvtes. 

5 Momet; oheunehket, hvnvwelv tvrke acevke tvk kaken 
heevtes, momis ceyekates, 

6 Momof Simv Petvt vevkayet, vlakvtes, momet sepvl- 
kvn cehyet, hvnvwelv tvrke acevke tvk kaken hecvtes. 

7 Momet, enockuce ekv vpvllakvte hvnvwelv tvrke 
acevke vpakekot, momis tulpuket entvlket etin kaken 
hecvies. 

8 Momekv momof mv enkerrepv hvmkat, mv tate 
sepvikv ”rorat, ecehyét, hecvtes, momet vkvsamvtes. 

9 Cokv, Pvsatkan a én kvwvpkvranet os, makat hvte 
kerrvkekokv. 

10 Momof enkerrepvlket hvtvm e hute taken vhoyvtes. 

11 Momis Melet hvkihket, sepvlkvn fettvn v huervtes; 
momet hvkihkof, oheunehket, sepvlkv ofvn eru, 

12 Momet encelvlke hokkolet, hvtke acevket, Cesvs e'na 
wakkvten kaken, hvmket ekv likvtén liken, hvmkatet ele 
kakvten liken hecvtes. 

13 Momen Hoktö, Estomen hvkihketska ? kicaken, Qv 
Pueasen vkueyihocen, estvmvn Ge kerrvkat 
omecices, kicakvtes. 

14 Momen hiyomen opunahyof, fulotkat, Ea hueren 
heevtes, momis Cesvs tat kerrekates. 

15 Hoktè, estomen hvkihketska? Estimvn hopoyetska? 
Cesvs kicen; emet, Cvpofuce vfastv tes, komet, Pucasè, 
cemet etimvn ”sayetskvten omat, estvmvn wvkecetskat, 
vm onayetsken, vkueyares, kicvtes. 

16 Cesvs, Mele, kicen, a oh fulotiket, Laponi, kicvtes, 
mvt Mvhayv maketvt”s. 

17 Cv celahyetskvs, hvte Cv'rke vkvwvpkvkot emun- 
kekv ; momis vm etecakketviken oh vyvs, momet Cv'r- 
ken, Ce rke take, momet vn Hesaketvmesen, cen Dan 
ketvmese take vkvwvpkvyan, em onvyvks. | 

18 Mele Maktelv vlaket, Pucasen hecvyis, momen heyv 
nanvken es ev tempunayis, en kerrepvlken kicakvtes. 

19 Momen mv netty etvwvn, nettvcakuce nettv enhy- 

teceskvt omen, yafkof, enkerrepvike, Cusvlke em penkvs 
lvket, vhauke vkhothoken, nvkaften, Cesvs vlakvtes, mo- 
met, nvrkvpva hueret, Herkvt cem ocvkekvs, kicakvtes. 

20 Momet, hiyomen punahyof, enken, e'nvcen tepaket 
liecvkuecvtes. Momekv enkerrepvlket, Pucasen hecakan, 
afvckakvtes. 

21 Momof hvtvm, Herkvt cem ocvkekvs: Ov'rke ve 
vtotvte etvpomen ece 'totvkis, Cesvs kicakvtes. 

22 Momet heyv mahkof, oh hesaket, Puyvfekev Veakat 
cen heckvkekvs, kicakvtes. 

23 Estimv en naorketv es em wikatskat, es em wikaket 
omes, momet estimv en naorketv vfekhonnicatskat, vfek- 
honnaket omes. 

24 Momis Tamvse, Tetemvse kihocat, påle hokkolohka- 
kat hvmkatet vpvkvkekon, Cesvs vlaket omvtes. 

25 Momekv enkerrepvike vpvltaket, Pucasen heceyvnks, 
kicakvtes. Momis, E'nken vcopv svrahkvten hecit, vcopv 
svrahkvten ev'nkewesakvu vpikvkon omat, momet e'nvcen 
ev'nken vpikvkon omat, vkvsahmvkos, Tamvset kica- 
kvtes. 

26 Momen nettv cenvpake renyupvn hvtvm enkerrepvl- 
ket ofyn vpoken, Tamvseu vpvkakvtes: Cesvs vlaket, 
vhauke vkhothokepen, nvrkvpvn hueret, Herkvt cem 
ocvkekvs, makvtes. 

27 Momet Tamvsen, Ce'nkewesakvn rvtosecet, cv'nken 
heevkvs: momet; ce'nken rvtosecet, cv'nveen vpikvs: 
momet vkvsvmkv ocekot huyiretskvs, momis vkvsvmet, 
kievtes. l 

28 Momen Tamvse em vyoposket, Cv Pucase, momet 
«vn Hesaketvmesë, kicvtes. —— 

29 Tamvsé, cv hecetskekv, vkvsahmetskes: hecvkekis, 
vkvsvmakvte en herakes, Cesvs kievtes. 

30 Momen mehenwvn, nakeskerkv etv sulke, heyv nak- 

cokv ofv hocevkekat, Cesvs momecakvtes, en kerrepvike 
en renakv ehomvn. 

31 Momis, Cesvs, Klist. tot, Hesaketvmese E'ppuce tat 
vkvsvmatskvren, momet vkvsamet, e hocef kv. eteropotten 
hesaketv ocatskvren, heyv nanvke coket os. 


E SETENTVCKE 21. 


Heyy nanvke renyupv, Cesvs hvtvm enkerrepvlken em 
e heckuecvtes, vkhvse Tipelevs kocefkan.: momet hiyo- 
mën. em e'heckuecvtes. 

2. Simv Petvt, Tamvse Tetemvse hocefkat, Neranevl, 
Kalvle ekvnv, Kenv tvlofv aossat, Sepete e'ppuce take, 
momen en kerrepvlke etv hokkole etohkvlkvtes. 

3 Momen Simv Petvt, Rvropokvn. ayis, kicaken, 
Pumeu ece ”cvkvpdyös, kicakvtes. ` Asosiyet, lvpken 
perro-cukon T momet mv peren naken esvke- 
kates. 

4 Momen. hvyvtikof, Cesvs lvpvtken huervtes: momis 
enkerrepvlke Cesvs tat kerrvkekates. 

5 Momof, Hopuetakö, hompetvn ocatske haks? kicaken, 
Monkos, em vyoposket. kicakvtés. 

6 Momen, Perro-cuko em vkvpervn hoyv vk wikvks, 
momet  eshecatskvres, kicakvtes. “Momekv vk wikakvtes, 
momet momof, rvro sulke.mahat. omecicén, asossiceko 
tayvtes. 

7 Momèkv enkerrepv Cesvs vnokecat, Pucase tes, Petvn 
kicvtes. Momen Petvt Pucaset omaten pohof, (enatvlket 
omekv,) ivro-poyv en kapvn veiyet, e wvnahket, vkhvsen 
e vk wikvtes. 

8 Momis enkerrepylke vpvlwvt, pèrro-cuko cotken vteh- 
ket, es yievtes; (lvpvtke en hopvyekot, kupetv éukpe 
hokkolvteke en hopvyet omekv,) hoyv ryron es vk sopote- 
cakvtes. : 

9 Momet lvpvtken es yicat vpakusen, totkv-torawvn 
hecakvtes, rvrot oh ocen, momen tvklike. 

10 Rvro hvte poyatskat es vwvkes, Cesvs kicakvtes. 

11 Momen Simv Petvt ahyet, hoyv rvro rakrvke fvcken, 
Ivpvtken "res veayvtes, cukpe hvmken pale cahkepen tut- 
cenohkaken : m6men, en sulke momis, hoyv vhopvnke- 
kates. 

12 Ahwet, hompvks, Cesvs kicakvtes, Momen enker- 
repvike hvinkis, Esti toyetska? kice em ”pohetvn eyacv- 
kekates, Pucaset on kerrakekv. 

13 Momof Cesvs vlaket, tvkliken ehset, e'makvtes, rvro 
matvpomen. 

14 Momen Cesvs pvsatkat a en kvwvpkvte renyupv 
enkerrepvlke em e heckuecat, heyvt 'svtutcenat tes, 

15 Momekv hompahkof, Simv, Convse e'ppuce, Heyv 
'sen -hoyvnen ve vnokecetske haks? Cesvs Simv 
Petvn kicen, Petvt, Henka, Pucasö, ece ”nokecvyat 
kerretskes, kicvtes. Vn yvpefikucen hompvkuecvs, 
Cesvs kievtes. 

16 Hvtvm svhokkolvn, Simv, Convse e”ppucé, vc vno- 
kecetske haks? kicen, Henka, Pucasé, ece 'nokecvyat 
kerretskes, kicvtes. Vn yvpefikvn hompvkuecvs, Cesvs 
kicvtes. | 

17 Svtutcenvn, Simv, Convse e'ppuce, vo vnokecetske 
haks? kicen, Petvt, Ve vnokecetske haks? svtutcenvn 
kicekv, e feké en nokket, Pacasè, nak omvlkvn kerrets- 
kes; ece ”nokecvyat kerrusetskes, kicvtes. Cesvs kicvtes, 
Vn yvpefikvn hompvkueevs. | 

18 Mehenwvn, mehenwvn ce kicis, Ce mvnettusof, e 
wvnaket, estvmvn kometskat yvkapetskvtes; momis ece 
"cule hakof, ce'nken rvtosecetsken, este etvt ce wvnayvres, 
momet estvmvn kometskekat sece "yvres. 

19 Elkv estomén Hesaketvmese ”svrakkuecvranat oket, 

beren makvtes. Momen hiyomen opunahyof, Vc vcvkv- 
yvs, kicvtes. 

20 Momof Petvt afolotkat, mv enkerrepv Cesvs vnokecat, 
mv, hompakof, Cesvs e hokpen vecaket, Pucasé, mv ce 
wiyyat, estit o haks? makvte, vovkayen heevtes, 

21 Monkv Petvt mvn hecet, Pucase, momen heyv este- 
hunvnwv naken estomvr haks? Cesvn kievtes. 

22 Fekhonne munken vlvkaret komin omat, mvt cem 
estoma? cemet ve vevkvyvs, Cesvs kicvtes. 

23 Momekv heyv opunvkv, Mv enkerrepv elekares, 
makat, etecakkvte em. etenrvwvn pobkvtes — Momis 
Cesvs, Elekares, makekot, momis, Fekhonne munken 
vlvkaret komin omat, met cem estoma? makvtes. 

24 Heyvt mv enkerrepv tes, heyv- nanvken kerkuecet, 
heyv nanvken hoccicat; momen em ohkerkueckv mehen- 
wet on kerrés, 

25 Momen nanvke etv sulket ocakes, Cesvs. momecakv- 
tet, momat, momecakvte vtekat cohoyen omat, nakcokv 

VPASTELVLKE EM FULLETV. 


SETENTVCKE 1. 


REArPELVS toyetskat, enhomv.cokv hayvyvtet os, Cesvs 
vlicehce nake momecvte; momet estemvhayvte omvlkv 
ohfveevn, 

2 Nettv Puyvfekev Veakat eteropotten vpastelvlke 
enhopoyvtet, vhaky e'hmet, kvwvpkvte-eroren : 

3 Estemerike enyupv, wenaket, eskerkv kerkakuse sulke 
etehoyvnen em e heckuecaket, nettv pale osten hecaken, 
Hesaketvmese em .ohmekketv ohfveev nanvke ocakan 
opunvyeevtes 

4 Vpvken etenvkaftof, Celuslvmen enkvpvkekot, momis 
Erke temfacevten mehakvkvren kicvtes,, Mvn vnet cem 
onayvkin pohatskvtet os, makvies. 

5 Mehenwvn Cane uewvn es paptiset omvtes: momis 
centake tat, nettv sulke hoyvnekon, Puyvfekev Veakan 
es paptiskatskvres, kicvtes. 

6 Monkv etohkvlikof, Pucasè, mucv hiyomat ohmekketv 
Eslevl ohfulecicetskvr haks? maket em ”pohakvies. 

71 Momen, Estofvn monkat oketv Erke eme en yekce 
ofv vtehat kerratskvre cenake take tokot os; 

8 Momis Puyvfekev Veakat ec oh vlvhkvke min yekcetv 
cen heckvkvres; momet centaket Celuslvmen 'Cutev 
omvlkvn, momet Semelevn, momet ekvnv hopvye mahat 
vteken vc ohkerkuecvlke toyatskvres, kicakvtes. 

9 Momen heyv nanvken ppunahyof, hecaken, vkv- 
wvpkvtes; momet vholocet ehset, en renakvn "sem vrvnv- 
yakvtes. 

10 Momen ayepen, hvlwe-fvecvn hericet vhecakof, hecvs, 
hunvntake hokkolet, em acevke hvthvket, etempen seho- 
kvtes ; 

11 Momet, Kalvle hunvntake toyatskat, estoman hvlwen 
vhecaket svpaklatske haks? Heyv Cesvs, hvlwen a esho- 
yat, hvlwe receye hecatskat, matvpomet nvlvkvres, maka- 
kvtes. | 
12 Momof ekvnhvlwe Olefv kicetvn enkvpaket, Celus- 
Jemen oh fulecvtes, mv Celuslvme em vwole fekvpkvnettv 
nettv hvmke vyetv tes. 

13 Momet mvn ye 'secehyof, ohonvpv nvthofvn ohce- 
mecvtes; mvn Petv, Cems, Cane, Vntolu, Felvpe, Tamvse, 
Paralome, Maro, Cems Alfevs e'ppuce, Simv Seloies, 
Cutvsé Cems e'tecakkote esyomat fekhonnåkvtes. 

14 Heyv omvlkvt hoktvken, momet Mele, Cesvs e'cken; 
momet, Cesvs etecakkakan esyomvket mekusvpkv momet 
enkusvpetv ofyn em vkerrickv hvmkusen vpeye mahvtes. 

15 Momen mv nette omof, (etobkvikat e hocefhokv 
eukpe hvmken pale hokkolvteket omen,) Petvs enkerre- 
pvlke en nvrkvpvn ahuyiret, makvtes, 

16 Hunvntake tecakkeyvte toyatskat, Hoccat, Puyvfekev 
Veakat Tewe e cukwv eteropotte Cutvsé, Cesvs esakat 
em fvyaty hakvte, homv opunvyece kerkuecvtet sohfvc- 
kvranet omvtes. 

17 Es epu 'honkvtket omet, heyv vtotketv ep ”pvken 
en hecket omvtet okv. 

18 Mamet, heyv uunvnwv holwvyeckv es en feketvn 
cvpofvn es nesvtes, momet hakcelopotket lvtiken, nvrkv- 
pyt etetvkociken, e fekce omvlkvt esossytes. 

19 Momen Gn vpokat omvlkvt en kerkvke tates; 

momat mv evpofv eme em punvkv tat Eseltemv kicaket 
omes, mvt, Catv cvpofv, maketvt omes. 

20 En liketvt tvlvhassekvs, momen mvn. este estomet 
lihkates; momen, Em wiketv este etvt esekvs, maket, 
Sams cokv ofvn hoccet omékv. 

21 Monkv Cesvs pu homv eceye aosse arof, Cane 
paptisvte vlicehee aye nettv Cesvs a pum eshoyvte rorat 
vteken, 

22 Heyv hunvntake epu 'pake emunkv tatet hvmket, 
em wiketvn hayet, epu 'paket. Cesvs raenkvwvpketv 
akerrv hakvranet os. ! 

23 Momen hokkolen, Cose, Pasepvs kicetvn, mv hocefkv 
mahhe Cvstvs taten, Merivs tepaken asehoyakvtes. 

24, 95 Momet, Pucasé, este omvlkv e feke ohkerrv 
toyetskat, heyv vtotketv momet vpastelvlke ém wiketv, 
Cutvse, liketv enaken ayepvret, naoriket a lvtkvtet, heyv` 
hokkolat estomat en heckvren enhopoyetskvte tat ker- 
kuecvs, maket emekusvpakvtes. 

26 Momen eskerretvn hayaken, eskerretv Merivsen oh 
latkvtes; momen vpastelvike . pale hvmkontvlakan es 
vhonkatkvtes. 

SETENTVCKE 2. 

MomEN Pentekast nettv mahusat orof, omvikvt em vker- 
rickv hvmkusen etohkvlket vpokvtes. 

2 Momen vyvkhvmkusen hvlwe vtet hotvle yekce, pvfne 
en hake omét mv euko vpokat omvlkvn fvcecvtes. 

3 Momen tulaswv eteyakyvpe totkv omét heckaket, 
setetayen oh vpokvtes. 

4 Momen omvikvt Puyvfekev Vcakat fvcfaket, Puyvfek- 
evt opunaye tayan e'makat vevkvyen tulaswv etv es 
opunvyetvn vlicecakvtes. 

5 Momen Cusvlke hunvntake mekusapvlke sutv elecv 
etvlwv like tayat asossevlket Celuslvmen vpoke tates. 

6 Monkv heyv nake hvmkvn pohkof, este sulsoket etoh- 
kvlkaket, em estomahakvtes, este omvlkvt em punvkvn 
'sopunahoyen pohakekv. 

7 Momen omvlkvt en kerkvkekot, em estomahaket, 
etekicakvtes; Heovkes, heyv opunahoyat omvlkvt Kalv- 
]vlket omvkeko haks? 

8 Momat estomen pum punvkv, mv ofv pu heckrten, 
opunahoyen pohét ome haks? 

9. Parenvlke, Metvlke, Elemitvlke, momet Mesopotemev, 
Cutev, Kapvtosev, Pantvs, Esev, 

10 Flecev, Pamfelev, Ecepse, momet Lepev ekvnv Silene 
vwolakan vpokat, Lome tvleporvlken, Cusvlke momet 
vkvsamvike hahoyvte, 

11 Kletvike momet Elepvlke toyeyat, Hesaketvmese 
em vtotketv estomahakat pum punvkvn es opunahoyen 
pohès. l 

12 Momen omvikvt, em estomahaket, momet en kerkv- 
kekot, Heyv nak eston ome haks? etekicakvtes. 

13 Vpviwvt nakhayekot, Heyv hunvntake pvrko-opuswv 
muevset fvefvket ot os, makakvtes. 

14 Momis Petvt, pale-hvmkontvlakan vpaket hueret, 
yekcen opunayvtes, Cutev hunvntake toyatskat, momen 
Celuslvme vpokatskat omvikvt, heyvt cen kerkvkekvs, 
momet vm opunvkvn vpohiovkes ; 

15 Heyv hacvkes, komatskat, monkot os, nettv hvse- 
vkerkv. svtutcenusat tok. 

16 Momis owalv Coel opunayvte, heyvt mv tes; 

17 Momen nettv respokake. omof momeét ocvres, vm 
Puyvfekev aossen enavpeswv omvlkvn a oh kvlares; 
momen ce'ppuce take, ce'chustvlke esyomat EE 
momen cen hunvntake mvnettakat nanvke en heckueho- 
ean heevkvres, momen cen bunvntake veulakat vpueckvn 
vpuecvkvres ; 

18 Momen mv nettv omof vm vtotkvike, momet vm 
vtotkv hoktvke tis vm Puyvfekcv aossen a oh kvlares ; 
momen owalvkvres. 

19 Momen hvlwe sutv ofv nake estomahaken, momet 
kvnevpv ekvnvu “nanvke- eskerkvn, caty, totkv momen 
ekkucen heckuecares. 

20 Hvse yomucke haken, hvresse catv hakvres, Pucase 
en netty rakke, hecke herat vlvkeko emunken. 

21 Momen momet ocvres, estimvt o estomet Pucase e 
hocefkvn oh huehkat hesakvres, Hesaketvmeset maket 
O8, 

22 Eslevl huüvntake toyatskat, heyv opunvkvn pohv- 
kes; Ceme tis kerratsket omen, Cesvs Nasvlvlke, hunvn- 
wv ece 'pakvke Hesaketvmeset vtotketv.yekevke, nak 
estomahvke, nanvke eskerkv.  esyomat. eskerkueevten, 
Hesaketvmeset eme  eteropotte cem etenrvwv take mo- 
mecvte, 

23 Mvn, Hesaketvmese hvteta kerrvte, momet momvres 
komvte eteropotte wikvten, ehset, enke holwvyecvke es 
vtahret, elecatskemvts. 

24 Men Hesaketvmese elkv en nokken enrecohpet, 
akvwapvtes; mvn es hvlvtket omeko tayet omekv. 

95 Mv ohfvecvri Tewe makrtte ocet omekv; Pucase vn 
renakv ehomv enhomvn hecvye munkv tates; cv nekeyi- 
hocekaren vm vkvpervn likekv ; 

26 Monk cv feke alye ren cv tulaswvu 'safackvnkes ; 
momen ohvtvlakat cv.?na enhonrkv ofvn fekvpvres. 

27 Vm puyvfekev pvsatkat e buten wiketskekot, cenake 
Veakat lekwetvn hecvren etektvnecetskekaret ok. 

28 «Hesaketv vyetvn vn kerkvkuecetskvtes; afVcketvn 
ce turofheckvn es ev fvcecetskvres, maket. 

29 Hunvntake etecakkvte toyatskat, euko:hvmecvike 
em ekv Tewe etektvnkusen cem opunvyehevkvres, elepet 

on, herihocviet on, en sepvlkvt epu "paken mucv nettv 
oret omnt. | 

30 Monkv owalvt omet, momet Hesaketvmeset setem- 
fvecetv-vcakan 'setemfaccat, enavpeswv vevkvyen etetackv 
em ette aossen em ohliketv oh likvranat Klist akvwvpv- 
ranen kerrekv ; 

31 Heyv hvtetvwvn hecet, Klist: akvwvpketv opunvye- 
cet, eme em puyvfekcv pvsvtkat e huten wihokekon, em 
enavpeswv lekwetvn hecekates, maket okvtes. 

32 Heyv Cesvs Hesaketvmese akvwvpvtet omes, omvl- 
keyat akerrvlket omen. 

33 Monkv Hesaketvmese é'nkvperv hvlwecvtet, momet 
Erke etemfacce Puyvfekev Vcakat en heckvtet, heyv 
hiyome hece, pobatskaten. oh kalvtes. | 

34 Tewe hvlwe kvwvpkeko emunkekv, momis emet 
hvmmaket os; Cehofvt ev Pucasen, Vm vkvpervn liketske 
munken, | 

35 Cen horre ce ”leohhuerickvn hahyvrs, kicvtes. 

36 Monkv Eslevl en cuko homecvlke omvlkvt mehen- 
wvn kerrvkekvs, heyv Cesvs vtaratskvte mahusat, Klist 
momet Pucase tepaken Hesaketvmeset hayvtes, 

37 Momen heyvn pohakof, e feken en sekehoye omen, 
Hunvntake tecakkeyvte toyatskat, naken estomvrané 
haks? Petvn momen vpastelvlke vpviwvn. kicakvtes. 

38 Momof Petvt, Cem vkerrickvn eticvkes, momet 
huyiromvlkatskat naorketv ce'nkvpvkvkvren Cesvs Klist 
hocefkvn es paptiskvkes, momen Puyvfekev Veakat 
est'emhoye fayat cen heckvkvres. 

39 Temívecetv ceme cenaket on, cen hopuetake enaket 
momet hopvye vpokakateu omvikv, estohmomuse Pucase 
pun Hesaketvmeset enhuehkvranat enaket omepekv, 
kicakvtes. 

40 Momet ohvtvlakat opunvkv sulken 'sem vcahnet en 

kerkuecakvtes, Heyv honvpse yenahakat enkvpvket e 
hesahuecvkes, maket. 

41 Momof em opunvkv ”safvekvke eenakuecepat pap- 
tiskakvtes; momen mv nettv mahusat estempuyvfekev 
eukperakko tutcenvteket ohvpvkakvtes. 

42 Momet vpastelvlke em mvhakv, em etohkvlketv, 
tvklike kvlkv, mekusvpkv esyomat ofvn vpeye-máhvtes. 

43 Momeén, feksumketvt estempuyvfekev omvlkvn oh 
vlakvtes; momen vpastelvlket nake estomahvken, momet 
nanvke vits: momecakvtes, 

44 Momen vkvsvmakat omvlkvt etohkvlket, nanvke 
omvlkvn tvleme omen etem ocakvtes; 

45 Momet nakocakat nakuce tis wiyyaket, este omvlkvn 
en kipicakvtes, enkusvpkakat vtekat vevkvyen. 

46. Momet nette omvlkvn em vkerrickv hvmkusen cuko- 
veakan fullet, ehuten tvkliken kalet, e feke em mehenwv 
momen afveketv ofvn hompaket, vpeye mahvtes, 

47 Hesaketvmese vkvsamet, este omvikvt heromkv em 
ocaken. Momen Pucaset nettv omvlkvn hesahokvranan 
mekusvpkv-cukon ohvpvyvtes. 


SETENTVCKE 3. 


Moman mekusvpkv hvse-vkerkv omof, esostvpakat tok, 
Petv Cane tepakat cuko-veakat vcemhokvtes. 

2 Momen este-hanvnwv e'cke e nvrke ofv vteke yvkv- 
pvte sekon 'svpehoyet, cuko-vcakat en tohopkvhauke 
Heruse kicetvn nettv lihkomvikvn er wvkechoyet omv- 
tes, cuko-vcakat esceyan heromkvn em 'pohepvren. 

3 Met Petv Cane tepakat euko-vcakan cukolvkvranen 
hecof, heromkvn em 'pohvtes. 

4 Momen Petv hericet hecet, Canen tepaket, Ep oh 
hecvs, kievtes. 

5 Momen vketecvtes, Nak tis v'mvkyranes, komet. 

6 Momen Petyt, Cvtokunaplane momet cvtokunaphvtke 
ocvkos; momis nake ocvyat ce'mis; Cesvs Klist Nasv. 
lylke e hocefkv ofvn ahuyiret, yykvpvs, kievtes. 

7 Momet enkvpéryn en hvlahtet, akvwapvtes; momen 
moman vpakusen e'le e'letoktuswv esyomat en yekca- 
kvtes. 

8 Momen vyvkhvmkusen akvwvpiket huervtes; momet 
yvkapet, tasket momet Hesaketvmese vkvsamet, mvn 
vpahket, eukovcakan eceyvtes. 

9 Momen yvkape Hesaketvmese vkvsamat este omvlkvt 
hecakvtes ; 

10 Momet mvt euko-vcakat en tobopkvhauke  Herusat 
heromkv vpohepe vlikvtet omen kerrakvtes; momet mv 
nake em momat vralikvn-tayen em estomahaket, feksum- 
ketv es fvefvke tates. 

11 Momen mv hunvnwv yvkvpekate en wicehocat Petv 
Cane tepakan hvlatof, este omvikvt tayen em estomaha- 
ket mv sohvpettv Salomvn enake kicetvn etohkvlket oh 
pefatkvtes. 

19 Momis món Pety hecat éste em vyoposket, Eslevl 
hunvntake toyatskat, estoman estomahe es cem momvke 
bake? monkat estoman, pun yekce momet pun heretv tis 
eteropotte. yv este es yvkvpeceye omecet, hericet pu 
hecatske, haka ? 

13 Eplehame, Iseke, Cekvpe esyomat en Hesaketvmese, 
momet pu'rkvlke.en Hesaketvmese E'ppuce Cesvs vrak- 
kuecvtes; mvn est" em wihket, Pilvte ehomv em ehe- 
laksecatskemvts, enrecopetvn ohyekcet omof. 

14 Momis centat Mv Vcake momet Fvecat ohlakset 
estelecv min ce'mhoyvkvren vpohatskemvts ; 

15 Momet hesaketv.e Pucasen elecatskemvts; mvn 
Mesaketvmeset pvsvtkvten enkvpvken akvwapvtet os, 
pumet a en kerrvlket omen. 


+ 

16 Momen eme e hocefkvt, mv & hocefkv ohvkvsvmkv 
eteropotten, heyv hunvnwv, hece kerratskat, yekcen hayet 
os; momes, eme etehoyvne vkvsvmkv ocat omvlkatskat 
ce homv take heyv etemvpoketv esfvekan e met os. 

17 Momen hiyomat, tecakkeyvte toyatskat, kerratskekat 
omecicen omatskvten kerris, es cem evpayvlkeu kerrekot 
momecakunke etvpomèn. 

18 Momis mv nanvke ehomv etvwv em owalvlke omvlkv 
e cukwv eteropotte, Cesvs estemerkvres, Hesaketvmese 
make kerkuecvtet, hiyomen sohfvcecvtet os. 

19 Monkv cem vkerrickvn eticet rafulecvkes, mahlvpvt- 
ketv oketv Pucase ehomv akvpvket vlaken, 

20 Cesvs Klist enhomv es cem erkenvkhoyvten atohten, 
cen holwvyeckv take vsholvren ; 

21 Mv Cesvs hvlwet esepvranet os, oketv nak omvikv 
mvheriekv Hesaketvmese em owalvlke veacakat omvlkv 
e cukwv eteropotte, ekvnv vliceevte vteke opunvyecvte 
eroren. 

22 Mehenwusen Moses erkvlken em punayvtet omekv, 
Owalvn Pucase cen Hesaketvmeset ahuericvres, etecak- 
katskat etvwvn, vne omén; myt nakèt o vtekat omvlkvn 
ce kicvkat vpohicatskvres, kicet. 

23 Momen molnét ocvres, puyvfekev mv Owalv em 
vpohicekat vtekat em estvlke enkvpvken sumecihoevres. 

24 Momét os, momen owalvlke Samyvl Awervte vteke, 
momet renyupv vyecicat, mv opunahoyvte vtekat hiya- 
mén heyv nettv hvte etvwvn onvyakvtet omes. 

25 Owalvlke en hopuetake toyatskes, momet Hesaketv- 
mese Eplehame em punayet, Ee ohhonvpse eteropotten 
tvlwvvlke ekvnv oh fullat omvlkvt. ohmerkvkvres, makat, 
pu'rkvlke setemfvecetv hayvte en hopuetake toyatskes. 

26 Centake taten Hesaketvmeset E'ppuce Cesys akv- 
wahpet, huyiromvlkatskan, cen naorketv take ce wike- 

puecat eteropotten, ec ohmerrvkvren atotvtet os, kica- 
kvtes. 
SETENTVOKE 4. 

Momen esten em punvyakof, plestvlket, cukovcakat en 
kvpetvnet, Satusevlke esyomat oh yicvtes, 

2 Este emvhayakat, momet Cesvs eteropotte pvsatkvte 
akvwvpkvkvranen eserkenvkakat svrahkvn efeknokhoket 
omet. 

8 Momet enke taken oh ohcet, svlvf kuecakvtes, vhec?: 
hocen hvyvikvren; yvfkepekv. 

4 Mome estomis opunvkv pohakat sulket vkvsvmakv- 
tes; momen este-hunvntake em vlionkvtkv cukpe-rakko 
cahkepat mahe tates. 

5 Momen mome orvtes erempvkse em evpayvike, este 
vculvke, cokv-hayvlke, 

6 Anvs plest enhomahtv, Kivfvs, Cane, Vleksantv esyo- 
mat, momen plest enhomahtv hvlwat en nakvlke en sulke 
estomuse fullat vtekat Celuslvmen nvkaftvtes. 

7 Momet em etennvrkvpvn ye kahyof, Yekcetv esto- 
men, monkat hocefkv estome eteropotten heyv momecet 
omatske haks? makaket, em "pohakvtes. 

8 Momof Petvt, Puyvfekcv Vcakat es fvcket, kicakvtes ; 
Este em evpayvlke, momet Eslevl em veulvke toyatskat, 

9 Este yekceko en lopihocat ohfvccvn, Nake omecicen 
en wiket ome haks? maket, mucv netty ep ohvketehocen 
omat, 

10 Omvlkatskat, momen Eslevl este omvikvt, heyvt cen 
kerkvket omekvs, Cesvs Klist Nasvlvlke, mv vtare ele- 
eatskvte, Hesaketvmeset pvsatkvten a en kvwapvte, e 
hocefkv eteropotten, Cesvs mahusat eteropotteu heyv este 
en wiket ce homv take hueret omes. 

11 Cvto, Nake toks, komatskvtet, tohtarvlke toyatskat, 
heyvt mv tes, kvnvwv em ekv hakat. 

12 Momet etv ofv tat vhesaketv sekot os, hocefkv 
vhesahokvraneyat, sutv elecv este vpvke estemhoyvte, 
etv sekot omekv. 

13 Momen, Petv Cane tepakat en fekhvmketvn hecet, 
cokv kerrvkekot, momet nakkerrvkekot omen kerrakof, 
em estomahakvtes; momet Cesvs vpvkakvtet omaken 
kerrakvtes. 

14 Momis mv este em 'wicehocat vpvkaket hueren 
hecakof, vnrvpuece nake makvkeko tayvtes. 

15 Momis nvkvftetv wolket, etvn vhoyvren makahkof, 
etem punahoyaket, 

16 Heyv este naken estomecvkvraneya? nake-eskerkv 
kerken momecakat Celuslvme vpokat. omvlkvt en kerkv- 
ket omekv, momen pumeu, Monkot os, makéko tayes. 

17 Momis ohvtvlaken este em etenrvwv hvmecicekaren 
yekcen opunvkvn es penkvlvkuecvkeres, svnvcomv este 
estomen heyv hocefkv ofv "sem pnnayvkekaren, maka- 
kvtes. 

18 Momen enhuehkakvtes, momet Cesvs hocefkv ofv 
vhvmkvn opunayet, monkat mvhayet omvkekaren yekcetv 
'sem punayakvtes. | 

19 Momis Petv Cane tepakat em vyoposkaket, Hesake- 
ivmese en renakv ehomvn centake mimvn Hesaketvmese 
'semuntvlen cem vpohicvkeyat fycevt on omat, cemet 
Ívccecvkes, kicakvtes. 

20 Pumet nake pohe heceyvte opunvyecékare ep ume- 
kot omekv. 

21 Monkv ohvtvlaken opunvkvn es penkvlvkuecahkof, 
estemerrvkuece tayat eshecvkekot, vhoyvre em etektvne- 
cakvtes, este svrahkvn; mv nake mohme ocat svrahkvn 
este omvlkvt Hesaketvmesen vrakkuecaket omekv. 

22 Mv este emwiceckv nake-eskerkv kerkat em mome- 
hocat em veulkv ohrolope pale ostat hoyvnet omekv. 

38 Momen wihokat, em etohkvlketvn oh vhoyvtes, 
momet. plest enhomvhhotv, este em veulvke esyomat 
hake kicakat omvlkvn kerkuecakvtes. 

24 Momen mvn pohakof, em vkerrickv hvmkusen en 
hake Hesaketvmesen vkvwvpakvtes, hvmmaket; Pucase, 
Hesaketvmese, hvlwat tis, ekvnv tis, uehvtkv tis, momet 
nake vtehkakat omvlkvn hayvte toyetskat, 

25 Momet, Tewe cem vtotkv e cukwv eteropotten, Esto- 
men Centilvlket cvpvkhoken, tvlwvvlket nake ehvperkv- 
ken vkerricvke haks ? 

26 Ekvnv mekkvlke .asvpvklen, .evpayvlkeu, Pucasen 
vnrvpet, momet enake Klist vnrvpet etenvkaftvtes; ma- 
ketskvte toyetskat ; 

27 Mehenwvn Helot, Pantevs Pilvte tepakat, Centilvlke 
Eslevlvlke vpvkvket Ce'ppuce vcake Cesvs, mv em vfe- 
yetskvte, vnrvpet etenvkaftvtet omekv ; 

28 Ce'nke momet cem vkerrickvt nake momvres hvtetv- 
wvn komakvte momecvkvret etenvkaftet. 

39 Momen hiyomat, Pucasö, em opunvkv es penkvlec- 
kvn hecvs, momet ce'nken arvtosecetsken, 

30 Cem vtotkvlke cem opunvkvn fekhvmkety omvikvn 
'sopunayet, nanvke eskerkv momet take estomahvken 
Ce'ppuce veake  Cesvs e hocefkv eteropotten momecv- 
kvren emvkvs. 

31 Momen mekusvpakat koyahnof, mv etohvtelokat 
nekeyvtes; momen omvlkvt Puyvfekev Vcakat es fvefv- 
ket, Hesaketvmese em opunvkvn fekhvmketvn es opuna- 
hoyvtes. 

32 Momen vkvsamvike sulkat o feke, em puyvfekevu 
hvmkuse tates, momen este estomet, Nake ocvyat cvnake 
tes, makekates; momis nanvke omvlkvn tvleme omeca- 
kvtes. | 

33 Momen Pucase Cesys Klist raenkvwvpketv vpastelvl- 

ket yekcetv rakken ”sohkerkuecakvtes; momen heromkv 
rakket omvlkvn oh ocakvtes. 

34 Momen mv vpvket nake enkusvpkat hvmkis seka- 
tes; ekvnv euko tis ocakat estohmomusat wiyyaket, 
nanvke wihoyat enrahkvn esyicaket, 

35 Vpastelvlke ele ehomv yvpoyakekv; momen este 
vtekat nake enkusvpkat vevkvyen vwahholvtes. 

36 Momen Coses, mv vpastelvlke Panepvs hocefakvte, 
(mv ohyvtekhoyat, Mahlvpvtketv e'ppuce maketvts,) 
Lefitvlke, Siplvs tvlofvlket, 

37 Ekvnvn ocet, mon wiyyvtes, momet enrahkvn 'svla- 
ket, vpastelvlke e'le ehomvn yvpoyvtes. 


` SETENTVCKE 5. 


Momrs este-hunvnwv hvmket, Anvnivs hocef ket, e hiwv 
Svfilv etepvket nake ocakat wiyyakvtes; 

2 Momet enrahkv akvpvken fekhonnievtes, (e.hiwvu en 
kerren,). momet akvpvkerm esvlahket, vpastelvlke e'le tem- 
Dën yvpoyvtes. 

3 Momis Petvt, Anvnivs toyetskat, estomen Setvnet, 
ekvnv enrahkv akvpvken: fekhonnicet, Puyvfekev Veakat 
en laksetskvren-ce fekcen frcece haks? kicvtes. 

4 Hvte oce munkof, cenake tokvt haks? momen neshoh- 
yof, een yekce ofv tokvt haks? estomaten heyv naken 
ce feke ofvn hocacetske: haks? este-tokon, momis Hesa- 
ketvmesen en lakset ometskes. 

8 Momen Anvnivs, heyv opunvkvn pohof, trklvtiket, 
hesaketvn wikvtes, Momen heyv nanvke pohakat oml 
kvn penkvlkv rakket oh vlakvtes. 

6 Momen hunvntake mvnettakat asvpvkilet, vpvllahyet, 
momet esvpehyet er hericakvtes. 

7 Moman mome ocvtes, hvse-vkerkv tutcenvtekat ho» 
yahnof, e hiwvt, naken momehocat kerrekot, yeceyvtes. 

8 Momen Vm onvyvs, hiyomusen ekvnvn wiyyatskvt 
bake? Petvt maket em vyoposkvtes. Momen, Momes, 
momuset omvnks, kicvtes. 

9 Momis Petvt, Naket omecicen Pucase em Page 
fekevn eskerretvn temfvecatskvt haks? hecvs, ce "he 
hericakat ele vhauken v svpakles, momet "sec ossvkvres, 
kicvtes. 

10 Momen moman vpakusen Petv ele ehomvn tvklvti- 
ket, hesaketvn wikvtes. Momen hunvntake mvnettakat 
escehyet, elepen hecakvtes; momet esossahket, e 'he 
tempen er hericakvtes. 

11 Momen .mekusvpkv.cuko omvlkvn, momen neyv 
nanvke pohakat vtekat penkvlkv rakket oh vlakvtes. 

12 Monien vpastelvlke e'nke eteropotten nanvke-eskerkv 
momet nake estomahvke sulken momehocvtes, este. em 
etenrvwvn; (momen Salomv en sohvpettvn omvlkvt. em 
vkerrickv hvmkusen fullvtes. 

18 Momen vpvitaket este estomis enhotet e ohvpvye- 
kates; momis estet vrakkuecakvtes. 

14 inet vkvsamvlke, hunvntake hoktvkeu Sir 
ohvtvlaken Pucasen ohvpykakvtes ;) 

15 Momat enokhokat tehoyvnkvn esyicet, topv topuce 
tis oh lumhicakvtes, Petv hoyanat em E tis este 
sasat oh vpettvren. 

16 Momen hvtvm tvlofv Celuslvme afolotakat este asos- 
set Celuslvmen yicakvtes, enokhokat, momet este puyv- 
fekev holwvhokat es naorkakat esyicet; momen omvikvii 
em wicehocvtes. 

17 Momof plest enhomahtv hvlwat, momet vpvkakat 
omvlkvt, (mvt Satusevlke em etohkvlketvt omet,) asvpv- 
kilet; enhomeckv es fvefahket, 

18 E'nken vpastelvlken oh ocet, cuko-yekev tvlemen 
vtehakvtes, 

19 Momis neren Pucase em encel cuko-yekov vhauken 
hvwehcet, esossihcet, 

20 Vpehyet, cuko-vcakat ofvn'svpaklet, heyv hesaketv 
opunvkv omvlkvn este ”monvyvks, kicvtes. 

. 21. Momen poliakof, hvthvyvtkusen enko-veakan escoh- 
yet, “estemvhayakvtes. Momis plest enhomahtv hviwat 
momet vpvkakat vicof, - -nvkvftetvn, momet Eslevl en 
hopuetake cm wveulvken. senetvlken kikocat omvikva 
nvkaftecaket, cuko yekevn ohtotakvtes, mv vpastelvlken 
a'syihoevren. 

22; Momis este-em-wiketv er yicakat, cuko-yekev ofvn 
eshecvkekòt, afulehcet, kerkuecaket, 

23 Cuko-yekcv veayece heren vkhotken, momet vheci- 
cvlke fettvn `vhauke ehomvn svpaklen hecet, momis 
livweceyat, ofv estimvn hecèkis, makakvtes. 

24 Momen plest enhomahtv hvlwat, euko-vcakat en 
kvpetvne, plest enhomvhhotv esyomat heyv nanvken po- 
hakof, nake hakvranat.en kerkvkekates. 

. à5 Momof este hvmket vlahket,. Hecvkes, mv hunvntake 
cuko-yekevn vtehatskvnke euko-veakat ofvn svpaklet, este 
emvhayaket o$, maket ent. onvyakvtes, 

26 Momen- kvpetvne, este-em-wiketv esyomat vpeyet, 
sòsasicakvtes, ohyekeievkekot, esten em penkvlaket, Cv- 
Lon es pu nvfkake. wites, komaket. 

27.Momet esyicaket, nvkvftetv ehomvn svpvklecakvtes ; 
momet plest enhomahtv hvlwat em "pohet, 

28 Heyv hocefkv ofv mvhayetvn yekcen cem vseheye- 
kvnka? momen heevs, cem mvhakvn Celuslvmen es fvce- 
catsket os, momet heyv este e catvn ep oh vlvkuecetvn 
komatsket os, kicakvtes. 

29 -Momof Petv, vpastelvlke epviwv esyomat em vyo- 
poskaket, Rate em vpohiceko munket, Hesaketvmese miu 


em vpohievraneyet os; 
Muskokee N. T. 22 

30 Pu'rkvlke en Ea EE Cesvs, eto vtahre, elc- 
catskvten akvwapvtet os. 

31 Men Hesaketvmeset e'nkvpervn es hvlweevtes, Ev- 
payv momet Hesayecv turanen, vkerrickv-etickv momet 
holwvyeckv enkvpvketvn Eslevi emvren. 

39 Momen heyv nauvke, pumet, Puyvfekev Vcakat tis, 
Hesaketvmese em vpobicakat emvten, a en kerrvlke to- 
yes, em onvyakvtes.. 

33 Men pohakof, efeketake etetacke omen, pvsvtetvn 
komet temopunvyecakvtes. 

34 Momof nvkvftetv ofyn hvmket, Kemelevl hoccfket, 
Falvsevlket, vhakv-mvhayvt, este omvikvt UTE 
ahuyiret, V pastelvlken sossiheet, estomusen fekhonnievks, 
maket, keyon kicakvtes. 

35 -Eslevl hunvntake toyatskat, e vketecvkes, heyv este 
linnvntake estomecvranatskat ; 

36 Heyv.nettvt yiceko:. ër Ruivs, este tetaye e 
omecen, hunvntake em vhonkvtkv eukpe ostvteket oh 
vpvkakvtes; .mvn elehocen, em vpohicakvte estomomusat 
omvlkvt vwahhet, seko hakvtet omekv. 

37 Momen heyv bunvnwv renyupvn. Cutvse, Kalvlviket, 
este e hocefhokv escohoyvte' nettv omof ahuyiret, este 
sulken e vevkvpeyecicvtes; emeu  elehohcen, em: vpohi- 
cakvte estomomusat omvlkvt vwahvtet oinekv. 

38: Momen hiyomat ce kievkis, Heyv esten wihkatsken, 
fullekvs; bere mvhakv, momet heyv vtotketv este avtet 
on omat, sumkvret ok ; 

39 Momis (Ran Ruir a aviet on omat, Weeer 
tetayes; wikatskekon omat, Hesaketvmese etepoyatsken 
es ce kerhohyvke wites, kicakvtes. 

40 Momen em vkvsvmakvtes ` momet vpastelvlken. en- 
huehkahket, rukafahket, Cesvs e hocefkv ofv opunvyetvn 
em vsehakvtes; momet vpeyvre em etektvnecakvtes, 

41 Momen nvkvftetvn enkvpahket, Cesvs e hocefkv 
svrahkvn vlesketv en hahoyvre heretv oricvken komho- 
yat svrahkvn afrekvket: vpeyvtes. 

42 Momen netty vtekat, cuko- ycakat momen cuko vtekat 
ofvn, Cesvs Klist es émvhayetvn, momen es erkenvketvn 
wikvkekates. 


SETENTVCKE 6. 


Mv nette omof, enkerrepvike sulke mahe hakof, Klekvl- - 
ke asosset. vnrvpe-opunvyeckvt kvwvpkvtes, Hepluvlken 
vni'vpet, netty vtekat heromkv vfvstetv ofyn em dee? 
frcevn em vfvstvkekat svrahkvn. 

2 Momof pale hokkolohkakat énkerrepvlke sulkat Tc 
hiket, Hesaketvmese em opunvkvn wikét, ohhompetvn 
vfystvraneyat momvre here. tokot os, kicakvtes. 

3 Monkv tecakkeyvte toyatskat, ece "pakvkat hunvn- 
take kolvpake, here opunvyehocen, Puyvfekev Veakat 
hoporrenkvu es fvefakan, heyv nakvfvstetvn ohvfvstvkue- 
ceyvren enhopoyvkes. 

4 Momis pumet mekusvpkvn, momet opunvkv vfvstetvn 
e emeye emunkvres. 

5. Momen mv opunvkv este sulkat omvlkvn afrcécihcen, 
Stefen, hunvnwv Puyvfekev Vcakat vkvsvmkvu es fvc- 
kan, momet Felype, Plokolvs, Nikenv, Timvne, Pamenys, 
momet Anteokvlke vkvsvmepuehoevte, Nekolas hocefken, 
enhopoyakvtes. 

6 Men vpastelvlke ehomvn svpvklehcen, mekusvpahket, 
e'nken oh wvkecakvtes. 

7 Momen Hesaketvmese em ópunvkv ohvtvlaket aven, 
enkerrepvike em vhonkvtkv Celuslvmen tayer ohvtvla- 
kvtes; momen. plestvlke sulke mahet vkvsvmkvn em 
vkvsvmakvtes. 

8, Momen Stefen, vkvsvmkv yekcetv tepakat -es fvcket, 

este em etenrvwvn nanvke eskerkv, momen vtotketv 
estomahaken momecvtes. 

9 Momof senekake Lepvtinvlke enake kihocat ohvpvka- 
kat vnvcomet, momet Silénvlke, Vleksantvlke, esyomat 
momet Selesev Esev tepakat asossat, asvpvkilet, Stefen 
vnrvpuecakvtes. 

10 Momet hoporrenkv Puyvfekev tepvke 'sopunayat 
vnrvpetv umvkeko tayusvtes. 

11 Momof, Moses momet Hesaketvmese vtvkleckvn es 
opunayen pohes, este-hunvntake makaken emvkerret hec- 
kuecakvtes. 

12 Momet esten, em veulvke, nakcokv-hayvlke esyoma- 
kan teyvmakvtes; momet oh yihcet, hvlahtet, nvkvftetvn 
esyicakvtes; 

13 Momet akerrv laksvike, Heyv este bere tvlofv veakat 

vhakv tepakat vtvkleckv opunvkv 'sopunayat wikeko 
craunkes : 

14 Heyv Cesvs Nasvlvlke heyv tvlofvn sumecihcet, es 
pum vpeyetv Moses. pu'mvte mvrahkuecvres, maken 
pohekv, makaken svpvklecakvtes. 

15 Momen nvkvftetv ofv vpokat omvikvt hericet heca- 
ket, e turofv engel e turofv tis ome omen hecakvtes. 


SETENTVCKE 7. 


Momor plest enhomahtv hvlwat, Heyv nanvke momet 
o haks? makvtes. 

2 Momen makvtes, Hunvntake, tecakkvyvte, erkvlke 
esyomatskat, pohvkes; Hesaketvmese vrakkat, Eplehame 
pu'rken, Mesopotemevn liken, Kelvn er likeko munken, 
em e heckuecvtes, 

3 Momet; Cem etvlofvn osiyet, cen nakvlkeu enkvpvkvs, 
momet ekvnv cem onvyvranvyan a oh vites, kievtes. —. 

4 Momen Kaltevlke em ekvnvn osiyet, Kelvn er likvtes; 

momen, e'rke eiehpof, Hesaketvmeset yv ekvny vpokate- 
kan oh euneckuecvtes. 

5 Momet mvn cotkusen emekot, e “le oh huericetv tis 
pucasetvn e'mekates; mome estoniis, emen momen erho- 
nvpse yupv yicoranat pucasetvn emetvn ' temfaccvtes, 
hopuewv ogeko emunken. 

6 Momen Hesaketvmeset hiyomen em punayvtes, Ec 
Es. tvleporvlke em ekvnvn cuneckviket omvres, 
momen svlvfkueheet, meske cukpe ostat estemerrykue- 
cvkvres. 

7 Momen etviwv -en svlvfkvkvranaten. ohfvececares: 
momen renyupv asosiyet, yvmv ekvnvn vm vtotkvkvres, 
Hesaketvmeset makvtes. 

8 Momet svkvmsiskv setemfvccetvn e'mvtes; ionkv 
Eplehamet, Iseken en heckuehohcen, nettv escenvpakan 
svkvmsisvtes; momen Iseket, Cekvpen en keckuchokcen, 
Cekvpet cuko-hvmeevlke em ekv pale hokkolohkakan en 
heckuehocetes. ` 

9 Momen cuko-hvmecvlke em ekv take em vleskahpet, 
Cosef Ecepse escehoyvren wiyyakvtes; momis Hesaketv- 
meset vpakvtes, 

10 Momet estemerkv omvlkvn aossihcet, hoporrenkv he- 
romkv tepakan Felo Ecepse em mekko ehomvn emvtes; 
momen Ecepsen en euko omvlkvu ohfvnken huericvtes. 

11 Momen elaukot momet estemerkv rakket Ecepse 
Kenvn tepakat em ekvnv omvikvn oh vlakvtes; momen 
pu'rkvlke hompetvn eshecvkekates. 

12 Momis Cekvpe Ecepsen teleko oeveuken pohof, 
enhvteceskvn pu'rkvlken vtotvtes. 

13 Momen svhokkolv vpeyan Cosef eteeakkvten em e 
kerkuecvtes; momen Cosef en nakvlken Felon en ker- 
kuehoevtes. | 

14 Momen Cosef vtohtet, e'rke. Cekvpe enhuehkvtes, 

en nakvlken omvikvn, puyvfekev pale kolvpakan cahke- 
pohkaken. 

15 Monkv Cekvpe Ecepsen vkhvivpiket, elvies, emet 
momen pu'rkvlkeu. 

16 Momen Sekem ekvnvn "sohvpehohyen, sepvikv Eple- 
hame Hemv, Sekem erke; eppucetaken en nesvte ocat 
ofrn wvkechoyvtes. . 

17 .Momis Hesaketvmese Eplehame temfaccvte oketvt 
vwolicof, este Ecepse ofvn sulke hahket, ohvtvlaket vye- 
cicet emunken, 

18 Mekko etvt, Cosef kerrekot, akvwvpkvtes. 

19 Mytat pun nakvlken vkerret, pu'rkylken holwvken 
avfvstakvtes, én hopuetakuce hesahokekaren vpvivtakat 
oren. 

20 Mv omof Moses heckvtes, momen en heckv heruset 
omvtes: momen e'rke euko ofvn vhecihocen hvse tutcenat 
orvtes. 

21 Momen ossihohcof, Felo e'chustet. esehpet, e'chuswv 
mahusan omecet maheovtes. 

22 Momen Moses Ecepsvlke en nakkerretv omvlkv ofvn 
heren mvhahoyet omvtes, momet momeckv opunvkv 
tepakat ofrn yekce mahet omvtes. 

23 Momen ohrolope em pale ostat ore herof, etecakka- 
kat Eslevi en hopuetaken en cukoperickv kometvé efeken 
en ceyvtes. 

24 Momen hvmken SE estemérrihocen hecof, 
emvnicvtes, momet mv. en nokkihoean em en pvlecet, 
Ecepsvlken nafkvtes.; 

25 Momet, Etecakkakvyat Hesaketvmeset cv'nken 
sossvkuecvranat kerrakés, komvtes; momis - kerrvke- 
kates. | 

26 Momen renhvyvtken, etecakkvte tepoyakof, em e 
. heckuecvtes, momet, eten herkepueckvn komet, Hunvn- 

take toyatskat, tecakkvte toyatskes, estoman eten nokki- 
catske haks? kicakvtes. 

27 Momis em vwolievn en nokkicat etvn vyecievtes, 
Estimvt ep ohfvnke, momet ep ohfvececv ce huerievt 
haks? 

28 Pvksvnke Ecepsvlke elecetskvnke ontèn ev "leeetvn 
kometske haks? kicet. 

29 Momen Moses yv opunvkvt omecicen letkvtes, mo- 
met Metevn ekvnvn tvleporv tates; mvn eppucetake hok: 
kolen en heckuehocvtes. 

30 Momen ohrolope pale ostat hoyahnof, Sinv ekvnhvlwe: 
vurvwvn Pucase em encel eto-pokhen totkv fenke ofvn 
em e heckuéevtes. 

31 Momen Moses hecof, em estomalvtes, mv nak 
heeat; momet vketecetvn kokmet oh vwolicof, Pucase 
em opunvkv en haket em vlakvtes, 

32 Ce'rkvike en Hesaketvmese Gott, Eplehame en Hesa- 
ketvmese, Iseke en Hesaketvmese, momet Cekvpe en 
Hesaketvmese toyis, maket. Momof Moses fekeket, vke- 
tecètv umekates. 

33 Momof Pucaset, Ce'le em estelepikvn tefvs; mv oh 
hueretskat ekvnv veaket omekv. 

34 Eeepsen vm estvike em estemerkvn becit, hecvyvtes, 
momet en hihketvn pobit, sossvkueevranit ahvtvpkit 
omis. Momen hiyomat vtes, Ecepsen ece 'totares, kiev- 
tes. 

35 Heyv Moses, eyaevkekvnna, Estimvt olifvnke momet 
ohfvececv ce huerievt haks? kihocvte, mv mahusan Hesa- 
ketvmeset em encel eto-pohke ofv em e heckuecvte enke 
aetehoyvnen vtotvtes, ohfynke momet sossicv taranen. 

36 Heyv estet, ohrolope pale ostat oren Ecepse ekvnv, 
uehvtkv Cate ofvu, momet vnrvwvn nake estomalivken, 
momet nanvke eskerkvn heckuecof, mvn-asossicvtes. 

97 Heyvt mv Moses, Owalv vne omén Pucase cen 
Hesaketvmese tecakkatskvte aossen ahuericvres, mvn 
'invpohicatsk vres, Eslevl en hopuetaken kicakvte tes. 

38 Mekusvpkv-euko vnrvwv ocat ofvn hueret, encel Sinv 
ekvnhvlwe onypv em punayat, momet pu'rkvlkeu vpakvte, 
momet opunvkv hesahoke pu'mvrauat en heckvtet, heyvt 
mv tes. 

39 Mvn pu'rkvlke, mvpohicetvn komvkekot, . vhe- 
pvkakvtes; momet e feke ofvn Ecepsen hvtvm yohfu- 
lecet, 

40 Elvn em punayet, Hesaketvmese pun Dn, Zan 
vhomahtykvien; heyv Moses, Ecepse ckvnv a 'sepu'ssi- 
cvnke, esten estomaåt kerrékok, kicakvtes. 

41 Momet mv nettv omof wakucen hayaket, nake pvsvt- 
hoyvranan mv nakvhaken.emakvtes, momet enke take 
em vtotketvn es atvckakvtes. 

42 Momof Hesaketvmeset folotiket, sutv ofv nanvke 
sulke oce tayan emekusvpvkvren wikakvtes, cokv owalvlke 
hvmmaket coyakvte vevkvyen, Eslevl en euko toyatskat, 
ohrolope pale ostat oren nake pvsvthoyvranan, momet 
nake pvsvthoyan vnrvwvn v'matskvt haks? 

48 Momen Molvk em escukohakv, momet cen hesaketv- 
mese Lemfan en koeocumpvu, nakvhake mekusy GC 
hayatskvte, esatskvtes, momen Papelvn rvsimvn sece'yv- 
kares. 

44 Pu'rkvlke vnrvwvn eskerkv escukohakvn ocakvies; 
Moses em punayat mellvte etvpomen, vhake heevte etv- 
pomen hayvren. 

45 Momen pu'rkvlke Moses enyupvn fullvtet, Caswe 
vpvkaket Centilvlke Hesaketvmeset. pu'rkvlke ehomvn 
Tewe en nettv eroren vtohkvte nake epucasakvten esce- 
yakvtes; mv escuko hakvn enheckaket esceyakvies. 

46 Tewet Hesaketvmese ehomvn heromkvn eshecvtes, 

momet Cekvpe en Hesaketvmese liketvn en heckuecetvn 
komvtes. | 

47. Momis Salomvt cukon en hay vtes. 

48 Momis mv Hvlwe Mahat cuko este e'nke es hahoyvte 
likekot omes, owalv hvmmakat vevkvyen, 

49 Hvlwet vm ohliketvt omet, ekvnvt ev'le vm ohhue- 
rickvt omes: euko estomen vn hayvranatske haks? mon- 
kat estvn fekapvyat naket o haks? 

50 Heyv nanvke omvlkvn cv'nket hahicvtet omeko 
haks? Pucase maket os. 

51 Enokwv yekevke, ce feke, momen hveko ofv svkvm- 
siskatskvte seko toyatskat, Puyvfekev Veakat vnrapatske 
munkvt omes; ce 'rkvlke . momecakvte etvpomen cemeu 
momecalskés. 

52 Owalvlke estoman ce'rkvlke asseevkekat haks? mo- 
met Fvocat vlvkvranat homv kerknecakan. pvsvtakvtes ; 
mv ceme hiyomat wiyyvlke, momet elecvlke håkatskvtet. 

53 Cemet, encelvlke wiyyakat vhakv cem beckvkvtet 
omis, veayecatskekat. 

54 Momen heyv nanvken pohakof, e feke oren warkvtes, 
momet e nuten. oh etetekkakvtes. 

55 Momis emet, Puyvfekev Vcakat es fveket, hvlwe 
vnvtaksvtes, momet, Hesaketvmese en rakken, momen 
Cesvs Hesaketvmese em vkvpervn huerén heevtes, 

56 Momet, Hecvkes, sutvt bauhahken, Este E'chuswv 
Hesaketvmese em vkvpervn hueren hècis, makvtes. 

57 Momof huehketv yekcen huehhakvtes; momet e 
hvekon cekkottaket, em. vkerriekv hvmkusen oh pefat- 
kvtes ; 

58 Momet tvlofv ossicahket, evton es vfvliakvtes, momen 
akerrvlket em aecusvke este-hunvnwv mvnette; Sal hocef- 
ke, ele tempen rvpoyakvtes. 

59 Momen Stefen, Hesaketvmesen oh huehket, Pucase 

Cesvs toyetskat, vm puyvfekevn esvs, maken, evton es 
vfyllakvtes. 

60 Momen tvk tokkehket, SE huehket, Pucase 
toyetskat, heyv naorketv em en rvheeahketskvs, makv- 
Les, Momet, heyvn mahkof, nocepvtes, 


SETENTVCKE 8. 


Momen em elkv Sal vkvsvme tates. Momen mv nettv 
omof, emekusvpkv-cuko Celuslvme likat viehkat asseckv 
rakket em ocvtes: momen vpastelvlke tokvkekat omvl- 
kvt Cutev Semelev tepakat em ekvntvckv hvmkvn 
vwahvtes. 

2 Momen este-hünvntake fvccvket Stefen hericvranet 
sohvpeyvtes, momet waketv rakken oh hayakvtes. 

3 Momis Sal emekusvpkv-éuko yvmahkuecvtes, cuko 
vtekat eceyet, hunvntake hoktvkeu esyomakat rasofot- 
huecet, cuko yekevn vtehakvtes. | 

4 Monkv nív vwahakat, opunvkvn erkenaket, hvmkvn 
vpey vtes. 

5 Momof Felvpe, Semelev tvlofvn vkhvtvpiket, Klist 
es em erkenvkakvtes. 

6 Momen estet pohaket, nanvke eskerkv Felvpe mome- 
eat hecakof, em vkerrickv hvmkusen mv nanvke opuna- 
yat em vpohicakvtes. 

7 Puyvfekev hvsvthvkeko sulken vtehkvte, yekeen 
huehkaket asossen, palse ès enokhokat, yvkvpvkekaáteu ` 
sulken em wicecvtet ok. 

8 Momen afvcketv rakket mv tvlofvn ocvtes. 

9 Momis este-hunvnwv hvmket, Simv hocefket, enho- 
mvn nake estomahakan mvkerret momecat, Semelevlke 
estomahes komvken Lo d este rakke e omecet opu- 
nayat, likvtes. 

10 Mvn omvikvt, cotkus mahat tot, rakke mahan vtekèt, 

em vpohicakvtes, Heyv hanvnwv Hesaketvmese en yekce 
rakkat tes, makaket. i 

11 Momet mvn em vpohicakvtes, hofunen emvker- 
retv vtotketv eteropotten estomahes komvken hayvkvtet 
omekv. 

12 Momis Felvpe nake herake Hesaketvmese em ohmek- 
ketv, momen Cesvs Klist hocefkv ohfvcevn erkenakat 
vkvsvmakof, paptiskakvtes, hunvntake hoktvke esyomv- 
ken. 

13 Momof Simv emeu vkvsamvtes, momet, paptiskof, 
Felvpen vpake munkvtes, momet nak estomahvken, mo- 
met nanvke eskerkv momecen hecet, em estomahvtes. | 

14 Momis-Semelev Hesaketvmese em opunvkvn eena- 
kuecakveuken vpastelvlke Celuslvme vpokat pohakof, 
Petvn Canen tepakan ohtotakvtes : 

15 Met rvkhvtvphohkof, Puyvfekev Veakat en heckv- 
kvren em emekusvpakvtes ; 

16 Estvmivlkis oh lvtkeko munket omen, Pucase Cesvs 
hocefkv es paptishoyat tvlkusekv. 

17 Momof enken oh wvkhokicahken, Puyvfekev Veakat 
en heckakvtes. 

18 Momen Simvt, vpastelvike e'nke est” oh wvkecakan 
Puyvfekev Veakat en beckaken hecof, evtokunawvn 
emetvn kicvtes,  — 

19 Heyv yekcetv vneu v'mvkes, este estomen cv'nke 
oh wvkhokievyat Puyvfekev Veakat en heckvkvren, 
maket. 

20 Momis Petvt okat, Cen cvtokunawv ece "paket 
sumkekvs, Hesaketvmese em estemkvn evtokunawvn es 
nesvke tetayes, kometskekv. 

21 Heyv nake ofvn nake hvmkusis, momet nake cotku- 
sis ocetskekos, ce feket Hesaketvmese ehomvn frècekot 
omekv, 

22 Monkv heyv cen naorketvn ce feken es nokkicvs, 
momet, ce feke em vkerrickv cen kvpvyecice witvren, 
Hesaketvmesen emekusvpvs. ; 

923 Kvlakenwv en home, momet naorketv eswvnakv ofyn 
hueretskvcuken hecikv, kicvtes. 

24 Momof Simv vyoposket, Centaket Pucasen vm eme- 
kusvpvks, yv nanvke opunvyecatskat hvmkusis ve oh 
vivkekaren, kievtes. 

25 Momen mv este Pucase em opunvkvn kerkuecaket, 
erkenvkahkofvt, Celuslvmen yoh fulecet, Semelevlke em 
etvlofucvlke. sulken opunvkv-hervn es erkenvkakvtes. 

26 Momen Pucase em encel Felvpen em punayvtes, 
hvmmaket, Ahuervs, momet” wahvlv fveevn, mv vyetv 
Celuslvme, vkhvtapke Kee roran vyvs, mvt vnrvwv 
tes. 

27. Momen ahuyiret, ayvtes, momen hecvs, hunvnwv, 
yunvke, Ereopvlket, yekcetv rakken ocet, Kantese Ere- 
opvlke hokte mekko em elecvn hueret, mv en nakockv 
omvl vfastvt, emekusvpvranet Celuslvmen vlakvtet, 

28 Rafulket, momet en. calev ofvn likat, Esivs owalv 
hocctevten ohonvyvtes. 

29 Momof, Heyv calevn vwolicet, ohvpvkvs, Puyvfekevt 
Felvpen kievtes. 

30 Momen Felvpe oh letiket, Esivs owalvn ohonayen 
pohvtes, momet, Nak ohonayetskat ketretske hals) 
kievtes. | 

31 Momen, Estoman ve ume taye haks, hunvnwv 
hvmkvteket vm fvyatet omekon omat? makvtes. Momet 
Felvpe ohcemiket, en likepvren komvtes. 

32 Nakcokv ofv opunvkv ohonayat, heyv tates, Yvpe- 
fikv omén eleckvn sohvpehoyvtes, momet yvpefikuce en 
tonv ehomvn cvyayvke omét e cukwvn hvwecekos. 

33 En kvnevpueckv ofyn em ohfvececkv em eshoyvtes, 

momen en honvpsetv estimyt kerkuecvre, te? en hésa- 
ketvn ekvnvn enkvpihocekv. 

34 Momen yunvket em vyoposket, Cem 'pohis, estimvn 
opunvyecet owalv hèyv maket oke haks? eme etvwyn, - 
monkat este hunvnwv etvn oke haks? — Felvpen kicvtes. 

35 Momof Felvpe e cukwvn hvwehcet, mv Hoccat etan 
'svlicecet, Cesvs "sem erkenakvtes. | | 

36 Momen em. vyetv: vhoyof, uewv ocen rorhoyvtes ; 
momen yunvket, Hecvs, heyvmvn uewv oces; cv paptis- 
kvre naket 'svn tacke haks ? makvtes. 

37 Momen Felvpet, Ce feke 'somvlkvn vkvsametsken 
dmat, mometske. tayes, kievtes. Momen: em vyoposket; 
Cesvs Klist . Hesaketvmese «E'ppucet on vkvsamis, ma- 
kvtes. 

38 Momen calevt huervren kicvtes; momen hokkolvt 
uewvn vk hvtvphokvtes, Felvpe yunvke tepakat; momen 
paptisvtes. 

39 Momen uewv er å cenkvpvkahkof, Pucase em Puyv- 
fekcvt Felvpen sayepvtes, momen yunvke svnvcomvn 
hecekates; momet em vyetv afvcket ayepvtes. 

40 Momis Felvpe Esotvn hechoyvtes; momet tehoyanat, 
tvlofr omvlkvn em erkenaket emunket, Seselevn vla- 
kvtes. 


SETENTVOKE 9. 


Mous Sal Pucase en kerrepvike vnrvpen punvkv-es- 
penkvleckvn momen pvsvtetv eyackvn es hesaket, plest 
enhomahtv hvlwan oh ayet, 

3 Nakeokvn Temaskvs tolofv senekake ocakan ohtotv- 
kvranan em 'pohvtes, bere vyetv hunvntake, hoktvkeu 
eshecaken omat, wvnawvken Celuslvmen svlvkvren. 

3 Momet ayat Temaskvn vwolievtes; momen vyvkhvm- 
kusen hvyayvket hvlwe vtet vfolotet hvyvyakvtes. 

4 Momen ekvnvn oh latkvtes, momet opunvkv, Sal, Sal; 
estoman vc assecetske haks? kicen pohvtes. 

5 Momet, Pugase toyetskat, estimv toyetska? makvtos. 
Momen, Vne, Cesvs, mv assecetskat toyis; nak fvsken 
ohrefketv cen yekcet os, Pucaset  makvtes. 

6 Momen fekeket, momet em estomahet, Pucase toyets- 
kat, naken momecaren kometske haks? kicvtes. Momen 
Pucaset, Ahuyiret, tvlofvn eceyvs, momen nak’ momecv-. 
ranetskat estet cem onayvres, kievtes. 

7 Momen hunvntake vevkfullat, en hake pohaket omis, 
esten hecvkekot, punayvkeko haket svpaklvtes. 

8 Momen Sal ekvnv oh wakkvte ahuervtes; momen e 
turwv en hauhahkof, este hecekates; momis enken -en 
hvlvtahket, Temaskvn svpeyvtes. 

9 Momen nettv tutcenat hecekates, momet hompekot, 
eskekates. 

10 Momen enkerrepvike ` hvmket, Anvnivs hocefket, 
Temaskvn likvtes; momen mvn Pucaset, nakheeilident 
oben, Anvnivs, kievtes. Momen, Pucasö, hecvs vnet 
likis, makvtes. . | 
11 Momen Pucaset, Ahuyiret, tehoyvnkv Lvpotke 
kibocan oh.ayet, Tasvlke, Sal hocefkan, Cutvse en 
cuko ofvn ”rvpohvs, hecvs, emekusapekv ; 

19 Momet nakheckekat ofvn, este-hunvnwv, Anvnivs 
hocefket, aceyet, hece hakvren e'nken.oh wvkecen heh- 
ces, kicvies. 

13 Momen Anvnivs em vyoposket, Pucasé, heyv hunvn- 
wv ohfveev nak holwvhoke estvmahen ce mekusapvlke 
Celuslvme vpokat- momeevten este sulke etehoyvnen 
pohvyvnks; 

14 Momen heyvmvn plest erihomvhhotv a vten yekeétvn 
ocet, os, ce hocefkv oh huehkakat omvlkvn wvnawièvret, 

15 Momis Pucaset, Vyvs, myt svtotketv enhopoyvyvte 
Centilvlke, mekkvikeu, momet Eslevl en hopuetake ehomv 
cv hocefkv 'svrvranat omekv ; 

16 Nake rakrvke estvmahe cv hocefkv svrahkv este- 
merkvranan hecicaret ok, kicvtes. 

17 Momen Anvnivs ahyet, cuko 'receyvtes; momot 
enken oh wvkhokicet, Tecakkeyvte Sal toyetskat, Pu- 
case, Cesvs, atetske cem e heckuecvnke, ve vtotes, cen 
renakv cen heciket, Puyvfekcv Vcakat es fvcketskvren, 
kievtes. 

18 Momen moman vpakusen nakcelkv omét e turwvn 
a em pvlatkvtes, momen momat vpakusen renakv en 
heciket, ahuyiren paptiskvtes. 

19 Mohmen, hompetv en hecikof, yekce ,hakvtes. 
Momof Sal nettv vnvcomen enkerrepvlke vpakvtes, 
Temaskvn. 

20 Momet senekake take ofvn, Klist Hesaketvmese 
E'ppuce tat em erkenakvtes. 

21 Momis pohakat omvikvt em estomahakvtes, momet, 
Heyv este Celuslvmen bere hocefkv oh huehkakat sum- 
huecvnket, momet. heyv esvrahkvn, wvnawvken plest 
enhomvhhotv "sem vyvret yvmvn vlaket omekat haks? 
makakvtes. 

22 Momis Sal en yekce em ohvtvlaket emunkvtes, 
momet heyvt Klist o herat kerkuecet, Cusvlke Temas- 
kvn vpokakat evyayvkuecvtes. 

23 Momen nettv sulket sohfveikof, Cusvlke. elecetvn 
komet setempunahoyvtes. 

24 Momis emehakakat Sal kerre tates. Momen nettv 
nere tepakvn elecetvn komet, tvlofv em vtohopke-rakko. 
vhauken vhecicakvtes. 

25 Momof neren enkerrepvlket ehset, svmpvn vpihket, 
tvlofv em vtohopke-rakko a's tvk hvtvpecicakvtes. 

26 Momen Sal, Celuslvmen vlakof, enkerrepvike vpvke- 
tvn komvtes; momen omvlkvt em penkvlvket, enkerrepvt 
omat vkvsvmvkekates. 

27 Momis Panepvs evpahyet, vpastelvlke sem vlakvtes, 
momet, ayof, estomen Pucasen hecvte, momen em puna- 
voten, momen fekhvmke heret Tèmaskvn Cesvs hocefkv 
erkenakvten en kerkuecakvtes. 

28 Momen Celuslvmen, esceyet, asossat, vpvke tates. 

29 Momet Pucase Cesvs hocefkv ofvn fekhvmke heret 
opunayvtes, momet Klekvlken setenrvpakvtes; 'momis 
elecetvn komet etefullakvtes. 

30 Momen tecakkakat kerrahkof, Seselev 'svk Bode 
cet, Tasvs tvlofon ohtotakvtes. 

31.Momof Cutev, Kalvle Semelev esyomat hvmkvn 
mekusapviket herkvn ocet, yekevkuehocvtes, momet 
Pucase em penkvikv, momet Puyvfekev Vcakat mahlv- 
pvtketv ofvn vpeyet, ohvtvlakvtes. 

32 Momen mome ocvtes, Petv mv ekvnvn hvmecicet 
aret, mekusapvike Letv vpokan, mvu vk hvtapkvtes. 

33 Momen men hunvnwv hvmken, Enevs hocefke, palse 
es enokket ot, ohrolope cenvpaken en topv ohwakkvten 
heevtes. 

34 Momen Petvt, Enevs toyetskat, Cesvs Klist cvfeknen 
ce hayes; ahüyiret, cem pvtakvn pvticvs, kievtes: Momen 
vyvkhvmkusen ahuervtes. 

35 Momen este Letvn momet Selvn vpokat omvikvt 
hecaket, Pucasen .oh fülotecvtes. 

36 Momen enkerrepy Taperv hocefket, mv oh. yvteketv 
Takvs kihocat, Capvn'likvtes; heyv hokte vtotketv hera- 
kat, momet merkv vtotketv momecat es fvcket omvtes. 

37 Momen mome ocvtes, mv nettv` omof, enokiket, 
elvtes; momen: vklopecahkof, ohonvpv nvthofvn wvkeca- 
kvtes, 


ø 

38 Momen Letv Capv vwolicet omen, enkerrepvlke 
Petvt mvn likveuken pohaket, hunvntake hokkolen 
ohtotakvtes, oh vtetv veewicekaren en komaket. 

39 Momen Peiv ahuyiret, vevkayvtes, momen, erohrof, 
ohonvpv nvthofvn es oh ”cemecakvtes; momen óyevlke 
omvlkvt hvkihhoket, vnakvn svpaklvtes, kapv acevke tis 
Takvs, vpake. munkof, hahicvten hecicaket. 

40 Momis l'etv omvlkvn sossicet, tyk tokkehket, eme- 
kusapvtes, momet enan oh fulotket, Taperv toyetskat, 
ahuervs, kicvtes. Momen e turwv arvmricvtes, momet 
Petvn hecof, alikvtes. 

41 Momen enken a em wiyiyet, akvwapvtes ; momet 
mekusapvlke oyevlke esyoman enhohiket, wenaken hece- 
pueevtes. 

42 Momen Capv hvmkvn kerkvtes; momen sulket 
Pucasen oh vkvsvmakvtes. ` 
43 Momen mome ocvtes, nettv sulken Capvn, Simv 
nakhvrpe-eateevn en fekhonnepvtes. 


SETENTVCKE 10. 


Este hvmket, Kvnelevs hocefket, sentulev, metohkvl- 
ketv Etvlvlke kihocat en kopetonvlke hvmkat, 

9 Hummwv fvccet, momet en cuko 'somvlkvt Hesake- 
tvmese em. penkvlvket, heromkv sulken estemet, momet 
estofis Hesaketvmese emekusapat, Sesvlevn likvtes. 

3 Nettv hvse-vkerkv esostvpakvtekat nake heckekat 
ofvn Hesaketvmese em  encelvlke hvmket, Kvnelevs 
toyetskat, kicet, a en ceyen heckusen heevtes. 

4 Momet men hecof, penkvle tates, momet, Pucase 
toyetskat, naket o haks? kicvtes. Momen, Cem meku- 
svpkv, momet cen heromkv Hesaketvmese ehomv esvker- 
rickvn kvwapkvket os; 

Muskokee N. T. 23 


34 VPASTELVLKE EM FULLETV,.10. 


5 Momen hiyomat hunvntake Capvn vtotvs, momet 
Simv, Petv kihocan, enhuehkvs ; 

6 Simy hvmke, este nakhvrpe-catecvn, en cuko SES, 
afopke ocan, fekhonnes; mvt nake estomvranetskat cem 
onvyvres, kievtes. 

7 Momen encel Kvnelevs em punayvte enkvpahkof, en 
cuko vfastvlke hokkolen, momen suletawv eme vfvstake 
emunky tate hvmken, emekusapvt omen, enhohiket, 

8 Heyv nanvke omvlkvn en kerkuecahket, Capvn vtota- 
kvtes. 

9 Momen rempvkse vpeyet, momèt tvlofv vwolicakof, 
hvsè-vkerkv sepakat mahe orof, Petvt emekusvpvranet 
cuko-ónvpvn ohcemkvtes. 

10 Momet elawuse haket, hompetvn komvtes, momis 
etetåkuecakof, nocekon vpueckv omet oh latkvtes; 

11 Momen hvlwat enrvmken, nakvtehkv hvmket, vece- 
tvhake rakke omét, kvnvwv ostat es hvlvtket, ekvnvn a 
oh hvtapken hecvtes. 

19 Mv ofv ele-ostakat ekvnv oh fullat mvrahrvkv 
omvlkvt, momet punvttv, momet nak hvlleeusat, fuswv 
hvlwe fullateu vtehket omvtes. 

13 Momen opunvkv en haket em vlakvtes, Petv toyets- 
kat, ahuyiret, pvsahtet, hompvs. 

14 Momis, Monkos, Pucase, nake veakekat, momet 
hvsvtkekat hompvyvte sekot omekv, Petvt kicvtes. 

15 Momen svhokkolv opunvkv en haket em vlakotes, 
Nake Hesaketvmese hvsvtecvte, mvn vcakeko kihcetskvs. 

16 Heyv svtuteenv momvtes; momen mv nakvtehkv 
hvtvm sutvn vkvwvpkvtes. 

17 Momen Petvt heyv nak heckekat hecise nak esto- 
man omat en kerkeko mahof, hecvs, hunvntake Kvnelevs 
a ohtotakat Simv e huten vpohahket, vhauken vsv- 
paklvtes; 

18 Momet huehket, Simv, Petv kihocat, men fekhonnen 
omat vpohakvtes. 

19 Momen Petv nak hecihocan oh vkerricof, Hecvs, 
hunvntake tutcenet ce hopoyakes; 

20 Monkv ahuyiret, ahvtvpkvs, momet vevkvyvs, Naken 
vn kerkekos, komekot; vnet vtotakit omikv, Puyvfekevt 
kievtes. 

21 Momof Petv hvtvpiket, mv hunvntake Kvnelevs a 
ohtotákat er em orvtes, momet, Hecvkes, vnet mv hopo- 
yatskat toyis; naket omecicen yicatske haks? kicvtes. 

22 Momen, Kvnelevs sentulev, hunvnwv fvcce, momet 
. Hesaketvmese em penkvle, momet Cusvlke tvlwvvlke 
omvikv este fvece omecvke likaten, Hesaketvmeset encei 
vcakan atoten, en cukon ce'nhuehket, opunvkv cera 
pohvren 'mveahnvnks, makakvtes. 

23 Momof a "sceyiheet fekhonnieakvtes. Momen rem- 
pvksen Petvt vpaket ayvtes, momen etecakkvte Capvlke 
vnvcomet vhorkvsakvtes. 

24 Momen rempvksen Sesvlevn seceyvtes. Momen 
Kvnelevs en nakvlken, momet en hessvlke em vnokecka- 
kat nvkvftecahket, e'mehakvtes. 

25 Momen Petv yeceyof, Kvnelevs tenrapet, e'le tempen 
tvk lvtiket, vrakkuesvtes. 

26 Momis Petvt, Ahuervs, vneu este Logis, kicet, ahueri- 
evtes. 

27 Momen em punayet, ecehyof, nvkaftat sulken hecvtes. 

28 Momet, Hunvnwv Cusvlket on omat tvleporv ohvpv- 
+ kvre, monkat oh vyvre vhakv tokot omen kerratskes; 
momis Hesaketvmeset este estomen veakeko, monkat ` 
hvsvtkeko kicvranvkon vn kerkuecvnks. 

29 Monkv oe ob atit omis, seokepkvn hayvkot, v'nhuch- 
hokat vpakusen; monkv cem ”pohis, Nake svrahkvn 
v'nhuehkatskvt haks? kiovtes. 

30 Momen Kvnelevs, Nettv ostof e élvwecen, hvse-vkerkv 
hiyomat orvnkes, momet hvse-vkerkv sostvpakof vn cuko 
ofvn mekusapvyvnks; momen hecvs, hunynwv em accvke 
hvyayvhoket cv homvn huervnks ; 

31 Momet, Kvnelevs toyetskat, cem  mekusvpkv 
pohkes, momet cen heromkv Hesaketvmeset vkerricet 
08. 

32 Monkv Capvn vtotet, Simv, em vhocefkv Petvt 
omen, enhuehkvs, Simv nakhvrpe-catecv uehvtkv vfopke 
likat en cukon fekhonnet omes; mvt vlakof, cem puna- 
yvres, makvtes. 

33 Monkv moman vpakusen ec ohtotvyvükes, momen 
vlaketskat beren ometskes. Monkv hiyomat Hesaketv- 
mese nak eem onayat omvlkvn pohetvn cen komet, 
Hesaketvmese ehomvn omvlkeyat vpokes, makvtes. 

34 Momof Petvt, e cukwvn hvwehcet, Mehenwvn Hesa- 
ketvmese este etemetuecekot omat hecis ; 

35 Momis tvlwv vtekat ofv estimvt em penkalet, fvecetv 
ytotkat, emen afvcecicet os, makvtes. 

86 Opunvkv Hesaketvmese Cesvs Klist eteropotte herkv 
opunvkv-hervn erkenaket Eslevl en hopuetake ohtotakvte, 
(mvt omvlkv e Pucase tes ;) 

37 Mv opunvkvn kerratskes, mv paptiskv Cano Sess 
kvte enyupvn Kalvlen vlicecvte, Cutev omvlkv hvmkvn 
kerkuchocvten ; 

38 Momat Cesvs Nasvlvlken Hesaketvmeset Puyvfekev 
Vcakan, momen yekcetvn es vfeyvtet omes; mvt nak 
herakan momecet arvtes, momet puyvfekev holwakat 
svlvfkuecat omvlkvn em wicecvtet os; Hesaketvmese 
vpakvtet ok. 

39 Momen Cusvlke em ekvnvn momet Celuslvmen 
nanvke omvlkvn momecvte;pumet a en kerrvlke toyes; 
momen mvn, eto vtahret, elecakvtes. 

40 Men Hesaketvmeset nettv svtutcenof akvwapvtes, 
momet becke beren, 

41 Este-omvikv tokon, momis akerrvlke Hesaketvmese 
enhomv enhopoyvten en heckuecvtes, pumet, pvsatkvte 
aenkvpvken akvwvpkvte renyupvn eten hompe ete'm 
eskeyvtet, mv akerrvlke toyen. 

49 Momet, este em erkenvkaket, Hesaketvmeset hesaho- 
kat momet pvsvtkat Ohfvececv taranen ohmellvtet omen, 
ohkerkueceyvren, pu kicvtet os, 

43 Mvn owalvlke omvlkvt a en kerkuecaket os, e ho- 
cefkv eteropotten estimvt o estomet oh vkvsamen omat, 
naorketv enkvpvketv en heckvranet os, makaket. 

44 Momen, Pety heyv opunvkvn opunaye emunkof, 
Puyvfekev Veakat opunvkv pohakat omvlkvn oh latkvtes. 

45 Momen Centilvlkeu estemkv Puyvfekev Vcakat aoh- 
kvlkat omecicen vkvsamvike svkvsvmsiskvlke, Petv vevk- 
awvte en sulke estomomusat em estomahakvies. 

46 Estempunvkv mvrahrvkvn es opunahoyet, Hesaketv- 
mesen vrakkuecaken pohakekv. 

47 Momof Petvt em vyoposket, Heyv pume etvpomuse 
Puyvfekev Vcakat en heckakat paptiskvkekare, estimvt 
uewv sentvcke tetaye haks? makvies. 

48 Momet Pucase e hocefkv ofvn paptiskvkvren kicv- 
tes. Momen nettv vnveomusekon fekhonnvren e'nkusv- 
pakvtes. 

SETENTVCKE 11. 

Momen vpastelvlke, momet etecakkvte Cutevn vpokat 
Centilvlke Hesaketvmese em opunvkv en heckveuken 
pohakvtes, 

2 Momen Petv Celuslvmen vlahkof, bot 
vnrvpakvtes, 

3 Hunvntake svkvmsisvkhoyekan oh ayet, ete'n hom- 
petskvrks, makaket. 

4 Momis Petvt vlicecet, etetayusen en kerkuecvtes, 
hvmmaket, 

5 Capv tvlofvn emekusapvyvnks, momet nockv-seko 
vpueckv ome nake heckekan hecvyvnks, nakvtehkv vecetv 
hake rakke omet kvnvwv osten hvlwen'a's hvtapkan, 
momen vne mahusan vm vlakvnks. 

6 Momen mvn herieet hecet, oh vkerricvyvnks, momet 
ele-ostvlke ekvnv oh fullat, momen punvttvn, momen nak 
hvllecusat, momen fuswv hvlwe fullateu hecvyvnks. 

7 Momen opunvkv en haket, Pety toyetskat, ahuyiret, 
pysahtet hompvs, cv kicen pohvyvnks. 

8 Momis, Monkos, Pucase, nake veakekat, monkat 
hvsvtkekat ev`eukwv eceyvte sekot omekv, makvyvnks, 

9 Momis opunvkv en hake hviwe vtet hvtvm vm vyo- 
poskvnks, Nake Hesaketvmese hvsvtecvten vcakekon 
kiheetskvs. 

10 Momen heyv nake svtuteenv momvnkes, momen 
hvivm omvlkvn sutvn a's vkvwapkvnks. 

11 Momen hecvkes, moman vpakusen este-hunvntake 
tuteenet euko likvyan vsvpvklvt hakvnks, Sesvlev awe 
a ve ohtothoyen. | 

13 Momen Puyvfekev Vcakat, Men vevkvyvs, naken 
cen kerkeko omekot, ev kievnkes. Momen heyv etecak- 
kvte epakat vc vpvkaken, bunvnwv en cuko esceyeyvnks. 

13 Momen estomen en cuko ofv encel hueren, momet, 
Hunvntaken Capvn vtotetsken, Simv, Petv hocefkan, 
enhuehkvkekvs ; 

14 Mvt opunvkv ceme momen cen cuko omvlkv es 
hesahokatske tayat cem onvyvres, kicen hecvtet pun 
kerkuecvnkes. 

15 Momen opunvyetv vlicecvyof, Puyvfekev Veakat, 
enhvteceskv ep oh latkvte omét, oh lvtkakvnks. 

16 Momof Pucase em opunvkv vkerricvyvnks, opuna- 


VPASTELVLKE EM FULLETV, 11. 39 


yvte, Mehenwv Cane uewvn es paptisvtet os, momis 
cemet Puyvfekev Veakan es paptiskatskvres. 

17 Momekv Hesaketvmese, Pucase Cesvs Klist oh 
vkvsvmeyvte pu'mvie etvpomen estemkv emakof, nako 
toyit, vne Hesaketvmese vnrvpvye tayvt haks? 

18 Heyv nanvken pohakof, evyayvkakvtes, momet 
Hesaketvmesen.vkvsvmakvtes, Momekv Centilvlkeu vker- 
riekv-etickv .hesaketv oren Hesaketvmese emakveuks, 
makaket. | 
19 Momof Stefen obfveev asseckv hakat svrahkvn vwa- 
hakviet Fenese, Siplvs, Anteak esyoman vteken vpeyv- 
tes, Cusvlke tvlkusen opunvkvn es erkenvkaket. 

20 Momen vpvlwvt Siplvlke, momet Silenylke hunvnta- 
ket omvtes; mvt Anteak yicof, Klekvlken em punayet, 
Puease Cesvn es erkenvkakvtes. | 
21 Momen Pucase e'nket vpaken, sulke mahet vkvsamet, - 
Pucasen oh fuleevtes. 

22 Momof heyv nanvke opunvyeckv mekusvpkv-cuko 
Celuslvme vpokat e hvekot pohakvtes, momen Panepvs 
Anteak vteken vyvren vtotakvtes. 

23 Met vlahket, Hesaketvmese en heromkvn hehcof, 
afvcke tates; momet omvlkvn efeke fekhvmken Pucasen 
es hvlvtvkvren mveahnakvtes, 

24 Este-hunvnwv heret omepekv, momet Puyvfekev 
Veakat vkvsvmkvu es fvcket omvtes; momen este sulke 
mahet Pucasen ohvpvkakvtes. 

25 Momof Panepvs enkvpahket, Sal hopoyvranet Tasvn 
ayvtes. 

26 Momet eshehcof, Anteak svlakvtes. Momen mome 
ocvtes, ohrolope hvmken mekusvpkv-cuko vpaket etoh- 
nvkaftet este sulke mahen mvhayakvtes. Momen en- 
kerrepvlke Anteak ofyn enhvteceskv Klistvlke kiho- 
evtes. 

27 Momen mv nettv omof, mise Celuslymen vwet 
Anteak yicvtes. 

28 Momen hvmket, Akepvs hocefket, ahuyiret, Puyv- 
fekevn es kerkueevtes, Elauko rakket ekvnv omvl' hvme- 
cievres, maket ; met Klatevs Sesv en nettv omof oevtes. 

29 Momof enkerrepvlke ómvlkvt, nake ocakat vevkvyen, 
etecakkat Cutev vpokan emvnickvn vtotetvn komakrtes. 

30 Momet men momecakvtes, momet Panepvs Sal 
tepakat e'nke ofvn mekusvpkv-cuko em fvyatvlken es 
ohtotakvtes. 


SETENTVOKE 12. 


Moura mv oketv omof, Helot mekko mekusapvike 
vpylwvn estemerrvkuecetvn enken arvtoscevtes. 

2 Momet Cems, Cane etecakkan, eslafkv-cvpkon es 
elecvtes. | 

3 Momet, Cusviken afvcecicen hecekv, Petvu esetvn 
komvtes. Momof tvklike pakkeko en nettv tates. 

4 Momen ehsof, cako-yekevn vpikvtes, momet suleta- 
wvlke oste eslike osten es en wikvtes, veayecvkvren, 
ohhoyvnkv hoyanof este "sem vlvketvn komet. 

5 Monkv Petv cuko-yekev vpihoke munkvtes;. momis 
mekusvpkv-cuko wikekot Hesaketvmesen èm emekusvpa- 
kvtes. 

6 Momen Helot svlvkety metetakvranusof, mv nere Petv 
evto-tetvkkakv hokkolen es wvnvken saletawvlke hokkole 
etenrvwvn nocvtes; momen vhecicvlke vhauke ehomvn 
cuko-yekevn vhecicakvtes. 

7 Momen heevs, Pucase em encel a oh vlahken, hvya- 
vëket cuko-yekcv ofvn hvyvyakvtes, momen Petv e nvcen 
en nafket, ahuericvtes, Lvpken ahuervs, kicet. Momof 
evto tetvkkakvt enken en yorkvtes. 

8 Momen encel, Se wvnaket, cem estelepikvn sohwvnv- 

yvs, kicvtes. Momen momeevtes. Momet, Cen Kapen 
e oh kahyet, ve vevkvyvs, kicvtes. 

9 Momen osiyet, vevkayvtes, momet encel nak momecat 
mehenwv tat kerrekates, momis, Nak heckekan hecis, 
komvtes, 

10 Vkèteckv -enhvteteskv momet svhokkolan tehoyvn- 
hohyof, cvto vhauke tvlofv ayan vlahokvtes, mvt emet a 
en hvwiken, woliket, tehoyvnkv hvmken ropothoyvtes, 
momen moman vpaken encel enkvpakvtes. 

11 Momen Petv er hoporrenof, Hiyomat mehenwvn, 
Pucaset em encel atohtet, Helot enke, momet Cusvlke 
nak en nene hecakvte omvlkvu a ve. ossicet on kerris, 
makvtes. 

12 Momet mv nake oh vkerriheof, Cane, Mak hocef kat, 
e'eke Mele en cukon vlakvtes, sulke tohvteloke mekusv- 
pake vpokan. 

13 Momen Petv vhauke svkhotkvn vnafkof, hokte 
mvnettet, Lote hocefket, pohvranet vlakvtes. 

14 Momet Petv em punvkvn keriyof, afackat omecicen, 
vhauke hvwecekates, momis letiket ecehyet, Petvt.vhauke 
ehomv hueran onayvtes. 

15 Momen, Ce haco-hakes, kicakvtes. Momis, Momet 
o heret os, make munkvtes, Momof, Petv em encel tes, 
kicakvtes. 

16 Momis Petv vnafke munkvtes; momen vhauke 
hvwehcet, hecakof, em estomahakvtes. 

17 Momis evyayvkvren enken 'sem vhopvyahket, esto- 
men Pucase cuko-yekcv aossican em onvyakvtes. Momet, 
Heyv nanvke Cems, momen etecakkateu "ren kerkuecvks, 
makvtes Momet enkvpahket etvn ayvtes. 

18 Momen hvyatkat vpaken Petv estvn estomat ohfveev 
suletawvlke em eteyvmketv cotkekates. 

19 Momen Helot hopoyet, eshecekof, vhecicvlken ohvke- 

tece poyat, pvsvthoyvren makvtes. Momen Petut Cutev 
enkvpahket, Sesvlevn vk hvtvpiket, mvn fekhonnvtes. 

20 Momen. Helot Tilvlke Sitvnvlke tepakat enhomece 
mahvtes. Momis em vkerriekv hvmkusen en yicvtes, 
momet mekko en nockv cuko vhecicv Plastvs en hesse 
taken hayåhket, herkvn vpohakvtes, em ekvnvn mekko 
em eævnvt "mvnicet ok. 

21 Momen Helot, nettan mellet, mekko em acevken 
accet, em ohliketvn oh liket, opunvkv-evpkon em wvke- 
cakvtes. 

22 Momen, Hesaketvmese take hvmke em opunvkv en 
haké tes, este hanvnwv enake toks, estet makaket yekeen 
huehkakvtes. 

23 Momen vyvkhvmkusen Pucase em encel enokketvn 
vlievtes, vkvsvmkv Hesaketvmescn. emekokv, momen, 
cuntvt pvpaken, hesaketvn wikvtes. 

24 Momis Hesaketvmese em opunvkv ohvtvlaket aye 
mahvtes. 

25 Momen Panepvs Sal tepakat nak em vfvstetv sohfv- 
cecahkof, Cane, Mak hocefkan, evpayahket, Celuslvmen 
enkvpahket fulhokvtes. 


SETENTVCKE 13. 


Momen Anteak mekusvpkv-cuko ohvtehkat owalvlke 
mvhayvlke esyomat fullvtes, Panepvs momet Semev 
Nicv kihocat, momet Lusevs Silenvlke, momet Mener, 
Helot tetlak vpake munke mahvtet, Sal esyomaket. 

2 Pucase em vtotket, eelvwecakof, Puyvfekev Veakat, 
Panepvs Sal tepakan a vn sehoyvks, mv vtotketv enhueh- 
kvyat svrahkvn, makvtes. 

3 Momen eelvwecaket, mekusvpahket, momet enken oh 
lumhicahkof, vtotakvtes. 

4 Monkv Puyvfekev Veakat vtoten, Selusevn vhoyvtes ; 

momet mvn eukvpakat, perron ohtehiket, ote Siplvs Aoccf- 
ken, vhoyvtes. 

5 Momen Salvmes fv/ofen kakof, Cusvlke en senekake 
take ofvn Hesaketvmese em opunvkvn erkenvkakvtes. 
Momet Cane en. nakvfastvn ocakvtes. 

6 Momen oten hvmecihcet, Pefvn rorihcof, este-mvker- 
rv, owalv laksv, Cusvlke Pacesvs hocef ken, eshecakvtes ; 
7 Met ekvnv semevpayv, Svcevs Palvs, hunvnwv hopor- 
renvn vpvke tates; met Hésaketvmese em opunvkvn 

pohetvn komet, Panepvs Sal tepakan enhuehkvtes. 

8 Momis este-mvkerrv Elemvs, (mvt hocefkvt ok, ohyv- 
tekhoyat,) vnrvpakvtes, vkvsvmkvn sevpayvn sentveketvil 
komet. 

9 Momof Sal, (Pal kikocat,) Puyvfekev Vcakat es fvcket, 
heren hecvtes, 

10 :Momet, Áeha vkerretv omvi momet naorketv omvl 
es fveketskat, puyvfekev holwakat e'ppuce, momet fvecetv 
omvl vnrapv toyetskat, Pucase em vyetv fvccat fvyeci- 
cetskat wikvranetskeko.haks? kievtes. 

11 Momen hiyomat heevs, Pucase e'nket ec oh wakkes, 
momen ce turhecekot, hvse hecetskekon oketvt ocvres. 
Momen vyvkhvmkusen hoperet momet yomucket oh 
latkvtes; momen enken en hvlatet es vre sasvren hopo- 
yet arvtes. 

19 Momof sevpayv nake momehocan hecof, Pucase em 
mvhakv em estomahet, vkvsamvtes. 

13 Momen Pal, momet vpvkakat Pefvs esenkvpahket, 
Pamfelev ekvnv Pvkv tvlofvn roricvtes. Momen Canet 
enkvpahket Celuslvmen yoh fulkvtes. 

14 Momis Pvkv enkvpvkahkof, Pisetev ekvnv Anteak 
yicvtes, momet fekvpkv nettv omof senekaken secohyet, 
vpokvtes. 

15 Momen vhakv owalvlkeu ohonvyetv hoyahnof, sene- 

kake semevpayvlket ohtotakvtes, Hunvntake tecakkeyvte 
toyatskat, opunvkv es este mvcahnetv ocatsken omat, 
makvkes, maket. 

16 Momof Pal ahuyiret, enken svhopayet, Eslevlke 
hunvntake toyatskat, momet Hesaketvmese em penkvla- 
katskat, vpoliicvkes, makvtes. 

17 Heyv Eslevlke en Hesaketvmese pu'rkvike enhopo- 
yet, momet tvleporvlke omet Ecepsen vpokof, hvlhvwe- 
cet, enke hvlwen es asossievtes. 

18 Momet òhrolope pale ostat oren vnrvwv. ofvn semv- 
peyetvn "sem enkvsvmkekates. i 

19 Momen Kenvn em ekvnvn etvlwv kolvpaken sum- 
huehcof, em ekvnv estimvt omvre eskerretv eteropotten 
em etekvpicakvtes. 

20 Momen renyupv ohfvececvlken emakvtes, ohrolope 
cukpe oste pale cahkepe oren, Samyvl owalv eroren. 

21 Momen eryupv mekkon komakvtes; momen Hesa- 
ketvmeset Sal Kes e'ppucen emakvtes, hunvnwv Pence- 
men em vliketv aóssen, ohrolope pale oste orén. 

22 Momen mvn vkueyihcof, Tewen mekkon a en hueri- 
cvtes, momet mvn.opunvyecet kerkueevtes, Tewe, Cvse 
e'ppucen eshecvyvtes, hunvnwv ev feke vevkvyen, mvt 
nanvke komvyat fø momecvres ; maket. 

28 Heyv hunvnwv en honvpse aossen Hesaketvmeset 
setemfvecetv vevkvyen, Hesayecvn, .Cesys; Eslevl a en 
huericvtes ; 

24 Canet efeke-etickv paptiskv Eslevl em este omvlkvn, 
vlvkeko munken, "sem erkenahkof. 

25 Momen Canet, em vyetv sohfveecof, Estit ot os, cv 
komatske haks?. Vne mv toyvks, momis heevkes, hvmket 
cv yupvn vlakes, mv em estelepikv enrecopetv heretv 
orvkat, makvtes. 

26 Hunvntake tecakkeyvté, Eplehame en honvpse en 

hopuetake toyatskat, momet estimvt Hesaketvmese em 
penkvlet ece 'pakvkat, cemen heyv vhesaketv opunvkv 
Hesaketvmeset a. cen ”totet os. 

27 "Celuslvme vpokat semevpaylkeu emen kerrvkekot, 
owalvlke em opunvkvn fekvpkv nette omvikv ohonahoyat 
tis kerrvkekokv, emen ohfvececakat, mv opunvkon soh- 
fvcecakvtes. 

28 Momen naket omecice ele tayat ohkerkuecat eshecv- 
kekot omis, elehocvren Pilvten em ”pohakvtes. 

29 Momen emen opunvyece cohoyvte omvi sohfvcecah- 
kof, eto a tvk hvtvpecihcet, sepvlkv ofvn wvkecakvtes. 

30 Momis Hesaketvmeset pvsatkvten aenkvpvken akv- 
wapvtes ; 

31 Momen Kalvle enkvpake Celuslvme atvte vpvkakat 
nettv sulken hecakvtes, mvt este chomv a en kerrvlket 
omen. 

92 Momen opunvkv herakat cen kerkuecvkeyet os, heyvt 
ot os; nake erkvlke setemfacevte, 

99 Matan Hesaketvinese pume en hopuetake toyeyat, 
es pum ohfvceces, Cesvs akvwapvtet omat; Sams cokv 

 setentveke svhokkolat ofvn, Cv'ppuce toyetskes, muev- 
nettvn ce heckuehcis, make cokat vevkvyen. 

34 Momen Cesvs svnvcomvn lekwetvn ohfulkvranekon 
pvsatkvte aenkvpvken akvwapat ohfvcevn hvmmakvtes; 
Tewe em merretv mehenwakan ce'mares. 

35 Momen Sams setentvcke etv ofvn, Cenake Vcakat 
lekwetvn hecvre em etektvnecetskekares, maket os. 

36 Tewe vpvke hesahokat, Hesaketvmese komat vevkv- 
yen vfvstehpof, nocet, erkvlke taten v wvkechohyen lek- 
wetvn hecvtet omekv. 

37 Momis mv Ilesaketvmese akvwapat lekwetvn hecc- 
kates. i 

38 Monkv hunvntake, tecakkeyvte toyatskat, heyvi cen 

kerkvkekvs, heyv hunvnwv eteropotten naorketv enkvpv- 
ketv cem erkenvkhoyvkes ; | 

39 Momen mv eteropotten, ohvkvsamat vtekat, nanvke 
Moses em vhakv vevkvye enkvpvket-ce fvcevkeko tayvte 
omv] enkvpvket fvecet hueres. 

40 Monkv vketecvkes, nake owalvlke opunvyecakvte 
hvmmakat ec oh vlvkekaren ; 

41 Hecvkes, nakhayvkekvlke toyatskat, momet -cem 
estomahvken, estemerkvkes, cen nettv omof vtotketvn 
vtotkis, estet cen Fade. vkvsvmvranatskekan. 

42 sf Cusvlke senekake sosiyof, Centilvlket, 
fekvpkv nettv hvmke orof, heyv opunvkvn em erkenvk- 
hoyvren enkusvpakvtes. 

48 Momen tohnvkaftvte vwahhof, Cusvlke sulket, momen 
enkerrepvike hahoyvte Pal Panepvs tepakan vevkvpeyv- 
les; momen mvt em punvyaket, Hesaketvmese en he- 
romky ofr emomecicakvren emvcahnakvtes. 

44 Momen fekvpkv nettv hvmket orof, tvlofv vpokat 
omvlkvranuset Iesaketvmese em opunvkv pohvranét 
nvkaftvtes. 

45 Momis Cusvlket este sulsokan hecakof, vleskvpkvn es 
fvcfakvtes, momet nake Pal opunayan vnrvpet opunvya- 
kvtes, em vnrvpuecaket, momet tvhikaket. 

46 Momof Pal Pauepvs tepakat fekhvmkvke haket, 
Hesaketvmese em opunvkv estonkon ceme taten es cem 
punaboyvranvtes; momis etvn vkueyet, hesaketv yuksv- 
seko éen heckvkvre heretv oricatskekat e ohfvececatskekv, 
hecvkes, Centilvlken ohvpeyes. 

47 Centilvlke en hvyayvket ot, ekvnyuksv em vhesaketv 
toyetskvren a ce huerievyvtet os, Pucaset maket pu 
mvhayvtet omekv, kicakvtes. 

48 Momen Centilvlke beren pohakof, afvekvket, Pucase 
em opunvkv vrakkuecakvtes, momen en 'sulke estomo- 

muset hesaketv yuksv-seko em melhoyvte tat vkvsvma- 
kvtes. 

A0 Momen Pucase em opunvkv mv ekvnv omvikv 
hvmkvn kerkuehoevtes. 

50 Momis Casviket, hoktvke fvecvke momet vrakkue- 
hocat, momet este momvrherake tvlofr vtehkan teyvma- 
kvtes, momet Pal Panepvs tepakat assecetvn vlicecaket, 
em ekvny wolhuecakvtes, 

51 Momis e "le em essun vfekahyet, Ikonevn rorho- 
yvtes. 

52 Momen No pyi afvcketv, momet Puyvfekev 
Vcakan es fvefakvtes. 


SETENTVCKE 14. 

Momen mome oevtes, Ikonevn hokkolvt etepvket Cu- 
svlke en senckaken cukolakvtes, momen opunvyakat, 
Cusvlke Klekvlken sulke mahen vkvsvmepuecakvtes. 

2 Momis Cusvlke vkvsvmvkekat Centilvlken teyvma- 
kvtes, momet em vkerrickv tecakkakat vnrvpen en haya- 
kvtes. 

3 Monkv hofunen fekhvmkvket Pucase ofvn opunaho- 
yet, fekhonnakvtes, momen Pucaset en heromkv opunvkv 
a en kerkueevtes, momot nanvke eskerkv, momet-nake 
estomahvken eme enke take es momecvkvren e'mvtes, 

4 Momis tvlofv este sulkat tekvpakvtes, momen Cusvlken 
vpvkakat sasen, vpvlwvt vpastelviken vpvkakvtes. 

5 Momen Centilvlke, Cusvlke, em veulvke esyomat 
evton es vfyllaket vlesketv vpvken celayetvn es vnrv- 
pakof, 

6 Kerrahket, Likeonev em etvlotv, Lestv Tvpe tepakan, 
momet mv ekvnv vfolotan oh tokorkvtes : 

7 Momet mvn opunvkv-herv es erkenvkakvtes. 

8 Momen hunvnwy hvmket, ele yekevkekot, mv e'cke e 

nvrke ofv vteke yvkvpekot em emunkvt, yvkvpvte sekot, 
Lestvn likvtes. 

9 Mvt Pal opunayat pohvtes, momen emet hericet hecat, 
em wikvre vkvsvmkv. ocet on hecet, 

10 Opunvkv yekcen 'sopunayet, Lvpotket ce'len oh 
huervs, kicvtes. Momen tasiket, yvkapvtes. 

11 Momen estet Pal nak momecan hecakof, em opunvkv 
en haken kvwvpaket, Likeonvlke em punvkvn es opuna- 
yet, Hesaketvmeset este-hunvntake omvket a pun hvtvp- 
hokes, makakvtes. 

12: Momen Panepvs Cupetvn kicaket, Pal, opunaye 
mahat. tok, Mvkulevn kicakvtes. 

13 Momen Cupetv en cuko-vcakat tvlofv ehomv likat, 
me. em plest wakvn momet etoesse eskvtvlvkvn en to- 
hopkvhauken svlaket, este sulket vpvkaken, es emcku- 
svpkvn wakvn pvsvietvn komvtes. 

14 Men vpastelvlke Panepvs Pal tepakat pohakof, em 
 acevken setakvtes, momet este vlkan tokorket, huchkakct, 

15 Hunvutaké, estoman heyv nanvke momecatske- haks ? 
Pumeu este hunvntake, vkerrickv ocatskat etvpomen oce- 
yet os, momet heyv nake ehvperkakan enkvpaket, Hesa- 
ketvmese sutv, ekvnv, uelvtkv, momet nake vtehkakat 
omvl hayvten ohfülecatskvren eem erkenakvkes; 

IG Myt oketv eshoyvnvte ofv etvlwvvlke vtekat èm 
vpeyetv mahusat ofv yvkvpvkvre em etektvneee tates. 

17 Momen estomis, nak herakat momecet, momet hvlwe 
vien oske pw'inet, momot meske naklokce pu'met, momet 
pu feke hompetv afvekety tis es pum fveficet, eme a eu 
kerrv .seko. wikekates, makakvtes. 

18 Momen heyv .opunvkvn makake estomis, este nak 
pvsate es vrakkueovkvranat vfekhonnicetv en yekcvke 
tates. ` 

19 Momis Cusvlket Anteak Ikonev tepaken a vwet 

yievtes, momet este em vkvsvmepueeen, Pal, evton es 
vfyllahkof, tvlofvn ossicakvtes, Elepes, komaket. 

20 Moris, enkerrepvlke em vfolotet svpaklen, ahuyiret, 
tvlofvn ecéyvtes; momen rempvksen enkvpahket, Pane- 
pvs tepaket "kot vhoyvtes. 

21 Momen mv etvlwv opunvkv-herv em: erkénvkahkof, 
momet sulken emvhayahkof, hvtvm Lestv, Ikonev, Anteak 
esyoman yoh fulhokvtes, 

22. Enkerrepvlke em vkerrickvn en yekevkuecaket, 
vkvsvmkv ofvn vpeye mahvren emveahnet, momet, Este- 
merkv sulke eteropotten Hesaketvmese em etvlofv esce- 
yvraneyet os, kicaket, 

23 Momen mekusvpkv-euko ofv omvlkvn erkenvkviken 
emwiketv. hahicahkof, momet eelvwecet emekusvpahkof, 
Pucasen em wikakvtes, mvn oh vkvsvmakekv. 

24 Momen Pisetev eteropothohyof, Pamfelevn vlaho- 
kvtes. 

25 Momen Pvkv tvlofva opunvkv erkenvkahkof, Atelevn 
vk hvtvphokvtes ; 

26 Momen perron vtehket, Anteak' esvhoyvtes, mv 
tvlofvn vtotketv sohfvcecakat vrahkvn Hesaketvmese en 
heromkyn em wihokvtes. 

27 .Momen vlahohket, mekusapr iken etohvtelohyof, 
Hesaketvmese nake em momecat omvl, momet vkvsvmkv 
vhauke Centilvlke en hvweevte tis omvl en kerkuecakvtes. 

28 Momen mvn enkerrepvlken vpaket hofunen kakvtes. 


SETENTVCKE 15. 


Momen hunvntaket, Cutev vwet, etecakkakan emvhaya- 
ket, Moses em vhakv vevkvyen ce svkvmsishoyekon omat, 
ce hesakvkeko tayes, kicakotes. 

2 Momof Pal Panepvs tepakat opunvyeckv, momen 
opunvkv 'setenrvpetv sulken es est” vnrvpakof, Pal, Pane- 

pvs, vpvlwv vpvkakat esyomat, Celuslvmen vpehyet, vpas- 
telvike mekusvpkv-cuko vfastvike ésyoman ehomvn bere 
vpohkvn em wvkecvkvren vkerrickv hayakvtes. 

8 Momet mekusvpkv-cuko viehkvike en heromkv etero- 
wS Fenes Semelev tepakan teropoteevtes, .Centilvlke 
fulotecvten kerkuecet, momet etecakkakat omvlkvn tayen 
afvckvkuecvtes. 

4 Momet Celuslvmen yihcof, mekusapvlke, emekusvpkv- 
cuko vfastvlke vpastelvlke esyomat evpayakvtes, momen 
Hesaketvmese eme eteropotten nake momeevte omvlkvn 
kerkuccakvtes. 

6 Momis Falvsevlke em etohkviketv vkvsvmakat vpvlwvt 

asvpaklet, Svkvmsiset, Moses em vhakvn vcayeckvn emv- 
hayvke tetayet omes, kicakvtes. 

6 Momen vpastelvlke mekusvpkv-cuko vfastvlke esyomat 

heyv nake oh vketecvkvret etohvtelokvtes. 

Y Momen tenrvpetv sulket hoyahnof, Petvt ahuyiret, 
Hunvntake etecakkeyvte toyatskat, hofunen Hesakety- 
mese pu'nhopohyet, Centilvlke ev cukwv aossen opunvky- 
bere em opunvkv pohaket, vkvsvmkvren komvtet on, ker- 
ratskes, idest 

8 Momen Hesaketvmese este efeke take en kerrat 
Puyvfekev Voakat pu'mvte etvpomen e'maket esker- 
kuecvtes ; | 

9 Momet eme pume esyomat pu temeticekot omet, 
vkvsvmkv eteropotten e feken en hvsvthicvtes. 

10 Monkv hiyomat estomen, nokwv-ohwakkv pu 'rkylke 
momet pume tis karonéko tayvten enkerrepvike oh wvke- 
cet, Hesaketvmese eskerratske haks? 

11 Momis Cesvs Klist Pucase en heromkv eteropotten 
E e etvpomen pu hesahokvranat vkvsamès. 

2 Momof este sulsokat omvl' cvyayvhohket, Panepvs 
E tepak:n em vpohieakvies, nanvke eskerkv momet 

nake estomahvke Hesakétvmese eme etehoyvne Centi- 
lvlke em momecvten kerkuecakof. 

13 Momen evyayvhohkof, Cems em vyoposket, Hunvn- 
take tecakkeyvte toyatskat, vm vpohievks; 

14 Enhvteceskvn Hesaketvmeset e hocefkv vrahkvn 
Centilvike asosse esten evpvyvrane oh ayvten Semevt 
kerkuehces. 

15 Momen owalvlke em opunvkv hey vn tentvkhaket os; 

16 Heyv enyupvn rvlvkares, momet Tewe em escuko- 
hakv latkvte hvtvm hayet, yvmahkvkvte hvtvm en ha- 
yares, momet ahuericares ; 

17 Este vhoskat Pucasen hopoyvkvren, momet Centi- 
lvlke es ev hocefhoyvte vtékateu, Pucaset, heyv nanvke 
omvikv momecat maket os, make cokat vevkvyen. 

18 Ekvnv'em vliceckv vteke Hesaketvmese em vtotketv 
omvikvt-en kerkvket omes. 

19 Monkv heyvt vm vkerrickvt's, Centilvlke enkvpvke 
Hesaketvmese oh fulotecat naoriheeyats, komis; 

20 Momis, nake-vhake svholwvketv, hoktårkvn, nake e 
catv pvlvtkeko pvsatkat, momėt "eaten e en hvlvtvkvren 
kicet en.hoceicet, ohtotvkeres. 

21 Moses, hofunvlke tate, tvlofv omvlkvn eme es erke- 
nakat ocet omekv, fekvpkv nette omvl en senekake ofr 
ohonahoyet omekv, makvtes. 

29 Momof vpastelvlke, mekusvpkv-cuko vfastvlke, mo- 
met mekusvpkv-euko sómvlkvt eme. aenkvpvke hunvn- 
take enhopoken, Cutvs Pasepvs hocefkan, Silvs tepakan, 
etecakkakat semevpayvlken, Pal Panepvs tepakan vevkv- 
hoyvren, Anteak-ohtotakat here "sem momakvtes. 

23 Momen en hoceihcet mvn es vtotakvtes, hiyoman ; 
Vpastelvike, mekusvpkv-euko vfastvike etecakkakat es- 
yomat Centilvlke etecakkakat Anteak, Selev, Selesev 
esyomat vpokan vsekaket os; 

24 Este a pu'nkvpvket vpeyet opunvkvn es ce naori- 
eakvten poheyvtet os, cem vkerrickv naoricet, Svkvmsi- 
set, vhakvn vcayecvks, maket, mv vhakv mome emeyvte 
sekon ; 

25 Momekv vkerrickv hvmkusen etohnvkafteyof, hunvn- 
take enhopoke, Pal Panepvs tepake, pum vnokeckakat, 
vpvke ec ohtoteyat here es pum momvnks, 

26 Hunvntake Pucase Cesvs Klist e hocefkv esvrahkv 
en hesaketv penkvlke ofv e sehoyvten ec ohtotes. 

87 Monkv Cutvs Silvs tepakan vtotés, mv nake etvwvn 
e cukwvn es cem onvyvkvres. 

28 Nakhonne heyv nanvke momvrane tvlkusat cs en 
rakke here es pum momen, Puyvfekev Veakateu here 
es em momvnks. 

29 Vpeswv nake vhake emetv, catv, nake e catv pvlvt- 
keko pvsatkat, momet hoktarkvn e en hvlatatskvres, mvn 
e en hvlvtatsken omat, heren fullatskvres. Ece sekès. 

30 Monkv vtothohyof, Anteak yicvtes, momet este | 
sulsokat etohvteloyahkof, cokvn a e'makvtes. 

31 Momen ohonayahkof, semahlvpvtkvket es afvcka- 
kvtes. 

82 Momen Cutvs Dies tepakat, emeu owalvlket ome- 
pekv, etecakkakat opunvkv sulken ”semvcahnaket, yekev- 
kuecakvtes. 

33 Momen myn estomusen fekhonnahkof, etecakkakan 
enkvpahket vpastelvlke oh vhoyetvn herkv ofvn em etek- 
.Avnkvtes, 

34 Mome estomis Silvs mata fekhonnetv here es ém 
momvtes. | 

35 Pal Panepvs tepakateu Anteak ofvn fekhonnakvtes, 
mvhayet, momet Pucase em opunvkvn erkenvkaket, etv 
sulket vpvkaken. 

36 Momen nettv hoyanet vyecicof, Etecakkeyat tvlofv 

vtekat vpokan Pucase em opuuvkvn em erkenakeyviet 
ven hecet, estomakat er hecvkeres, Pal Panepvsen kievtes. 

37. Momen Panepvs Cane „Mak hocefkan evpvyetvn eai 
vkerrickvn hayvtes. 

38 Momis Pal Evpvyetv.herekos, komvtes, Pamfelev 
tvlofyn enkvpvkahket, vpaket. vtotketvn vevkvyekatet 
ok, 

39 Momen etenrvpetv yekee mahet omekv, ete'nkvpa: 
kvtes; monkv. Panepvs, Mak evpayet, perron vtehiket, 
Siplys esayvtes. 

40 Momis Pal, Silvs evpahyet enkvpakvtes, etecakkakat 
Hesaketvmese en heromkvn em wikaken. 

41 Momen Selev Selesev tepakan eteropottvtes, meku- 
sypkv-cukon yekevkuecet. 


SETENTVCKE 16. 

Mowxor Tvpe Lestv ` tepakan ein vlakvtes; momen 
hecvs, enkerrepv hvmket mvn likvtes, Temoreva hoeef- 
ket, Cusvlke hokte vkvsamv. e'chauswvt; momis e'rke 
Klekvlke fates. 

2 Momen eteeakkakat Lestv Ikonev tepake vpokat å 
hocefkv here opunvyecaket omvtes. 

8 Mvn Pal Ve vevkvyekvs, komvtes, momet Cusvlke 
mv fullakat svrahkvn ehset svkvmsisvtes; e'rke Klekviket 
on omvlkvt kerrvket omekv. 

4. Momen tvlofv vikan ropothoyofv, vpastelvike momet 
mekusvpkv-euko vfastvlke Celuslvme vpoke vhakv hayv- 
kvten veayeevkvren em wikakvtes. 

5 Monkv mekusvpkv-cuko vkvsvmkv ofvan yekevke 
hahken, petite omvl em vhonkvtkv ohvtvlakvtes. 

6 Momen Flecev momet Kelesev ekvnvn etehoyvn- 
holiyof, momen Esev ofv opunvkv erkenvketv Puyvfekev 
Veakat em vsehaken, 

7 Mesevn rorhohyof, Pirenevn vpeyetvn komvtes, mo- 
mis Puyvfekevt em etektvnedvkekates. 

8 Momen Mesev hoyvnhohyof, Tlovs vk hvtvphokvtes. 

9 Momen neren Pal nak heckekan hecvtes; este- 
hunvnwy Masetonevlket hueret, em 'pohepet, Masetonevn 
a oh cehyet, pum vnicvs, maken. 

10 Momen nake héckekan hehcof, Ivpken Masetonev 
esceyetvn komeémvts, Men opunvkv: :herv em erkenvkoy v- 
ren Pucase pu'nhuehkveuk's, komèt. 

11 Monkv perron enrecohpet, Tlovs 'senkvpaket, Semo- 
resevn vyetv fvcevn vpeyet, yicémvts, momet rempvkse 
Neapoles roricemvts. 

12 Momoet men senkvpahket, Masetonev ckvnv, Felepi 
tvlofv, ekvnv vnakv etvlofv rakke mahat, momet kalvnet 
omen, yicet, mv tvlofv nettv vnvcomusekon fekhonnémvts. 
18 Momen fekvpkv-nettv omof, tvlofv sosiyet, hvece 
vfopken vpeyémvts, emekusvpkv ocvnton, momet tvk 
vpohket, hoktvke yican em punayèmvts. 

14 Momen- hokte hvmket, Letev hocefket, nak okho- 
latte wiyyvt, Rivtilv tvlofv aosset, Hesaketvmese emeka- 
sapvt, pu pohemvts;: e feke Pucaset en hvwecen, Pal nak 
makan vfastemvts. 

15 Momen eme, momet en euko-vtehkvlkeu paptiskah- 
kof, pum ”pohepet, Pucase em vtotkv fvéces, cv kohmats- 
ken omat, vn cukon escehyet, fekhonnvkes, pu kicemvts. 
Momet ep.ohyekcicemvts. 

16 Momen mome ocemvts, emekusvpkvn vpeyeyof, 
hoktuce hvmket, puyvfekev holwvken ocet, em owaletv 
eteropotten e pucasvlken sulken em ohvtvlàyvtet, pu'n- 
rapemvts. 

17 Met Pal esyomeyan pu 'cvkvyemvts, momet huehket, 
Heyv hunvntake Hesaketvmese hvlwe mabat em vtotkvi- 
ket, vhesaketv vyetv pun kerkuecat omakes, makemvis. 

18 Momen netty sulken heyvn momecemvts. Momis 
Pal, feknokket, oh fulotiket, Cesvs Klist e hocefkv ofvn, 
mv Åokten aossvs, ce kicis, puyvfekevn kicemvts. Momen 
mv hvse-vkerkv etvwvn aossemvts. 

19 Momen e pucasviket em ohvtvlvkvranvte em en- 
honrkv sumkepen hecakof, Pal Silvs tepakat cvwahket, 
nakwikv ocan esemevpayvlken es en yicemvts, 

20 Momet ohfvececvlken 'sen yicemvts, Heyv este- 
hunvntake, Cusvlke tat, tayen pum etvlofvn naoricakes, 

21 -Momet, Lomvlke toyeyat, semvpeyetv, mv omat e 
enakueceye tayat, monkat vfasteye tayat pum etektvnke- 
kot oman, mvhayaket os, makaket. » 

22 Momen este sulsokat vnrvpuecet asvpaklvtes; momen 
ohfveceevlket, em acevke en rokroyahkof, tephokvren 
makakemvts. 

23 Momen tepketv sulken oh lumhicahkof, cuko-yekevn 
vtehakvtes, euko-yekev vheciev veayeevren yekéen opu- 
. nykv em wiket. 

24 Met, opunvkv mome en hecikof, cuko-yekev ofv 
mahhan vtehet, eton e 'len'sem vyekevkueevtes. 

25 Momen nere en nyrkvpv omof, Pal Silvs tepakat 
emekusvpaket, Hesaketvmesen vyvhikakvtes; momen 
svlvfkvlke pohakvtes, 

26 Momen vyvkhvmkusen ekvnv-hekeyv rakke mabet 
ocvtes, mv momat cuko-yekev en likv nekeyvtes, momen 
vyvkhvmkusen vhauke omvikvt hauhaken, eswvnakv 
omvikvt enrecoprakvtes. 

27 Momen cuko-yekev vheciev nocepvte vhonecet, cuko- 
yekev vhauke hauhaken hehcet; em eslafkv-cvpkon a 
esvtes, momet,. Svlvf kvlke. pefatkepes, komet, e elecvra- 
nytes. 

28 Momis Pal, yekcen huehket, E en nokkihcetskvs, 
omvlkvt vpokékv, kievtes. 

29 Momof kulken vpohvtes, momet letket ecehyet, Pal 
Silvs tepakat ehomvn fekeket er tvk latkvtes; 

30 Momet, awolhueheet, Pucasvlke, naken estomvyat 
cv hesakvr haks? kicen, 

31 Pucase Cesvs Klist oh vkvsvmvs, momen ce hesakv- 
res, cen cuko-viehkvlkeu, kicakvtes. 

32 Momet emet on, cuko, vtehkakateu omvlkvn Pucase 
em opunvkvn em punvyakvtes. 

33 Momen cahwet, nere en hvse-vkerkv mata omof 
rukafhoyan em okkosvtes, momen moman vpakusen 
eme, en cuko-vtehkvlkeu omvlkvn paptiskakvtes. 

34 Momen en cukon a secehyof, hompetvn ehomvn 
'sem ohcet, afvckvtes, Hesaketvmesen oh vkvsamet, en 
cuko 'somvikvt. 

35 Momen hvyvtikof ohfvececviket saevlken ohtota- 
kvtes, Mv hunvntake enrecopvkes, kicet. 

36 Momen cuko-yekev vheciev heyv maketv Pal 'mona- 
yvtes, Ohfvececviket ce'nrecopvkvren atotakes; monkv 
hiyomat wolket, herkv ofvn vhoyvks, kicet. 

37 Momis Pal em punayet, Æp ohfvecekon hecken pu 
rukafakvnkes, Lomvlke toyeyan, momet cuko-yekevn epu 
tehakvnks; momen hiyomat ehken 'sepu'ssicvkvraue 
haks? monkos, mehenwvn ; momis emet ahwet pu wol- 
huecvkekvs, makvtes. 

38 Momen sacvlke heyv opunvkv ohfvececvlkeu em 
onvyakvtes; momen Lomvlke tacuken pohakof, penkv- 
lakvtes. — 

39 Momen geet, enkusvpaket, Mand tvlofv wol- 
kvren en komakvtes. 

40 Momen cuko-yekcv woliket, Letev en cukon er cuko 
lakvtes, momet etecakkakat hecatkot emahlvpvtahket, 
enkvpvkakvtes. x 

SETENTVCKE 17. 


Momen Amfepoles Apolonev tepaken eteropothohyof, 
Reselonikvn, Cusvlke en senekake likan, rorhoyvtes. 

2 Momen Pal, momvte vevkvyen, est em ecehyet, 
fekvpkv nettv tatcenen Cokat aossen em punayaketes ; 

3 Klist estemeriyet, hvtvm pvsatkvte enkvpvket kvwvp- 
kvranet omvten em enramet, en kerkuecet, momet, Heyv 
Cesvs, mv cem erkenakvkvyat, Klist tes, kicet. 

4 Momen Klist oh vkvsvmahket, Pal Silvs tepakan 
ohvpvkakat sasvtes, momet Klekvlke fvecakat sulke ma- 
het, momet hoktvke enhomvhhotv vhonkvtkv cotkekot. 

5 Momis Cusvlke vkvsvmvkekat, vleskvpkv es nekeyet, 
hunvntake holwvyecvke, en svpvkletv kvnevpvke mahan, 
este sulken etohvteloyahket, evpayaket tvlofv omvlkvn 
eteyvmakvtes, momet Cesvne en cukon oh pefatket, esten 
a sem ossickvn komakvtes. 

6 Momen eshecvkekof, Cesvne momen etecakkakat 
vpvlwvn tvlofv semevpayvlken es oh vpeyvtes, huehket, 
Heyv este, ekvnv rvkpvlakvtet, yvmvu yicet os, maka- 
kvtes. 

7 Mv Cesvne evpayat, momen heyv omvikvt Sesv em 
vhakv vnrvpet fullet os, Mekko etvt oces, Cesvt, makaket. 

8 Momet esten naoricakvtes, tvlofv semevpayvlkeu, heyv 
nanvke pohakofv. 

9 Momen Cesvne, vpvltakeu temfvecetvn es hvlvtepue- 
cahket, vpeyecicakvtes. 

10 Momen etecakkakat Ivpken Pal Silvs tepalkat neren 
Pelev tolofun ohtotakvtes; mv rorhohyof, Cusvlke en 
senekaken cukolakvtes. 

11 Heyv estet Resvlonikvlke esenhervke tates, heyv 
nanvke momet ot omat.eskerraket, nettv omvlkvn Cokan 
oh vketecaket, em vkerrickv vkvsvmakuset opunvkv 
cenakuecakekv. 

12 Monkv sulket vkvsvmakvtes, Klekvlke hoktvke vrak- 
kuehoce sasat, momet hunvntake vhonkvtkv cotkekot. 

13 Momis Cusvlke Resvlonikvn vpokat Hesaketvmese 
em opunvkvn Pelevn Pal erkenakveuken kerrakofv, mvn 
rorihcet, este eteyvmakvtes. 

14 Momen moman vpakusen etecakkakat Pal uehvtkvn 
vyvrane omen vtotakvtes; momis Silvs Temorevs tepakat 
matan fekhonnakvtes. 

15 Momen Pal evpayakat Arens rorievtes, momet Silvs 
Temorevs tepakat lypke mahen em vlahokvren Pal kicah- 
kofvn, enkvpvkakvtes. 

16 Mòmen Pal Arens tvlofvn mehaket likof, em puyv- 
fekevt ofvn en nekeyvtes, tvlofv nakvhakvke es fveket on 
hecof. 

17 Monkv senekake ofvn Cusvlken etenrvpuecvtes, mo- 
met este fvecakatou, momet nakwikv ofv tis yicakat nettv 
omvlkvn etenrvpueevtes. 

18 Momof Epekulevlke Stoekvlke esyomat, felasvfvlket 
omet, varvpuecakvtes. Momen, Heyv nanvkokv naken 
makvrane haks? makakat sasvtes; momen vpvlwvt, Hesa- 
ketvmese kerkvkekat kerkueev tacuk's; makakvtes, Cesvs 
momen akvwvpketvn em erkenakekv. 

19 Momen esahket, Eleapvkvn esvpeyvtes, Heyv mv- 
hakv mucvse opunvyecetskat nake tat kerreye taye haks? 
makaket. 

20 Nanvke estomahvken pu hveko es em vlaketskekv; 
monkv heyv nanvke naken okat kerretvn pu yaces. 

21 (Mv Arensvlke, momet tvleporvlke mv vpokat omvl- 
kvt nake mucvse onvyetv monkat pohetv tvlkusen em 
oketv es yvmahkuecaket omakekv.) 

22 Momof Pal Eleapvkv en nvrkvpvn hueret, Aren- 
avlké, nanvke vtekat ofv nanvke emekusvpkvn vherema- 
hecaisket on hecis, makvtes. 

23 Etehoyanit nanvke emekusapatskan hecvyof, altv 
hvmket vhoccet, HESAKETVMESE KERKEKO ENA 
KE, maket vcoken hecvyvnks. Monkv kerreko emeku- 
sapatskat, mvn cen kerkuecvkis. 

24 Iesaketvmese, ekvnv momet nanvke vtehkat omvlkv 
hayvte, hvlwe momet ekvnv'e Pucaset on, emekusvpkv- 
cuko enke es hakvten vpiket likekot os. 

25 Momet nake enkusvpke omen este e'nken 'sem 
emekusvphoyet omekot os omvlkvn en wenaketvn emet, 
momet hesaketvn emet, nanvke omvlkvn emaket omekv. 

26 Momet etvlwv omvikvn ekvnv hvmkvn oh vpokvren 
catv hvmkusen es hayvtet omes, momet oketv homv 
inelhoyvten, momet em vpoketv em vfolotke em mel- 
lvtes; 

27 Pucasen hopoyvkvren, mvyaket hopoyet, eshecake 
witen omat; omvlkeyis pum vhopvyecekot ont omis. 

28 Mv ofyn hesahoket, nekehoyet, wenaketvn ocèt 
omekv, Purneu mv vhonvpse toyékv, cen yvhiketv ha- 
yvlke makakvte etvpomen. 

29 Monkv pumet Hesaketvmese en honvpse toyékv, 
Hesaketvmese evtokunaplanen monkat evtokunaphviken, 
monkat `evtori este vtotketv, momet' este' em vkerrickv 
eteropotten kvlvf hoyvte omet omes, komvranékot os. 

30 Moinen, heyv oketv nakkerretv sekat Hesaketvmese 
oh mesettvtes, momis hiyomat este omvlkvn estvmit o 
estomis em vkerrickvn eticvkvren kicet os; 

31 Mv hunvnwv Cesus wiketv. hayat eteropotte ekvnv 
fvecetv etehoyvnen ohfveceevranat nettvn mellvtet ok, 
este omvlkvn "sen kerkuecat pvsatkvte aenkvpvken akv- 
wapvtet omekv. 

32 Momen pvsatkvte aenkvwvpketvn pohakof, nakhayv- 
kekat sasen; vpvlwvt, Heyv nake obfvcev hvtvm cem 
vpohiceyvres, kicakvtes, 

38 Monkv Pal vpakvte enkvpakvtes. 

34 Mome estomis este vpviwvt-vyokcaket, vkvsvmakv- 
tes, Tionesevs Eleapvkvlke, hoktè Temele liocefket, este 
vpvlwv esyomat mv vpvkvke tates. 


SETENTVOKE 18. 

Heyy nauvke hoyanof, Pal Arens enkvpahket, Kolenrvn 
ayvtes. 

2 Momet Cusvlke hvmke, Akwelv hocefke, Pantys: ofv 
heckvte, hvtuse Etvle vten, e hiwv Pleselv tepaken eshe- 
cet, em vlakvtes, (Klatevs Cusvike omvikvt Lome enkv- 
pvkvkvren kievtet okv.) 

3 Momen, mv em vtotketv escukohakv hayvlket omen, 
eme em vtotketv matat omekv, vpvkehpet vtotkvtes. 

4 Momen fekvpkv-nettv omvl senekake ofvn, Cusvlke 
momet, Klekviken vkvsvmepuecetvn komet, etempunaya- 
kvtes. i 

5 Momen Silvs Temorevs tepakat Masetonev enkvpah- 
ket, vlahokat, Pal em puyvfekcv ent. vwetenket, Cesvs mv 
Klist zes, maket, Cusvlken en kerkuecvtes. 

6 Momen vnrvpaket, Hesaketvmese tvklecakof, em 
aecvken fekeyet, Ce catv take ceme ce'kvu oh ocekvs; 
vne cv hvsvtkes; mucv Centilvlken oh vyares, kicakvtes. 

7 Momen myn enkvpahket, kunvnwv hvmke, Cvstvs 
hocefke, Hesaketvmese emekusapv, en cukon eceyvtes, 
en cuko senekake tewolicuset omen. 

8 Momen Klespvs, senekake semevpayv hvlwe mahat, 
eu cuko 'somvlkvt Pueasen oh vkvsvmakvtes; momen 
Kvlenrvlkeu sulket pohaket, vkvsvmaket, paptiskakvtes. 

9 Momof Pucaset neren nake heckekat ofvn Pal em 
punayvtes, Ce penkalilates, momis opunvyvs, momet 
evyvyahketskvs ; 

10 Vnet ece "pakikv, momen este estomet ce tohlatket, 

cen nokkiheekos; heyv tvlofvn este sulken ocikv, ki- 
cvtes. 

11 Momen vpvkaket, Hesaketvmese em opunvkv emv- 
hayet, ohrolope hvmken hvse epaken likvtes. 

12 Momen Kaleo Ekiv ekvnon mekko vyoposkvt hue- 
rof, Cusvlke vkerrickv hvmkasen Pal oh pèfatket, ohfvc- 
ceckv ohliketvn resoricvtes ; 

13 Hoeyv este vhakv vnrvpe Hesaketvmese emekusvpv- 
kvren esten em vlopvkuecet os, makakvtes. 

14 Momen Pal hvte e cukwvn hvwecvranof, Kalect, 
Cusvlke toyatskat, naket fvecekot, monkat holwvyeckvt 
on omat, eem vpohievkvyat hoporrenkvt vpvket ont 
08 ; 

15 Momis vpohetv opunvkv, momet hocefhokv, momet 
cem vhakv take ohfvocvt on omat, cemet ok hecvkes; 
vntat nake momakat ohfrececv toyvranvkot omekv, Cu- 
svlken kievtes. 

16 Momen Xaleot ohfvcceckv-ohliketv enkvpvkeu vtoh- 
kvtes. 

17 Momof Klekvlke omvikvt, Sasrenes, senekake semev- 
payvn esahket, ohfvececkv ohliketv ehomvn. tepkakvtes. 
Momen Kaleo heyv nanvken stoskomekates. 

18 Momen ohvtvlakat nettv sulken Pal men fekhoniyof, 
esetemfvecetvn ocet omekv, Senklevn ekvesse tonepvtet 
omet, tecakkakat vsehket, Akwelv Pleselv tepakat vevkv- 
hoyen, perron piliket, Selev fycevn esayvtes. 

19 Momen Efesvn yihcet, Pal mvn wikakvtes, momis 
emet senekaken ecehyet, Cokan Cusvlken em ohhvyvyi- 
cytes, 

20 Momen ohvtvlaken vpaket feklionnvren komakof, em 
vkvsvmekates.; 

21 Momis, Estome estomis heyv hompetv-rakko Ce- 
luslvme oevranat vfvstvranvyet os; momis Hesaketvmeset 

komen omat, ra ec oh falkvkares, kicet vsekakvtes. Mo- 
met, perron pihket, Biesen senkvpakvtes. 

22 Momet Sesvlevn yvcahket, erosiyet, emekusvpkv- 
cukon ervsekahkof, Anteak vk hvtapkvtes. 

23 Momen oketv hofunen men yvmahkuehcof, enkv- 
pahket, enkerrepvlke omvlkvn. yekevkuecet, Kelesev 
ekvnv, Flecev ekvnv tepakat etehoyane poyvtes. 

24 Momen Cusvlke hvmket, Vpalvs hocefket, Vleksant- 
levn - heckvtet, hunvnwv punvkv.cvpkueckv vkvsvmket, 
momet nakcokv-rakko ofv yekce mahet, Efesvn vlakvtes. 

25 Heyv hunvnwv Pucase em vyetv ofv emvhahoyet 
omvtes, momen puyvfekev ofv yekeet okv, vketece heret 
Puease en nanvken opunayet, este. mvhayvtes, Cane en 
paptiskv tvikusen kerret. 

26 Momen senekake ofvn fekhvmket opunvyetv vlice- 
evtes. Momen Pleselv Akwelv tepakat pohakof, evpv- 
yahket, Hesaketvmese em vyetv senheren em ohkerkue- 
cakvtes. 

27 Momen Ekivn ceyetvn komof, etecakkakat enkerre- 
pylken evpayvkvren nakcokvn ohtotakvtes; mvt vlahkofv, 
heromkv eteropotte vkvsymakvte tayen emvnicvtes. 

28 Este ehomvn, Cokat etèropotten, Cesvs. mv Klist tot 
omat, heckv heren kerrvkuecet, Cusvlke tayen vkvsvme- 
puecekv. | 
SETENTVCKE 19. 

Momen mome ocvtes, Vpalvs Kvlenrvn likof, Pal, ekvnv 
cefahlakan etehoyahnet, Riesen rorvtes, momet enkerre- 
pvlke vnveomen hecof, 

2 Vkvsahmatskvte vtekat Puyvfekev Vcakat cen heckv- 
kvt haks? kievtés. Momen, Puyvfekev Veakat oce tat 
tis pohéks, kicakvtes. 

8 Monkv naken es ee oh paptiskvkvt haks? kievtes. 
Momen, Cane em paptiskvn omeyvtes, kicakvtes. 

4 Momof Pal, Mehenwvn Cane vkerrickv etickv paptis- 
kvn es paptisvtes, esten em onayat yupv vlvkvranan oh 
vkvsvmvkvren, mvt Cesvs Klist tok, kievtes. 

5 Momen heyvn pohakof, Pucase Cesvs e hocefkv ofvn 
paptiskakvtes. 

6 Momen Pal enke oh wvkhokihcof, Puyvfekev Vcakat 
oh vlahken, tulaswv mwrahrvkwn es opunahoyet, owala- 
kvtes. 

7 Momen hunvntake omvlkat palen hokkolohkakat 
mahe tates. | 

8 Momen senekaken ecehyet, hvse tutcenen fekhvmket 
opunayvtes, est" vnrapet nanvke Hesaketvmese em oh- 
mekketv ohfveev ocakan vkvsvmepuecetvn komet. 

9 Momis vpvlwvt, efeket wvnwahen, vkvsvmvkekot, mo- 
mis mv vyeiv obfveev este sulkat ehomvn holwvken 
'sopunahohyof, Pal enkvpakvtes, momet enkerrepvlke 
etekvpicvtes, Tilanvs en cokv-mvhakv ofvn nette omvikvn 
est' vnrapet. 

10 Momen heyvt ohrolope hokkolen mome munkvt 
omvtes, momat Cusvlke Klekvlke Esev ekvnv vpokakat 
omvlkvt Pucase Cesvs em opunvkvn pohakvtes. 

11 Momen Pal enka eteropotten Hesaketvmeset. eskerkv 
estomahaken momecvtes. 

12 Momat Pal e'na enkvpvken enockv tis, monkat 
homvsohpackv tis enokhokat es en yihocvtes, momen 
enokketv enkvpvkaken, puyvfekev holwvhokat esossvtes. 

18 Momof Cusvlke etefullvlke eksasisvlke puyvfekcv 
holwvke ocakan Pucase Cesvs e hocefkvn 'svhocefet, 
Cesvs Pal erkenakat vevkvyen es ce hvlvthices, kicakvtes. 

14 Momen Cusvlke, Sefv hocefket, plestvlke enhomahtv 
e'ppucetake kolvpaket. heyvn.momecakvtes. 

15 Momen puyvfekev holwakat vyoposket, Cesvs kerrit, 
Pal kerris, momis centake, esti toyatska? makvtes, 

16 Momen hunvnwv, mv puyvfekev holwvke vpikat oh 
tasiket, emuntahlet, ohfvniken, enatvlkvkvranuset, vnvt- 
tvket mv cuko em pefatkvtes. 

17 Momen heyvn Cusvlke Klekvlkeu. Efesyn vpokakat 
omvlkvt kerrakvtes, momen omvlkvn penkvikvt ol" via. 
ken, Pucase Césvs e hocefkvn vrakkuehocvtes. 

18 Momen vkvsvmakat sulket yihcet, e ohkerkuecet. 
nak momecakvten ohonvyakvtes. 

19 Vtotketv estomahakau momecakvtet, nakcokvn esyi- 
cet, este omvikv ehomvn nekricakvtes; momen enrahkv 
vhonkvthoyat, evtokunapbvtke cukpe-rakko pale cahke- 
pvtes. 

20 Hiyomén Hesaketvmese em opunvkv yekce heret 
vkueket rvticvtes, 

21 Heyv nanvke eshoyahnof Pal, Masetonev Ekiv tepa- 
kan tehoyahnet, Celuslvmen oh vyetvn komet, em vker- 
rickvn hayvtes, Men likvyvtet, Lomen hecvranvyet omes, 
maket. 

29 Monkv nak em vivstakvte hokkolen, Témorevs Elas- 
tvs tepaken vtotvtes, momis emet Esevn vhofunusen fek- 
honnvtes. 

23 Momen mv omof mv ; vyetv ohfvcev teyvmketv cutke 
tokot ocvtes. Hiyonton omvies. 

24 Hunvnwv, Temetlevs hocef ket, cvtokunaphvtke nak 
es hayvt omet, Tianv vhakvkusen evtokunaphvtken es 
hayet, nake seenhopokv cotkekon hayvlken ”sen pague. 
evtes ; 

25 Mvt heyv nakhayvlke momet mv omv vtotkvlken 
etohvtelohyof, hvmmakvtes; Hunvntake toyatskat, heyv 
puin vtotketv etehoyvnen pun nakockv oceyet on ker- 
ratsket os. 

26 Momen Efesvs tvlkekon, momis Esev omvikvranusen, 
heyv Pal, Nake estenke es hakat hesaketvmese tokvkekot 

os, maket, este sulken em vlopvkuecet folothuccen hecet, 
pohatsket os; 

27 Monkv heyv pum vtotketv pum enhvperke taye 
penkvlkat tvlkekot os, momis Tianv hesaketvmese hokte 
rakkat en cuko tis enhvperkuehocen, en rakke tis sume- 
cihoce tayet os; mvn Esev este omvlkv, momen este yvmv 
ekvnvn vpokat omvlkvt emekusvpaket ont omaten. 

28 Momen heyvn pohahkof, evpvkketvn es fvefakvtes, 
momet huehkaket, Efesylke en Tianv rakket os, maka- 
kvtes. 

29 Momen tvlofv omvikvt teyvmketvn es fackvtes, mo- 
men Masetonevlke, Pal aye arat en horkasvlke, Kivs 
Elestakvs tepakan cvwahkof, vkerrickv hvmkusen pefati- 
ket, révtvn esceyvtes. 

30 Momen Pal mv este em eceyetvn komof, enkerre- 
pvlket em etektvnecvkekates. 

31 Momen en hessvlke Esev semevpayvlke vpvltaket 
eceyet e yvmahkuecekaren en komvket ohtotakvtes. 

32 Monkv vpvlwvt nak hvmken es Auehken, vpvlwvt 
mvrahkvn huehkakvtes, nvkaftat eteyvmkepekv, momen 
sulke mahat naken en nvkaftet omat kerrvkekates. 

38 Momen Vleksantvn este sulkan aossicakvtes, Cusvl- 
ket homvn vyecieaken. Momen Vleksantv, enken es 
vhopayet, seokepkv este en hayetv eyace tates. 

34 Momis Cusvlket on kerrakof, omvikvt, cm opunvkv 
hvmkusen, hvse-vkerkv hokkolvteken huehkaket, Efesvlke 
en Tianv rakket os, makakvtes. 

35 Momof tvlofv en cokv-hayv este evyayvkuehocof, 
kievtes, Efesvs hunvntake toyatskat, Tianv hesaketvmese 
hokte momet hokte vhake Cupetv a en lvtkvte likan 
Efesvlke etviwv vrakkuecv tat, este estomet kerrekot 
like bake? 


36 Monkv beyv nanvke vnrvpe Renn Livet 
Muskokee N. T. 25. 

omekv, evyayvket ot nake helvpke momecvranatskekot 
os. 

37 Heyv hunvntake, mekusvpkv-cuko en horkopvike 
tokot, momet cen hesaketvmese bokteu vtvklecvlke tokv- 
kekan esyicatskekv. 

38 Monkv. Temetlévs, momen nakhayvike vpvkakat 
nake es est” vnrvpkv estomvken ocvket on omat, tekue- 
ketvt ocet os, momen este em wiketv sehoket os, mv 
ehomvn etemfycevkepekvs. 

39 Momen nanvke etv ohfveevn vpohatsken omat, vhakv 
vevkvye nvkvftetv ofyn cem fvcevkvres. 

40. Nake omecicat sekon, heyv nvkvftetv obfvecvn 
ohkerkuecvraneyat sekot omen, heyv muer nettv tek- 
yvmketv omeeicen vpohkv es pun hahoye tayat penkvl- 
ket omekv. 

41 Momen momen opunahyof, nvkaftat vwahecvtes, 


SETENTVCKE 20. 


Momen tekyvmketv fekhoniyof, Pal enkerrepviken en- 
huehket, momet vsebket, Masetonevn ayvranet enkvpa- 
kvtes, 

9 Momet mv ekvnvn hvmecice pohyet, veahnetv sulken 
e'nabkof, Klesen vlakvtes; 

3 Momet mvn hvse tuteenen fekhonnvtes. Momet, 
perron pihket, Selevn esayvranof, Cusvlket vnrvpet eme- 
hakaket omen, yohfülket, Masetonevn eteropottetvn ko- 
mvtès, 

4 Momen Sopetv Pelevlket, momen Elastvs Sekvntvs 
tepakat, Resvlonikvlket, momen Kivs Tvpviket, momen 
Temorevs, momen Tekekvs Tlofimvs tepakat, Esevlket, 
Esev vteken vhorkaskemvts. 

5 Heyvt bomvn vpeyaket, Tlovn pu. mehakakemvts. 

6 Momen tvklike pakkeko nettv Æolvpaket hoyahnof, 

perron vtehiket, Felepin enkvpahket, nettv svcahkepan 
Tlovs tvlofvn vpokvten vlahohken, mvn nettv kolvpaken 
fekhonnèmvts. 

7 Momen nettvcakuce nettv enhvteceskvn tvklike kvl- 
kievkvranet enkerrepvlke nvkaften, Pal, rempvksen enkv- 
pvketvn emetetakekv, em erkenakemvts, momet opunvkv 
emomecicen nere nvrkvpv oremvts. 

8 Momet onvpv nvthofv etohvtelokat kulket tayemvts. 

9 Momen vhaukuce ofvn hunvnwv mvnette hvmket, 
Yutekvs hocefket, nockv sufket ohlvtiken, nocepet ohli- 
kemvts; momen Pal hofunen erkenakekv, nockvt ohfvni- 
ken, ohtihe svtutcenen ra tvk lvtiket, elépen ra eshoye- 
mvts. 

10 Momen Pal ahvtvpiket, oh latkemvts, momet otaket, 
E naoriheatskvs, en hesaketv vpikekv, makemvts. 

11 Monkv hvtvm yohcemiket, tvklike kvlkahyet, homi- 
pet, hofunen, hvyatke vteken, opunahyof, enkvpake- 
mvis. : 

12 Momen hunvnwv mvnettat hesaken esyicet, tayen 
mahlvpvtkakemvts. 

18 Momen homvn perro-cukon oh vpehyet, vtehiket, 
Asvs tvlofun vpeyémvts, mvn Pal a oh piketvn komèt, 
emet vvkapet vyvranet, mömén eskerkuecvnkekv. 

14 Momen Asyn ye pu ”pahkofv, a ohpihket, Metelenen 
resoricemvts, 

15 Momet men enkvpaket, rempvksen Kivs vnakvn 
resoricémvts, momet rempvksen, Semvn resorihcèt, Tlo- 
kelevn fekhonnèmvts, momet rempvksen Miletvn resori- 
cémvts, 

16 Pal, Efesvs fekhonnekot hoyvnetvn komemvts, Esev 
ofv oketvn yvmahketvn eyacekokv, mome tayen omat, 
Pentekast nettvn Celuslvmen vretvn eyacet en helvpket 
omekv. 

17 Momet Efesvn vtohtet, mekusvpkv- -cuko vfastviken 
Miletvs tvlofun ra enhuehkemvts, 

18 Momen en yiheof, makat, Nettv ëmge: Esev 
eceyvyvte vtekat estomèn oketv vtekat ece ”pakvkvyvte 
kerratskes, 

19 Momet Cusvlke v'mehakakat omecicen vnrvpkv ve 
oh vlakvte, momet turopuswv sulken, momet ekvnev- 
pueckv omvlkvn ehopakit, Pucasen em vtotkit, 

20 Momet nak cen lopicvke tayat ohranvkot, omvlkvn 
cen kerkuecvkit, momet estvlemicit, cukon tohtvlkit, ce 
mvhayvkit, 

21 Cusvlke momen Klekvlkeu Hesaketvmese ohfveev 
efeke-etickv, momet Pucase Cesvs Klist ohfveev vkv- 
svmkvn cem okikerkuecvkin, kerratskes. 

22 Momen hiyomat hecvkes, v» yvfekev ofv es cv 
hvlvtket Celuslvmen avis, mimv nake estomvkèt vc oh 
lvtkvranat kerrvkot: 

23 Momis eswvnakv,momet feknokketv v'mehakakat 
Puyvfekev Veakat tvlofv lihkomvikvn akerkuecat Ferris. 

24 Momis heyv nanvke estomakis stoskomvkos, momet, 
Vn hesaketv v'ncakes, komvkot os, vm vyetv momen 
vtotketv Pucase Cesvs a vm wikvte, Hesaketvmese en 
heromkv em opunvkv-herv ohkerkuecvyan afveketv vpv- 
ken respoyvye tayen omat. 

25 Monkv hiyomat hecvkes, cemetake omvlkvt, ece 
'pvke arvye Hesaketvmese em ohmekketv es cem erke- 
nakvkvyvte, svnvcomvn cv turofv hehcatskeko tat, kerris. 

26 Monkv mucv-nettvn, este omvlkv e catv enkvpvken 
cv hvsvtket on, a cen kerkuecvkis. 

27 Hesaketvmese nake komat vtekat cen kerkuecetv 
take vfolotkvkatet omekv. 

28 Monkv e vketecvks, momet etohvtelokat omvlkvn, 
Pnyvfekev Veakat ohvfastvlke ce hayvkvten, Hesaketv- 

mese em emekusvpkv-cuko e catv mahusat es nesvte, 
hompvkuecetvu vketecvkes. 

29 Heyvn kerrikv, ce'nkvpahkvkvye renyupvn yvhv este 
ohyekevket es cem eceyvkvres, etohvtelokat tis wikvkekot. 

30 Cemetake mahusat asosse tis este hunvntake akv- 
wapket, nanvke fvecekon opunahoyvres, kerrepvlke e oh 
vwecicvkvret, 

31 Monkv e vketecet, vkerricvkvtevs, ohrolope tutcenat, 
netta nereu fekhonnvkot, cv turopuswv oce, huyiromvlkv 
emveahnvyvten. 

32 Monkv hiyomat, etecakkvte toyatskat, Hesaketv- 
mese, momet en herkv opunvkvn, mv ec ohvtvlåye taye, 
momet mv hvsvthvke hakvte omvlkv vpvkepatskvren 
ce'mvke taye yekcetv ocan ce wikvkis. 

33 -Este estome en evtokunaphvtke, en cvtokunaplane 
tis, em acevke tis em vleskvpvyvte sekos. 

34 Momen heyv enke vre v'nkusvpkakat em vtotkaket, 
ve vpvkakateu em vtotkakaten ceme tis kerratskes. 

35 Nanvke omvlkvn cen kerkuecvkvyvtes, estomen mv 
omén vtotket, yekevkekan mvnicvranatskat, momet Pu- 
case Cesvs em opunvkv, Est? emetvt enhecketvn senheres, 
makvten vkerricaket, Ætcakvtes. 

36 Momen bere nanvken mahkof, tokkehket, omvlkvn 
vpaket mekusapemvts. 

37 Momen omvlkvt tayen hvkihhoket, Pal e nokwvn oh 
pvlatket, vivnkakemvts, 

38 Svnveomv ev turofv heheatskekos, make opunvkv 
opunayat omvlkv semuntvlen e feke en nokhokicen. 
Momen perro-cuko vteken vpvkakemvts. 


SETENTVCKE 21. 


MomEN mome ocemvis, enkvpahket, perron vtehikeyof, 
fvcevn svpeyet, Koos resoricemvts, momen rempvkse 

Lotes resorihcet, mvn enkvpakeyat, Petelvn resoricé- 
mvts, 

2 Momen perro-cuko Eenesev ayen eshehcet, ohtehiket, 
svpeyémvts. 

3 Momet Siplvs eshehceyof,'vkvskvnvn wihket, Selevn 
svpeyémvts, momet Tilvn esvcakémvts, mvn perro-cuko 
nake vtehkvten asossicvranekv. 

4 Momet enkerrepvlken eshehcet, nettvkolvpaken fck- 
honnémvts, met Puyvfekev eteropotte Celuslvme oh 
ayekaren Pal kicaken. 

5 Momen mv nettv taken esohfvcehceyof, enkvpahket, 
pum vpeyetvn vpeyemvts, momen emetake omvikv, ehi- 
take, hopuetake epu ”pvkake emunken, tvlofv sossemvts: 
momet vfopken tokkehket, skred sets 

6 Momen etesekahkeyof, perro-cukon pu Ium. e 
huten yohfulecemvts. 

7 Momen Tilv esaweyvten espoyeyof, Tolemis esyicö- 
mvts, momet etecakkakan vsehket, nettv hvmken fekhon- 
némvts. 

8 Momen rempvkse Pal vpvkakeyat Tolemis enkvpa- ` 
ket, Seselevn resoricömvts; momet kolvpakate hvmkat, 
erkenvkv Felvpe, en cukon escehyet, mvn vpaket fekhon- 
némvts. 

9 Momen mv hunvnwv etvwvt echustvlke oste, hoktvke 
mvnettvke, owalvlken ocemvts. | 

10 Mømen nettv sulken vpokökv, owalv hvmket, Ekepvs 
hocefket, Cutevn viet vlakemvts. 

11 Momet pum vlahkof, Pal 'sem ewvnaketvn cahwet, 
eme enke elle tepakvn es wvnahyet, Hiyomen Puyvfekev 
Veakatet maket omes, Cusvlke Celuslvme vpokatet hiyo- 
mén mv hunvnwv heyv sewvnaketv epucasen wvnvyvkv- 
res, momet Centilvlke enke ofvn wikvkvres, makvtes. 

19 Momen, heyv nanvke pohheyof, pume momet mata 

vpokakat esyomet Celuslvme oh vyekaren enkusapé- 
mvts. 

13 Momof Pal vyoposket, Hvkihhoke, cv. feke vn nokki- 
catskat, naken omatske haks? Celuslvmen Pucase Cesvs 
e hocefkv vrahkv ev wvnvkvre tvikekot, momis elkvn 
vm etetaket omekv, kicemvts. 

14 Momen vkysvmepuehoceko tayof, Pucase komatet 
momekvs, mahkèt, wikémvts. 

15 Momen mv nettv take enyupvn nauvke ehopakeyvten 
cvwehpet, Celuslvmen oh vpeyémvts. 

16 Momen enkerrepvike vnvcomet, Seselevlket, Nesv 
hvmke, enkerrepv veule, Siplvsvlken en fekhonneyvren 
esvicet, pu "evkvpeyèmvts. | 

17 Momen Celuslvme yihceyof, etecakkakat afvekvket 
epu yvpvyakemvts. 

18 Momen rempvkse Cems oh vpeyet, Pal epu 'paken, 
seceyèmvts, momen mekusvpkv-cuko vfastvike omvlkvt 
vpaket vpokémvts. 

19 Momen Pal vsekahkof, eme em vtotketv eteropotte 
Centilvlke em etenrvwv Hesaketvinese nanvke momecv- 
ten svrvhecuset en kerkuecemvts. 

20 Momen pohakof, Hesaketvmesen vkvsvmaket, Ete- 
cakkeyvte toyetskat, Cusvlke eukpe-rakko nvcomet vkv- 
svmyke tat hecetskes, momen omvikvt vhakv es fekcak- 
hvkes, kicakemvts. 

21 Momen, Cusvlke Centilvlke vpvke vpokat EE 
Mosen enkvpaket, en hopuetakucen svkvmsisvkekot, 
semvpeyetv vevkvyen yvkvpvkekare tavhayetskaten em 
onahoyen ce pohakviet os, 

22 Monkv naket o haks? este sulsokat etohvteloke tvl- 
kvres, vlahketskat pohvkvret okv. 

23 Monkv heyv ce kiceyaten momecvs.  Este-hunvntake 
Hesaketvmese ohfvecv temfveeetv e oh ocvke osten océs. 

24 Mvn cahwet, vpaket e hvsvtecvs, momet, cken vka- 
svkvren, en yvmahkuecvs, momen omvikvt, ec ohfveev 
nanvke en kerküehocvte nake tokot omen, momis cemeu 
tetayusen aret, vhakv vcayecetsket on kerrvkvres. 

25 Centilvlke vkvsvmakat ohfvecy heyvn komèt, hocci- 
cèmvts, mv omakat hvmkusis vivstvkekot, heyv tvlkusen 
vfvstokvies: nanvke nakevhake emhoyan, catv, nake ecatv 
pvlvtkeko pvsvtkat, momen hoktarkvn e en hvlvtvkvres. 

26 Momof Pal, hunvntake cahwet, rempvkse vpaket e 
hvsytecet, vrahrvkv nakemetv Fesaketvmese em emhoyvre 
vteken ehvsvtecetv en nettvtake esfvckvten kerkuecet, 
euko-vcakan ecoyvtes. 

27 Momen nete. kolvpakat; pokvranusof, Cusvlke Esev 
vpokatet cuko vcakat. ofvir. liken hecakof, este sulkat 
omvlkvn tekyamahket, enken oh ocakemvts, 

28 Huehkaket, Hunvutake Eslevlke toyatskat, vnicvks ! 
Heyv este, este, vhakv, heyv vpoketv esyome vnrvpen 
este omvikvn: estvmy estomis emvhayet, momet ohvtvla- 
kat Klekvlken euko-veakan escehyet, heyv cuko hvsvtkat 
svliolwvyecat tes. 

29 Enbomvu tvlofvn Tlofimvs Efesvlken eme vpaken 
hecakvnkekv, momet vkerricaket, Pal mvn cuko vcakan 
asceyet omites, komakvtes. 

30 Momen “tvlofy omvikvt nekeyen, este etohpefatke- 
mvts, momet Pal esahket, cuko-veakat ossicakemvts : 
momen moman vpaken vhauke vkhothokemvts. 

31 Momen elecvkvranof, suletawv-es likat en kvpetvne 
enhomalitvn opunvkvt em vlakemvts, Celuslvme omvlkvt 
tekyvmkes, maket. 

32 Momen lvpken «suletawvlken kvpetvnvlkeu cahwet, 
oh letkemvts: momen suletawvlke kvpetvne enhomahtv 
esyomen hecakof, Pal nvfkakvte wikakemvts. 

33 Momof kvpetvne enhomahtv vwolihcet, esemvts, mo- 

met cvto-tetvkkakvn hokkolen es wvnvyvkvren kihcet, 
estimvt ot, nake momecvten est” em 'pohemvts. 

34 Momen este sulsokat, vpvlwvt nake hvmken, 
vpwwvt nake etvn es huehkakvtes; momen eteyvmkat 
oniecicen mehenwetvn kerreko tayof, tohopken seceho- 
yvren kicemvts. 

35 Momen vecakvn vcemkof, mome ocvtes, este en 
yekcetvt omecicen suletawvlket esvcemecemvts. 

36 Este sulsokat svevkvpeyet, huehkaket, Mv esten etvn 
sayvs, makakekv. | 

37 Momen Pal, tohopke seceyvranof, Cem punvyetv 
vm etektvnke te? kvpetvne enhomahtvn kicemvts. Mo- 
mis em vyoposket, Klekvlke em punvkvn kerretske te? 

38 Mv Ecepsvike heyv. nettvt yiceko munken tekyvm- 
ketvn hayet, este-pvsatvlke cukpe-rakko osten sosiyet, 
vnrvwvn esceyvte toyetskeko? kicemvts. 

39 Momis Pal, Vne Selesev ekvnv Tasvs tvlofv Cusvlket 
omit, tvlofv holwvkuse toko tvlofvlke toyis, momen este 
etempunvyetv vm etektvnecetskvrén ce'nkusapis. 

40 Momen em etektvnehcof, Pal, vecakvn oh hueret, 
enken esten es em vhopayemvts. Momen evyvyvketv 
rakke hakof, Hepluvlke em punvkvn 'sem punayemvts, 
maket, 

SETENTVCKE 22. 

HuNvNTAkE, etecakkvyvte, momet erkvlke esyomatskat, 
hiyomat opunvkv seokepkv cen hayvyan vin vpohi- 
cvkes. 

2 (Momen Hepluvlke em punvkvn "sem punayen poha- 
kof, senhoyvnen evyayvhokemvts; momen makemvts,) 

3 Mehenwvn Cusvlke hunvnwv Logis, Selesev etvlofv 
Tasvn ev heckvtet, momis heyv tvlofvn Kemelevl e'le 
tempe emunken cv mahvtet, erkvlke em vhakv vevkvyen 
esfvcken v'mvhahoyet, momet cemetake omvlkvt muev- 

nettvn Hesaketvmese ohfveev ce fekcakhvkat omit buert 
omvyvtet os. E 

4 Momet heyv vyetv elkv vteken assecit, hunvntake, 
lioktvkeu wvnawicit, cuko-yekevn vtehvyvtet omes. 

5 Momen plest enhomahtv hvlwat a vn kerrvt omes, 
momet veulvke etohkvlkat omvlkvt, mvt cokv etecak- 
kakat ohtotakat v'mvkvtet on, Temaskvn oh ayimvts, 
mv.vpokat estemerrvkuehoevren wvnawvken Celuslvme 
résvlvkaret. 

6 Momen mome ocemvts, fvecv-likat mahen, Temaskvn 
vwolicvyof, vyvkhvmkusen hvyayvke rakke hvlwe viet 
vm vfolotet hvyvyakemvts. 

7 Momen ekvnvn tvk lvtikit, opunvkv, Sal, Sal, estoman 
ve assecetske haks? cv kicen pohimvts. 

8 Momet, Pucasé, estimv toyetska? kicit em vyoposkin ; 
Cesvs Nasvlvlke, mv assecetskat toyis, cv kicemvts. 

9 Momen ve vpvkakat, mehenwvn hvyayvke hecet, 
penkvlakemvts; momis mv vm pünayat em opunvkv en 
hake pohvkekomvts 

10 Momen, Naken estomvranvya? Pucasè, kicimvts. 
Momen, Ahuyiret, Temaskvn eceyvs, momen mvn nanvke 
momeevranetske cem melhoyvte omvlkv ohfvecv cem 
onahoyvres, Pucase cv kicemvts. 

11 Momen mv hvyayvke en rakket omecicen hecvko 
tayof, mv ve vpakat e'nken es cv yvpayen, Temaskvn 
eceyimvts. 

19 Momen Anvnivs hvmket, vhakv vevkvye hunvnwv 
fvecet, Cusvlke mv vpokat omvlkvt beren ohkerkue- 
caken, 

13 Vm vlahket, hueret, Sal etecakkvyvte toyetskat, 
renvyvs, ev kicemvts. Momen mv hvse-vkerkv etan 
emen oh hecimvts. 

14 Momen, Pu'rkvike en Hesaketvmeset, eme nake 

koman kerre, momet mv Fvece Hvmkat hece, momet 
e cukwv en hake pohetskvren ce mellvtes. 

15 Nake hece, momet pohetskvte este omvlkvn a en 
kerrv toyetskvret ok. 

16 Momen myomat estomen acewicetske haks? — Ahue- 
rvs, momen ce paptiskekvs, momen Pucase e hocefkvn 
oh huehket, cen naorketv ce'nkvpvken okkosvs, cv kice- 
mvts. 

17 Momen mome oevtes, Celuslvme yecehyvyof, cuko- 
vcakat ofvn emekusapvyof, cv nocekon vpueckv omet vc 
oh latkemvts ; 

18 Momen, Lvpecet; lvpken Celuslvmen ossvs, vne vc 
ohfveev cem ohkerkueckv esahkekot ok, cv kicen heci 
mvts. 

19 Momen, Pucasé, senekake omvlkv ofv ec oh vkvsv- 
makat nvfnaket cuko-yekcv vtehakvyvten, kerrakes. 

20 Momen a cen kerrv Stefen e catv pvlatkof, vhuerit, 
elvre estemvkvsamit, momet mv elecakat em acevken 
vhecicimvts, makimvts. 

21 Momen, Ayvs; hopvyen Centilvlken ec ohtotaret 
ok, cv kicemvts. 

22 Momen heyv opunvkv vteken "mvpohicakemvts, mo- 
met en haken kvwvpaket, Este momat ekvnv enkvpvken 
sayvs; hesake taye orekokv, makakemvts. 

23 Momet huehkaket, em accvke akayaket, fakken 
hvlwen vpvlvtakofvn, 

24 Kvpetvne enhomahtvt, Tohopken asceyvks, kicet, 
momet tepket ohkerhoyvren, makemvts, estoman mo- 
mvteken es huehkaket omat kerretvn komet. 

25 Momen eswvnakvn es wvnayahkof, Este Lomvlket 
omat ohfveceko munke tepkatskvre vhakv vevkvye te? 
Pal sentulev vhueran kicemvts. 

26 Men sentulev 'pohhof, kvpetvne enhomahtvn rem 

onayet, Nake momecetskat vketecvs, keyv hunvnwv 
Lomvlket ok, kicemvts. 

27 Momof kvpetvne enhomahtvt vlaket, Vm onvyvs, 
Lomvlke toyetska? kicemvts. Ilenka, makemvts. 

28 Momen kvpetvne enhomahtvt em vyoposket, Enrah- 
kv rakken heyv. Lomvlke en hueretv es hecknecvyvtes, 
makemvis. Momis vne matat ev heckvtet omes, Pal 
kicemvts. 

29 Momof mv ohkerrvkvranvte vyvkhvmkvn enkvpvka- 
kvtes; momen kvpetvne enhomahtvt, Lomviket on ker- 
rof, momet wvnayate svrahkv penkalemvts. 

30 Rempvkse omof, estomaten Cusvlke vnrvpaket omat 
mehenwvn kerretvn eyacat omecicen, svlvfkvte enrecope- 
mvts, momet plest enhomvhhotv, momen en nvkaftvlkeu 
omvikvt yicvren kicemvts, momet Pal es hvtvpiket, cho- 
mvn licemvts, 


SETENTVOKE 23. 


Momen Pal, nvkvftetv hericet oh heeat, Hunvntake ete- 
cakkvyvte toyatskat; mucv-nettw vteken Hesaketymese 
ehomv eohvkerrickv onivlkv heren esarvyvtet omes. 

2 Momen Anvnivs plest enhomahtv hvlwat mv etempe 
svpaklaten è cukwv em vtepkvkvren kicemvts. 

3 Momof Pal, Hesaketvmeset cemen ce nvfkvres, cvto- 
tohopke hvtecvkvte toyetskat, vhakv vevkvyen ve ohfve- 
cecvranet liket, vhakv vnrvpen ev nvfhokvren maketske 
haks? kicemvts. 

4 Momen vsvpvklatet, Hesaketvmese em plest enho- 
mahtv hvlwan vtvklecetske haks? makakemvts. 

5 Momof Pal, Etecakkvyvte toyatskat, plest enhomahtv 
hvlwat tat kerrvkis, Cem este semevpayv holwvke opunv- 
yehcetskvs, maket coket omekv; kicemvts. 

6 Momis Pal, vpvlwvt Satusevlket ou, vpvlwvt Falvse- 

vlket on kerrof, nvkvftetv ofyn huehket, Hunvntake ete- 
cakkvyvte toyatskat, Falvsevlke toyit, Falvsevlke e'ppuce 
toyis; pvsatkvte a en kvwvpketv, momet em enhonrkv 
vrahkvn vc ohfívecehocet omes, makemvts. 

7 Momen heyvn opunahyof, Falvsevlke Satusevlkeu 
etenrvpkvt emetenrvwv ocemvts, momen sulsokat ete- 
kvpakemvts. 

8 Satusevlke, Akvwvpketv, encelvikeu, puyvfekevlkeu 
sahsekos, makaket omekv; momis Falvsevlket hokkolvn 
kerkuecaket omes. j 

9 Momen huehketv rakket ocemvts, momen cokv- 
hayvike Falvsevlke vpvkakat vpvlwvt akvwvpkaket, 
Heyv hunvnwv ofv naorketv hecékot omes, momis puyv- 
fekevt, monkat encel em punayvten omat, Hesaketvmese 
etepohyeyats, makakemvts. 

10 Momen tenrvpkv rakket ocof, kvpetvne enhomahtvt, 
Hvlatet, telvtahlece wites, komet, penkalet, suletawvlken 
ohtotemvts, hvtvpehcet, vyvkhvmkusen em esahket, to- 
hopken asceyvkvren. 

11 Momen mv 'ren nere omof, Pucaset vhueret, Pal 
toyetskat, ce 'fvckekvs, Celuslvmen a vn kerretskvte 
etvpomen Lomen a vn kerretskvret ok, kicemvts. 

12 Momén hvyatkof, Cusvlke vnvcomet em etohkvl. 
ketvn hayet, ohtvhiketv elecvn e hahyet, Pal elecéko 
vtekat homp&kot, eskekares, makakvtes. 

13 Momen heyv etemfvecetv hayakat pale ostat hoyvne 
tates. 

14 Momen plest enhomvhhotv momen mvculvke en 
yihcet, Ohtvhiketv rakke elecvn, Pal elecéko vtekat 
naken homipékos, maket etemfvecés, kicakvtes. 

15 Monkv hiyomat centaket nvkaftvlke vpvket kvpe- 
tvne enhomahtvn en kerkuecvks, nake esohfveken em 
'pohvranatske omén, pvksen ce homv taken huericvsen; 

momen pume, hvte vwoliceko munken, elecetv pu mete- 
takes, makakvtes. 

16 Momen Pal e wvnwv e'chuswvt emehakakveuken 
pohof, ahyet, tohopke ecehyet, Pal rem onayvtes. 

17 Momof Pal, sentulevlke hvmken huehket, Heyv 
hunvnwv mvnettan kvpetvne enhomahtvn 'sem vyvs; 
nake hvmken ”monvyetvn ocet omekv, makvtes. 

18 Monkv evpahyet, kvpetvne enhomahtvn "sem vla- 
kvtes, momet, Pal svlvfkat v'nhuehket, heyv` hunvnwv 
mvnettv, nake ce kicetvn ocet omen, es cem vyaren vm 
"pohhes, makvtes. 

19 Momof kvpetvne enhomahtvt enken en hvlahtet, 
vrvnakusen vevkahyet, Nake vm onvyetv ocetskat, nake 
te? kicet em ”pohvtes. 

20 Momen, Cusvlket pvksen Pal nvkvftetvn esceyets- 
kvren cem ”pohetvn temvkvsvmaket omes, esohfrcken 
naken em ”pohvkvrane omet, kicvtes. 

21 Momis em vpohihcetskvs, hunvntake pale ostat 
hoyvnet e'mehakaket, ohtvhiketv elecvn etemfvecaket, 
Elecéko vtekat, hompékot, esikèkos, makaket os, momen 
biyomat em vkvsvmvketskvre en nené hecet emetetakv- 
kes, kicvtes, - 

22 Monkv kvpetvne enhomahtv hunvnwv mvnettat vye- 
cicvtes, momet, Heyv nanvke vn kerkuecetskate, estimvn 
monahyetskvs, kicvtes. 

23 Momen, sentulevlke hokkolen enhohiket, Suletawvl- 
ken cukpe hokkolen, momen corakko-ohvpokvlket pale 
kolvpaken, cufunfvske-cawvlket cukpe-hokkolen nere en 
hvse-vkerkv tutcenof Seselevn vpeyvren metetakuecvs, 
kicvtes. 

24 Momet vpuekvn, Pal oh licahket, vcayecaket, ge 
evpayvn res em oricvren etetakuecvs, kicvtes. 

25 Momen cokv hiyomén hoccicvtes; 

26 Klatevs Lesevs Felekse evpayv here mahat vseket os ; 

27 Heyv hunvnwv Cusvlket esahket, elecvkvkvranvtes, 
momof suletawvlken es vlahkit, em esakvyvnks, Lomviket 
on kerrvyof. 

28 Momet naket omecicen vnrvpakat kerretvn komvyof, 
en nvkvftetvn a'sceyvyvnks ; 

29 Eme em vhakv em vpohkvn 'svnrvpaken, momis ele 
taye, monkat svlvfke taye ore em mvttekon, kerrv- 
yvuks. 

30 Momen Cusvlke mv hunvnwv e'mehakakvcuken vm 
onahoyof, lvpken ec ohtotit, momet vnråpviken nake 
'svnrvpkvn ocvke tat ce homvn onvyvkvren, kicakvyvnks. 
Ece ”sekis. 

31 Momof suletawvlket, kihocat vevkvyen, Pal esahket, 
 neren Antepetlvn es yicvtes. 

82 Rempvksen corakko-ohvpokviket es vevkvpeyvren 
wikahket, tohopken yefulecvtes; 

33 Met Seselevn yihcet, cokvn evpayvn a emahkof, 
ehomvn Pal en licakvtes. 

34 Momen evpayv ohonahyof, em etvlwv estomat tat 
vpohvtes; momet, Selesevn vte tan kerrof, 

35 Ce'nrapvlket yicof, cem vpohicares, kicvtes. Momen 
Helot em ohfvececkv-cukon vpihokvren, makvtes. 


SETENTVCKE 24. 


MomEN nettv cahkepet hoyahnof, Anvnivs plest enho- 
mahtv hviwat, mveulvke es hvtapket, momet opunayv 
hvmke, Tvtvivs kocefket, Pal vnrvpen evpayvn en ker- 
kuecakvtes. 

2 Momen enhuehohkof, Tvtvlvs vurvpetvn vliceevtes, 
maket, Ceme ce tehoyvnen cvyayvketv rakken es epu 
”fycket omen, momen cem fvyatkv herat eteropotten 
nake herakat heyv etvlwv em niomehocet omen, 

3 Estofis, momet estvmvt o estomis, vkvsvmkv emetv 
'somvlkvn punaken hayeyet omes, Felekse here mahets- 
kat. 

4 Mome estomis ohvtvlaken ce naoricvkaret, cen he- 
romkvn opunvkv nvcomusen es pum vpohicetskvren 
ce'nkusapis. 

5 Heyv hunvnwv este naoricvt ot, yvmv ekvnv hvmkvn 
Cusvlke omvlkv etenrvpkv en hayvt ot, momet Nasylvlke 
esemevpayvt on heceyet omekv ; 

6 Momet ohvtvlakat euko-vcakat svholwvyecetvn ko- 
mvnks; mvn, pum vhakv vevkvyen ohfvececetvn pu 
yacet, eseyvnks; 

7 Momis kvpetvne enhomahtv, Lesevt, vlahket, yekcetv 
rakken pu'nke ossen es pu 'konahvnks. 

8 Vmvpuecvlke cemen ec oh vpeyvren kicet; mvn vke- 
tecetskat, heyv nanvke es vnrapeyat omvlkvn kerretske 
tayes. 

9 Momen Cusvike em brerna Heyv nanvke 
momès, makaket. 

10 Momof evpayvt opunvyvren es em vhopahyof, Pal 
em vyoposket, makvies, Vc afvcket es ve vrahkv vyopos- 
kis, heyv etvlwv ohrolope sulken ohfvccecv toyetskvten 
kerrikv: 

1i Celuslvme emekusvpvrane ohvyvyvte nettv palen 
hokkolohkakuset omat -kerretsket omekv. 

12 Momen éuko-veakat ofv, estimvn vurvpuecet em 
punayin, monkat este tenrvpepuecin, senekake ofv tis, 
tvlofv tis, es cv hecvkekvnks; 

18 Momet nanvke es ve vnrvpakat ohfvececvkeko tayes. 

14 Momis heyv tan cem e ohkerkuecis; nanvke vhakv 
vevkvye, momet owalvlke coyakvte omvlkvn vkvsamit, 
mv vyetv tekvpvketv kicakat vevkvyen pu'rkvlke en 
Hesaketvmesen: em vtotkvyet os; 

15 Momet Hesaketvmese ohfvccv enhonrkvn, mv eme- 
taken vkvsvmakat, ocit, pvsatkvte fvccakat fvcovkekateu 
a en kvwvpketv ocvranat vkvsvmvyet omés. 

16 Momét heyv ohfveevn vtotkvyet omes, estofis Hesa- 
ketvmese ohfvccv, momet este ohfvecvn eohvkerrickv 
mahlvpvtke ocaren, 

17 Monkv ohrolope sulket hoyanof, heromkvn momet 
Hesaketvmese nake emetvn vm etvlwv 'sem vtaret vlakv- 
yet omvnks. 

18 Momof Cusvlke vpvlwuset, Esev vwet, cuko-vcakat 
ofvn e hvsvtehein es cv hecakvnks, este sulkat vpvkvkot, 
estoke mahateu sekon. 

19 Mvt, nake es vc vnrvpkv ocvken omat, ce homvn 
svpaklet, kerkuecvkvranvtes. 4 

20 Monkat heyv hunvntake mahusat tis, naorketv esto- 
men vo ofyn eshecakvten omat, onvyvkekvs, nvkvftetv 
ofvn huerit, 

21 Pvsvtkvtet.akvwvpkvkvranat:ohfvcevn mucv-nettvn 
vc ohvketecatsket os, vpvkakvye huervye huehkvyvte, 
heyv 'opunvkv hvmkat tawv. 

22 Momen Felekse, heyv nanvken pohof, mv vyetv sen- 
frecen kerrekv, em acewicvtes, momet, Lesevs kvpetvne 
enhomahtvt vlakof, esfveken cem ohvketecvkares, ki- 
cytes. : 

23 Momet sentulevn, Pal etektvnken e'met, momet em 
etekerhoyetv em afvstvkepvre, momet a oh vwvkepvre 
sentackekon, vhecicvs, kicvtes. 

24 Momen nettv nvcomuse enyupvn Felekset e hiwv 
Tluselv, Cusvlke hoktet omen, evpayet vlahkof, Pal em 
vlvkvren ohtohtet, Klist ofv vkvsvmkv ocat ohfrcevn em 
vpohicvtes. 

25 Momen fvecetv, eemfvyatkv, momèt ohfvececkv vlv- 
kvranan opunvyecof, Felekse fekeket, Mucvn cem vyetvn 

Muskokee N. T. 26 l 

vyvs; oketv etektvnket vn heckofvn, ce'nhuehkares, ki- 
evtes, 

26 Monkv, Enrecoparen Pal cvto-kunawvn v'mvres, 
komekv, etewolusen enhuehket, etempunayvtés. 

27 Momis ohrolope hokkolet hoyanof, Pasevs Festvs 
Felekse vyoposkvtes, momen Felekset, Cusvlke afvcecice- 
tvn komet, Pal svlvf kén wikvtès. 


 SETENTVCRE 25. ` 


Moxkv Festvs, kvntvekv acehyof, nettv tutcene hoyah- 
nof, Sesvlev enkvpaket Celuslvmen ayvtes. 

2 Momof plest enhomahtv, Cusvlke enhomvhhotv esyo- 
mat Pal vnrvpet en kerkuecakvtes, em ”pohaket, 

3 Pal varvpen en heromykvren komaket, men Celuslv- 
men ra enhuehkvren, vyetv ofvn mehakaket elecvkvren. 

4 Momis, Pal Sesvlevn fekhonnihocekvs, momen vne 
hofunusekon ayvranis, Festvs maket vyoposkvtes. 

5 Monkv mv yekcetv ocvke ece "pakvkat, ve vevkvpeh- 
yet, heyv.hunvnwv vnrvpvkekvs, nake es em mvttet on 
omat, kicvtes. 

6 Momen nettv pale esenhoyvnen vpahkofv, Sesvlevn vk 
hvtapkvtes, momet rempvkse omof, ohfvececkv ohliketvn 
oh liket, Pal esyihocvren makvtes. 

7 Momen vlahkof, Cusvlke Celuslvmen awvtet em vfolo- 
ten svpaklet, opunvkv yekevke, momet sulken, ohfvc- 
cecvkeko tayat, Pal ”svnrvpakvtes; 

8 Momen emet e em vyoposket, Cusvlke em vhakv, 
cuko-vcakateu, momét Sesvn vnaorkvkvyvte sekos, ma- 
kvtes. 

9 Momis Festvs, Cusvlken afvcecicetvn komet, Pal em 
vyoposket, Celuslvmen oh ayet, mvn cv homvn heyv 
nanvke ohfvcev cem fveevren kometske haks? kicvtes. 

10 Momof Pal okat, Sesv em ohfvececkv ohliketvri 

vhueris, mvn vm fvcevre tayet os; Cusvlke naken em 
vhopanvyvte sekos, momat kerrusetsket omes. 

11 Naken vhopanvyvten omat, monkat elkv oren naken 
momeevyvten omat, elkv e vsehvkot os; momis heyv 
nanvke es vo vnrvpakat sekon omat, estimvt vnen em 
wikvkeko tayes; Sesvn oh huehkis, makvtes. 

12 Momof Festvs, nvkaftvlken setempunahyof, Sesvn 
oh huehket ohmetska? Sesvn oh ayetskvres, kicet em 
wyoposkvtes. 

13 Momen nettv nvcomet eshoyahnof, mekko Vklepvt 
Pvnese tepakat Festvsen vsekvkvranet Sesvlevn vlaho- 
kvtes, 

14 Momen nettv sulken mvn kahkof, Festys mekkon 
Pal ém en kerkuecvtes, hvmmaket, Felekset wikvten, 
hunvnwy hvmket svivfköt likes: 

15. Mv ohfveevn, Celuslvmen arvyof, plest enhomvhhotvt 
momet Cusvlke em veulvket ohfvececkvn komaket oh 
kerkuüecakemvts. | 
16 Men em vyoposkit, Lomvlket este vnrvphoyat elkvn 
em wikvranet omeks, vnrapviket tehecaken, momet nake 
'svnrvphoyat emeu e em vyoposke taye em etektvnkeko 
emunken omat, kicakimvts. ' 

17 Monkv yvmvn vtelohkof, acewicvkot, rempvkse 
omof, ohfvececkv ohliketvn oh likit, hanvnwv esyihoev- 
ren makimvts. 

18 Vnrapvike vsvpaklof, nake momvke tares komvkaten 
es vnrvpakemvts, 

19 Momis es vnrvpakat em mekusvpkv ohfvcevn, mo- 
men Cesvs hvmke elvten, Hesakes, Pal kicat, vpohkv 
ocakemvts. 

20 Momen vpohkv mv omakat vn kerkekokv, Celuslv- 
men oh ayet, mv nanvke mvn em fycevren kome tat em 
”pohimvts. 

21 Momis Pal, Vkvstvt pohvren oh hohikof, Vhecihoce 
emunken Sesvn ohtotares, kicimvts. | 
22 Momof Vklepvt, Vntat hunvnwvn em vpohicetvn 
ev yaces, Festvn kicvtes. Momen, Pvksen pohetskvres, 
kicvtes, 

23 Momen rempvkse, Vklepvt Pvnese tepaket en heckv 
rakken es vlahohkof, momet. kvpetvne enhomvhhotv, mv 
tvlofv en rvkrakv esyomat pohvkvranet pohetv-cukon 
escehyof, Festvs mahken, Pal esyihocvtes. 

24 Momen Festvs, Vklepv toyetskat, momet este hunvn- 
take heyv epu 'pakatskat omvlkvt, heyv hunvnwv, mv 
ohfycev Cusvlke sulkat omvlkvt Celuslymen, momet yvmv 
tès, vc oh huehkaket, Ohvtvlaken hesakekan tayes, maka- 
kat hecatsket os. å 
- 25 Momis elkv ore naorkekot, eme tis Vkvstvs ob 
huehken hecvyat ohtotetvn ohfvececvyet omemvis. 

26 Mv ohfrecv cv pucase naken en hoccicetv ocvks. 
Monkv ce homv taken esvlakis, momet mekko Vklepv 
toyetskat, cen ce rvhecit, ohvketeckv ohcof, nanvke 
hoceicetv ocaret. 

27 Svlvfke est” ohtote nanvke es vnrvpkv kerkueceskat 
hoporrenkv toko es vm momet ok, makvtes. 


SETENTVCKE 26. 


Momen Vklepvt, Ece 'rahkv opunvyetskvre cem etektvn- 
kes, Pal kicvtes. Momof Pal enken a rvtosecet, e em 
vyoposkvtes ; 

2 Vklepv mekko toyetskat, ve afvckes, komis, mucv- 
nettv Cusvlke nanvke es vc vnrvpakat omvlkvn ce homvn 
e em vyoposkvranikv ; 

3 Mv omecice mahat, cemet Cusvlke em vpohkvn, 
momet semvpeyetv omvlkvn kerretsket omes; momekv 
cen heromkvn es vm vpohicetskvren ce'nkusapis. 

4 Euhvteceskvn, ev mvnettvte vteken, vm etvlwvvlke 
mahusat, vpvket Celuslvmen likit, vm vretvn Cusvlke 
omvlkvt kerrvket os; 

5 Enhvteceskv vteken cv kerrakvtet, (kerkuecetv komv- 
ken omat,) pum emekusvpkv em etekvpvketv vfekcakhe 
mahat em vyetv vevkvyen Falvsevlket arvyvtet omat, 
kerkuecvke tayes. 

6 Momen hiyomat setemfvecetv herat, Hesaketvmese 
pu'rkvlke en hayvte enhonrkv vrahkvn ve ohfvecehocv- 
ranen huerit omis. | 

7 Mvn oricetvn komaket pum etvlwv pale hokkolohka- 
kat, Hesaketvmese netta nereu emomecicet em vtotkaket, 
enhonrvket omes. Momen heyv enhonrkv vrahkvn, 
mekko toyetskat, Cusvlke ve vnrvpaket omes. 

8 Hesaketvmese pvsvtkvte akvwapat estoman make 
vkvsvmhoyeko taye es cem momet o haks? 

9 Mehenwvn vntat Cesvs Nasvlvlke e hocefkv vnrvpe 
nanvke sulken momeevranvyat omes, komvyvtet os. 

10 Momet heyvn Celuslvmen momecvyvtet. omes, mo- 
met, plest enhomvhhotv enkvpvket yekcetv vn hecken, 
mekusapvlke sulken cuko-yekcv ofvn em vkhothuecvyvtet 
omes, momet, pvsvthoyof, pvsvthoyvren opunvkv vpvye- 
cvy vtet os. 

11 Momet senekake omvikv ofvn tewolen estemer- 
rvkuecit, tvhiketv opunvkv opunvyepuecetvn komimvts; 
momet en ev homece mahet, tvleporvlke em etvlofv 
vteken assecakvyvtet omes. 

12 Momen plest enhomvhhotvt vm wiketvn hayet, mo- 
met yekcetvn v'maken, Temaskvn ayvyof, 

13 Mekko toyetskat, fveev-likof, vyetv ofyn hvyayvke 
hvse en hvyayvke emunivlen, vne momet ve vpvkakvte 
pu folotken, hvyayaken hecimvts. 

14 Momen omvlkeyat ekvnvn tvk pvlvtikeyof, opunvkv 


86  VPASTELVLKE EM FULLETV, 26. 


en hake vm punayet, Hepluvlke em punvkv ofvn, Sal, 
Sal, estoman vo assecetske haks? nak fvske oh refketv 
cen yekcet os, maken pohimvts. 

15 Momet, Pucase, estimv toyetska? malin, Cesvs, mv 
assecetskat Loris ` makemvts. — - 

16 Momis ahuyiret, ce'len oh huervs, heyv vrahkvn cem 
e heckuecikv, here nanvke hecetskvte, momet nanvke 
mv ofv cem e heckuecvranvyat vtotkv, momet a en kerrv 
ce hayaret ; 

17 Este momet Centilvlke hiyomat ec oh 'totvyat cnke 
a ec ossicit ; 

18 Mvn ec oh "totalis, e turwv take en hvwecet, yo- 
mucke enkvpvken hvyayvken oh Jfulothuecet, momet 
Setvne en yekce enkvpvken Hesaketvmesen oh fulot- 
huecet, naorketv enkvpvketvt, momet, vkvsvmkv ve ofv 
ocat eteropotten, hvsvthvke hahoyvte vpvke epucasvke 
hakety en heckvkvren, makemvts. 

19 Monkv, mekko Vklepv toyetskat, heyv nake hvlwe 
vté hecke ocat em vkvsmvkot omvkomvts; à 

20 Momis Temaskvn vpokat taten, momet Celuslvmen, 
momet Cutev ekvnv omvlkvn, momet Centilvlken, em 
vkerrickvn eticaket Hesaketvmesen oh fulotecet, vtotketv 
vkerrickv etickv orvken momecvkvren en kerkuecakimvts. 

21 Heyv nanvke omecicen Cusvlke cuko-vcakat ofvn cv 
sahket, cv ”lecetvn komakemvts. 

92 Monkv Hesaketvmese vten vnickv vn hecken, rvkra- 
kat lopuckateu a en kerrakit, nanvke owalvlke, momen 
Moses mome ocvkvres, makakvte tvikusen punayet, mucv- 
nettv oren huerit omis; 

23 Klist estemerkvrane, momet elkv raenkvwvpketv 
enhvteceskv taranat, este momet Centilvlken hvyayvke 
hecvkuecvranat tat kerkuecis. 

24 Momen hiyomen e em punayepof, Festvs, y skeicet 

huehket, Pal toyetskat, ce hacohakes; cokvkerretv tayat 
ce hacohayes. 

25 Momis, Festvs here mahetskat, cv NÆRE mo- 
mis mehenwv momet mahlvpvtketv opunvkvn opunayis, 
kicemvts, 

26 Mekkot heyv nanvken kerret omekv, mv ehomvn 
elektvnkusen opunvyvyat. Heyv nanvke hvmkis em 
ehkekat komvye herekv; heyv nake vkvnowv ofrn mo- , 
mehocekatet omekv. 

27 Mekko Vklepv toyetskat, nanvke owalvlke coyakvlen 
vkvsametske te? — Vkvsvmetske tat kerris. 

28 Momof Vklepvt, Klistvike hakaren ve vkvsvmepue- 
evranusetskes, Pal kievtes. 

29 Momen Pal, Cen tvlkusekon, momis mucv-nettv cv - 
pohakat omvlkvt ene ome orvkvranusat tvikekot, momis 
orvke tate! komit, Hesaketvmesen es oh hecis; heyv 
eswvnakv tvlkuset momekon. 

30 Momen heyv nanvken opunahyof, mekko, evpayv, 
Pvnese esyomat, momet mv vpvkakat asvpaklvtes ; 

31 Momet etvn vpeyahkof, etempunahoyet, Heyv hu- 
nvnwv elvre taye, monkat wvnvkvre Sene naken mome- 
ceks, makakvtes. 

32 Momof Vklepvt, Heyv este Sesvn oh huehkekaten 
omat, en recopke tayvnt os, Festvs kicvtes. 


SETENTVCKE 27. 


Maury Etvlen perron vtehkét svpeyvranén pum fvciyof, 
Pal momen svlvfkvlke vpvlwvn, sentulev, Culevs hocef- 
ken, Vkvstvs en suletawvlke etohkvlkat en kvupetunvlke 
hvmkan em wikakemvts. 

2 Momen Etlvmetev em perro-cukon ohtehket Esev 
ekvnv vfopken svpeyvranet, esenkvpakemvts, Elestakvs, 
Masetonevlket, Resvlonikvn vtet, epu ”paken. 

3 Momen rempvkse Sitvn rvcakèmvts, momen 'Culevs 
Pal heromen vfastet, en hessvlken oh vyepet, e emahlv- 
pvtvren em etektvneevtes. 

4 Momen men esenkvpahkeyof, Siplvs vfopken svpeyé- 
mvts, hotvlet vnrvpet ok; | 

5 Momen uehvtkv Selesev momet Pamfelev vnakv svk- 
tiyeheéyof, Lesev ekvnv Milv tvlofvn roricèmvts 

6 Momen mvn Aleksantlev iv/ofv perro-cukot Etvlen 
ayen sentulevt eshehcet, ep ohtehemvts. S 

7 Momen netty sulken yulohusen svpeyet, Nitvs vfopken 
resoricvranuseyof, hotvlet pu mvnvttecen, Klete vfopken, 
Salmone vnakvn resoricèmvts. l 

8 Momet hoyvnece mahekot, Sveaketv Herakusat kice- 
ivn, tvlofv Lesev vnakvn, resoricemvts. 

9 Momen- oketv hofunet yvmahkepen, svkvyetvt entis 
penkvlke hahken, momen eelvweckv hoyvnepekv, Pal 
emvcahnemvts ; 

10 Hunvntake toyatskat, heyv svpeyeyat perro-cuko 
momet nanvke vtehkat tvlkekot, pun hesaketvu yvmah- 
ketvt, momet vhopvnketv tayet ocvranen hecis, kicet. 

11 Momis sentulev Pal nanvke makat esemuntvlen perro 
epucase, momet vfasty min vkvsamemvts. 

12 Momen perrvcakv rvfo yvmahketv herekokv, Mvn 
enkvpaket, estome estomis perrveakv Kleté, Fenesen 
resoricé tayen omat, mvn rvfon yvmahkeyvres, esie sulkat 
makakemvts; mv perrvcakv Hvsaklatkv-enhonerv fveevn 
momet Hvsaklatkv-em-wahvlv fvcevn wakket os. 

18 Momen wahvlv hotvlet yulohusen hotalof, Mv ko- 
meyvte pun heckes, komet, en recopahket, Klete. vfopku- 
san svpeyemvis. | 

14 Momis renyupv hofune mahekon hotvle rakket, 
Yulakletvn kicetvt, perron nafkemvts, | 

15 Momen perro-cuko vkèsen, hotvle vnrvpen vkayeko 
tayof, vkatiyvren wikémvts. 

16 Momen ote hvmke, Klatv kicetvn vnakvn svpeyen, 
perruce pun sumkekaren ep umekaranusémvts. 

17 Mun a vk esahkof, sevnickvn omaket, perro-cuko 
wvnayahket, Oktahv vksvmohen es epu'klvtike wites, 
komet penkvlaket, hvnvwelvn kvnevpuecahken, esvkati- 
yemvts, 

18 Momen hotvle-rakkot tayen es pum melohlicen, 
rempvkse perro-cuko tvhoknicakemvts. . 

19 Momen nettv svtutcenof, perro-cuko nanvke vtehkv- 
ten pu'nke mahusaten es apvlatemvts. 

20 Momen hvse kococumpvu nettv sulken heckvkekof, 
momen hotvle-rakko cotkuse tokot ep oh wakket on, pu 
hesahoke taye enhonrkv omvlkvt sumkemvts. 

21 Momis eelvweckv hofune hoyanof, Pal en nvrkvpvn 
"ren bugiret, Hunvntake toyatskat, heyv yvmahketv, 
momet hopvnketv e en cakkuecatskekaret, Klete- sen- 
kvpvkekot vm vpohicvranatskvtes. 

22 Momen hiyomat éce 'fvekvke taren ce mveabnvkis, 
ece 'pakvkat hvmkusis en hesaketv sumkvranekok, mo- 
mis perro-cuko tvlkuset. 

23 Hesaketvmese, enake toyvyat, momet em vtotkv- 
yatet, em encel nereise ve vhueret, 

24 Pal toyetskat, ce penkahlats, Sesv chomvn. emhuerv- 
ranetsket omekv, momen hecvs, Hesaketvmeset mv esvk- 
fullvlke ece "pakvkat omvlkvn cemès, ev kicis. 

25 Monkv ece 'fvekvkekvs, hunvntake toyatskat, mv vm 
onanoyvte mahusat taranat, Hesaketvmesen vkvsvinvyet 
omekv, kicemvts. 

26 Momis ote hvmken ep oh prlvtkvranet os. 

27 Momis nere pale ostohkakat orof, estvmi estomis 
'sepu ”tohken, Etlevn svkfullen, nere nvrkvpv mahe orof, 

perro-cuko vfastvlket, Ekvnvt ocen vwolicés, komake- 
mvis. 

28 Momet vkvhopahyet, estele-vhopakv cukpe hvmken 
pale hokkolen kerrakemvts; momet ohvtvlvkusen svpeh- 
yet, hvtvm vkvhopayat, estele-vhopakv pale ostvpaken 
kerrakemvts. 

29 Momof, Cvton oh pvlvtike witeyes, komet penkvla- 
ket, perro-cuko yupvn esvkhvlatkv osten a vk pvlvtahket, 
Hyyatkate! komakemvts. 

30 Momen perro-cuko vfastvlket, perro-cuko esosset, 
pefatketvn komaket, perro-cuko home esvkhvlatkv a vk 
pvlvtvrane omecaket, perrucen uehvtkvn vk hvtvpecihcof, 

31 Pal sentulevn momet suletawvlken em punayet, 
Heyvt perro-cukon vtehket fekhonnvkekon omat, ce 
hesahokeko tetayes, kicemvts. 

32 Momof suletawvlket perruce eswvnakvn warahket 
enkvpvkyren wikakemvts. 

33 Momen hvyvtkvranusof, Pal omvlkvt, hompetvn 
cahwet, hompvkvren em 'pohet, Fekhonne emomecice e 
elvwece, naken cahwet hompatskekat heyvt nettv pale 
ostohkakat tes; kicakemvts. 

34 Monkv hompetv cvwatskvren cem 'pohvkis, heyvt 
cce 'cayecvranvket omekv, hvmkatskis ce'kv-esse ce'kv a 
lvtkvranekot omekv. 

35 Momen hiyomen opunahyof, tvkliken ehset, omvlkv 
ehomvn vkvsvmkvn Hesaketvmesen emet, kvlkahyof, 
hompetvn vlicecemvts. 

36 Momof omvlkvt, em vkerrickv herake haken, hompe- 
tvn cvwakemvis. 

37 Momen perro-cuko vtehkeyat omvlkat est em puyv- 
fekev take cukpe hokkolen pale kolvpaken epohkakemvts. 

38 Momen em etetayen hompvkehpof, telekon uehvtkvn 
a vk pvlvtaket, perro-cukon tvhoknicakemvts. 


VPASTELVLKE EM FULLETV, 28. 91 

39 Momen hvyatkof, ekvnvn kerrvkekomvis, momis 
uewv afvske hvmken lvpvtke ocen eshecaket, mvn perro- 
cukon res veeyetvn komakemvts, momeevke tayen omat. 

40 Momen svkhvlvtkvn warahket, uehvtkvn em wikah- 
ket, esfvyatkv. eswvnakvn enrecopakemvts, momet hvnv- 
welv rakkat hotvlen "sem wihket, lvpvtke fveevn svpe- 
yëmvis, 

41 Momen uehvtkv hokkole etenrapen 'svk pvlvtiken, 
perro-cuko erohvtvlahyen, homvt vkyekeehpen, nekeyeko 
tayet vk likken, uemelohlv en yekcet e yupvn kacemvis. 
42 Momen, Svlvfkvlken prsvtvkeres, monkon omat, 
omayet esosset pefatke wites, suletawvlket maket veah- 
nakemvts, 

43 Momis sentulevt, Pal veayecetvi komet, nake maka- 
kat em vsehvtes, momet, Estit omvyvke tayat tatet e tk 
pvivtahket, lypvtken rorievkekvs, makemvts; 

44 Momen vhoskat vpvlwvt toselkvn "se hvlvtaket, vpvl- 
wvt. perro-cuko nake væ wokockan se hvlvtaket, tvpviken 
roricvkekos, makemvis. ‘Momen mome ocemvts, omvlkvt 
hesahoket lvpvtken roricakemvts. 


SETENTVCKE 28. 


Mowzx hesahohkof, mv ote Melitvn kihocet omat kerra- 
kemvts) 

2 Momen tvleporvlket heromkv cotkuse tokon pu heei- 

cakemvts, momat omvlkeyan - pu evpvyahket, totkvn ete- 

cakemvts, kvsvppe momet oskat svrahkvn. 

3 Momen Pal, eto. wokuckuce sulken vtelohyet, totkvn 
oh vpohyof, läft cettot hiyyan aosiyet, enken em 
vyokcemvts. 

4 Momen mv tvléporvlket mv nak senhonecke enken 
em.vtarken hecakof, e etempunahoyet, Heyv estehunvawv 
este elecvt o herveuks, hesaket uehvtkv aosset ont omis, 

` fvecetvt ohvtvlvken hesakvre em etektvnecekot omes, 
makakemvts. 

5 Momen me nak senhonecken totkvn a tvk fekehyet, 
naket en nokkekomvts. 

6 Momis, Hvsvfkvres, monkat vyvkhvmkusen ehlet, tvk 
lvtkvres, komaket vketecakemvts; momis hofune mahen 
hecahkof, holwvke estomet oh vlvkekon, em vkerrickvn 
eticahket, hesaketvmese hvmke tes, makakemvts. 

7 Ekvnv mv vfolote ocakan mv ote este en rakkat, 
Pvplevs hocefket, enaket ocakemvts, momen mvt epu 
yvpayet, nettv tutcenen heromet epu 'fastet pu fekhon- 
nicemvts. 

8 Momen mome ocemvis, Pvplevs e'rket, hepetketv, 
momet cate nvrkakvn es enokket wakken; Pal, mvn 
cehyet, emekusapet, enken oh wvkhokicet, em wicece- 
mvts. 

9 Monkv beren momehocof, oten enokketv vlilakat 
vpvltakeu yicet, em wikakemvts; 

10 Ohvtvlakat, heyv.estet nake es vrakkuecetv sulken 
es epu "rakkuecakemvts, momet enkvpvkakeyof, nanvke 
este eyace tayat es ep oh ocakemvts. 

11 Momen hvse tutcenet hoyanof, perro-cuko Alek- 
santlev aosse, mv es en kerkv Kastv. Palvks tepakat 
omen, oten rvfo yvmahkvten ohtehket, es en kvpa- 
kémvts. 

12 Momen Selekyuse resveahket, mvn nettv tutcenen 
fekhonnémvts. 

13 Momen mvn esenkvpahket, vfolotecet Lecevm esyi- 
cemvis, momen, nettv hvmke hoyanof, wahvlv hotvlet 
hotalen, rempvkse Puteoli esyicémvts. 

14 Momet men etecakkakan eshehcèt, netty kolvpaken 
em fekhonneyvren komakemvts. Momen moman Lome 
frecvn vpeyèmvts, ubi 

15 Momen etecakkakat Lome vpokat ep obtvcevn poha- 
kof, mvn a awet, Apei Folvm, momet Hompetv-cuko 
Tuteenat vteken pu'nrvpvranet yicvtes; men Dal hecof, 
Hesaketvmesen vkvsamet, fekhvmketvt en heckemvts. 

16 Momen Lomen yihceyof, sentulevt svivfkvlken vke- 
tecvlke en kvpetvnen em wikemvts, momis Pal entviket, 
suletawv hvmke vheeicat vpvket likvren em etektvnec- 
hoyemvts. | 

17 Momen mome ocemvts, nettv tutcenat hoyanof, Pal 
Cusvlke en homvhhotvn vteloyvtes, momen etohkvlikof, 
em punayct, Hunvntake. etecakkvyvte toyatskat, este 
monkat pu'rkvlke "sem vpeyetv vnrvpe naken momecv- 
yvte sekot ont oman, svivfken Celuslvme enkvpvken 
Lomvike e'nke ofvn cv wihokemvts. 

18 Myt ve obvketecahkof, vn recopakvnt omes, cv 'le 
tetaye ore naken momecvkokv. 

19 Momis Cusvlke vn recophoyvren vnrvpen opunahoh- 
yof, Sesvn oh huehkvranvyat tvlkemvts, nake vm etvlwv 
'svnrvpetv ocvkot o estomis. 

20 Monkv heyv vrahkvn cen huehkvkit omis, ce hecit, 
ce tempunayvkaret, Eslevl em enhonrkv vrahkvn heyv 
evto-tetvkkakv es ev wvnvket omekv, kicemvts. 

21 Momen, Cutev aosse ec ohfycev nakcokv tis pun 
heckekon, etecakkakat yicakat estomet ec ohfvcev hol. 
wyke opunayvkekot, momet pun kerkuecvkekvnks, kica- 
kemvts, | 

22 Momis naken vkerricetske tat cem pohetvn pu 
yaces; heyv emetohkvlketv hvmkat ohfvccv hvmkvn 
varvpen opunvyehocet omat kerrét omekv. 

29 Momen nettv em mellahkof, este sulket en liketvn 
en yicaken, mvn Hesaketvmese em ohmekketvn em oh- 
kerkuecet, momet ohhvyvyicet Moses em vhakv momet 

owalvlke coyakvte aossen hvthvyvtken yafke vteken 
Cesvs ohfvccvn ém veahnakemvts. — 

24 Momen nanvke opunayat vkvsvmakat sasen, vkvsy: 
mvkekateu sasemvts. 

25 Momen em etvwvt etem vkvsvmvkekofvt, enkvpv- 
kakemvts, Pal heyv opunvkv hvmken opunahyof; Esivs 
eteropotten Puyvfekcv Veakat pu'rkvlken momvre beren 
em punayet, 

26 Heyv esten oh ayet, Pohatskat pohatskvres, momet 
kerratskekares; momet hecatskat hecatskvres, momet 
kerratskekares, kicvkytevs; 

27 Heyv este e feke take wvnwvhes, momen e hvcko 
take pohetvn tefnes, momen e turwv vkhottakekv ` mon- 
kon omat, estofv tis e'turwv es hecet, e'hvcko es pohet, 
e'fekeu es kerret, fulotecen em wicecvkvye tayen, ma- 
kvtes. 

28 Monkv cen kerkvkekvs, Hesaketvmese em vhesaketv 
Centilvlken ohtothoyet omes, momen em vpohicvkvres. 

29 Momen heyv opunvkv opunahyof, Cusvlket enkv- 
pvkakemvts, momet opunvkv tayen em etvwvt es etenrv- 
pakvtes. 

30 Momen Pal ohrolope etemvpoke hokkolen eme en 
cuko pvlepat liket, en yicakat omvlkvn cvpayemvts. 

31 Sentackv sekon, momet fekhvmketv omvlkvn Hesa- 
ketvmese em ohmekketvn es erkenaket, momet mv na- 
tivke Cesvs Klist ohfycev ocakal 'seste'mvhayet. 


COKV VPASTEL PAL 


LOMVLKE OHTOTVTE. 


Fr LA 


SETENTVCKE 1. 


Pat, Cesvs. Klist em vtotkv, vpastel:hakvren. Cesvs 
enhuehkvte, Hesaketvmese em  opunvkv-hervn oh 
melhoy viet, 

2 (Cokv vcacakat ofv em owalvlke eteropotten enhomv 
etemfaccvten ;) 

3 E'ppuce Cesvs Klist pu Pucase enavpeswv vcvkvyen 
Tewe e nerkv etehoyvne hakvte, 

4 Yekcetv eteropotten, hvsvtketv em: Puyvfekev vev- 
kvyen, pvsatkvte aenkvwvpketv eteropotten, Hesaketv- 
mese E'ppucet omat kerkuehocvte ohfveevn; 

5 E hocefkv vrahkvn tvlwvvlke omvlkv ofv vkvsvmkv 
vpohiekvn, mv eteropotten herkv momet vpastel em 
wiketvn mv etehoyvnen pun heckvtet os, 

6 Cemeu mvn vpaket Cesvs Klist ce'nhuehkvkvtet os, 
enake toyatskvren : 

7 Hesaketvmese vnokecvkvte, faccvlke hakvren enhueh- 
kvte Lome vpokat omvlkvn; Heromkv momen herkv 
Hesaketvmese Pu'rke, Pucase Cesvs Klist tepakat aenkv- 
pvket cem ocvkekvs, 

8 Esvliceckvn, omvlkatskat ece 'rahkvn Cesvs Klist 
eteropotten vn Hesaketvmesen vkvsamis, cem vkvsvmkvt 
ekvnv hvmkvn opunvyehocet oinekv. 

9 Hesaketvinesét, vm puyvfekevn E'ppuce em opunvkv- 
herv ofvn es em vtotkvyan, vm mekusvpkv ofvn estofis 
centaken hocefvkvyat fekhonnvkan a vn kerrvt omekv. 

10 Cem vlvkvkaren em *”pohvyet os, estome estomis 
Hesaketvmese komat vevkvyen hiyomat estonkon heren 
ayvye tayen omat; 

11 Ce hecetv taken ev yacuset onkv, emetv puyvfekev 
obfveev ocat ce'mvkaret, ce yekevke hakvren. 

19 Hoyvt omes, ece ”pakvkit v'mahlvpvtkvren vkvsvmkv 
centake tepakeyat pu tenrvwv ocat eteropotten. 

13 Tecakkvyvte toyatskat, Centilvlke vpvlwv em eten- 
rvwv emette ocvyat etvpomen cem etenrvwv takeu ocaret, 
cem vlvketv taken tewolen komvyvtet omis, (hiyomat 
oren vm mvnvttehocaten,) kerratskekaren komvkot os. 

14 Klekvlke momet Papelevlke hokkolvn, hvtvm, ho- 
porrenvke momet hoporrenvkekat hokkolvn em e vhue- 
ricvkvyet os. 

15 Monkv yekcetv vc ofv ocat oren, ceme' taken, Lome 
vpokatskat opunvkv-hervn cem erkenvketv take vm 
etetakes. 

16 Klist em opunvkv-hervn es ve vlsekokv: mvt vkvsa- 
mat vtekat vhesaketvn Hesaketvmese én yekeet omekv, 
Cusvlke taten, momet Klekvlkeu en heckat. 

17 Mv ofv Hesaketvmese em frecetv vkvsvmkr avtet 
vkvsvmkvn oren hecket omekv, Fvecat vkvsvmkv cetero- 
potten hesakvres, make hoccat vevkvyen. 

18 Este, mv mehenwetv fvecetv-tokat ofv hvlvtakat 
em fvccety-tokat momet Hesaketvmose vrakkueekv-tokat 
omvikv vnrvpen Hesaketvmese en cvpvkketvt hvlwe 
avten kérket omokv. 

19 Nake Hesaketvmese ohfvcev kerhohoye tayat emc 
ofv taken heckvket omekv; Hesaketvmeset en kerkueca- 
kvtet ok. 

20 Eme ohfvecv nake hechoyekat ekvnv SE vte- 
ken heckusen hechoyet omekv, nake hocackvte eteropot- 
ten kerhohoyet omen, en yekee estofis oce munkat momet 

estofis Hesaketvmeset.omat, mvn hechoyet omen ` momat 
seokepkv ocvkekot os: 

21  Hesaketvmesen kerrakis, Hesaketvmese omecct 
` vrakkuecekot, monkat em merkv vrahkvn vkvsvmvkekatet 
ok; momis em vkerrickv ofv ehvperkvke haket, e feke. 
take hoporrenekat yomucke hakvtet os. 

22 Hoporrenvke e okicaket, hoporrenvkeko hakvtes, 

23 Momet Hesaketvmese hopvnkeko tayat en hvyayv- 
ken mvrahkuecet, este hopvnke taye, momet fuswv, mo- 
met eleostakat, nakhvllecakat esyome vhaken hayakvtes, 

24 Momen monkv Hesaketvmeset e feke take em 
eyackv eteropotten hvsvtketv-tokan em wikakvtes, eme 
-em etenrvwv em ena taken vlesketv en hvyaken ; 

25. Mvt Hesaketvmese em mehenwetvn mvralikuecet 
lvksetvn hayakvtes, momet Hayvten, mv moyuksv-sekon 
vrakkuehocat senhoyvnen nake eme hayvten vrakkuecet 
em vtotkakvtes. Emen. 

26 Heyv omecicen Hesaketvmeset vkerrickv holwvho- 
kan em wikakvtes; hoktvke enaketake nake em munkv 
vevkvye ocan eticet em munkv vnrvpen fullvtet ok, 

27 Hunvntakeu matvpomen este em munkv vcvkvye 
ocan wikaket, eyackv holwvke ete'm ocakat ofvn vhetho- 
kvtes; hunvntaket hunvntaken etohkvlket nàke holwa- 
kan vtotkaken, momèt naorkakvten eme ofv feketv 
momvre tetayat en heckaken. 

28 Momen en nakkerretv ofv Hesaketvmese ocetvh 
eyacvkekate etvpomen, Hesaketvmeset vkerrickv holwa- 
kan em wikakvtes, nake momvkvranekaten momecvkv- 
ren ; 

29 Nakfvecvkekat omvlkv, hoktarkv, holwvyeckv, na- 
kockv-vnoksetv momet enhomeckv es fvcfvket omen, 
momet vleskvpkv, esteleckv, punvkv setenrvpkv, ehosickv, 
estevnrvpkv es fvefaket ; wvswakvlket, 

Muskokee N. T. 27 

30 Nanvkokvlke, Hesaketvmese. enhomecvlke, enhome- 
cakat, ekvsvmakat, punvkvn 'sekvsvmakat, nake holwv- 
hoken heckuecakat, eckvlke em apohicvkekat, 

91 Hoporrenvkeko, temfvecetv kacvlke, enahvmkvlke 
vnokecvkekat, fekhervkuecesko tayat, merrvkekat; 

32 Mv, Hesaketvmese em ohfvececkv, mv nake mv 
omakan momecakat pvsvtke taye em mvttvket on fvcce- 
cat kerrakis, mv nanvken momecakat tvlkekot, momis 
mvn momecakat em vpvyecvket os. 


SETENTVOKE 2. 

Monkv este-hunvnwv est? ohfvececetskat vtekat, seo- 
kepkv ocetskekos, mv nake ohfvcev este etin ohfvece- 
cetskat e ohfvececetskekv ; cemet ohfvececetskat mata 
nanvken momecetskekv. 

2 Momis Hesaketvmese mv omvken momecakat vnrvpe 
ohfvececkv ocat mehenwetv vevkvyet omat kerrés. 

3 Momen, este-hunvnwv, nake mv omakan momecakat 
ohfvececetskat, momet matan momecetskat, Hesaketv- 
mese em ohfvececkvn mvnvttepares, kometske haks? 

4 Monkat Hesaketvmese en heronikvt vkerrickv-etickvn 
ec ohyekcicat kerrekot, en herkv, en yvmvskv momet 
momis-kometv vevpkat esyomat en sulken ehvperkue- 
cetske haks? 

5 Momis cem wvnhat, momet ce feke mvrahkekat vev- 
kvyen cvpvkketv nettv momet Hesaketvmese ohfvececkv 
fvecat kerkueckv nettv vlvkvranan evpvkketvn e en heri- 
cetskes ; 

6 Mv.esünivt o estomis em an vevkvyen pvlken 
cm fekvranat : 

7 Mv beren momecakat ofv momis-komet emunkat ete- 
ropotten afvcketv, vrakketv aye-munketv CE hopo- 
yakat-hesaketv yuksv-sekon emvkvres ; 

8 Momis mv tepokv em vlostvke, mehenwetvn em vpo- 
hievkeko, fvecetv tokat min em vpohicakat, enhomeckv, 
evpvkketv, 

9 Estemerkv efeknokketv esyoman, este em puyvfekev 
holwvke momecat vtekat emvkvres ; enhvteceskvn Cusvl- 
ken, momet Centilvlkeu ; 

10 Momis heren momecat vtekat afvcketv, vrakketv, herkv. 
esyoman; enhvteceskvn Cusvlken momet Centilvlkeu ; 

11 Hesaketvmese ofv este etemetueckv sahsekot ok. 

12 Estomomuset vhakv sekon naorkakvten omat, vhakv 
sekon estemerkaken, estomomuset vhakv ofv naorkakv- 
ten omat, vhakv vevkvyen ohfvcevkvret ok. 

13 (Hesaketvmese chomv fvccakat vhakv pohvike to- 
kon, vhakv momecvlke mit fvccvket svpvklvret ok. 

14 Centilvlke, vhakv ocvkekat em munkv vevkvyen 
nanvke vhakv ofv ocakan momecakof, heyvt vhakvn ocv- 
kekis, e vrahkvn vhakvt omakes. 

15 Mvt, vhakv em vtotketv e feke take ofv hoccaken 
este hecicaket os, eohvkerrickv take akerret omen, momen 
em vkerrickv. take vnrvpueckvn eten hayet, monkat seo- 
kepkvn eten hayen.) 

16 Mv nettv Cesvs Klist etehoyvnen ilesaketvmese vm 
opunvkv-herv vevkvyen este enake ehkakat ohfvececvrane 
omof. 

17 Hecvs, Cusvlke ce hocefket on, vhakv ofvn fekapet, 
Hesaketvmesen es ekvsametsket os; 

18 Momet naken komat kerret, momet, vhakv aossen ce 
mvhahoyet omen, nake hervke mahan vrakkuecetskés ; 

19 Momet, Vne tarhecvkekan em evpayv, yomucke ofvn 
vpokat en hvyayvke, 

20 Hoporrenvkekat nake em ohhvyayicv, momet hopue- 
takuce em mvhayv toyis, e kometske heres; nakkerretv 
momet vhakv ofv mehenwetv ocat en heckvn ocetskat, 

21 Monkv etvn mvhayetskat, e emvhayetskekot Este 
horkopekares, make erkenaketskat, horkopetske te? 

22 Estet hoktvrekares, maketskat, hoktaretske te? na- 
kvhakakan enhomecaketskat, mekusvpkv enanvken ho- 
panetske te? 

23 Vhakvn es ekvsametskat, vhakv-kackv eteropotten 
Hesaketvmesen ehvperkuecetske te ? 

24 Hoccat vevkvyen, cemet omecicatsken, Centilvlket 
Hesaketvmese e hocefkvn tvklecaket omekv. 

25 Mehenwvn, vhakvu vfastetsken omat, svkvmsiskvt 
lopicet os; momis vhakvn kacetsken omat, ce svkvin- 
siskwte dis ce svkvmsiskvkekate ome haket os. 

26 Monkv mv svkvmsiskvkekatet vhakv em fvecetvn 
vfasten omat, svkvmsiskvkekat fis svkvmsiskvtes komho- 
y vraneko ? : | 

27 Momen svkvmsiskv tokat, mv emunkv vevkvyet 
omat, vhakv vfasten omat, ceme, letv svkvmsiskv tepakat 
vevkvye vhakv-kacvt ometskat, ec ohfvececekare te? 

28 Mv heckuse tvikusat Cusvlke tokon; mv svkvmsiskv 
heckuse vpeswv ofv ocat tvlkusis svkvmsiskv tokot os. 
29 Momis ofvt omat Cusvlke tes ; momen svkvmsiskv 
efeke enaket's, letv ofv tokon, puyvfekev ofvt ocen; mv, 
vkvsvmke ocat, este vkvsamat tokon, Hesaketvmese vkv- 
samet omes. 


SETENTVCKE 3. 


Monkv estomen Cusvlket homahtet o haks? monkat 
svkvmsiskv naken lopice te? 

2 Estome estomis sulkes; omecice mahat, Hesaketvmese 
em opunvkvn mvn em wikvkvtet omekv. | 

3 Vkvsvmvkekat sasvten omat, estome te? mv cm 
vkvsvmkv ekat Hesaketvmese enhonrkv lopieeko tayen 
hayvrane haks? 

4 Mohmmts; este estomis laksvt omen, Hesaketvmeset 
mehenwet omekvs; hoccat vevkvyen, Cem opunvkv ofv 
fvecet omen hueret, ec ohfaccof muntvlet hueretskøren. 

5 Momis pun holwvyeckvt Hesaketvmese-em fvecetv 
beret omen kerkuecen omat, naken makvraneya? Hesa- 
ketvmese naorketv vrahkvn estemerricat fvecekot ome te? 
(este-hunvnwv omèn. opunayis ;) 

6 Mohmats; hiyomet omekv, momén omat, estomén 
Hesaketvmeset ekvnvn ohfvececvr haks? 

7 Momét omen laksvyat eteropotten Hesaketvmese em 
mehenwetv ohvtvlakat ohvtvlaket ayen en ,rakketvn 
kerkuecen omat; estomaten monkv este-naorkv omèn 
ve ohfacce haks? 

8 Momen, (fvccekon epu "punvyehocat omekon,) mo- 
men, Herat aossvren, holwakan momécvkeres, makaket 
os, (pu kice sasat omekon,) mv ohfveevkvre fveevt omes. 

9 Monkv estome tè? pumet Centilvike senherakeya! 
Estome estomis, monkos; Cusvlke Centilvlke esyomat 
omvlkvt naorketv elecvn vpoket omat homv ctan fvc- 
ceceyvtet omekv: 

10 Hoccat vevkayat, Fvecat sekos, hvmkusis: 

11 Heren kerrat sekos: Hesaketvmese hopoyat sekos. 

12 Omvlkvt fiyecaket, tohkvlket lopievkeko taye hakv- 
tet os; heren momeeat sekos, hvmkusis. 

13 "Sen nokmelkv take sepvlkv hanke tes, e tulaswv 
taken ehosickvn es vtotkakvtet os; cello aspetv kikocan 
en fenenv e eukhvrpe take elecvn oces ; 

14 E cukwv taket tvhiketv home opunvkv tepakan es 
fvcket os; 

15 Ele take catv-pvlvtkv okfucevn pvfpvnet os. 

16 Hopvnketv momet estemerketvt em vpeyetv taken 
oh: ocakes ; 

17 Momen herkv em vyetvn kerrvkekatet os; 

18 E turwv take ehomvn Hesaketvmese cm penkvikv 
sekot omes. 

19 Momen naket o estomen vhakv makat vhakv elecv 
svpaklan kicet os; ecukwv omvikvt em vkhotken, ekvnv 
omvlkvt Hesaketvmese ehomvn em mvttet svpaklvren, 
kerreyet os, 

20 Monkv vhakv vtotketv eteropotten eme .chomvn 
cnavpeswv hvmkusis fveev hahkekos; naorketv kerretv 
vhakv ctehoyvnet omekv. 

21 Momis hiyomat Hesaketvmese em fvecetv vhakv 
sekat ofvn hecket os, vhakv owalvlke esyomat akerraken. 

29 Hesaketvmese em fvecetv Cesvs Klist vkvsvmkv ete- 
ropotten, mv omvlkv oran, omvlkv oh ocan okis; temv- 
rahketv sekot omekv; 

23 Omvlkvt naoriket, Hesaketvmese vrakkueckvn yupv- 
klvtkakvtet omekv ; 

24 Enrahkv sekon, em merkv eteropotten, neskv Cesvs 
Klist ofv oeät etehoyvnen pu fvcevke omet svpaklet 
omen: - 

25 Men Hesaketvmeset merkv heckueckvn ahucricvtet 
os, e catv ofv vkvsvmkv ocat éteropotten em fvecetvn 
holwvyeckv momehocvte ` enkvpvyecickv  kerkueckvn, 
Hesaketvmese hofunen mehakat etehoyvnen: 

26 Hiyomat em fvecetv kerkueckvn; Cesvs ofvn vkvsa- 
mat fvece omén huerice estomis fvccvt omvren. 

27 Monkv sekvsvmkv estvmvn oce te? Semvkhotkes. 
Vhákv estomet esemvkhotke te? vtotketv em vhakv te? 
Monkos; vkvsvmkv em vhakv eteropotten. 

28 Monkv heyvn vkerriceyet os; vhakv em vtotketv 
sekon, vkvsvmkvt esten fvcce omen hayet os. 

29 Cusvlke tvlkuse en Hesaketvmese te?  Centilvlkeu 
en Hesaketvmese toko?  Momoes, Centilvlken : 

30 Hesaketvmese hvmkuset svkvmsiskakat vkvsvmkv 

etehoyvnen, momet svkvmsiskvkekat vkvsvmkv eteropot- 
ten fvccvke omen hayet omekv. 

31 Monkv vhakvn vkvsvmkvn es ehvperkuecé .haks! 
molimates ` momis vhakvn yekciceyet os. 


SETENTVCKE 4. 


Moxxv Eplehame, enavpeswv vevkvye pu'rke, naket en 
hecket os kicvraneya? 

2 Hiyomet omekv, Eplehame vtotketv eteropotten fvcce 
omón hakvten omat, es ekvsvme tayat ocet os; momis 
Hesaketvmese ehomv tokon. 

8 Momat Cokat naken make haks?  Eplehame Hesake- 
tvmesen vkvsamet omen, mvt fvecetv vyoposken esvker- 
rievkvtet omes. 

4 Momen mv vtotkat em feketv merkv omecice tokon, 
momis vhuericat omecices komhoyet os. 

5 Momis mv vtotkekot, momis fvecekan fvece omen 
hayan oh vkvsamat, em vkvsvmkvt fvecetv vyoposke 
hákvtet os. 

6 Mv hunvnwv, vtotketv sekon, Hesaketvmeset fvece 
omecat em ohmerketvn Tewe opunvyecåt etvpomen ; 

7 Mv en holwvyeckv take enkvpvkakan, momet en 
naorketv take ohrvnrakan en herakes; 

8 Mv hunvnwv Hesaketvmeset naorkv omecekat en 
heres, makat. 

9 Heyv ohmerketvt svkvmsiskvte (vikusen oh vlake 
haks? Svkvmsiskekateu oh vlaket omeko haks? Hesa- 
ketvmeset Eplehame em vkvsvmkv fvecetv vyoposke ome- 
cvtes, makeyet omekv. 

10 Monkv estomén momes komvt haks? svkvmsiskvt 
en hoyanof, monkat svkvinsiskvt en heckeko emunkof 
komvt haks?  Svkvmsiskv en hoyvnekon, momis en 
heckeko emunkof komvtes. 

11 Momen svkymsiskv eskerkvn, svkvmsiskv ex. heckeko 
emunkof, vkvsvmkv etehoyvne fvccetv ocvie eskerkuec- 
kvn en heckvtet os; vkvsvmakat omvlkv e'rke take hakv- 
ren, svkvmsisvkhoyeko estomis; mvu fvccvkes, Hesaketv- 
meset komvren : 

19 Momet mv svkvmsiskakat tvlkekot, momis mv vkv- 
svmkv Eplehame pu'rke svkvmsiskv en heckeko emunke 
ocvte ele-vkakv vevkvye yvkvpakateu, svkvmsiskakat e'rke 
hakvren. 

13 Setemfvecetv, Ekvnvn epucasetskvres, makat, Eple- 
hamen monkat erhonvpsen vhakv eteropotten en heckekon, 
vkvsvmkv em fvecetv eteropotten en Aeckotet omekv. 

14 Hiyomet omekv, vhakv este setemfvccetv vevkvyen 
pucasyke taranet omaken omat, vkvsvmkvn ehvperke 
haken, setemfvecetv lopiceko taye haket os. 

15 Vhakv evpvkketvn vtotket omekv; estvmvn vhakv 
sekon omat, vhakv-kackv sekot omekv. 

16 Monkv vkvsvmkv eteropotte tes, merkv etehoyvne 
taren ; momat erhonvpse omvlkv setemfvecetv en yekce 
hakvren; vhakv ofv svpaklat tvlkuse tokon, momis Eple- 
hame, omvlkeyat pu'rket omat, em vkvsvmkv ofv svpak- 
lat, mvu em ocvkvren, 

17 (Tviwvvlke sulke e'rken ce -hayis, make cokat vev- 
kvyen;) mv ohvkvsamvte ehomvn, mvt Hesaketvmeset 
omat, mv pvsatkvten wenahuecet, nanvke ocvkekat na- 
nvke ocake oman kicat. 

18 Enhonrkv vnrvpen enhonrkv ofvn vkvsamvtet os, 
tvlwvvlke sulke e'rke hakvret; Cen honvpse momé tares, 
makat vevkvyen. | 

19 Momet vkvsvmkv ofv yekcet omet, em veulkv ohro- 
lope cukpe hvmkvteket omis, e ”na entis elat tis vkerrice- 
kot, monkat Sele en hopuetakhute elateu vkerricekates ; 

20 Hesaketvmese em etemfvecetvn elentappekates, vkv- 

svmkvt sekon; momis vkvsvmkv ofv yekcet, Hesaketv- 
mesen vkvsvmkvn emvtes ; 

21 Momet nake etemfacevten momece tayes, kome 
hervtes. à 

22 Monkv Hesaketvmeset fvccetv vyoposken em ohvker- 
rievtet os. é 

23 Momen ohvkerricvtes, makat eme tvikuse vrahkvn 
hoccet omekates, 

24 Momis pumeu epu 'rahkvn, ep oh vkerricvranat, 
Cesvs pu Pucasen pvsatkvte a en kvwapvten oh vkv- 
samén omat; 

25 Pun naorketv vrahkvn wihokvte, pu fvccvke omet 
svpakleyvren hvtvm a kvwvpkvten. | 


SETENTVCKE 5. 


Monxv, vkvsvmkv eteropotten fvcevke omèt svpaklet, 
Hesaketvmese ohfvcevn herkvn océs, pu Pucase Cesvs 
Klist eteropotten. 

2 Mv eteropotte tan heyv herkv, mv ofv svpakleyat, 
eceye tayat oceyet omöt, Hesaketvmese en hvyayvke em 
enhonrkv ofyn epu ”fycket omés. 

3 Momen mv tvlkusekon, estemerkvu es epu 'fvcket 
omès, estemerkvt momis-kometvn vtotken : 

4 Momen: momis-kometvt nake es kerretvn vtotken; 
nake es kerretvt enhonrkvn vtotkan kerrékv : | 

5 Momen enhonrkvt vlsecekot os; Hesaketvmese em 
vnokeckv, Puyvfekev Veake pu'mat etehoyvnen, pu feke 
ofvn hvmecicet omekv. | 

6 Pun yekce seko emunken, oketv orof, Klist holwvye- 
cvlken em elvtet omekv. 

7 Estimvt este facev em eleko tayuse omet omekv, 
momis este enheroman em ele taye estet fekhvmke taye 
sase wites, 

8 Momis Hesaketvmeset vnokeckv pum ocat hiyomén 
kerkuecet os; holwvyecvlke toyeye emunkof, Klist pum 
elvtes. 

9 Monkv muev mahvkvu, e catv eteropotten pu fvcce 
omet svpaklen, Cesvs eteropotten cvpvkketv enkvpvken 
pu hesahokvres. 

10 Vnrapvlke toyeye emunkof, E'ppuce em elkv etero- 
potten Hesaketvmese ohfvcevn pu tenherkakvten omat, 
mucv pu tenherkahkof mahvkvu, en hesaketv eteropotten 
hesahokeyvret ok. f 

11 Momen mv tvlkusekon, momis ohvtvlakat pu Pucase 
Cesvs Klist, mv etehoyvne etenherkv mucv pun heckvte 
cteropotten, Hesaketvmese ofvn epu "fvcket os. 

12 Monkv este hvmke etehoyvnen naorketvt yvmv 
ekvnvn ecehyen, naorketv etehoyvnen elkvu eceyvtet 
omen, momen momat, omvlkvt naorkakvtet omekv, elkvt 
omvlkvn oh vlakvtet omen, 

13 (Vhakv keckote vteken naorketvt ekvnv ofvn ocvtet 
omekv, momis estvmvn vhakv sekon omat, este naorke 
ohvkerrihocekot os. 

14 Mome estomis, Átvme atat Moses vteken Hesaketv- 
meset Atvme nak kicvte etohwvlvpkat omet naorkvkekate 
tis elkvt ohmekkvtes, Atvmet mv vlvkvranvte vhaket omen. 

15 Momis nakemkv enrahkv sekat naorketv omekot os: 
hvmke en naorketv etehoyvnen sulket pvsatket on omat, 
Hesaketvmese em merkv, momen estemkv merkv ete- 
hoyvne ocat, mv este hvmke Cesvs Klist etehoyanat 
mahvkvu sulken em ohvtvlaket os. 

16 Momen nakemkv hvmke naorkvte omekot os. 
Fvececkvt hvmke oteropotte tates, ohfvececkvn, momis 
nakemkv enrahkv sekat, naorketv sulke omecicen, fvcce. 
ome hueretvn omvtes. 

17 Monkv este hvmke en naorketv eteropotten hvmke 

etehoyvnen elkvt mekkvten oniat; merkv momet fvecetv 
estemkv sulke.en heckvkvte mahvkvu hvmke Cesvs Klist 
etehoyvnen hesaketv ofvn mekkvke tares.) 

18 Monkv hvmke en naorketv eteropotten omvlkv oh- 
fveevke hakvren fvececkvt oh vlakvte etvpomet, hvmke 
em fvecetv eteropotten estemkv enrahkv sekat omvlkvn 
oh vlakvtes, fvece ome hueretvn, hesaketv oren. 

19 Este hvmke vpohicekat omecicen sulket naorkvlke 
hakvkvte etvpomet hvmke vpohicat omecicen sulket 
fvecvke hahoyvret ok. 

20 Momen naorketv sulke hakvren vhakvt eceyvtet os; 
Momis -estvmvn naorketv sulkvten omat, senhoyvnen 
heromkvt sulket omvtes: 

21 Momat elkv oren naorketvt mekkvte etvpomen he- 
romkvt hesaketv yuksv sekat oren, pu Pucase Cesvs 
Klist etehoyvnen, fvccetv. eteropotten mekkvren. 


SETENTVCKE 6. 


Monxv naken makvraneya? Heromkvt sulkvren naor- 
ketv ofvn emomecicvrané haks? 

2 Mohmates; pumet, naorketv ohfveevn pu pvsatkat, 
estomén mv oben ohvtvlaken emomeciceyvr haks 9 

3 Vnveomét Cesvs Klist okfveevn paptiskvkvtet omat 
em elkv ohfvecvn paptiskvkvtet omen kerratskeko bake? 

4 Monkv paptiskv eteropotten elkv ohfveevn mv vpvket 
pvsatkv omén pu herihocét os: Riet Erke en rakke etc- 
ropotten pvsatkvte aenkvpvken akvwvpkvte etvpomen 
pumeu hesaketv mucvse ofvn yvkapeyvren. 

5 Em elkv vhake ofv tohkvlkén pu 'hockvten omat, a 
en kvwvpketv vhakateu ofon matvpomeyvret ok. 

6 Heyvn Kerret, pum este veulat mv vpvkèn svraho- 
hvtes, naorkety em ena yvmahkvren, momat ohvtvlaken 
naorketvn em vtotkékaren. — 

7 Mv elat naorketv ohfveevn pucasseko haket omekv. 

8 Momen Klist vpvken pu pvsvtkèt on omat, vpaket 
hesahokvraneyateu vkvsameyet os: 

9 Klist pvsatkvten a enkvwapkvtet omat hvtvm elekon 
kerrèt; elkvt ohvtvlaken ohfvnkekos. 

10 Elvte tat vhvmkvn naorketv ohfvecvn elvtet, momis 
hesakat tat Hesaketvmese ohfveevn hesaket omekv. 

11 Monkv cemeu matvpomen, Mebenwvn naorketv oh- 
fvecvn pu pvsvtket, momis Cesvs Klist pu Pucase etero- 
potten Hesaketvmese ohfvecvn pu hesahoket os, komet, e 
vkerricvkes. 

19 Monkv naorketvt ee 'na take elat ofvn, em eyackv 
'mvpohiekvn, ohmekikats. 

13 Momet ce "nalvece naorketv es vtotketvn holwvyec- 
kvn em wihkatskvs, momis pvsatkvte aenkvpvken hesa- 
hoke omvket, Hesaketvmesen em e wiket, ce "nalvcce 
fvecetv es vtotketvn Hesaketvmesen em wikvks. 

14 Naorketv ce pucaset omekaret ok: vhakv elecv 
tokon, heromkv elecvn svpaklatsket omekv. 

15 Monkv estome haks? vhakv elecv tokon, heromkv 
elecvn svpakleyat omecicen naorkvraneya? Mohmates. 

16 Estimv em vpohickvn vtotkvlken em e wikatskat, 
mv em vpohicatskat em vtotkvlke, naorketvn elkv ohfve- 
cvn, monkat vpohickvn fvecetv ohfveevt svpaklatskåt. 
kerratskeko haks? 

17 Momis, naorketv em vtotkvlke toyatskvtet, ce feke 
take vten mv mvhakv em etelvekv cem wihokvten em 
vpohicatskvte vrahkvn Hesaketvmeset vkvsvmkekvs. 

18 Monkv naorketv ohfveevn pucasseko hakatskat, 
fvecetv em vtotkvike hakatskvtes. 

19 Ce 'navpeswv yekcekat omecicen este omit opunv- 
yvyet os; ce 'nalvece taken hvsvtketv tokat, momet hol- 
wvyeckv em vtotkvlke holwvyeckvn em wikatskvte etv- 

pomat, hiyomat ce ”nalvecé taken fvccetv em vtotkvlken 
hvsvtketvn em e wikvranatsket omekv. 

20 Naorketv em vtotkvike toyatskof, fvecetv ohfveev 
pucasseko toyatskvtet omekv. 

21 Monkv mv nanvke hiyomé ces vlsatskat ofvn em 
ette estomèn ocatskvt haks? mt nanvke em cyuksvt 
elkvt omekv. 

22 Momis hiyomat naorketv ohfvcev pucasseko momet 
Hesaketvmese em vtotkvlke ce hakvkat, cem etten hvsvt- 
ketvn, momet em eyuksv hesaketv meyuksv sekon ocats- 
ket os. | 

23 Naorketv es em fekotv elkvt omen, Hesaketvmese 
em estemkvt, Cesvs Klist pu Pucase eteropotten, hesaketv 
yuksv sekot omekv. 


SETENTVCKE 7. 


TECAKKVTE toyatskat, (vhakv kerrakan em punayvkit 
okikv,) este hesake vtekan vhakvt ohfvnket omen ker- 
ratskeko haks? 

2 Hokte ehe ocat, e'he hesake vtekan vhakv vevkvyen 
vwvnvket omekv; momis, ehet elen omat, vhakv e'he 
ohfveev ocat enkvpvken enrecopket os. 

3 Monkv ehe hesake emunken hunvnwv etin en liken 
omat, hoktarvn kihocvres; momis ehet elen omat, mv 
vhakv ohfvecvn pucasseko haket os; monkv hunvnwv 
eti én like estomis hoktarv tokot omes. 

4 Monk, tecakkvyvte toyatskat, Klist e "na eteropotten 
Gemen vhakv ohfvecvn ce pvsatkvket os; etvn, mv pvsat- 
Kyte enkvpvkén akvwvpkvten, etelvcevket omatsken, 
Hesaketvmesen etten en heckueceyvren. 

5 Enavpeswv ofvn fulleyof, holwvyeckv vhakv eteho- 
yvne ocakat en nekeyetvt, emette elkv oren heckuecetvn 
pu *nalvece ofvn vtotkakvtet omekv, 

6 Momis hiyomat, mv ofv pu hvlatkat elet omen, 
vhakvn enrecopkeyet os, letv em veulkv ofv tokon, 
puyvfekev em mucvskv ofvn vtotkeyvren. 

7 Monkv naken makvraneya? Vhakvt holwvyeckv te? 
Mohmates. Momis vhakv etehoyvne tokon omat, naor- 
ketvn kerrvkatet os: vhakvt, Vleskahpetskvs, makekaten 
omat, vleskvpkvn kerrvkvnt omekv. 

8 Momis naorketvt, vhakvt omecicen, vleskvpkv omvl- 
kvn ve ofvn vtotkakvtet os. Vhakv sekan naorketvt elet 
omviet ok. 

9 Vhakv sekon hesakvyvte ocet omekv; nromis' vhakvt 
vlakof, naorketvt vhesaken, vnet. elvyvtes. 

10 Momen vhakv hesaketv. ohfveev ocvte elkv eroret 
omen hecvyvtet os. 

11 Naorketvt, vhakvt omecice omecet, v'mvkerret, vha- 
kvn es cv "lecvtet. omekv. 

12 Monkv vhakv hvsvtket omen, nake Hesaketvmeset pu 
kicvte hvsvtket, fvecvt momet heret omekv. 

13 Monkv ve obfveev nake herat elkv hakvte te? 
Mohmates. Momis naorketvt, mv nake herat eteropot 
ten elkvn vc ofvn vtotken, naorketvt omåt heckvren; 
momet naorketv. vhakv eteropotte holwvke here hakvren 
omvies. 

14 Vhakv puyvfekev ohfvecvt omat kerreyet omekv; 
momis vnet enavpeswv toyin naorketv elecvn svlvfket 
hueris. 

15 Mv momecvyat em vkvsvmvkot omekv, Momecares, 
komvyat, mvn momecvkot, naken enhomecvyat myn 
momecvyet omekv. 

16 Monkv, Momecares, komvkan momecin omat, vhakv 
heret omat em vkvsamvyet os. ) 

17 Monkv mucv vtekat men momecat, vne tokon, naor- 
ketv ve ofv likat momecet omes, 

18 Ve ofv, (cv 'navpeswv ofvn okis,) nake here likat 
sekòt omen kerrikv, kometv vc vpaket omis, here mome- 
cetvn esheevkot omekv. 

19 Nake here komvyaten momecvkon, nak holwvke 
komvkan momecvyet ok. y 

20 Momen naken komvkan mómecin omat, ohvtvlaken 
vne tokon, naorketv ve ofv likat mvn momecet os. 

21 Monkv bere vhakvn eshecis, heran momecetvn 
komvyof, holwakat ve vpaket os. 

22 Ofv este vevkvyat Hesaketvmese em vhakvn es ve 
afveket omekv : 

23 Momis cv 'nalvece take ofvn vhakv etv vm vkerriekv 
em vhakv vnrapet, momet naorketv vhakv cv ”nalvcce 
take ofv ocat en svlvfke cv hayen eshecis. 

24 Aeha! hunvnwv estemerkusvyat! heyv elkv em enan 
estimvt vm enrecopvr haks? 

25 Cesvs Klist eteropotten Hesaketvmesen vkvsamis. 
Monkv mehenwvn Hesaketvmese em vhakvn vkerrickvn es 
em vtotkvyet os; momis cv ”navpeswvn naorketv vhakvn. 


SETENTVCKE 8. 


Monkv hiyomat mv Klist Cesvs ofvn fulle, enavpeswv 
vevkvye tokon, puyvfekev vevkvyen fullakat vnrope oh- 
fvececkv en sekot omes. 

2 Cesvs Klist ofv hesaketv em Puyvfekcv em vhakvt 
naorketv elkv tepakat em vhakvn vm enrecopvtet ok. 

9 Hiyomet omekv, vhakv, enavpeswv omecicat yekcekot 
omen, naken momeceko tayan, Hesaketvmeset E'ppuce 
mahusat, riaorketvt omecicen, enavpeswv holwvyece vha- 
ke ofvn vtoten, enavpeswv ofvn naorketvn vnrvpen oh: 
fvececvtes ; 

4 Pume, enavpeswv vevkvye tokon, DN vevkvyen 
fulleyat ofvn vhakv em fvecetv esfvekvren. 

5 Mv enavpeswv vevkvyen fullat nake enavpeswv ohfveev 
ocakan væerricaken, puyvfekev vevkvyen fullat puyvfekev 
enanvken vkerricaket omekv. 

6 Enavpeswv em eyackvt elkvt omen, puyvfekev em 
eyackvt hesaketvt omet, herkvt omekv. 

7 Enavpeswv em eyackvt Hesaketvmese vnrvpkvt omet, 
Hesaketvmese em vhakv elecvn huerekos, momet elecv 
hueretv umeko tayet omekv. 

8 Monkv mv enavpeswv ofvn svpaklat Hesaketvmesen 
afvceciceko tayes. 

9 Momis cemot, enavpeswv ofv tokon, momis Puyvfekcv 
ofrn svpaklatskes, Hesaketvmese em Puyvfekevt ec .ofy 
taken liken omat. Momis este estomis Klist em Puyv- 
fekevn ocekon omat, Klist enake tokot os. 

10 Momen Klist ec ofv taken liken omat, naorketvt 
omecicen ena elet o$; momis fvecetvt omecicen puyv- 
teko: hesaketvt omes. 

li Momis Cesvs pvsatkvte aenkvpvken kvwapvte em 
Puyvfekevt ec ofv taken liken omat, ohvtvlakat mv Klist 
pvsatkvten aenkvpvken kvwapvtet em Puyvfekev ee otv 
take likat eteropotten ce "na elv taken wenahuecvres. 

19 Mönkv, tecakkvyvte toyatskat, enavpeswv vevkvyen 
hesahokvraneyat, enavpeswvt epu 'huericvkekot os. 

18 Enavpeswv vevkvyen hesahokatsken omat, ce pvsat- 
kvken, momis Puyvfekev eteropotten ena em vtotketvn 
ohfvnkatsken omat, hesahokatskvret ok. 

14 Estomomuse Hesaketvmese em Puyvfekevt GE, 
met Hesaketvmese e'ppuce taket omakekv. 

15 Hvtvm ce penkvlvkvre, svlvfketv em puyvfekevn 
cen heckvkekon, momis eenakueckv em Puyvfekev, mv 

etehoyvnen, Apv, Pw'rken makeyat cen heckvkvtet omekv. 
. 16 Puyvfekev mahusat, pam puyvfekev take vpvken, 
Hesaketvmese en hopuetake toyeyat akerret os: 

17 Momen hopuetaket on omat, epucasvke taranat; 
Hesaketvmese enaken epucasvke taranat; momet Klist 
vpvken epucasvke taranat, vpvken pu "stemerkèn- omat, 
vpvken epu 'rakkvke taren. 

18 Estemerketv hiyome ocakat, mv vrakketv ep ofvn 
heckvkvranat setehopayesko etetayet os, komvyet omekv. 

19 Hesaketvmese e'ppuce take heckvke hakvranan nake 
hocackvte en neneheckv yekcat emehaket omekv. 

20 Nakhahoyvte komat tokon, momis mv enhonrkv ofv 
svlvfkuecvtet omecicen, ehvperketv elecvn huerihocvtet 
omekv. 

21 Nakhahoyvte etvwvt vhopvnkv en svlvfketv ossihocet 
omen, Hesaketvmese en hopuetake epucasseko svpvkletv 
vrakkat ofvn svpvklvret ok. 

22 Nakhocackvte omvlkvt hihket, tohkvlken nek" en ` 
nokkat ofvn hiyomat oren nekeyakat kerreyet omekv. 

23 Momen mv tvlkusekon, ohvtvlakat pume mahusat, 
Puyvfekev emette enhvteceskvn pun hecket omat, pume 
mahusat tis, eenakueckvn, mv pu 'na take enrecopkvren 
emehaket ep ofvn hihkeyet os. 

24 Enhonrkv etehoyvnen hesahokeyet omekv: momis 
enhonrkv heckat enhonrkv tokot os; hiyomet omekv, 
estet naken hecen omat, estomaten mvn ennenehece 
emunke bake? 

25 Momis naken hecékat em enhonrén omat, momis- 
kometvn es emehakeyet os. 

26 Matvpomen Puyvfekevt pu yekevkekaten pum vnicet 
os; nake momvre here emekusvpvrancyat kerrekot ome- 
kv, momis Puyvfekev mahusat hihketv onahoyeko tayan 
es pum emekusapet omekv: - 

27 Momen estefeke taken heren hecat Puyvfekev em 
eyackvn kerret os, Hesaketvmese komat vevkvyen eme- 
kusapvlken em emekusapet omekv, 

Muskokee N. T. 28 ` 

28 Momen nanvke omvlkvt, mv Hesaketvmese vnoke- 
cake, eme nak komat vevkvye enhuehkvkvte en herakvre 
tohkvlket em vtotkaket omat, kerrés. 

29 Mv home kerrvtet, E'ppuce vhake vhayvkvren homvn 
mellvtet omekv, tecakkvte sulke vpvke emette enhvteceskv 
hakvren. | 

30 Mv homvn mellvtet, mvu enhuehkvkvtet, mv enhueh- 
kvkvte, men fvecvke omon svpvklecet, momet fvcevke 
omen svpvkleevte mvu vrakkuecvkvtet omekv. 

31 Monkv heyv nanvke ohfvecvn naken makvraneya? 
Hesaketvmeset pum vpvlhvmken Aueren omat, éstimvt 
epu'nrvpe taye haks? 

32 Mv E'ppuce mahusan es? em encakekot, momis 
omvlkeyat epu 'rahkvn wikvtet, estomaten mv vpvken 
nak omvlkvn vkvsamuset pu'mvraneko haks? 

33 Estimvt Hesaketvmese em enhopoyvkvte vnrvpen 
vrvheevkvr haks? — Hesaketvmeset fvcce omén hueri- 
cet 03. 

34 Ohfvccecat estimvt.o haks? Klist elvte tes, momes, 
momet mehenwvn akvwvpkvtes; momen ohvtvlakat He- 
saketvmese am vkvpervn liket, pum emekusapet os. 

35 Estimvt Klist em vnokeckvn pu tekvpicvr haks? 
Estemerkv, monkat feknokketv, monkat asseckv, monkat 
elauko, monkat enatvlketv, monkat penkvlkv ofv hueretv, 
monkat eslaf kv-evpkot omvr haks ? 

36 Hoccat vevkayat, Ece 'rahkvn nette temvpoken 
pu pvsvthoyet omen; yvpefikv pvsvthoyvrane omén ep 
ohvkerrihocet omes. | 

37 Momis heyv nanvke omvlkv ofvn, mv epu "nokecvte 
eteropotten, ohfvnkvlke semuntvlen svpakleyet omes. 

38 Elkv, monkat hesaketv, monkat encelvlke, monkat 
ohmekketv ocakai, monkat yekcetv ocakat, monkat 
panvke hiyome ocakat, monkat nanvke taranat, 

39 Monkat hvlwe, monkat suf ke, monkat nakhocackvte 
etv estomis, Hesaketvmese em vnokeckv, Cesvs Klist pu 
Pucase ofv ocan pu tekvpicetv umeko tayes, komvye 
heret omekv. 


SETENTVCKE 9. 


Kurst ofvn mehenwvn opunayit, laksvkon, vm vkerric- 
kvt, Puyvfekev Veakat ofyn, — 

2 Vn bonne mahe ocet on, feknokketvn cv feke ofv 
ocvye munkvt omat, a vn kerret os. 

3 Vm etecakketvike, enavpeswv. vevkvye cv "nahvm: 
kvlke vrahkvn, Klist vnaremv cv hayvren komvye taye 
omet omekv: | 

4 Met Eslevlket omen; Hesaketvmese eenakuecvkvte, 
momet hvyayvke, momet nak setemfacevte ocakat, mo- 
met vhakv emetv, momet Hesaketvmese em vtotketv, 
momet setemfvecetv ocakàt em ocvket os; 

5 Erkvlke tate enaket on, mv aossen enavpeswv vevkv- 
yen Klist, omvikv ohfvnkat, Hesaketvmese meyuksv-seko 
vrakkuehocet omat vlakviet os. Emen. 

6 Hesaketvmese em opunvkv ehvperkv oinvte omekon ; 
Eslevl en konvpse omvikvt Eslevlket omvkekokv : 

7 Momen Eplehame vhonvpset o estomis, mvt omvlkvn 
en hopuetake tokot os: momis Iseke ofvn cen honvpsen 
hocef kvkvres. 

8 Heyvt omes; enavpeswv en hopuetake tat Hesaketv- 
mese en hopuetake tokot omes; momis setemfvecetv en 
hopuetake en honvpse mvt's komhoyet omes. | 

9 Heyvt setemfvecetv opunvkvt omekv; Heyv oketv 
vevkvyen vlvkares, momen Selet echuswv huavnwvn 
ocvres, 

10 Momen heyv tvlkusekon, momis ohvtvlakat Lepekv 
hunvnwv hvmke, pu'rke Iseke, en nvrkehsof, 

11 (Hopuetakucet hvte heckvkekot, monkat nake here, 
monkat: holwakan momecvkeko emunken, Hesaketvmese 
momvres -komvte, vtotketv omecicat tokon, momis mv 
enhuehkat omecicen enhopoyetv vevkvye huervren ;) 

12 Semveulat semmvnettau em vtotkvres, Hesaketvmeset 
hokten kicvtet omekv. 

18 Cekvpen vnokecit, Esan enhomeevyvtet os, make 
hoccat vevkvyen. 

14 Monkv naken makvraneya?  Fvocetv tokat Hesake- 
tvmese ofv oce te? Mohmates. 

15 Moses em. punayet, Mv em merrvyat em merrares, 
momet mv merkv em. ocvyat merkvn em. ocares, 
makvtet ok. 

16 Mónkv estimvt komat enake tokon, monkat mv letkat 
enake tokon, momis Hesaketvmese este em merrat enake 
les, 

17 Cokat Feleon em punayet, Heyv nake mahusat vrah- 
kvn a ce huericvyvtet omes, vn yekce ec`ofvn hecicit, 
yvmv ekvnv omvikv ofvn cv hocefkvn kerkuehocvren, 
kicet omekv. 

18 Monkv estimvn em merretvn komat em merrei, esti- 
mvn komat wvnhecet omes. 

19 Monkv vm punayet, Monkv estomaten pum mvtte 
omecet punaye munke haks? Naken koman estimvt 
vnrapvtet ome te? cv kicetskvres. 

20 Monkos, hunvnwv toyetskat, momis ceme, Hesake- 
tvmese vnrvpen vyoposketskat, estimv toyetske haks? 
Nake hahoyvtet, mv hayvten em punayet, Estomaten 
hiyomén ev hayetskvt haks? makvre te? 

21 Vrkvshayvt fakke eskvlke hvmke vrkvswv hvmke 
vrakkvren es hayet, etv vrakkekaren es hayetv yekcetvn 
oceko haks? 

29 Hesaketvmeset, en cvpvkke heckuecetvn, momet 

en yekce kerkuecetvn komet, momis-kometv hofunen 
evpvkketv nake-vevnkv sumecvranat es emehakvten 
omat, 

23 Momet merkv nake-vevnkv hvyayvken home emete- 
takueevte ohfvecv em vrakketv en sulke kerkuecvren, 

. 24 Pume tis, mv enhuehkvtet, Cusvlke tylkekon, momis 
Centilvlkeu, pu mehakvien omat, estome te? 

25 Ose hoccat ofv opunaye etvpomet, Este cvnake tokv- 
kekaten este evnaken kicares; momet hokte vnokecke- 
katen vnokeckan kicares. 

26 Momen mome ocvres, estvmv, C'ontakot vm este 
toyatskekos, kicvyvten, mvn Hesaketvmese wenakat en 
hopuetaken kicvkares. 

27 Momen Esivs Eslevl opunvyecet, Eslevl en hopue- 
take em vhonkvtkv uehvtkv oktahv omèt o estomis, 
nveome vhoskat hesahokvres. | 

28 Vtotketvn poyet, fvecetv ofvn kocoknicvret ok, 
momet vtotketv kocoknen Pucaset yvmv ekvnvn oh ha- 
yvret ok, maket huehkvtes. 

29 Momen, Esivs homvn makvte vevkvyen, Sepeorv e 
Pucaset nerkvn pum wikekaten omat, Sotomv omét on, 
Komalv omvken pu hakvnt os. 

30 Monkv naken makvraneya? ` Centilvlket, fvecetvn 
vevkvpeyekatet, fvccetvn epoyvkvtet os, mv fvecetv vkv- 
svmkv etehoyvne ocat. 

31 Momis Eslevl, fvccetv em vhakvn vevkayvtet, fvecetv 
em vhakvn epoyekatet os. 

32 Estoman?  Vkvsvmkv eteropotte tokon, vhakv em 
vtotketv eteropotten kopoyakovtet omekv. Mv evto elen- 
tappueckvn oh elentappakvtet omekv ; 

33 Hoccat vevkvyat, Hecvs, Bien ofvn evto elentappuec- 
kvn, momet evto esemmvttetvn licares, momen estimvt 
myn oh vkvsamat vlsekares. : 

SETENTVCKE 10. 

TECAKKVYVTE toyatskat, Eslevl ohfvccv cv feke em 
eyackvt, momet Hesaketvmesen emekusapvyat heyv tes, 
hesahokvren. 

2 Hesaketvinese ohfvcev vkerrickv yekcen ocakat a en 
kerrakikv, momis kerretv vevkvye tokot os. 

3 Mvt, Hesaketvmese em fvecetvn kerrekot, eme mahu- 
sat em fvccetvn ahuericetvn hopoyet, Hesaketymese em 
fvccetv elecvn svpaklvte sekot omekv. 

4 Vkvsamat. vtekat, Klist vhakv em eyuksvt en hueret 
omekv, fvccetvn. 

5 Moses vhakv em fvecetvn opunvyecet omekv, Mv 
este mv nanvken momecat mv ofvn hesakvres, makat. 

6 Momis fvecetv vkvsvmkv etehoyvne ocat hiyomén 
opunayet os; Estimvt, akvwvpiket hvlwe-tvlofvn eceyvr 
haks? (Klist ashvtvpketvn oket,) ce feke ofvn mahketskvs. 

7 Monkat, Estimvt sufkan vkhvtvpkvr haks? (Klist 
pvsatkvten aenkvpvken akvwvpetvn oket.) 

8 Momis naken make te?  Opunvkvt ece ”wolet, cc | 
cukwv ofvn, momet ce feke ofvn oces; vkvsvmkv opu- 
nvkv erkenakeyat mv tes: 

9 Heyvn makat, Pucase Cesvs ce cukwvn es kerkuecet, 
Hesaketvmeset pvsatkvten aenkvpvken kvwapvtet omat 
ce feken es vkvsametsken omat, ce hesakvres. 

10 Estet fvccetv oren efeken es vkvsamen, kerkueckv 
vhesaketv orat ecukwv eteropotten hayet omekv. 

11 Estimvt mvn oh vkvsamat vlsekares, Cokat maket 
omekv. 

12 Cusvlke Klekvlke tepakat temvraliketv sekot omekv: 
Pucase hvmke omvlkv ohfvnkat ohhuehkakat omvlkv 
ohfyccv nake-ocvt omekv. 

13 Estimvt o estomet; Pucase e hocefkvn oh huehken 
omat, hesakvret ok. 

14 Monk» estimv oh vkvsvmvkekatet estomön oh hueh- 
kykvr haks? momet mv ohfvecv pohvkvte sekan estomén 
oh vkvsvinvkvr bake? momet, erkenvkv sekon, estomèn 
pohvkvr haks ? 

15 Momen vtotvkhoyekon omat, estomen erkenvkhoyvr 
haks? cokat vevkvyat, Mv herkv em opunvkv-herv erke- 
nvkakat, momet nake herake ohfveevn opunvkv éstafvce- 
cicvken esyicat ele take mvtawwvt herakusa ! 

16 Momis opunvkv-herv omvlkvt em vpohicaket omekot 
os.  Pucasé, estimvt pun kerkueckvn vkvsamvt haks? 
Esivs maket omekv. 

17 Monkv vkvsvmkvt pohetv eteropotten vlaken, pohe- 
tvt Hesaketvmese em opurivkv eteropotten vlakét omekv. 
18 Momis pohvkekate te? makis. Mehenwvn momes, 
En hake take yvmv ekvnv omvlkvn hvmecicen, em opu- 
nvkvt ekvnv yuksvlken oricvtet os. 

19 Momis makvyet os, Eslevl kerrekate te?  Enhvte- 
ceskvn, Moses, Este tokvkekan vfekcakhetv oren es co 
'lesecicet, etviwv hacohakan es ce cvpvkhokievkares, 
maket os. 

20 Momis Esivs, fekhvmke mahet, Mv ev hopoyvkeka- 
tet es cv hecaken, mv ve vpohvkekatet em e heckuecvkv- 
yvtes, maket os. 

21 Momis Eslevl em punayet, Nettv temvpoken este 
vpohievkeko, momet pvlken vyoposkakat cv'nken a em 
wiyvkvyvtes, maket os. 


SETENTVOKE 11. 


Monxv makvyet os, Hesaketvmeset em estvlken etvn 
vhepakvt haks? Mohmates. Vneu, Penevmen em vli- 
ketv, Eplehame en honvpse aosse, Eslevlke toyikv. 

2 Hesaketvmeset, em esten, mv homvn kerrvtet, etvn 
vhepakvke sekates. Cokat Elivs ohfvecv nake makan 

kerratskeko haks?  Eslevl vnrvpen Hesaketvmesen em 
punayet hvmmakvtet omat; 

3 Pucasé, cem owalvlken pvsatet, cem alten lekvfle- 
cakvtet os; momet, vntvlkuset ve vhosket omen, vn 
hesaketvn hopoyakes. 

4 Momis Hesaketvmeset em vyoposkat naken make 
bake? Hunvntake cukpe-rakko kolvpake, mv Pevl vhakan 
ehomv etorkowv taken kunhicvkvte sekan e em vcvyecv- 
kvyvtet os. | 

5 Monkv hiyomat tis heromkv em enhopoyetv vevkvyen 
vhoskat ocet os. 

6 Momen heromkv etehoyvnet on omat, ohvtvlaken 
vtotketv etehoyvne tokot os: monkon omat, heromkvt 
ohvtvlaken heromkv tokot os. Momis vtotketv etehoyv- 
nen omat, ohvtvlaken heromkv tokot os; monkon omat, 
vtotketvt ohvtvlaken. vtotketv tokot os. 

7 Monkv estome te? Eslevl naken hopoyvtet epoye- 
kon, momis enhopokvtet epoyet omen, TI hecvkeko 
hakvtes, mucv nettv oren : 

8 (Hoccat vevkayat, Hesaketvmeset nockv em munkvn, 
etarwvn hecvkekaren, ehvekon pohvkekaren emakvtes.) 

9 Momen Tewe, Em ohhompetvt, naksenkvnhetv, mo- 
met nake esepueckv, momet es elentappueckv, momet es 
em feketvt en hakvkekvs: 

10 E turwv taket ohyomuckvkekvs, hecvkekaren, mo- 
men e'ra taken kunkuhievs, estofis, maket os. 

11 Monkv makvyet os, aln elentappakvtet o 
haks?  Mohmates; momis mv pvlatkvte eteropotten 
vhesaketvt Centilvlke em vlakvtet os, QCusviket vfek- 
cakhvke hakvren. 

12 Momét on, em vhopvnketvt yvmv ekvnv en nakockv, 
momet em vhonkvtkv kocuknickvt Centilvlke en nakockv, 
haken omat, en sülketvt mahvkvu myt Aakekare te? 

18 Centilvlke toyatskat, cem punayvkis, Centilvlke em 
vpastel toyikv; vm wiketvn vrakkuecis: 

14 Estome estomis cv 'navpeswv mahusan vfekcakhetv 
oren neke huecit, momet vpvlwvn hesahuecvye taven 
omat. 

15 Pesaketvmeset etva vhepakvtet yvmv ekvnv em 
etenherketv haken omat, evpvyvkat nake tar bats, pvsat- 
kvten a en hesaketv tokon omat ? 

. 16 Momen emette enhvteceskv vcaket on omat, eskvl- 
kateu vcakes; momen yvlonkvt veaken omat, elveceu 
veacvket omekv. | 

17 Momen elvece vnvcomet a kvcekvket omen, ceme, 
olefv semvnole toyetskat, mv mehenwakat vpvken olefv 
en yvlonkv en nehetv tepakan ete'm ocatsken omat, 

18 Elvece vnrvpen ekvsahmetskvs. Momis ekvsamets- 
ken omat, yvlonkvn hvlatetskekon, yvlonkvt ce Avla- 
tet os, 

19 Monkv, Elvecet a kveekvtes, oh rvfkaren, makets- 
kvres. | 

20 Momes; vkvsvmvkekat svralkkvn a kvcekvtes, momen 
vkvsvmkv eteropotten hueretsket os. Vkerrickv hvlha- 
wan ohcetskvs, momis penkvlvs: 

21 Hesaketvmeset elvcce olefv em munkv vevkvye oca- 
kat vevyecvkekaten omat, vketecvs, cemeu ece 'cvyeceko 
witet ok. 

22 Monkv Hesaketvmese en heromkv en yekcetv tepa- 
kan hecvs; mv pvlatkvte ohfvecvt on omat, yekcetvn; 
momis ec ohfvcev heromkvn, mv en heromkv ofvn fek- 
honnetsken omat; monkon omat, cemeu a tvcketskvres. 

23 Momen eme takeu vkvsvmkv toko ofvn fekhonnv- 
keko emunken omat, oh rvfkvkvres; Hesaketvmeset 
hvtvm oh rvfrice tayet omekv. 

24 Momet omen cemet, mv em munkv vevkvye olefy 

semvuolet on, a ce tvcken, nake hocackvte em munkv 
vnrvpen olefv heran oh rvfketskvten omat, heyv, elvece 
mehenwakat, em munkv vevkvye elvecet omakat mahv- 
kvu em olefv mahusan oh rvfkvkar haks? 

25 Tecakkvte toyatskat, Centilvlke etemvpoketv asae- 
huehoceko emunken, vpvlwusen turhecekat Eslevl oh 
cakkvtet os; heyv nake ehkat kerrekot svpaklatskvren 
konivkot os, Pu hoporrenet os, komet, e oh vkerricatske 
witet ok. 

26 Momen momen Eslevl omvlkvt hesakvres, cokat 
vevkvyen; Holwvuke aossicvt, Bien aosiyet, Cekvpe en 
holwvyeckvn em vkueyievres. 

27 Heyvt etemfvecetv em ocvyat omekv, en holwvyeckv 
taken em vkuehuecvyof, makat. 

28 Opunvkv-herv ohfveevt on omat, ece "rahkv taken 
vnrapvlket omakes; momis enhopoyetv ohfveev tat, 
erkvlke vrahkv taken: vnokeckvket omes. 

29 Hesaketvmese en nakemkv enhuehketv tepakat vker- 
rickv-etickv vpvkekot omakekv. 

30 Oketv höyvnakvte ofvn Hesaketvmesen vkvsamats- 
kekis, eme take vkvsvmvkekat eteropotten hiyomat merkv 
cen heckvkvte etvpomen; 

31 Heyvu, hiyomat vkvsvmvkekates, merkv cen heckvte 
eteropotten eme takeu merkv en heckvkvren. 

32 Hesaketvmeset, omvlkvn em merrvkvren, omvlkvn 
vkvsvmvkekat ofvn em vkhottvtet omekv. 

33 Mvtawwvt Hesaketvmese en hoporrenkv en nakker- 
retv hokkolvt sufket omeko haks! Em ohfvececkv ofv 
kerrésko tayen, Gm vyetvu eshecesko tayuset os! 

34 Momèt omekv, estimvt Hesaketvmese em vkerrickvn 
keet haks? monkat estimvt etempunayvt omvt haks? 

35 Monkat estimvt homvn ehmen, pvlken em fehokvr 


haks? 

36 Nanvke omvikvt eme avtet, eme eteropottet, eme em 
ocvket omekv; vrakketv em ocekvs, emeyuksv sekon. 
Emen. 


SETENTVCKE 12. 


Monxv, tecakkvte toyatskat, Hesaketvmese em merkv 
take vevkvyen, ce'na take nake ematske wenake, hvsvtke 
momet Hesaketvmese afvcecican ematskvren ce'nkusapv- 
kvyet os; mvt nake momatskvre tetayet ok. 

2 Momen yvniv ekvnvn vhahyatskvs, momis cem vker- 
rickv ohmuevseckv eteropotten mvrahkvke hakvkes, 
Hesaketvmese nakkomat here momet afvcecice momet 
temvpokan eskerratskvren. 

3 Heromkv vn heckvte eteropotten este ete 'pakvkat 
vtekat em “punayit heyvn makvyet omekv; Momvre 
tetaye senhoyvnen e oh vkerricekot, momis mahlvpvtken 
e oh vkerricvs, Hesaketvmese -este vtekaten vkvsvmkv 
svkerkan emvte vevkvyen. 

4 Ena hvmkat enalvece sulken océt, momen enalvcce 
omvlkv em vtotketv hvmkuset omekon 7 

5 Mv etvpomen, pume, sulke toyeyat, Klist ofv ena 
hvmket omet, omvlkeyat etelvevke toyekv. 

6 Monkv nanvke Mesaketvmeset pu'mvte, heromkv 
pu'mvte vevkvye temvrahrvken océn, owaletvt on omat, 
vkvsvmkv svkerkat vevkvyen owalvkeres ; 

7 Monkat vtotketvt, vtotketvn vfostvkeres ; monkat mv 
mvbayat mvhayetvn ; 

8 Monkat estemvcahnat, emvcahnetvn; estit nake este- 
mat mehenwetv ofvn momecekvs ; emwiketv huerat vfek- 
cakhetvn es vfvstekvs ; merkvn heckuccat afveketvn es 
em merrekvs. 

9 Vnokeckv vhayetv vpvkekan Se 8% Holwakat en 
hömecet, heran hvivtvks. 

10 Tecakkvte em vnokeckvn “setenokecusykes, vrak-. 
kueckv ofvn e oh vkerricetskat senhoyvnen es? vrakkue- 
cet. 

11 Vtotketv ofv enhorrvkekot; vkerrickv ofv vfekcak- 
het; Pucasen em vtotket ; 

19 Enhonrkv ofvn afvckot; estemerketv ofvn momisko- 
met; mekusvpky ofv emomecicet emunket ; 

13 Vkvsamvlke nako enkusvpketvn vfastet; etenhe: 
romkvn vevkvpeyet ; 

14 Mv ece'ssecakan heren opunvyecvkes; heren opu- 
nvyecet, ohtvhihkatskvs. 

15 Afvckakan vpvken afvcket, hvlihhokan vpvkeu 
hvkihkvkes. 

16 Vkerrickv livmkusen ete'm ocvkes. Nake hvlhawan 
stoskomekot, este kvnevpakan etenheromvkes. Hopor- 
renvke toyes, komet, e ohvkerrihcatskvs. 

17 Holwakan holwakan estimvn pvlken ehmatskvs. 
Este omvlkv ehomvn fvecen naken epoyvkes. 

18 Mome tayen omat, umatske tåye vevkayat, este 
omvlkv vpvken herketv ofvn fullvkes. 

19 Vnokeckatskat, e ohfveevn . pvlehcatskvs, momis 
evpvkketvn em etektvneevkes. Empvlecetv cvnaket's; 
vnet fekares, Pucaset maket os, make cokat vevkvyen. 

20 Monkv cen horret elvwet on omat, hompicvs; 
ewvnhken omat, eskuecvs; hiyomecetskat torawv vhetho- 
ken e'kvn em oh vpoyetskvres. 

21 Nake holwakat ce muntvlekon, nake' heran nake 
holwakan es ohfvukvs. 


SETENTVCKE 13. 
Estem Puyvfekev:vtekat yekcetv ohfvnkakat elecvn 
huerekvs. Yekcetv Hesaketvmese àvtekat sekot omekv ; 
yekcetv ocakat Hesaketvmeset mellvtet omekv. 

2 Monkv mv yekcetv vnrapat nake Hesaketvmese mel- 
lvten vnrapet os; momen mv vnrvpakat ohfvcceckvn e en 
heckuecvkvres. 

3 Ohfvnkvlket vtotketv herakat tokon, holwvhokan 
vpenkvlecet onkv. Monkv yekcetv em penkvletvn ce 
E haks? nake heran momecetsken, mvt vkvsvmkvn 
ce'mvres; . 

4 Hesaketvmese em vtotkvt omekv, es cen hervren. 
Momis nake holwakan momecetsken omat, penkvlvs; 
eslafkv-cvpkon ehvperkvn hvlvtekot omekv; Hesaketv- 
mese em vtotkv estemerrievt holwvke momecan evpvk- 
ketvn ohvlvkuecvranat hueret omekv. 

5 Monkv vpohicvket svpvklvranatsket omes, cvpvkkétv 
vrahkv tvlkekon, momis eohvkerriekvu vrahkvn. 

6 Momen ohvpakat kiyomèt omekv; heyv vrahkvn 
ekv-feketvn fekatsket os, mvt, heyv nake mahusat vfv- 
stake emunkvt, Hesaketvmese em vtotkvlket omakekv. 

7 Monkv nake vhuericakat omvlkvn vhuerakan em fe- 
kvkes, nake-oh-feketv vhuericakat nake-oh-feketvn; ekv- 
feketv vhuericakat ekv-feketvn em feket, em penkvlvranan 
em penkalet, vrakkuehocvranan vrakkuecet. 

8 Este estomis, etenokeckv tvlken ece ”huericen, pake 
etvn ece 'huerihcats; mv este etvn vnokecat vhakvn 
esfrcecvtet omekv. 

9 Heyvt, Hoktahretskvs, Elehcetskvs, Horkohpetskvs, 
Fvecekon akeriyetskvs, Vleskahpetskvs, momen vhakv 
etv ocen omat, heyv opunvkv ofv etohkvlken ocet omekv, 
E vnokecetskat etvpomen cem vwolicvn vnokecvs. | 

10 Vnokeckvt em vwolievn holwakan em vtotkekot os ; 
monkv vnokeckvt vhakv esfveeckvt omes. 

11 Momen heyvn, oketvn kerret, nocvte ahonecetv 
hvse-vkerkv momvre heret omen kerret ; hiyomat pum 
vhesaketvt vkvsameyvten sem ywolet omekv. 

12 Neret hoyvnvranuses; nettvt vwolices; moukv yo- 
mücke em vtotketvn vpvlatet, hvyayvke setepokvn 
vecvkeres. 

13 Nettv ofv omèn, fvecen yvkvpvkeres; eshvyvtketv 
hackv tepakat ofv tokon, hoktarkv nake yvmahkueckv 
tepakat tokon, etepokv vleskvpkv tepakat ofv tokon; ` ` 

14 Momis Pucase Klist Cesvn vecvkes, momet enav- 
peswv em eyackvn em ehopahkatskvs. 


SETENTVCKE 14., 


Vxvsvukv ofv yekeekan evpvyvkes, momis punvkv 
setenrvpkv kerkvkekan ascehuecekot. 

2 Hvmket, Nake omvlken hompvye taves, komet vkv- 
samen, etv, yekcekat, nakvhockucen hompet omekv. 

3 Hompat hompekan enhomehcats; momen hompe- 
kat hompaten ohfveceheats; Hesaketvmeset evpayvtet 
omekv. | 

4 Cemet, este etv em vtotkvn ohfvccecetskat, estimv 
toyetske haks? E pucase mahusat ohfvcevn hueret 
monkat latket os; momet huervres; Hesaketvmeset 
huerice tayet omekv. 

5 Hvmket nette hvmken nèttv etv senhoyvnen vkerricet 
os; hvmkat netty omvlkvn temomvikusen vkerricet os. 
Este vtekat em vkerrickv mahusat ofyn esfvcken vkvsv- 
mekvs. 

6 Nettv vrakkuecat Pucase ohívecvn vrakkuecet os; 
momen nettv vrakkuecekat Pucase ohfvcevn vrakkuece- 
kot os. “Hompat Pucase ohfvecvn hompet os, Hesaketv- 
mesen vrakkuecet omekv; momen hompekat Pucase 
ohfvcevn omes, hompekat, momet Hesaketvmesen vrak- 
kuecet os. 

7 Epu ”pakat hvmkusis e vrahkusen wenaket omekon, 
nvpvt e vrahkusen elekot os, 

8 Wenahokén omat, Pucase ohfvecvn wenahokeyet os, 
monkat pvsatkén omat, Pucase ohfvcevn pvsatkeyet 
omekv; monkv wenahoket, monkat pvsatkeye estomis, 
Pucase enake toyés. 

9 Heyv vrahkvn Klist elvtet, akvwvpiket, hvtvm hesa- 
kvtes, pvsatkvte hesahokat esyomat e Puease hakvren. 

10 Momis estomaten tecakketskan ohfvececetske haks ? 
monkat estomaten tecakketskan ehvperkuecetske haks? 
omvlkeyat Klist em fvececkv ohliketv ehomvn svpvklv- 
raneyet omekv. 

11 Hesakvyat etvpomen, etorkowv omvlkvt ev homvn 
pekohlen, etulaswv omvlkvt Hesaketvmese ehomvn oh- 
kerkuecvres, Pucaset maket os, make hoccet omekv. 

12 Monkv omvlkeyatet Hesaketvmese ehomvn e ohker- 
kuecvraneyet os. 

. 13 Monkv ohvtvlaken etohfvccecet ohmeyates; momis 
heyv min fvececet, este estomet elentappueckv, monkat 
naorkepueckvn etecakkan ehomvn liheats. 

14 Klist Cesvs ofvn heyvn kerrit, komvye heret omes; 
eme ofvt on omat nake hvsvtkekat sekot os; momis 
nake, Hvsvtkeks, komat ehomvn hvsvtkekat tes. 

15 Momis cen hompetvt tecakketskan e feken en nok- 
kicen omat, hiyomat vnokeckv vevkvyen aretskekot os. 
Mv Klist em elvten cen hompetvn es sumeciheetskvs. 

16 Monkv cen heretvn hoiwvken opunvyehohcats ; 

17 Hesaketvmese em ohmekketvt hompetv esketv tepa- 
kat tokon, momis fvecetvt, herkvt, afvcketv Puyvfekcv 
Vcakat ofv ocat esyomat omes. 

18 Mv heyv nanvke ofvn Pucase em vtotkat, Hesaketv- 
mesen afvcecicet, esteu afvcecicet omes. 

19 Monkv berkv enanvken vevævpeyet, nake etemvnickv 
ocakan vevkvpeyvkeres. 

20 Hompetv vrahkvn Hesaketvmese em  vtotketvn 

hopahnetskvs.  Mehenwvn nanvke omvlkvt hvsvthvket 
omis, mv este mv omecicen elentappet hompat, mvt eme 
ohfyeevn holwvket omes. 

21 Vpeswvn hompekot, monkat pvrko-opuswvn eskekot, 
monkat nake estomis mv omecicen tecakketskat elentap- 
pet, monkat naorket, monkat en yekcen es en sumke 
tayan kompetan heres. 

29 Vkvsvmkvn ocetske haks? Hesaketvmese ehomvn 
e ofyn ocvs, Mv este nake em etektvnécat ofvn e ohfve- 
cecekat afveket omes. 

23 Momen mv en kerkekat hompen omat, ohfvecehocet 
o8, vkvsvmkvn es hompekot omekv; nake vkvsvmkvn 
avtekat holwvyeckvt omekv. 


SETENTVCKE 15. 


Monkv pume, yekeakeyat, e afvcecicókot, yekcvkekat 
en yekce sekan kvwvpvraneyet os. 
2 Pum vwolicvn en hervren nake vnickv ofvn omvlkeyat 
afvcecicvkeres. 

3 Klist tis e afvcecicekatet ok; momis, Ce tvklecakat 
en tvklecky take ve oh latkvtes, make hoccat vevkvyen. 

4 Nanvke estomis homvn cokakat, pu mvhayat coyvk- 
hoyvtet ok; cokat momis-kometv emahlvpvtketv tepake 
omecicat eteropotten enhonrkvn oceyvren. 

5 Momen momis-kometv emahlvpvtketv tepakat en 
Hesaketvmeset, Klist Cesvs vevkvyen vkerrickv hvm- 
kusen ete'm ocatskvren ce'mvkate! 

6 Momat vkerrickv hvmkusen, ecukwvu hvmkusen 
Hesaketvmese, mv pu Pucase Cesvs Klist Erken es 
vrakkuecatskvren. 

7 Monkv Klist Hesaketvmese em vrakketv vrahkvn epu 
yvpayvie etvpomen ete yvpvyvkes. 

8 Monky Klist, erkvlke nake etemfvecakvte yekevkue- 

cvren, momet Centilvlket Hesaketvmesen, em merkv 
vrahkvn vrakkuecvkvren, Hesaketvmese em mehenwetv 
vrahkvn svkvmsiskv vtotkvt omvtes, makvyet os; 

9 Heyv omecicen Centilvlke vpvken ec ohkerkuecares, 
momet ce hocefkvn vyvhikares; make cokat vevkvyen. 

10 Momen. hvtvm, Centilvlke toyatskat, em estvike 
vpvken afvekvks, maket os. 

11 Momen hvtvm, Hesaketvmesen vkvsvmvkes, Centi- 
lvlke omvlkatskat, momen, este omvlkatskat, men vrak- 
kuecvkes. 

12 Momen Esivs hvivm makèt os, Cvse en yvlonkvt 
ocvres, momet mv Centilvlke ohmekketvn akvwvpkv- 
ranat; mv ofvn Centilvlket enhonrvkvres. 

18 Momen enhonrkv en Hesaketvmeset vkvsvmkv ofvn 
afveketv herkv tepakat omvlkvn es ce fvcecokvs; Puyv- 
fekev Veakat en yekcetv.eteropotten enhonrkv esfvcken 
ocatskvren. | 

14 Momen, tecakkvyvte toyatskat, vne mahusat, ec 
ohfvecy taken heyvn komvye heres; ceme takeu heretv 
es fvckét omet, kerretv omvlkv es fvcket, momet etem 
vcahnatske taye svpaklatsket os. - 

15 Mome estomis, tecakkvyvte toyatskat, ece 'kerri- 
cepuecit, heromky Hesaketvmese a'mvtet omecicen, fek- 
hvmketv ohvtvlaken kvpvkusen es cen hoccihevkis. 

16 CentilvIke ohfvcev, Hesaketvmese em opunvkv-hervn 
es vtotket, Cesvs Klist em vtotkv taren, Centilvlke nake 
Hesaketvmése em wihokvtet, Puyvfekev Veakat eteropot- 
ten vcake haket, afvcecicet omvren. 

17 Monkv Cesvs Klist eteropotten naken es ekvsvmvye 
tayat ocvyet os, mv nanvke Hesaketvmese ohfvcev ocakat . 
ofvn. 

18 Nanvke etvn opunvyecetv fekhvinkvkot, mv nanvke 
Klist, Centilvlke vpohicvke hayvret, opunvkv vtotketv 

tepakat etehoyvnen nakeskerkv, nakestomahake esyome 
yekcakat eteropotten, Hesaketvmese em Puyvfekev en 
yekce eteropotten, ev tehoyvnen momecate tvikusen 
opunvyecetv fekhumkaret ok; 

19 Momat Celuslvme aat sellos afolotken Elelekvn 
oren Klist em opunvkv-hervn esfveken erkenakvyvtet os. 

20 Momes, hiyomen opunvkv-heryn erkenvketvn vcev]l- 
lvyvtet omes; Klist hocefhoyekan erkenakvyvtes, este 
eti em enlikvn cukon oh hayvkaret : 

21 Momis cokat vevkvyen, Mv ehomvn hocefhoyekat, 
hecvkvres, momen pohvkekatet kerrvkvres. 

22 Momen heyv omecicen cem vlvketv.taken komoyis, 
tayen v'mvnvttehocet omvnks. 

28 Momis hiyomat estvmv erkenakvye tayan ohvtvlaken 
ocvkokv, momet ohrolope sulken cem vlvketv taken cv 
yace heret omvtet ok, 

24 Estofvn Spene ekvnvn ayin omat, cem vlvkvkares ; 
ayvyof ce hecvkares, komit, momet, Men vyaren vm 
vnicvkvres, ce komit, enhonrkvn ocvyet omekv; mon 
rorvyat enhomvn ce hecvkvyat estonkon cv mahlvpatken 
omat. 

25 Momis hiyomat, emekusapvlken heromkvn es em 
vfystvkaret, Celuslvmen ayis. 

26 Mv Masetonev Ekiv tepakan vpokat mv ehe 
estemerrvke Celuslvme vpokan heromkv vnvcomen em 
vtotvketvn es afvckvket omvnkekv. 

27 Mehenwvn mvn es afvckvket omes; momen eme 
taken vhuerievket omes. Mv nake puyvfekev ohfvcev 
ocakat enaken Centilvlket etencawvlke hakvten omat, 
mvu nake enavpeswv ohfvecv ocakan es afvstvkvre nake 
momècvkvranat tes. 

28 Monkv heyvn momecit, heyv emetten heren em 
wikakvyof, Spenen eceyvranit ye cen hoyvnvkares. 

29 Momet cem vlakvkvyof, Klist em opunvkv-herv em 
merkv em fvcketv ofvn vlvkvranvyan kerris. 

30 Momen, tecakkvyvte toyatskat, vm emekusapatskat 
ve vpaket veevllatskvren pu Pucase Cesvs Klist vrahkvn, 
momet Puyvfekev em vnokeckv vevkvyen ce'nkusa- 
pvkis ; 

31 Vkvsvmvkekat Cutev ofv vpokan enkvpvken ev 
huerihocen, vtotketv Celuslvmen vfastvranvyat emekusa- 
pvlket es afvckvke taren ; 

32 Hesaketvmese komat eteropotten, afveketv ofyn cem 
vlakit, centake vne esyomeyan pu yekevkehakvren. 

33 Monkv herkv en Hesaketvmeset omvlkatskan ece 
'pakvkekvs. Emen, 

Fere tecakkeyvte, mekusvpkv-cuko Senklevn ocat em 
vtotkvn beren cem opunvyecvkis ; 

2 Momat mekusapvlket momvkvre here omet, Pucase 
ofvn evpayet, nakvfvstetv estomis mv ohfveev em vni- 
catskvre enkusapkat ofyn em vnicatskvres; este sulken 
em vnicet, vneu vm vnievtet ok. 

9 Pvselv Akwelv tepake Klist Cesvs ofv vtotkvlke vin 
etohkvlketv ; 

4 Vn hesaketv vrahkvn e'nokwv take mahusan wvke- 
cakvten vsekvkvtevs; mvn vne tvlkekon, momis Centi- 
lvlke em mekusvpkv-euko omvlkvt vkvsvmvket os. 

5 Momet mekusvpkv-cuko viehkvike en cuko take vpo- 
kan vsekvkvtevs, Epenetvs vm vnokeckuse, Klist ofv 
Ekiv emette enhvteceskvn vsekvkvtevs. 

6 Mele, tayen pum vtotkvten, vsekvkvtevs. 

7 Antlonekvs Cunev tepake, vn nakvike, svlvfkvlke 
vm etohkvlketv, mv .vpastelvlke vpvken este pohkvke, 
cv homv Klist ofvt omakvten vsekvkvtevs. 

8 Amplevs, Pucase ofv vm vnokeckan vsekvkvtevs. 

9 Vpene, Klist ofv pum vnicv, Stekes vm vnokeckat 
tepakan vsekvkvtevs. 

10 Epeles, Klist ofvn eskerhoyvten vsekvkvtevs; Ales- 
tapulvs en euko-viehkvlken vsekvkvtevs. 

11 Vn nake Helotevn vsekvkvtevs. Pucasé. ofvn svpa- 
kle Nasesv en cuko-vtehkvlken vsekvkvtevs. 

12 Tlifenv Tlifosv tepake, Pucase ofv vtotkakan vsekv- 
kvtevs. Pvses vnokecke, hokte Pucase ofvn tayen vtot- 
kvten vsekvkvtevs. 

13 Lufvs, Pucase ofvn enhopokat, momen vne tepakeyat 
mieken vsekvkvtevs. 

14 Esenkletvs, Flekvn, Hvmas, Petlopvs, Hvmes, tecak- 
ketvlke vpvkakat esyoman vsekvkvtevs, 

15 Filalokvs, Culev tepake, Nelevs e'wvnwv tepake, 
momet Olempvs, momet mekusapvlke vpvkakat omvlkvn 
vsekvkvtcevs. 

16 Afvnketv vcakan es ete "sekvkvtevs. Klist em me- 
kusvpkv-cukot ece ”sekakvket os. 

17 Momen, tecakkvyvte toyatskat, mvhakv kerratskvte 
vnrvpen fullet, etekvpvketv elentappetv esyoman omeci- 
cakan vketecet, em e fulecatskvren ce'nkusapvkis, 

18 Mv omakat, pu Pucase Cesvs Klist tokon, e'nvrke 
taken em vtotkaket, opunvkv herakan, momet opunvkv 
yvinvskvken este nakkerrvkekat e'feke taken es ehosvkue- 
caket omekv. 

19 Cem vpohickv take ohonvkv este omvlkvn em vlakv- 
tet omekv. Monkv ece "rahkv taken vc afvekes; mome 
estòmis nake herat ohfvcevn hoporrenvket, momis nake 
holwakat ohfveevn nakkerrvkekot omatskoren cv yacet os. 

20 Momen herkv en Hesaketvmeset ce'le take elecvn 
lypken Setvnen tonufvres. Pu Pucase Cesvs Klist en 
heromkvt ece "pakvkekvs, Emen, 

21 Temorevs vtotkv vm etohkviketv, momen vn nakvlke 
Lusevs, Cesvne, Sosepetv esyomat ece 'sekakes. 

22 Vne. Tvsevs, heyv.cokv hoccicvt, Pucase ofvn ece 
'sekvkis. 

23 Kivs vm evpayvt, momet mekusvpkv-cuko omvlkv 
em evpayvt ece "sekvkes. Elastvs tvlofv vfastvt, momet 
Kwatvs tecakkvte hvmket ece ”sekakes. 

24 Pu Pucase Cesvs Klist en heromkvt omvlkatskan 
ece ”pakvkekvs. Emen. 

25 Monkv vm 'opunvkv-herv Cesvs Klist 'sem erke- 
nvketv tepakat vovkvyen, mv nake ehkat yvmv ekvnv 
vliceckv vteke ohrvnkvie, 

26 Momis hiyomat hecke haket, owalvlke en  Cokat 
etehoyvnen, momet Hesaketvmese meyuksv seko likat 
kievte vevkvyen, vkvsvmkv vpohickv vrahkvn etvlwvvlke 
omvlkv en kerkuehocvte, mv vevkvyen, yekcen svpaklats- 
kvre ce yekevkuece taye yekcétv ocat: 

27 Hesaketvmese, mv tvlkuse hoporrenat, Cesvs Klist 
eteropotten meyuksv sekon vrakkuehocekvs. Emen, 


* 

KVLENRVLKEN OHTOTVTE. 

Par, Hesaketvmese komat vevkvyen, Cesvs Klist em 
vpastel hakare v'nhuehkvte, joo Sosrenes tepa- 
keyat, 

2 Mekusvpkv-cuko Kvlenrvn ocat, mv Cesvs Klist ofv 
veaevke hakvte, mekusapvlke Aakvre enhuehkvkhoyvte, 
mv estvmv estomis pu Pucase Cesvs Klist e hocefkv 
ohhuehkakat, mvt entake esyomeyat pu Pucaset ok, es 
omvlkvn oh "totakeyet os : 

3 Heromkv momet herkv Hesaketvmese Pu'rke momet 
Pucase Cesvs Klist aenkvpvket ece "pakvkekvs. 

4 Ece ”rahkv take, mv heromkv Cesvs Klist ce'mvkvte 
vrahkvh, estofis vn Hesaketvmesen vrakkuecis ; 

5 Opunvkv omvlkv momet nakkerretv omvlkv ofvn 
nakeocvlken Cesvs ce hayen, momet nake vtekat ofvn; 

6 Cesvs Klist ohkerkueckvt ec ofv take yekcihocat 
etvpomen ; 

7 Momat, pu Pucase Cesvs Klist em vlvketv meha- 
katskat, nakemkv hvmkusis ofv yupvklvtkatskekos : 

8 Momen mvu meyuksv oren ce yekevkuecvres, pu 
Puease Cesvs Klist en nettv omof em mvttvkekot fullats- 
kvren. 

9 Hesaketvmesé mehenwet omes, mvt E'ppuce Cesvs 
Klist pu Pucase em etohkviketv toyatskoren ce'nhuehkv- 
kvtet os, 

10 Momen, tecakkvte toyatskat, hvmkusen opunaho- 
yatsken, tekvpvketv cem ofv take sekaren, momis, vker- 
rickv hvmkuse, fvececkvn  hvmkuse ofvn etelvevke 
herakatskvren, pu Pucase Ceavs - Klist e hocefkv .ofvn 
ce'nkusapvkis. 

11 Tecakkvyvte toyatskat, Etenrvpkv em etenrvwv 
taken ocaket os, maket ec ohfvecv taken Kloe en cuko- 
viekkviket vn kerkuecakvtet omekv. : 

19 Momen heyvn makvyet os, Ece 'pakvkat Avmket, 
Pal enake toyis, maken; hvmkat, Vpalvs enake toyis; 
momen Avmåæal, Vne Sefvs enake toyis; momen Aua bot, 
Klist enake toyis ; makake vilket omatskes. 

13 Klist tekvpvke te? Pal ece "rakkv. taken etohwek- 
lepkvn svrahkvte te? monkat Pal e hocefkv ofvn ce pap- 
tishoyvkvte te? 

14 Klespvs Kivs tepakat tokat hvmkusatskis paptisv- 
katet omekv, Hesaketvmesen vrakkuecis: 

15 E hocefkv ofvn paptisvtes, estimvt cv kicekaren. 

16 Momen Stefenvs en euko-vtehkvlke, mvu paptisv- 
yvtes;: vpvlwv ohfveevn ety hvmkusis paptisvyvten omat, 
kerrvkot os. 

17 Paptisare tokon, opunvkv-hervn erkenvkaren Klist 
ve vtotvtet omekv;' opunvkv en. hoporrenkv :ofv: tokon, 
Klist em etohweklepkv ehvperke hake witet ok”. 

18 Etohweklepkv ohonvkv estemerkvkvranan hacoha- 
ketvt omet, momis pume hesahokeyan Hesaketvmese en 
yekcet omekv. 

19 Mv hoporrenat en hoporrenkvn sumecicit, nakkerra- 
kat em vkerrickvn ehvperkuecares, make coket omekv. 

20 Hoporrenat ta? cokv-hayv ta? yvmv ekvnv opu- 
nvkv-setenrapv ta? Hesaketvmeset. yvmv ekvnv hopor- 
renkvn haco-haketvn hayekvt bake? 5 

21 Hesaketvmese en hoporrenkv vevkvyen yvmv ekvnvt 

hoporrenkv etéropotten Hesaketvmesen kerrekat en- 
yupyn erkenvketv en hacohaketv eteropotten vkvsvma: 
kan hesahuecetvt Hesaketvmesen afvcecicvtet omeky. 

22 Cusvlket nakeskerkvn vpohaken, Klekvlket hopor- 
renkvn hopoyaket omekv. - 

23 Momis Klist etohweklepkv svrahkvte, Cusvlken se- 
lentappueckvn, momet Klekvlken hacohaketvn ; 

24 Momis mv enhuehhokvten, Cusvlke Klekvlke esyo- 
man, Klist, Hesaketvmese en yekcen, momet Hesake- 
tvmese en hoporrenkvn "sem erkenakeyet os. 

25 Hesaketvmese en bacohaketv este 'sen hoporrenet 
omen; Hesaketvmese en yekcetv tokat este "sen yekcet 
omekv. 

26 Tecakkvte toyatskat, ce'nhuehhokan hecatsket ome- 
kv, enhuekhokat enavpeswv vevkvye hoporrenakat, monkat 
yekcakat, monkat. vrakkuekocat sulkekot omat hecatskes : 
27 Momis Hesaketvmeset hoporrenakan es vlsvkueckvn, 
yvmv. ekvnv nake hoporrenvkekan, momet yekcakan es 
visvkueckvn yvmv ekvnv nake yekevkekan enhopoyvtet ; 
28 Momet yvmv ekvnv enanvke vrakkuehocekan, mo. 
met enhomeckakan ; momet nanvke sekan- nake ocakan 
es sumecickvn, Hesaketvmeset enhopoyvtes ; 

29 Enavpeswv hvmkusis ehomvn ekvsvmekaren. 

30 Momis mv awet omatskes, Klist Cesvs ofvn, mvn 
Hesaketvmeset. hoporrenkvn, momet fvecetvn, momet 
hvsvtketvn, momet pvlke-neskyn pun. hayvtet os. 

31 Momat, cokat vevkvyen, Estit ekvsamat Hesake- 
tvmese ofvn ekvsvmekvs. 

Momen, tecakkvte toyatskat, Hesaketvmese en kerkuec- 
kvn cem onayit, cem vlakvkvyof, opunvkv monkat 
hoporrenkv en beleen es cem vivkvkates. 

2 Eoo ”pakvkvyat nake etvn kerrvkon, Cesvs Klist moi 
met etohweklepkv svrahkvte tvlkusen kerretvn komit 
fvececvyvtet omekv. 

3 Momet vn yekce sekon, penkvlkv ofvn, momet feke- 
ketv rakke ofvn ece ”pakvkvyvtes. 

4 Momen vm opunvkv erkenvketv tepakat este en ho- 
porrenkv em opunvkv eslopicakusat ofv tokon, Puyv- 
fekev yekcetv tepakat eskerkv vpvket omotes : 

5 Momat cem vkvsvmkvt, este en hoporrenkv ofv tokon 
momis Hesaketvmese en yekcetv ofvn huervren. 

6 Momis temvpokakat vpvken hoporrenkvn opunayeyet 
os; momis yvmv ekvnv, monkat em mekkvike en ho- 
porrenkv, mv sumkat, tokon : 

7. Momis nake ehke, ohrvnkvte ofvn Hesaketvmese en 
hoporrenkv, mv pum vrakketv vrahkvn, Hesaketvmese 
ekvnv seko emunkof mellvten es opunahoyeyet os. 

8 Mvn yvmv ekvnv mekkvlke hvmkusis kerrekates, 
kerrakvten omat, rakketv e Pucasen elecvkekvnt omekv. 

9 Momis cokat vevkvyat, Hesaketvméset vnokecakat 
nanvke emetaknecvkvtet, eturwvt hecekon, ehvekot po- 
hekon, est" e'feken esceyekatet os. 

10 Momis Hesaketvmeset, em Puyvfekev eteropotten, 
mon pum enramvtet os; Puyvfekevt nanvke omvlkvn, 
Hesaketvmese enake ehkakat tis, vketecet omekv. 

11 Hiyomet omekv, estimvt nako este ofv ocakan kerre 
te, mv puyvfekev eme vpikat erret omekon omat? 
matvpomen estimvt Hesaketvmese enanvken kerrekon, 
Hesaketvmese em Puyvfekev tvlkuset kerret os. 

12 Momen yvmv ekvnv em puyvfekev tokon, mv Puyv- 
fekev Hesaketvmese atan eenakueceyvtet os; momat mv 
nanvke Hesaketvmeset enrahkv sekon pu'myten ker- 
reyvres. 

13 Opunvkv este en hoporrenkvt este mvhayat. ofv 

tokon, momis mv opunvkv Puyvfekev Vcakat pu mvha- 
yat ofrn mv nanvken opunayet, puyvfekev enanvke oca- 
kat puyvfekev enanvken ”setehopayös. 

14 Momis estet em munkv vevkvye huerat Hesake: 
tvmese em Puyvfekev enanvken eenakuecekot.os; haco- 
haketvt omake "sem momet omekv ; momet kerreko tayet 
os, puyvfekev eteropotten kerhohoyet omekv. 

15 Momis mv puyvfekev vevkvye arat nake omvlkvn 
ohfvececet omis, este estomet emen ohfvececekot os. 

16 Momen estimvt Pucase em vkerrickvn kerrvt haks, 
mvhayvret? Momis pumet Klist em vkerrickvn oceyet os. 


SETENTVCKE 3. 


Moman, tecakkvte toyatskat, puyvfekev vevkvye fullat 
ec omecvkvko tayet, momis enavpeswv vevkvye fulle, 
Klist. Cesvs ofv hopuetakuce ec omecet cem punayvkv- 
y vtes. 

2 Vpeswv tokon epesen es ce hompvkuecvyvtes; hi- 
yome oren kvwvpatskeko tayvtet ok, momet hiyomat 
kvwvpetv umatskeko tayet omekv. 

3 Enavpeswv vevkvyen fullatske emunkekv; hiyomet 
omekv, vleskvpkv, vnrvpkv, etepvketv esyomat ece ”pa- 
kvke ocet omen, enavpeswv vevkvyen fullet, este fulle 
omet fullatskeko haks? 

4 Vnet, Pal enake tovis; hvmket makof, hvmkat, V palvs. 
enake toyis ; makekv, enavpeswv vevkvyen fullatskeko ? 

5 Monkv Pal, monkat Vpalvs estit o haks, Pucase este 
vtekat emvte etvpomen, erkenvkvlke mv eteropotten vkv- 
svmatskvte tokon omat ? 

6 Vnet vhocin, Vpalvs em otohicvtes, momis Hesake- 
tvmeset ohvtvlayvtes. 

7 Monkv vhocat nake tokon, em otohicateu nake tokot 
omes, momis Hesaketvmeset mv ohvtvlayat omes. 

8 Momen mv vhocat, momet em otohicat hvmkuset 
omes; momen este.vtekat.em vtotketv mahusat vevkvyen 
em feketv mahusat en heckvres. 

9 Hesaketvmese etohkvlke vtotkvlke toyèkv; Hesake- 
tvmese eme cvpofvt omet, Hesaketvmese en euko: 
toyatskes. 

10 Cuko-hayv homahtv hoporrene omét, Hesaketvmeset 
heromkv v'mvte vevkvyen, enlikvn hahyin, este etvt mem 
oh hayet os. . Momis okhayat vtekat estomén mvn ohha- 
yat vketecekvs. 

11 Enlikv hahoyvte, mvt Cesvs Klist ot omekv, mv 
likat tokat este estomet hayeko tayekv. 

12 Momen este estomet evtokunaplanen, evtokunap- 
hvtken, evto vcacakan, eton, pvhe-tvckvn, monkat teleko 
em vpen heyv enlikvn-és ohhayen omat ; 

18 Este vtekat em vtotketvt heckvres ; totkv eteropotten 
kerke haken, nettvt kerkuecvret ok; momen totkvt este 
estome em vtotketvn, estomet omat, eskerrvres. 

14 Estimv em vtotketv men ohhayvtet oce munken 
omat, feketvt en heckvres. 

15 Estimv em vtotketvt nekren 'omat, nake em vho- 
pvnkvres, momis emet, totkv eteropotte omén, hesakvres. 

16 Hesaketvmese en cuko-veakat toyatskat, momen 
Hesaketvmese em Puyvfekev Vcakat ec ofv taken like tat 
kerratskeko bake? 

17 Hesaketvmese en cuko-veakan estimvt vore 
omat, mvn Hesaketvmeset hopanvres; Hesaketvmese en 
cuko-vcakat, mv cuko-veakat ceme' toyatskat, vcaket 
omekv. 

18 Este estomet e emvkeriyats. Ece "pakvkat -estimvt 
yvmv ekvnv ofv hoporrenet on omat, este hoporreneko 
hakekvs, hoporrene taren. 

19 Yvmv ekvnv en hoporrenkvt Hesaketvmese ehomv 

hacohaketv tes; Hoporrenakat em emvkerretv take ofvn 
hvlvtaket 0s; make coket omekv. | 

20 Momet hvtvm, Hoporrenakat em vkerrickvn Pucaset 
kerres, ehvperkvket omat. 

21 Monkv este estomet este ofvn ekvsahmats; nanvke 
omvlkvt cenake taket omekv ; 

22 Pal, monkat Vpalvs, monkat Sefvs, monkat yvmv 
ekvnv, monkat hesaketv, monkat elkv, monkat hiyome 
nake ocakat, monkat ocvkvranat; omvlkvt cenake taket 
on; — 

23 Centake Klist enake toyatsken; Klist Hesaketvmese 
enake tes. ^ | 
SETENTVCKE 4. 

Kusr em erkenvkvlke, momet Hesaketvmese en nake- 
ehkakat ohvfastvlket omakes, estet pu komekvs. 

2 Momen ohvtvlakat, ohvfastvlke tat, estet herome 
eshechoyvren enhonhoret os. | 

3: Momis vnet on omat, centaket ohfvececatskat, mon- 
kat este ohfvececkv es ve ohfvorehocat nake cotkuset os; 
momen vne tis e ohfvccecvkos. 

4 Vnet e ohfvcevn naken kerrvkok'; mome estomis. 
mvt. cv frcevn ev hayekos; momis mv ve ohfvccecat 
Pucase tes. 

5 Monkv oketv orekon, Pucaset vlvkeko emunken, na- 
ken ohfveceheatskvs; mvt yomucke en nake ehkakat 
ohhvyayicet, estefeke em vkerrickv take heckvken hayv- 
res; momen. momof este vtekaten Hesaketvmeset vkvsv- 
mvres. 

6 Momen, tecakkvte toyatskat, svhopakv ofvn heyv 
nauvken Vpalvs tepakeyan ohtvlecicvyvtes, ece 'rahkv 
taken; momat pume eteropotten mv cokat senhoyvnen 
est! oh vkerricatskekaret kerratsken, hvmhvtekatskis 
hvmke vrahkvn etv vnrvpen ete'm ekvsamatskekaren. 

7 Hiyomet omekv, este etv emvrahken estit ce haya? 
momen cé'mkoyeko heckuecetskvte naken ocetske haks? 
monkv ce'mhoyen heckuecetskvten omat, estoman ce'm- 
hoyeko heckuecetskvte omet ekvsametske haks? 

8 Hiyomat ce fvefvket os, hiyomat nakeocvke toyatskes, 
cce 'pvkékon ohmekkatskvtes; momen ohmekkatskvte ! 
ece ”paket ohmekkeyvren komis. 

9 Vpastelvlke toyeyat espoken elkvn oh melhoyvte 
omón Hesaketvmeset homvn pu svpaklecvtes, komikv; 
yvmv ekvnv, hvlwe estvlke momet esten ehomvn oyupkvn 
pu hahoyet omekv. | 

10 Pumet Klist vrahkvn pu hoporreneko haken, momis 
centaket Klist ofvn hoporrenvke toyatskes; pu yekevke- 
kon, cemet ce yekevkes; centaket vrakkvke toyatskes, 
pun tat pu'nhomechoyes. 

11 Muer hvse-vkerkv tis .oren pu 'lvwet, pu "wvahket, 
pu'natvlkvranuset, pu nvfhoken, fekhonnetvn ocekot; 

19 Vtotkeyet os, pu'nke mahusan es vtotkét: holwvken 
ep opunvyehocis, heren opunayès; epu'ssehocis, vkvsv-. 
meyet os: 

18 Pu tvklehocis, es? enkusapès; yvmv ekvnv enake 
holwvke mahat, momet nake vtekat em vholwvke mahat 
omvkön mucv nettv oren pu hahoyet os. 

14 Heyv nanvke cen coyvkvyat ec vlsvkuecetv tokot 
os; momis cv'ppuce take vm vnokeckvlke omatsken cem 
veahnvkis. 

15 Hiyomet omekv, Klist ofv mvhayvike cukpe-rakko 
palen ocatsket o estomis, ce'rkvlke take sulken ocatske- 
kos, Klist Cesvs ofv opunvkv-herv eteropottén ce heckue- 
cvkvyvtet ok. 

16 Monkv ce'nkusapvkvyet "os, "sve vhayvlket omvkes. 

17 Heyv vrahkvn Temore ev'ppuce vm vnokecke, mo- 
met Pucase ofv heroman cem vtotvkvyvtes, myt vm vretv 

Klist ofv ocakan, estvmv estomis mekusvpkv-cuko omvl- 
kv ofv mvhayvyat vevkvyen, ece 'kerricepuecvkvres. 

18 Momis cem vlvkvranvkvko omèn pakkvket svset os. 

19 Momis Hesaketvmeset komen omat, lvpken cem 
vivkvkares, momet mv pakkakat em opunvkv tokon, mo- 
mis en yekce taken kerrares. 

20 Hesaketvmese em ohmekketvt opunvkv ofv tokot, 
yekce ofvt ok. 

21 Naken komatske haks? Estepketvn es cem vlakit, 
monkat vnokeckv momet eyasketv em vkerrickv ofvn 
cem vlvkvkare te? 


SETENTVOKE 5. 


HogrAnkv ece 'pakvke oca? hvmkvn pohket os, momet 
hoktarkv mv ome mahat Centilvlke em ofv opunvyeho- 
cat sekot oman, estet e'rke e'hiwv epayat. — — 

2 Momen mv heyv naken momecvtet cem etenrvwv 
taken ossibocvren, hvkihhokatskvr tayvte tat momecatske- 
kot, ce pakkvkes. 

3 Hiyomet onkv, vne, mehenwvn cv "na ofvn ece ”pakv- 
kot, momis puyvfekev ofvn ece "pakvkit, ece ”pakvkvye 
omvyet, mv heyv naken momén momoeevte ohfveev entis 
ohfvecécis ; 

4 Pu Pucase Cesvs Klist e hocefkv ofv, vm puyvfekev 
esyomatskat, pu Pucase Cesvs Klist en yekcet vpvkaken, 
nvkaftatskof, 

5 Este momén, enavpeswv vhopvnkvre vrahkvn, Setv- 
nen em wikatskvres, puyvfekevt Pucase Cesvs Klist en 
nettv omof hesakvren. 

6 Cem ekvsvmkv taket herekos, Espakkueckv estomu- 
sis likhvmkat omvlkvn pakkuecat kerratskeko ? 

* Monkv espakkueckv vculan ossicvkes, naklike muevse 
hakatskvren, tvklike pakkeko toyatskat etvpomen. — Klist 

pum Ohhoyvnkv tis epu "rahkvn Hesaketvmese es afuce- 
cickvn elehocvtet omekv : 

8 Monkv okkoyvnkv hompetvu, espakkueckv veule to- 
kon, monkat enhomeckv holwvyeckv tepakat em espak- 
kueckv tokon, momis vhayetv-tokat mehenwetv tepakat 
en tvklike pakkekat es vívstvkeres. 

9 Hoktarvlken vpahkatskvs, kicit, cokv ofvn cen coyv- 
yvnks: 

16 Momis yvmv ekvnv hoktarvike, monkat nake estem 
vieskapvike, monkat fveceko vkonahvlke, monkat nak 
vhake emekusapvike vpvkatskvren esfackusen cem vsehv- 
kit omvkos; momen omat, ekvnvn esossvranat tvlkusekv. 

11 Momis hiyomat cen coyvkis, Estimvt tecakkvten 
kihoeat, hoktarv, monkat vleskapv, monkat nake vhake 
mekssapy, monkat tvklecv, monkat este hacv, monkat 
fveceko vkonahvt on omat, vpahkatskvs ; este mv oman 
vpaket homipatskvs. 

19 Hiyomet omekv, naket vm oce haks, mv fettv svpak- 
lateu ohfvececvranvyat? ofv svpaklan centaket ohfvece- 
catskeko ? l 

13 Momis mv fettv svpaklan Hesaketvmeset ohfvececet 
os. Moukv mv este bolwvyecan cem etenrvwv taken 
ossicvkes. il 

SETENTVOKE 6. 

HvVMKVTEKATSKAT, esie. etimv nake vnrvpen ocatskat, 
mekusapvlke ehomv tokon, fvecvkekvlke ehomv vhakv 
po vyetv ce fekhvmke taye haks? 

2 Mekusapvlket ekvnvn ohfvcceovkvranat STE 
momen centaket ekvnvn obfvececvranatsken omat, nake 
lopuckus mahan ohfveceeatske tayat heretv oricatskeko 
haks ? 

3: Hvlwe-estvlken ohfveceevraneyat kerratskeko ? momet 
on omat, yvmv hesakety enanvke mahvkvu oAfvccecegvres. 

4 Monkv yvmv hesaketv enanvke ohfvecvkvranat ocen 
omat, mekusvpkv:cuko ofv vrakkuecvkhoye mahekan 
ohfvececvlken svpvklecvkes. 

5 Ec vlsepueckv taken okis. Momèt o haks? Bee 
'pakvkat este-hunvnwv hoporrene em etecakkakvte em 
etenrvwv taken ohfvecece tayat hvmkis seko. bake? 

6 Momis etecakkat etecakkate vnrvpen vhakvn 'soh.ayet 
os, vkvsvmekvlke ehomv take tisem. 

7 Monkv hiyomat oren cem mvttvket ocet os, nanvke 
ohfvecehocvranat cem etenrvwv take ocvket omekv. Es- 
toman nake cem vhopvnkvkan momis-kometv min es 
esatskeko?  Hstoman fveceko'nake ce 'konahvten momis 
komet esatskeko ? 

8 Momis centaket esten naken em vhopanet, fvceekon 
naken eat en vkonahatsket os, momet heyvn etecakkats- 
kvten. momecatskes. 

9 Momen este frcevkekat Hesaketvmese em ohmekketvt 
en heckvkeko tayan kerratskeko? Cem etehosikvkates : 
etepayeko hoktarvlke, monkat nak vhake mekusapvike, 
monkat etepayvkvte hoktarvlke, moukat afvcketv vnoke- 
cvlke, monkat hunvntake hunvntaken etohkvlket nake 
holwvke vtotkvlke, 

10. Monkat horkopvlke, monkat vleskapvlke, monkat 
hacvlke, monkat tvklecvlke, monkat fveceko vkonahvlke, 
Hesaketvmese em ohmekketvt en heckvkekares. 

11 Momen mv omakat centaket sasatskvtes: momis 
okkosket omatskes, momis vcake haket omatskes, momis 
Pucase Cesvs e hocefkv ofr, momet Hesaketvmese em 
Puyvfekev eteropotten fvccvke omen ce hahoyvkes. 

12 Nanvke omvikv oAfvccv vm: etektvnket ocet os, mo- 
mis pake omvlkvt lopievkekot os; nanvke omvlkv okfuccv 
vin etektvnket os, momis nake hvmkusis en yekce elecvn 


e huerievkares. 
Muskokee N. T. 30 

18 Nanvke hompetv envrke em ocaken, envrke nanvke 
hompetv em ocet os; momis heyv envrke momet mv 
nanvken  Hesaketvmeset sumhuecvres. Momen enat 
hoktarkv em ocat tokon, Pucase em ocet os, momen 
Pueaset ena em ocet os. 

14 Momen Hesaketvmeset Pucasen elkv a en kvwapvtes, 
momet pumeu en yekce mahusat etehoyvnen a pu 
kvwvpvres. 

15 Ce'na take Klist em enalvecet omakat kerratskeko ! 
Monkv Klist em enalvcevken cahwet, hokte-hoktarv em 
enalvcevken hayvranvya? Mohmates. 

16 Momen estimvt hokte-hoktarv vlvecat ena hvmkuset 
omat kerratskeko? hokkolet ena-vpeswv hvmkusvres, 
maket omekv. | 

17 Momis Pucase vivccat puyvfekev hvmkuset os. 

18 Hoktarkvn em pefatkvkes. Naorketv estomis omvl- 
kv este-hunvnwy momecat ena vnaorketv tokot os ; mo- 
mis mv hoktarat em ena mahusan vnaorket os. 

19 Momen ce'na take, Hesaketvmese ce'mvte, Puyv- 
fekev Vcakat ece "pikat en cuko-vcakatet omen, cemet e 
enake toyatskekot omat kerratskeko ? 

90 Enrahkvn es ce neshoyvkvtet ok”; monkv ce'na take 
momet cem puyvfekev taken Hesaketvmesen es vrak- 
kuecvkes, mvt Hesaketvmese enaket omakekv. 


SETENTYCKE 7. 


Momzn mv nanvke opunvyece vn hoceicatskvte ohfve- 
cvn: Huavnwvt hokten celayekan heres. 

2 Mome estomis, hoktarkv omecicen, hunvnwv vtekat e 
hiwv mahusan ocen, hokteu e be mahusan ocekvs. 

9 Hunvnwvt ehiwv heromkv enaken emen; hokteu. 
ehen Dën emekvs. 

4 Ehiwvt ena mahusat ohfvcevn yekcetvn ocekon, mo- 

mis ehet ocen; momen matvpomen ehet e'na ohfveevn 
yekcetvn ocekon, momis ehiwvt oces. 

5 Ete'm vkvsvmatskat tvlken, momet oketv vkocoknu- 
sen, eelvwece mekusvpkv vrahkv tokon omat, hvmkat 
enaken ete'n fekhonnihcatskvs, momen hvtvm etohvhoyv- 
kvtevs, Setvnet eemfvyatkvn ocatskekat omecicen es ce 
kerrvkekaren. 

6 Momis, Makvs, ev kihoce tokon, vm etektvnechoyet 
on, heyyn makvyet os. 

7 Este hunvntake omvlkvt vno omakate! komvyet 
omekv. Momis, Hesaketvmeset ehmen, omvikvt emkv 
em etetaye vlken emvten ocvket os, hvmket apum, 
hvmkat momén. 

8 Monkv etepayvkekvike oye-hoktvke esyomen heyvn 
kicvkvyet os; Vne etvpomet emomecicaken omat, heres. 

9 Momis e en hvlvtvkeko tayen omat, etepayvkekvs ; 
etepvyetvt vhetketv senheret omekv. 

10 Momis vne tokot, Pucaset maken, etepayakan kica- 
kvyet os; Ehiwvt ehen enkvpahkats: 

11 Momis enkvpaken orat, ehesekot emunkekvs, 
monkat ehen etenherkekvs; momen hunvnwvt ehiwvn 
wihkates. E 

12 Momis vpvlwvn, Pucase tokot, vnet em punayvkis, 
Tecakkvte estomet ehiwv Cesvs ohvkvsamv tokon ocet 
on, vpaket liketv vkvsamet on omat, wihkates. 

13 Momen hokteu, ehe Cesvs ohvkvsamv tokon ocen, 
vpaket liketv vkvsamen omat, hoktet wihkates. 

14 Hiyomet omekv, hunvnwv vkvsvmekat ehiwv ete- 
ropotten veake haken, hokte vkvsvmekat ehe eteropotten 
veake haket os; monkon omat, cen hopuetake take 
veacvkekvnt os; momis hiyomat vcacvket os. ` 

15 Momis vkvsvmekat enkvpaken omat, enkvpvkekvs 
Tecakkvte hunvnwv monkat tecakkvte hokte heyv oma- 

kat ofv svlvfketv elecvn huerekot os; momis Hesaketv- 
meset herkvn pu'nhuehkvtes. 

16 Hiyomet omekv, ehiwv toyetskat, ce'hen hesayece 
witetske tayat, estont kerretska? momen hunvnwv 
toyetskat; ce 'hiwvn hesayece witetske tayen omat, 
estont kerretska? 

17 Momis Hesaketvmeset este vtekate em etekvpicvkvte 
vevkvyen, momet Pucaset este vtekate enhuehkvte vevk- 
vye etvpomén yrekvs. Momen mekusvpkv-cuko omvlkv 
ofvn momén mellis. 

18 Estimvn svkvmsishoyvten enhuehhokvtet o haks? 
met svkvmsishoyeko hahkates. Svkvmsiskv tokat ofvn 
estimvn enhuehhokvtet o haks? mvn svkvmsishohyats. 

19 Svkvmsiskv nake tokot omen, svkvmsiskv tokat nake 
toks, momis Hesaketvmese em vhakv take vivstetvt. 

20 Mv ofv -hnere enhuehhokvte vtekat mata ofvn 
emomecicekvs. `e 

21 Vtotkvt ometsken ce'nhuehhokvt. haks? mvn stos- 
kohmetskvs; momis pucasseko ce haketske tayen omat 
mv min es afvckvs. 

22 Estimvt, vtotkvt omen, Pucase ofvn enhuehhokat 
Pucase em este-pucassekot omen; mv pucasseko enhueh- 
hokat Klist em vtotkvt omekv. 

23 Enrahkvn es ce neshoyvkvtet os; este em vtotkvike 
hahkatskvs. 

24 Tecakkvte toyatskat, estimvt o estomis kueretv 
my ofv enhuehhokvten emomecicekvs, Hesaketvmesen 
vpvket. 

25 Momen hoktvke epayvkhoyvte sekat ohfveev Pucase 
em vhakvn oevkos ` mois heromvye taren merkv Pucase 
vmvte vevkvyen vm vkerrickvn kerkuecis. 

26 Monkv estemerkv hiyome ocat omecicen heyvt heres, 
komvyet os; este momèn huerat heres, makis, 

27 Hokten etehvlvtetske te? Enrecvpketvn kohmets- 
kvs. Hokten etehvlvtetskeko ? hokten hopohyetskvs. 

28 Momis hoklen epayetskat naorketskekates; momen 
hokte ehesvte sekat ehesat naorkekates. Mome estomis 
mv omakat enavpeswv ofvn naorkvn ocvkvres; mamis 
cem merrvkis, 

29 Momis, tecakkvte toyatskat, heyvn makis, Oketv 
kocoknuset os ; vhoskat, mv ehiwv ocakat ocvkeko omèt; 

30 Momet mv hvkihhokat hvkihkvkeko omét; afveka- 
kat afrekvkeko omèt ; nesakat nake ocvkeko omét; 

31 Momet yvmv ekvnv es e vnicakat yvmahkuecvkeko 
omèt omvranet os; yvmv ekvnv en heckv hoyvnepet 
omekv. . 

32 Momis senaorickv cen svkekaren komvyet os. Ehiwv 
ocekat Pucase enanvken 'senaoricet os, estomët Pucasen 
afvcecice tayat væerricet :. 

33 Momis ehiwv ocat yvmv ekvnv enanvken "senaoricet 
os, estomet ehiwvn. afvcecice tayat vkerricet, 

94 Momen hokte ehe ocat mv ocekat tepakat temvrahkvt 
os. Ehe ocekat Pucase enanvken 'senaoricet os, ena em 
puyvfekev tepakat ofvn vcake taren; momis ehe ocat 
yvmv ekvnv enanvken 'senaoricet os, estomet chen 
afvcecice tayat vkerricet. 

35 Momen ceme mahusat ece 'rahkv taken cen lopiev- 
karet, nake-senkvnhetvn ee oh wikvkare tokon, momis 
nake momvre here vrahkvn, momet fvyvtkekon Pucasen 
hvlvtatskvren heyvn makvyet os. 

36 Momis, Hokte epahoyvte sekat evnake ohfveevn 
momyre tetayen momecvkos, estimvt komen omat, mo- 
men mv hoktet hoktvle mahet on, momen mv tvlkuset 
momvre heret on omat, naken komat momekvs, naorke- 
kos; etepayvkekvs. 

37 Momis, naket ohyekcicekon, estimvt nake eme ma- 

husat komat ohfvnken yekcetvn ocet, e feke ofv emo- 
mecickvn yekcen ocet, Hokte epahoyvte sekat cvnaken: 
vcvyecares, komet, e feke ofvn fvececvten omat, heren 
momecet os, A 

38 Monkv kokte epahoyvren emat heren momecet os, 
momis epahoyvren emekat senheren momeces. 

39 Ehiwvt e'he hesake vtekan vhakvt e'hen vwvnvyet 
os; momis e'het elen omat, estimvn komat elesvre em 
etektvnket os; Pucase ofv tvlkusen. 

40 Momis, vne vkerricvyat/ vevkvyen, momén likat mit 
afvcket omes; momen ohvtvlakat, Hesaketvmese em 
Puyvfekevn ocis, komvyet os. 


SETENTVCKE 8. 


Momen nanvke nake vhakakat emvkhoyat ohfvcev tat, 
omvlkvt kerretvn oceyat kerreyet os. Nakkerretvt pak- 
kuecen, momis vnokeckvt yekcicet os. 

2 Este estomis, Naken kerris, komen omat, kerrvre 
etetaye oren nak hvmkusis kerreko emunkvt os. 

3 Momis estimvt o estomet Hesaketvmesen vnokecen 
omat, emet emen kerres. | 

4 Moukv hompetv nake vhakakat emvkhoyan hompetv 
ohfveev tat, nake vhake yvmv ekvnv ofv nake tokot 
omen, momen Hesaketvmese livmkuset, etv sekot omen, 
kerreyet os. a 
5 Miyomet omekv, sutv ofv monkat yvmv ekvnv ofvt 
on omat, hesaketvmese kicvkhoyat sulket o estomis, 
(hesaketvmese sulket on, pucasvlke sulket omen,) 

6 Momis pume kerreyat Erke, Hesaketvmese hvmkuset, 
mv avtet nanvke omvlkvt ocaken, pumet eme ofv toyeyat 
liket os; momet Pucase Cesvs Klist hvmkuset, mv ete- 
hoyanat nanvke omvlkvt ocaken, eme etehoyvne pume 
fulleyat kerres. 

7 Momis omvikvt heyv kerretvn ocvkekot 0s ; nakvha- 
ken vkerricet, nakvhake emhoyvte omèn, mucv hvse- 
vkerkv oren, mvn hompakat svset omekv, momen em 
eohvkerrickvt, yekcekot omet, svholwvke haket os. 

8 Momis hompetvt Hesaketvmese ehomvn. heraken pu 
hayekot os; hompén omat, semvmomvkeyet omekot, mon- 
kat hompékon omat, svheremahvkeyet omékot omekv. 

9 Momis e vketecvkes, estonie estomis heyv cem etek- 
tvnkvke ocat este yekevkekat ehomvn selentappetvt 
hakekaren. 

10 Hiyomet omekv; este 'estomet nakvhake en cuko- 
veakat oben hompetvn vliketsken hecen omat, mon hecat 
mv este yekceko em vkerrickvn yekcihcen, nake nakv- 
hakvken emvkhoyvten hompekare te? 

11 Momen tecakketske yekcekat, mv vrahkvn Klist 
elvtet omaten, cen nakkerretv eteropotten sumkvr haks? 

12 Momis tecakkaketskan vnaorket, em vkerrickv take 
yekcekan mvnvttecatskof, Klist vnaorkatsket os. 

18 Monkv hompetvt tecakkvyvten naorkepuecen omat, 
vpeswvn estofis kompvkares, tecakkvyvten naorkepueev- 
karet. 

SETENTVCKE 9. 

VpasteL toyvko? pucassekot huervko? Cesvs Klist pu 
Pucasen heevkate te?. cemetake Pucase ofv vm vtotketv 
toyatskeko ? 

2 Este vpvltake ohfvecvn vpastel toyvkon omis, me- 
henwvn centake ohfvcevn mv toyis; Pucase ofvn vpastel 
em wiketv cvnake tat em eskerkv toyatskekv. 

3 Vm 'pohake em vyoposkvyat heyv tes: 

4 Hompetv esketv tepakat yekcetvn océko? 

5 Vpastelvlke etv, Pucase etecakkakvte, Sefvs esyomat 
ehiwv monkat ewvnwvn evpayakat omèt evpvyetv yekce- 
tyn océko? 

6 Monkat vntvikuset Panepvs tepakeyat itotksrasekat 
son ocèko ! 

7 Estimvt e em fekvranat suletawv bake te? estimvt, 
pvrko-evpofvn ahohcet, en lokcen pvpeko haks? monkat 
estimvt vpuekv fulle hvmken hompvkuecet, mv vpuekv 
epesen hompeko bake? ; 

8 Este omén heyv narvken maki haks? monkat vhakvt 
matan makeko te? 

9 Wakv-vtotkv telekon cesapan yupopihcetskvs, Mose 
em vhakv ofvn coket omekv.  Hesaketvmeset wakv- 
vtotkvlken vkerricet ome te? 

10 Monkat epu 'rahkv tvlkusen make Lei Mehenwvn 
epu 'rahkvn coket omes; momat mv cvpvyecat enhonrkv 
oben evpvyecen, mv enhonrkv ofrn cesapat mv vpaket 
em enhonrkvn epoyvren. E 

11 Centake nake puyvfekev ohfvcev ocakan cem foka- 
yeyvten omat, nake enavpeswv ohfvecv ocatskan vteloyén 
omat, nake rakke te? — | 

19 Este etvt ec ohfvecv taken heyv Senes tohkvlket 
ocaken omat, pume mahvkvu océko taya?  Momis 
pumet heyv yekcetvn es e vfastekates; momis nanvke 
omvlkvn em etektvnecés, Klist em opunvkv-hervn emv- 
rivttecékaret. - | 

13 Mv nake vcacvken vfvstakat cuko-veakat enanvken 
vhesahoket omen, mv altvn vfvstakat altv enanvken 
kvpvken es e vfystakat kerratskeko bake? 

14 Matvpomen Hesaketvmeset mv opunvkv-hervn erke- 
nakat opunvkv-hervn vhesahokvren mellvtet os. 

15 Momis vnet heyv nanvke hvmkusis es e vfvstvkates ; 
momen heyv nanvken hoccicvyat mvn vm momehocvre 
vrahkv tokot os: heyv es e vrakkuecvyat este estomis, 
vm ehvperkuecekon, elare mit vn hervret ok”. 

16: Opunvkv-hervn erkenakvye estomis, naken es e 

vrakkuecvye tayat ocvkot omekv; momvranat tvikusat 
ve oh wakkekv; momen opunvkv-hervn erkenvkvkon 
omat, vn holwakes! 

17 Momet komvyat omecicen heyvn momecin omat, 
feketvn ocis; momis mon komvkis, opunvkv-herv vfvste- 
tvn vm wihoket os. 

18 Monkv es vm feketvt naket o haks? Opunvkv-hervn 
erkenakvyof, Klist em opunvkv-hervn enrahkv sekon 
hayit, yekcetvn opunvkv-herv ofvn ocvyan fvecekon es e 
vfvstvkare tes. 

19 Este omvlkv ohfveev ev pucasseko estomis, sensulken 
epoyaret, omvlkv em vtotkvn e hayvyvtet ok”. 

20 Momet Cusvlke ohfvcevn Cusvlke ome cv hakvtet 
os, Cusvlken epoyaret; vhakv elecvn svpaklat ohfvcevn 
vhakv elecvn huervye omet cv hakvtes, vhakv elecv svpvk- 
lan epoyaret. 

21 Vhakv ocvkekat ohfvcevn vhakv ocvko omet, vhakv 
ocvkekan epoyaret; (momis Hesaketvmese ohfvcev vhakv 
ocvko huervkot, Klist ohfvecv vhakv ofvn liueris.) 

22 Yekevkekan epoyaret, yekevkekat ohfvecvn yekceko 
ome ev haket, este; omvlkv ohfvcevn nanvke omvlkv ev 
hakvtet os, estome estomis hesahuecvranvyat svsvren: 

23 Momen opunvkv-herv vrahkvn heyvn momecvyet'os, 
ece "pakvkit vneu men epoyaret, 

24 Etemvrkv ofvn pefatkat, omvikvt pefatkis, hvmkuset 
ohfvnketv eskerkv en hecket omat kerratskeko? Epoyats- 
kvre tetayet pefatkvkes. 

25 Etemuntvikv vcevllat vtekat nanvke omvikv ohfvecvn 
e em fvyatet os; momen myt kvtvlvkv vhopvnke tayan 
epoyetvn momecaket os ; momis pumet mv vhopvnkeko 
tayan epoyeyvret. 

26 Monkv vnet vn kerkeko omekon letkis; momet 
hotvle nafke omvkot tepoyvyet os. 

97 Momis cv'nan ohfvnkit, svlvfken hayvyet os; estome 
estomis este etvn em erkenvkakvyvtet omis, vne mahusat 
este vhepvkhoyvte cv hakekaren. 


SETENTVOKE 10. 


Momen, tecakkvte toyatskat, heyvn kerratskekare komv- 
kot 08; pu'rkvlke omvlkvt vholoce elecvn fullet, omvlkvt 
uehvtkvn eteropottecvtes, 

2 Momet omvikvt vholoce uehvtkv tepakat ofvn Moses 
ohfvcevn paptiskakvtes : 

3 Momet omvlkvt puyvfekev en hompetv vlken hom- 
pakvtes : 

4 Momet omvlkvt puyvfekev em esketv viken eskakvtes ; 
puyvfekev Cvto vevkayakan es eskakvtet ok, mv Cvtot 
Klist ot omen. | 

5 Momis sulken, Hesaketvmeset em afvckekok', vnrvwv 
ofvn pvlatkvtes. 

6 Momen heyv nanvke omvlkvt eskerkv pum hakvren 
momaket omvtes, mvt nak holwvhokan eyacakvte omét 
pu yacekaren. 

7 Momen nakvhake emekusapvlke sasvte mv ohmatskvs; 
Estet hompet, eskvranet vpokvtet, akkopvnvranet asvpvk- 
Ivtes, make cokat vevkvyen. 

8 Momen hoktarake saset, nettv hvmkan cukperakko 
pale hokkolen tutcenohkaket pvlatkvtes; mv omèn 
hoktvhleyats. 

9 Vpvlwvt Klist eskerrakat, cetto holwvhokatet pv- 
svtakvtes; mv omèn eskerigeyats. 

10 Momen ecayakat sasen, sumecicvt sumhneevtes; mv 
omaket eeahyatskvs. 

11 Momen heyv nanvke omvlkvt eskerkvn em momaket 
` omvtes, momet pume ekvnv yuksakat pun yicen svpak- 
leyat pum vcahnetvn hoccet omvtes, 

12 Monkv, Hueris, komat, lvtike witet ok’, e vketecekvs. - 

13 Eskerkv este eskerhoye munkv tokat ec oh vlakvke- 
kates: momis Hesaketvmeset mehenwet os, kvwvpaiske 
tayat senhoyvnen es ce kerhoyvre etektvnecekot, momis 
es ce kerhoyat vpvken kvwvpatske tayvren mvnvttepetvn 
cen hayvkvres. 

14 Monkv, tecakkvyvte vm vnokeckatskat, nakvhake 
mekusvpkvn em pefatkvkes. l 

15 Este hoporrenakat em punayvye omet opunayis ; na- 
ken makvyan centaket ohfvececvkes. 

16 Vkvsvmkv sesketv merkvn oh vpoheyat Klist e catv 
em etohkviketvt omeko haks? Mv tvklike kvlkayeyat: 
Klist e'na em etohkvlketvt omeko? 

17 Pume sulkeyat tvklike hvmkuset, ena hvmkuse toyé- 
kv; mvtvklike hvmkan omvlkeyat etenhompvlke toyèkv. 

18 Eslevl enavpeswv vevkvyen hecvkes; mv nanvke 
nekrihoevkvranan hompakat altv enanvken etenhom- 
pvlke toko? 

19 Monkv naken makvya? Nakvhake naket omen, 
monkat nakvhakakat emhoyat nake tes, makvya ? 

20 Momis nanvke Centilvlket emakat Hesaketvmese 
tokon, puyvfekev holwvhokan emaket os, makis: mo- 
men puyvfekev holwvhokat etohkvike toyatskvren ko- 
mvkot os. 

21 Pucase eem esketv puyvfekev holwvhokat eem esketv 
hokkolvn es eskatskeko tayes. Pucase em ohhompetv 
puyvfekev holwvhokat em ohhompetv tepakan etohkvl- 
ken cawatskeko tayes. 

22 Fekcakhetv oren Pucasen cvpakkueceye te? Eme 
'sen yekevkeye te? 

23 Nanvke omvlkvt vm etektynket os, momis nake 
omvlkv momvkvre here tokot os: nanvke ornvlkvt vm 
etektvnket os, momis nake omvlkvt lopicvkekot os, 

24 Estimvt o estomet enake tokon, este eti enaken 
hopoyekvs. 

25 Eohvkerrickv vrahkvn vpohkvn hayekot, nake esto- 
mis nakwikv vlkan wihoyan hompvkes. 

26 Ekvnvt, momet es em fvcketvt Pucase enaket omekv. 

27 Vkvsvmekvlke hvmket hompetv-rakkon ce'nhuehkv- 
ken, vyetvn komatsken omat, eohvkerrickv vrabkvn ypoh- 
G hayekot, nake ce homv es cem ohocvkan hompvkes ; 

28 Momis, Heyvt nakvhakakat emhoyet os,.estimvt 
ce kicvken omat, mv kerkuecvte, momet eohvkerrickv 
vrabkvn homipatskvs, ekvnv momet es em fvcketv Pu- 
case enaket ok': 

29 Eohvkerrickv makvyat, cenake tokon, este etv enaken 
okis ; hiyomet omekv, estomaten cv pueasseko huervyat 
este etit em eohvkerrickv vcokvyen vc ohfvccece haks? 

30 Heromkv eteropotten etemesv toyin omat, estomaten 
mv omecicen vkvsamvyat vrahkvn holwaken ve opunvye- 
hoce haks? 

31 Monkv hompatskat, monkat' eskatskat, momet naket 
o estomen. momecatskat, llesaketvmese vrakkueckvn 
momecvkes, 

32 Cusvlke, Centilvlke, monkat Hesaketvmese em me- 
kusvpkv-cukon elentappuehcatskvs : 

33 Momecvyat etvpomen este omvlkvn nanvke omvikv 
ofv afvckvkuecit, nake vn lopicvre tokon, momis este 
sulke nake en lopicetvn hopoyis, hesahokvren. 


SETENTVCKE 11 


Es ve vhayepvlket PES. Klist vhayepv toyvyat etv- 
pomen. 

2 Momen, tecakkvte toyatskat, nanvke omvikv ofvn ve 
vkerricet, cem wikvkvyvte nanvke pum melhoyvte vfas- 
tatskan ece "kvsamvkis. 

3 Momis Klist este-hanvnwv vtekat e'kvt omen, hunvn- 
wvt hokte e'kvt omen, Hesaketvmesét Klist e'kvt omat 
kerratskvren komis. 

4 Hunvnwv vtekatet e'kvt ohrvnken emekusapet, mon- 
kat owalet on omat, e'kvn vlesketvn en hayet os. 

5 Momis hokte vtekat, ekvt ohrvnkekon, emekusapet, 
monkat owalen- omat, e'kvü vlesketvn en hayet os, mvt 
vkase etvpomuset omekv. 

6 Hiyomet omekv, hoktet ohrvnkekon omat, -tonet 
omekvs; momis hoktet tonat monkat vkasat vlesketvt on 
omat, ohrvnket omekvs. 

7 Hiyomet omekv, mehenwvn hunvnwvt ekvn ohra- 
nvranekot os, Hesaketvmese vhake momet em vrakketvt 
` omekv: momis hoktet hunvnwv em vrakketvt omes. 

8 Hunvnwvt hokte avte pos momis hoktet hunvnwv` 
avtet omekv. 

9 Momen TE en hakoyekon, momis 
hokten hunvnwvn en hahoyvtes, 

10 Heyvt omecicen hoktet ekvn yekcetvn oh ocvranet 
os, hvlwe-estvlke vrahkvn. 

11 Mome estomis hunvnwvt hokte vpvkekot omekot 
omen, hokteu hunvnwv vpvykekot omekot os, Pucase ofv 
tal. . 

12 Hokte hunvnwv avte tat etvpomen, hunvnwvt hokte 
etehoyvnet omes; motis nak omvlkvt Hesaketvmese avte 
vlket omes. 

13 Hoktet obrvnkekot Hesaketvmesen mekusapen omat, 
nake momvre heret oma? centake ofvn fvececvkes. 

14 Hunvnwv ekvesse evpevken ocen omat, vlesketv en 
hayat, nak em munkv mahusat ce mvhayekot oma? 

15 Momis hoktet ekvesse evpcvken ocen omat, mvt es 


em evrakkueckvt omes, ekvesse eseohrvnkvn e'mhoyvtet 
ok, 

16 Momis estimvt etehvnkv em vlosten omat, pun tat 
es pum vpeyetv mv omakat hvmkusis océkon, Hesåketv- 
mese em mekusvpkv-cuko takeu ocvkekot os. 

17 Momen. heyv cen kerkuecvkvyat ofv tat, mv etenv- 
kaftatskat svmomuse hakvre tokon, svheremahecatskckv, 
ece 'kvsamvkvkos. 

18 Enhvteceskat, mekusvpkv-cuko ofvn nvkaftatskof, 
etekvpvketv cem etenrvwv taken ocakveuken pohvyet 
omekv, momet vpvlwvn vkvsvmvyés. 

19 Vkvsvmhoye taye orvke ece ”pakvkat heckvke ha- 
kvren, etekvpvketv cem etenrvwv taken ocvkvranet omekv. 

20 Monkv hvmkusen etohkvlkatskof, keyot yvfkehompetv 
Pucase mellvte hompatskvre tokot os. 

21 Hompakat vtekat este etot hompeko emunken eme 
mahusat yvfke-hompetvn hompepet os, momen hvmket 
elvwet on, hvmkat hacet os. 

22 Cuko ofv hompet eskatske tayan ocvkatskeko haks? 
monkat Hesaketvmese. em mekusvpkv-cukon ehvper- 
kuecet, ocvkekan visvkuecatske haks?' Naken ce kicv- 
kvranvya? heyv ofvn ece 'kvsvmvkare te? Ere 'kvsamv- 
kvkos. Y 

23 Pucase v'mvten cem wikvkvyvtet omekv, momat 
Puease Cesvs, mv nere wihoyvte mahusan, tvkliken ehset, 

24 Erken vkysahmof, kvlkayet, Ehset, hompvkes; 
heyvt ev'na ece ”rahkv taken kvikat tes; heyvn es ve 
vkerrickvn momecvkes, kicvtes. 

25 Matvpomen, yvfke hompetvn homipof, sesketvn 'seset, 
Heyv sesketvt cv catv ofv setemfvecetv mucvset os; ete- 
wole estomomusen eskatskat, es ve vkerrickvn beren 
momecatskvres, kicvtes. 

26 Etewole estomomusen heyv tvkliken hompet, heyy 
sesketvn “seskatskat, Pucase em elkvn kerkuecatsket 
omekv, vlvkvranat oren. 

27 Monkv estimvt mome taye orekot heyv Pucase en 
tvkliken hompet, es em esketvn 'sesket on omat, Pucase 
e'na e'catv tepakat ohfvcevn em mvtte tares, 

28 Momis estet es e kerrekvs, momet momén mv 
tvkliken hompet, mv sesketvn ”seskekvs. 

29 Mv momvre taye orekot hompet, esken omat, ohfve- 
Gecken e en hompet, e em esket omekv, Pucase ena 
esvhockvpkv tat kerrekot. 

30 Heyv omecicen yekevkekat momen. pulsakat sulket 
ece "pvkvkes, momen sulket nocicvkes. 

31 E ohfvccecén omat, ep ohfvecehocekaret ok". 

32 Momis ep ohfvecehocof, Pucaset pu 'stemerrvkuecet 
os, ekvnv vpvken ep ohfvecehocekaren. 

33 Monkv, tecakkvte toyatskat, hompvranet nvkaftats- 
kof, ete'mehakvkvtevs. | 

34 Momen estimvt elvwet on omat, e hute min hom- 
pekvs; etohkvlkatskat ec ohfvecvkvre tokaren. Momen 
vlakvyof, nak vhoskan eteticares. 


SETENTVCKE 12. 


Momen, tecakkvte toyatskat, nakemkv puyvfekev ohfvc- 
cv ocakat ohfveevn kerratskekaren komvkot os. 

9 Centilvlke toyatsken, ce yvpahoyvkate mahusat vevkv- 
yet, nakvhake opunahoyekat 'sec ohvpeyvket omhoyvten 
kerratskes. 

3 Monkv heyvn cen kerkuecvkvyet os; estimvt Hesa- 
ketvmese em Puyvfekcv eteropotten opunayen omat, 
Cesvs ohtvhikvkvten kicekot, momen Puyvfekev Veakat 
eteropotte tokon omat, Cesvs Pucasen kiceko tayes. 

4 Momen nakemkv eahmelikvket svset os, momis Puyv- 
fekcvt hvmkuses. 

5 Momen nakvfvstetv cahmelikvket svset os, momis 
Pucase hvmkuset os. 

6 Momen vtotketv cahmelikvket omes, momis Hesake- 
tvmese hvmkat tes, nak omvlkv ofvn nakomvlkvn vtotkat, 

7 Momis Puyvfekev heckueckvn este vtekaten en lopic- 
kvn emhoyet omes. 

8 Puyvfekevt este hvmken hoporrenkv em opunvkvn 
emen; mv Puyvfekev etvwvt nakkerretv em opunvkvn 
DS emet omekv: 

9 Mata Puyvfekevt vkvsvmkvn hvmken emen; mata 
Puyvfekevt hvmkan estemwiceckv emkvn emaket os: 

10 Hvmken nakeskerkv vtotketv taken; hvmkan owvle- 
tvn; etvn puyvfekevlke :kerretvn; etvn este etulaswv 
mvrahrvkvn; etvn etulaswv opunvke yvtéketvn emho- 
yet os: 

11 Momis mata Puyvfekevt, komat vevkvyen, este vte- 
katen em etekvpicet, heyv nanvke omvlkvn vtotket os. 

12 Ena hvmkuset, enalvece sulken ocen, mv ena hvm- 
kusat em enalvcce omvlkv, sulket omat, ena hvmkuse 
etvpomet Klist omet omekv. 

13 Puyvfekev hvmkuse eteropotten omvlkeyat ena 
hvmkuse oben pu paptishoyet omekv, Cusvlke monkat 
Centilvlke, pucase ocvket, monkat pucassvkeko toyeyis; 
momet omvlkeyat Puyvfekev hvmkuse ofvn pu'skvkue- 
hocvtet omekv. 

14 Enahkvn elvece hvmkusekot, momis sulket omekv. 

15 Enke toyvkok', ena enake toyvkos, elet make esto- 
mis, ena enake toko ? 

16 Momen, Eturwv toyvkok', ena enake toyvkos, ehve- 
kot make estomis, ena enake toko? 

17 Ena omvlkvt eturwvt on omat, pohetv estvmvn ocv- 
rana? Omvikvt pohetvt on omat, vwenvyetv estvmvn 
oce haks? 

18 Momis hiyomat Hesaketvmeset enalvece vtekat ena 
ofvn ocvkvtet os, eme komat vevkvyen. 

19 Omvlkvt enalvece hvmkuset on omat, ena estvmvn 
oce haks? 

20 Momis hiyomat enalvece sulket ot, momis ena hvm- 
kuset os. 

21 Momen eturwvt, Es ce vnickv ocvkos, enken kiceko 
tayet on; momen ekvt, Es ce vnickv ocvkos, elen kice-- 
ko tayes. 

22 Momis mv enalvcee yekevkeko mahe es pum moma- 
kat mahvkvu sevniekvt omakes. 

23 Momen mv pu 'nalvece vrakkuehocvkekvr tetaye es 
pum momakat, mvn vrakketv senhoyvnen oh océs, momen 
mv pu ”nalvece hervkeko omakat. mit senhoyvnen herake 
haket os. 

24 Pu'nalvcce herakat enkusvpkvkekok', momis Hesa- 
ketvmeset, mv enkusvpkan SEX Preis senhoyvnen emet; 
enan etelvevkueevtet os, 

25 Ena ofv enolvece tekvpvke sekon, momis enalvcce 
vkerrickv momvlken ete'm ocvkvren. 

26 Momen enalvece hvmket estemerken omat, enalvece 
omvlkvt vpaket estemerkaket os; monkat enalvece hvm- 
ken vrakkuehocen omat, enalvcce. omvlkvt WËSCH afve- 
kaket os. 

27 Momen cemet, Klist enat omet, em enalvece vike 
toyatskes. 

28 Momen Hesaketvmese mekusvpkv-cuko ofvn svpvk- 
lecvtet svset os; enhvteceskv vpastelvlke, svhokkalan 
owalvlke, svtuteenan mvhayvlke, vwihekat nakeskerkvl- 
ken, mohmen emwiceckv emvkhoyvten, vnickv taken, 
»hfvnketv taken, etulaswv cahmelikvken svpvAlecutes. 

29 Omvlkvt vpastelvlke te? omvikvt owalvlke te? omvl 
kvt mvhayvlke £e? omvikvt nakeskerkvlken mome- 
cvike te? 


30 Omvlkvt emwiceckv emvkhoyvten ocaket ome te? 
Muskokee N. T. 31 

omvlkvt etulaswv mvrahrvkvn es opunayaket ome te? 
omvlkvt yvtekaket ome te? 
. 81 Momis emkv hervke mahan vyekcen komvkes; mo- 
men mome estomis vyetv svmomusan cen kerkuecvkis. 


SETENTVCKE 13. 


erg momet hvlwe-estvlke etulaswv taken 'sopunayvye 
estomis, vnokeckvn ocvkon omat, evto-lane hake momet 
sempvl hakat om? cv haket os. 

2 Momet owaletv yekcetvn ocit, nake ehkakat momet 
nakkerretv omvlkvn kerrit, momet ekvnhvlhawan vkue- 
huecvye tayat vkvsvmkv omvlkvn ocvyet o estomis, vno- 
keckvn ocvkon omat, nake toyvks. 

3 Momet estemerrakan hompvkueckvn vn nakockv omvl- 
kvn emit, cv'nan nekrvren emvyet o estomis, vnokeckvii 
ocvkon omat, naken vn lopicekos. 

4 Vnokeckvt hofunen momiskomet, enheromet os; vno- 
keckvt vleskapekot, e vkvsvmekot, pakkekot os: 

5 Vlesketvn een hayekot, enaken hopoyekot, vyvkhvm- 
kvn cvpvkkekot, nakholwakan vkerricekot os; 

6 Fvccetv tokat es afvckekot, mehenwetvn es afvcket os. 

71 Nanvke omvlkvn kvwapet, nanvke omvlkvn vkvsamet, 
nanvke omvlkvn em enhonret, nanvke omvlkvn momis- 
komet kvwapet os. - 

8 Vnokeckvt estofvn sumkekos; momis owaletvt on 
omat, sumecvres; etulaswv taket on omat, fekhonnv- 
kvres, nakkerretvt on ómat, sumkvres. 

9 Kvpvkusen, kerrèt, kvpvkusen owaleyet ok”. 

10 Momis mv temvpokat vlahkof, mv esfvekekat fekhon- 
nvres. 

11 Hopuewvt arvyof, hopuewv omit opunayit, hopuewv 
omit kerrit, hopuewv omit vkerrievyvtes; momis hunvn- 
wv ve orof, hopuewv enanvken wikvyvtes, 

12 Hiyomat estvkheckv eteropotten, heckusekon, hece- 
yet os; momis momof turofvn tenhöcuset heceyvres; 
hiyomat kvpvkusen kerrés; momis mom of cv kerhoyat 
etvpomen kerrares. i 

13 Momen hiyomat vkvsvmkvt, enhonrkvt, vnokeckvt, 
heyv tutcenat ocvke emunkvts; momis heyv senrakke 
mahat vnokeckv tes. 


SETENTVCKE 14. 


VNOKECKVN vevkvpeyvks, momet puyvfekev enanvken 
komvkes, momis owalatskvre mit komvkes. 

2 Estit punvkv kerkekon opunayen omat, este em puna- 
yet omekot, momis Hesaketvmesen em punayet omekv; 
estit en kerrekok'; mome .estomis puyvfekcv ofv tat 
nake ehkakan punayet os. 

3 Momis mv owalat, yekevkueckvn, emvcahnetvn mo- 
met mahlvpvtetvn esten em punayvket os. 

4 Estit punvkv kerkekon opunayat e yekcicet os; momis - 
. mv owalat mekusvpkv-cukon yekcicet os. 

5 Omvikvt etulaswv mvrakrvkon 'sopunayakate! ce 
komvkis, momis owalatskvre min cv yaces ; mv etulaswv 
mvrahrvkvn "sopunayat, mekusvpkv-cuko yekevren yvte- 
kekon omat, owalat mit rakket omekv. 

6 Monkv, tecakkvte toyatskat, naken cen lopievkvranvya, 
etulaswv mvrakrvkvn 'sopunayit, cem vlakvkin, nakhecickv 
eteropotten, monkat nakkerretv eteropotten, monkat owa- 
letv eteropotten, monkat mvhakv eteropotten cem puna- 
yvkit omvkon omat? 

7 Momen nake en hake ocvke wenahokekat tis, fehpvt, 
monkat kervlvt, en hake mvrahrvkvt omekon omat, fehpv 
hakat, monkat estvt kervlvt okat estomén kerhoyvre te? ` 

8 Hiyomet omekv, pofketyt en hake kerkekon haken 
omat, estit horren e em etetakuecvr haks ? 

9 Ceme takeu matvpomen, punvkv heren kerrvke tayan 
punayatskekon omat, estomén nake makatskan kerhoyvre 
te? hotvle ofvn punayatskvret ok’. 

10 Yvmv ekvnv ofvn en hake mvrahrvkv sulket omake 
wites, momen mv hvmkusis naken okekat sekos. 

11 Monkv mv opunvkv en hake naken okan kerrvkon 
omat, mv. opunayan ehomvn tvleporv toyares, memen 
mvt cv homvn tvleporv fares. 

12 Monkv centakeu matvpomen, puyvfekev enanvken 
tayen vlostieatskekv, ohvtvlvken ocatskvren hopoyvkes, 
mekusvpkv-èuko yekeickv vrahkvn. 

13 Monkv punvkv kerkekon opunayat yvtekvret emekusv- 
pekvs. 

14 Punvkv kerkeko ofvn mekusapin omat, vm puyvfekevt 
mekusapis, vm vkerrickvt ettekot omekv. 

15 Monkv estome te? puyvfekevn es emekusapit, vker- 
rickvu, mvn es emekusvpares; puyvfekevn es. yvhikit, 
vkerrickvu es yvhikares. 

16 Monkon omat, puyvfekevn es vkvsametsken. omat; 
vkvsametskof, mv nakkerrekat en hueretv huerat esto- 
mën, Emen, makvr haks, naken maketskan :kerrekot. 
omofvt. 

17 Mehenwvn heren vkvsametsket omekv, momis mot 
etin yekcicekot os. | 

18 Omvlkatskan ce muntvlvket etulaswv mvrahrvkvn 
'sopunayvyat vn Hesaketvmesen vkvsamis. 

19 Momis etulaswv kerkeko ofvn opunvkv cukpe-rakko 
palen punayvkot, vm vkerrickv eteropotten mekusvpkv- 
cuko ofvn opunvkv cahkepusis opunvyetv min komvyet 
os, vpvitaken mvhayaret. 

20 Tecakkvte toyatskat, hoporrenkv ofvn hopuetakucet 
omekot, momis enhomeckv ofvn hopuetakucet omvkes; 
momis hoporrenkv ofvn hunvntaket omvkes. 

21 Tvleporvlke e tulaswv, momet tvleporvlke e cuk- 
hvrpe heyv esten 'sete'm punayvkares, momen mome 
estomis vm apohicvkekares, Pucaset maket os, makat 
vhakv ofvn coket os. 

22 Monkv etulaswv mvrahrvævt, vkvsvmakat tokon, 
momis vkvsvmvkekan es en kerkvn ocaket os; momis 
owaletvt, vkvsvmvkekat tokon, momis vkvsvmakan vrah- 
kvt omes. | 

23 Monkv mekusvpkv-cuko omvlkvt hvmkusen nvkvf- 
taken, omvlkvt etulaswv mvrahrvkvn es opunahoyen 
omat, momen mv nakkerrvkekat, monkat vkvsvmekviket 
esceyaken omat, Hacohakes, ce kicvkekar haks? 

24 Momis omvlkvt owalaken, vkvsvmekat, monkat nak- 
kerrekat veceyen omat, omvlkvt kerrepuecaket, omvlkvt 
ohfvccecvkvres ; 

25 Momen momèn o feke enake. ehkakan enrvmhoyen, 
momof e turofvn oh latket, Hesaketvmesen vkvsamet, 
Hesaketvmeset mehenwvn vpikvket os, maket kerkuecvres, 

26 Monkv, tecåkkvte toyatskat, estomet ome te? etoh: 
vtelokatskof, omvlkatskat esyvhiketvn ocen, mvhakvn 
ocen, etulaswvn ocen, nakhecickvn ocen, nake oh yvte- 
ketvn ocatsket os. Nanvke omvlkvt yekcickv vrahkvn 
momvkekvs. 

27 Estit punvkv kerkekon opunayen omat, hokkolet, 
monkat tuteenan vtekuset omen, hvmkvntot opunayen, 
hvmket yvtekekvs. 

28 Momis yvtekvt sekon omat, evyayvket omekvs, 
mekusvpkv-cuko ofvn; momet e em punayet, Hesake- 
tvmesen em punvyekvs. 

29 Owalakat hokkolet, monkat tutcenet opunayaken, 
vpvltaket ohfvececvkekvs. 

30 ste vnakv likan naken hecihocen omat, enhvteceskvt 
cvyayvkekvs. 


L) 

31 Omvlkvt kerraken, omvlkvt E pof d ert omvl- 
katskat hvmkvntot owalatske tayet ok”. 

32 Momen owalakat em puyvfekevtaket mv owalakat 
em elecv taket omes. 

33 Hesaketvnreset, tekyvmketv tokon, momis mahlv- 
pvtketv hayvt os; mekusapvike em mekasvpkv-cuko 
omvlkv ofv etvpomen. 

34 Mekusvpkv-cuko ofvn cen hoktvke taket nahnvkekot 
omvkekvs; opunvyetv em etektvnkvkekot omekv: mo- 
mis vhakv makat vevkvyen apohicet svpvklvranet os. 

35 Momen naken kerretvn komaken omat, ehute e'heta- 
ken em 'pohvkekvs: hoktvket mekusvpkv-euko : ofvn 
punayaken omat, vlesketvt omekv. 

36 Hesaketvmese em .opunvkvt centaken aossvt haks? 
monkat centake tvlkusen cem vlakvt. bake? 

37 Owalv toyit, monkat Puyvfekev Veakan ocis, e ko- 
me sasen omat, nanvke: cen hoceievkvyat Pucase em 
vhakvt omakat kerkuecekvs. 

38 Momis estimvt nakkerrekon omat, kerrekot ome- 
kvs. A 

39 Monkv, tecakkvte toyatskat, owaletvn .komet, 
etulaswv mvrahrvkvn 'sopunvyetvn vsehhatskvs. - 

40 Nanvke omvikvt momvre heren, momet: etewiwv- 
hoke heren momet omekvs. 


SETENTVOKE 15. 


MoMEN, tecakkvte toyatskat, mv .opunvkv-hervn: cem 
erkenakvkin, mv eenakuecatskvte, ofv svpaklatskan cen 
kerkuecvkvyet os. | 

2 Momen mv eteropotten hesahokatsket os, nako cem 
erkenakvkvyvten cem vkerrickv ofvn cyan ka, omat» 
momet ehvperkvn vkvsamatskekaten omat. 

3 Mv vne vn heckvten enhvteceskvn cem wikvkvyvtet 

ok", mv Cesvs Klist pun naorkety vrahkvn elvtet omat, 
Hoccat vevkvyen ; 

4 Momet herihohcen, Hoccat vevkvyen, nette svtutce- 
nan akvwvpkvtet omat; 

5 Momen Sefyset, mohmet mv palen hokkolohkakat 
hecakvtet omat; 

6 Momen mv renyupvn tecakkvte cukpe cahkepe hoyv- 
nét vhvmken hecakvtet omat; mv sulke mahat hiyomat 
fulle munkvts, momis nocicakat svset omes. 

7. Mv renyupvn Cems hehcen, momof vpastelvlke omvl- 
kvt hecakvtes, 

8 Momen omvlkv espoke vneu, este em oketv toko 
heckvte omét, hecvyvtes. 

9 Vpastel kihoce taye orvkot, vpastelvlke sencotkus 
mahat toyikv: Hesaketvmese em mekusvpkv-cukon asse: 
evyvtet ok’. 

10: Momis Hesaketvmese en heromkv etcropotten nake 
toyvyat mv toyit omis; momen en heromkv ve ohfvecv 
ocviet ehvperkv tokates ` momis omvlkv.senhoyvnen vtot- 
kvyvtet os: momis,.vne tokon, Hesaketvmese en herom- 
kv ve vpakvtet momecvtes. 

11 Monkv vhét, monkat entåket, momén erkenakén, 
momén vkvsamatskvtes. 

19 Momen Klist vkvwvpkvte tat cem etenrvwv taken 
erkenvkhoyet oman, estomön, Pvsatkvte aenkvwvpketv 
sekos, makakat ece 'pvkvke sase haks? 

13 Momis pvsatkvte aenkvwvpketv sekon omat, Klist 
akvwvpkekaten omés. 

14 Momen Klist akvwvpkekaten omat, pum erke- 
nvketvt ehvperkvt omen, cem vkvsvmkv taken ehvper: 
kvt os. 

15 Momes, momen Hesaketvmese a en kerrvlke fvccv- 


kekon es pu hechoyet os; Hesaketvmese a en kerrèt, 
5 

Klist akvwapvtet os, makeyvtet ok'; moman pvsatkvtet 
akvwvpkvkekon omat, mvn akvwvpekaten omés 

16 Klist akvwvpkekatet' ok”, pvsatkvtet AEN LS 
omat: 

17 Momen Klist akvwvpkekaten omat, cém vkvsvmkv 
taket ehvperkvt os; cen naorketvtake ofv emunkv to- 
yatskes. 

18 Momen momèn omat, my Klist ofvn nocicakat 
sumecvtet omes. 
19..Heyv hesaketv ofv tvlkusen Klist ofvn enhonr- 
kvn océn omat, este omvlkv 'sem estemerkvke mahat 
toyés. 

20 Momis hiyomat Klist, pvsatkvten a en kvwvpiket, 
mv nocicvte em ettetake enhvteceskv haket os. 

21 Este etehoyvne elkv vlakvte etvpomen este etehoyvne 
pvsatkvte aenkvwvpketvt vlakotet ok’. 

22 Atvme ofvn omvikvt pvsatkat etvpomen Klist ofvn 
omvlkvt hesahokvret'ok'. 

28 Momis este en hueretv mahusat vevkvyevlken, Klist 
eltetake enhvteceskvt on, momen em vlvketv omof, Klist 
enaketaket renyupvt on. 

24 Momof ohmekketvn Hesaketvmese, Erken em wihkof, 
ohfvnketv omvlkvn, momet este em wiketv yekcetv tepa- 
kat omvlkvn lekahfet, meyuksv tares. 

25 Ohmekket emunket en horre omvlkvn ele elecvn 
hahye tvlkvranet omekv. 

26 En horre espoke sumecihocvranat elkvt's. 

27 Nanvke omvlkvn ele elecvn svpvklecvtet omekv. 
Momis, Nanvke omvlkvn mv elecvn svpvklehoevtet os, 
makat, mv nanvke omvlkv elecv svpvklecvtet mv vpvken 
vhonkvtkekot omat, hecket os. 

98 Momen nanvke omvlkvt.elecvn en hahkof, momof 
Eppuceu, mv nanvke .omvikvn elecv en hayvte emeu 

elecvn huervres, mv momat Hesaketvmeset omvlkv ofv 
omvikv taren. 

29 Monkon omat, mv pv satkvtet akvwvpkvkekon omat, 

mv pvsatkvte ohfveevn paptiskakvtet estomvkvre te? mo- 
men estomaten pvsatkvte ohfveevn paptiskake te? 

30 Momen estomaten hvse-vkerkv omvlkvn penkvlkv 
ofvn svpakle bake? 

31 Klist Cesvs pu Pucase ofv afvcketv ec ofv take 
ocvyat vevkvyen, Nettv omvlkvn elis, makvyet os. 

32 Este em fulletv vevkvyen, Efesv tvlofvn, punvttv 
sehoneckakan etepoyvyvten omat, naken vn lopice haks, 
pvsatkvtet akvwvpkvkekon omat? hompét, eskvkeres; 
pvksen pu pvsvtkvret ok”. 

33 Cem etehohsvkates: etempunahokv holwvhokat 
fulletv herakan hopanet os. 

34 Fvecetv ohfveevn ahonecet, nacrikatskvs; Hesake- 
ivmese ohivcevn kerrvkekat sasekv: ben opunayvyat 
ece'lsvkuecvkvyat okis. 

35 Momis, Estomen ome akvwvphoye te? -momet 
ena estoman es yice haks? estet makvres. 

36 Ce hoporrenekat, mv fokayetskat elekon omat, honte 
taye hakekot os: 

37 Momen mv fokayetskat mv nake taranan Gen 
omekot, nerkv tvlkusen, teleko tateu, monkat nerkv etv 
tateu fokayetskes. 

38 Momis Hesaketvmeset, komat vevkvyen, emvpen 
emet, nerkv vtekat emvpe vrahkvn emet. os. 

39 Vpeswv omvlkvt vpeswv hvmkuset omekos: momis 
hvmket este vpeswvt omen, etvt ele-ostakat vpeswvt on, 
etvt rvro vpeswvt on, etvt fuswv vpeswvt omes. 

40 Momen nanvke hvlwe ofv ocakat, hvtvm ekvnv oh 
'ocakat svset 0$; momis hvlwe ofv ocakat en hvyayvke 
hvmken, ekvnv oh ocakat en hvyayvke etvt os. 

41 Hvse en hvyayvket hvmken, hvresse en hvyayvket 
etvt omen, kococumpv en hvyayvke etvt os: koeocumpv 
hwmkat kococumpv etv en hvyayvke emvrahket omekv. 

42 Momen pvsatkvte aenkvwvpketv matvpomet os. 
Hopvnketv ofrn fokahoyen, hopvnkeko tayat akvwvpket 
03: 

43 Vlesketv ofvn fokahoyen, hvyayvke ofvn akvwvp- 
høyet os; yekcetv sekon fokahoyen, yekcetv ofvn akv- 
wvphoyet os. 

44 Ena emmunkvn fokahoyet omen, puyvfekev enan 
akvwvphoyet os. Ena emmuukat ocet omen, puyvfekev 
enat ocet os. 

45 Momen momén hoccet os; Atvme este-hunvnwv 
enhvteceskvt puyvfekcv. hesake haket omen, Atvme svhok- 
kolat puyvfekev hesaketv emat haket omvtes, makat. 

46 Mome estomis, puyvfekev enake tat enhvteceskv 
tokon, momis eza emmunkv vevkvye mit on, momen 
puyvfekev emmunkvt renyupv tates. 

47 Este-hunvnwv enhvteceskv ekvnvn akvpvket, ekv- 
nvlket omes: este-hunvnwv svhokkolat Pucase hvlwe 
ahvtvpkat os. 

48 Fakke es hayvkhoyvte tat fakke es ect hvmkat 
efvpomvket.os, momen hvlwe ofv ocakat hvlwe ofv ocat 
hwmnkat etvpomvket os, 

49 Momen fakke es hayvkvte Avmkat en fen es 
fulleyvte etvpomen hvlwe ofv Avmkat en heckvn es 
fulleyvres. 

50 Momen, tecakkvte toyatskat, heyvn makvyet os; 
Enavpeswv catv tepakat Hesaketvmese em ohmekketv 
epucaseko tayen ; hopvnketvt hopvnketv tokan epucaseko 
tayes. 

51 Hecvs, nake ehken ce hecievkvyet os; omvlkvt 
nocicékares, momis omvlkeyat pu mvrahkv hakvres, 

52 Oketv cotkus mahan, mesettickv hvmkuse ofvn, 
pofketv espoke hakof; pofketvt hakvret ok' momen 
pvsatkvtet hopvnkvkeko tayet akvwvpkvkvres, momen 
pi mvrahkv hakvres. 

53 Heyv nake hopvnke tayat hopvnkeko tayan accen, 
heyv nake ele tayat eleko tayan accvranet omekv. 

54 Monkv heyv nake hopvnke tayat hopvnkeko tayan 
accen, heyv nake ele tayat eleko tayan accof, mv maketv, 
Ohfvnketv ofvn elkvn nokmelket os, make hoccat hoyv- 
nvres, 

55 Elkv toyetskat, cen re -estvmin oce haks? este-herickv 
toyetskat, cem ohfvnketv estvmvn oca? 

56 Elkv en ret holwvyeckvt omen, holwvyeckv en yekcet 
vhakvt os. 

57 Momis Hesaketvmeset vkvsvmket omekvs, mv pu 
Pucase Cesvs Klist eteropotten ohfvnketvn pu'mat. 

58 Monkv, tecakkvyvte vm vnokeckatskat, yekcen 
svpaklet, vkueko tayaket, Pucase em vtotketv estofis es 
fvefvket omvkes, cem vtotketv take Pucase ofv ehvperkv 
tokot omat kerratsket omekv. 


SETENTVCKE 16. 


Moman mekusapvike em vtelokv :ohfyeevt on omat, 
mekusvpkv-euko Kelesev ocakan mv vhakv emvyvte 
etvpomen momecvkes. 

2 Nettveakuoe: nettv enhvteceskvn omvlkatskat Hesake- 
tvmeset ohvtvlvyetv em vnicvte vevkvyen naken hericekvs, 
vlakvyof vtelokv svkekaren. 

9 Momen vlakvyof, mv coky viotvranaiskat ofv vkvsv- 
makatskan cen heromkv taken Celuslvmen esyicvren 
vtotvkares.. j 

4 Momen ayvyan heren omateu, ayin ve vevkvpé- 
yvres. 

5 Momen Masetonevn eteropotiyof, cem vivkvkares, 

Masetonevn eteropottikv. 

6 Momet ece 'pakvkit fekhonnin rvfot hoyvne witvres, 
estvinvn ayvranvyan vm vmcet Ykocuknusen ve vevkv- 
peyatskvren. 

7 Mucv ayvyat ce hecvranvkvkok', momis, Hesaketvme- 
set komen omat, ece ”pakvkit vkocuknusen fekhonnares, 
komit, enhonrkvn ocvyet os. 

8 Momis Efesvn fekhonnvye emunken Pentekast orvres 

9 Vhauke rakke momet etektvnke a'mat vm en *hauken, 
vnrapvlke sulket ok”. 

10 Momen Temorevs vlaken omat, RA cem eten- 
rvwv taken vrvren vketecvkes; Pucase em vtotketvn 
vtotket omekv, vne momecvyat etvpomen. 

11 Monkv estimvt ehvperkueheats: momis ce'nkvpakof, 
herkv ofvn vkocuknusen vevkvpeyvkvtevs, vm vlvkvren ; 
tecakkvte vpvken en nene hecakikv. 

19 Tecakkvte Vpalvs ohfvcevt on omat, tecakkakvte 
vpvket cem vlvkvkvren tayen enkusapvyvnks: momis hi- 
yomat cem vlvketv taken komvronkot omvnks; momis 
em etektvnkusof, vlvkvres. 

13 Vketecvkes; vkvsvmkv ofrn yekcen svpvklvkes ; hu- 
nvntake omét fullvkes; ; yekevket omvkes. 

14 Nanvke omvlkv momecatskan vnokeckvt. vpvkekvs. 

15 Tecakkvte toyatskat, (Stefenvs en cuko-vtehkvlken 
kerratsket os, momet, Ekiv em ette enhvteceskvt omet, 
estomén mekusapvlke em vtotketvn e wikakvtet omat 
kerratskes ;). 

16 Mv omakan, momet epu ”paket vnice, vtotkat vtekan 
em apohicatskvren ce'nkusapvkis. | 

17 Stefenvs, Fatunetvs, Ekivkvs esyome yican es vc 
afvcket os: nake momecatskeko cem vhoskvkan. esfv- 
cecakekv. 

18 Vm puyvfekevn, momet cem puyvfekev taken afvekv- 
kuecakekv : monkv mv omakan vrakkueevkes. 

19. Mekusvpkv-cuko Esev ocakat ece 'sekakes. Akwelv 
Pvselv tepakat, momen mekusvpkv-euko.e hute ofv ocat 
Pucase ofvn tayen ece "sekakes. 

20 Tecakkakvte omvikvt ece 'sekakes. Vivnketv 
veakén 'setesekvkes. 

21 Pal toyvyat ev'nke es ysekvyat. 

29 Estimvt Pucase Cesvs Klist vnokecekon omat, Vnare- 
mvt omekvs; Melvn erv. | 
23 Pu Pucase Cesvs Klist en heromkvt ece ”pakvkekvs. 

24 Klist Cesvs ofvn vm vnokeckvt omvlkatskan ece 
'pakvkekvs. Emen. 

Cokv enhvteceskvn Kvlenrviken ohtothoyvte, Felepi 
tvlofvn hoccihocvten, Stefenvs, Fatunetvs, Ekivkvs, 
Temorevs esyomet 'sem vpeyvtes. 


COKV VPASTEL PAL KVLENRVLKEN 


OHTOTVTE SVHOKKOLAT. 


SETENTVCKE 1. 


Par, Hesaketvmese komat vevkvye Cesvs Klist em 
vpastel, tecakkvte Temorevs tepakat, Hesaketvmese em 
mekusvpkv-cuko Kvlenrv ocan mekusapvlke Ekiv hvmkv 
vpokat es omvlkvn ohtotakeyat ; | 

2 Heromkv momet herkv Hesaketvmese Pu'rke, momet 
Puease Cesvs Klist aenkvpvket cem ocvkekvs. 

3 .Hesaketvmese, mv pu Pucase Cesvs Klist E'rke, 
merkv E'rke, momet emahlvpvtketv omvlkv en Hesake- 
tvmese, | | 

4 Mv emahlvpvtketvn Hesaketvmeset, pume mahusan es 
pu mahlvpatan estemerkv ofv vpokan es emahlvpvteyvren 
pu feknokketv omvlkv pu mahlvpatan, vrakkuehocekvs. 

5 Klist em estemerketv ep ofv sulket ocake etvpomen 
Klist eteropotten pum emahlvpvtketv sulket ocakekv. 

6 Momen. pu ”stemerkén omat, cem mahlvpvtketv take 
momet cem vhesaketv take vrahkv tes, mv estemerkvn es 
pu 'stemerkakat mahusan kvwvpatskvre yekcicet omat ;- 
monkat pu mahlvpvtkvken omat, cem  mahlvpvtketv 
take momet cem vhesaketv take vrahkvt os, 

7 Momen enhonrkv ee ohfveev take oceyat yekcet os; 
estemerkv ofv tohkvlkvlke toyatskat etvpomen emahlv- 
pvtketv ofv tohkvikvike toyvranatskat kerrèt. 

8 Tecakkvte toyatskat, pu feknokketv Esev ofvn ep 
oh vlakvte, estomen svhopayésko tayan, pun yekce 

senhoyynen pun honhoye, -hesaketv tis ' enhonrkvn 
wikeyvte oren kerratskekaren komékot omekv: 

9 Momis elkvn ohfvececkvn pume ofvn oceyvtes, e em 
enhonrékot, momis Hesaketvmese pvsatkvten akvwapan 
enhonreyvren: 

10 Mvt elkv en rakke mome a'sepu'ssicvtes, momet 
a'sepü'ssicet os; a'sepw'ssice emunkvres, komet, mv ofvi 
enhonrkvn oceyet os; 

11 Mekusvpkv es pum emekusapatskat eteropotten ce- 
metakeu etohkvlket vnicatsken, momat pume epu ”rah- 
kvn sulket Ærken vkvsvmvkvres, mv nakemkv este sulke 
eteropotte pu'mhoyvte vrahkvn. 

12 Emvkerretv.sekon, Hesaketvmese em mehenwetv 
ofvn, enavpeswv en hoporrenkv ofv tokon, momis Hesa- 
ketvmese en heromkv eteropotten yvmv ekvnv ofvn, mo- 
met ec ohfvcev take min semuutvlen ocet etefulleyvtet 
omat pum eohvkerrickvt akerret os; heyvt pum afvc- 
ketv tes. , 

13 Nanvke etv tokon, nanvke ohonayet, fuccr os, komet, 
kerkuecatskvte tvlkusen cen hoccicvkeyet omekv; mo- 
men, Eyuksv vteken mon kerkuecvkvres, ce komet, en- 
honrkvn ocis: 

14 Fvcevket os, pu komet kvpvkusen kerkuecatskvte 
etvpomen, ceme taket Pucase Cesvs en nettv ofv pum 
afvcketv toyaiskat etvpomen pumet cem afveketv taket 
omeyat kerkwecet, 

15 Momen nak cen lopickv svhokkolv ocatskvren heyv 
enhonrkv ofvn enhomvn cem vlvketvn komvyvtes; 

16 Momet ce hoyahnvkit Masetonevn ecehyet, hvtvm 
Masetonevn aosset cem vlakvkin, cemetake, Cutev fvcevn 
ayvyof, vkocuknusen ve STET NIRE komimvis.- 

17 Monkv heyvn ohvkerrievyof, tahoknicvye tat haks? 
monkat henkd, henka, monkat hekos, hekos, maketv vc 


42 KVLENRVLKE II, 2. 


vpakvren, mv nanvken ohvkerricvyat enavpeswv vevkv- 
yen ohvkerricvye te? 

18 Momis Hesaketvmese mehenwat etvpomen pum opu- 
nvkv ee ohfveev take opunayeyat henka, momet hekos 
tokates. 

19 Hesåketvmese Eppuce, Cesvs Klist, mv cem eten- 
rvwv tåke pume, vne, Selfeuvs, Temorevs esyomeyat erke- 
nakeyvte, henka momet hekos maketv tokates, momis 
eme eteropotten henka maketvt omvtes. 

20 Pume pu tehoyvnen, Hesaketvmese em vrakketvn 
omecicen, Hesaketvmese em etemfvccetv omvikvt eme 
ofvn henka, momet eme ofvn Emen maketvt omakekv. 

21. Momen mv cemetake esyoméyan Klist ofv pu yekev- 
kuecet, momet pum vfeyvtet Hesaketvmese tes ; 

29 Momet mvt em eskerkvn pud "licet, Puyvfekoy em 
eskerkvn pu feke take ofvn pu'mvtet os. 

23 Momen Hesaketvmese vm puyvfekev a en kerrvn 
enhuehkvyet os, cem etektvnecvkvyat Kvlenrvn ,vlvkvko 
munks. 

24 Cem vkvsvmkv take ohfvnkeyat tokon, momis cem 
afvcketvn temvnicvlke toyós, vkvsvmkv  eteropotten. 
svpaklatskekv. 

SETENTVCKE 2. 

Mous feknokketv ofvn cem vlvkvkvkares, komet, vc 
vrahkvn vm vkerrickvn hayvyvtes. 

2 Hiyomet omekv, vnet ce feke cen nokhokicvkin omat, 
estimvt ve afvcecice haks, mv este e feke en nokkicvyvte 
vc afvcecicet omekon omat 7 

3.Momen, Vm afvcketv mv omvlkv em afucketv tes, 
ce komvkit, heyv nake mahusan cen hoccicvkvyvtes, vla- 
kvyof, mv ve afvcecievkvranvtet cv feke vn nokkicvke- . 
karen. 

4 Estemerkv rakke momet feknokketv vpvken turopus- 

wv sulket pvlatken, ceu hoccievkvyvtet ok’; ce feknokho- 
kvre tokon, momis mv vnokeckvn esfackusen cem ocvkv-. 
yan kerratskvren. 

5 Momis estimvt efeknokketv hayvten omat, kvpvkuse 
tvlkusen ev feken vn noklievtes: omvlkatskan svhere 
mahen ec oh wetenepuecvkvkaren. 

6 Heyv estemerkv sulket 'sestemerricakvtet este mv 
omat em etetayes. 

7 Monkv pvlhvmken em merre mit ` emahlvpvtvra- 
natsket os: feknokketv svhere mahatet mv esten nok- 
melekaren. 

8 Monkv vnokeckv eme ohfveev ocatskat yekticats- 
kvren ce'nkusapvkis. | 

9 Momen heyv vrahkvn cen hoccicvkvyvtes, ec ohfveev 
taken, nanvke omvlkv ofv apohicatsken omat, eskerkvn 
kerretvn komit. å 

10 Estimvn naken enkvpvyecicatsken omat, vneu 
enkvpvyecicis ; hiyomet omekv, naken enkvpøyecicvyv- 
ten omat, mv enkvpvyeciciyvten Klist vyoposket, ece 
”rahkv taken,.enkvpvyecievyvtes : | 

11 Setvnet pu mvkerrekaren; nanvken ohvkerrican 
kerreyet omekt. 

12 Momen Klist em opunvkv-hervn erkenvkoranzt Tlovn 
vlahkin, Pucaset vhauken vn hvwehcof, 

13 Vm puyvfekev ofvn fekvpkvn ocvkomvts, Titvs tecak- 
kvyvten eshecvkok'; momis vsekahkit, mvn enkvpaket, 
Masetonevn eceyimvts. 

14 Momen Hesaketvmeset, mv estofis Klist ofvn ohfvn- 
ken pu hayet, eme okkerretv en fvmeckvn pu teropotte 
estvmv estomis hecken hayat vkvsvmkekvs. 

15 Hesahokat momet estemerkvkvranat ofyn Hesake- 
tvmese ehomvn Klist en fvmeckv toyékv: 


16 Hvmken hesaketv en fvmeckv hesaketv orat, momet 
Muskokee N. T. 32 e 

hvmkan elkv en fvmeckv elkv orat toyes. Momen berg 
nanvken estit ume taye ore haks? 

17 Hesaketvmese em opunvkv hopvnake sasat omékot, 
momis mehenwetvn aosse omet, momis Hesaketvmesen 
aosse omét, Hesaketvmese ehomvn Klist ofvn opunaye- 
yet omekv. 

SETENTVCKE 3. 

CE homv taken heren e opunvyecetvn hvtvm vlicece 
haks? monkat here opunvyeckv cokvn ec ohtothoyan, 
monkat here opunvyeckv cokvn viotatskvren vpvltake 
omèt pu yace haks? 

2 Ceme taket pun nakcokv pu feke ofv cohoyvte, este 
omvlkvt kerret, ohonayakat toyatskes: 

3 Ceme taket, Klist en nakcokv pume eteropotte vfvs- 
hotat, coyetv en lvste tokon, Hesaketvmese wenake em 
Puyvfekevt hoccicat; cvto tvpestakan oh Aocce tokon, 
moris efeke vpeswv tvpestakan oh koccat toyatsket omat 
kerkusen ec ohkerkuehoevket os. 

4 Momen enhonrkv mv omën Klist eterópotten Hesa- 
ketymese ohfvccvn oceyet os: 

5 Puntvikat naket a ep osset os, komet vkerriceye tayat 
omékon, momis Hesaketvmeset nake umetvn pu'met os ; 

6 Momen myt setemfvecetv mucvsat vfvstetv umeye tayen 
pu hayvtet os; letv toko, momis puyvfekev vfastvike: 
letvt elecen, momis puyvfekevt wenaken hayet omekv. 

7 Momis elkv em vfystetv evton oh hocce, momet oh 
kvlvfhoyat hvyayvket omvten omat, momat Eslevl en 
hopuetaket Mose e turofvn, en heckv eu livyayvken, mv 
hoyvnépvranet' oman, hericet vheevkeko tayvte ; 

8 Puyvfekev em vfvstetv mahvkvu hvyayvkekar haks ? 

9 Hiyomet omekv, ohfvececkv em vfvstetvt. hvyayvket 
on omat, mehenwvn fvecetv em afvstetv en hvyayvke 
mahvkvu muntvlet os. 

10 Mv bvyayvken.hahoyvtet, mv hvyayvke et? muntalat 
omecicen, heyv ohfvcevn hvyayvken ocekot omekv. 

11 Mv sumecihoevranat. hvyayvket omviet on omat, 
mv oce. emunkat mahvkvu hvyayvket os. 

12 Monkv enhonrkv mv oman océkv, fekhvmketv rak- 
ken es opunayeyet os: 

13 Momen Moses Eslevl en hopuetaket mv sumkvranat 
e. yuksvn .hericet hecvkekaren sohrvnkvn e turofvn es 
ohranvte, omékot os : 

14 Momis em vkerrickv taket em vrvnakvtet os; 
setemfyceetv veulan  ohonahoyof, mv esohrvnkv etat 
vkueyihocekon, muev. nettv oren oce munkvt omekv; 
mv sohrvnkv Klist ofvn sumecihocet. omen. 

15 Momis Mosen. ohonahoyof, mv sohrvnkv e feke ta- 
ken es ohrvnke munken, mucv nettvt ores, 

16 Mome estomis mvt Pucasen ohfulket omof, mv 
esohrvnkvn vkueyihocvres. 

17 Momen Pucaset mv Puyvfekevt os: momen. estvmv 
Pucase em Puyvfekevt ocen omat, mvn pucasseko 
hueretvt oces. 

18 Momis omvlkeyat, pu turofv ohrvnrvkeko omèn, 
Pucase en hvyay viken estakheckv ofv omén hecèt, hvyayv- 
ken enkvpvket hvyayvke oren mata vhaken pu hahoyet 
os; Pucase em Puyvfekev eteropotte omèn, 


SETENTVCKE 4. 


Monkv heyv vtotketvn oceyat omecicen, merkv pun 
heckvte vcvkvyen pu hotosvkekot os; 

2 Momis nakfveevkeko ehkakan wikeyvtet os; mvker- 
rety ofvn.fullékot, momet Hesaketvmese em opunvkvn 
mvkerretv ofvn celayékot; momis mehenwetvn ker- 
kueceyat eteropotten Hesaketymese ehomvn, este omvlkv 
em vkerrickv takeu ehomvn pum fvecetvn heciceyet os. 

3 Momis pum opunvkv-hervt ehken omat, sumecan em 
ehket os. 

4 Mv sumecat ofvn yvmv ekvnv en hesaketvmese vkv- 
svmvkekat em vkerrickv taken oh yomncecicvtes, Klist, 
Hesaketvmese vhaket omat, em opunvkv-herv hvyayakat 
en hvyayvket mv orvken hvyayvkekaren. 

5 Pume mahusat tokon; momis Klist Cesvs Pucasen, 
momet Cesvs vrahkvn pumet cem vtotkviken CHOSE 
omekv, 

6 Hesaketvmeset, mv yomucke aosset hvyayvket hvyayv- 
kvre kicvtet, Cesvs Klist en heckv ofvn Hesaketvmese en 
hvyayvke kerretvn es hvyayvkvren, pu feketake .ofyn 
hvyayvkvtet omekv. 

7 Momis bere nakeockvn vtehkv fakke es hayvkhoyvte 
vpiken oceyet os, yekcetv en heretv pume avte tokon, 
Hesaketvmese avte taren. 

8 Vfolotken pu naore estomis, pu feknokhokekot os; 
pum vkerrickvt tekyvmkakis, enhonrkvn wikèkos; 

9 É#pu'ssehocis pu wihokekot os; pu tvkwihokis, pu 
sumecekot os; 

10 Estofis Pran Cesvs em elkvn pw "na take ofvn 
esfulleyet os, Cesvs en hesaketvu pu "na ofvn hecke taren. 

11 Pume wenahokeyat, Cesvs vrahkvn elkvn em wihoket 
omekv, Cesvs en hesaketvu pu 'navpeswv elat ofvn hecke 
taren, 

12 Monkv ep ofvn elkvt viotken, momis ec ofv taken 
hesaketvt vtotket os. 

13 Pumet mata vkvsvmkv vkerrickvn ocèt, Vkvsamv- 
yvnks, momet monkv opunayvyvnks, make cokat vevk- 
vyen, pumeu vkvsamés, momet monkv opunahoyeyet os; 

14 Mv Pucase Cesvn akvwapvtet, Cesvs etehoyvnen 
pumeu a pu kvwapet, momet ece "pakvkén pu svpvklecv- 
ranan kerret, | 

15 Nanvke omvikvt ece 'rahkv taket omekv, mv heromkv 
sulkat este sulke em vkvsvmkv take eteropotten sulket 
omet, Hesaketvmese es vrakkueckv taren. 

16 Mvt omecicen pu hotosvkekot os; momis pum 
ohonvpv este sumket omis, pum ofv este nettv omvikvn 
mucvsehocet os. 

17 Pum estemerkv tahoknat, oketv kocuknus mahe 
ocat, hvyayvke en bonne mv senhoyvne estvmahen, mo- 
met meyuksv-sekon pum vtotket omekv ; . 

18 Mv nanvke heckakat tokon, mv nanvke heckvkekan 
heceyof: mv nanvke heckakat yvmv ekvnv em oketv 
, enanvket omen; momis mv nanvke heckvkekat meyuksy- 
sekat enanvket omekv. 


SETENTVCKE 5. 


Heyv escnkohakv ekvnv enka oceyat sümken omat, 
cuko Hesaketvmese aenkvpvken, cuko enke es hahoyekon, 
meyuksv-sekon hvlhawat ofvn oceyat kerreyet omekv. 

9 Pun cuko hvlwe atan oh acevkeye taren pu yace 

heret, heyv ofvn hihkékv: | 
` 8 Mehenwvn acevkeyet on omat, accvkekon es pu hec- 
hoyekaren. 

4 Heyv escukohakv vtehkeyat pun konboyeti hihkékv, 
acevken pu 'konahohvre pu yacat tokon, momis ep oh 
vecehocvren, mv ele tayan hesaketvt nokmelvren pu yacet. 

5 Momen mv heyv nake mahusat vrahkvn ep oh vtot- 
kvtet Hesaketvmese fes, mv ohvtvlaken Puyvfekev em 
eskerkvn pu”mvtet. 

6 Monkv enhonrkvn oceye munkvt os, ena ofvn fulleyof, 
Pucase enkvpvken fulleyat kerret. 

7 (Heceyat tokon, vkvsvmkv eteropotten fullèkv :) 

8 Mehenwvn enhonrkvn océs, momet ena enkvpvken 
Pucase vpvket fulletv min es epu ”fvcket os. 

9 Monkv vpvket, monkat vpvkéko estomis, emen afvcé- 
cieey vren veevlleyet os. 

10 Klist em ohfvececkv ohliketv ehomvn omvlkeyat er 
heckvraneyat tvikuset omekv; este vtekat nake momecvte 
vevkvyen, here monkat holwake estomis, mv nanvke ena 
ofyn momécakvte en heckvren. 

11 Monkv Pucase em penkvlkvn kerrét, esten ohyekci- 
cakeyet og". momis Hesaketvmese e homvn pu heckvket 
os; momet cem ohvkerrickv take ofvn pu heckvket omat 
enhonrkvn ocis, 

12 Hvtvm ce homv taken beren e opunvyecékok”, 


momis ep ohfveev nake seafrcecickvn ce'mvkeyet os, mv . 


efeke ofv tokon, nake en heckv ofvn ”se.afvcecicakan nake 
'sem vyoposketv ocatskvren. 

13 Hiyomet omekv 3 pu hoporrenvkekis, Hesaketvmese 
ehomvt os; monkat pu hoporrenvke tis, ece 'rahkv taket 
08. 
14 Hiyomet omekv, Klist em vnokeckvt ep ohyekeieet 
os; hiyomön ohfvececékv; hvmket omvikvn em elvten 
omat, omvikvt pvsatke tates. 

15 Momet, omvikvn em elvtet, mv wenahokat muev 
vtekat, e vrahkv take tokon, mv em ehlet, hvtvm akv- 
wwpkvte vrahkvn hesahoket fullvren elét omotes. 

16 Monkw muer vtekat enavpeswv vevkvyen nvpvn 
kerrókos; momes; enavpeswv vevkvyen. Klist kerreyvtet 
o estomis, muev ayat kerrökos. | 

17 Monkv estit Klist ofvt on omat, nake hocvcke mucvse 
tes; nake veulakat hoyvnepes; hecvs,nake omvlkv mu- 
cvsvke haket os. 

18 Momen mv Cesvs Klist etehoyvnen pu tihenee 
cvtet, 'etenherketv erkenvketv pu'mvte, Hesaketvmesen 
nanvke omvlkvt avtet os ; 

19 Heyvt omen, Hesaketvmeset Klist ofyn en naorketv 

taken vrvhecekot, ekvnvn e etenherkepuecvtes, momet 
tenherketv opunvkvn pum wikvtes. 

20 Monkv Klist opunvkv 'sem fullvlke toyös, Hesaketv- 
meset pu tehoyvnen ce'nkusapvke omén, Hesaketvmesen 
tenherkvkes, maket, Kiist vyoposkèt, ce'nkusapvkeyet os. 

21 Pumet eme ofvn Hesaketvmese em fvecetvn pu 
hahoyvren, mv naorketv kerrvte sekan epu ”rahkvn naor- 
ketvn hayvtet ok”. 


SETENTVCKE 6. 


Monsv em etohkvlke vtotkvlke toyeyat, ohvtvlaken 
Hesaketvmese en heromkv cen heckvkat ehvperkv to- 
karen ce'nkusapvkés. 

2 (Oketv inomvre herat ofvn cem apohicit, vhesaketv 
uettv ofyn cem vnievyvtes; hecvs, hiyomat oketv mo- 
mvre heret os; hiyomat vhesaketv nettvt omes, maket. 
omekv.) 

3 Nake. hvmkusis ofyn nak selentappetvn estemekot, 
erkenvkvlke em wiketvn em mvttes kihocekaren: 

4 Momis Hesaketvmese em erkenvkvlke omét, nanvke 
omvlkv oben e ohkerkuecót, yvmvsketv sulke ofvn, 
estemerkv sulke ofvn, enkusvpketv take ofvn, nake pun 
honhoyat ofvn, 

5 Rukafkv ofvn, cuko-yekcetv vpiketv ofyn, tekyvm- 
ketv ofvn, vtotketv ofvn, vketeckv ofvn, eelvweckv 
ofyn; | 
-8 Hvsvtketv ofvn, nakkerretv ofvn, momis-kometv ho- 
fanat ofvn,; heromkv efvn, Puyvfekev Veakat ofvn, 
vnokeckv mehenwat ofvn, | 

7 Mehenwetv opunvkv ofvn, Hesaketvmese en yekce 
ofvn, fvecetv setepokv akvpervn momet vkvskvnvn ocat 
etehoyvnen ; 

8 Vrakketv momet vrakketv tokat etehoyvnen, opu- 

nvyeckv herat momet holwake opunvyeckv etehoyvnen ; 
fycevket omis, mvkerrvlke omvket; 

9 Kerkvke heret omis, ikea omvket; pvsatke 
omét omis, momen hecvs, hesahokés; pu 'stemerrv- 
kuehocet omis, pu prsvthoyekos : 

10 Feknokhoket omis, estofis pu "fvckvket; make oce- 
kvlket omis, sulken nake ocvken hayaket; naken ocv- 
kekot omèt, momis nanvke omvlkvn océs. 

11 Kvlenrvlke toyatskat, pu eukwvt cen ”haukvken, pu 
'feken rakkuehocet os. 

12 Ep ofv ce cutecihocvkekos, momis ce nvcofv take 
mahusan ce eutecihocvket os. 

13 Momen matvpomuse vyoposketv, (vn hopuetake em 
punayvye omit opunayis;) cemetakeu ce rakkuehoevkekvs. 

14 Vkvsvmekvlke temomvlkekon nokwv-ohwakkv e em 
ohwvkikatskvs: hiyomet omekv, fvecetv fyecetv tokat etoh- 
kvlketv estomén tem oce haks?  monkat hvyayvke 
yomucke etempunahoyetv estomén te'm oce haks? 

15 Monkat Klist Pelyv! tepakat tepvketv estomén ete'm 
oce haks? monkat vkvsamat vkvsvmekan naken ete'm 
oce haks? 

16 Monkat Hesaketvmese en cuko-vcakat momet nake 
vhakakat etohkvlketv éstomèn ete'm oce haks? Cemetake 
Hesaketvmese wenake likat en cuko-vcakat toyatskekv ; 
Emetake ofen likit, emetake ofvn vrares, momet vnet en 
Hesaketvmese take toyin, met vm estet omvkvres, Hesa- 
ketvmeset. makvte vevkvyen. å 

17 Monkv em etenrvwv taken asosiyet, kvpvket omv- 
kes, Pucaset maket os, momet mv hvsvtkekan celahyats- 
kvs; momen vnet ce yvpayvkares, 

18 Momet Ce'rke take toyares, momen cemetaket cv'p- 
pucetake momet cv'chustvlke toyatskvres, Hesaketvmese 
yekcetv omvlecat maket os. 

SETENTVCKE 7. 

Monkv, vm vnokéckusatskat, heyv etemfyccetvn ocet, 
ona puyvfekev tepakat em vholwvketv omvlkvn vkueyet; 
9 hvsvthicvkeres, Hesakétvmese em penkvlkv ofvn hvsvt- 
xetvn esfveken hayet, 

2 Epu yvpvyvkes; nvpvn naken em vhopanökot, nvpvn 
hopanékot, nvpvn fyccekon vkonaheyvte sekos. 

3 Er ohfvececkv taken heyon makit okvkos, Cemetaket 

ece "pvken: pvsatket momet wenahokeyvren pu feken vteh- 
katskes, enhomvn makvyvtet ok”. 

4 Ec ohfvecv taken vm opunvkv en fekhvmkety rakket 
os; ec ohfvyeev taken vm ekvsvmkv rakket os; mahlv- 
pytketvn es cv fycket os; pu feknokketv omvlkv ofyn ve 
afrcke estvmahet os. 

5 Hiyomet omekv, Masetonevn: escehyeyof, pu'nav- 
peswvt fekvpkvn ocekates, momis vfolotken pu ”stemer- 
rihoóvies; topvrvn tepokvi ocaken, oivn penkvlkvt oca- 
kotes. 

8 Momis Hesaketvmeset, mv kvnevpakan mahlvpatat, 
Titvs vlakat eteropotten pu mahlvpatvtes: 

7 Momen vlakat eteropotte tvlkekon, momis mv emah- 
lvpvtketv ec ofv taken es emahlvpvtkvte eteropotten, 
cem eyackv take yekean, ce feknokketv taken, cem 
vkerriekv take yekce ve ohfvecv ocan pum onayof; mo 
mat svhere mahen ve afveket omvts. 

8 Hiyomet omekv, cokvn es ce Gegner 0 
estomis, vkerrickvn etievkos, vkerrickvn etfevyvtet o 
éstomis; mata cokvt vkocuknusen ce feknokhokicvtet 
omen hecikv. ` 

9 Hiyomat ce feknokhokvkste vrahkv tokon, momis 
vkerrickv eticky open ce feknokhokvtet omat es ve afve- 

ket os; Hesaketvmese vevkvyen ce feknokhokihocvtet 
omekv, pume omeciceye naken ce yvmahkvkekaren. 


a "er 

10 Hiyomet omekv, feknokketv Hesaketvmese vevkvye 
ocat vkerrickv eticky vhesaketv oran, mv ohfvecvn vker- 
rickv etickv aceko tayen vtotket os; momis yvmv ekvnv 
efeknokketvt elkvn vtotket os. 

11 Hiyomet omekv, heyv nake mahusan hecvkes, Hesa- 
ketvmese vcvkvyen ce feknokhokvkvtet, cemetake ofvn 
vketeckv estomén hayvten, momet e em fvececkvn, mo- 
met evpvkketvn, momet penkvlkvn, momet kometv 
yekean, momet vkerriekv yekcan, momet pvleckvn ! Wa- 
nuke omvikv ofvn heyv nake ohfvcevn ce hvsvthakvken e 
kerkuecatskvtet os. | 

42 Monkv cen hoccivkvyvtet o estomis, mv este nake 
este em vhopanvte vrahkv tokon, monkat mv em vhopvn- ` 
hoyvte vrahkv tokon, momis vketeckv Hesaketvmese 
ehomvn ec ohfveev taken oceyat cen kerkvke hakvren, 
momecvyvtes, 

13 Monkv ce mahlvpvtkety take ofyn pu mahlvpvtkvtes ; 
momes, Titvs em afvcketv omecicen svhere mahen epu 
fvcke tates, omvlkatskat em puyvfekevn afvcecicatskvtet 
omekv. 

14 Hiyomet omekv, ec ohfvcev taken es ekvsamit em 
punayvyvten omat, ve vlsekot os; nanvke omvikvn 
mehenwetv ofvn cem punayvkvyvte etvpomen mv esekv- 
svmkv Titvs ehomvn hayvyvie mehenwen eshechoyet os. 
-15 Momen, omvlkatskat cem apobickv taken, estomön 
penkvlkv momet fekeketv ofvn evpayatskvten vkerricof, 
em vnokeckv enveofr eem ocvkat ohvtvlaket os. 

16 Monkv nanvke omvlkv ofyn enhonrkvn. cemetake 
ofvn ocvyat vc afvcket os. 


SETENTVCKE 8 


MonwzN, tecakkvte toyatskat, Hesaketvmese en he- 
romkvn Masetonev em mekusvpkv:cuko emakvten : 

2  Estomón estemerkv rakken  eskerhoyakof, em 
afvcketv take en sulket, momet nakeockv enkusvpketv 
take rakkat omecicaken, emetv eyackv sulket em ohvtv- 
lvkakvtet oman, cen kerkuecvkeyet os. 

3 Umake tayat vevkvyen, momes, umake taye 
senhoyvnen, eme mahusat emetv vkvsvmaket, 

4 Pum 'poliepet, estemetvn eset, mekusapvike ohfveev 
KR etohkvlketvn eseyvren tayen pu'nkusvpakvtet 
omat akerris. 

5 Momen pum enhonrkv vevkvye tokon heyvn mome- 
cakvtet os, momis enhvteceskvn eme mahusan Pucasen 
em e wikaket, pumeu pum e wikakvtes, lIesaketvmese 
komat vevkvyen. 

6 Momet on, Titvs mata heromkvn ece ”pakvken vlice: 
cvtet omekv, men ec ofv taken espoyvren em 'poheyvtet 
08. 

7 Monkv nak omvikv ofvn, vkvsvmkvh, momet opunv- 
yetvn, momet nakkerretvn, momet vketeckv omvikvn, 
momet epu ”nokeckvn sulecatskat etvpomen heyv herom- 
kvn sulecatskvren vketecvkes. 

8 Vhakv omecicat tokon, momis este eti em vketeckvt 
omecicen, momet: cem vnokeckv take em mehenwetvn 
eskerraret heyvn opunvyvyet os. 

9 Pu Pucase Cesvs Klist, nakeocet omvtet o estomis, 
ece ”rahkv taken, em estemerkv eteropotten nakeoevke 
hakatskvren, nakoceko hakvte en heromkvn kerratskekv. 

10 Momen heyv ofvn vcahnetvn emis; heyvt een lopickv 
taket ok', enhomvn emetv tvlkusekon, momis vkerrickv 
vkvsvmen ocetvn vlicecatskvte ohrolope hvmke senho- 
yvnet omekv. 

11 Monkv mv momeckvn poyvkes, momat kometv 
vkvsvmkv ocvte etvpomen nake ocatskat aossen mo- 
meckvt ocvren, 

12 Enhvteceskvn vkerrickv vkvsamat ocen omat, estet 
nake ocekat vevkvye tokon, nake ocat vevkvyen Hesa- 
ketvmeset em afveket omekv. 

13 Este etvt en tahoknvken, momet cemetake ec ohwe- 
tenkvkvren komvkot omekv. 

14 Momis temmomvikusat oeren, muev mahusan cen 
sulketv taket mv orievkekan es em fvcecvren, momet en 
sulketv taken mv oricatskekan es cem Jvcecen, tem- 
momviketv ocvren komis. 

15 Estit sulken vieloyat em etetayat senhoyvnen oce- 
kates, momen nvcomusen vleloyat em etetayen ocvtes, 
make cokat vevkvyen. 

16 Momis Hesaketvmeset, my ec ohfveev taken mata 
vfekcakbetv heran Titvs e feken vpikvtet, vkvsvmkekvs. 

17 Mehenwvn emveahnetvn eenakuecvtet ok"; momis 
vkvsamusekv, eme komat omecicen ee ob ayvkvtes. 

18 Momen mv vpvken, mv etecakkvte opunvkv-herv 
ofv mekusvpkv-cuko omvikv ofv vkvsvmhoyan vtote- 
yvtes. 

19 Momen mv tvikusekon, mekusvpkv-cukot mvn en- 
hopoyakvtes, heyv heromkvn mata Pucase em vrakketvn, 
momet cem vkerrickv vkvsamat kerkueckv vfasteyau'svpe- 
yeyof, epu "evkayvren : 

20 Heyvn e vketecét, heyv nake sulke vfasteyat ohfvc- 
cvn, Em mvttvkés, estimvt makekaren. 

21 Hesaketvmese ehomv tvlkusekon, esteu ehomvn 
nake frccakan ehopaket. 

22 Momen tav vpvken tecakkeyvte, mv tewolen nanvke 
sulke ofvn vketece mahen, momet hiyomat mahvkvu, 
enhonrkv rakke ec ofv taken oévyat vrahkvn vketece 
heren esheceyvten vtoteyvtes. 

23 Titvs ohfveevt on omat, vm etepvketv, momet ec 
ohfycev take vtotkv vm etohkvlketv tes; monkat tecak- 

keyvte, mvt mekusvpkv-cuko em  vpastelvike, momet 
Klist em vrakketvt omakes. 

24 Monkv cem vnokeckv take, momet ete 'rahkv take 
ekvsvme ec opunvyecvkeyvte eskerkvn emetaken, momet 
mekusvpkv-cuko ehomvn hecicvkes, 


SETENTVCKE 9. 


M&kusSAPVLEE vívstetv ohfvcevt on omat, cen hoccicv- 
kvyat momecvke tayat semuntvlet omekv: 

2 Cem vkerrickv take en helvpketvn kerrikv, mv ec 
ohfvcev taken Masetonev vpokat ehomvn es ekvsamv- 
yvtet oman, Ekiv ohrolope hvmkévnke metetakvtet omen; 
. momen cem vketeckv heyv ohfvccv ocat este sulke mahe 
em vkerrickvn nekehuecvtet os. | 

3 Mome estomis, heyv nake ohfveev mv ec ohfvcev 
taken ekvsamet punahoyeyvtet ehvperkvt omekaren, 
makvyvte vevkvyen, ce metetakvkvren, tecakkakvten 
vtotimvts : 

4 Monkon omat, Masetoneviket ve vpaket yicet, ce 
metetakvkekon es ce hecvken omat, pumet, (centake 
mit ome tis makökot,) heyv heren ekvsameyat ohfvcevn 
vleskety pun hake wites. 

5 Monkv tecakketviket, homvn ec oh vpeyvket, cen 
heromkv, mv ohfycevn homvn cen kerkuchocvten, 
metetakuecvkvren emveahnetv momvranat tvikuse es vm 
momemvts, estematskat encaketv  etehoyvne tokon, 
heromkv eteropotte taren. 

6 Momis heyvn makvyet os; Bett encake omét fo- 
kayat eneake ome tat vteloyvres; momen estit encakeko 
omét fokayat snlken vteloyvres. 

7 Este vtekat e feke ofv vkerricat vevkvyen emekvs ; 
efeke en nokkicekon, momet ohyekcihocekon, Hesake- 
tvmeset es afycke esteman vnokecekv, 

8 Momen Hesaketvmeset heromkv omvlkv ec ohfveev 
take sulke taren hayetv ume tayet os; momat estofis, 
nanvke omvikv ofvn tayecatsket, vtotketv herakat omvikv 
es fveke toyatskvres, 

9 (Vwahecet, estemerrakan emvtet os; em fvecetvt oce 
munkvt. os, make cokat vevkvyen. 

10 Momen mv fokayv nerkv emat tvkliken hompetvn 
ce'mvket, momet nerkv fokayatskan cem ohvtvlayvket 
cem fvecetv take em etten ohvtvlayakate !) 

11 Nak omvlkv ofv heromkv omvlkv oren nakeoevlken 
ce hahoyvken, mvt omecicen pume pu teropotten vkv- 
svmkvn Hesaketvmesen emhoyet os. 

12 Heyv heromkv vfvstetvt mekusapvike enkusvpketv 
ohfvcevn em vnicat tvlkusekon, momis Hesaketvmese' 
vkvsvmkv' sulke eteropotten sulecet 08; 

13 Met Hesaketvmese en heromkv rakke mahe ec oft 
take ocat omecicen ece ”nokecakuset, cem, emeknsv- 
pakvkat momet heyv heromkv vívstetvn eskerret; 

14 Cesvs Klist em opunvkv-herv apohicatske e qs. 
kuecatskat, momet encakekot 'emaket, momet este omvl- 
kvn heromkvn em vwahecatskat. vrahkvn Hesaketvmesen 
vkvsvmakof. 

15 Hesaketvmeset vkvsvmket öomekvs, em  emkv 
onahoyeko tayat vrahkvu. 


SETENTVCKE 10. 


Momen vne, Pal mahusat, inv ece ”pakvkvyof cem 
etenrvwv take kvncapuset, momis ece 'pvkvkof ec ohfveev 
take fekhvmke toyvyat, Klist en yvmvsketv, momet em 
merkv vevkvyen ece kusapvkis : 

2 Enavpeswv vevkvyen fulleyat omèn ep ohvkerricvke 
sasan fekhvmketv mvn es vnrvpares komvyat, ece 
'pakvyof, mvn es fekhvinkvkarèn ce'nkusapvkis. 

3 Enavpeswv ofvn fulleyet o estomis, enavpeswv 
vevkvyen suletawvlke toyékok': 

4 (Pan horre setepokv enavpeswvvlket omekon, mo- 
mis Hesaketvmese eteropotten tohopke yekcvke lekvfkvn 
yekevket os.) l 

5 Vkerrickv 'hahihocan, momet nake hviwe Hesaketv- 
mese kerretv vnrvpe e hvlwecat omvlkvn lekahfet, momet 
Klist em apohickvn vkerriekv vtekan én svlvfkuecet; 

6 Momet cem apohickv taken esfvckof, apohickv tokat 
omvlkv:empvlecepetv pu metetakes. 

7: En heckv take vevkvyen nanvken hecatske haks! 
Estimvt e em enhonret, Klist enake toyis, vkerricet komen 
omat, eme mahusat beren hvtvm vkerricekvs, emet Klist 
enake etvpomen pumet Klist enake toyes. 

8 Hiyomét omekv, pun yekcetv, Pucaset, cen sumketv 
take tokon, momis yekevkueckvn pu'mvten, ohvtvlaken 
'sekvsamvye witet o estomis, vc vlsekares; 

9 Cokvn es ce feksumhuecvranvkvye ómét omvkaren. 

10 Nakcokv a pun ”totakat honhoyet, yekcvkét omen ; 
momis ena epu 'pakat yekcekon, em opunvkvt ehvperket 
omekv, makakes. 

11. Mv omat heyvn vkerricekvs ; ece 'pvkvkékot, nak- 
cokv eteropotten opunvkv ofv toyeyat etvpomen ece 
'pakvkeyof, nake momeceyat ofv toyeyvres. 

12 Mv eme tat e vkvsvmvke sasat eim vhonkvtkv vpvken 
vhonkvtkeyvre, monkat mvn es e vhopayetv pu fekhvm- 
keko tayekv; momis met eme tat eme vlket e vho- 
payaket, eme ta vlket etehopayakat hoporrenvket ome- 
kot os. 

13 Momis nanvke es pum vhopakv en lvpytken omékot, 
momis' mv vhopakv Hesaketvmeset pu'mvte vevkvyen, 
vhopakv centake tis ec orvken sekvsvmeyvres. 

14 Hiyomet omekv, centake oricéko omét pum vhopakv 

senhoyvnen e cvpkuecékok'; Klist em opunvkv-hervn 
erkenakeyat centakeu ec oricèkv. 

15 Nake es pum vhopakv en lvpvtke ocakan sekvsv- 
mökot, vpvlwv em vtotketv ofvn okis; momis cem 
vkvsvmkv taket ohvtvlakof, pum vhopakv vevkvyen 
esfvcken pu 'rakkuecatskvres, komet enhonrkvn océs; 

16 Momat este etv em vhopahoyat ofv nanvke pu me- 
tetakuehocan es ekvsvmékot, ekvnv cem vsimv ocakat 
ofv opanvkv-hervn erkenakeyés. 

17 Momis estit ekvsamat Pucase ofvn ekvsvmekvs. 

18 Estit e vkvsamat vkvsvmke tokon, momis mv Pucaset 
vkvsamat vkvsvmket omekv. 


SETENTVCKE 11. 


VN hacohaketvn estomusis momis komatskate ?. momen 
mehenwvn ve ohfvcevn momis komvkes. 

2 Ec ohfvcev taken Hesaketvmese vcvkvyen fekcakhit 
omikv; hokte mvnette fvece omvken Klist ehomvn ce 
svpvklecaren ce ”he take faranat hvmken cem etemfac- 
evkvyvtet ok'., 

3 Momis mv cettot ein emvkerretv eteropotten Ef eho- 
sicvtet o etvpomen estome estomis cem vkerrickv taket 
mv mehenwetv Klist ofv ocat enkvpvken hopvnke wites, 
komit cv penkales. 

4 Mv vlakat, mv erkenvkékaten, Cesvs etvn erkenaken 
omat, monkat mv evpayatskekatet puyvfekev etvn evpa- 
yatsken omat, monkat mv eenakuecatskekatet opunvkv- 
bere etvn éenakuecatsken omat, momvre beren em etek- 
tvnecatské tayet omekv. | 

5 Vpastelvlke hvlhvwe mahat nake hvmkusis ofvn sen- 
kvneapet omvkates, komikv. 

6 Opunvkv ofv vm mvhahoyeko omvyet o estomis, nak- 

kerretv ofv tokon; momis nanvke omvlkv ofrn ece 'pa- 
kvken kerkvke heret pu hakvtet os. 

7 Enrahkv sekon Hesaketvmese em opunvkv-hervn cem 
erkenakvkit, ce hvlwehocvkvre vrahkv e kvnevpueevyvte 
naorket omvyvt haks? 

8 Es ece 'fvstvkaret mekusvpkv-cuko etvn vkonvhakit, 
feketvn. a en cvwvkvyvtes. 

9 Momen ece 'pakvkvye, naken ev kusapof, estimvn en 
honnvkates; nake cv kusapan tecakketviket. Masetonevn 
awat es vm fvcecakvtet ok'; momen nanvke omvikv ofvn 
cen honnvkaret e vketecvyvtes, momet e vketecares, 

10 Klist em mehenwetv vo vpikat vevkvyen Ekiv em 
ekvnvvlkan estimvt heyv ekvsamvyan vfekhonnicekares. 

11 Naket omecica? ece 'nokecvkvkok' omvya? Hesa- 
ketvmeset kerres. 

12 Momis nake momecvyat momecares, mv nake ome- 
cickvn komakan nake omecickvn a en tvevkaret: nake 
mv ofv ekvsamat ohfvecvn pume omvken eshechoyvren. 

13 Mv omakat, vpastel laksvlkée, vtotkv mvkerrvket, 
Klist em vpastelvlke vhakvken e hayaket os. 

14 Momen mvt estomahet omekos; Setvne tis hvyayvke 
hvlwe esten e vhayekv. 

15 Monkv, em vtotkvlket fvccetv em vtotkvlke e vhaya- 
ken omat, nake rakke tokot os; mv em eyuksv taket em 
vtotketv vevkvyet omvranet os. 

16 Estimvt, Hoporrenekot os, ev kohmates, hvtvm ma- 
kis; mome estomis cv hoporreneko omön cv yvpayvkes, ` 
estomusis ekvsvmaren, 

17 Naken makvyat Pucase vevkvyen makvkot os, momis 
hoporrenkv vpvkeko omén, heyv ekvsvmkv en fekhvm- 
ketv ofvn opunayis. 

18 Sulket enavpeswv vevkvyen ekvsvmakekv, vneu 


ekvsvmares. 
Muskokee N. T. 33 

19 Cemet ce hoporrenvket omét, este hoporrenekvlke 
ece 'fvckvket em etektvnecatskekv, 

20 Estitavt ce svlvfkvkuecen, monkat ce lokvken, mon- 
kat cem esvken, inonkat e hvlwecen, monkat ce turofvn 
cem vnafkvken omat, etektvnecatskekv. 

21- Vlesketv ohfvccvn, pw yekevkekate omen opunayis. 
Mome estomis, nake estomis ofvn estet fekhvmket on 
omat, mv ofon vneu fekhvmke toyis; (hoporreneko omön 
opunayis.) | 

22 Hepluvlket omake haks? vneu mv toyis. Eslevlket 
omake haks? vneu mv toyis. Eplehåme en honvpsvket 
o haks? vneu mv ioyis. 

23 Klist em erkenvkvlket omake' haks? (este hopor- 
reneko omèn opunayis,) mv senhoyvne toyis; vtotketv 
ofv sensulken momecit, rukafkv vhonkvtkv sekon, cuko- 
yekevn vpikvyvte, tewole sulke mahen, elkv tewolen. 

24 Cusviket rukafkv pale tutcenen ostvpohkaken vcah- 
kepan ev rukvfakvtes. 

25 Vtutcenvn estepketvn es cv tephokvtes, vhvmkvn 
cvton es cv nvfhokvtes, vtutcenvn perro-cukot vk vhopvn- 
ken ev 'stemerkvtes; nettv hvmken nere hvinken laukan 
vk arvyvtes; 

26 Vyetv tewolen, uewv ém penkvlkv ocakan, naksestv- 
penkvlecvlke om penkvlkv ofvn, penkvlkv vm etvlofvlke 
omecicakan, penkvlkv tvlofv ocakan, penkvlkv vnrvww 
ocakan, penkvlkv uehatkv vk ocakan, penkvlkv tecakke- 
tvlke laksvike em etenrvwv ofen ; 

27 Hotoskv enanokke tepakat ofvn, vketeckv tewolakat 
ofvn, elauko ewvnhketv tépakat ofvn, eelvweckv tewola- 
kat ofvn, kvsvppe momet enatvlkvranusat ofvn arvyvtes. 

28 Momen ohvtvlakat mv nanvke ve ofv toko nettv 
omvlkvn mv ve oh latkat, mekusvpkv-cuko omvikv 
ehvketeclvt, 

29 Estimvt yekcekon, vneu ev yekceko bake? estin 
cvpykhuehocen, momen vnet vc vhetkvko haks? 

30 Ekvsvmvranvyat tvikuset on omat, nanvke cv yekce- 
kat ofvn es ekvsvmares. 

31 Pu Pucase Cesvs Klist E'rket, mv estofis vrakkueho- 
cat, laksvkan kerret os. 

32 Temaskvs ofvn evpayv, Eletvs mekko elecv hueratet 
cv 'setvn komet, Temaskvlke em kinn suletawvlken es 
vhecicvtes : 

33 Momen vhaukuce eteropotten, svmpvn vpikin, tvlofv 
vtohopke afopken a cv tvkhvtvpecihocen, enketaken em 
ossvyvtes. 

SETENTVOKE 12. 

EKVSAMVYAT- nake momvre bere tokot os. Nanvke 
Pucaset cv hecicet, momet va kerkuecvten opunvyecetun 
orares. 

2 Klist ofvn este hvmken kerrvyyte vtekat ohrolope 
palen. ostohkakat senhoyvnet os, (ena ofvt ot, ena ofv 
tokate kerrvkos; Hesaketvmeset kerres;) mv esten hvlwe 
svtutcenan vyvkhvmkusen. a .eshoyvtes.. 

3 Momen, (ena ofvt ot, ena ofv tokat kerrvkos; Hesake- 
tvmeset kerres ;) 

4 Estomen heyy esten palvtis ofyn a eshoyen, opunvkv 
opunahoyvkeko tayan, mv opunayvre este em etektvnke- 
kan pohvten kerrvyvtes. 

5 Este mv omat ohfvccvn ekvsvmares, momis vne ofvn, 
nanvke cv yekcekat ofv tokon omat, ekvsvmvkares. 

6 Hiyomet omekv, ekvsvmetvn komvyet o estomis, este 
hoporreneko toyvkares; mehenwvn opunvyaret ok"; mo- 
mis fekhonnis, estimvt, mv cv hecat, monkat ve oben 
pohat hoyvnen ve oh vkerricekaren. 

7 Momen nake cv hecibocvte sulkat omecicen, tayen 
cv hvlwehocekaren, cv'navpeswv ofyn nakfvsken v'mhoyv- 

tes, Setvne em opunvkv-sarvt cv nvfkvren, tayen cv hvl. 
wehocekaren. 

8 Heyv vrahkvn vtutcenvn Pucasen enkusapvyvtes, 
v'nkvpvkvren. 

9 Momen, Vn heromkvt cem etetayes: vn yekcetv yek- 
cetv sekat ofvn temvpoken hahoyekv,cv kicvtes. Monkv 
es ve afveket nanvke mv ofv cv yekcekat ofv min ekv- 
svmares, Klist en yekcetvt ve oh fekhonnvren. 

10 Monkv vekcetv ocvkat, tvkleckv ofvn, enkusvpketv 
ofvn, asseckv ofvn, efeknokketv Klist vrahkv ocakat ofvn, 
heyvn es ve afveket os; cv yekcekof min cv yekcet ok”. 

11 Ekvsamvyat este hoporreneko cv haket os; centaket 
ve ohyekcicatskvtes; centaket ve vkvsvmvranatskvtet 
ok”; nake toyvkot o estomis, nak hvmkusis ofvn vpaste- 
lvlke hvlhvwe mahan eyupv toyvkok'. 

12 Mehenwvn yvmvsketv omylkv ofvn, eskerkv, nake 
estomahakat, momet nakmomeckv yekcakat ofvn vpastel 
em eskerkvn cem etenrvwv taken momecakvyvtes. 

13 Hiyomet omekv, mv ofv mekusvpkv-cuko vpviwvn 
eyupv toyatskat naket 0 haks, vne mahusat cen honnvkv- 
kate tokon omat? heyv vm mvttan vm merrvkes. 

14 Hecvs, vtutcenvn cem vlvketvn v'metetakes; momet 
cen honnvkvkares : cenake tokon, centaken hopoyvkvyet 

ok”: hopuetaket eckvlke naken en hericvkekon, eckviket 
hopuetaken en hericvkvranet omekv. 

15 Momen vkvsamuset centaken cen yvmahkuecin, ece 
'rahkv taken cv yvmahkuehoevres; svhere mahen ece 
"nokeevkin, yupvklatken ve vnokecket o estomis. 

16 Momis inomekvs, ec oh wetenkvkatés, momis mvker- 
ret omit, mvkerretv eteropotten ce cawvkvyvtes, make 
sase wites. 

17 Mv ec ohtotvkvyvte hymkusis eteropotten a ce'nkvpa- 
kan "se ohvtvlvyvyvt bake? 

18 Titvs em 'pohhit, mv vpvken tecakkvte hvmken vto- 
tvyvtes. A ce'nkvpvkvken Titvs 'se ohvivlvyvt haks? 
vkerrickv hvmkuse ofvn, momet mata elehvpo ofvn yvka- 
pékvt haks. 

19 Hvtvm, Seokepkvn pu homvn hayakes, pu komatske 
haks? Khat ofvn Hesaketvmese ehomvn opunayis; mo- 
mis, vm vnokeckusatskat, ce  yekevkueckv vrahkvn 
nanvke omvlkvn momeces. 

20 Éeyv penkvikv vm ocet omekv; estofvn vlakvyof, 
mv komvyat omatsken és ce hecvko witen, monkat cémet ` 
mv cv komatskat omen es cv hecatskeko wites: punvkv 
setenrvpkv, etem vleskvpkv, cvpvkketv, etehvnkv, erato- 
pvrv opunvyeckv, wvswahoketv, ekvsvmkv, este tekyvm- 
ketvt ocake wites: ~ 

21 Momet hvtvm vlakvyof, cem etenrvwv taken vn He- 
saketvmeset ev kvnevpuecen, sulke, mv entis naorkahket, 
mv hvsvtketv tokan, momet hoktarkvn, momet nake 
svholwvhokan momecakvte ohfvcevn vkerrickv eticvkeka- 
ten oh hvkihkakvye witvres. 


SETENTVCKE 13. 


Dese cem vlakvkvye svtutcenat (ores. Opunvkv vtekat 
akerrvlke hokkole monkat tutcene e cukwv take ofvn 
yekce tares. 

2 Homvn cem onayvkvyvtes, momet svhokkolan, ece 
'pakvkvye omén, homvn cen kerkuecvkis; momet ece 
'pakvkvkot, biyomat mv heyv enhomvn naorkakvten, 
momet vpvlwv omvlkvn en hoccicakis; Hvtvm vlakin 
omat em etektvnecahkvkos. 

3 Klist. vc ofv opunayat eskerkv, mv ec ohfveev taken 
yekcekot omekon, momis ec ofv taken yekcet oman 
hopoyatskekv. 

4 Hiyomet omekv, yekcetv toko eteropotten etohweklep- 
kvn svrahkwte estomis, Hesaketvmese en yekce eteropot- 
ten. hesaket, os; Pumeu eme. ofyn. yekevkeko toyèkv, 
momis Hesaketvmese en yekce ec ohfveev take ocat 
eteropotten hesahokeyvres. 

5 E oh vketecvkes, vkvsvmkv. ofvn svpaklet omatsken 
omat; ceme mahusat es e kerrvkes. Ece 'hepvkhoyvke- 
kon omat, Cesvs Klist ece 'pikvket oman, ceme mahusat 
kerratskeko bake? 

6 Momis epu ?heprkhehocékot omat kerratskvren komit, 
enhonrkvn ocis. 3 

7 ;Momen: nak holwvke hvmkusis momecatskekaren 
Hesaketvmesen mekusapis; pumet fvccvkeye este "sem 
momvkvre tokon, momis vhepvkhoye omeye este 'sem 
momvket o .estomis, cemetaket . nake. fvccan momecats- 
kvren. 

8 Mehenwetv vnrvpen naken momecöko tayökv, momis 
mehenwetvn em momeces. 

9 Pumet pu yekcekon, cemet ce yekovket omof, epu 
'fvcket ok”: momet cem etemvpoketv taken, heyvn me- 
henwvn komès. 

10 Monkv ece "pakvkot heyv nànvken cen hoccicvkit 
omis, ece "pakvkvyof, mv yekcetv Pucaset, sumecickv 
tokon, momis yekciekvn a'mvte vevkvyen fvsken cem 
punayvkit omvkaren. 

11 Vhoskat, tecakkvte toyatskat, ece'fvckvkekvs. Tem- 
vpoket uin heren ce mahlvpvtkvkekvs; vkerrickv 
hvmkusen ete'm ocvkes; herkv ofvn fullvkes; momen 
vnokeckv herkv tepakat en Hesaketvmeset ece 'pakv- 
kvres. 

12 Vivnketv vcakan "sete "sekvkes, 

13 Mekusapvlke omvlkvt ece "sekakvkes, 

14 Pu Pucase Cesvs Klist en heromkvt, momen Hesa- 

ketvmese em vnokeckvt, momen Puyvfekev Vcakat em 
etohkvlketvt omvlkatskan ece 'pakvkekvs. Emen. 


Cokv svhokkolan Pal Kvlenrvlke ohtotvte, Masetonev 


ofv, Felepi tvlofvn liket hoccicvtes; momen Titvs 
Lukvs tepakat svhoyvtes. 





COKV VPASTEL PAL 
KELESVLKE OHTOTVTE. 


SETENTVCKE 1. 


Par, (este eteropotte tokon, momet este etehoyvne 
tokon, momis Cesvs Klist eteropotten, momen Erke 
Hesaketvmese, mv pvsatkvten aenkvpvken kvwapvte 
eteropotten;) vpastel foyvyat, 

2 Momet tecakkvte vc vpvkakat omvlkvt mekusvpkv- 
cuko Kelesev ofv ocakan ohtoteyat ; 

3 & 4 Erke Hesaketvmese, momet pu Pucase Cesvs 
Klist, mv, Hesaketvmèse momet Pu'rke komat vevkvyen, 
yvmv ekvnv holwakan a 'sepussicvret pun naorketv 
vrahkv e wikvte avtet heromkv herkv tepakat cem 
ocvkekvs. | 

5 Men vrakketv estofis emeyuksv-sekon em ocekus, 
Emen. 

6 Lvpke mahe Klist en heromkv ofv ce'nhuehkvkvten 
enkvpake opunvky-herv ety 'sohceyatskat estomahes, 
komvyet os: 

7 Mv etv tokot omen; momis mv ce naoricet, Klist 
em opunvkv-hervn mvrahkuecetv komakat svset omèkv. 

8 Momis pumet, monkat encel hvlwe ahvtapket, 
opunvkv-herv cem erkenakeyvte tokon, etvn' cem erke- 
nakvken omiat, met ohtvhikvkvtet omekvs. 

9 Enhomv makeyvte etvpomen hiyomat hvtvm makvyet 
os; Estimvt opunvkv-herv eenakuecatskvte emvrahken 
cem erkenaken omat, ohtyhikvket omekvs. 

10 Hiyomet omekv, hiyomat esten monkat Hesakétv- 

mesen afvckvkueci haks? monkat esten afvckvkuecetyn 
hopoyi haks? esten afvekvkuecin omat, Klist em vtotkv 
toyvkaret ok. | 

11 Momis, tecakkvyvte toyatskat, mv opunvkv-herv cem 
erkenakvkvyvte este vevkvye tokot omat cen kerkueevkis. 

12 V'mvhahoyekon, este eteropotte tokon, momis Cesvs 
Klist en kerkueckv eteropotten vn heckvtet ok? 

13: Cusvlke em mekusvpkv ofvn arvyvte ocan, estomen 
svkerkuehoceko taye Hesaketvmese em mekusvpkv-eukon 
assecit, yvmahkuecvyvten, 

14 Momet Cusvlke em mekusvpkv ofvn ev kerre mahe 
hakat, vm etvlofvlke vm veul4v etvpomakan emuntalit, 
ev'rkvike tate em opunvkv ohfveevn svhere mahen 
vketecvyvtet oman pohatskvtet ok: 

15 Momis Hesaketvmeset, mv ev'eke e nvrken a ve 
ossicet, momet en herómkv etehoyvnen v'nhuehkvtet, 

16 E'ppuce Centilvlke em etenrvwvn erkenvkaren mvn 
vc ofvn kerkuecetvn es afvcket omof, este e catv enav-i 
peswv tepakan tempunayvkot, 

17 Monkat cv homvn vpastelvlke taten oh ayit, vyvk- 
hvmkusen Celuslvmen vcemkvkates; momis Elepevn 
ecehyit, hvtvm Temaskvn oh fulkimvts., 

18 Momen ohrolope tutcenet hoyahnof, Celuslvmen 
vcemkimvts, Petvn hecvranit, momet men vpaket netty 
palen cahkepohkaken fekhonnimvts. 

19 Momis vpastelvlke etv hvmkusis hecvkon, Pucase 
etecakkvte Cems tvlkusen hecimvts. 

20 Momen heyv nanvken cen hoccicvkvyat, hecvs, 
Hesaketvmese ehomvn, laksvkos. 

21 Mv renyupvn Selev Selesev tepakat ekvnv ocakan 
ohceyimvts: 

22 Momen Cutev em mekusvpkv-cuko Klist ofv ocakat 
ev turofheckvn kerrvkekomvts: 

23 Momis heyv tvlkusen pohakvtes, Mv oketv hoyvna- 
kvte ofvn epu'ssecvte tat mv vkvsvmkv yvmahkuecvtet 
hiyomat es erkenaket os. 

24 Momet ve vrahkvn Hesaketvmesen vrakkuecakvtes. 


SETENTVCKE 2. 


Momen ohrolope palen ostohkakat hoyanof, Titvs ev- 
payit, Panepvs vpakit, hvtvm Celuslvmen vcemkimvts. 
.2 Momen kerkueckvt omecicen vcemiket, mv opunvkv- 
bere Centilvlke em etenrvwvn erkenakvyan em ohhvya- 
yicakimvts, momis, estome estomis letkvyat, momet let- 
kvyvtet ehvperkvt omekaren, este here kerkakan ebkusen 
em puneyakimvts. 

3 Momis Titvs ve vpakatet, Klekvlket ot omis, svkvm- 
siskvren ohyekeihocekomvts : . 

4 Momen tecakkvte vhayvlket, mv pucasseko hueretv 
Klist Cesvs ofv oceyan vketecvranet, pu svlvfkuecetvn 
komakat, ehkusen ascehuehocat omecicet omemvis : 

5 Mvn hvse-vkerkv hvmkusis vpohicet, em etektvnece- 
komvts, opunvkv-herv em  mehenwetvt ece 'pakvke 
emunkvren. 

6 Momis mv naket os komhoye taye sasat ton omat, 
naket omakvie estomis, cv homv nake tokot os; este 
en heckvn Hesaketvmesct es afvekekot os; mv naket os 
komhovat, etempunahoyeyof, naken vm ohvpayvkekokv : 

7 Momis mv vpvlhvmke ocan, svkvmsiskv opunvkv-herv 
Petv em wihokvie ctvpomen svkvmsiskv toko opunvkv- 
herv vm wikvten hecakof; 

8 (Mv vpastel em wiketv svkvmsiskv este ohfveevn 
Petv eteropotten yekcen vtotkat, matat Centilvlke ohfve- 
cvn ev teropotten yekcen vtotkvtet ok ;) 

9 Momen Cems, Sefvs Cane esyomat, mv cukelet 
omakes komhoyat, mv heromkv vn heckvten hecakof, 

Panepvs tepakeyan etohkvlketv enkvpervn pu'makemvts, 
pumet Centilvlken oh voyen, ent svkvmsiskv esten oh 
vpeyvkvret. 

10 Estemerrakan vkerriceyvre tvikusen komakemuts, 
momen vneu matan ohyektimvts. 

11 Momis Petvt Anteak vlakof, eturofyn em vhuerit 
vnrapimvts, em vsehóhvr tetayet omekv. 

19 Hiyomet omekv, Cems aenkvpvke yice sasat yiceko 
emunkof, Centilvlken vpaket hompemvts ; momis, yihcof, 
enkvpaket em vkuekemvts, svkvmsiskvlken em  pen- 
kalet. 

18 Momen Cusvlke vpvltakeu vpaket estemvkerret 
fullemvts; momat Panepvs tis em mvkerretv taken es 
fvyecicakemvts. 

14 Momis fvccen, opunvkv-herv em mehenwetv vevk- 
vyen fullvkekon hecvyof, omvlkv ehomvn, Cemet, 
Cusvlket ometskat, Cusvlke onkot, Centilvlke fullat 
omén aretsken omat, estomaten Centilviken Cusvlke 
omet fullvren ohyekevkuecetske haks? ` Petvn kicit 
em punayimvts. |- 

15 Pumet, pum munkv vevkvyen Cusvlket omét, Cen- 
tilvlke naorkvlke sasat toyèkot, 

16 Vhakv em vtotketv eteropotte tokon, momis Klist 
Cesvs oh vkvsvmkv eteropotten este fvcevke hakat ker- 
rèt, pume mahusat, vhakv em vtotketv eteropotte tokon, 
Klist oh ykvsvmkv eteropotten pu fycevke hakvren Cesvs 
Klist ofvn vkvsvmeyvtet os; vhakv em vtotketv etero- 
potten enavpeswv hvmkusis fvece hakekaret ok. 

17 Momis Klist eteropotten pu fvecvke hakvren hopoye- 
yof, pume mahusat holwvyecvlken es pu hechoyen ornat, 
Klist monkv naorketv em vtotkvt ome te? Mohmates. 

18 Hiyomet omekv, mv hopanvyvten hvtvin tohtarip 
omat, vhakv-kacvn e hayvyet os. 

19 Hiyomet omekv; Hesaketvmese ohfvcevn wenaka- 
ren, vhakv eteropotten vhakv ohfvccvn cv'let os. 

90 Klist vpaken tohweklepkvn ev svralikèt os; momis 
wenakis; mome estomis, vne tokou, momis Klist vc ofvn 
wenaket os; momen mv hesaketv enavpeswv ofvu mucvn 
es wenakvyat Hesaketvmese E'ppuce, mv ve vnokecet vc 
vrahkvn e wikvte ohvkvsvmkvn es wenakvyet os. 

21 Hesaketvmese en heromkvn ehvperkuecvkot os; 
hiyomet omekv, fvecetv vhakv eteropotten vlaken omat, 
Klist ehvperkvn elvtes. 


SETENTVCKE 3. 


Agna Kelesvlke ce hacohakvkat, ce turwv take ehomvn 
Cesvs Klist opunvyece, cem etenrvwv taken tohweklep. 
kvn svrahkan hecke heren cohoyat, mehenwetvn vpohi- 
catskekaren estimvt ce mvkerrvkvt bake? 

2 Heyv tvlkusen cen kerretv taken komis. Vhakv em 
vtotketv eteropotten, monkat vkvsvmkv vpohickv etero- 
potten Puyvfekev cén heckvkvt haks? 

3 Momvteken ce hacohakvke te? Puyvfekev ofvn 
vlicecatskvtet omen, hiyomat enavpeswv eteropotten 
temvpoke ce hakvke te? 

4 Nanvke en sulke momvteken ehvperkvn es cc 'ste- 
merkvkvt haks? ehvperkv tat mehenwet on omat, 

5 Puyvfekevn es ece ”fastet, cem etenrvwv taken esker- 
kvn vtotkat, vhakv em .vtotkotv eteropotten, moükat 
vkvsvmkv vpohickv eteropotten momecet o haks ? 

6 Eplehamet Hesaketvmesen vkvsamat, fvccetv vyo- 
poske hakvte etvpomen. 

7 Monkv heyvn kerrvkes, vkvsvmkv vevkvyen fullat, 
matat Eplehame en hopuetaket omakes. 

8 Momen Cokat, vkvsvmkv eteropotten Centilvlke fve- 
cvke omén Hesaketvmeset hayvranen homvn hecet, en- 

homvn opunvkv-hervn Eplehamen em erkenakvtes, Ce 
teropotten Centilvlke omvlkvn ohmerkvke tares, maket, 

9 Monkv vkvsvmkv vevkvyen fullat Eplehame vkvsvmkv 
vevkvye arvte vpvken ohmerrvket ós. 

10 Estomomuset vhakv em vtotketv enaket omakat 
tvhiketv elecvn svpaklet omekv; Vhakv en nakcokv ofvn 
nanvke hocċat omvlkvn momecet, mv ofvn emomecice- 
kat vtekat obtvhikvket omes, maket coket omekv. 

11 Momis Hesaketvmese ehomvn este estomis vhakv 
eteropotten este-facev en hueretvu huereko tayat kerket 
os, Fvecakat vkvsvmkv eteropotten hesakvret ok. 

19 Momen vhakvt vkvsvmkv enake tokot os, momis, 
Mv este men momecat mv oben hesakvres. 

13 Klist, epu 'yoposken tvhiketv haket, vhakv en tvhi- 
ketv enkvpvken pu nesvtet os, Eton oh vtarkat vtekat 
ohtvhikvket os, maket coket omekv : 

14 Ohmerky Eplehame cn heckvtet Cesvs Klist etero- 
potten Centilvlken oh vlvkvren; momen pumet vkv- 
svmkv eteropotten Puyvfekev em etemfvecetvt pun 
heckvren. 

15 Tecakkvte toyatskat, este omén opunayis; este em 
etemfvecetvt o estomis, yekcihocen omat, este estomet 
yvmahknecekot, momet naken ohvpayekot omes. 

16 Momen etemfvecetvt Eplehame momet en honvpse 
tepakvn en hahoyvtet omes, Momen, Cen honvpse 
taken, sulken opunvyece omèt, makekot, momis hvmkuse 
omèt, Cen honvpsen, mvt Klist omen, maket os. 

17 Momen heyvn makvyet os; Etemfvecetv Hesaketv- 
meset Klist ofv yekcicvte, vhakv, ohrolope cukpe osten 
pale tutcenen renyupv hakvtet, temfvecetvn elecet, yvmah- 
kueceko tayes. 

18 Hiyomet omekv, estet vhakv eteropottet naken puca- 
svranet on omat, ohvtvlakat etemfvccetv eteropotte tokot 

os; momis etemfvecetv etehoyvnen Hesaketvmeset Eple- 
hamen mvn emvtes. 

19 Monkv mv vhakvt estoméckvt o haks! Vhakv kvce- 
kvtet omecicen ohvpakvtes, mv honvpse etemfvecetv en 
hahoyvtet vlvkeko emunken, momet etenherkepuecv 
e'nke ovn encelvlke etehoyvnen hahoyvtes. 

20 Momen etenherkepuecy hvmkuse enake tokot os; 
momis Hesaketvmeset hvmkuses. 

21 Monkv mv vhakvt Hesaketvmese em etemfvccetvn 
vnrvpet o haks? Mohmates; Mesaketumeset hesaketvn 
eme taye vhakvn est” emakvten omat, mehenwvn fvecetvt 
mv vhakv eteropotten ocvnt omekv. 

22 Momis Cokat este omvlkvn naorkétv elecvn etohkalv- 
tes, mv etemfvecetv Cesvs Klist ohvkvsvmkv etehoyvne 
ocan vkvsvmakat omvlkvn emhoyvren. 

23 Momis vkvsvmkvt vlvkeko emunkof, mv vhakv elecvn 
pu svlvfket omvtes, mv vkvsvmkv renyupvn kerke bake, 
ranan pum vkhotket omvtes. 

24 Monkv vkvsvmkv eteropotten fvece omèn pu bakv- 
kvren Klist 'sep oh ayvret mv vhakvt pu mvhayv 
tates. 

25 Momis vkvsvmkv vlake hoyanat ohvtvlaken mvhayv 
eleevn vpokékos. 

26 Klist Cesvs ohvkvsvmky eteropotten omvlkatskat 
Hesaketvmese en hopuetake toyatskekv. 

27 Hiyomet omekv, estomomusatsken Klist ofvn ce 
paptiskvkvten omat, Klist vecatskvtes. 

28 Cusvlke monkat Klekvlket sekos; svlvfke monkat 
pucassekat sekos; hunvnwv monkat hoktet sekos; omvl- 
katskat Klist Cesvs ofvn hvmkusatskekv. : 

29 Momet Klist enake toyatsken omat, Eplehame en 
honvpse, momet etemfrvecetv vevkvyen pucasvke taranat 
toyatskes. 

SETENTVCKE 4. 


MomEN heyvn makvyet os; Epucase taranat, hopuewvt 
ome vtekat, vtotkv estomèn em mvrahkekot os, omvlkv 
e pucaset o estomis. 

2 Momis oketv erke mellvte oreko vtekat invhayvlke 
E. evpayvlke. elecvn hueret os. 

3 Momen -matvpomen pumet, hopuetakuce toyeyof, 
nanvke  yvmv ekvnv es hocackvte elecvn pu svlvfkvket 
omvtes. 

4 Momis oketv esfackof, Hesaketvmeset E'ppuce mahu- 
san, hokte aossen es have, vhakv elecvn heckvten ato- 
tvtes; | 

5 Vhakv elecv vpokvten pvlken nesetvn Mesaketvmese 
e'ppucetake haketv pun heckvren. 

6 Momen eppucetake toyatskat omecicen Hesaketv- 
meset E'ppuce em Puyvfekev, Apv Pu'rke, maket hueh- 
ken, ce feke take ofvn atotvtes. 

% Monkv ohvivlaken vtotkv tokot, eppuce toyetskes ; 
momet eppucet on omat, Klist eteropotten Hesaketvmese 
enake epucasvranat toyetskes. 

8 Momis Hesaketvmesen kerratskekof, mv em munkv 
vevkvyen hesaketvmese tokvkekan em vtotkatskvtes. 

9 Momis hiyomat; Hesaketvmesen kerrepatskof, momet 
Hesaketvmeset ce kerrvkvte mahvkvn, estomaten nanvke 
ekvnv es hocackvte yekevkeko, ehvperkakan, hvtvm en 
svlvfke haketvn ce yacvket, hvtvm ohfulecatske. haks ? 

10 Nettvn, momet hvsen, momet oketvn, momet ohro- 
lope taken vketecatsket: os. 

11 Ec ohfvcev taken cv penkvles, ehvperkvn ece ”rahkv 
taken vtotketvn es cv hotose witvtes, komvyat. 

12 Tecakkvte toyatskat, cemet vne omèt omatskvren 
ce'nkusapvkis, centake omét omikv; nak ”stomusvten vh 
vhopanatskekates. 

13 Enavpeswv yekeusekat eteropotten enhvteceskvn 
opunvkv-hervn cem erkenakvkvyvtet oman kerratskes. 

14 Momen nake es cv kerretv cv 'navpeswv ofv ocvten 
ehvperkuecet, monkat vhepvkatskekates, momis Hesake- 
tvmese em encel, momet Klist Cesvs omén cv yvpayats- 
kvtes. | 

15 Monkv ohmerkv okatskvte estvmvn oce haks? mome 
tayvten omat, ce turwv taken es vk ossihcet, uea 
omat a cen kerrvkikv. 

16 Monkv mehenwetvn cem onvyvkvyat omecicen 
ce'nrapv take cv haket o haks? 

17 Ee ohfvecv taken vfekcakhvket os, momis herekon ; 
a. cem vkhottetvn komakes, eme ohfvecvn vfekeakhv- 
katske taren. 

18 Momis nake herat ofvn estofis vfekcakhetv heret os, 
vne ece "pakvkvyof tvlkekon. 

19 Vn hopuetakuce, Klist ec ofv taken hahoyeko vte- 
kat, hvtvm ce heckuecetvn vcevllvyet omat, 

20 Hiyomat ece'pakvkit, vm opunvkv en haken mvrah- 
kuecetvn Komis: ec ohfvccv taken vn kerkekokv. 

21 Vhakv elecv svpvkletvn eyace ce sasvkat, vm onv- 
yvkes, vhakvn pohatskeko ! 

29 Eplehamet eppucetake hokkolen, hvmket hokte 
svlvfket en heckuecvten, hvmkat hokte pucassekot hec- 
kuecvten ocvtes, maket coket omekv. 

23 Momis svlvfkat heckuecvtet enavpeswv vevkvyet. 
omen, pucassekat heckuecvtet etemfvccetv vevkvyet omvies. 

24 Mv nanvket nake svhopakvt omakes; heyvt etemfve- 
cetv hokkolat omakekv; hvmket ekvnhvlwe Sini avtet 
svlvfketv ohfvcevn heckuecat, met Hekv tes. 

25 Hiyomet omekv, Hekvt ekvnhvlwe Sini, Elepev ofv 
likat tes, momet Celuslvme mv hiyome ocet, svlvfketv 
ofv en hopuetaken es likat etvpomet os 

Muskokee N. T. 34 

26 Momis Celuslvme hvlwe likat, pucassekot omet, 
omvlkeyan pu'cket. omes. 

27 Echusseko, heckuecetskekat, afvckvs ; heckuecetske- 
kat, vyvkhvmkusen huehkvs; ehe oce, hopuetake ocat 
sensulke estvmahen mv entvlkuse hueratet ocet omeki, 
maket coket omekv. ` 

28 Tokvs,. tecakkvte toyatskat, pumet Iseke omvte 
omeyet, setemfvecetv en hopuetake toyès. 

29 Momis momof, mv enavpeswv vevkvyen heckvtet 
Puyvfekev. vevkvye keckoten assecvte etvpomen hiyomis 
momet os, | 

30 Momis Cokat naken maka? Mv svlvfke hokten 
echuswv-hunvnwv tepakvn wolhuecvs, svlvfke. hokte 
e'chuswvt hokte pucassekat e'chuswv vpvken naken 
epucasvranekok, 

31 Monkv, tecakkvyvte toyatskat, mv svlvfke hokte 
echustake toyèkot, momis pucåssekat enake toy6s. 


SETENTVCKE 5. 


Moxkv mv pucasseko hueretv. Klist es pu'nrecopvte 
ofvn yekcen svpaklet, mv svlvfketv en nokwv-ohwakkvn 
hvtvm cem ohtvkhahkvkats. 

2 Hecvkes, vne Pal toyvyat heyvn ce kicvkvyet os; Ce 
svkvmsiskvken omat, Klist naken cen lopihevkekos. 

3 Hiyomet omekv, Este svkvmsiskat vtekat hvtvm 
en kerkueels, vhakv omvlkvn momecetvn em e vhueri- 
cet os. 

4 Exe ”pakvkat estimvt vhakv eteropotten ce frecvke 
haken omat, Klist ee ohfvcev taken ehvperkv haket 0s; 
heromkv enkvpvken a ce tvkpvlatkvkes. 

5 Pumet Puyvfekev eteropotten fvccetv em. enhonrkv 
vkvsvmkv etehoyvne ocan mehakeyet omekv. 

6 Svkvmsiskvt monkat svkvmsiskv tokat Klist Cesvs 

ofvn naken lopicekon, momis Kai rin ki vnokeckv etero- 
potten vtotkat, lopicet omekv. 

7 Heren pefatkatskvtes; mehenwetvn vpohicatskekaren 
estit ce mvnvttecvkvt bake? 

8 Heyv ohyekcickvt mv ce'nhuehkvkan a viet omekot os. 

9 Espakkueckv estomusis cvlvpke hvmkat omvlkvn 
pakkuecet os. 

10. Vkerrickv etvn, ocvkekares, ce komvkit, Pucase ofvn 
cem enhorirvkis; momis ce naoricvkat em ohfvececkvn 
kvwvpvres, estimvt omet o'estomis. 

11 Momen vnet on omat, tecakkvte toyatskat, svkvm- 
siskvn: erkenakin omat, estomaten asseckvn es cv ”ste- 
merke haks?  Momen omat, tohweklepkv elentappetv 
hakvte fekhonnet os. 

19 Mv ce naoricakat warhoyate! komis. 

13 Hiyomét omekv, tecakkvte toyatskat, pucasseko hue- 
retvn ce'nhuehhokvtet os; heyv tvikusen, mv pucasseko 
hueretvn enavpeswv em etektvnken kayet omekot, momis 
vnokeckv eteropotten ete'm vtotkvkes. 

14 Vhakv omvikvt opunvkv hvmkuse oben esfveket 
omekv, mv, E vnokecetskat etvpomen cem vwolicvn 
vnokecvs, makat ofvn. 

15 Momis ete'kkatsket ete'n lokatsken omat, vketecvkos, 
ete sumecicatskekaren. 

16 Monkv heyvn makvyet os, Puyvfekev ofvn yvkvpv- 
kes, momof enavpeswv em eyackvn esfvcecatskekares. 

17 Hiyomet omekv, enavpeswvt Puyvfekev vnrvpen 
eyacen, Payvfekcvt enavpeswv vnrvpen eyacet os; mo- 
men heyvt ete'nrvpaket os, momat nanvke komatskat 
momecatskeko. tayes. 

18 Momis Puyvfekevt ce yvpayvken omat, mv vhakv 
elecvn svpaklatskekot omes. 

19 Momen enavpeswv vtotketv heckvket omet, bevot 

omakes; hoktarkv, empvlse-seko hoktarkv, hvsvtketv 
tokat, eemfvyatkv tokat, 

20 Nake vhakake emekusvpkv, famvkakv, homeckv, 
etehvnkv, etemvcevlkv, evpvkketv, etenrvpueckv, estetek- 
yvmketv, estetekvpvketv, 

21 Vleskvpkv, esteleckv, hackv, eshvyvtketv, momet 
nanvke mv omakat; mv nanvke ohfvcevn cem onvyv- 
kvyvte ocat etvpomen hvtvm homvn cem onayvkis, 
Estimvt nanvke mv omakan momecakat Hesaketvmese 
em ohmekketvt eu heckvkekares. | 

22 Momis Puyvfekev em ettet; vnokeckv, afvcketv, 
herkv, momis-kometv, hofunat, yvmvskv, heretv, vkv: 
svmkv, 

23 Eyasketv, momet eemívyatkvt omes; heyv omakat 
vhakv vnrapat sekot os. | 

24 Momen mv Klist enake take tat enavpeswv em vno- 
kecky em eyackv vpvken tohweklepkvn svrahakvtet os. 

25 Puyvfekev ofvn wenahokén omat, monkv Puyvfekev 
ofvn y vkvpvkeres. 

26 Ete ovpvkhokicekot, etem vleskapekot, vrakketv 
ehvperkan pu yahcats, 


SETENTVCKE 6. 


TECAKKVTE toyatskat, naorketvt esten oboakken omat, 
ceme, puyvfekev vevkvyen fullatskat, eyasketv vkerrickv 
ofrn mv oman pvlken évpvyvkes; cemeu es ce kerke- 
karen e vketecet, 

2 Nake honhoyan ete'n kvwvpvkes, momet momén 
Klist em vhakvn esfvcecvkes, 

3 Hiyomet omekv, estet, nake tokot omis, Nake toyis, 
komet vkerricen omat, e emvkerret os. 

4 Momis este vtekat em vtotkety mahusan es è kerrekvs, 
mornof esté etv ofv tokon, e ofv tvlkusen afvcketvn ocvres, 

5 Este vtekat eme mahusat en nakhonnen kvwvpvranet 
omekv. 

6 Opunvkv ofv mvhahoyat, mvt mvhayan nak herakat 
omvíkv ohfvecvn em onvyekvs. 

7 Gem etehosikvkates: Hesaketvmése emvkerhoyekot 
os; estet naken fokayat mvn vteloyvret ok. 

8 Hiyomel omekv, estit em enavpeswv ohfvcoen fokayat 
enavpeswv voevkvyen hopvnketvn vteloyvres; momis 
Puyvfekev ohfvcevn fokayat, Puyvfekev etehoyvnen 
hesaketv yuksvsekon vteloyvres. 

9 Momen here momeckvn es pu hotohsates; oketv 
momvre orof vteloyeyvres, pu hotosaket omékon omat, 

10 Monkv, pum etektvnkof, omvlkvu heran em mome- 
cvkeres, momet vkvsvmkv en cuko vtehkvike mahvkvu. 

11 Cokv ev'nke es cen hoccievkvyat en evpke estomuset. 
omat hecatsket os. 

12 Este.estohmomuset em enavpeswv ofv heckv here 
haketvn komakat, mvt, Klist em etohweklepkv vrahkvn. 
assehocekare tvlkusen, ce svkvmsiskvkvren eo ohyekci- 
caket os. 

13 Hiyomet omekv, mv svkvmsiskvkvte mahusat vhakvn 
vivstvkekos; momis ce svkvmsiskvkvren komakes, ce 
'navpeswv take ofvn es ekvsvmvkvret. 

14 Momis vn tat naken es ekvsahmvyates, pu Pucase 
Cesvs Klist em etohweklepkv ofv tokon omat, mv etero- 
potten ve ohfvcevn ekvnvt etohweklepkvn svrahken, 
vneü ekvnv ohfvecvh 'sve vrahket os. 

15 Svkvmsiskv, monkat svkvmsiskv tokat Klist Cesvs 
ofvn.naken lopicekon, nak hocackvte mucvse hakat tvlku- 
set lopicet omekv. 

16 Momen estomomuse heyv mvhakv vevkvye yvkv- 
pakat, men, momet Hesaketvmese em Eslevl, herkv 
merkv tepakat oh ocvkekvs. 


14 KELESVLKE, 6. 

17 Mucv vtekat estit cv naoriheais, Pucase Cesvs es 
en kerkv ev ”na vlumhen sarikv. 

18 Tecakkvyvte toyatskat, pu Pucase Cesys Klist en 
heromkvt cem puyvfekev taken vpvkekvs. 

* Pal, Lomen liket, beyvn hoccihcet, Kelesviken ohtotvtes. 


COKV VPASTEL PAL 


EFESVLKE OHTOTVTE. 


ES 


SETENTVCKE 1. 


Par, Cesvs Klist em vpastel foyvyat, Hesaketvmese 
komat vevkvyen, emekusapvlke Efesys tvlofu vpokat, 
momet Klist Cesvs ofv em enhonrvke tayat oh ”totakis; 

2 Heromkv momen herkv Hesaketvmese Pu'rke, momet 
Pucase Cesvs Klist a vtet ece "pakvkekvs. 

3 Hesaketvmese, momet Cesvs Klist pu Pucase E'rken 
vrakkuehocekvs, Klist ofvn puyvfekev merretv vtekat 
omvlkvn es ep oh merrvtet, hvlwe vpoketv ofvn: 

4 Pu hvsvthvke, em mvttvkeko, vnokeckv ofv ehomv 
fulleyvren; ekvnv hocackeko munken eme ofv pu'nhopo- 
yepvte etvpomen. 

5 Ein eyackv yvmaskusat vevkvyen, homvn pu mellvten 
Cesvs Klist eteropotten en hopuetake hakeyvren : 

6 En heromkv en rakketv vkvsvmkvren, mv ofvn Vno- 
keckate ofyn emvlostet pu hayvtes ; 

7 Mv oben, e catv eteropotten neskétv momet hol- 
wvyeckv. enkvpvketv oceyet os, en heromkv en sulke 
vevkvyen. 

8 Mvn sulke mahen pum ocvtes, nakkerretv hoporren 
kvu omvikv ofvn; 

9 Nake kome chkat pun kerkuecvtet, mv eme ofy en 
yvmvsvkares komite vevkvyen. 

10 Afvstetv oketv esfvcfakof, hvlwe ocakat, momot 
ekvnv ocakat omvlkv Klist ofyn hvmkusen vteloyvres, 

11 Eme ofvn makis, mv ofv etan punake taranvten 
heckueceyvtes, homvn pu mellvkvtet omen, momecares 
komvte vevkvyen, mit em eyackv hoporrenkv vevkvyen 
nak omvikvn vtotkat ; 

12 Pume, enhvteceskv Klist ofv enhonrkv hayeyvtet, 
en rakke vkvsvmkvren fulleyvren. 

13 Mv ofvn centakeu vfekrakkatskvtes, mehenwv em 
opünvkv, cem vhesaketv opunvkv-hervn: pohatskvte ren- 
yupvn, temfrcovkvte Puyvfekev Veakat vkvsamatskat 
rohyvpvn es ce kerkuecvkvtes ; 

14 Myt nake punake taranat eskerkvt omes, Hesa- 
ketvmese enake mahusan pylken neskvre, momet en rak- 
ketv vkvsvmkv oren. 

15 Monkv vneu, Pucase Cesvs ofvn vkvsvmkv, momet 
mekusapvlke omvikv vnokeckv em ocatskat pohvyvte 
rohyupvn, 

16 Vm emekusvpkv ofvn ce hocefvkit, momet 'sece 
'rahkv take vkvsvmkvn hayvyat wikvkot os; 

17 Pu Pucase Cesvs Klist en Hesaketvmese, rakketv 
E'rket, hoporrenkv, momet kerkueckv puyvfekev ce'mv- 
kvren, eme kerretv ofvn. 

18 Cem vkerrickv take e turwvt hvyvyaken, cemet en- 
huehketv enhourkv nake tat, momet en nakockv meku- 
sapvlke ofv en rakketv en sulke tat, 

19 Momet vkvsameyat ohfvccv en yekce en rakke estv- 
mahe nake tat kerratskvren, en yekce, rakke em vtotketv 
vevkvyen. 

20 Mvn emet Klist ofv momecvtes, pvsatkvte enkvpv- 
ken a Bresch momet hvlhawat ofvn em vkvpervn 
licet, 

21 Ohfvnketv, yekcetv, nekeyickv, pucasetv, momet . 
hocefkv yvmv ekvnv ofv tvlkekon, momis mv vlvkvranat 
tis ofvn hocefhoyat omvlkv senhvlwen licet ; 

22 Momet nak omvikv ele elecvn vpohyet, emen meku; 
svpkv-cukon emet, nak omvikv ofv ekv taranen. 

23 Emekusvpkv-cuko e'nat omet, mv omvikv ofvn omvl- 
kvn fveficat en sulke tes. 


SETENTVCKE 2. 


Momer naorketv, holwvyecky ofrn ce pvsvtkakvte ce 
wenahuecvkbt os. 

2 Mv ofvn fullatskvte ocet os, yvmv ekvnv vretv vevkv- 
yen, hotvle en yekcétv em mekko, puyvfekev hopuetake 
vpohievkekat ofv vtotkat vevkvyen fullet. 

3 Mv vpvket pumeu omvlkeyat pu ”navpeswv naken, 
komat oben etefulleyvte ocet os, enavpeswv momet 
 vkerrickv em eyackvn fveficet, momet pum emunkv 
vevkvyen cvpvkketv en hopuetake vpvltake omet ome- 
yvtes. 

4 Momis, Hesaketvmese merretv oce nake oce likat em 
vnokeckv rakke, 

5 Naorketv ofvn pu pvsatkvte omof tis, 'sepu 'nokecvte 
svrahkvt Klist vpvKen pu wenahuecvtes; (heromkv es 
ce hesahokes ;) 

6 Momet tohkvlken pu wenahuehcet, hvlwe vpoketv ofv 
- Klist Cesvs ofvn tohkvlke vpoken pu hayvtes; 

7 Cesvs Klist eteropotten yvmvskv epohfveev ocat ofvn, 
én heromkv en sulke estvmahen heckuecvret, oketv yicv- 
ranat ofvn, 

8 Vkvsvmkv eteropotten, heromkv es'ce hesahoket 
omekv; momen ceme ce teropotte tokos; Hesaketvmese 
em estemkvt's, 

9 Vtotketv eteropotte tokon, estimvt ”sekvsvmekarén. 

10 Pumet em vtotketv toyekv, Klist Cesvs ofvn hocac- 
kvtet, vtotketv herakat svrahkv, mv Hesaketvmese homv 
tetakuecvten, mv ofvn fulleyvren. 

11 Monkv, enavpeswv ofvn Centilvlket omatsken, mv 
enavpeswv ofyn enke es haye Svkvmsiskvn kibo- 
cat, Svkvmsiskv-tokon ce kicaken, fullatskvten vker- 
ricvkes, | 

12 Momet mv omof, Klist ocvkekot, Eslevlke em etvlwv 
ohfvecv tvleporvlket, temfvccetv temfvccakvten kerrvke- 
kot, enhonrkvn ocvkekot, Hesaketvmeseu ocvkekot ekv- 
nvn fullatskvten vkerricukes, 

13 Momis Klist Cesvs eteropotten, cemet, hopvyen 
fallatskvte ocan, hiyomat Klist e catv eteropotten vwoli- 
cen ce hahoyvket os. 

14 Emet pun herkvt omekv; hokkolvn hvmkusen hah- 
yet tohopke setekvpickvn lekafvtes. 

15 Em enavpeswv ofvn homeckv, nakvivstetv melhoyvte 
em vhakvn sumecihcet, eme ofv hokkolat este hvmke 
mucvsen hayvret, herkvn hayet, 

16 Momet hokkolvn ena hvmke ofyn tohweklepkv ete- 
ropotten Hesaketvmese em etenherkepuecvret, mv ofvn 
homeckvn elehcet, i | 

17 Momet vlahket, centake hopvye fullatskvten, momet 
vwolicakateu herkvn "sem erkenvkakvtés. 

18 Eme etehoyvnen Puyvfekcv hvmke oben hokkoleyat . 
Erken oh vhoyeye tetayat ocet omekv. 

19 Monkv hiyomat ohvtvlakat este kerkvkeko, tvlepo- 
rvlke toyatskekot, momis mekusapvlke vpvke tvlofvlke, 
Hesaketvmese en cuko-vtehkvlke toyatskes. 

20 Momet vpastelvlke, momet owalvlke en likvn 
oh hakatsket os, Cesvs Klist mahusat kvnvwv-cytot 
omen, 

21 Mv oben cuko omvikvt heren eteliket, Hesaketvmese 
en cuko vcake hakat oren ohvtvlaket os. 

22 Mv ofvn cemeu etelike hakatsket os, Puyvfekcv 
eteropotten, Hesaketvmese e hute hakatskvret, 

SETENTVCKE 3. 

Herv esvrahkvn, Pal, Cesvs Klist em este svlvfkuehocat e 
toyvyat, Centilvlke toyatskat svrahkv, 

2 Hesaketvmese en heromkv vfvstetv cemetake obfveev 
a'mvten pobatskvten omat, 

3 Kerkueckv eteropotten nake ehkat vn kerkuecvtet 
omen, (opunvkv nvcomuse ofrn hoceievyvte etvpomet, 

4 Mv eteropotten, mvn hecatskof, Klist en nake ehkat 
ofv nake kerrvyat kerratskvres.) 

5 Puyvfekev hiyomat vpastelvlke veacakat, owalvlke 
esyomat en kerkuecat omen honvpse hoyvnakvte ofvn 
este en hopuetake én kerkuecekates ; 

6 Centilvlke vpvkvke pucasvlket ot, ena hvmkuset, 
momet Klist oY opunvkv-herv etehoyvnen em etem- 
frccetv, tohkviket en heckvkvren. 

7 Hesaketvmese en heromkv em estemkv en yekcetv 
em vtotketv eteropotten a'mvte vevkvyen opunvkv-herv 
vfastv es ev hakvies. 

8 Vnen, mekusapvlke lopuckus mahat een cotkusat ` 
toyvyat, heyv heromkv a'met os, Centilylke vpvken Klist 
en nake-ockv enrvmrvkeko tayat erkenvkaren ; 

9 Momet nake ehkat em etohkviketvn, mv ekvnv vli- 
ceckv vteken Hesaketvmese, mv Klist etehoyvnen nake . 
omvlkv hayvte ofvn ehkvten este omvlkvn hecvkuecaren. 

10 Hiyomat, mekusvpkv-cuko eteropotten, Hesaketv- 
mese hoporrenkv mvrahivkv sulke estvmahen ocat, oh- 
mekketv momet ohfvnketv hvlhawat ofv ocakat en ker- 
rvke taren, 

11 Meyuksv-seko komvte, pu Pucase Cesvs Klist ofvn 
komvte, vevkvyen, 

12 Eme ohvkvsvmkv eteropotten fekhvmketv momet 
enhonrkv ofvn oh vpeyeve tetayat oceyet os. 

13 Monkv vm estemerketv 'sece ”rahkv take va heckat 

svrahkvu ce hotósvkekaren komis; mv estemerketv cem 
vrakketv taket omakes. 

` 14 Heyv esvrahkvn pu Pucase Cesvs Klist E'rke I, 5 
ev torkowvn pekohlicis; 

15 Cuko-hvmecvlke omvlkvn, hvlwe, ekvnv ofvu mvn' 
es hocef kvket os; 

16 En rakketv en sulsuke vevkvyen em Puyvfekev ete- 
ropotten, cem ofv-este ohfveev yekcetv es ce yekevke 
hakvren: ce'mvkvren emekusapis. 

17 Vkvsvmkv eteropotten Klist ce feke take ofvn likv- 
ren, momat vnokeckvn likvn oh havet, mv ofvn vvlonkvn 
hayet, 

18. Mekusapvlke satt vpvket en tvphe, en cvpke, en 
sufke, en hvlwe kerratske tayvren, 

19 Momet Klist em vnokeckv kerresko tayat ker 
ret, Hesaketvmese em fveketv omvlkvn es ce fvefvke 
taren. 

20 Hiyomat vpoheyat, momet vkeniceyat omvlkvn "sen 
hoyvne estvmahen momece tayat, yekcetv ep ofvn vtotkat 
vevkvyen, 

21-Mvn, mekusvpkv-cuko ofvn Cesvs Klist eteropotten, 
oketv omvlkv etehoyvnen, éstofis meyuksv-sekon rak- 
ketvt em ocekvs, Emen, 


SETENTVCKE 4. 


Monkv vne, Pucase em este svlvfkuehocat toyvyat, 
enhuehketv Pucase es ce'nhuehkvkvtet oren fullatskvren 
ce'nkusapvkis, 

2 Ekvnevpueckv omvikv, eyasketv momet momis- 
kometv ocet, cem etenrvwv take vnokeckv ofvn e en 
hvlatet, 

3 Puyvfekev hvmkusetv vevyecetv vcevllvket, herkv 
semetelvekv ofvn. 

4 Ena hvmken, puyvfekevu hvmket os; ce'nhuehkvkvte 
enhonrkv hvmkuse ofv ce'nhuehkvte. etvpomen. 

5 Pucase hvmken, vkvsvmkv hvmken, paptiskv hvmken. 

6 Omvlkv E'rke, momet Hesaketvmese hvmket, omvlkv 
"sen hvlwe, omvlkv eteropotte, momet-omvikatskat ofvt's. 

7 Momis epu'rahrvkvn, Klist em estemkv svhopakv 
vevkvyen, heromkvn pu'mvtet os. 

8 Monkv, Hvlwen vkvwapkof, svlvfketvn svlvf kuehcet, 
emkv est" emvtes, maket os. 

9 Tokvs, vkvwapkat naket o haks? homvn ekvnv sufsoke 
mahan vk hvtvpkvte tokon omat ? 

10 Hvtapkytet, mv-nake omvikvn fvefievret, hvlhawat 
omvlkv sen hvlwe vkvwvpkvtet, mvt omes. 

11 Momet emakvte vpastelvlke sasen, owalvlke sasen, 
punvkv-herv. es fullvlke sasen, erkenvkvlke mekusvpkv- 
euko vhecieylke momet mvhayvlke sases, 

12 Mekusapvlke mvherickv svrahkvn, ohvfvstetv vtot- 
ketv, momet Klist em ena here tohtvretv svrahkvn ; 

13 Momet emunken omvlkeyat vkvsvmkv, momet He- 
saketvmese .E'ppuce kerretv hvmkusety este -hunvnwv 
etemvpoken, momet Klist em fveketv rakketv svhopakvn 
roriceyvres. 

14 Svnvcomvn hopuetake fyllehole, momet mvhayetv en 
hotvle vtekan es pu fulhoyen, momet este emvkerretv, 
momet en evfeknetv sehosickv, esenkvnhetv es pu "meha- 
kakat eteropotten pu fulhoyekaren. 

15 Momis vnokeckv ofyn mehenwvn opunahoyet, nake 
omvlkv ofvn, eme esceyet mahvkeres, Klist, mvt ekvt ok. 

16 Mv aenkvpvken ena hvmkvt etetayusen etelvevket 
omét, momet teweteknuset omet, mv eteropotten ete- 
tekkekv vtekat emvnicet omes, vrahkv vtekat vhopake 


vtotkat vevkvyen, mvt ena ohvtvlayet vnokeckv ofv e 
etohtvretv svrahkvn. 

17 Monkv heyvn makft kerkuecis, Pucase ofvn, Centi- 
lvlke vpvltake em vkerrickv ehvperkv ofvn fullakat omet 
muev vtékat fullatskekaren ; 

18 En hoporrenkvn aA Hesaketvmese vhe- 
saketv en lypvtket omakes, nakkerreko vtehtekat etero- 
potten, e feke take em wvnhet omecicen:: 

19 Feke-nokkat kerreko hahket, holwvyeckvn e em e 
wikaket.os, vnoksètv ofvn nake hvsvtkekat omvikv vfvs- 
tvkvret. 

20 Momis momön Klist kerratskvtet omekos. 

21 Cesvs pohatskvten, emet ce mvhayvkvten omat, 
Cesvs ofv mehenwv ocat vevkvyen. 

22 FPullatskvte ocat ohfveevn este vculat, eyackv ehosi- 
cat vevkvyen hopvnkat, etvn ocvkes, ; 
23 Momet mucvsyks cem puyvfekev ëm vkerrickv ofvn, 
24 Momet esté mucvsat veevks, mv Hesaketvmese vevk- 
vyen fvccetv momet hvsvtketv mehenwat-ofya hocackat. 
25 Monkv lvksetvn etvn ocet; ómvlkatskat, cem vwoli- 

cvn mehenwvn tempunahoyvkes, etelvevket omékv, 

26 Ce evpvkhokis, naorikatskvs; ce cvpvkhoke emunken 
hvse vklytikats. 

27 Momet Puyvfekev Holwakat em etektvneheatskva. 

28 Estimvt horkopvte hvtvm horkolipáts: miomis vtot- 
ketv min nake heran enken es vtotkekvs, este nake 
enkusapkat eme tetayat ocvret. 

29 Opunvkv hvsvtkekat hvmkusis ce cukwvn osiyats; 
momis mv herat, tohtvrkv emvniekv svrahkv, pohakat 
heromkv emvret. 

30 Momet Hesaketvmese em Puyvfekev Veakat, neskv 
nettv oren es ce kerkuecat, elesecihcatskve. 

31 Home-opunvky, homeckv, cvpvkketv, estoke-mahetv, 
momen vtvkleckv ce'nkvpakvkekvs, momen holwvyeckv 
omvikvt. 

39 Momet ete'n heromvket, ce feke lowveloket, ete'm 
merrvket omvkes, Klist svrahkv Hesaketvmeset cem 
 merrvkvte etvpomen. 


SETENTVOKE 5. 


Monxkv, hopuetake vnokeckvlke omaket, Hesakctvmese 
vevkfullviket omvkes. 

2 Momet vnokeckv ofvu fullvkes, Klist epu, 'noke: 
evte etvpomen, momet e pum e wikvtes, Hesaketvmese 
emhoyvre, momet nake.ehomv elehocvre fvmecusat 
svrahkvn. 

3 Momis, mekusapvlke momvkvtapdt, hoktarkv, nake 
hvsvtkekat omvikvn, vleskvpkv tis, 

4 Vretv svholwvke tis, opunvkv hacohake tis, este'n 
lopiceko tayat, hvmkis ce tenrvwv take hocefikats, momis 
vkvsvmkv emetv min momecvks. 

5 Heyvn kerratsket omekv, hoktarv hvmkis, momen 
este hvsvtkekat, momen nake vleskapv, nake-vhake meku- 
sapvt omat, Klist momet IHesaketvmese etvlwv ofvn nake 
epucasvranat ocekot os. 

6 Estimyt opunvkv chvperkvke es ce mvkeriyvkats, heyv 
nanvke omecicen Hesaketvmese en cvpvkket hopuetake 
vpohievkekat oh vlaket omekv. 

7 Monkv emetake vpvket naken cen hecikvkats. 

8 Yomucke toyatske ocvtet omekv, momis hiyomat 
Pucase ofrn hvyayvke toyatskes; hvyayvke hopuetake 
etvpomet fullvkes. 

9 (Puyvfekev emette herketv, momet fvccetv, mehenwv 
esyomat omvlkv ofvt omekv ;) 

10 Nake Hesaketvmese afvcecice tayat eskerratsket 
fullvkes, 

11 Momet yomucke em vtotketv ettvkekat ofvn naken 
temoheatskvs, momis vnrvpvkes. 

12 Nake ehken momecakat opunvyocetv tis vlesketv. 
vpvket omekv. i 

13 Momis nake vsehvkat omvlkvn hvyayvke eteropotten 
heckvket 0s; naken hecken hayat vtekat hvyayvket 
omekv. 

14 Monkv, Nocetskat, vhonehcet, E ET a en 
kvwvpkvs, momen Klist hvyayvken .ce'mvres, maket 08. 

15 Monkv vketecvkes, vhericet fullatskvret, hoporrenv- 
kekat omekot, momis hoporrenakat omet; 

16 Oketvn nesaket, nettvt holwahoket omekv. 

17 Monkv nakkerrvkekot ohmatskvs, momis Hesaketv- 
mese naken komat kerrvket omvkes. 

18 Momet pvrko- opuswv es hacahkatskvs, mv ofv yv- 
mahkueckv ocat, momis Puyvfekevt es ce fvefvkekvs ; 

19 Yvhiketv, vkvsvmkv-yvhiketv, momet puyvfekcv 
ohfveev yvhiketvn 'se em punahoyet, yvhikaket, ce feke 
ofvn Hesaketvmesen vkvsvmaket, | 

20 Nanvke omvikv svrahkvn vkvsvmkvn emake emunkvt, 
pu. Pucase Cesvs Klist e hocefkv ofvn Hesaketvmesen 
momet Erken vkvsvmaket; 

21 Hesaketvmese em penkvlkv ofvn ete'm vpohicvket 
omvkes. 

22 Ehitake, ce'hetaken em vpohicvks, Pucasev Cesvs 
ohfvcevt o omen. 

23 Ehet ehiwv e'kvt omekv, Klist mekusypkv-cuko e'kvt 
omat etvpomen ; momet emet ena Hesayecvt omes. 

94 Monkv mekusvpkv-cuko Klist em vpohicat etvpo- 
men ehitake ehetaken nak omvlkv ofyn em vpohicvkekvs. 

25 Ehetake, ce'hitaken vnokecvkes, Klist mekusvpkv- 
cukon vnokecet, e em e wikvte etvpomen ; 

26 ' Opunvkv eteropotten uewv es okkosetvn es hvsvte- 
cet, voaken hayvret, 

27 Emekusvpkv-cuko vrakkuehocvre tetayen, svholwvke 

cutkusis, momet yucke hvmkusis, momet mv omakat hvm- 
kusis ocekon e em e heckuecvret, momet svholwvkekot, 
vcake tareri. 

28 Ehetake eme ena vnokecakat etvpomen e'hitaken 
vnokecvkvranet os. Estimvt e'hiwvn vnokecat e vnoke- 
cet os. 

29 Estimvt estofvn em enavpeswv en homecvte sekot 
omekv, momis vfastet 'vcayecet.os, Pucase mekusvpkv- 
cuko em momecat etvpomen. 

30 Pucase ena, enavpeswv, momet e funen etelvevket 
omekv. 

91 Heyv esvrahkvn estet e'rken, e'eken wikvres, momet 
e'hiwvn etelvcvres, momen mv hokkolat` enavpeswv 
hvmkusvres. 

32 Heyvt nake ehke rakket omes; momis Klist meku- 
svpkv cuko tepakan opunvyeeit okis. 

33 Mome estomis omvlkatskat vrahrvkvn e vnokecat 
etvpomen e'hiwvn vnokecekvs; momen ehiwvt e'hen 
vrakkuecekvs. 


SETENTVCKE 6. 


Hopustarg, ce'ckvlken em vpohicvks, Pucase ofvn, 
heyvt fvccvt omekv. 

9 C'erken hvtvm ce'cken vrakkuecvs, myt vhakv texte 
fvecetv ocat enhvteceskv tes ; 

3 Cen hervren, momet hofunen ekvnvn oh vretskvret, 

4. Momen erkvlke toyatskat, cen hopuetaken cvpvkhö- 
kiheatskvs, momis Pucase ofvn mahecet, em fvyatet, 
vívstvkes. 

5 Vtotkvlke, enavpeswv vevkvye ce pucasvken em vpo- 
hievks, penkvlkv fekeketvu vpvken, ce feke em mehen- 
wetv ofvn, Klist ohfvcevt o omèn ; 

6 Renakv vtotketv tokon, este afvcecicvlke omekot, 

Muskokee N. T. 35 

momis Klist em vtotkvlke omet, efeke vtet Hesaketvmese 
nake komat momecvket, 

7 Este tokon, Pucase ohfveevt o omen, vkerrickv heren 
eem vtotket. 

8 Heyvn kerret, este estomet nake here estomis mome- 
cen omat, Puéase viet matan en heckvres, pucase oce 
tis, pucasseko tis. 

9 Momen pueasvlké, matan em momecvks, opunvkv es 
penkvleckvn e en hvlatet, momet heyvn kerret, cemeu ce 
Pucase take hvlwen likes, momet este etemetueckv en 
sekot os. 

10 Espoken, teevkkvyvte, Pucase ofyn ce yekevkekvs, 
momet en yekcetv en yekce ofvn. 

11 Setepokv Hesaketvmese est'emat omvlkvn vchoy vks, 
Puyvfekov Holwakat em mvkerretv varvpen svpaklatske 
tayvret. 

12 Catv, enavpeswv tepakan ete'n cevlhoyet omè- 
kokv, momis ohfynkvike vnrvpet, yekcetv ocakat vnrv- 
pet, yvmv ekvnv en yomucke evpvyvlken vnrvpet, hol- 
wvyeckv payviekevlke hvlhawan fullat vnrvpet, en 
cevihoyet os. 

13 Monkv setepokv Hesaketvmese est'emat omvlkvn 
evwepvks, nett holwvhokat omof nake estomis vnrapatske 
tayvret, momet nak omvlkvn momecatskof, svpaklatske 
tayvres. 

14 Monkv svpvklvkes, ce tetackvn mehenwvn es wvna- 
wicet, fvccetv hokpe-svrvnakvn vlumhicet, 

15 Momet opvnvkv-herv herkv emetetaketvn ce'leta- 
ken vtehvket; 

16 Omvlkv emuntalat, vkvsvmkv sevrvnvkvn es fullet, 
holwvyecv em fvske fenkakat omvlkvn es vslecatske 
tayvres. 

17 Momet vhesaketv sekvpvtokvn cvwvkes, momen 

Puyvfekev em eslafkv-cevpkon. Hesaketvmese em opu- 


nvkvt mvt omat. 
18 Estofis Puyvfekev 'ofvn enkusvpkv omvlkvn, momet 


mekusvpkvn es emekusvpaket, momet. mv ohfvcévn 
momis-kometv omvlkvn, momet emekusapvike omvlkvn 
em. emekusapet es vketecaket, 

19 Momet vm emekusvpatsket opunvkvn v'mhoyvren, 
fekhvmket opunvkv-herv en nake-ehkat kerkuecetvn cv 
cukwvn hvwecaren ; 

20 Mv esvrahkvn este-en-wiketv svlvfkuehocat toy vyat, 
mv ofvn fekhvmkit, opunvyare tetayat. oren opunvyaren. 

21 Momis vn nakvfvstetvn, momet estomen arvyat 
kerratskvre svrahkv, Tekekvs, tecakkvte vnokecke, momet 
Pucase ofv vtotkv enhontvke tetayat, nak omvlkvn cen 
kerkuecvkvres. 

22 Mata svrahkvn mvn ec oh 'totvkvyvtes, estomen fulle- 
yat kerratskvren, momen ce feke taken: emahlvpvtvkvren. 

23 Tecvkkakvte herkvt em ocvkekvs, momet vkvsvmkv 
vpvke vnokeckvt Erke Hesaketvmese, momet Pucase 
Cesvs Klist aenkvpvket. 

24 Vnokeckv vhopvnkeko tetayat pu Pucase Cesvs Klist 
”svnokecakat omvlkvn heromkvt vpvkvkekvs. Emen. > 


* Pal Heyv coky Lome ofvn coyvtes, momet Efesvlken Tekekvs 
'soh 'totvtes. 

FELEPVLKE OHTOTVTE. 


SETENTVCKE 1. 


Czsvs Klist em vtotkvlke, Pal Temore tepakat Klist 
Cesvs ofv mekusapvlke Felepi tviofv vpokat omvlkvn, 
momet mekusvpkveuko vhecicvlke tekvnvlke esyoman 
Ree 08. l 

2 Heromkv momet herkv Hesaketvmese Pu'rke, momet 
ge Klist akvpvket cem ocvkekvs. 

3 Estofv estomis ece 'kerrievkvyof vn Hesaketvmesen 
vkvsamis, 

4 Estofis omvlkatskat cem emekusapvkvyat vtekat ve 
afveket vpohkvn hayit, 

5 Opunvkv-herv ofv etohkvlketv nettv énhvteceskv vteke 
hiyonie oren ocatskat vrahkvn ve afvcket omekv. 

6 Heyv mahusan komvye heret omit, mv vtotketv heren 
ec ofv take vlicecvtet 'Cesvs Klist en nettv eroren 
momecvres ; 

7 Momvre beren omvlkatskat heyv ec ohfveev take 
vkerricvye tayat etvpomen, ev feke ofvn ce ”tehvkikv; 
 hiyomet omekv, vm eswvnakv, momet opunvkv-herv 
vpvyeckv yekeickv tepakat ofvn ve vpakatsken heromkv 
etencawvike toyés. 

8 Cesvs Klist enveofv ofvn estomèn ce yacvkvyat, Hesa- 
ketvmesot a vn kerrvt omekv. 

9 Momen cem vnokeckv taket nakkerretv momet KE 
renkv omvlkv ofvn ohvtvlake mahvren ; 

10 Momet nak' hervke maban fvccecet, mehenwuset, 
momet cem mvttvkeko emunket, 

11 Fvecetv em ette Cesvs Klist eteropotte oce, momet 
Hesaketvmese vrakketv vkvsvmkv tepakan omecicakat 
es ce fvefaket emunken, Klist en nettvt ven heyvn 
mekusapis. 

12 Momis, tecakkvte toyatskat, heyvn kerratskvren 
komis, mv nake vm momakat opunvkv-herv ohvtvlaket 
ayvre min momakvtes: 

13 Momat vn svlvfketv Klist ofv ocat mekko en cuko- 
herv ofv hvmkvn, momet etv estymv estomis heren 
kerhoyet os; 

14 Momen Pucase ofv tecakkvte sulket vn svlvfketvt 
omecicen, enhonrvke hahket, penkvikv ocekot, Hesake- 
tvmese em opunvkvn punvyetv fekhvmketv em ohvtvlv- 
kvket os. ' 

15 Mehenwvn vleskvpkvt momet etenrvpkvt omecicen 
Klist es erkenakat sasen; momis vpvlwvt kometv herat 
omecicen erkenvkakes: | 

16 Hvmket, mehenwetv ofv tokon, etenrvpkvt omecicen, 
vn svlvfketvn estemerkvn ohvpvyetvn komet, Klist es 
erkenvkaket os: 

17 Momis hvmkat, vnokeckvt omecicen, opunvkv-herv 
vpvyeckv vrahkvn cv huerihocet omen Kerret, erkenv- 
kakes. 

18 Monkv estome te? Estomet o estomis, mvkerretvt 
monkat mehenwetvt omecicet o estomis, Klist es erkenvk- 
hoyet os, momen mv ofvn ve afvckes, momes, momet ve 
afvcke tares. 

19 Hiyomet omekv, cem mekusvpkv take, momet Cesvs 
Klist em Puyvfekev vm vnicat eteropotten heyvt vm 
vhesaketv ohfveevn vnicvranat kerris; 

20 Neneheckv yekcan, momet énhonrkv ocvyat vevkvyen, 

nake hvmkusis ohfvcevn ve vlsekon, momis estofis ocvte 
etvpomen hiyomat fekhvmketv omvlkv ofvn, hesaketv 
etehoyvnen, monkat elkv etehoyvnen, Klist cv'na ofvn 
vrakkuehoevren kòmit enkonris. 

21 Ve vrahkvt on omat, hesaketvt Klist tot omen, eletvt 
eohvtvlvyetvt omekv. 

22 Momis enavpeswv ofvn cv wenaken omat, heyvt vm 
vtotketv em ettet os, momen naken enhopoyvranvyat 
kerrvkos. 

23 Hiyomet omekv, nake hokkole em etenrvwvn ve 
ohyekcihocet on, yvmvn enkvpaket, Klist vpvketvn 
komis; myt semvmome estvmahet omen: 

24 Mome estomis, ece ”rahkv taken, enavpeswv ofvn 
fekhonnvyat nake momvre here mahat 08. 

25 Momen heyv enhonrkvn ocvyat, omvlkatskat, cem. 
vnickv take, momet vkvsvmkv afvcketv svrahkvn, ece 
"pakvkit likit, fekhonnvranvyat kerris; 

26 Momat hvtvm cem vlakvkvyat omecicen, cem afve- 
ketv take vc vrahkv ocat, Klist Cesvs ofvn ohvtvlv- 
kvren. 

27 Klist em opunvkv-herv vevkvyen fullatske tvlkusekvs, 
momat vlakit ce hecvkin omat, monkat vlvkvkis, nake ec 
ohfycev take ocakat, estomen puyvfekcv hvmkuse ofvn, 
momet vkerrickv hvmkuse ofvn svpaklet, opunvkv-herv 
vkvsvmkv ohfveevn tohkvlket vcevllatskan pohares; 

28 Momet ce'nrapvlket omecicen nake estomis ohfvcevn 
empenkvlatskekan pohares ; mvt en sumketv take ohfveev 
eskerkvt omen, momis ec ohfveev taken vhesaketv eskerkvt 
os, momet, Hesaketvinesen avtet os. , 

29 Hiyomet omekv, mv etepokv ve ofvn hecatskvten, 
momet hiyomat ve ofvt on pohatskat mahusan ocet, 

30 Klist vrahkvn olivkvsvmvranatskat tvlkekon, momis 
mv vrahkvn ce 'stemerkvkvren ce'mhoyvket os. 

SETENTVCKE 2. 

Monkv Klist ofvn mahlvpvtketv estomet, monkat vno- 
keckv em. afvcketv, monkat Puyvfekev vpvketv, monkat 
envcofv yvmasketv, momet merkv ocaken omat, 

2. Vkerrickv mv omakan, momet mata vnokeckvn ocet, 
vkerrickv hvmkusen, momet kometv hvmkusen ocet, vm 
afvoketvn fveecvkes. 

3 Etenrypkv, monkat ehvperkv ekvsvmkv eteropotten 
naken momehohcats, momis eyasketv ofvn este estòmis, 
vpvltaket es vn hervket os, komet, vkerricekvs. 

4 Este vtekat, enanvke tokon, momis este eti enanvken 
mvu ohvkerricekvs. 

5 Heyv vkerrickvt, mv Klist Cesys ofvn ocvtet, ece 

pikvkekvs. 

6 Mvt, Hesaketvmese vhake tat, Hesaketvmese etv- 
pometv nake vpenkvleckrt's, komekates : 

7, Momis, hocefkv pohkekon e en bayet, vtotkv en 
beckvn voiyet, este omé hakvtes: 

8 Momen este en heckvn ocen eshechoyof, e s 
puehcet, élkv, tohweklepkv elkv tis oren, apohice 
hakvtes. 

9 Momen monkv Hesaketvmeset tayen hvlwehcet, 
hocefkv hocéfkv etv vtekat senhvlwen e'mvtet 0s; 

10 Momat Cesvs e hocefkvt pohkof, hvlwe fullat, momet 
yvmv ekvnv fallat, momet ekvnv elecv fullat e torkowv 
vtekat pvkorvres; 

11 Momet etulaswv vtekat, Erke Hesaketvmese vrak- 
kueckvn, Cesvs Klist Pucase tes, maket kerkuecvres. 

12 Monkv, vm vnokeckatskat, ece 'pakvkvyof vm apo- 
hicatskvte tvlkekon, momis hiyomat ece 'pakvkvkat min 
senhoyvne estvmahen vm apokicatske omén, penkvlkv 
momet fekeketv vpvken cem vhesaketv mahusan esfveken 
vtotkvkes ; 

13 Mv ec ofv taken, en heromkv vrahkvn, momecetv 
momet komety tepake vtotkat Hesaketvmeset omekv. 

14 Ecakv momet punvkv ken sekon nanvke 
omvlkvn mofnecvkes : 

15 Momat cém mvttvkeko momet fvccvket, Hesaketv- 
mese e'ppucetake, Cem mvttvkes, ce kihoceko tetayat 
etvlwv ekvyekce momet yenahat, mv vpvkaken ekvnv 
ofv. hvyayvke omvket hvyayvhokatskat em etenrvwvn 
omatskvren ; 

16 Momet hesaketv opunvkvn kerkuecet omvkes,; momat. 
ehvperkvn letkit, monkat ehvperkvn vtotkit omvkate 
vrahkvn Klist en nettv ofvn ve afveke taren. 

17 Momen cem vkvsvmkv take em vtotketv momet 
enake Zesaketvmese emetv onvpvn Hesaketvmese ohfveevn 
ev'lehocen omat, ve afvekes, momet omvikatskat ece 
'pakvkit afvekvyet os. 

18 Momen mata vrahkvn ece 'fackvket, ve vpvkaket 
afackatsket os. 

19 Momis cen sehoketv taken kerrit, heren vm mahlv- 
prtkvren, lypken Temorevs cem vtotvkares, komit, Pucase 
Cesvs ofvn enhonrkvn ocis. 

20 Vkerriekv em vkerrickv oman ocet, cen sehoketv 
taken faceusen moskomvren ocvkokv. 

21 Omvlkvt Cesvs Klist enanvke tokon, eme mahusat 
enanvken hopoyakekv. 

22 Momis eskerhoyvten, estomén eppuce erke vpake 
omen ve vpaket opunvkv-herv ofv vtotkvten kerratskes. 

23 Monkv lvpken, vm estomvranat kerrvyof vpakusen, 
mvn vtotares, komit, enhonrkvn ocis. 

24 Momis sis vne mahusat vivkares, komit, Pucase 
ofyn ev'nhonres. 

25 Mome estomis Epaflotitvs tecakkvyvte, AR vm 
etohkviketv Sum bat, momet suletawv vm etohkviketv, 

momet mv vm eyackvn vfastvten, momis cem opunvkv- 
sarvn cem vtotvranvkvyat tvlkuset os, komvyvnks. 

26. Ce hecetv take eyace heret, en honne mahemvts, 
enokkvten pohatskvtet ok’, 

27 Momen mehenwvn enokkemvts, elvranuset, momis 
Hesaketvmeset em merremvis; momen eme tvlkekon, 
momis vneu vm merremvis, feknokketv feknokketvn 
ohvpvken oevkarem 

28 Monkv veayece herit vtotimvts, hvtvm hecatskof, ece 
'fackvke taren, momen feknokketvt vn yupvklvtkvren. 

29. Monkv ` Pucase 'ofvn -afvekvke heret evpvyvkes, 
momet este mv omakan vrakkueovkes: 

80 ` Hiyomet omekv, vm vnickv ohfveevn esfvoken vtot- 
katskekaten esfvcecetvn komet, Klist em vtotketv vrah- 
kvn, en hesaketvn veayecekot, elkvn vwolicusemvts. 


SETENTVOKE 3. 


Esroxen, tecakkvyvte toyatskat, Pucase ofvn afvckvkes. 
Nanvke matan Avivm cen. hoccicvkvyat, mehenwvn vn 
yekcekos, momet cen hervket. os. 

2 Efvn em e vketecvkes; holwvyeckv vtotkvlke em e 
vketecvkes; kvnsiskv vovkvpeyvlken em e vketecvkes. 

3 Pumet ena-vpeswvn enhonrékot, mv puyvfekev ofvn 
Hesaketvmesen vrakkuecet, momet Klist Cesvs ofyn 
afveket, svkvmsiskv toyèkv. 

4.Mome estomis:vnet enavpeswv ofv tis enhonrkvn 
ocvye tetayes. Enavpeswv oben enhonrkvn ocvye te- 
tayes, este etimvt komen omat, vnet semuntvlen ko- 
mvyès. 

5 Nettv escenvpakan svkvmsishoyet, Eslevl en cuko- 
hvmecvlket, Pencemen em. aliketv aossvyviet, Hepluvlke 
mahhet; vhakv ohfvcevn, Falvsevlket ; 

6 Vketeckv ohfveevn, mekusvpkv-cukon assecit; my 

[vecetv vhakv eteropotte ocat obfvcevn vm mvttekot 
omvyvies. 

7 Momis mv nake vn lopicake tayvte, Nake vn lopickv 
tokos, Klist vrahkvn komvyvtes. 

8 Momen mehenwvn mv nakkerretv Klist Cesvs cv 
Pucase ofv ocat en heretv vrabkvn nak omvlkvt ehvper- 
kvé's, komvyet os; mv Cesvs vrahkvn nanvke omvlkv vn 
sumkvten kvwapit, nake vpvlvthoyvte omón vkerricis, 
Klist epoyaret, 

.9 Momet, vm fvecety mv vhakv. vevkvye ocat tokon, 
momis mv Klist vkvsvmkv eteropotte, mv fvecetv Hesa- 
ketvmesen avte vkvysvinkv eteropotte ocan ocin es cv 
hechoyvren ; 

10 Momet Klist kerrit, momet a en kvwvpketv en 
yekcen, momet vpakit em estemerketvn kerraren, elvte 
omén vc omehocen : 

11 Estome estomis elkv a en kvwvpketvn epoyvye 
tayen omat. 

12 Entis eenakueevye, momet entis temvpoke cv haho- 
yvte omekon; momis VU TEES emunkvts, mv nake 
vrahkv Klist Ka cv ”svten esaren. 

13 Tecakkvie toyatskat, Ehsis, e komvkot os: momis 
heyv hvmkusan momecis; nake ev'ra topvrv ocakan 
ehosit, momet nake cv homv oċakan oretvn vcevllit, 

14 Satkv vfvcevn ohyekcet ayemahis, Klist Cesvs ofvn 
Hesaketvmese huehketv ohfvnketv eskerkv vrahkvn. 

15 Monkv pumet, estomomuse temvpokvkeye tat hiyo- 
màn vkerricvkeres, momen nake ety ohfveevn mvrahken 
. vkerricatsken omat, heyv tisem Hesaketvmeset cen ket- 
kuecvkvres. 

16 Mome estomis, mv nake entis eenakueceyvte ohfveevn 
rhakv hvmkusen 'se em fvyvtvkeres, nake hvmkusen 
ikerricvkerès. 

17 Tecakkvte toyatskat, etohkvlket ve vevkfullviket 
omvkes, momet pume svhopakvn ocatskat ontvke fullan 
heren hecvkes. 

18 (Hiyomet omekv, sulket, mv ohfvcevn tewolen cem 
onayvkvyvtet, momet hiyomat cv turopuswv tis pvlat- 
ken, ce kicvkis, Klist em etohweklepkv vnrapvlket 
omakes. 

19 Mv em eyuksv taket hopvnketvt omen, en hesake- 
tvmeset e nvrke take tes mv em ekvsvmkvt em vlesketv 
ocen, yvmv ekvnv enanvken oh vkerricaket os.) E 

20 Hiyomet omekv, pum etohkvlketvt hvlwe ofvt on, 
momet mata vten  Hesayecv Cesvs Klist Pucasen en 
neneheceyet os. 

Met pu'na kvncapan em ena vrakkat ome hakvren 
mvrahkuecvres, vtotketv mv eteropotte nanvke omvlkv 
eme mahusat elecvn svpvklece tayat vevkvyen. 


SETENTVCKE 4. 


Monxv tecakkvyvte vm vnokecke, momet vm eyackv, 
vm afvcketv momet vn kvpotokv vcake toyatskat, momón 
Pucase ofvn yekcen svpvklvkes; vm vnokeckatskat. 

2 Yuotevn enkusapis, momet Senteken enkusapis, Pucase 
ofvn vkerrickv hvmkusen ocvkvren. 

3 Momet cemeu, vtotkv vm vpvketv mehenwe toyetskat, 
ce kusapis, mv hoktvke ve vpake opunvkv-herv fv 
vtotkakvten, momet Klementen, momet vtotkvlke vm 
etohkvlketv vpvltaken, mv e hocefhokv hesaketv en 
nakcokv ofv ocakan, emvnicvkes. 

4 Pucase ofvn estofis afvckvkes ; momen hvtvm makis, ` 
Afvckvkes. 

5 Cen yvmvsketvn omvlkvt kerrvkekvs; Pucaset vwo- 
lices. 

6 Naken ee naorihcatekvs; momis nak omvikv ofvn, 

mekusvpkv, momet vpohkv, momet vkvsvmkv emetvt 
vpvkaken, cem vpohkv taken Hesaketvmeset kerrekvs. 

7 Momen Hesaketvmese en herkvt, mv hoporrenkv 
omvikv ohfvnkat, ce feke take, momet cem vkerrickv 
taken Klist Cesvs eteropotten vevyeevkvres. 

8 Espoken, tecakkvte toyatskat, nanvke mehenwvke 
vtekat, nake freevke vtekat, nake herake vtekat, nake 
hvsvthakuse: vtekat, nake vnokeckakat vtekat, nake. vkv- 
svmvke taye vtekat, nak herat hvmkusis ocen omat, 
momet nake vkvsvmvke taye hvmkusis ocen omat, heyv 
nanvken oh vkerricvkes. —— 

9 Mv nanvke ve ofv kerret, cenakuecet, pohet momet 
hecatskvten, mun momecvkes; momen herkv en Hesa- 
ketvmeset ece ”pakvkvres. 

10 Momis hiyomat espokan cem vkerrickv take ve 
ohfvccv ocat oh mucvsehocat vrahkvn Pucase ofvn tayen 
ve afvekvnks: mv ofvn vkerricatskviet os, momis cem 
etektvnkvkekates. 

11 Nake kusvpkat opunvyecvyat tokon, estomön arvyis, 
mv ofv vm mahlvpvtke taren kerrvyvtet ok”. 

19 Cv kvnevpuehocan. kerrit, vm ohvtviakan kerris; 
estvmv .estomis, momet nanvke omvlkv ofvn ev fvcecat, 
momet ev 'lawat, vm ohvtvlakan momen 'kusvpketv 
kvwvpetvn v'mvhahoyet os. 

13 Klist mv ev yekcicat eteropotten nanvke omvikvn 
momecvye tayes. 

14 Mome estomis, vm estemerketv ofvn vc vpake kvwa- 
patskvte estonkon momecet omatskvtes. | 

15 Momen, Felepvlke toyatskat, heyvn kerrvkes, opu- 
nvkv-herv vlicecen, Masetonevn enkvpakvyof, mekusvpkv- 
cuko etn hvmkusis emetv esetv tepakat ohfvecvn cv 
tempunayekon, ceme take tvlkuset cv fempunayais- 
kvtes, 

16 Resvlonikv ofv tisem vhvmkvn momet vhokkolvn 
vn kusvpketv omecicen naken vtotatskvtet ok”. 

17 Naken v'mhoyvren komvyat okvkok', momis ette 
ece 'rahkv taken sulke taren komvyet os. 

18 Momis nanvke omvikvt vn hecken, sulken: ocis; 
nanvke atotatskvte, mv frmeckv fvmecusat, nake Hesaké- 
tvmese esvrakkueckv ehomv here, momet afvcecican 
Epaflotitvs gem ocemvt ok’, 

19 Momis vn Hesaketvmeset cen kusvpketv omvikvn 
'sohfvceevres, en nake-ockv én rakketv ofv ocat vevkvyen, 
Klist Cesvs eteropotten. 

20 Momen Hesaketvmesen momet Pu'rken vrakkueckvt 
em ocekvs, meyuksv-sekon. Emen., 
21 Mekusapv vtekan Klist Cesvs ofv vsekvkes. Tecak- 
kvte ve vpvkakat ece "sekakes. 
22 Mekusapvlke omvlkvt ece 'sekakes, Sesv en cuko- 

vtehkvike mahvkvu. 

23 Pu Pucase Cesvs Klist en heromkvt oinvlkatskan 
ece "pakvkekvs. Emen. 


1 Heyva Lome ofvn coboyan, Evaflotitvs Felepvlken 'sem ayvtes. 


COKY VPASTEL PAL 


KOLASVLKE OHTOTVTE. 


SETENTVCKE 1. 


Par, Hesaketvmese komat vevkvyen Cesvs Klist em 
vpastel toyvywt, momet tecakkvte Temorévs, 

2 Mekusapvlke momet Klist ofv tecakkvte heromvke 
Kolasen vpokan ohtoteyet og, Heromkv momet herkv 
Pu'rke Hesaketvmese, momet Puease Cesvs Klist avtet 
ece ”pakvkekvs. 

3 Estofis cem emekusapvket, Hesaketvmese momet pu 
| rense Cesvs Klist E'rken vkvsvmkvn emeyet os; 

4 Cem vkvsvmkv take Klist. Cesvs ofv ocan, momet 
Nus omvlkvn vnokeckv em ocatskan poheyof, 

5 Mv enbonrkv hviwat ofyn cen, herihoevkat, mv opu- 
nvkv-herv em mehenwetv em opunvkv oben enbomv 
pohatskvte vrabkvn; 

6 Mvt ekvnv hvmecicat etvpomen cem vlakvket os; 
momet mv pohatskvte en netiv, momet mehenwetv ofvn 
Hesaketvmese en heromkvn kerratskvte vteken ec ofv 
taken ettvie etvpomen ettet os. 

7 Epeflas, vtotkv pum etohkvlketv vnokecket, momet 
ec ohfveev taken Klist em vtotkv heromat cem onayvkvte 
etvpomen ; 

8 Momet mvt cem vnokeckv take Puyvfekcv ofv ocan 
pum onayvtet os. 

9 Heyv vrahkvn, pumeu, mv nettv poheyvte vteken cem 


12 KOLASVLKE, 1. 


emekusapvket, hoporrenkv momet puyvfekev nakkerretv 
omvikv ofvn nake eme komat .kerretvn, es ce fvcfvkvren 
komeyat, fekhonnékot cem emekusapvkeyet os; 

10 Momat Puease vevkayv ore heret, afvcecickv omvlkv 
oren fullèt, vtotketv herat vtekat oben etten hayet, momet 
Hesaketvmese kerretv ofvn cem ohvtvlvkvren ; 

11 Yekcetv omvlkvn es ce yekcihocen, en yekcetv 
rakkat vevkvyen, yvmvsketv omvlkv, momet momis: ko- 
metv hofunat oren, afvcketvt vpvkeii ; 

12 Érke, mv mekusapvike hvyayvke ofv vpokat nake 
ocakan etencawvlke toyeyvre orvke pu hayvten vkvsv- 
maket; 

13 Mvt yomucke en yekcetvn a's epu'ssihcet, Eppuee, 
em vnokeckan em ohmekkeiv ofvn es pu tohwvlvpkvtet 
os; ` 

14 Eme ofvn, e catv eteropotten pylken pu neshoye 
tayan, mvi holwvyeckv enkvpketvt omen, oceyet os. 

18. Mvt Hesaketvmese heckeko taye vhaket, nake hocac- 
kvte vtekat em enlivteceskv-heckvte tes ; 

16 Hiyomet omekv, mvt nak. omvlkvn hahicvtet os; 
hvlwe ofv ocakat, monkat ekvnv oh ocakat,.nanvke 
heckakat, monkat heckvkeko tayat, mekkvike em ohli- 
keiv tis, monkat ohfvnkvike em wiketv, monkat ohmek- 
ketv ocakat, monkat yekcetv ocakat, emet nanvke omvl- 
kvn hahicen, eme vrahkvn omvikvt kocackotet os; 

17 Momen emet nanvke omvlkv enhomvt omvtet, eme 
eteropotten nanvke omvlkv ocaket os; 

18 Momet emet ena em ekvt ot, mv ena mekusvpkv- 
cukot omen ; vliceckvt omet, pvsatkvte enkvpvken en- 
hvteceskv heckvte tes; momat omvlkv ofvn homahtetvt 
enake taren. 

19 FPvcketv onivlkv eme ofvt ocvre Erken afvcecievtet 
ok ; 

20 Momen mvi Hppuce ert etohweklepkv e catv etero- 
potten herkvn hahyet, eme etehoyvnen nanvke omvlkvn 
e en herkepueckvn es afvekvies ; eme etehoyvnen, makis, 
nanvke ekvnv oh ocakan, monkat nanvke hvlwe ofv ocakan. 

21 Momet centaken, vtotketv holwvhokat eteropotien 
vkerrickv ofv tvlepotvlke momet vnrapvlke kakatskvtet 
o estomis, 

22 Hiyomat elkv eteropotten enavpeswv ena ofvn ce 
hvsvthvken, cem mvttvkekon, momet ehomv nake es 
cem vsehokvke (ayat cen sekon ce svpvklecetvn komet, 
cé tenherkepuecvtet os; 

23 Vkvsvmkv ofyn yekcen, momet nekeyekot-svpak- 
latske munken, opunvkv-herv, mv pohatskvtet, momen 
nake hocackvte hvlwe. elecv ocakat vtekat "sem erke- 
nvkhoyvte, vne, Pal toyvyat mv em  erkenvkvn ev 
hahoyvtet em enhonrkvn em vkueyecatskekon omat. 

24 Hiyomat vm estemerkv take ece 'rahkv taken es cv 
stemerkan es ve afvekes; momet cv "navpeswv ofvn Klist 
em estemerkv va vhoskakan, em ena vrahkvn, met 
mekusvpkv cukot omen, fvcecvyet os. 

25 Nake Hesaketvmese em ohmelletv ece 'rahkv take 
v'mhoyvte vevkvyen, mv em erkenvkvn cv hahoyvtes, 
Hesaketvmese em opunvkvn esfvcocaren; 

26 Mv nake ehkat oketv hoyvnakvte, momet este 
honvpse sulke em ehkvtet, momis hiyomat mekusapylken 
en kerkuehocet os: 

27 Mvn Hesaketvmeset heyv nake ehkat en hvyayvke 
en rakke Centilvlke vpvke ocan en kerkuecetyn komvtes; 
mvt ec ofv take Klist, hvyayvke em enhonrkvt omes: 

28 Myn es erkenakét, este omvlkvn emvcahnet, hopor- 
renkv omvlkv ofrn este vtekan emvhayeyet os, Klist 
Cesvs ofv temvpoken este viekat Hesaketvmese ehomvn 


huericey vret, 
Muskokee N, T. 36 

29 Mv ohfvcovn vneu, mv ve ofv yekcen vtotkat em 
vtotketv vevkvyen, yekcen veevllit, vtotkvyet os. - 


SETENTVCKE 2. 


Hryomzt omekv, éce 'rshkv taken, momet Leotesev 
vpokat, momet estomomuse enavpeswv ofv ev turofv 
hecvkekate vrakkun senaorickv yekce momvteke ocvyan 
kerratskvren komis; 

2 Efeketake vnokeckv ofv etelvevket, nake kerretv en 
kerke here esfvckat oren, Hesaketvmese, momet Erke; 
momet Klist enake ehkat kerkuecetv oren, mahlvpvtkvke 
taren komit. 

3 Mv ofvn hoporrenkv nakkerretv tepakat en nakockv 
omvlkvt ehkaket omies. 

4 Momen estimvt cem vlopvkuecet ce mvkerrekaren 
heyvn makvyet os. 

5 Hiyomet omekv, enavpeswy ofv ece "pakvko estomis, 
ve. afveket etelilvke. heren fullatskan, momet cem vkv- 
svmkv nekeyihoceko taye Klist ofv ocan heeit, puyvfekev 
ofvn ece 'pakvkvyet os. 

6 Monkv Klist-Césvs Pucasen cenakueeatskvte etvpo- 
men eme ofvn fullvkes ; 

7 Eme ofvn yvlonkvn hayet, eme ofvn ce hahoyvken, mo-. 
met co mvhahoyvte vevkvyen, vkvsvmkv oben ce yekciho- 
cen, mvn es ce fvcfaken, J Hesaketumesen vkvsamet Jullvkes. 

8 Klist vevkvye tokon, este em opunvkv vevkvye, mo- 
met yvmv ekvnv nake es hahoyvte vevkvyen, felasvfe 
momet vkerretv. ehvperkat eteropotten estimvt ce hopv- 
hekaren e vketecvkes.. 

9-Eme ofvn, Hesaketvmese es em fveketv omvlkvt ena 
ofvn liket omekv. 

10 Momen Klisi, mv ohfvnketv momet yekcety omvikv 
ekvt omat ofyn temvpoket omatskes; ; 

11 Momet eme ofyu mv svkvsvmsiskv enke es hahoyvte 
tokon es ce svkvmsiskvket os, Klist en svkvmsiskv etero- 
potten enavpeswv en naorketv enan em vkueyateket 
omen : 

12 Eme vprken paptesvm ofvn co herihocen, mv ofru 
Hessketvmese, mv emen elkv a en Eu privi em vtot- 
ketv vkvsvmkv eteropotten eme vpvken akvwapkats- 
kvtet os. 

13 Momen cemet, con naorketv momet ce 'navpeswv 
svkvrosiskv tokat ofvn ce pvsatkvkvten cen naorketvn cen 
kvpakihcet, eme vpvken ce wenahuecvkvtet os. 

14 Momet nanvke: epu'nrvpe melhoyvte acakvte en 
hoceickv, myt epu'nrvpet omvten, vslehcet, mvn vkueyet, 
em etohweklepkvn svrahvtes. 

15 Momet ohfvnketv momet yekcetv ocakan hopahnet, 
heckv beren nakheckvn es hayet, mv ofyn ohfvnkvtes, 

16 Monkv hompetv, monkat esketv, monkat nettv vcake 
ohfycevn, monkat hvresse mucvsat, monkat fekvpkv nettv 
take ohfveevn estimvt ec ohfvecehevkats : 

17 Met nanvke taranat em vpettet os; momis enat 
Klist enaket's. 

18 istimvt mv nanvke hecekaten eceyet, momet em 
vkerrickv enavpeswv omat ehvperkvn es ekvsamat, 

19 Momet Ekv,mv enkvpvken ena hvmkvt etekkekv 
momet eswvnakv eteropotten, etelvcet momet yekeihocet 
omen, Hesaketvmese em ohvtvivketvn es ohvtvlakat, mv 
Ekm hvlvtekot, eme komat ekvnovpueckv momet ence- 
lvike vrakkueckv eteropotten cem feketvn ce 'konah- 
hvkates. 

20 Monkv yvmv ekvnv nanvke es hahoyvte aenkvpvken 
Klist vpvken ce pvsatkvtet on omat, 

21 Estomaten ekvòvn vpokatske omet, nanvke melhoyvte, 
mv 'se vfvshotof, omvikv kopvnkrekvranat, em apohicet, 

este em vhakv, momet nanvke estet mvhayakan vevkvyen 
fullatske haks? 

22 Veelakekot, lasekot, celahyatskvs ; 

23 Mehenwvn mv nanvke, enavpeswvn afvcecickvn, 
vrakketv mahhe ofv tokon, eme komat mekusvpkv, 
ekvnevpueckv, momet ena beren vfystekat ofvn hopor- 
renkv en heckvn ocaket os. 


SETENTVCKE 3. 


Moòkv Klist vpvket akvwapkatskvtet ou omat, mv 
nanvke hvlwe min, Klist Hesaketvmese em akvpervn 
likat ocakan hopoyvkes. 

2 Nanvke yvmv ekvnv oh ocakat tokon, mv hviwe 
ocakan vnokecvkes. 

3 Ce pvsatkvket on, cen hesaketvt Hesaketvmese ofvn 
Klist vpvken ehket ocet omekv. 

4 Klist pun hesaketvt e hecicof, momof centakeu hvya- 
yvke ofvn vpakatsken ce hechoyvkvres. 

5 Monkv ce'nalvcce yvmv ekvnv ocakan ehvperkuecvkes, 
hoktarkvn, hvsvtketv-tokan, vkerrickv herekan, eyackv 
holwakan momet vleskvpkv, mvt nakvhake mekusvpkvt 
omes, 

6 Mv nanvke vrahkvn Hesaketvmese en cvpvkket 
apohickv toko en hopuetaken oh vlaket os: 

7 Mv ofv centakeu yvkapatskvte ocet os, mv otvn 
fallatskof. 

8 Momis hiyomat heyv nanvke omvlkvn, cvpvkketvn, 
homeckvn, holwvyeckvn, Hesaketvmese vtvkleckvn, 
momet opunvkv holwakan ce enker asossen vpvlvtvkes. 

9 Eten lvkisatskvs, este veulan en nakvfvstetvn vpvken 
etvn ocet, 

10 Este mucvsat mv hayvte vhakat vevkvyen nakkerretv 
ofvn mucvsehocrten vecatskvtet omekv, 

11 Men Klekvlket momet Cusvlket sekon, svkvmsiskv 
monkat svkvmsiskv tokat sekon, Papelevike, Serevlke, 
svlvfke, pucassekat esyomat sekon, momis Klist omvlkv 
ofvt, omvlkv:'s. 

12 Monkv, Hesaketvmese enhopoyvte herake momet 
vnokeckvke omön, envcofy merrakusen, heromkv, vker- 
rickv kvncapan, eyasketvn, momet momis koraetv hofunan 
vecvkes ; 

13 Momis kometvn ete'm ocet, momen, este estimv 
vnrvpen naken ocen omat, ete'm merret omvkes ; Klist 
cen kvpvyecievkvte etvpomen momecvkes. 

14 Momet heyv nanvke omvikv semuntalat vnokeckvn 
vccokes, mvt temvpoketv es em wvnakvt omes. 

15 Momen Hesaketvmese en herkvt, mvn ena hvmkuse 
ofv ec oh huehhokvkat, ce feke take ofyn mekkekvs;. 
momen JZesaketemesen vkvsvmkvn emvkes. 

16 Klist em opunvkvt esfveken, hoporrenkv omvlkv 
oben, ec ofv taken likekvs; yvhiketv, vkvsvmkv-yvhiketv, 
momet puyvfekev ohfvcov yvhiketvn 'sete'm mvhayet, 
momet ”sete'm vcahnet, vkvsvmkvt ce feke take vpiken 
Hesaketvmesen vyvhikvkes. 

17 Momen nake estomis, opunvkv monkat nakcelakv 
ofvn, momecatskat, omvlkvn Pucase Cesvs e hocefkv ofvn 
momeevkes, mv eteropotten Hesaketvmesen, momet 
Erken vkvsamet. | 

18 Hoktvke toyatskat, ce ”hetake em apohicet omvkes, 
Puease ofv momvre herat vevkvyyen. 

19 Hunvntake toyatskat, ce "hiwv taken vnokecet, en- 
homeheatskvs. 

20 Hopuetake, nanvke omvlkv ofyn ce'ekvlken em 
apohievkes, heyvt Pucasen heren afvcecicet ok". 

21 Erkvikö, cen hopuetaken cvpvkhokihcatskvs, enhonr- 
kvt en E eer 

22 Vtotkvlke toyatskat, nanvke omvlkv ofvn enavpeswv 
vevkvye ce pucasvlken em. apohievkes; renakv vtotketv 
tokon, este afvcecicvlke .ómekot ; momis ce feke take em ` 
mehenwetv oben Hesaketvmesen em penkalet : 

23 Momet nake estomis momecatskat, efeke vtet; este 
tokon, Pucasen em momece omèt momeevkes ; 

24 Nake epucashoyvranan em feketvn Pucaset ce'mvra- 
nvken kerret ; Pucase Klist em vtotkatskekv. 

25 Momis estimvt naken esten em vhopanat, mv vho- 
panvte vevkvyen en heckvres ` momen este etemetueckvt 
sekot os. 

SETENTVCKE 4. 

PuCcAsvLKE toyatskat, nake fvecan momet momvre heran 
cem vtotkvlken emvkes; cemetakeu hvlwe ofvn Pucasen 
ocatskat kerret. 

9 Mekusvpkv ofvn vpeye mahvkes, momet mata ofen 
vketecet, Jesaketvmesen vkvsvmvkes ; 

3 Momen pumeu pum emekusapet, opunvyetv vhauken 
Hesaketvmeset pun hvwecvren, Klist en nake ehkat, mv 
vrahkvn svlvfkuehocat toyvyat, kerkuecaren ; 

4 Opunvyar tayat vevkvyen kerken hayaren. 

5 Mv lvpvtke svpvklat ohfvecvn e hoporrenicet fullvkes, 
oketvn nésaket. 

6 Heromkvt cem opunvkv taken estofis vpvkekvs, 
okevnwvn es cvmpet omen, estomén este estomis' mo- 
mvre heren em vyoposkatske tayan kerratskvren. 

7 Momen nake ve obfveev ocakat omvlkvn Tekekvs, 
tecakkvte vnokecke, momet vtotkv herome, momet Pu- 
case ofv vtotkv vm etohkvlketvt cen kerkuecvkvres; 

8 Mv vrahkvn, ce 'stómvkat kerrvren, momet ce feke 
taken mahlvpvtvren, mvn cem amisit 

9 Momet vpvken Onesemvs, cem etohkvikete take hvm- 
kat, tecakkvte herome momet vnokecken viotvyvnks. 

Mvt nanvke yvmv momehocat omvlkvn cen kerkueev- 
kvres. 

10 Elestakvs vc vpake svlvfkat. ece 'sekakes, momet 
Makvs, Panepvs e wvnwv e'chuswvt, (mv ohfveev nanvke 
ce kihoevkvtet; cem vlakvken omat, evpvyvkes;) 

11 Hvtvm Cesvs, mv Ovstvs kihocat; heyvt svkvmsis- 
kvlket omakes. ` Heyv tvlkuset, Hesaketvmese em ohmek- - 
ketv ohfveev vtotkvlke vm etohkvlketvt, mv v'mahlvpvt- 
ketvt omakvtet omakes. 

12 Cem etokkolketv take hvmkat, Klist em vtotkv, 
Epeflas, estofis ece 'rahkv taken mekusvpkv ofvn yekcen 
cem vtotkvket, Hesaketvmese nake komat omvlkv ofvn 
temvpoke momet beren hahoyet svpaklatskvren emeku- 
sapet ece ”sekaket os. 

13 Hiyomet omekv, a en kerris, centaké cem ocvket, 
momet Leotesev vpokat, momet Hielapoles vpokat vno- 
keckv rakken em ocvket os. 

14 Luk heleshayv vnokeckat, Temvs tepakat ece 'seka- 
ket os. 

15 Tecakkvte Leotesev vpokan, momet Nemfan, momet 
-mekusvpkv-cuko en cuko ofy ocan vsekvkes, 

16 Momet heyv cokvn cem etenrvwv taken ohonaboh- 
yof, Leotesevlke em mekusvpkv-cuko ofvn onakoyvren, 
momet coke Leotesev atan cemeu ohonayatskvren vhecv- 
kvtevs. 

17 Momet Akepvn, Mv vtotketv Pucase ofv cen hec- 
kvten vketecvs, fveecetskvret, kicvkvtevs. 

18 Pal toyvyat ev'nke eteropotten vseketv/'s. Vn svlvf- 
ketvn vkerrievkes. Ieromkvt ece "pakvkekvs. Emen. 


"i Pal Lomen liket hoccihcen, Onesemvs, Tekekya tepakat Kola- 
sviken "sem vhoyvtes. 


COKV ENHVTECESKV VPASTEL PAL 


RESVLONIKVLKE OHTOTVTE. 


SETENTVCKE 1. 


PaL, Selfenvs, Temorevs esyomeyat Resvlonikvlke em 
mekusvpkv:cuko, mv Erke Hesaketvmese momét Pucase 
Cesvs Klist ofv ocan ohtoteyet os; Heromkv momet 
herkv Hesaketvmese Pu'rke momet Pucase Cesvs Klist 
aenkvpvket ece 'pakvkekvs. 

2 Pam. mekusvpkv ofvn ce hocefhuecet, omvlkatskat 
ece 'rahkv taken estofis Hesaketvmesen vkvsameyet os; 

3 Momet fekhonnékot cem .vkvsvmkv em vtotketvn, 
momet senaoriekv vnokeckvt omecicen, momet pu Pu- 
case Cesvs Klist ofv enhonrkv em momis-kometvn, Hesa- 
ketvmese momet Pu'rke ehomv ocatskan vkerricét: 

4 Momet,tecakkvte vnokeckatskat, Hesaketvmeset ce'n- 
hopoyvkvten kerrèt.. 

5 Pum opunvkv-hervt, opunvkv ofv tvlkekon, momis 
yekcetv ofvu, momet Puyvfekcv Veakat ofvn momen 
enhonrkv esfvckat ofvn cem vlakvkvtet ok’, pumet ece 
'rahkv taken hunvniake estomvket ece 'pakvket omeyvten 
kerratskekv. 

6 Momen centaket, estemerkv rakke, momet Puyvfekev 
Veakat em afvcketv ofvn opunvkvn eset, epu ”evkfullvike, 
momet Pucase vcvkfullvike hakatskvtes: 

7 Momat Masetonev Ekiv tepakat ofv vpoke vkvsamvlke 
omvlkvn em evhopakvt omatskvtes. 

8 Hiyomet omekv, centake avtet Pucaso em opunvkvt 
Masetonev Ekiv tepakat ofv tvlken pohkekates; momis 
estvmv estomis vkvsvmkv Hesaketvmese ohfveev ocatskat 
hvmecievtet os; momat naken makókis tayes. 

9 Hiyomet omekv, ep olfvetv ye's cen ceyetv take 
estomén oceyvten, momet estomen nak vhakakat enke, 
pahket, Hesaketvmesen a oh fulotecet, Hesaketvmese 
wenake momet mehenwat em vtotketvn komet, 

10 Momet E'ppuce bvlwe vten, mv pvsatkvte aenkvpv- 
ken kvwapvte, mvt Cesvt omen, mv cvpvkketv vlvkvranat 
enkvpvken po hesahuecvten mekaketvn komatsken eme 
mahusat ep oh kerkuecaket os. 


SETENTVCKE 2. 


TzcaxkvrE toyatskat, ye's cen ceyeyvkeyvte ehvperkvt 
omekaten ceme måhusat kerratskekv. | 

2 Momis kerratskes, mv 'renhomvn Felepi tvlofvn pu 
'stemerrihocet, vlesketv vpvken pu celahoyvte hoyanof, 
Hesaketvmese em opunvkv-hervn, etenrvpkv sulken es 
ce tempunayvkeyvret, pun Hesaketvmese ofvn pu fek- 
hvmke tates. 

3 Vcahneyvtet mvkerretv ofv, monkat hvsvtketv tokat 
ofv, moukat ehosickv ofv tokatet ok", 

4 Momis, Opunvkv-hervn em wihokvre heretv oricakes, 
Hesaketvmeset pu komvte vevkvyen opunahoyeyet os; 
esten afvckvkueceyat omékon, momis Hesaketvmese pu 
feke take eskerran afvcecicet. 

5 Hiyomet omekv, cemet kerraiskes, .ece 'kvsamét 
mvkerret cem punayvkeyvte sekos, momet vleskvpkv 
seokepkvn hayet omekates ; Hesaketvmeset akerrvt omes. 
. 6 Momet Klist em vpastelvlket omet, este en honnicv- 
keyvre pum. etektvnkvtet o estomis, estet, centake, mon- 
kat este vpvlwvt vkvsvmkvn pu'mvkvren hopoyékates, 

7 Momis hopuetakuce vhecicv en hopuetake vhecice 
etvpomen cem etenrvwv taken yvmaskuseyvtes. 

8 Monkv ece ”nokecét ce yacékv, Hesaketvmese em 
opunvkv-herv tvlket omekon, momis pum puyvfekev 
mahusat tis ce'metv pu metetakvket omvtes, pum vno- 
keckat omatskekv. 

9 Tecakkvte toyatskat, pum vtotketv hotoskv tepakan 
vkerricatskekv ; netty neren vtotkèt, hvmkusatskis cen 
onnievkakaret, Hesaketvmese em opunvkv-hervn cem 
erkenakvkeyvtet ok. 

10 Vkvsamatskat cem etenrvwv taken estomön hvsvtken, 
momet fvccen, momet pum myttekot fulleyvte ohfveevn 
centake akerivlket omatskes, momen Hesaketvmeseu. 

11 Momen estomèn Hesaketvmese mv em ohmekketv 
momet hvyayvke ohfveevn ce'nhuehkvkvte ehomvn heren 
fullatskvren, 

12 Erket en hopuetake momecat omèn omvlkatskan cem 
veahnét ce mahlvpatet, akerreyvten kerratsket os. 

13 Momen heyv vrahkvn fekhonnökot Hesaketvmesen 
vkvsamvyet os, Hesaketvmese em opunvkvn cen kerkue- 
evkeyvten eenakuecatskof, este em opunvkv omekon, 
momis mehenwusen Hesaketvmese em opunvkvt omen, 
mv yekcen ec ofv taken vtotkat omèn eenakuecatskvtet 
ok. | 

14 Hiyomet omekv, tecakkvte toyatskat, mekusvpkv- 
cuko Cesvs Klist ofv Cutev ocakan vevkfullvike hakats- 
kvtes; mv mekusvpkv-cuko Cusvlket estemerrvkuecvte 
omén cem etvlofvlket nake matvpomakan es ce 'stemer- 
rvkuecakvtet ok. 

15 Mv Cusolket Pucase Cesvn, momet eme mahusat 
em owalvlken pvsvtaket, epu'ssecakvtes; momet Hesa- 
ketvmesen afvcecicekot, este omvlkvn vnrvpaket os. 

16 Centilvlke, hesahokvren, em punayeyvren pum vse- 

haket os, momat: estofis en holwvyeckvn fvcecvkvres; ` 
evpvkketv esfvckuset oh vlvkaket omekv. 

17 Momis pume, tecakkvte toyatskat, efeke ofv tokon, 
ena fvlkuse ofvn oketv kocuknusen ce'nkvpvken epu 
'kuehoyvte tis, ce turofv taken hecetvn pu yace heret, 
yekcen voevlleyvtes. 

18 Monkv vhvmkvn momet vhokkolvn cem vlvketvn 
komeyvtes, vne, Pal okis; momis Setvnet pu mvnvite- 
cvtes. 

19 Hiyomet omekv, pum enhonrkv, monkat afvcketv, 
monkat afvcketv en kvpotokv veakat naket mv te? Pu 
Pucase Cesys Klist ehoinv svpaklat, em vlvketv omof, 
centake mv toyatskeko halka f 

20 Centake pum vrakketv momet afvcketv toyatskekv. 


SETENTVCKRE 3. 


Monxv ohvtvlaken kvwapèko tayof, Puntvlkusen Arens 
tvlofvn pu wibokan heres, komeyvtes; 

2 Mòmet Temorevs tecakkeyvte, Hesaketvmese em 
erkenvkv, momet pum etohkvlketv Klist em opunvkv- 
herv ofv vtotkvn vtoteyvtes, ce yekevkuecet, cem vkv- 
svmkv take ohfvcevn ce mahlvpvtvkyren: 

3 Heyv estemerkvt estimvn nekeyicvkekaren, heyv 
nanvken pum wihokvtet omen ceme. mahusat kerrats- 
kekv. 

4 Mehenwusen, ece 'pvkakeyof, Pa 'stemerrihocvres, 
homvn. ce kievkeyvtet ok; momvie mabusan, momen 
man kerratskes, 

5 lieyvt omecicen, obvtvlaken kvwvpvko tayof, cem 
vkvsvmkv taken kerretvn komit vtotvyvtes, Estome witat, 
vnrapvt es ce keriyvken, pum vtotketvt ehvperke wites, 
komit. 

6 Moms hiyomat Temorevs vpokatskan vtet pum vla- 

ket, cem vkvsvmkv vnokeckv. tepakat ohfveevn, momet 
estofis heren epu ”kerricet, ce Aecetv take pu yace herat 
etvpomen pu hecetvn-komatskat, heyv opunvkv heran es 
pum vlakof; 

7 Mv vrahkvn, tecakkvte toyatskat, cem vkvsvmkv 
taket omecicen, pum estemerkv enkusvpketv tepakat 
. omvlkv ofvn ec ohfveev taken pu mahlvpvikvtes: 

8 Hiyomet omekv,: Puease oben yekeen svpaklatsken 
omat, hiyomat hesahokeyet 08. 

9 Hiyomet omékv, afreketv pun Hesaketvmese ehomyn 
ece ”rahkv taken es epu ”fackat vrahkvn vkvsvmkv esto- 
mēn Hesaketvmesen hvtvm emeye taye haks: 

10 Momet ce turofv taken hecèt, cem vkvsvmkv take 
orice mahekan esfyceceyvren neren nettvn tayen cem 
emekusapeyet os. 

11 Tokvs, Hesaketvmese mahusat, momet Purke, 
momet pu Pucase Cesvs Klist pum vyetv ec orvken 
mellekvs. A 

12 Momen Pucaset vnokeckv ete'm ocet, momet este eti 
em ocatskat ohvtvlaket mvn es fvefvket omatskvren ce 
hayvkekvs, pumet ec ohfveev take omeyat etvpomen : 

13 Momat, pu Pucase Cesvs Klist, em mekusapvike 
omvlkvt vpvkaken, em vlvketv omof, Hesaketvmese 
Pu'rke tat ehömvn ce feke taken hvsvtketv ofvn em 
mvttvkekon yekevkuecvres. 


SETENTVCKE 4. 


Monxv ohvtvlakat, tecakkvte toyatskat, estomèn fullet, 
Hesaketvmesen afvcecicvranatskat ten kerkuecvkeyvte 
etvpomen ohvtvlaket vpeyatskvren cem 'pohepet, Pucase 
Cesvs ofyn cem veahneyet os. 

2 Mv vhakv Pucase Cesvs eteropotten ce'mvkeyvten 
kerratskekv. 

3 Hesaketvmese nake komat heyvt omekv hvsvtketvn 
ocet, hoktarkvn e enkvpvyecicatskvren : 

4 Momet onmivlkatskat estomön en nakvevnkv hvsvtketv 
ig tepakat ofvri ocåtske tayat kerratskvren, 

5 Centilvlke Hesaketvmesen kerrvkekat en nakvevnkv 
énavpeswv em eyackv ofvn ocåkat omekot ; 

6 Estimvt estemvkerret, nake estomis ohívcevn etecak- 
kvten fvccekon naken vkonahekaren; mv omakat omvikv 
Pucase em pvlecvt omekv, homvn cem onayet, cen 
kerkueevkeyvte etvpomen. | 

7 Hesaketvmeset hvsvtketv tokan pu'nhuehkekatet ok, 
momis hvsvtketv min. 

8 Monkv estit vhepakat, este tokon, momis Hesake- 
tvmese, mv em Puyvfekev Vcakat pu'miten vhepaket os. 

9 Momis vnokeckv etecakkakvte ete'm ocvranat ohfvcevn 
cen hoccicvkvkis tetayes, centake mahusat ete'nokecr- 
ranatsken Hesaketvmeset ce mvhayvket omekv. 

10 Momen mehenwvn tecakkakvte" Masetonev vpokat 
ohfveevn mvn momecatsket os; momis tecakkvte toyats- 
kat, ohvtvlaket vpeyatskvren ; 

11 Momet mahlvpvtket fulletvn komet, cen nakcelakv 
mahusan vfastet, momet ce kievkeyvte vevkvyen ce'nke 
take mahusan es vtotkatskvren ce 'nkusapvkeyet os. 

12 Momat mv en lvpvtke sehokat ohfvecvn fvccvn fullet, 
naken cen kusvpkvkekares. 

13 Momis, .tecakkvte toyatskat, mv nocicat ohfvecvn 
naken kerrekot, vpvltake mv enhonrkvn odvkekat omén 
feknokket omatskvren komvkos. 

14 Hiyomet omekv, Cesvs ehlet akvwvpkvten kaan sn 
omat, matvpomen mv Cesvs ofvn nocicat Hesaketvmeset 
eme vpvken svlvkvres. 

15 Hiyomet omekv, Pucase em opunvkv eteropotten 
heyvn ce kicvkeyet os, Pumet Pucase vlvkvranan vteken 

hesahoket fekhonnè emunkat mv nocicat ehomvn vpeh- 
yékos. 

16 Pucase mahusat, huehketvt pohken, momet akencelv 
en hake, momet Hesaketvmese em pofketvt haken, 
hvlwan ahvtvpkvret ok; momen Klist ofyn pvsatkvtet 
homvn akvwvpkvkvres. 

17: Momof . pumet, wenahokét vpokeye emunkat, mv 
vpvken vholoce ofvn. a pu evwhoyvres, hotvle ofvn 
Pucasen: vnrapeyvren, momet momén Pucasen estofis 
vpakeyvres. 

18 Monkv heyv opunvkvn 'setemahlvpvtvkes. 


“SETENTVCKE 5. 


Monts, tecakkvte toyatskat, oketv momet pum etektvnke 
ocakat ohfveevn cen hoccievkvkis tetayes. 

2 Nere horkopv vlakat omén Pucase en nettvt vlaket 
omat centake mahusat kerratskekv. 

3 Hiyomet omeke Mahlvpvtketv ‘momet herkvt oces, 
makakof, hokte estuce heckuecvranat en, nokket vyvk- 
hvmkvn em vlakat etvpomen sumketvt oh vlvkvres, 
momen mvnvttvkepekares. 

4 Momis,. tecakkvte' toyatskat, centaket. yomuckofvn 
vpokatskekos, mv nettvt horkopv omöt ce cakkvren. 

5 Omvikatskat hvyayvke en hopuetake, momet nettv en 
hopuetake toyatskes: E nere, monkat yomucke 
enake toyékos. 

6 Monkv ett nocicakat omékot, vketecet, pu mahlvpat- 
kuset 'omekvs. 

7 Mv nocicakat neren nocicaken, mv hacakat neren 
hacaket omekv. 

8 Momis pumet, nettv enake toyeyat, pu mahlvpatkuset, 
vkvsvmky vnokeckv tepakat sevrvnakvn, momet sekvpv- 
tokvn vhesaketv enhonrkvn accet omvkeres. 

9 Hesaketvmeset cvpvkketv tokon, pu Pucase Cesvs 
Klist eteropotten vhesaketvn heckueceyvren pum mellvtet 
ok’. 

10 Mvt epu ”rahkvn elvtes, vhonecet monkat nocicet o 
estomis, wenahoket tohkylket vpakeyvren. 

11 Monkv etemahlvpatet, teyekevkueevkes, mv mo- 
matskat etvpomen. 

12 Momen, tecakkvté toyatskat; mv ece 'pvkaket vtotket, 
Pucase ofvn ec ohfvnket cem vcahnakan kerret, 

13 Em vtotketv vrahkvn 'vnokeckv ofvn heren vrak- 
kuecatskvren ce'nkusapvkeyet os. Momen tenherket 
vpokvkes. 

14 Momen, tecakkvte toyatskat, ekvyekcakan em vsehet, 
vkerrickv ofv yekevkekan mahlvpatet, yekcvkekan yekcén, 
svpaklecet, este omvlkv ohfvcevn hofunen momis ko- 
mvkes. 

15 Estimvt holwakan holwakat vyoposken .este em 
pvlecekaren vketecvkes, momet. ceme.. mahusat cem 
etenrvwv: taken este omvlkv esyomat ohfveevn nake 
heran estofis vevkvpeyvkvtevs. 

16. Estofis afvekvkvtevs. 

17 Fekhonnekot emekusapvkvtevs. 

18 Nake omvikv ofvn Hesakètvmesen vkvsvmvkes, Klist 
Cesvs ofvn Hesaketvmeset nake ec ohfvccv take komat 
heyvt omekv. 

19 Puyvfekev Heran vslehcatskvs. 

20 Nake owalvkhoyvten ehvperkuehcatskvs. 

21 Nanvke omvlkvn eskerret, nake heran yekcen 
hvlvtvkes. . 

22 Nak holwvke en heckv omvlkvn e em vsehvkes. 

23'Momen herkv.en Hesaketvmese mahusat esfvcken ce 
hvsvthicvkekvs; momen pu Pucase Cesvs Klist em. 
vlvketv vteken, cem puyvfekev omvlkv, cem vkerrickv 

take, momet cena emmvttvkekon vevyehocate! komit, 
Hesaketvmesen emekusapis. SÅ 
24 Mv ce'nhuehkvkat heromet os, mv momecvrane 
tvlket omat. 

25 Tecakkvte toyatskat, pum emekusvpvkes. 

26 Tecakkvte omvlkvn vfvnketv vcakan es vsekvkes 

27 Heyv cokvn tecakkvte vcacakat omvlkv em oho- 
nayvkhoyvren, Pucase.ofvn yekcen ce kicvkis. 

28 Pucase -Cesvs Klist en heromkvt ece "pakvkekvs. 
Emen. 


q Cokv Resvlonikvlke enhvteceskvn em vtotet Arens tvlofvn 
'hoceihoevtet omes. 


COKV PAL 
RESVLONIKVLKE OHTOTVTE 
SVHOKKOLAT. 


SETENTVOKE 1. 


Pat, Selfenvs, Temorevs esyomat Resvlonikvlke em 
mekusvpkv-cuko Hesaketvmese Pu'rke momet Pucase 
Cesvs Klist ofv ocan ohtoteyat : 

2 Heromkv momet herkv Hesaketvmese Pu'rke momet 
Pucase .Cesvs Klist aenkvpvket ece "pakvkekvs. 

3 Tecakkvte toyatskat, momvre heret omen, ece 'rahkv 
taken estofis Hesaketvmesen vkvsvmvraneyat tylkuses, 
cem vkvsvmkv taket tayen ohvtvlaket omen, omvlkatskat 
vnokeckv esfvcken ete'm ocatsket omekv : 

4 Momet on, pume mahusat, ece'ssehocan momet éste- 
merketv kvwapatskat omvlkv ofvn cem momis kometv 
vkvsvmkv tepakat vrahkvn Hesaketvmese em mekusvpkv- 
cuko ocakat ofvn ec ohfveev taken "sekvsameyet os: 

5 Mvt Hesaketvmese em obfvèceckv fvecat eskerkv 
héckuset os, momat Hesaketvmese em ohmekketv, mv 
vrahkv ce'stemerkakat en heckvkvre heretv orices, ce 
komhoyvkvres : 

6 Hiyomet omekv, Hesaketvmese mv ece'ssecakan este- 
merkvn "sem pvlecvkepvret fvccvt omes : 

7 Momet, Pucase Cesvs, sutvn ahvtapket, em encelvlke 
yekcakat vpvkaken, : 

8 Mv Hesaketvmesen kerrvkekot, pu Pucase Cesvs Klist 

Muskokee N. T. 37 l 

em opunvkv-herv vpohicvkekat totkv fenke ofvn em 
pvlecvkepof, ceme ce naorihocan vyoposken fekvpkvn epu 
'pvkaken ce'mvkat fvccvt os. 

9 Mv nettv Pucaset vlakof, em mekusapvike ofvn vrak- 
kuehocvren, momen vkvsvmakat omvikvt, estomahes, 
komvkvren, (pun kerkueckv cem etenrvwv taken vkvsvm- 
hoyvtet ok) 

10 Mv apohicvkekaten eme likan enkvpvken, momet en 
yekce eri hvyayvke enkvpvken estemerkv meyuksv-sekon 
es estemerrvkuehoevres. 

11 Monkv estofis cem emekusapvket pun Hesaketvmeset, 
heyv enhuehhokan heretv orices ce komet, en heretv en 
kometv herat omvlkvn, momet vkvsvmkv em vtotketvn 
yekcetvn esfvcecvren emekusapeyet os. 

12 Momat pun Hesaketvmese momet Pucase Cesvs 
Klist en heromkv vevkvyen ec ofv taken pu Pucase Cesvs 
Klist e hocefkvn vrakkuehocen, eme ofvn centakeu ece 
”rakkuehocvkvren. 


SETENTVCKE 2. 


Momen, tecakkvte toyatskat, pu Pucase Cesvs em vlv- 
ketv omecicen, momet mvn em vtelokeyat omecicen, 

2 Puyvfekev eteropotten, monkat vm opunvkv etero- 
potten, monkat cokv vtoteyvte oman eteropotten, Klist 
en nettvt vwoluses, komet, cem vkerrickv ofyn ce naori- 
hocen, ce feknokhokekaren ce'nkusapvkeyet os. 

3 Estome estomis estimvt ce mvkeriyvkats; ehomvn 
yupvklvtketv ocen, mv naorketv hunvnwv, estemerketv 
e'ppucet heckeko vtekat, mv nettvt vlvkekaret ok’ 

4 Mvt nake omvlkv Hesaketvmese kihocan, monkat 
vrakkuehocan vnrapet, senhvlwen e hvlwecet os; momat 
Hesaketvmese omèt, Hesaketvmese en euko-vcakat ofyn 
liket, Hesaketvmese Logis, make omèt e heckuecet os. 

5 Ece 'pakvkvye emunkof heyv nanvken cem onvyv: 
kvyvte vkerricatskeko haks? 

6 Momen, em oketv omof heckvren, naket mvnvttecet 
omat hiyomat kerratskes. 

7 Holwvyeckv enake ehkat entis vtotkekv; momis 
hiyome vnvttecat vnvitece emunken vkueke tvikvres. 

8 Momen momof mv Holwvyecat heckvres, mv Puca- 
set e cukwv en besaketv eteropotten elecet, em vivketv 
en hvyayvke eteropotten sumecicvranat : 

9 "Me Holwvyecat em vlvketv, Setvne em vtotketv 
vevkvyet omet, yekcetv omvlkv momet eskerkv omvikv, 
momet nake estomahe laksakat omvikv, 

10 Mv estemerkvkvranat ofv fvecetv tokat ehoskv 
omvikvii vpvket os; hesahokvren, mehenwetv vnokeckvn 
eenakuecvkekatet ok. 

11 Momen heyvt omecicen, lvksetvn vkvsvmvkvren, 
Hesaketvmeset ehoskv rakken ohtotvkvres: 

12 Momat mv mehenwetvn vkvsvmekot, momis fvecetv 
tokan es afvekakat omvlkvn ohfvccehocvren. 

18 Momis tecakkvte, Pucase em vnokeckvlke toyatskat, 
Hesaketvmeset, enhvteceskv vteken Puyvfekev ce hvsvt- 
hieat, momet mehenwetvn vkvsamatskat eteropotten 
vhesaketvn cen heckvren ce'nsathoyvtet omecicen, ece 
'rahkv taken Hesaketvmesen estofis vkvsvmvraneyat 
tvikuses: 

14 Puin opunvkv-herv eteropotten, pu Pucase Cesvs 
Klist em vrakketvn eenakuecatskvren, mun ce'nhuehkv- 
kvtet os, 

15 Monkyv, tecakkvte toyatskat, mv vculvke em punvkv 
cokv hocciceyvte, monkat opunvkv eteropotte ce mvha- 
hoyvten hvlatet, yekcen svpvklvkes. 

16 Momen pu Pucase Cesvs Klist mahusat, momet 
Hesaketvmese, mv Pu'rket omat, mv epu ”nokecet, 

heromkv enhonrkv here tepakat eteropotten mahlvpvtketv 
meyuksv sekon pu'mvtet, 

17 Ce feketaken mahlvpatet, opunvkv momet vtotketv 
herakat vtekat ofvn ce yekcvkuecekvs, 


SETENTVCKE 3. 


EsPokAT, tecakkvte toyatskat, pum  emekusvpvkes, 
Hesaketvmese em opunvkvt, pvfnet ayen, vrakkuehocvren, 
cem etenrvwv take vrakkuehocat etvpomen : 

2 Momet este ekv-yekcakat, momet holwvyecvlke enkv- 
"um epu 'eayehocvren ; omvlkvt vkvsvmkvn oevkekokv. 

3 Momis Pucaset heromet os; mv ce yekevkuehcet, 
nak holwakat enkvpvken ece ”cayecvkvres. 

4 Momen nanvke ce kicvkeyan momecaket omet, 
momet, momecvkvres, ce komèt, ec ohfvcev taken Pucase 
ofyn enhonrkvn oceyet os. 

5 Momen Pucaset, Hesaketvmese em discs oren, 
momet momis komet Klist enneneheckvn ce ”feke en 
mv mellekvs. 

6 Momen, tecakkvte toyatskat, tecakkvte opunvkv 
emeyvte vevkvye tokon, fveceko arat vtekan e enkvpv- 
yecicatskvren, pu Pucase Cesvs Klist e hocefkv ofvn ce 
kicvkeyet os. 

7 Hiyomet omekv, cemetake mahusat, estomén epu 
'evkvpeyvranatskat kerratsket os, pumet cem etenrvwv 
taken fvccekon fullékatet ok; 

8 Momet estit o estomis ehvperkvn tvkliken en hompe- 
kates; momis nettvn momet neren vtotketv hotoskv 
tepakat oben vtotkeyvtes, estimv toyatske estornis, cen 
honnievkékaren. 

9 Yekcetvn océko omecicat tokon, momis epu 'cvkful- 
latskvre vrahkvn svhopakvn e hayetvn komeyat omecicet 
08. 

10 Hiyomet omekv, ece "pakvkeye emunkof, heyvn ce 
kievkeyvtes, Estit vtotketvn komekon omat, homipats. 
11 Ece ”pakvkat, fvccekon fallat, naken vtotkvkekot, 
momis nanvkokvlke sasveuken pohökv. 

12 Momen mv omakan, mahlvpvtket, vtotket, tvklike 
enake mahusan hompvkvren, pu Pucase!Cesvs Klist ofvn 
kicet, em vcahneyet os. 

18 Momis centake, tecakkvte toyatskat, here momeckv 
ofvn ce hotohsvkats. 

14 Momet, estimvt o estomet pum opunvkv heyv cokv 
ofv ocan apohicekon omat, men vketecet, vpahkatskvs, 
vlsvren. 

15. Mome estomis, vnrapv omecekot, tecakkvte omét 
em vcahnvkes. 

16 Momen herkv e Pucase mahusat estofis, momet 
estomet o estomis herkvn ce'mvkekvs. Omvlkatskan 
Pucaset ece 'pakvkekvs. 

17 Vne Pal vseketv cv'nke mahusan es hayvyat; mvt 
cokv omvlkv ofv eskerkvt omes; momēn hoccicis. 

18 Pu Pucase Cesvs Klist en heromkvt omvlkatskan 
ece "pakvkekvs. Emen. 


* Cokv Pal Resvlonikvlke ohtotvte svhokkolan testen tvlofvn 
hoccicvtet os. 


COKV ENHVTECESKV VPASTEL PAL 


TEMORE OHTOTVTE. 


SETENTVCKE 1. 


Par, Hesaketvmese pu Hesayecv, momet Pucase Cesvs 
Klist pum enhonrkv makvte etehoyvnen Cesvs Klist em 
vpastel foyvyat ; 

2 Temore, vkvsvmkv ofv cv'ppuce mahusan ohtotis: 
Heromkv, merkv herkv esyoman Iesaketvmese Pu'rke, 
momet' Cesvs Klist pu Pucase avtet cem ocekvs. 

3 Masetonevn eceyvyof, Efesvn fekhonnvtevs, momet 
mvhakv etvn mvhayvkekaren, 

& Momet nakonvkucen, monkat este erhonvpse opu- 
nvyeckv meyuksv-sekan, Hesaketvmese ofv yekevkueckv 
vkvsvmkv ofv ocan hayekot, nakvpohetv min hahicakan 
vketecvkekaren vpvlwvn emvcahnvkvtevs, ce kicvyvte 
vevkvyen momecvs. 

5 Momen heyv vhakv em vheckv vnokeckv tes, efeke 
hvsvtke, eohvkerrickv here, vkvsvmkv mehenwe esyoman 
aossat ; 

6 Mvn em fiyecet, opunvkv ehvperkakan ohfulecakat 
Sases, 

7 Mot vhakv mvhayvlke haketvn komakis, nanvke 
makakan, monkat nanvke opunvyecakan kerrvkekot os. 

8 Momis estet vhakv vevkvyen 'se vfasten omat, DIGI 
heret omat kerreyet os. 

9 Heyvn kerret, vhakvt, este facev tokon, momis vhakv. 

[Muskokee I. Timothy.] 

vevkvyen fullekat, man apohievkekat, Hesaketvmese 
vmoskomvkekat, holwvyecvlke, este hvsvthvkekat, nak- 
hayvkekvlke, erke-pvsatvlke, ecke-pvsatvlke, este-pvsa- 
tvlke, 

10 Hoktarvlke, hunvntake hunvntaken etohkvlket nake 
holwvke vtotkvlke, estenhorkopvlke, laksvlke, fvcceko 
enken kvwvpakat esyomat vrahkvt os, momet mvhakv 
fvecat vnrvpen nake etvt ocen omat, mv vrahkvt omes. 

11 Hesaketvmese vrakkuehocat em opunvkv-herv vrak 
Kat me vm wihokvte vcvkvyen. 

12 Momen Cesvs Klist pu Pucasen vkvsamis, mv mecvye 
tayen cv yekcicvte, erkenvkv em wiketvn cv huericet, 
Heromet os, cv komvtet ok'; 

13 Rue tis, enhomvn vtvklecv, momet assecv momet 
vhopanv toyvyvtet; momis merkvt vn heckvtes, kerrvkot, 
momet vkvsvmkv tokat ofvn momecvy viet, ok’. 

14 Momen vkvsvmkv momet vnokeckv Klist Cesvs ofv 
ocakat vpvkaken, pu Pucase en heromkvt tayet omvtes. 

15 Heyvt opunvkv mehenwet on, omvikvt eenakuecakvr 


tayet os, Klist Cesvs naorkvlken hesahuecvranet yvmv . 


ekvnvn vlakvtes, vnet mv naorkolke en homahte toyvyat. 

16 Mome estomis, heyvt omecicen merkvt vn heckvtes, 
ve ofv taten Cesvs Klist em momis kometv. hofonat omvl- 
kvn kerken hayvren, mucv ayat hesaketv yuksv-sekon en 
heckvre teiaye oren emen oh vkvsvmakat svhopakv en 
hakaren. 

17 Momen Mekko meyuksv-sekat, em elkv-sekat, hecke- 
sekat, mv Hesaketvmese hoporrene enhvmkusat, vrakketv 
vkvsvmkv tepakat estofis meyuksv-sekon em ocekvs. 
Emen. 

18 Temore, cv'ppuee toyetskat, owvletv homvn ec oh 
vpeyvte vevkvyen heyv vhakvn cem wikis, mv eteropotten 
tepokv heren etepoyetskvren ; 

19 Vkvsvmkvn momet eohvkerrickv heren hvlatet, mv 
wikakvte saset omen, mvt vkvsvmkv ohfveevn em perro- 
cuko take vkvhopvnakes. 

20 Himenevs Vleksantv tepakat mvn vpvkaket os, mvn 
Setvnen em wikvyvtes, JJesaketvmese vtvklecvkekaret 
kertvkvren. 

SETENTVCKE 2. 

Monkv nak makvranvyat omvlkv enhvteceskvn, este | 
omvlkv, mekkvlke, este yekcetv ocakat omvikv esyomat 
vrahkvn, vpohetv, mekusvpkv, este'm emekusvpkv, momet 
vkvsvmkv emetv hahoyvren vcahnis, 

2 Hesaketvmese. ometv, momet fvecetv omvlkv ofvn 
mahlvpvtket,. momet etenherket fulleyvren. 

3 Heyvt Hesaketvmese pu Hesayecv ehomvn here mo- 
met afveecicat omekv ; 

4 Mvt este omvikvt hesahoket, mehenwv kerretvn ori- 
evkvren komet os. 

5 Hesaketvmese hvmkuset omen, momen Hesaketvmese 
momet este etenherkepuecv hvmkuset omekv, mvt este- 
hunvnwv Klist Cesvs tes. 

6 Mvt omvikv pvlke-es-neskvn e wikvtes, oketv orof 
ohkerkuehocvren. 

7 Mv ohfveevn opunvkv-sarv momet vpastel em wiketv 
v'mhoyvtes, (Klist ofyn mehenwvn opunayit, laksvkos,) 
vkvsvinkv mehenwv tepakat Centilvlke em mvhayv to- 
yaren. 

8 Monkv, este hunvntaket, enke hvsvthvken kvwvpaket, 
evpvkketv momet en kerkekat sekou, estvmv estomis 
mekusvpvkvren komis. 

9 Matvpomen hoktvkeu, eyasket, emahlypvtket, acevke 
senehiekv svheremahen accekot, ekvesse hotvnkan, mon- 
kat evtokunaplanen, monkat makelitvn, monkat acevke 
vcake mahen jee nehicet omekot; 

10 Momis, (hoktvke, Mekusapvlke toyés, maket e oh- 
kerkuecakat momvkvre here tetayat vcvkvyen,) vtotketv 
herakan 'se nehicvkvren komis. 

11. Hoktet cvyayvket, apohice heret, kerrekvs. 

19 Moinis hokte emvhayet, monkat este-hunvnwvn 
ohfvnkvre em etektvnecvkos, momis 'evyayvket vrvren 
komis. 

18 Atvme taten, hahoyen, mohmof Ef hahoyvtet omekv. 

14 Momen Atvme mvkerhoyekon, momis hokte mvker- 
hoyen mv naorketv ofvn erhuervtes. 

15 Momis emahlvpvtketv vpvken, ekvsvmkv, momet 
vnokeckv, momet efeke hvsvtketv ofvn emomecicaken 
omat, estuce heckueckv ofvn veayehocvres. 


SETENTVCKE 3. 


Hever maketv mehenwv?'s, Estimvt mekusvpkv-cuko 
vhéciev em wiketvn eyacat vtotketv heren eyacet os. 

2 Monkv mekusvpkv-cuko vhecicvt, nake em myttekot, 
ehiwv hvmkusen ocet, vketecet, emahlvpvtket, yvmasku- 
set, este en cukopericat encaket, mvhayetv emvnveket : 

3 Hacv tokot, tepoyv tokot, evto-kunawvn vnokecekot ; 
momis momis komet, tepokv em vlostekot, dete 
tokot ; 

4 En cuko mahusan beren ohfvnket, en hopuetake 
emahlvpvtketv omvlkv ofvn em apohicakusen ocet, omv- 
ranet os. | 

5 (Hiyomet omekv, estimvt en cuko mahusan heren em 
fvyvtetvn kerrekon. omat, estomēn Hesaketvmese em 
mekusvpkv-cukon vhecievr haks ?) 

6 Mekusapv hvtuse hakat tokot, ekvsvmkvt hvlwecen, 
puyvfekev holwakat em ohfvececkv ofvn lvtkekaren. 

7 Momen ohvtvlakat mekusvpkv cuko en lvpvtke svpak- 
lat este here omécet opunvyecaket omvranet os, vlesketv 

momet puyvfekev holwakat ”sem enkvnhetv ofvn lvtke- 
karen. 

8 Tekvnvlke matvpomen mahlvpvtket, tulaswv` hok- 
kolicekot, pvrko-opuswvn em vloste måhekot, vlesketv 
ofv nake jee ohvtvlvyetvn eyacekot; — 

9 Vkvsvmkv en nake ehkan eohvkerrickv hvsvtkat ofvn 
hvlvtaket omvranet os. 

10 Momen heyva eskerrvkhoye en topvrvn nake em 
mvttvkekon eshechoyen, tekvnvlke em wiketvn vfvstv- 
kekvs. 

11 Matvpomen ehitaket fvccet, este ohlaksvlke tokot, 
mahlvpvtket, nanvke omvlkv ofv heromvket omvranet .os. 

12 Tekvnvlket, ehiwv hvmkusen ocet, en hopuetaken, 
momet e hute take heren ohfrnkvket omekvs. 

18: Mv tekvnvlke em: wiketvn beren vfvstakvtet hueretv 
heran, momet vkvsvmkv Klist Cesvs ofv ocat ofvn fek- 
hvmketv rakken e en heckuecakekv. | 

14 Lvpken cem vlvkares, komvyat enhonrkvn ocit, heyv 
nanvken cen hoccicis ; 

15 Momis, vlvkvkon hofunen omat, Hesaketvmese en 
cuko, mvt Hesaketvmese wenakat em mekusvpkv-cukot, 
momet mehenwetv en cukele momet em wakkvt omen, 
mv ofv estomén momvre heren vretske tetayat kerrets- 
kvren. 

16 Momen kerkuset os, mekusvpkv en nake ehkat rakke 
tes; Hesaketvmeset vpeswv ofvn hechoyen, Puyvfekevt 
ífvececen, encelvlket hecaken, Centilvlke "sem erkenvk- 
hoyen, ekvnv ofvn oh vkvsvmhoyen, hvyayvké ofvn a 
eshoyvtes, 


SETENTVCKE 4. 


Momen Puyvfekevt opunvkv kerkvken “sopunayet, 
hvmmaket os; Oketv yicvranat oben mvkerrvlke em 

puyvfekevlke momet puyvfekev holwvhokat em mvhakvn 
vpohicaket, vkvsvmkvn enkvpakat svsvranet os : 

2 Mvkerretv ofvn lakset opunayet, em eohvkerrickv take 
evto hvyyan es nekrihocen ocaket ; 

3 Etepayetvn vsehet, nakhompetv murahrvkvn estet e 
em vsehvkvren kicaket os; Hesaketvmeset, mv mehen- 
wetvn kerrvke, vkvsvmakat, vkvsvmkv emetv vpvken 
eenakuecvkvren hahicvtet ont oman, 

4 Nake Hesaketvmese hayvte vtekat heret omet, 
vhepvkhoyvre tokot omekv, vkvsvmkv emetv vpvken 
eenakuehocen omat. 

5 Hesaketvmese em opunvkv, momet mekusvpkv etero- 
potten hvsvtken hahoyet omekv. 

6 Heyv nanvken tecakkakvten vkerricvkuecetsken omat, 
Cesvs Klist em erkenvkv here, vkvsvmkv mvhakv herat 
tepakat em opunvkv vevkvyetskvte oben rakkuehocet 
ometskvres. 

7 Momis nakonvkuce hoktvlvke enanvke momet me- 
kusvpkv vevkvye tokvkekan vhepvkvs; momis mekusvpkv 
ohfvcevn e nekeyievs. 

8 Hiyomet omekv, ena nekeyickv estomusen lopicet 
omekv: momis mekusvpkvt nanvke omvlkv ohfveevn 
lopieet omes, hiyome hesahokeyan, momet hesaketv 
vlvkvranan temfvccetvn ocet omekv. 

9 Heyvt maketv mehenwvt's, momen omvlkvt eena- 
kuecakvr tayet os. 

10 Hiyomet omekv, heyvt omecicen vtotkét, vlesketvn 
kvwapeyet os, Hesaketvmese wenake likat, mv este 
omvlkv, momet vkvsvmakat mahvkvu Hesahuecvn em 
enhonrékv. 

11 Heyv nanvken yekcetvn "sopunayet, "sestemvhayvs. 

12 Cem mvnettetvn estit enhomehcats ; momis vkvsv- 
makan opunvkv, vretv, vnokeckv, puyvfekev, vkvsvm- 

efeke hvsvtketv  esyomat oben "sem vhopakvt 
ometskvres. 

13 Cokv ohonvyetv, emvcahnetv, emvhayetv esyoman 
vfastetske emunken vlvkares. 

14 Mv ce'mhoyvte ec ofy ocan, mv owaletv eteropotten 
momet erkenvkvlke nvkafte e'nke oh wvkecakat eteho- 
yvnen ce'mhoyvten vmoskomekot huyiretskvs. 

15 Heyv nanvken oh vkerricvs; mv ofv mvketeken 
huervs; cen lopican omvlkvt hecvkvren. 

16 E vketecet, mvhakvn vketecvs; heyv nanvke ofvn 
emomecievs; heyvn momecetskat e LETS cem apohi- 
cvlkeu Marlene dts E 


SETENTVCKE 5. 


Estz veulican ehvnekot, ce'rke omén einvcahnet; este 
mvnettakan tecakkakvte omén ; 

2 Hoktvlakan ce'ekvlke omén ; hoktvke mvnettakan ce 
'wvntake omen efeke hvsvtketv omvikv ofvn emvcahnvkvs. 

3 Oyevlken vrakkueevkvs, mehenwvn oyevlket on omat. 

4 Momis oye estomet hopuetaken, monkat em osustaken, 
echussucvlke tis ocen omat, mvt e hute take ofvn 
heromkvn heckuecet, e'ckvlke take vfvstakvte vrahkvn 
vyoposketvn kerrvkekvs, heyvt Hesaketvmese ehomvn 
here momet afvcecicat omekv. 

5 Momen hokte oye mehenwe, entvlkuse vhoskat 
Hesaketvmesen em enhonret, mekusvpkv momet Hesake- 
tvmese em'pohetv ofvn nettvn momet neren emomecicèt os. 

6 Momis mv afvcketv ofv likat, hesaket omis, elet os. 

7 Momen heyv nanvken es emveahnvkvs, em mvttvkekot 
svpaklvren. 

8 Momis estimvt en nakvike mahusan, en cuko-vtehkvlke 
mahvkvu, en hopoyekon omat, vkvsvmkvn helaksehcet, 
este vkvsvmekat 'sen holwvket os. 

9 Oyet ohrolope pale epakan oricekat sohvhonkvthoh- - 
yats: 

10 Este-hunvnwv hvmkuse e 'hiwvt omvtet, em vtotketv 
herakat vrahkvn heren opunvyehocen, bopuetaken 
mahmicvtet on omat, este kerrvkekan evpvyvten omat, 
mekusapvlke e'len em okkosvten omat, este efeknokhokan 
emahlvpatvten omat, vtotketv herakat vtekan heren 
vevkayvten omat tvwwvn sohvhonkvihoyvres. 

11 Momis oyevlke esmvnettakan vhepvkvkvs, Klist 
vnrvpen afveketv hopoyvlke hakof, ehesetvn eyacvket 
omekv. ^ 

12 Mut ohfvececkvt en heckaket os, em vkvsvmkv 
euhvteceskvn vwikakekv. 

13 Momen sohvpakat, eukon etohtvlecet, enhorkvn 
kerret, momet enhorkv tvlkekon, este opunvyecvlke, 
nanvkokvlke, momet nanvke makésko tayat opunvyakat 
hakeivn kerraket os. 

14 Monkv hoktvke esmvnettakat ehesaket, hopuetaken 
heckuecet, cukon vfastet, mv vnrapvt holwvken opu- 
nvyecvre em etektvnecvkekaren komis. 

15 Entis Setvnen vevkvpeyetvn fiyecakat sasekv. 

16 Este-hunvnwv, monkat hokte vkvsamat oye hoktvken 
ocen omat, ent emvnievkekvs, mekusvpkv-eukot sen 
honnekaren, momat mehenwv oyevlken emvnicvke ta- 
yat. 

17 Mekusvpkv-cuko em fvyatvlke heren fvyvtakat, 
vrakkueckv tepvkocket en heckvre heretv orices, kom- 
hoyvkekvs, mv opunvkv mvhakv tepakat ofvn vtotkakat 
mahvkvu. 

18 Wakv-vtotkv telekon cesapan yupopihcetskvs, mo- 
met, Vtotkvt em feketv en heckvre heretv oret os, 
Cokat maket omekv. 

19 Akerrvlke hokkole monkat tutcene ehomv take tokon 

omat, inekusvpkv-cuko em fvyatv vnrvpen akerkueckvn 
em apohihcetskvs. 

20 Mv naorkakan omvlkv ehomvn em vsehvkvs, vpvl- 
takeu. penkvlvkvren. | 

21 Etemetueckv sekon, temvrahken est' ohvkerricekot 
heyv nanvken vfvstvs, makit, Hesaketvmese, momet 
Pucase Cesvs Klist, momet encelvlke enhopoyvkvte 
ehomvn yekcen ce'mvcahnis. 

22 Estimvn vyvkhvmkusen oe nkon oh wvkehcetskvs, - 
momet este etv en naorketv take vpvken naken ohcetskvs : 
ce hvsvtke emunkv taren e vcayecvs. 

23 Mucv ayat uewv tvlkusen esiketskvs, momis ce 
'nvcofv vrahkvn, momet enokketv cem etewolicat ome- 
cicen pvrko-opuswv estomusen eskvtevs. 

24 Este-hunvntake en naorketv homvn heckvket, homvn 
ohfvececkvn oh vpeyat svset os, momis vpvlwv en naor- . 
ketvt yupvn vpeyet os. 

25 Momen matvpomen vtotketv herakat heckaket os, 
momen mvrahkvt o estomis ehkvkeko tayes. 


SETENTVCKE 6. 


“VTOTKVLKE estomomuse nokwv-oh-wakkv elecvn svpaklat 
eme mahusat e pucasvlken, Vrakkueckv omvlkv en 
heckvre oricakes, komet oh vkerricvkekvs, Hesaketvmese 
e hocefkv momet mvhakvn tvklehocekaren. 

2 Momen mv epucase vkvsvmvke ocakat, etecakkakvtet 
omakat vralikvn enhomecahkats, momis vtotketv min em 
mecvkekvs, heromet, momet vnokeckvket, momet mv 
nake herat etencawvlket omakekv. Heyv nanvken veah- 
net, emvhayvkes. 

3 Estimvt emvrahken mvhayet, opunvkv hoporrenvke, 
pu Pucase Cesvs Klist em opunvkv, momet mvhakv 
mekusvpkv vevkvye ocan apohicekon omat, 

4 Ekvsymet, naken kerrekot, momis este enokket naken 
eyacusat omen, nake vpohetv momet opunvkv setenrvpkv 
ohfvccvn eyacet os. 

5 Vleskvpkvt, etenrvpkvt, tvhiketv, ohvkerrickv hol- 
wvhokat, momet mehenwv ocvkekot, vkerrickv holwvken 
oce, Eohvtvlvyetv mekusvpkvt's, komakat em opunvkv 
setenrvpkvt mvn asossaket os; heyv omakan e enkvpv- 
yecicvs. b 

6 Momis mekusvpkv emahlvpvtketv vpakat nake 
epoyetv rakke tes. | 

7 Hiyomet omekv, yvmv ekvnvn naken asceyökates, 
momet mehenwvn naken esossöko tayes. 

8 Momis hompetv momet acevken ocoyat, mvn es pu 
mahlvpvtket omekvs. 

9 Momis mv nake-ocvke haketv komakat nake esker- 
hoyat ofvn pvlatkat, momet nake senkvnhetv, momet 
eyackv hoporrenkv vpvkeko nokkicakat sulke ofvn pvlat- 
ket os, mvt sumketv estemerketv tepakan esten vkpvsatet 
0s. i 

10 Crto-kanawv vnokeckv nake holwvhokat omvlkv en 
yvlonkvt omekv; mvn vleskvpakat svset omof, vkvsvmkvn 
em fiyecet, feknokketv sulken "se etekfvnvnicakvtes. 

11 Momis cemet, Hesaketvmese em este toyetskat, heyv 
nanvken en letkvs; momet fvecetvn, mekusvpkvn, vkv- 
svmkvn, vnokeckvn, momis kometvn, momet eyasketvn 
vevkvyvs. — | 

12 Vkvsvmkv etepokv heran etepoyvs, hesaketv yuksv- 
seko, mv ec ohhuehhokan hvlvtvs, eohkerkueckv heran, 
akerrvlke sulke ehomvn es e ohkerkuecetskvtes. ` ` 

13 Hesaketvmese nak omvlkv wenahuecat ehomvn, 
momet Klist Cesvs, Pantevs Pilvte ehomvn eohkerkueckv 
herat eohkerkueevte ehomvn yekcen ce kicis, 

14 Hey» vhakv, svholwvke cotkusis sekon, momet 

mvttes kihoceko tayen pu Pucase Cesvs Klist heckvranat 
oren vevyecvtevs: 

15 Met, Ohfynke vrakkuehoce enhvmkuse liket, mek- 
kvlke em Mekkot, momet pucasvlke e Pucaset omat, em 
oketv omof, em vlvketvn hecicvres ; 

16 Mv tvlkuset hesaketv emunkvn ocet, hvyayvke 
estimvt oreko tayat ofvn likat, mvn estimvt hecekatet, 
hecetv umeko tayes; emen vrakketv momet yekcetv 
yuksv- -sekat em ocekvs. Emen. 

17 Yvmv ékvnv ohfveev nake-ocvlken em punayei, 
Vkerrickyn es hvlhvwecekot, nake-ockv sumke tokon, 
momis Hesaketvmese wenake, mv esfycken es afvckeyv-` 
ren nanvke omvikv pu'man enhonret, 

18 Heren momecet, vtotketv herakat ofvn nake-ocvket, 
nake enkvpicetv metetaket, nake etekvpicvketv vkvsa- 
muset omvkes, 

19 Oketv vlvkvranat vrahkvn enlikv heran hericet, 
hesaketv yuksv-sekon hvlvtatskvren, maket yekcen ki- 
evkvs. 

20 Temore toyetskat, annet ehvperkvke, momet 
hacohakakan, inomet mv laksen nakkerretv kihocat em 
etenrvpkvn mvnvttepet, mv nake hericetskvren ce'mho- 
yvten vevyecvs: 

21 Mwn eenakuece omecaket, vkvsvmkv obfveevn em 
mvttakvtet svset os. Heromkvt ece ”pakekvs. Emen. 


1 Pal Peketevnvlke em etvlofv rakke Leotesev hocefkan liket, 
heyv cokv enhvteceskvn Temore ohtotvte coyvtes. 


COKV VPASTEL PAL 
TEMORE OHTOTVTE 
SVHOKKOLAT. 


` SETENTVCKE 1. 

Pav, Hesaketvmese komat Led hesaketv Klist 
Cesvs ofv ocat. etemfvocetv WE RIA Cesvs Klist em 
vpastel toyoyat?. : —— 

2 'Temore cv 'ppuce vm vnokeckan ohtotis; ; Heromkv, 
merkv momet herkv Erke Hesaketvmese, momet pu 
Pucase Klist Cesvs avtet cem ocekvs. 

3 Hesaketvmesen, mv cv'rkvlke tate eteropotte vn hec- 
kvten eohvkerrickv hvsvtkan es em vtotkvyat, vkvsamis, 

4 Fekhonnekot, nettv nereu, ce turopuswv pvlatkan 
vkerricit, ce hecetvn cv yacuset, vm mekusvpkv ofvn ece 
'kerricvyet os ` afvcketvn es ev fvcke taren komit ; 

5 Vkvsvmkv mehenwe ec ofv likan, enhvteceskvn Loes 
ce "puse ofyn, momet Yunese ce'cke oben likvten vkerri- 
cvyof; momen mvt Gemen ec ofvn likes, komvye heres. 

6 Monkv Hesaketvmese en nakemkv ev'nke ec oh 
wvkhokickv eteropotte ec ofv ocan hvtvm vhetecetskvren 
ece 'kerricepuecis. ` 

7 Hesaketvmeset penkvikv væerrickv tokon, momis 
yekcetv, vnokeckv, momet hoporrenkv em vkerrickvn 
pu'mvtet omekv. 

8 Moukv pu Pucase ohkerkueckvn, monkat vne en 

Muskokee N. T. 38 

svlvfke toyvyat es ec elset ohmetskvs; momis opunvkv- 
bere em estemerketvn astenkvwapvt omvs, Hesaketvmese 
en yekcetv vevkvyen. 

9 Met pu hesahuecet, huehketv hvsvtken es pun hueh- 
kvtet os, pum vtotketv vevkvye tokon, momis eme ko- 
mat, momet en heromkv vevkvyen; | 

10 Mv heromkvt ekvnv vliceckv oreko emunken Klist 
ofvn pu'mhoyvtes, momis hiyomat pu Hesayecv heckat 
eteropotten hecket os; mit elkvn sumecihcet, opunvkv- 
herv eteropotten hesaketv, momet hesaketv meyuksv- 
sekan ohhvyayicvtet os: 

11 Mv ohfvcevn vne, erkenvkv, vpastel momet Centilvlke 
mvhayvn cv huerihocvtet os. 

12 Momen mv vrahkvn heyv nanvken es cv 'stemerket 
os, momis ve vlsekos; hiyomet omekv, estimv ofvn vkv- 
samvyvten kerrit, mv nake em wikvyvten mv nettv oren 
veayece tetayat yekcetv ocet os, komvye heres. 

13 Opunvkv etelilvke herake opunvyvye vm pohetskvten, 
vkvsvmkv vnokeckv tepake Klist Cesvs ofv ocat ofvn 
yekcen hvlvtvs. 

14 Mv nak here hericetskvre ce'mhoyvten -Payvfekcv 
Herat ep ofv likat eteropotten vevyecvs. 

15 Heyvn kerretskes, Esev ofvn vpokat omvlkvt v'nkv- 
pvkakvtes; mv vpvkakat Ficelvs Hvmocenes tepakat 
omakes. 

16 Hesaketvmeset Onesefolvs en cukon oh merrate, 
tewolen v'mahlvpatet, vn evto-tetvkkakv es vlsekatet 
ok”. l 

17 Momis Lomen arof, vfekcakhet cv hopoyet, es cv 
hecemvts. 

18 Pucase akvpvken mv nettv omof merkv en heckvren 
Pucaset emate! Momen nanvke en sulke estomomusen 
Efesvs ofv vm vtotkvten heren kerretskes. 

SETENTVCKE 2. 


Moxxv cemet, cv'ppuce toyetskat, heromkv Klist Cesvs 
ofv ocat oben yekcet omvs. 

2 Momet mv nanvke akerrvike sulke em etenrvwvn vm 
pohetskvten, heyvn hunvntake heromvke, etvu emvha- 
yvke tayan, em wikvkvs. 

3 Monkv Cesvs Klist en suletawv here omet estemerkvn 
kvwvpvs. 

4 Suletawv are estomet yvmv hesaketv enanvken 'se 
vpvlivyekot os; mv suletawv hakvre enhopoyvten afvce- 
cicetvn komet omekv. 

5 Momen estimvt etemuntvlkv vcevllat, vhakv vevkvyen 
veevllekon omat, kotvlvke veakan es kvpvtuehocekot os. 

6 Mv cvpofv oh vtotkat tawvt em etten evwvranet os. 

7 Nake makvyan oh vkerrievs; momen Pucaset nanvke 
omvlkv ofvn kerretvn ce'mate! 

8 Cesvs Klist, Tewe en honvpsen avtet, vm opunvkvherv 
vevkvyen, pvsatkvte aenkvpvken akvwvpkvten ce hohsats. 

9 Mv ofvn holwvyecv omön estemerketvt vn hecket os, 
svlvfkueckv oren; momis Hesaketvmese em opunvkvn 
svlvfkuehocekot os. 

10 Monkv enhopokvte vrahkvn nanvke omvlkvn kvwa- 
pvyet os, hvyayvke emeyuksv sekat vpvken vhesaketv 
Klist Cesvs ofv ocat en heckvkvren. 

11 Heyvt maketv mehenwet os; Vpaket pu pvsatkvten 
omat, vpaket hesahokeyvret ok. 

12 Estemerketvn kvwapén omat, vpaket mekkeyvres; 
vhepakén omat, emeu epu 'hepvkvres : 

13 Vkvsaméko estomis, emet mehenwet huere munkvt ` 
os; ehelakseceko tayes. 

14 Heyv nanvken ohvkerricepuecet, Pucase ehomvn, 
Opunvkv ocakat ohfvcevn etenrahpatskvs, met naken 

lopiceko tayekv, momis | pohakan ehosvkueces, kicet, 
yekcen em vsehvkvs. 

15 Hesaketvmese ehomvn vkvsvmvke taye oren e 
heckuecetskvret vcevllvs, momat vtotkv nak es vlsetv cen 
sekon, mehenwv em opunvkvn fveevn tekvpicet huere ets- 
kvrei. 

16 Momis opunvkv ehvperkvke momet hacohakakan em 
e fulkvs, holwvyeckv em ohvtvlvkvkvret ok’. 

I7 Momen em opunvkvt hote væuekvnio omet pvpv- 
kvres; Himenevs Filetvs tepakat mvn vpvkakes. 

18 Mvt mehenwetv ohfvcevn em mvittet, Zikv aenkv- 
wvpkètv entis hoyvneps, maket, este vnvcome em vkv- 
svmkv taken lekvfaket os. 

19 Mome estomis, Hesaketvmese en likvt ene hueret 
os, heyv eskerkvn ocet, Pucaset enaken kerhoyes, momet, 
Klist e hocefkvn hocefat vtekat fvccetv tokan enkvpv- 
kekvs. a 

20 Momis cuko rakke ofvn mnake-vevnkvt ocvket os, 
evto-kunaplane, momen evto-kunaphvtke es hayvkvie 
tvlkekon, momis eto tis, fakke tis es.kayvkote ocvket os; 
momet vrakkuehocvranat sasen, vrakkuehocvranekat ocv- 
ket os. 

21 Monkv bere nanvken estimvt e en hvsvtecen omat, 
nake-vevnkv vrakkuehocvranat, hvsvtke, Pucase es en 
lopice herat, momet vtotketv herat vtekat emetetake tares. 

29.Momis este mvnettvlke em eyackvn en letkvkvs, 
momet fvecetvn, vkvsvmkvn, vnokeckvn, momet efeke 
hvsvtke aossen Pucasen oh huehkakat vpvken etenherkvn 
hopoyvs. 

23 Momis vpohetv ehvperkvke hoporrenkv vpvkeko 
ocakan vhepvkvs, mvt tepokv hayaket oman kerret. 

24 Momen Puease em vtotkvt tepoyekot, este omvlkv 
em eyaskuset, mvhayetv mvavcket, momis komet, 

25 Eyasketv ofvn mv vnrvpakan emvhayet; Hesake- 
tvmeset mehenwetv ohkerkueckv oren vkerrickv-etickvn 
emake witen omat: 

26 Momen mv puyvfekev holwakat komat vevkvyen 
svlvfkuecvkvtet "sem enkvnhetvn Tee ossicvkvren. 


SETENTVCKE 3. 


Hxvvu kerrvs, nettv espokakat omof, oketv penkvlket 
ocvkvres. 

2 Hiyomet omekv, estet e vnokecet, cvto-kunawvn 
encaket, opunvkvn 'sekvsamet, ekvsamet, tvhiket, eckvl- 
ken em apohicekot, Hesaketvmesen vkvsvmekot, mekusapv 
tokot, 

8 En nakvlken vnokecekot, temfvecetv-kacviket, este- 
ohlaksvlket, e-em-fvyvtekat, sehonecket, este herakan en 
homecet, 

4 Enhonricvlke, ekv-yekcakat, serakken vkerricet, Hesa- 
ketvmese senhoyvnen afvcketvn vnokecet ; 

5 Mekusvpkv en beckvn ocet omis, mv en yekce helak- 
secakat ocvkvres; mv omakan em e fulkvkvs. 

6 Hiyomet omekv, heyv omakat cukon esceyet, hoktvke 
hacohakvke, naorketv es honhoye eyackv mvrahrvkvn es 
nekeyihocan, 

7 Estofis naken kerrakis, mehenwetv kerretvn estofis 
umvkeko tayan svlvfkvken evpayaket os. 

8 Momen Canese Camplese tepakat Moses vnrvpakvte 
omét heyvt mehenwetvn vnrvpaket os; este em vker- 
rickv holwvhoket omen, vkvsvmkv ohfvccvn etv vhe- 
pvkhoyvten. 

9 Momis ohvtvlaken vpeyekares, mv en hoporrenkv take 
sekat hecket omvte etvpomen mvu en hoporrenkv sekat 
este omvlkv ehomvn hecke taret ok’. 

10 Momis vm mvhakvn, vretvn, kometvn, vkvsym- 

kvn, momis kometv hofunat, vnokeckvn, momis ko- 
metvn, 

11 Asseckvn, estemerketvn momet nanvke Anteak, 
Ikonev Lestlv esyomat ofv vo oh yicvten heren kerrets- 
kvtet omes; asseckv estomakan kvwapvyvten kerreiskes ; 
momis mv omvlkvn Pucaset a "eo ossvtes. 

12 Momes, momen Klist Cesvs ofv mekusvpkv vevkvye 
fulletvn komat omvlkvt asseckvt en heckvkvres. 

13 Momis este holwvyecvlket momet ehosicvlket hol- 
wvyeckv ofvn ohvtvlaket vpeye munkvres, ehosicaket, 
momet ehosihocen. 

14 Momis mv nanvke kerret, heren vkvsametskvte ofvn 
emomecicvs, estimvt mv ce mvhayvten kerret ; 

15 Momet hopuewvt aretskof, cokv veacakat, vkvsvmkv 
Klist Cesvs ofv ocat eteropotten vhesaketske taye oren 
ce hoporrenice tayan kerre vtecicetskvten kerretskes. 

16 Cokv veakat omvlkvt Hesaketvmeset este em vker- 
rickvn nekeyicen estemhoyotes, nomet mvhakvn, nak est 
em vsehetvn, vretv:mvherickvn, fvecetv-mvhayetv esyo- 
man lopicet omes: | 

17 Hesaketvmese em este-hunvnwvt temvpoket, vtot- 
ketv herakat omvlkv ohfvcevn metetake heret omvren. 


SETENTVOKE 4. 


Moskv Hesaketvmese ehomvn, momet Pucase Cesvs 
Klist, mv em vlvketv momet em ohmekketv omof, hesa- 
hokan momet pvsatkvten ohfvececvranat ehomvn yekcen 
ce kicis; 

2 Opunvkvn 'serkenvkvs; oketv omof, oketv toko esto- 
mis vhuervs; momis kometv mvhakv tepakat omvlkvn 
"ses!" em vséhet, emvcahnet em punvyvs. 

3 Hiyomet omekv, oketvt vlvkvres, momof mvhakv 
mehenwan kvwvpekot, momis, e hvcko hottopvken ocet, 

eme mahusat em eyackv take vevkvyen mvhayvlken e 
em vteloyvkvres ; Y 

4 Momet e hveko taken mehenwetvn 'sem fulotket, 
nakonvkuce min oh fulotecvkvres. 

5 Momis cemet, nanvke omvlkv ofvn vketecvs, estemer- 
ketvn kvwapet, opunvkv-herv emvhayv em vtotketvn 
momecet, cem vtotketvn es fvcecvs. 

6 Vnet Cesvs vrahkvn cv'lehocvre vm etetaket omen, 
yvmvn enkvpvkvranvyat oketv vwolet omekv. 

7 Tepokv heren tepoyit, temvrkvn poyit, vkvsvmkvn 
vevyecvy vtes. 

8 Mucv ayat fvccetv en kvpvtokv-vcakan vn herihocet 
os, mv Pucase fyvccecv fvecat mv nettv omof v'mvranat ; 
momet vne tvlkekon, momis em vlvketv vnokecakat 
omvlkvn emvkvranat. 

9 Lvpken vm vlvketskvret vketecvs : 

10 Temvs v'nkvpvkepekv, yvmv ekvnv mucv ocan vno- 
kecet, yvmvn enkvpaket, Resvlonikvn ayepet os, Klessens 
Kelesevn ayet, Titvs Talmesevn ayepet os. 

11 Luk tvlkuset ve vpakes. Mak evpahyet, ece "pvken 
svtes; vtotketv ohfvcevn vn lopicet-omekv. 

19 Momen Tekekvn Efesvn ohtotvyvnks. | 

13 Kapv-rakko Kapvs likan Tlov tvlofun wikvyvten, 
atetskof, 'svtvtevs, momet cokv ocakan, momet pacments 
kicetv mahvkvu. 

14 Cvto-lane pacev, Vleksantv kocefkat, holwaken tayen 
cv momecvtet os; em vtotketv vevkvyen Pucaset em 
fekate : 

15 Momen cemeu mvn vketecvs; pum opunvkvn tayen 
vnrapvtet omekv. 

16 Enhvteceskv em vyoposkvyof este hvmkusis vm 
vpvilvmaken huerekates, momis omvlkvt vnkvpvkakvtes; 
Hesaketvmeset mv taken vrvhecekate. 

17 Mome estomis, Pucaset ve vpaket hueret, cv yekci- 
evtes; momat vm erkenvketvn esfvcken kerhoyen Centi- 
lvlke omvikvt pohvkvren; momen este-papv e cukwvn a 
ve ossihocvtes. 

18 Momen Pucaset vtotketv holwyke vtekan a ve 
ossiheet, em obmekketv hvlwe ocan orvye tayen ve 
vevyecvres; emen vrakketvt estofis emeyuksv-sekon em 
ocekvs, Emen. 

19 Pleskv Akwelv tepakan, momet Onesefolvs en cukon 
vsekvkvs. 

20 Elastvs Kolenrvn fekhonnemvts; momis Tlofimvs 
enokken Miletvn wikimvts. 

21 Rvfo orekon vlvketvn komvs. Yupulvs, Plutens, 
Linvs, Klatev momet tecakkakvte omvlkvt ece ”sekaket 
03. 

22 Pucase Cesvs Klist cem puyvfekevn vpvkekvs. 
Herkvt ece 'pakvkekvs. Emen. 

7 Cokv esvhokkolat Pal Temore, mv Efesvlke em mekusvpkv- 


cuko vfastv enhvteceskv hahoyvten, ohtotvtet, Lomen likof, 
Nelo ehomvn svhokkolvn huerihoce omof. 





COKV VPASTEL PAL 


TITVS OHTOTVTE. 


 SETENTVCKE 1. 


Par Hesaketvmese em vtotkv, momet Cesvs Klist em 
vpastel toyvyai, Hesaketvmese enhopoyvkvte em vkv- 
svmkv momet mehenwv mekusvpkv mehenwuse ohfveev 
ocat ohkerkueckv vevkvyen, 

2 Hesaketv emeyuksv-seko em enhonrkv ofvn; mvn 
Hesaketvmese lakseko taye, ekvnv vliceceko munkof, 
este temfacevtes, 

3 Momet momvre tetaye ocof, erkenvketv eteropotten 
em opunvkvn kerkuecvtes, Hesaketvmese pu Hesayecv 
em vhakv vevkvye vm wikvten ; 

4 Titvs, vkvsvmkv tvleme vevkvyen cv'ppuce mahusat 
oh ”totis; heromkv, merkv momet herkv, Erke Hesake- 
tvmese, ud pu Pucase Cesvs Klist pu Äre 2 
vtet ece”pvkekvs. 

5 Heyv vrahkv Kletv ofvn ce wikimvts, nake espokeko 
ocakan mvhericet, etvlwv omvlkvn erkenvkvlke veulv- 
kuecan em wiketv hayetskvren, ce kicvkvyvte etvpomen ; 

6 Estimvt nake em mvttekot, ehiwvu hvmkusen, hopue- 
take vfekrakkvke taye, yvmahkuecvlke kihocekon, ekv- 
yekevkekon ocat hueren omat, mun hayetskvres. 

7 Mekusvpkv-cuko vhecicv, Hesaketvmese en nakvfastvt 
omet, nake em mvttekot, ekvsvmekot, lvpken evpvkkekot, 
tepoyv tokot, hacv tokot, vlesketv ofv nake se ohvtvlvye- 


tvn eyacekot omvranet omekv ; 
[Muskokee Titus.] 

8 Momet este en cukopericat encaket, nake herat vno- 
kecet, emahlvpvtket, fvccet, hvsvtket, e em fvyatet, 

9 Mvhahoyvte vevkvyen punvkv fvcevn yekcen hvlatet, 
opunvkv mehenwv ofvn este'm vcahnet, momet a vnrvpe 
opunvyecvlke ohfvnkvre tetayat. 

10 Ekv-yekcakat sulket omekv, momet ehvperkv opu- 
nayvlke, este-mvkerrvlke, svkvmsiskv vkvsamvlke ma- 
hvkvu. 

11 Mv e cukwv vkhothokvranet os; cuko hvmecat 
rykpviricet, vlesketv ofv nake ee ohvtvlvyetvn eyacaket, 
nake mvhayeko tayat mvhayaket os. 

12 Kletvlke estofis laksvlke, ponvttv holwvyecvke, hom- 
petv vnoksvike, énhorvket os, Kletvike mahusat hvmket, 
owalvt, makvtes. 

18 Heyv kerkuecvte mehenwvt os, monkv fvsken em 
vsehvkvs, vkvsvmkv ofvn cvfencvket ; 

14 Cusvlke. en nakonvkuce, momet este mehenwv en- 
kvpvkakat em vhakvn em vpohicvkekaren. 

15 Hvsvthakat nanvke omvlkvt en hvsvthvkes; momis 
hvsvthvkekat, momet vkvsymvkekat naket en hvsvthvke- 
kòt, em puyvfekev, ém vkerrickv tis svholwvhoket os. 

16 E oh kerkuecakat, Hesaketvmesen kerres, makaket 
os; momis vtotketv ofvn Hesaketvmesen ehelaksecet, mo- 
met en homechoye tetayat, momet vpohievkekot, vtotketv 
herakat vtekat ocvkekot omes. 


SETENTVCKE 2. 


Moms mvhakv temvpoke vevkvyat nanvken punvyets- 
kvrés ; 

2 Veulakat mahlvpvtkvke, fveevke, hoporrenvke, vkv- 
svmkv, vnokeckv, momis-kometv esyomat ofv evfencvke 
Laren, 

8 Matvpomen hoktvlvke, em fulletv hvsvthvket, este- 


TITVS, 9. i 55 


A 


oh-laksvlke tokot, pvrko-opuswv sulken eyacvkekot, nake 
herakat emvhayvlke taren ; 

4 Hoktvke mvnettvlken hoporrenkvn mvhayet, e'hetake 
vnokecvke, en hopuetakeu vnokecvke, 

5 Mahlvpvtkvke, efeke hvsvthvke, cuko-vfekhonnvlke, 
herake, ehetake em vpohievket,. Hesaketvmese em opu- 
nvkvn tvklehocekaren mvhayvkvren. 

6 Matvpomen hunvntake mvnettvlke em vcahnvkes, 
emahlvpytkvke taren; 

7 Nanvke omvlkv ohfveev vtotketv herakat ofvh vhaye- 
tvn e heckuecet, mvhakv ohfveev fvyvtkeko tayen, okha- 
cekon, fvocen, 

8 Opunvkv oY nme ohfvecehoceko tetayen e 
heckuecvs ; estimvt vpylhvmke vpvket on omat, nake 
holwvke ec opunvyeekv ocekot, vlsvren. 

9 Vtolkvlken em vcahnvkes, e pucasvlke mahusan vpo- 
hievkvren, nanvke omvlkv ofvn afvcecicet, pvlken em 
vyoposkvkekot; 

10 Vkonahvkekot, momis nakomvlkv ohfveev fveevket, 
nanvke omvlkv ofv Hesaketvmese. pp Hesayecv em mv- 
ha&vn vecece omet herusen hayvkvren. 

11 Hiyomet omekv, Hesaketvmese en heromkv, vhesa- 
ketv svlakat, este omvlkv ehomvn hecke hakvtes, pu 
mvhayet, 

12 Mekusvpkv-tokon, momet ekvnv em eyackvn, e em 
vsehet, mahlvpvtkvke, fvcevke, mekusapvket yvmv ekv- 
nvn fullet, 

13 Enhonrkv afvcketv ocan, momet Hesaketvmese rak- 
kat, momet pu Hesayecv Cesvs Klist em vlvketv rakkat 
en nene heceyvren pu mvhayet, 

14 Mvt, holwvyeckv omvlkv enkvpvken pu neset, momet 
etvlwv vcake, vtotketv herakat vfekcahken e en hayet 
hvsvtecvret, e pum estemvtes. 

15 Heyv nanvken opunayet veahnvtevs, momet yekcetv 
omvlkvn es opunayet este'm vsehvtevs. Estimvt cen 
homehcats. 


SETENTVCKE 3. 


MEKKVLKEN, momet ohfvnkakat en yekcetvn em vkvsv- 
met, "mvpohicvket, momet vtotketv herakat vtekat emete- ` 
takvket, 

2 Estimvn nanvkokicekot, tepokv enkvpvkvket, yvmas- 
kvket, evasketv vtekat este omvikvn em e heckuecvket 
omvkvren vkerricepuecvs. 

3 Pume tis, pu hoporrenvkeko, vkvsvmvkeko, ehosvke, 
eyackv momet afvcketv mvrahrvkvn vfastet, enhomeckvn, 
vleskvpkvn fullet, en homecvke tayet, ete'n homecakeyvte 
ocet os. 

4 Momis Hesaketvmese, pu Hesayecv en heromkv, mo- 
met vnokeckv este ohfveev ocat hecikof, 

5 & 6 Fvccetv em vtotketv momeceyvte eteropotte 
tokon, momis em merkv vevkvyen, svnvcomv-hecketv 
okkoskv momet Puyvfekev Vcakat mucvseckv pu Hesa- 
yecv Cesvs Klist eteropotte esohfveken es ep oh kalvte 
eteropotten pu hesahuecvtet os; 

7 En heromkv eteropotten pu fvecvke omet, hesaketv 
meyuksv-seko em enhonrkv vevkvyen pucasvke taranat 
hakeyvren. 

8 Heyv opunvkv mehenwvt's, momen heyv nanvken 
yekcen eet emvhayetskvren komis, Hesaketvmesen oh 
vkvsvmakat vhericet vtotketv herakat vcayecvkvren. 
Heyv nanvke este en heraket, en lopicvket omes. 

9 Momis hoporrenkv-toko tempohetv, momet honvpsetv 
ohonvkv, momet etenrvpkv, momet vhakv ohfveev ete- 
hvnkvn enkvpvkvtevs; heyv nanvke esten lopicvkekot, 
ehvperkvt omekv. 

10 Este vkvsvmkv ofv fvecekat vhvmkvn, momet svhok- 
kolvn em vévhinet, em e fulkvtevs. 

11 Heyvn kerret, esté heyv omat fiket, aen eme tat 
e oh fvececet os, 

12 Atemvs monkat Tekekvs ec oh 'tohtvyof, Nikapoles 
tulofvn lypken vm. ente ; rvfo myn. Ee 
vkerricikv. . | Ge ew 

13 Vhakv-hayv, Senvs, Vpálvs tepakan voayecot, vtotv- 
kvtevs, naken en kusvpkvkekaren. 

14 Momen pum esteu vtotketv herakat, nake en Geet 
tayat, vevyeckvn eskerrvkekvs, ettvkekot omvkekaren. 

15 Ve vpvkakat omvlkvt ece 'sekakes.  Vkvsvmkv ofv 
epn 'nokecakat vsekvkvtevs. Omvlkatskan heromkv ece 
'pakvkekvs. Momekvs. 


 COKV VPASTEL PAL 
FILEMVN OHTOTVTE. 


PAL, Cesvs Klist en svlvfke tecakkvte Temore tepakat 
pum vnokeckuse, momet vtotkv pum etohkvlketv, Fi- 
lemvn, 

2 Hvtvm Afiv pum vnokeckan, momet Akepvs suletawv 
pum etohkviketvn, momet mekusvpkv-cuko cen cuko ofv 
ocan ohtoteyat : 

3 Heromkv, momet herkv Pu'rke Hesaketvmese momet 
Pucase Cesvs Klist avtet cem ocvkekvs: 

4 Cem vnokeckv momet vkvsvmkv mv Pucase Cesvs, 
momet mekusapvike omvlkv em ocetskat pohit, 

5 Vn Hesaketvmesen vkvsamis, vm mekusvpkv take 
ofvn estofis ce hocefet; 

6 Nake here Cesvs Klist etehoyvne ec ofv ocat vtekat 
ohkerkueckv eteropotten cem vkvsvmkv este em ete- 
kvpickvt lopiekvn yekce taren. 

7 Hiyomet omekv, afveketv mahlvpvtketv tepakat rakken 
cem vnokeckv ofvn oceyet os, emekusapvlke em envcofv 
taken tayen mahlvpatetskekv, tecakkvte toyetskat. 

8 Monkv Pal vculat momet ohvtvlakat hiyomat Klist en 
svlvfket omit, vnokeckv mme vrahkvn ce'nkusapvyet os, 

9 Nake momecvkvr tayat ohfveev yekcen ce kicare 
Klist ofv fekhvmketvn ocvyet o estomis. 

10 Onesemvs, cv'ppuce, cv svlvfkuehoce omof heckue- 
cvyvte ohfvcevn -ce'nkusapis : 

11 Oketv hoyanvte ofvn cen lopicekat omet, momis 
hiyomat ceme vne tepakvn pun lopicet omes: 

12 Men yefulecicvyvnks; monkv evpvyvs, cv nveofv 


mahusat mvt omes: 
[Muskokee Philemon.] 

13 Opunvkv-herv eswvnakv,ofv ece "yoposket vm vtot- 
kvren ve vpvkvren fekhonnicetvn komvyvnks. 

14 Momis cem vkerrickvt ve vpaket omekat naken 
momecetvn komvkvnks ; vn lopicetskat ec ohyekcihocvtet 
omekon, ceme Mynder omecice taren. 

15 Hiyomet omekv, oketv vevpke mahekon co Mel 
ken meyuksv-sekon evpvyetskvre ome witvtes: 

16 Momen muevn evpayetskat vtotkv omekon, momis 
vtotkv senhvlwe, tecakkvte vnokecke, vne mahvkvu vm 
vnokeckat, momis mv senhoyvnen enavpeswv ofv, momet 
Pucase ofvn cem vnokeckat omèn evpayvranetsket os. 

17 Monkv, Vm etohkvlketv tes, cv kometsken omat, 
vne omén evpvyvs. ` 

18 Naken cem vhopanen, monkat naken RE EE 
omat, mvn es vc vrvhecvs : i 

19 Vne Pal toyvyat cv'nke mahusan es hoccihcis, vnet 
fekares: mome estomis, ohvtvlakan e mahusan vm e 
vhuericetskan ce kicvkos. 

20 Momis, tecakkvtö, Pucase ofvn ec ofvn ve afvckekvs ; 
Pucase ofvn ev "nvcofvn mahlvpatvs. 

21 Cem apohickvn enhonrit, cen hoccihcis, makvyat 
senhoyvnen momecvranetskan kerrit. 

22 Momen ohvtvlakat, fekhonnvye tayan vm etetakue- 
cvs, cem mekusvpkv etéropotten cem vlvkaren vm 
etektvnechoyvres, komit enhonrikv. 

23 Klist Cesvs ofv svlvfkuehocat vm etohkvlketv, Epef- 
las hocefkat, 

24 Hwtvm Mak, Elestakvs, Temvs, Luk, vtotkvlke vm 
etohkvlketvt ece ”sekakes. 

25 Pu Pucase Cesvs Klist en heromkvt cem puyvfekev 
taken vpvkekvs. Emen. l 


d Heyv cokv, Pal Lomen likof. hoecihcen, vtotkv-Onesemvs Filemvn 
"sem avvtes. 

COKV VPASTEL PAL 


HEPLUVLKE .OHTOTVTE. 


SETENTVCKE 1. 


HESAKETVMESE, mv oketv hoyvnakvte ofvn Kafe 
eteropotten oketv sulke momet cahmelike ofvn erkviken 
em punayvtet, 

2 E'ppuce, mv nanvke omvlkvn epucasvranen ohmellet, 
momet mv cteropotten ekvnv hahievte, heyv nettv espo- 
` kakat ofvn mv eteropotten pum punayvtet os: 

8 Myt Erke en rakketv en hvyayvket, momet en heckv 
vhakuset omet, momet en yekce em opunvkv eteropotten 
nanvke omvlkvn krwapet, e eteropotten pun holwvyeckvn 
pun livsvthilicof, Rakketv hvlwe likat em vkvpervn 
likvtes: 

4 Epucase taranat omecicon encelvlke e hocefhokv 
senrakken hocefkv epoyvte etvpomen mv encelvlke sen- 
rakke hakvtet. 

5 Hiyomet omekv, Cemet Cv'ppucet omet, mucv-nettvn 
ce heckuehcis, momet hvtvm, E'rke toyin, emet Cv'ppu- 
cet omvres, encelvlke hvmkis kice em punayvte oce haks? 

6 Momet hvtvm, heckvte enhvteceskvn yvmv ekvnvn 
asceyof, Hesaketvmese em RE omvikvt vrakkuecv- 
kekvs, maket os. 

7 Momet encelviken opunvyecet, Mv em encelvlken 
puyvfekevlken Aayet, em vtotkvlken totkv fenken hayat, 
maket os. 

8 Momis Eppucen em punayet, Mekko-em-ohliketv eo- 

Muskokee N. T. 39 

naket. estofis emeyuksv-sekot omes, Hesaketvmese to- 
yetskat, fvccctv en septv cem ohmekketv en septvt 
omes ; 

9 Momet, Fvecetvn vnokecet, holwvyeckvn enhomecets- 
kvtes; monkv Hesaketvmese, cen Hesaketvmeset cem 
etohkvlketv senhoyvnen afveketv vfekvn es cem vfeyvtet 
08. 

10 Momet, Pucase, cemet hvteceskv omof yvmv ekvnv 
en likvn havetskvtes, momen sutvt ce'nke em vtotketvt 
omakes:. 

11 Met sumecvres, momis cemet liketske munkvt os; 
momen mv omvikvt acevke leske hake omet vhassvke 
hakvres ; 

12 Momen acevke pvkohlihoce omēn cemet pvkobli- . 
cetsken, mvrahke hakvkvres; momis cemet emunkuset 
liketsken, cem ohrolopet pokvkekares, maket os. 

13 Momis, Vm vkvpervn liketske munken cen horrvlke 
ce'leohhuérickvn cen hayares, encelvlke hvmkis kice em 
punayvte oce haks? 

14 Omvikvt puyvfekev vtotkvlke vhesaketv epucasvke 
taranan em vtotkvkvren atothoyet omeko bake? 


SETENTVCKE 2. 


Monkv nanvke poheyvten ohvtvlaken vketecvraneyet 
os, estome estomis fihne omet sumecekaren. 

9 JHiyomet omekv, opunvkv encelvlke opunahoyvtet 
yekcet omen, vhakv-kackv momet mapobickv tokat vtekat 
feketv fvccet en heckakvten omat; 

3 Vhesaketv en rakke momvtekan vmoskomekon omat, 
estomèt. mvnvttepeyvr haks, enhvteceskvn Pucaset ona- 
yetvn vlicehcen, pohakvtet pum ohyekeicaken, 

4 Momen Hesaketvmeset, eme.komat vevkvyen nakes- 
kerkv, nak estomahakat momet yekcetv cahmelikv, mo- 

men Puyvfekev Vcakat emkv esyomat eteropotten qi 
a en kerrekv ? 

5 Encelvlke ekvnv vlvkvrane opunvyeceyan ohfvnkv- 
kvren hayekatet ok. 

6 Momis este hvmket akerret hoccicvte ocet os, hum. 
maket, Estet naket omen vkerricetske haks? monkat este 
e'ppuce naket omen en cukopericetske haks ? 

7 Encelvlke estomuse a senkvnevpen hayet, rakketv 
vrakketv tepakan es kvtvlicetskvtes, momet ce'nke em 
vtotketv take ohfvnken hayetskvtes. 

8 Ee elecvn nanvke omvlkvn hayetskvtes. Hiyomet 
omekv, nanvke omvlkvn eme elecvn hayvtet om nake 
elecv hayekat vhoskekates. Momis hiyomat nanvke eme 
eleev hyte omvlkvn hecékos. 

9 Momis Cesvs hecès, mv ellivn kvwapvre vrahkvn 
encelvlke estomuse a senkvnevpen hahoyvten, rakketv 
vrakketv tepakan es kvtvlihocvten, momat met Hesa- 
ketvmese en heromkv etehoyvnen este omvlkv vrahkvn 
elkvn lasvren. 

10 Hiyomet omekv, mv vrahkv nanvke omvlkv ocet, 
mv etehoyvne nanvke omvlkv ocakat, eppucetake sulken 
evpayet en hvyayvken 'soh ayat, estemerketv sulke ete 
ropotten em vhesaketv en kvpetvne temvpoke hayetv 
momvre tetayuset omvtes. 

11 Hiyomet omekv, mv hvsvthicat momet mv hvsvtha- 
kat omvlkvt hvmkuse asosset os; momen mv vrahkvn 
tecakkakat kicetvn es vlsekos. 

19 'Tecakkeyvten ce hocefkvn en kerkuecares; me- 
kusapvlke en nvkaftetv ofyn ece ”kvsamit yvhikares, 
maket omekv. | 

13 Momet hvtvm, Vm enhonrkvn eme ofyn ocares. 
Momet hvtvm, Hecvs, vne momet hopuetake Ilesaketv- 
mese a'mvte. 

14 Momekv hopuetaket vpeswv catv tepakat ohfvcevn 
etohkvlke ocviket omen, emen matvpomet vpaket matan 
ocvtes; elkv eteropotten mv elkv en yekcen ocat en 
yekcen kvevret, puyvfekcv-holwakat mvt omen ; 

15 Momet mv heckakvte vteken elkv em penkvlkv 
eteropotten svlvfketv ofv svpaklan asossievret. 

16 Hiyomet omekv, mehenwvn encelvlke em munkun 
accekot, Eplehame en honvpsen accvtes. 

17 Monkv nanvke Hesaketvmese oAfvcecv ocakat ofvn 
plest enhomahtv merruset momet Jerome taret, nanvke 
omvlkv ofv etecakkakvte ome hakat, momet este en 
holwvyeckv -ohfveevn etenherkv hayvren momvre teta- 
yusvtes. 

18 Eme mahusat eskerhoyen estemerkvtet omen, mv 
eskerhoye sasan emvnicetvn ume tayet omekv. 


SETENTVCKE 3. 


Monxv tecakkvyvte vcaevke, huehketv hvlwe vie etoh- 
kvlke eenakuecvlke toyatskat, pum ohkerkueckv em 
Vpastel momet Plest Enhomahtv, Klist Cesvn ohvker- 
ricvkes; 

9 Met Moses en cuko omvlkv ofv.keromet onvte omèt 
mv mellvte ohfvcevn heromet omvtes. 

9 Heyv estet Moses vrakkvte senhoyvnen vrakkuehoce 
taye heretv ores komhoyvtet ok, cuko vrakkuehocat 
senhoyvnen mv cuko hayvte min vrakkuehocet omekv. 

4 Cuko vtekat estet hayvte vlket omen, momis mv 
nanvke omvlkv hayvtet Hesaketvmeset omekv. 

5 Momen Moses, vtotkvyt omet, mehenwvn mv nanvke 
mv renyupvn mahokyranat esohkerkueckvn en cuko 
omvlkv ofvn heromet.omvtes ; 

6 Momis, eppucet omet, Klist eme mahusat en cuko 
obfvnken Aeromet omvtes ; mv en cuko toyeyat, enhonrkv 

em vkvsvmkv, momet em afvcketvn meyuksv vteken 
yekcen hvlatèn omat, 

7 Monkv Puyvfekcv Veakat makat vevkvyen, Mucv- 
nettvn, em punvkv en haken pohatsken omat, 

8 Ce'rkolke take e feke take wvnhecakvte omèt ce 'feke 
taken wvnhehcatskvs, evpvkkueckv -momet eskerhoye 
nettv omof, vnrvwv ofvn, 

9 Ce'rkvike taket es cv kerret, vo vketecet, momet vm 
vtotketv taken ohrolope pale osten hecakvtet omekv. 

10 Monkv mv este honvpsen en cvm afvckekot; Æ "feke 
take ofvn estofis fiyecet, vm vyetvtaken kerrvkvte sekos, 
makvyvtes. 

11 Monkv vn evpvkke ofvn, Mvt vm fekvpkvn osceyv- 
kekares, makit, e hocefit fvccecvy vtes. 

12 Tecakkvyvte toyatskat, efeke holwvke, vkvsvmekat 
Hesaketvmese wenake likat enkvpvketv. ofvn hvmku- 
satskis ece "pikekaren e vketecvkes. 

13 Momis, Mucv-nettvn mahokof, nette omvlkvn ete- 
'mveahnvkes, holwvyeckv vkerretv eteropotten hvmkyte- 
katskis ce wvnhvket omekaren. 

14 Hiyomet omekv, pum enhonrkv em vliceckvn me- 
yuksv vteken yekcen hvlatèn omat, Klist a en cawvlke 
pu hahoyet os; 

15 Mucv-nettvn em opunvkv en haken pohatsken omat, 
cvpvkkueckv nettv tate ofv omèn, ce feke taken wvnheh- 
catskvs, mahoke emunkof. 

16 Pohakof, evpvkkuecakat sasvtet ok; momis Moses 
evpayet Ecepse asossvke omvlkvt omekates. 

17 Momis estimvlken ohrolope pale osten es em afvcke- 
kot omvt haks? mv naorkake.em enataket vnrvwv ofv 
pvlatkvten mvn omekate te? 

18 Momen, Vm fekvpkvn esceyatskekares, estimvn kicet, e 
hocefet fvececet omvt haks, mv vkvsvmvkekate tokon omat? 

19 Monkv vkvsvmvkekat omecicen esceycko taye 
omakvten heceyet os. 


SETENTVCKE 4. 


Moxnkv em fekvpkv esceyeyvre temfvecetv pum wikvtet 
o estomis, hvmkvtekatskis ceye tayat oricekos ce komho- 
yekaren, penkvlvkeres. 

2 Hiyomet omckv, opunvkv-herv es em erkenvkhoyvte 
etvpomen es pum erkenvkhoyvtet os, momis mv opunvkv 
'sém erkenvkhoyvtet en lopicvkekates, mv pohakat 
vkvsvmkvt vpvken pohvkekatet ok. ; 

3 Pumet vkvsvmeyvtet fekvpkvn esceyet omekv, Hesa- 
ketvmeset, em vtotketvt ekvnv en likv ocvte vteken 
pokakvtet o estomis, Vn cvpvkke ofvn makit, e hocefit 
faccecvyvte omön, makvte etvpoman. | 

4 Nettv eskolvpakan opunvyecet hvmmakvte ocet 
omekv, Momen nettv eskolvpakan llesaketvmeset em 
vtotketv omvlkvn poyet fekapvtes. 

5 Momen heyvmvn hvtvm, Vm fekvpkvn esceyvranen 
omat. i 
6 Monkv mv fekvpkv  esceyvranat tylkusat sase 
emunkvt omaten, momis enhomvn mv fekvpkv es em 
erkenvkhoyvtet vkvsvmvkekat omecicen esceyvkekatet 
omen, = 

7 Hvtvm nettv hvmken mellet, oketv momvteke hoya- 
nen, Tewe eteropotten punayet os, Mucv-nettvn, ma- 
hokvte omen, Mucv-nettvn vm punvkv en haken pohats- 
ken omat, cé ”feke taken wvnhehcatskvs. 

8 Caswet fekvpkvn emakvten omat, mv renyupvn nettv 
etvn opunvyecekvnt omekv. 

9 Monkv Hesaketvmese em esten fekvpkv em ocvke 
emunkvt omes. | 

10 Mv em fekvpkv eceyvtet, emeu, Hesaketvmeset em 

vtotketvn: vfekhonnvte omét em vtotketvn vfekhonnvtet 
omekv. 

11 Monkv pumet mv fekvpkvn esceyoyvret vfekcakhet 
omvkeres, estimvt mata vkvsvinkv-sekat vhopake vevk- 
vyen lvtkekaren. 

12 Hesaketvmese em opunvkvt wenaket momet yekcet, 
eslafkv-cvpko em fvske hokkole estomis semfvsket omet, 
puyvfekev vkerrickv tepakan, momet etekkekv faluwv 
tepakan etekvpickv oren sekeyet, efeke koman momet em 
vkerrickvn kerrvt omekv. 

13 Momen en.renakv ehomvn nåke hahoyvte hvmkusis 
heckekat sekot omen, momis nanvke omvlkvt mv em c 
ohkerkueevraneye likat en renakv chonivn enatvlket, 
momet enrvmkvket os. | 

14 Monkv plest enhomahtv rakke, Iesaketvmese 
E'ppuce Cesvs, hvlhawan eceyvten ocèkv, pum eohker- 
kueckvn yekcen hvivtykeres. - 

15 Plest enhomahtv, pum ehvperketv ocakat véelakeko 
tayan océkot, momis nanvke omvlkv ohfveevn pume 
omén eskerhoyvte estomis, naorkvte. sekan Qcoy et omekv. 

10 Monkv fekhvmket em ohliketvn à oh vwvkeres, 
merkvt pun hecken, kusvpke oketv omof heromkv pum 
vnice tetayan esheceyvret. 


SETENTVCKE 5. 


Hiyomet òmekv, plest enhomahtv este åenkvpvke en- 
hopohoyvte vtekat, este vrahkv nake ;Hesaketvmese 
ohfveev ocakat oben melhoyet omes, naorketv vrahkvn 
nakemkv momet nake Mesaketvmese ehomvn pvsvtho- 
Sne emvren: 

2 Mv eme. mahusat, yekcetv tokat em vfulotet on, nak 
RUN momet fiyecakan em merre tayat, 
3 Momet mv vfulotat omecicen, naorketvt omecicen 

este vrahkvn naken emvranat omen eme mahusat e 
vrahkvu eme tayet omes, — 

4 Momen Hesaketvmeset Elvn enhuehkvie omèn cn- 
huehhokekon omat, heyv vrakketvn e oh wvkecat 
sekot os. 

6 Momen matvpomen Klist e vrakkuecekates, plest 
enhomahtv hahoyvren, momis mv, Cv'ppuce toyetskes, 
mucv-nettvn ce-heckuehcis, makvtet momecvtes. 

6 Momet, Melkesetek plest hakvte vcvkvyen estofis 
Plest toyetskes, makat etvu ocet omekv. 

7 Momen mvt e'navpeswv en nettv take omof huehketv 
yekcen, momet turopuswv pvlatken mv elkv aenkvpvken 
hesayece tetayan es em mekusapet, momet yekcen en. 
kusapet penkalat omecicen em apohihocvten ; 

8 Eppucet omis, nanvke es estemerkat eteropotten 
vpohickvn kerrvtes. 

9. Momen temvpoke hahkof, mv em vpohicakat omvlkvn 
vhesaketv meyuksv-sekon en heckuecv hakvtet 0s; 

10 Hesaketvmeset, plest enhomabtv Melkesetek hakvte 
vevkvyen, kicen. 

11 Mv ohfycev nanvke sulke momet ce hvckotake po- 
hetv tefnat omecicen ohhvyvyickv yekcakan opunvyetvn 
oceyet os. 

12 Hiyomet omekv, eketv hiyomvteke oren mvhayvlke 
bakatskvnt omat, nanvke Iesaketvmese kerkuecvte en 
likv enhvteceskv ocakan ceme min hvtvm ce mvhahoye 
taye ont os; momet hompetv yekcen hompakat tokon, 
epese eskakat mi omvke hakatsket os. 

13 Epesen eskat vtekat, estucet omet, fyecetv em 
opunvkv ofvn mvnvekekot omekv. 

14 Momis hompetv yekeat veulkv orice, mv senses 
kicetv "sevnicat eteropotten nake here, momet holwakan 
kerre taye hakvte enake tes. 

SETENTVCKE 6. 


Moxkv Klist em mvhakv enhvteceskv ocakan opunv- 
yeckvn wihket, vtotketv pvsatkvte enkvpvken, efeke 
etiekv momet vkvsvmkv Hesaketvmese ohfvecv ocat, 

2 Momet paptiskv ocakat em mvhakv, momet enke 
oh wvkecetv, momet pvsatkvte raenkvwvpketv, momet 
ohfvececkv emeyuksv-sekat en likvn hvtvm hayèkot, 
temvpoke haketvn oh vpeyvkeres. 

3 Momen Hesaketvmeset etektvnecen omat, heyvn mo- 
mecey vres. 

4 Hiyomet omekv, mv vhvmkvn em oh hvyayihocvtet, - 
momet emkv hvlwe vten lasvkvtet, momet Puyvfekev 
Veakat en heckvlke hakvtet, 

5 Momet Hesaketvmese em opunvkv here, ekynv vlv- 
kvranat en yekcetv tepakan lasvkvtet, 

6- En lvpvtke pvlatkvten omat, hvtvm vkerriekv etickv 
oren mucysvkuecèsko tetayet os, Hesaketvmese E'ppucen 
emetake e ohfveevn hvtvm tohweklepkvn svrahet, hecken 
vlesketyn en hayaket omekv. 

7 Hiyomet omekv, ckvnvt, oske téwolen a oh hvtapkan 
esket, mv vfvstakat en herakvren nake hontakan honticat 
merkv.Hesaketvmese avtet en hecket os; 

8 Momis mv nanvke em fvske ocakat, momet eto-fysken 
hontican wihoket os, momet ohtvbihokvranusen, em 
eyuksvt nekrvranat tes. 

9 Momis, vnokeckatskat, hiyomén opunayeye estomis, 
nake svmmomakan, momet, nanvke vhesaketv vpvkakan 
ec ohfveevn enhonreyet os. 

10 Cem vtotketv take momet vnokeekv vtotkety e 
hocefkv vrahkv heckuecet, mekusapvlke em vm 
momet hiyome em vtotkatskan ehose tayat Hesaketvmeset 
fvecekot omekot omekv. 

11 Momen enhonrkv esfvekat oren meyuksv vteken 
mata vevfeknetvn hecken:hayatskevlke taren komès; 

19 Momat enhorrvkekot, momis vkvsvmkv momis- 
kometv tepakat eteropotten temfvecetv ocakan en hecka- 
kat vevkfullvlket omatskvren. 

13 Hiyomet omekv, Hesaketvmeset. Eplehamen etem- 
faccof, eme mahusat e hocefet etemfacevtes, eme senrak- 
ken hocefet etemfaceeko tayvtet ok; 

14 Mehenwvn ohmerret, ec butter momet ohvtv- 
layet, ec ohvtvlayares, måket. 

15 Momen hiyomön hofunen momis-komvte renyupvn, 
. mv etemfvecetvn eenakuecvtes. 

16 Mehenwvn estet emetake senrakkan hocefet etem- 
fvecaken, Hesaketvmese hocefe teinfvecetv hahoyat eten- > 
rvpky em eyuksvt omekv, 

17 Mv ofyn Hesaketvmeset, nake komat emvrahke 
hakeko tayat etemfvecetv en heckvkvranan senyekcen en 
kerkuecetvn komet, temfvecetv véakan es yekcicvtes : 

18 Momat nake mvralikv hakeko taye hokkolat, mv ofv 
Hesaketvmeset lakseko tayat eteropotten pume, chketvn 
hopoyét, mv enhonrkv pu homvn huerihocvten hvlvtétvn 
komet pefatkeyvtet mahlvpvtketv rakken oceyvren ; 

19 Mv enhonrkv puyvfekev "sem ehvlvtkv omen yelicen 
momet nekeyihoceko tayan, momet sétentvckv veakat ofv 
eceyan oceyet os ; 

20 Men Cesvs homv.letkv Melkesetek plest hakvte 
vevkvyen plest enhomahtv like emunkat hakvtet pum 
ecey vtes. | 


SETENTVCKE 7 


Hiyomet omekv, Heyv Melkesetek Selem tvlofv em 
mekko, Hesaketvmese hvlwe mahat em plest, mv Eple- 
hamet mekkvlke pvsatkv rafulkof etenrahpet. ohmerret ; 

2 Momen Eplehamet. omvlkv tekvpice tekvpvke espalan 
ee enhvteceskvn e hocefkv ohyvtekhoyat fvecetv: 
em Mekkot omet, mohmen hvtvm Selem em Mekkot, 
myt herkv em Mekkot omat ; 

3 Erke seko, eckeu seko, em vhonvpsetvu sekot, momet 
nettv em vliceckv monkat en hesaketv em eyuksvn ocekot; 
momis Hesaketvmese E'ppuce vhaken hahoyvtet plest 
like emunkvt os. 

4 'Tokvs heyv hunvnwv en rakketv estomet omvien 
vkerricvkes, mvn cuko-hvmecvlke em ekv Eplehame 
tisem, en horre nanvke svpeukvlecvte tekvpvke espalaten 
emvtes. 

5 Momen mehenwvn Lefi e'ppucetake plest em wiketv 
en heckakvtet vhakv vevkvyen tekvpvke espalan esten 
fekepuecetvn vhakvn ocakes, mv estet etecakkvtet oma- 
ken, Eplehame etetackvn asossaket o estomis; 

6 Mómis mv este en honvpse mv LZefivike en konvpse 
vpvke vhonkvtkekat tekvpvke. espalakan Eplehamen en 
cawvtes, momet mv etemfvecetvn oevten merkvn oh 
opunayvies. 

7 Momen nako vnrvphoyeko tayaten rakkatet sencut- 
kan merkvn oh opunayet os. 

8 Momen yvmvn este pvsatkvlke tekvpvke espalakan 
en heckaket os, momis min, Hesakes, make opunvyece 
cohoyat espalakan cvwet os. 

9 Momen, makvye tayat vevkvyen, Lefi, tekvpvke 
espalakan en heckat. Eplehame eteropotten tekvpvke 
espalakan fekvtes, 

10 E'rke etetackv ofv emunken Melkesetek vnrapvtet 
ok. 

11 Monkv temvpoketv plest em wiketv Lefi vevkvyet 
on omat; (mv clecs, vhakv est? emhoyvtet omekv,) 
estomaten plest etvt, Elvne ém eteevkvyetv veykvye 

kihocekòt, Melkesetek em etecvkvyetv vevkvye min 
akvwvpke tayet omvi bake? 

19 Plest em wiketv teyoposecihohcen, vhakvu mv- 
rahkuehocvranat tvlkuset omekv. : 

13 Hiyomet omekv, mv este heyv nanvken es opunvye- 
hocat em vliketv etv, mv altv vfastv aossvte sekan, aosset 
omes, 

14 Pu Pucaset Cutv em vliketvn aossvtet omat kerkuset 
omekv, momen Moses plest em wiketv ohfvccvn opunayet 
mv em vliketv ohfvcevn naken makekates. 

15 Momen ohvtvlaken kerket os: Melkesetek vhake 
vevkvyen plest etvt, 

16 Mv enapeswv vhakv vevkvye tokot, hesaketv eyuksv 
ocekat en yekeetv vevkvyen hahoyat akvwvpket omekv. 

17 A en Kerret, Plest Melkesetek em etecvkvyetv 
vevkvyen meyuksv-sekon liketskes, maket omekv. 

18 Vhakv homv ocvte en yekée sekat, momet en 
lopickv sekat omecicen yvmahkuehocet omekv. 

19 Hiyomet omekv, vhakvt nake hvmkusis temvpoken 
hayekon, momis enhonrkv svmmomusan asceyihocat hayv- 
tes; mv eteropotten Hesaketvmesen vwoliceyet os. 

20 (Hiyomet omekv, mv plestvlket etemfvecetv veakat 
sekon hahoyvtes, momis heyvt, mv em punayat, Pucaset 
etemívccetv vcakan 'sopunayet, momet em vkerrickv 
etiheekos, Melkesetek em etecvkvyetv vevkvye estofis 
plest toyetskes, makvie, etemfvecetv veakat eteropotten 
plest hahoyvtes.) 

21 Monkv Cesvs plest hahoyat etemfvecetv vcakat sekou 
omekate etvpomusen, 

22 Etemfvccetv svmmomusat eskerkv hahoyvtet os. 

23 Momen mehenwvn entat, elkvt omecicen emo- 
mecicetv em etektvnecvkhoyekok, sulket plestvlket oma- 
kvtes. | 

24 Momis heyv este hunvnwvt plest em wiketv em 
vkueyihoceko tayen oces, estofis like emunkvt omekv. 

25 Monkv mv eme eteropotten Hesaketvmesen a oh 
awat estofis esfackuseü hesahuecetv ume tayes, em 
emekusapvret estofis like emunkvt omekv. 

26 Plest enhomahtv heyv omat, mv vcaket, em ameti 
tekot, svholwvkekot, naorkvlke enkvpvket, hvlhawat 
senhvlwe hakvten oceyvret momvre heret omvtet ok. 

27 Plest enhomvhhotat nettv omvlkvn enhvteceskvn 
eme en naorketv take vrahkvn nanvke Hesaketvmese 
ehomvn pvsvtahket, momof este en naorketv take vrah- 
kvn momecakvte omét momeocvranat:tvlket omekates ; 
heyvn vhvmkvn momecrtet ok, eme mahusan Hesake- 
tumese ehomvn elehocvren est'em e wikof. 

28 Vhakvt este temvpoke mahekan plest enhomvhhotan 
hahicen; mounis heyv etemfvecetv vcakat em opunvkvt, 
mv vhakv enyupv oevtet, Eppuce meyuksvseko temvpo- 
kan plest enhomahtvn. hayet omekv. 


SETENTVCKE 8. 


MomEN mv nanvke opunvyeceyat -nake rakke mahat 
heyv tes; Pumet plest enhomahtv momën oceyet os, mv 
Rakketv em ohliketv hvlhawat ofv ocat vkvpervn liket 
omat, 

2 Momet liketv vcake mabat, escukohakv' vcake me- 
henwe, este tokot, momis Hesaketvmeset huericvte em 
vfastvt. 

3 Hiyomet omekv, plest enhomahtv vtekat nakemkv . 
momet nake ohnekrickv wiyyetvn melhoyet os: monkv 
heyv plest enhomahtvu nake wiyyetvn ocvranat tvlkuset os. 

4 Hiyomet omekv, ekvnvn oh are munkvien omat, plest 
huerekvnt os: plestvlket vhakv vevkvye nakemkv wiyya- 
kat fullet omekv ; 

5 Mvt nanvke hvlwe ocakat vhaken momet em vpetten 
vfystaket os, Moses escukohakv vcakat hayvranof, Hesa- 
ketvmese emvcahnvte etvpomen: Vhayetv ekvnhvlwe 
onvpv ce hecihoevte vevkvyen nanvke omvlkv hahicetvn 
vketecvs, maket omekv. 

6 Momis hiyomat, etemfvecetv svmmomusat, etemfvecetv 
svmmomakan oh hahoyvte etenhayv hakvte etvpomen 
vfystetv svmmoman en hecket os. 

7 Mv etemfvecetv enhvteceskvt temvpoket omvten omat, 
svhokkolat em etektvnke hopohoyvre sekvnt omekv. 

8 Hiyomet omekv, em mvttaken em punayet, Heevs, 
nettvt yicet os, Eslevl en cuko momet Cutv en cuko 
etemfvecety mnevsen eten hayares, Pucaset maket os; 

9 Momet, Mv. nettv Ecepse ekvnv sossicetyn enke 
taken en hvlatvyof etemfyccetv e'rkvlken ete'n hayvyvte 
vevkvyen eten hayvkares: vm etemfvecetv ofv.emo- 
mecicvkekat omecicen vnet emetaken vmoskomvkatet ok, 
Pucaset maket os. 

10 Mv nettv take renyupvn etemfvecetv Eslevl en cuko 
ete'n hàyvranvyat heyvt omekv; Vm vhakvn em vker- 
rickv taken vtehit, e ”eke take ofvn hoccicares: momet 
emetake vrahkvn Hesaketymeset huerares, momen eme- 
taket ve vrahkvn etvlwvt omvres. 

11 Momet estimvt em vwolievn momen etecakkaten 
mvhayet, Pucasen kerrvs, maket kicake vlket omekares, 
cotkus mahaten ”svlicecet rakke mahat oren omvlkvt ev 
kerrvkvret ok. 

12 Em fvccetv svkekat ohfvccvn em .merret, en naorketv 
momet en holwvyeckv taken ohvtvlakat vkerricvkaret 
ok, Pucaset maket os. 

18 Hlemfvecetv mucvsen makat, enhvteceskan 'veulen 
liayvtet os. Momen mv vhasse momet veule hakat sum- 
ketvn vwolices. 

SETENTVCKE 9. 


Momen mehenwvn etemfvccetv enhvieceskvt Hesaketv- 
mese emekusvpkv ohfveev nanvke mellvten, momet 
nvthofv vcakat yvmv ekvnv enaken ocvtet os. 

2 Escukohakv hahoyvtet omekv; enhvteceskv, mv ofv 
kulke sohhuerickv, ohhompetv, tvklike hecetv esyomet 
ocvte; mv nvikofv vcake kihocat. 

3 Momen setentveke svhokkolat ofv, escukohakv ofv 
omvikv semvcakat kihocat ocvtes, 

4 Nakfvmecuse-6s-nekrickv, sensv kicelv, cvtokunaplarie 
es hayvkvte, momet setemfvecetv en tovhahvwv veakat 
tokunaplane ohpveket mv ofv tokunaplane vrkvswv manv 
vtehke ocvte, momet Elvne em vhuswv pvkpakvtet vpi- 
kvtes, momet setemfvecetv en evio tvpestvke hokkolat 
vtebkvtes. | 

5 Momen mv tovhahvwv vcakat onvpusan celupvlke 
hvyayvbakusat merkv ohliketvn oh vpetticvke tates; 
hiyomat mvn esfvcken opunvyecéko tayes, 

6 Momen heyv nanvken hiyomen melhohyof, plestviket, 
Hesakelvmese em mekusvpkv vfastetvn esfrcecet, estofis 
eseukohakv setentveke aye homv likan esceyet omvtes. 

7 Momis svhokkolan plest enhomahtvt ohrolope ore 
vtekat vhvmkvn enivlkuset eceyet, catv ocekat ceyekot, 
momis caten mv e mahusat vrahkvn, momet este en 
naorketv take vrakkvn wiyyvtes. 

8 Puyvfekev Veakat heyvn okvtes, eseukohakv enhv- 
teceskat huere emunkof escukohakv setentvcke vcake 
mahat eceyety hvte heckekates. 

9 Mvt oketv mv omof svhopakv em ocvies, mv omof 
nakemkv momen nanvke ohnekrickv, mv vfastan eohv- 
kerrickv ohfvceyn temvpoken hayvkeko tayan em wiyya- 
kvtes, 

10 Mvt hompetv esketv esyomakat ofv, momet uewv es 
hvsvteckv cahmelikv, momet vtotketv enavpeswv ohfvccv 
ocakat, mucvseckv oketv oren mv ohlumhihocvte tvlkuse 
ofvt ocvtes. 

11 Momis Klist nake herake ocvkvranat em plest en- 
homahtvt, escukohakv senrakke momet senherat, enke 
es hahoyvte toko, nak hayetv hiyome ocat vevkvye 
tokon okis, mv etehoyvnen vlahket ; 


19 Pvike neskv meyuksv-sekon pun heckuchcet, cowatv 


wakucvlke esyomat c catv eteropotte tokon, momis eme 
mahusat e catv eteropotten vhvmkvn cuko vcake mahan 
esceyvtes. 

13 Hiyomet omekv, wakv-hunvntake cowatvlke esyomat 
e catvt, momet wakv hokte nivnette nekrikocvte em essut 
enavpeswv hvsvteckv oren hvsvtecen omat; 

14 Mv senhoyvne estvmahen Klist, mv Puyvfekcv 
meyuksv-seko likat eteropotten, holwvke cotkusis vli- 
kekon, Hesaketvmese chomvn elehocvren e wikvtet e 
catvt vtotketv pvsatkat enkvpvken cem eohvkerrickv 
taken hvsvthicekar haks, Hesaketvmese wenaké likat em 
vtotkatskvren ? 

15 Momen. heyvt omecicen etemfvecetv muevse vevkv- 
yen etenherkepuecvt os, naorketv etemfyccetv enhvte- 
ceskv elecv ocakvte ohfveevn pvlke neskv hakvre elvte 
eteropotten enhuehhokat omvlkvt nake meyuksv-seko 
ocvkvranat etemfvecetv en heckvkvren. 

16 Estvmv wel ocen omat, wel hayv em elkvt ocvranat 
tvlkusekv. 

17 Hiyomet omekv, este pvsatke erenyupvn wel yekcetv 
ocet os; momis wel harv like emunkof, mv en yekce 
sekot os. 

18 Monkv setemfvccetv enhvteceskv E catv sekon yek- 
cetvn emhoyekates. 

19 Hiyomet omekv, Moses vhakv vevkvyen vhakv omvl- 
kvn esten "sem punayahkof, wakuevlke cowatvlke esyo- 
mate catvn, momen uewvn, momen yvpefikv-esso cahtuse 
hesvpé esyomen cawet, nakcokv momet aste omvlkvn ès 
ohfeskvtes, 

20 Heyvt mv setemfvccetv Ilesaketvmese ce kievkvte 
vralikv ecatv tes, maket. 

21 Momet ohvtvlaken escukohakv momet nakvtehkv 
mekusvpkv svføstetv omvikv matvpomen catvn es ohfes- 
kvtes. 

22 Momen vhakv vevkayat nanvke omvlkvranuset catvn 
es hvsvthihocet os; momen date pvlvtkv sekat Aolwvyeckv 
enkvpvyecickv sekos. 

23 Monkv nanvke hvlhawat ofv ocakat vhakakat heyv 
naüvken'es hvsvthihoevrariat telkusvtes; momis hvlwat 
enanvke mahusat nanvke obnekrickv Hove nanvke sen- 
herakan es hvsvihihocvranvtes. 

24 Hiyomet omekv, Klist cuko veacvke enke cs hayv- 
kvte, mehenwakat vhakvket omen, eceyèt omekos; mo- 
mis hiyomat epu 'rahkvn Hesaketvmese ehomvn e hec- 
kuecetvn hvlwe tvlofv mahusan eceyvtes. 

95 Momet hvtvm, plest enhomahtv ohrolope omvlkvn 
vhvmkvn setentveke veakat ofv, eme e catv toko esceyvtes; 
mv omét tewolen e wiyyvranat tokates. 

26 Momen omat, ekvnv vliceckv vteken etewolen este- 
merrihocvrånvtet omekv; .momis hiyomat, ekvnv ”me- 
yuksv omof, vhvmkvn, ltr aan vkueyvranet, Hesa- 
ketemese ehomvn elehocvren e wikvtet os. 

27.Momen vhvmkv eletv, momet mv erhoyanat ohfvc- 
ceckv este em mellvkhoyvte etvpomen, 

98 Klist vhvmkvn elehocvtes sulke en naorketv taken o 
oh wvkecvren; momet mv en nene hecakan vhesaketvn 
emvranct, naorketv sekon, svhokkolvn em e heckueevres. 

Muskokee N. T. 40 

SETENTVCKE 10. 

Vuanvr nake herake ocvkvranat vhake mahusat tokon, 
em vpette tvlkusen ocet, mv nake ohnekrickv ohrolope 
omvikvn wihoye emunkv tate eteropotten mv a oh awat 
estofvn temvpokvken. hayvkeko tayet omekv. 

2 Hiyomet omekv, momen omat, my. vevkvpeyvlket, 
vhvmkvn hvsvthihohoen; e .ohfvoovn naorketvn kerrvke- 
kot omen, mv nàke ohnekriekv wihoyat fekhonnvkvrane- 
kate te? 

3 Momis mv nanvke okrekrickv ofyn ohrolope omvlkvn 
naorketv vkerricepueckv hvivm oce? omekv. 

4 Wakv-hunvntake cowatvlke esyomat e catvt naorke- 
tvn vkuehueceko tayet omekv. 

5 Monkv ekvnvn vlakof, Nako ohnekrickv momet nak 
wiyyetvn kometskekos, momis enan vm etetakuecetskvtes; 

6 Nanvke ohnekrickv momet nak wiyyetv naorketv 
vrahkv es ece 'fvckekates ; 

7 Momof, Hecvs, Hesaketvmesé, vnet nake., kometskan 
miomecvranit vlakis, (nak hocce polpokat. ofv, ve ohfveevn 
cohoyet os) Cesvs makvtes. 

8 Enhomvn, Nake ohnekrickv, momen nak wiyyetv, mo- 
men nanvke ohnekrickv, momen nake holwvgeckv vrah- 
kv, mv vhakv vevkvye ce'mhoyan kometskekos, momet es 
ece ”fvekekot os, mahkof, 

9 Momof, Heevs, Hesaketvmesé, vnet nake kometskan 
momeevranit vlakis, makvies.  Svhokkolan yekeievret 
enhvteceskan vkueyet os, 

10 Mv komat eteropotten veacvken pu hahoyet os, 
Cesvs Klist ena vhvmky wihoyvte eteropotten. 

11 Momen plest vtekat, nettv omvikvn mekusvpkvn 
vfastet, tewolen ohnekrickv. matan, holwvyeckv estofvn 
vkueyeko tayån, wiyyet hueret, omekv: 

12 Momis heyv hunvnwvt, nake Hesaketumese ehom» 
elehoevre meyuksv-seko hvmkén holwvyeckv vrahkvn 
ehmof, Hesaketvmese em vkvpervn likvtes; 

13 Muev vtekat en horre éle em ohhuerickv LEG m 
vteken mehaket. 

14 Nakwikv hvmke eteropotten, (elehoevtet mvt omen,) 
mv veacvke hakat, meyuksv-sekon temvpokvken hayvtet 
omekv. 

15 Momen mv ohfveevn Puyvfekev Veakat a pun ker- 
ret os; 

16 Hiyomet omekv, Etemfvecetv mv netty take renyupvn 
ete'n hayvranvyat heyv tes; vm vhakvn efeke take ofvn 
em vtehit, em vkerrickv take ofvn- hoccicarés, Pucasct 
maket os, mahkof, kvmmakvies ; 

17 Momet en naorketv momet en holwvyeckv taken 
svnvcomvn oh vkerrihevkos. 

18 Momen estvmvn heyv enkvpakickv ocat, ohvtvlaken 
naorketv vrahkv naken elehocekot os. 

19 Monkv, tecakkvte toyatskat, Cesvs e catv eteropot- 
ten vyetv mucvse, momet hesakat setentvckv eteropotten, 
em enavpeswvt mvt omen, emet veake pun hayvten ; 

20 Nvthofv vcake mahan esceye tetayat fekhvmketvn 
ocèt; 

21 Momet plest enhomahtv IHesaketyvmese en cuko 
ohfynken ocet ; d 

22 Pu'feke taken eohvkerrickv holwakat enkvpvken 
ohfeshokvten, momet pu'na taken uewv kvsvmrusen es 
okkoskvken, vkvsvmkv en kerretv esfvckat ofvn efeke 
mehenwen es vwolicvkeres. 

23 Vkerrickv melohlekon, vkvsvmkv kerkueckvn yekcen 
hvlvtvkeres; mv temfacevtet heromet; omekv ; 

24 Momèt et'oh vkerricvkeres, vnokeckv momen vtot- 
ketv herakat ohfveev etoh yekcickvn. 

25 Etohkvlketon wikake sasvnto omèn ctohkvlkoty 
wikekot, momis etem vcahnet omvåes ; momet mv nettvt 
vwolicen hecatskat mahvkvu. 

26 Mehenwetv keriyen hoyanat, momeyis komèt naor 
ken omat, nake holwyvyeckv enkvpvyecickv elehoévre 
svnvcomvn sekot omekv: 

27 Momis ohfvececkv, momen cvpvkketv fenke vnra- 
pvlke sumecicvranat en nene heckv penkvlkat oces. 

28 Mv Moses em vhakvn vhepakat, akerrvlke hok- 
kolet monkat tutcenet akerraken, mèrkvt en sekon, 
elvtet os. 

29 Mv Hesaketvmese E'ppucen oh hueret, etemfvecetv 
ecatv, mv eteropotte vcake hahoyvten, vcakekos, komet, 
heromkv em Puyvfekevn vlesketvn en hayvtet estemer- 
rickv senhoyvne estomomuse en hecke taye ores, ko- 
matske haks? 

30 Me, Pvleckvt cvnaket's, vnet pvlken fekares, Pucaset 
maket os, makvter kerrékv. Momet hvtvm, Pucaset em 
esten ohfvececvkvres. 

31 Hesaketvmese wenake. likat enke ofv. lvtketv nake 
penkviket os. 

32 Momis my nette hoyvnakvten, mv ofv ee ohhvyvya- 
kvte renyupvn estemerkv em etepokv rakken kvwvpats- 
kvtet vkerricvkes ; 

33 Mv ofv estemerrickv tvhiketv esyomat eteropotten 
nakhuyopkvn ce hahoyvten, momen hvtvm este momé 
momehocvte fallat em etohkvlketv hakatskof. 

34 Cv svlvfkat oben vm merratskvtet omekv, momet 
cen nakockv 'sece ”penkvlehocvkan ece 'facket kvwv- 
patskvtes, hvlwat ofvn nakockv senhere, momet oce 
munkan ece ”rahkv ocatskat Korret, 

35 Monkv cem enhonrkv take, mv feketv rakken ocat 
vwihkatskvs. 

36 Momis kometvn ocvranatskat tvlket omekv, momat, 
Hesaketvmese koman momehcatskof, etemfvecetv cen 
heckvkvren. 

37 Hiyomet omekv, hofunekon mv vlvkvranat vivkvres, 
momet vcewicekaret ok. | 

38 Momen mv fvccat vkvsvmkv éteropotten hesakvres; 
momis veekellet on omat, mv este ofvn vm puyvfekevt 
afveketvn ocokares. 

39 Momis mv sumketv oren vcekellecakat tokot, mo- 
mis mv puyvfekev hesaycekv oren vkvsvmakat vpakvlke 
toyès. 


SETENTVCKE 11. 


Mowzn vkvsvmkvt nanvke en nene hechoyan en likvt 
ot, nanvke hechoyekar ”sohkerkueckvt os. 

2 Mv eteropotten vævsamvlke veulvke tate heren ohker- 
kuehoevtet omekv. * 

3 Yvmv ekvnv momet etimv sasat Ilesaketvmese em 
opunvkv etehoyvnen tetakuehocvten momat nanvke 
hechoyan nanvke heckakan es hahoyekatet on vkvsvmkv 
eteropotten kerreyet os. 

4 Vkvsvmkv eteropotten Epelet, nake emetv Kenet 
Hesaketvmese emvie seuheren Hesaketvmesen emvtes, mv 
etehoyvnen fvecet omat akerkueckvn e en- hecknecvtes, 
Hesaketvmeset cn nakemkv ohfrcevn akerren; momen 
mv eteropotten, elis, punaye munkes. 

5 Vkvsvmkv eteropotten Envk, elkvn hecekaren, tohtv- 
` lecihocvtes; momen eshechoyekates, Hesaketvmeset 
tohtvlecicekv ; Hesaketvmesen afvcecicvtet omat, tohtv- 
lecihoceko emunkof, akerkueckvn ocvtet omekv. 

6 Momis vkvsvmkv sekat afvcecicésko tetayuset. os, 
Hesaketvmese a oh atat, Likes, momet mv vhericet ho- 
poyakat em fekvt os, komet vkvsvmvkvranet omekv. 

7 Vkvsvmkv eteropotten Nov, Hesaketvmeset nanvke 
hvte beckvkekat ohfvoevn emveahnen, penkalet, en cuko 
hesahueckvn perro-cukon tetakuecvtes; mon momecat 
ekvnvn ohfvececet, fvecetv vkvsvmkv etehoyvne ocat 
epucase hakvtes. 

8 Vkvsvmkv eteropotten Eplehamet osiyet, liketv mv 
erenyupvn epueasvranat ayvren enhuehhokof, vpohicv- 
tes; momet, estvmvn ayat kerrekot ossvtes. 

9 Vkvsvmkv eteropotten, tvleporv em ekvnvn are omét 
etemfrccetv ekvnvn arvtes, escukohakv oben liket, Iseke 
Cekvpe tepakateu  etohkvlket  etemfvecetv livmkuse 
epucasvlket omakekv ; 

10 Tvlofv en likv ocvken, mv tohtarvt momet hayvt 
Hesaketvmeset omen en nene hecvtet omeky. 

11 Vkvsvmkv eteropotten Sele mahusat tis nvrkese taye 
yekcetvt en heckvtes, momen, hoktvlehpof, hopuewvn 
heckuecvtes, Mv temfacevtet heromet os, komvtet ok. 

19 Monkv hvlwe kococumpv momet oktahv uehvtkv 
afopke oce vhonkvtésko tayat en sulke etvpomusen estet 
este hvmkusen asossvtes, momen mv estet ele etenhvmket 
omvies. 

13 Heyv omvikvt vkvsvmkv ofyn pvsatkvtes, etem 
fvecetvt enheckvkekon, momis hopvyen ocen hecaket, em 
enbonrvke heret, otakakvtes, momet, Cuneckvlke momet 
tvleporviket ekvnvn oh fullès, maket e oh kerkuecakvtes. 

14 Nake momvké makakat ekvnvn hopoyüket omat 
lieckusen kerkuecaket omekv. 


15 Momen mehenwvn, mv ekvnv asossvtet vkorricalv- 


ten omat, oh fulecetv em etektvnkvke tayvtes. 

16 Momis hiyomat ekvnv svmmome, hvlwe ocan eyacv- 
ket os; monkv en Hesaketvmese take kihocvre Hesa- 
ketvmeset em vlsekot os; emet tvlofvn em etetakuecv- 
kvtet omekv. 

17 Vkvsvmkv eferopotten Eplehamet, eskerhoyof, Ise- 
ken ohnekrickvn emvtes ; 

18 Momet on mv.temfvecetv take en heckvtet e'ppuce 
hvmkuse en heckuehocvten, mv, Iseke ofvn cen honvpsen 
hocefhoyvres, kihocvten emvtes: 

19 Hesaketvmeset pvsatkvte tis acnkvpvken ahuerice 
tayes, komet; momet svhopakv ofvn mvn aenkvpvken 
evpayvtes. | 

20 Vkvsvmkv eteropotten Iseket, nanvke ocvkvranat 
ohfvecyn, Cekvpe Esa tepakan merkvn oh opli 

91 Vkvsvmkv eteropotten Cekvpet, elof, Cose e'ppuce 
take hokkolen nierkvn oh opunayvtes, momet "sem etek- 
kekvn oh cuneket mekusapvtes. 

99 Vkvsvmkv eteropotten Coset, elof, Eslevl en hopue- 
take: sosse ocvranan opunvyecet, e fune ohfveevn vhakvn 
emvtes. 

23 Vkvsvmkv eteropotten Moset heckof, e'ckvlkot hvse 
tuteenen.ehakvtes, estuce en heckv heret on hecakekv; 
momet mekko em vhakvn em penkvlvkokates. 

24 Vkvsvmkv eteropotten Mosét, veulehpof, Felco 
c'ehuste e'ehuswv kihoevren komokates ; 

25 Naorketv em afveketvn vkocoknusen es afveketvn 
komekòt, Hesaketvmese em esten vpaket estemerketv 
min enhopoyet ; 

26 Klist em vlesketvt nako ockv Eeepse ekvnv en 
nakockv senrakket os, komet; feketv em ocvranan vhecet 
omekv, 

97 Vkvsvmky eteropotten Ecepsen enkvpakvtes, mekko 
en evpvkketvn em penkvlekot; mv hecésko tayan hece 
omèt estemerkvn kvwapet omekv. 

28 Vkvsvinkv eteropotten , ohhoyvnkv momet catv 
ohfésketvn vfastvtes, mv ènhvtecéskv heckakvten pvsatat 
emetaken celayekaren. 

29 Vkvsvmkv cteropotten Uehvtkv Caten tehoyvnecv- 
tes, ekvnv kvrpe tis tayusen; momen Ecepsvlket mvn 
moretvn komet fullet, vksumeevtes. 

30 Vkvsvmkv eteropotten Cvleko em vtohopke-rakkot, 
nettv kolvpaken vfolotechohyof, lekafkvtes. 

- 81 Lehape hoktarvt vkvsvmkv eteropotten mv vkv- 
svmvkekat vpvket elekates, gou heevlke herkv ofvn 
evpahyof. 

32 Momen ohvtvlakat naken makare tot Ketevn, Pe- 
leke, Samse, Cefrv, Tewe, Samyvl owalvlke esyoniat 
opunvyecetv vm etektvnkeko tayekv. 

33. Mv vkvsvmkv eteropotten ohmekketv ocakan ohfvn- 

ket, fvecetvn vtotket, temfvecetv taket enhecken, este- 
papvlke e'eukwv tåken vkhottet, 
. 84 Totkv en yekcen vslecet, eslafkv-evpko em fvsken 
mvpvttepet, yekce sekat aossen yekevke hakepet, horre 
ofv fekhvmkvke hakepet, momen tvleporvlke en suleta- 
wvlke etohkvlkan pefathnecat sasvies : 

35 Hoktvket em pvsatkvten hvtvm  hesahoken ev- 
payakvtes; vpvlwvn estemerrihocvtes, e ossicetvn eena- 
kuecekot, elkv aenkvwvpketv svmmomusat en heckv- 
kvren. 

36 Nakhayeko momet tephokan kvwvpakat sasvtes; 
momet ohvpakat eswvnakvn momet cuko-yekev piketvn 
enheckakvtes : 

37 Cvton es nvfhoken, esfokvn 'setewarhoyen, eskerho- 
yen, eslafkv-cvpkon es pvsvthoyvtes; yvpefikv hvrpe 
momet cowatv hvrpen vecet tefullvtes; enkusapket, este- 
merket, estemerrihocen. 

38 (Ekvnvt met ok vpokvre heretv orckates:) vnrvwvn, 
momen ekvnhvlhawan, ekvnhaukakan momet ekvnv 
sufsokan etefullvtes. 

39 Momen heyv omvlkyt vkvsvmkv eteropotten ohker- 





HEPLUVLKE, 12. 25 


kueckv heran epoyaket omis, etemfvecetvt enheekvke- 
kates ; 

40 Hesaketvmeset nake svmmomusan pum etetakuecvtet 
omen, vpvkékon omat temvpoke hakvkekaren. 


SETENTVCKE 12. 


Moyse pumeu akerrvike aholoce rakke momvtekat pum. 
vfulotet omekv, nake honnat vtekat, momet naorketv 
tewolen pum vfulotat vwikvkeres, 

2 Momet, Cesvs, pum vkvsvmkv hayv momet espoyv, 
mv, afvcketv ehomv ocvte vrahkvn, em vlesketvn mosko- 
mekot, etohweklepkv em estemerketvu kvwápvtet, IIesa- 
ketvmese em ohliketv vkvperv likan vhecet, etemvrkv pu 
homv ocan momis komèt pefatkvkeres. 

3 Momet omekv opunvkv vnrvpkv mv oméu holwvye- 
evlket vnrvpen opunvyecakan kvwapvten olivkerricvkes, ce 
hotoset, cem vkerrickv take ofvn jekceko ce hakvkekaret. 

4 Naorketv vurvpen veevllatskat hvte catv polvike oren 
pad cos 

5 Momet cem vcahne, Henk omeee eem punayat, 
oy ppucè, Pucase ce'stemerricat nake cotke omehcetskvs, 
momet nàorketv ohfvccvn cem vschof, ce hotohsats; 

6 Mv Pucaset vnokecat estemerricet, eppucen evpayat 
vtekat rukafet omekv, makan.ce hosvket os. | 

7 Ce'stemerrihocan kvwapatskeu omat, Hesaketvmeset 
eppuce taken ec omecvket os; hiyomet omekv, eppuce 
éstoniet like te, mv erket estemerricekat 7 

8 Momis omvlkvt 'sestemerrihocan cen heckvkekon 
omat, eppuce take erke evpayat tokot, evpaboyekat 
omatskes. 

9 Momen ohvtvlakat pu'navpeswv erkvlke pu 'stemerrv- 
kuecakan oceyvtet os, momet vrakkueceyvtes; pum puyv- 
fekev E'rke mahvkvu em vpohicet, hesahokékar haks? 

10 Hivyomet omekv, mehenwvn emetaket nettv vnvco- 
mekon, eme komat mahusnt vevkvyen pu 'stemerrvkueca- 
kvtes, momis heyvt pun lopickv vrahkv, en hvsvtketv en 
lieckvlket omeyvren momecet os. 

11 Momen estemerrickv estomis, hvte heckof, est" afvce- 
cice tåye onkot, momis honne ont os; momis renyupvn 


fvecetv em ette herken mv 'sestemerrvkuchocan en hec- 


kuccaket os. | 

14 Monkv enke vivrtakan, momet torkowv. yekevkekan 
kvwvpvkes ; 

13 Momet vyetv lvpotivken vele taken èn hahievkes; 
mv ele nokkan fiyecihocekaren : momis em wicehocvre 
mit omekvs. 

14 Este omvlkv etenherketvn hopoyvkes, momèt hvsvt- 
beten, mvn ocekat estimvt Pucasen hehcekot o£ ; 

15 Vhericet hecet omvkes, estimvt Hesaketvmese en 
heromkv en heckeko witvren; hometv en yvlonkvt 
hontet ce naoricen, mv eteropotten sulket svholwvkekaren 
vketecet ; 

16. Momet hoktarvt monkat mekusvpkv ehvperkuecv 
Esa omét sekaren vketecvks; met homv heckvte vrabkv 
cnaken wivyvtet ok, hompetv hvmkuse vrahkvn. 

17 Mv renyupvn ohinerkv enake taranvten eenakuecetvn 
komof, vhepvkhoyvten kerratskekv; vhericet, eturopuswvt 
prlatken, hopoyet o estomis, vkerrickv. etickv oce tayan 
eshecekatet ok. 


18 Hiyomet omekv, mv ekvnhvlwe celahoye taye, totkv 


es fenkan a oh awatskekos, monkat lysten, monkat yo- 
mucken, monkat hvnvcofelvn, 

19 Monkat pofketv en haken, monkat opunvkv en 
haken; mv haken pohakvtet mv opunvkvn ohvtvlaken 
sem punayvkhoyekaren vpohakvten ; 

20 (Momen punvttv tis mv ekvnhvlwen veelaken omat, 

evton es nvfhoken, monkat nak frsken ropotten es seke- 
hoyvres, makan kvwvpvkeko -tayvtet ok ; 

31 Momen en heckvt sehönceke mahet omen, Moset, 
Tayen cv penkalit, cv fekeket os, makvtes ;) 

22. Momis Sivn ekvnhvlwen, momet Hesaketvmese 
wona Kat em etvlofv, Celuslvme hvlwan, momet encelvlke 
en sulke vhonkvtésko taye etohkvlkan, 

23 Enhvteceskv heckakvte mv e hocefhokv hvlwe tvlofv 
ofv hoccakat en nvkvftetv, momèt em. mekusvpkv-cukon, 
momet Hesaketvmese este omvlkv en Fvececen, momet 
este fvecakat em puyvfekev temvpokvke hahakvten:;; 

24 Momet Cesvs etemfvccetv mucvse etenhayvn, momet. 
éatv ohfesketv, mv Epel tate e catv nak makvte nake 
senherake punayan a oh awatsket os. 

25 E vketecvkes, mv opunayan` vhepvkatskekaret ; 
hiyomet omekv, mv ekvnvn aret punayen vhepvkakat 
mvnvttvkepekaten. omat, pume mahvkvu, mv hvlwo vte 
punayan em e fulecèn omat; mvnvttehpekos ; 

26 Emeemopunvkv en haketmomof ekvnvn nekeyicvtes ; 
momis hiyomat, Hvtvm vhvmkv, ekvnv tvlkusekon, momis 
hvlwateu nekeyicaret os, maket etemfacevtet os. 

27 Momen heyv, Hvtvm vhvmkv, makat, mv nanvke 
hahihoevte omakat.mv nekeyihoce tayat vkuehuecvranan 
oket os, mv nanvke nekeyihoceko tayat oce munky taren. 

28 Monkv ohmekketv nekeyihoceko tayat pun heckekv, 
vrakkueckv momet em penkvlkv efvn, heromkv mv ete- 
ropotten Hesaketvmesen afvcecicet; em. vtotkeye tayat 
ocvkeres : 

29 Pun Hesaketvmeset totkv nak sumnecicvt omekv. 


SETENTVCKE 13. 


VNokECKY tecakkakvte ete'm ocatet oce munkvt ome- 
kvs. 

2 Este kerkvkekat evpvyetvn ce hobsvkates; mvn mo- 
mecat, kerrekot encelvlke evpayat sasvtet omekv. 

3 Mv svlvfkuehocan, mv vpaket ce svlvfkuchoce, omén 
væerricet, mv estemerrvkuehocan centakeu ena ofv ful 
latsket omat vkerricvkes. 

4 Etepvyetv momet topv svholwvkekat este omvikvt 
vrakkuecakvr tayet ós; momis hoktarvlke momen ete- 
payakvte hoktarvlke Hesaketvmeset ohfvcececvres. 

5 Cem fulletv taket cvto-kunawv vnokeckv sekot omekvs ; 
momen nanvke ocatskat es ce mahlvpvtkvket ^ omekvs ; 
astofis ce'nkvpaket, monkat ce wihkvkos, emet makvtet 
ok. 

6 Momèt on, Pueaset vm vnicvt on, estet nake cv 
momecan en cv penkvlekares, fekhvmket makeye te- 
e es, 

7 Cem fvyatvlke, mv Hesaketvmese em opunvkv cem 
punayvkvten vkerricvkes; momet em vkvsvmkv taken 
Sy ee em fulletv em eyuksvn vkerricet. 

8 Cesvs Klist:pvksvuke, muev-nettv momet meyuksv- 
Kl mvralke sekot omoes. 

9 Mvhakv mvrahrvkv momet estomahakat es cc fuliyv- 
kates, hompetv mv vevkvye fullat en lopievkekate tokon, 
efeke heromkvn es yekcihocat heret omekv. 

10 Alte mv oh ocan mv escukohakv veake vfvstakat 
hompvkvre mv em etektvnkekan oceyes. 

11 Mv nak wenahokat e catv plest enhomahtvt naor- 
ketv vrahkv escukohakv vcakan esceyvtet, ena taken cste* 
livpo en Ivpvtken nekrihocet omekv. 

19 Monkv Cesvs tis, e catv mahusat este veacvken es 
hayvret, tvlofv em vtohopke ”mvhauke topvrvn estemer- 
kvtes. 

13 Monkv este-hvpo :en .lvpvtken, em vlesketvn kvwa- 
pet, emen oh vpeyvkéres. 

14 Heyvmvn tvlofv like munkan océkot, momis ocvra- 
nan hopoyèkv. - | 

15 Monkv eme eteropotten, Hesaketvmese e hocofkvn 
vkvsamet, vkvsvmkv nak emetvn estofis emvkercs, mvt 
pu cukhvrpe em ettet omékv. 

16 Momis est'en lopickv, momen esten kvpickvn ce 
hohsvkates; nak emkv mv omakan Ilesaketvmeset cs 
afackuset omekv. 

17 Cem fvyatvlken em vpohicet, elecvn svpvklvkes, este 
e ohkerkueevkvrane omét cem puyvfekev take ohfvcovn 
vketecaket ok, efeke os nokkicekot, momis afvcket momecv- 
kvret; cen lopicvkekaret ok, feknokket momecaken omat. 

18 Pum emekusvpvkes; nak omvikv ohfveev frccusèn ful- 
letvn komèt, eohvkerrickv-hercn oceyat cnhonreyet omekv. 

19 Momen heyvn moniecatskvren ohvtvlaken cen ku 
sapvkvyet os, senlvpkusen hvtvm cem vlvkvkarot. 

20 Momen herkv en Hesaketvmeset, mv pu. Pucase 
Cesys, Yvpofikv Vhecicv rakkan, pvsatkvte aenkvpvken 
a kvwapvtet, | 

21 Etemfvccetv meyuksv-seko e catv eteropotten cme 
komat momecatskvren Cesvs Klist eteropotten mv ehomv 
afycccicusan ec ofv taken vtotket, vtotketv herakat vte- 
kat ofv temvpokvken ce hayvkate! vrakketv estofis 
meyuksv-sekon mvn em ocekvs. Emén. 

22 Momen tecakkvte toyatskat, vcahnetv opunvkvn em 
etektvnecatskvren cen kusapvkis, opunvkv nvcomusen 
een hoccicvkikv. . 

23 Tecakkeyvte Temoret enrecopkvten kerrvkes; lvpken 
vlaken omat, mvn vpakit ce hecvkares. 

24 Cem fvyatvlke, momet mekusapvlke omvikvn vsekv- 
kes. Etvle vpokatet cce ”sekakes. 

25 Heromkvt omvlkatskan ece 'pakvkekvs. Emén. 


Heyv cokv Pal Etvlen liket Hepluvlken en hoccicvtes. 

COKV CEMS 


MEKUSAPVLKE OMVLKVN OHTOTVTE. 


SETENTVCKE 1. 


Cems, Hesaketvmese em vtotkv, momet Pucase Cesvs 
Klist em viotkv, etvlwv pale hokkolohkake vwahakat 
vseket os. 

2 Tecvkkvyvte toyatskat, nake ce naorkepuece taye 
eskerretv mvrahrvkvn tvkpvlatkatskof, afvcketv omvlkvt's 
komvkvtevs ; 


3 Cem vkvsvmkv eskerrat momis-kometvn hayet omat 
kerret. 

4 Momis momis kometvt vtotketv esfvcken ocekvs, ceme 
temvpoke, herake, naket cen seko ce hakvkvren. 

5 Estomatskis hoporrenkvn enkusapken omat, Hesake- 
ivmese, mv encakekot, momet, Cem mvttes, kicekot, este 
` omvlkvn emakat, em 'pohekvs, momen emvres. 

6 Momis em vkerrickv melohlekot, vkvsvmkv oben vpo- 
hekvs, mv em vkerrickv melohlat uehvtkv melohlv, hotvle 
vtohken melohlicat omet omes. | 

7 Monkv mv estet, Hesaketvmeset nake-a'men vn hec- - 
kvres, kohmats. 

8 Este-hunvnwv em vkerrickv hokkolat em vretv omvikv 
ofv heren huerekot os. 

9 Etecakkat kvncapat hvlwehocat es afvckekvs. 

10 Momis este nake-ocat kvnevpe hakat es afvekekvs, 
pvhe em pvkpvke omet sumkvret ok. 

11 Hvse en hiyye ocet akvwapkof, pvhen yuknicet 
omekv, momen em pvkpvket latkes, momen en heckv 

herusat sumket os. Matvpomen este nake-ocat em vyetv 
ofvn sumkvres | 

19 Este-hunvnwv en heres momis komat eskerhoyof; 
eskerhoyat hoyanof, hesaketv en kvpvtokvn en heckvret 
ok, mv Hesaketvmese vnokecakat ce'mokares kice etem- 
facevte. 

18 Este estomet, eskerhoyof, Hesaketvmeset es cv ker- 
ret os, mahkats. Hesaketvmese nak holwvke eskerreko 
tetayet omekv, momet este estomen naorkepueekv svrakkv 
eskerrekot os. 

14 Momis este estomis, em eyackvt mvkerret, akueyicof, 
eskerhoyet omes. 

15 Momof eyackvt, ofvn. viekhouiyet, holwvyeckvn hec- 
kuecet os, momen holwvyeckvt, mahof, elkvn heckuecet 
08. | 
16 Cem mvtiyvkats, tecvkkvyvte vm vnokeckvlke to- 
yatskat. | 

17 Estemkv herakat vtekat, momet estemkv temvpokat 
vtekat hvlwe vtet os, momet hvyayvke F'rke, mvrahkv 
hakvte sekat, momet folotketv em vpette sekaten ahv- 
tapket os. | 

18 Eme komat pu heckuecvtet os, mehenwv em opu- 
nvkv eteropotten, nak hocackvte vpvket ette enhvteceskv 
en hakeyvren. 

19 Monkv, tecvkkvyvte vm vnokeckvlke toyatskat, este 
estomis pvfnen vpohicet, yvlohusen opunayet, yulohusen 
cvpakket omekvs. 

20 Este-hunvnwv en cvpvkketv Hesaketvmese em fve- 
cetvn vtotkekot omekv. 

21 Monkv efeke svholwvke omvlkvn, momen holwv- 
yeckv en sulken vpvlvtvks, momet eyasketv ofvn opunvkv 
vhocke cem puyvfekev take hesahuece tetayan eenakue- 
evkes. 

22 Momis, e emvkerre, opunvkv vpohievike tvlkekot, 
opunvkv momecvlket omvkes. 

23 Estimvt opunvkv vpohicvt omet, opunvkv momecv 
tokon omat, este-hunvnwv estvkheckvn Aecet e turofv 
emmunkvn hecat omet omekv. 

24 E hebcet, em vyetvn ayet os, momet moman vpaken 
este estomet omat ehoset omekv. 

25 Momis estimvt pucasseko-hueretv ém vhakv temvpo- 
kan Aeren hecet, fekhonnen omat, mvt vpohiev ehosv 
tokot, momis vtotketv momecvt omet, mvt em momeckv 
ofv en hervres. 

26 Estimvt ece "pakvkat, emekusapv e omecet omis, e 
tulaswvn cuksakkuecekot, e feken emvkerren omat, mv 
este em mekusvpkv ehvperkvt omes. 

27 Erke momet Hesaketvmese ehomvn emekusvpkv 
hvsatkuse, momet svholwvkekat heyv tes, Erkemelvlke 
oyevlke esyoman em estemerkv ofvn er hecet, momet 
ekvnv en kolwoken esvholwvkekot e vevyecatet. 


SETENTVCKE 2, 


. 'TECVKKVYVTE toyatskat, pu Pucase Cesvs Klist vrakkat 
em vkvsvmkv este etemetuecet oheatskvs. 

2 Hiyomet omekv, este-hunvnwv, éstenke-wesakvtehkv 
evtokunaplanen ocet, acevke herateu vecet, cen nvkvftetv 
take ofvn vlaken, hvtvm este-hunvnwv estemerkusat, 
acevke svholwvken vccet vlaken omat; 

3 Momen accvke here vecan vrakkuecet, Yvmvn heran 
likvs, kicatsken, momet este estemerkusan, Vsvn huervs, 
monkat, Cvlle vm ohhuerickv elecvn likva, kicatsken 
omat; 

4 Este etemetuecet etefullatskeko haks? momet fvece- 
cvlke vkerrickv hervkeko ocet ce hakvkeko haks? 

5 Pohvkes, tecvkkvyvte vm vnokeckvlke toyatskat, este 

estemerkakuse ekvnvn fullat vkvsvmkv ofyn nake-ocvken 
hayet, momet etviwv Hesaketvmese vnokecakan, Ce'mv- 
kares, kice temfacevte epucasvlké hakvkvren Hesaketv- 
meset enhopoyvtet omeko bake? 

6 Momis este estemerkakan enhomecatskvtet os. Este 
nake-ocvlke ce'stemerrvkuecet, ohfvececkv ohliketv ehomv 
ce svpvklecvket omeko haks? 

7 Mv hocefkv veakat ec oh huehhokvten tvklecaket 
omeko haks? 

8 Momis, Nakhoece vevkvyen, vhakv mekkvke ”mvhakv 
omat, Cem vwolievn e vnokecetskat etvpomen vnokecvs, 
makat, esfvcecatsken omat, beren momecatsket os, 

9 Momis este etemetuecatsken omat, naorketvn mome- 
catsket os, vhakv eteropotten naorkvlke toyatsken ec 
ohkerkueevket os. 

10 Estimvt o éstomis, vhakv omvlkvn vfastis, hvmken 
kacen omat, omvlkvn kvce omet hueret os. 

11 Hoktahretskvs, makat, matat, Elehcetskvs, makvtet 
omekv. Monkv hoktaretskeko estomis, elecetsken omat, 
vhakv-kacvt hueretsket os. 

12 Pucasseko-hueretv em vhakv eteropotten ohfvccvrane 
omén opunayet, momecvs. 

13 Merkvn heckuecekatet merkv en heckekon ohfvece- 
hocen ; momen merkvt ohfvececkv vnrvpen afvcket omekv. 

14 Tecvkkvyvte toyatskat, estimvt vtotketvn ocekot, 
Vkvsvmkvn ocis, maken omat, naken en lopicet ome 
haks? Vkvsvmkvt hesayece taye haka) 

15 Tecakkakvte hunvnwv hvmket, monkat tecakkakvte 
hokte hvmket, enatvlkvranuset, momet nettv vrahkv 
hompetv enkusapket on omat, 

16 Momen hvmkvtekatskat kicaket, Herkv ofvn vpe- 
yvks, ce lekuthvket, momet ep fvckvkekvs; momis nake 
ena en lopievke tayat emakatskekot, naken lopice haks? 

17 Matvpomen vkvsvmkv vtotketvn ocekon omat, en- 
tvlkuset omet, elet os. 

18 Momes, Cemet vkvsvmkvn ocetsken, vnet vtotketvn 
ocis, cem vkvsvmkvn cv hecicvs, cem vtotketv sekon, 
vneu vm vkvsvmkvn ce hecicares, vm vtotketv etero- 
potten, este-hunvnwvt make wites. 

19 Hesaketvmese hvmkuset likes, komet, vkvsametsket 
os, heren mometetskes, mv vkvsametskat; puyvfekev 
holwvhokat tis vkvsamet, fekekaket omes. 

20 Momis, Aeha, este ehvperkv toyetskat, vkvsvmkv 
vtotketv sekat elet os, kerretvn kometsket o haks? 

21 Eplehame pu'rke e'ppuce Iseke alten oh wvkecet, 
kann emvranof, vtotketv eteropotten este-facev 
en hueretvn huéret oniekvt haks ? 

22 Hecetsket os, vkvsvmkv viotketv vpvke vtotkvte, 
momet vtotketv eteropotten vkvsvmkv temvpoke hakvtes. 

23 Momen Nakhocce esfackvtes, hvmmakat; Eplehamet 
Hesaketvmesen vkvsamvtes, momen Hesaketvmeset em 
vkvsvmkvn fvecetvn omeevtes, momen Hesaketvmese en 
hessen kihoevtes. 

24 Monkv hecatskes, estet, vkvsvmkv eteropotte tvlke- 
kon, vtotketv eteropotten este-facev en hueretvn hueret 
08, 

25 Matvpomen Lehap, hoktarv tate, opunvkv-esfullvlken 
evpahyet, etin vtotakof, vtotketv eteropotten este-faccv 
en hueretvn hueret omekat haks ? 

26 Monkv ena puyvfekev vpvkekat elat etvpomen vkv- 
svmkv vtotketv vpvkekat elet os. 


SETENTVCKE 3. 
ETECVKKVYVTE toyatskat, mvhayvlke sulket ohmatskvs, 
svhere mahen ec obfvccehocvranvkat kerret. 
2 Omvlkeyat nanvke sulke ofvn naorkeyet omekv ; esti- 

mvt opunvkv ofvn naorkekon omat, matat este-hunvnwv 
temvpoket omet, ena omvlkvn cuksakkuece tayet os. 

3 Heevkes, corakko e cukwv cuksakkvn cuksakkueceyet 
os pum vkvsvmvkvren, momet ena omvlkvn folotecice- 
yet os. ji 

4 Hecvkes, perro-cuko mm rvkrvketvt ont omis, 
momet hotvle yekcakat es vtohkis, estvmin em fvyatv 
komat semfvyatkv cotkusis es folotecihocet os. 

5 Matvpomen etulaswv enalvcce .cotkuset os, moret 
ekvsamet nake rvkrvken ”sopunayet os. Hecvks, nake 
rakke mahis totkv cotkusat vhetecet os. 

6 Momen etulaswv totkvt omet, ekvnv holwvyeckv es 
fecke tes; etulaswv pu'nalvcce vpvke hiyomet os, ena 
omvlkvn vhopanet, wenaketv en nekeyetvn vhetecet os, 
momet estemerkv-hutet vhetecet ps 

7 Nake ele-ostvkusat, fuswv tis, cetto tis, uebvtkv vk 
fullat tis, mvrahrvkv omvlkvn yvmvsvkuehocet, yvinvsv- 
kuehocvtet omekv. 

8 Momis etulaswvn estimvt yvmvseceko tayes, nak hol. 
wvke fvyvthoyeko tavet, fenenv es fveke tes. 

9 Mvyn Erke Hesaketvmesen es vkvsamet, momet men 
este Hesaketvmese vhake hocackvten es tvhikeyet os. 

10 Vkvsvmkv tvhiketv tis ecukwv matan esossaket os. 
Tecvkkvyvte toyatskat, heyv nanvke momvranekot os. 

11 Uekiwv mata a fihnat uewv heren uewv home tepaken 
a fihnece te? 

12 Tecvkkvyvte toyatskat, ke-rakko olefv emette ettuece 
taye haks? momen pvrkofvkv ke-rakkon ettuece taye 
haks? monkv uekiwv ueokevnevmpv, uewv herat tepaken 
a fihneceko tayes. 

13 Estimvt ece 'pakvkat hoporrenet, nakkerret ome 
haks? vretv herat aossen hoporrenkv en yvmasketv ofyn 
em vtotketvn heckvkuecekvs. ! 

14 Momis vleskvpkv home etepoyetv tepakat ce feke 
oben ocatsken omat, e ekvsahmatskvs, momet mehenwv 
vnrvpet lvkisatskvs. 

15 Heyv hoporrenkv hvlwe ahvtapkekot omes, momis 
ekvnv enaket's, enavpeswv enaket's, puyvfekev holwvke 
omet os. 

16 Estvmvn vleskvpkv tepoyetv tepakat ocat, mvn te- 
hvnkv momet vtotketv holwakat vtekat ocet omekv. 

17 Momis hoporrenkv hvlwe ahvtapkat, enhvteceskvn 
hvsvtket, momet tenherkepuecet, yvmaskuset, vkvsamu- 
set, emette herakat merkv tis es fvcket, este etemetuece-` 
kot, heren e omecekot omes. 

18 Momen herkv harakat fvecetv emette herkv ofvn 
fokayaket os. 


SETENTVCKE 4. 


Horre etepokv tepakat ece 'pvkvkat estvmin a awe 
haks? Yva a aweko haks? Cem eyackv take ce'nalvece 
ofv tepoyakan a aweko haks? 

2 Ce yacvket, ocatskekot os.  Elecatsket os, momet 
ocetv ce yacvket, cen heckvkeko tayet os; tenrapet ete- 
poyatsket os, momis ocatskekot os, vpohatskekokv. 

3 Vpohatskes, momis cen heckvkekot os, cem afvcketv 
taken oh sumecicvranet, mvtten vpohatskekv. 

4 Hunvntake hoktarvlke, hoktvke hoktarvlke esyomats- 
kat, yvmv ekvnv en hesse vretv Hesaketvmese vnrvpkvt 
omat kerratskeko haks? Monkv estimvt ekvnv en hesse 
haketvn komen omat, Hesaketvmese vnrapvt os. 

5 Puyvfekev epu 'pike likat vleskvpkv oren eyacet os, 
Nakhocce makat ehvperkvn maket os, komatske haks? 

6 Momis herkv ohvtvlvken emet os. Monkv Hesake- 
tvmeset ekvsamat vnrvpet omet, efeke ofv kvncapusat 
herkvn emet os, maket os. 

7 Monkv Hesaketvmese elecvn svpvklvkes. Puyvfekev 
holwakat vnrvpvkes, momen cen letkvres. 

8 Hesaketvmesen vnakuecvkes, momen ece ”nakuecv- 
kvres; naorkvlke toyatskat, cenke taken. hvsvthicvks, 
momen vkerrickv hokkolicatskat, ce feke taken hvsvthv- 
ken hahicvks, 

9 Ce feket cen nokhokusekvs, momet wahoket, hvkih- 
hokvkes; cém vpelkv taket waketv hakekvs; afvcketvt 
feknokketv hakekvs. 

10 Hesaketvmese ehomvn e kvnevpuecvkes, momen oe 
hvlwecvkvres, 

11 Tecakkvte toyatskat, holwvken etopunvyehcats- 
Kya, Estimvt, tecakkvten holwvken opunvyecet, tecak- 
kvten ohfvececat, vhakvn holwvken opunvyecet. vhakvri 
ohfvececet os; momis vhakvn ohfvececetsken omat, 
vhakv vfastv:momecv tokot, vhakv ohfveecevt omets- 
kes, 

12 Vhakv estemv hvmket, hesayece tayet, momet sume- 
cice tayet liket os; este etv ohfvececetskat, estimv to- 
yetske haks? 

13 Tokvs hiyomat, Mucv-nettv monkat vpvksen mv 
tvlofvn vpeyet, ohrolope hvmken fekhonnet, wiyyet, 
neset, "se. ohvtvlvyeyvres, makatskat ; 

14 "eise? nake estomvranat CES Cen 
hesaketv nake te? Hopere, estomusen heciket, sumkat 
tes. 

15 Momat, Hesaketvmeset komen omat, hesahokeyet, 
heyvn momecet, monkat men momeceyvres, makvranats- 
ket os. 

16 Momis hiyomat cem ekvsvmkvtake ofyn ece ”fackv- 
ket os; afveketv mv omat omvikvt holwvket os. 

17 Monkv mv herat momecétvn kerret, momecekat, 
holwvyeckv em ocet os. 

SETENTVCKE 5. 

Toxvs hiyomat, nake-ocvlke toyatskat, estemerkv ec oh 
yicvranvkan es hvkibhoket, wahokvks. 

2 Nake ocatskat lekwvke hahken, cem acevkeu sukehtvt 
loket os. 

3 Cen evto-kunaplane take, momet cen evto-kunaphvtke 
vhopvnkvket os, momen mv vhopvnkakat ohkerkueckv 
ece'nrvpvke tares, momet totkv omet ce'navpeswvn pv- 
pvres. Nettv espokakat nakockv en sulecatskvtet os. 

4 Hecvkes, vtotkvlke cem ecvpofv taken wucutakvte en 
feketv em fekhonnicatskvtet ahuehken, wucutakvte en 
huehketvt Sapeot en Hesaketvmese e hvckon 'sen ceyv- 
tet os. 

5 Afveketv ofvn ekvnvn fullet, yvmahkuecvlke toyats- 
kvtes; vpespvsatkv nettv omen ce feke taken hompicats- 
kvtes. 

6 Este-facevn ohfvccecet, elecatskvtes, ece'nrvpekot 
oman. 

7 Hesaketvmese em vlvketv oren momis komvks, tecak- 
kvyvte toyatskat. Hecvkes, cvpofv vheciev'ekvnv em- 
etten emehaket, hofunen momis komet emehaken, oske 
beten hvtapket momet yupv hvtapkat en hecket os. 

8 Cemeu momis komet, ce feketaken yekevkuecvks, 
Hesaketvmese em vlvketv vwolicet omekv. 

9 Tecakkvte toyatskat, etem encahkatskvs, ec ohfvece- 
karen; hecvkes, fvececvt vhauke ehomvn hueret osi 

10 Tecvkkvyvte toyatskat, owalvlke, Hesaketvmese e 
hocefkv ofv opunahoyvte, momis komet, momet vkvsamu- 
sen estemerrihocvte ocat, vhayetvn ocvkes. 

11 Hecvkes, momis komet estemerkvn kvwvpakat afvc- 
kakes, komeyet os. Cop momis kome ayvten pohatskvtet 
os, momet Hesaketvmese nakkomat hecatskvtet os; este 
em merruset, merkv es fvcket oinat. 

12 Momis tecvkkvyvte toyatskat, nanvke omvikv en 
hoyanat, Hesaketvmese e hocefkv ehvperkvn punahyats- 
kvs, hvlwe es hocefekot, ekvnvu es hocefekot, nake etv 
estomis es hocefekot; .momis henka maketskat henla 
tares, momen monkos maketskat monkos tares, ohfvc- 
ceckv ce'k pvlvtkvkekaren. 

13 Ece'pakvkat hvmket estemerket on omat, mekusvpe- | 
kvs. Estimvt afvcket on omat, esvkvsvmkvn yvhikekvs. 

14 Ece 'pakvkat hvmket enokket on ómat, mékusvpkv- 
cuko vfastvlke en huehkahken, Hesaketvmese en hocef kv 
ofvn olefv nehan es em vfeyaket, oh mekusapvkekvs. 

15 Momen vkvsvmkv: mekusvpkvt enokkat hesayecen, 
Hesaketvmeset a huerievres, momen naorketvn vfastvten 
omat, enkvpvkvkvres. 

16 Etem mvttecatskvten etem e obkerkuecet, etem emé- 
kusvpatskvres, cem wikvkvren. Este-facev em emeku- 
svpkv yekcetv ocat sulken momecet os. 

17 Elivs este-hunvnwv pum munkv etvpomet omvtes ; 
momet osikats komet, heren mekusapvtes; momen S 
lope tutcenen hvse epaken ekvnv oh oskolekates, 

18 Momen hvtvm emekusahpen, hvlwet osken ehmen, 
ekvnvt emetten hayvtes. 

19 Tecakkvte toyatskat, hvmkvtekatskis mehenwvn 
enkvpaket, em matten omat, momen" hvmket -afulecicen 
omat, 

20 Heyvn kerrekvs, estimvt em vretv em mvttat naorkvn 
afulecicen omat, elkv enkvpvken est em puyvfekevn 
hesayeheet, paorkety sulken ehvres. 


COKV MEKUSAPVLKE VTEKAT 


PETV OHTOTVTE ENHVTECESKV. 


SETENTVCKE 1. 


PaxTvs, Kelesev, Kapvtosev, Esev, Pirenev esyoman 
tvleporvlke hvmecicakat, 

2 Erke Hesaketvmese en homv-kerretv vevkvye, Puyv- 
fekevt vcacvke hayat eteropotte, mapohickv momen 
Cesvs Klist e catv ohfesketvn enhopokvten Petv, Cesvs 
Klist em vpastel ohtotakes: Heromkvt cem ocen, momen 
herkvt cem ohvtvlakvkekvs. 

3 Pucase Cesvs Klist E'rke, momet en Hesaketvmesen 
vrakkuchocekvs; mvt em merkv sulkat vevkvye Cesvs 
Klist pvsatkvte enkvpvke akvwapvte etehoyvnen, hvtvm 
enhonrkv hesakat oren pu heckuecvtet, 

4 Nake hopvnkeko taye, svholwvkeko, momet sumkv- 
raneko hvlwe-tvlofv ofv epucashoyvranat, 

5 Centake vkvsvmkv eteropotte vhesaketv oren Hesake- 
tvmese en yekcet ece ”cayecvken, oketv espoke omof 
heckuehocvranatet, cen herievkhoyvkvtet os. 

6 Mvn es ece "fackusvket os, hiyomat vhofune mahekon, 
nake es ce kerhoyat sulke mahe eteropotten ce feknok- 
hoket o estomis, mvt momvranat tvlket on omat; 

7 Momet cem vkvsvmkv take eskerhoyat evtokunaplane 
sumke taye eskerhoyat sem vcake estvmahet omet, totkvn 
eskerhoye estomis, Cesvs Klist e heckuecof, vkvsvmkv, 
vrakketv, rakketv esyomat oren eshechoyvren: 


8. Mv hecatskvte seko  estomis, vnokecet, -hiyomat 
[Muskokee I. Peter.] 

hecatskeko estomis, mv ofvn vkvsamet, afvcketv onayésko 
tetaye, momet hvyayvke es fvcken es ece ”fackvket 
08: 

9 Nake cem vkvsvmkv take vhecat, cem puyvfekev take 
vhesaketvn cen heckvket. l 

10 Owalvlke heromkv ec oh vivkvranat ohfvcev owa- 
lakvtet, Klist em Puyvfekev emetake ofv likat, Klist em 
estemerketv, momen vrakketv yupvn ocvranan ohker- 
kuecof, nake momet oketv estomen okvten hopoyet, 

11 Mv vhesaketv ohfvecvn vpohet, hericet ohelentakvtet 
08. 

19 Heyvn mvn en kerkuehocvtet os, mv nanvken hiyo- 
mat Puyvfekev Veakat hvlwen atothoyvte etehoyvnen 
opunvkv-herv es cem erkenvkakat cen kerkuecaken; eme 
vrahkv tokon, pume epu ”rahkvn vfvstakvtes; mv nanvke 
encelvlket kerretvn em vlostaket os. 

13 Monkv cem vkerriekv take em etetackvn wvnawicet, 
ce mahlvpvtket ómet; heromkv Cesvs Klist e heckuecof 
es cem vlvkvranan en nene hecet, meyuksievkvtevs; 

14 Hopuetake :apohievke omst, nak kerratskekvhke 
omof eyackv ocatskvte vevkvyen'é hayekot; 

15 Momis, mv ce'nhuehkvkvtet hvsvtkat etvpomen 
centaket fulletv estomis omvlkv ofyn hvsvthvket omvkes : 

16 Vne cv hvsvtket: omekv,, ce -hvsythvket omekvs, 
maket hoccet omekv. 

17 Momen, Erke, mv este etemetuecekot, este em 
viotketv vevkvye viken ohfvececat oh huehkatsken omat, 
yvmwn fekhonnatskat em oketvn peükvlkv oben yvmah- 
kuecvkes : 

18 Nake hopvnkake taye, cvtokunaphvtke, monkat 
cvtokunaplane omakat, tokon, 

19 Momis Klist, yvpefikuce nake holwvke, monkat 
svholwvke odceko, e catv vcakat eteropotten cem fulletv 

take ehvperke, ce'rkvlke tate cen heckvkvte aenkvpvken 
pvlken ce neshoyvkvtet omat kerratskekv ; 

20 Mehenwvn ekvnv vliceckv seko emunkof mvt homv 
melhoyvtet os ; 

21 Momis heyv oketv espokakat ofvn ceme ece ”rahkv 
taken, mv eme eteropotten Hesaketvmese pvsatkvte 
enkvpvken akvwahpet, vrakketvn emvten oh vkvsamats- 
kat; cem vkvsvmkv momet cem enhonrkv taket Hesa- 
ketvmese ofv ocvren e heckuecvtet os. 

22 Vhericet efeke hvsvtkat aossen yekcen ete "nokeevkes, 
Puyvfekev eteropotten; mehenwetv em apohickv ofvn 
tecakkakvte mehenwusen vnokeeatskat oren cem vkerrickv 
taken hvsvthicatskekv : 

23 Nerkv hopvnke tayat tokon, nerkv hopvnkeko tayat 
etehoyvnen svnvcomv heckatsken, Hesaketvmese em 
>punvkv hesake estofis oce munkat etehoyvnen. 

24 Enavpeswv vtekat pvhe omén, momen esté en 
rakketv omvlkv pvhe em pvkpvke omét omekv.  Pvhet 
yuknen, em pvkpvket lvtkepet os; 

25 Momis Hesaketvmese em  opunvkvt estofis oce 
munkvt omes. Momen heyvt mv opunvkv tes, mv 
opunvkv herv ofrn cem erkenvkhoyat. 


SETENTVCKE 2. 


Monxv holwvyeckv omvlkv, mvkerretv omvlkv, here e 
omeckv, vleskvpkv momet est” opunvyeckv holwvhokat 
omvlkvn etvn ocet, 

2 Hopuetakuce hvte heckakat omèt, opunvkv epese 
mahhen komvkes, mvn es ce mahvkvren ; 

3 Pucase heromet omat lasatskvten omat. 

4 Emen, cvto hesakat, estet mehenwvn vhepvkaken, 
momis Hesaketvmeset enhopoyvte vcakan, à oh awet, 

5 Centakeu Hesaketvmese ehomv nanvke ematskat puyv- 


4 PETV I, 2. 


fekev enanvke, Cesvs Klist eteropotten Hesaketvmese 
afvcecice taye ematskvren, cvto hesahoke omèt, puyvfekev 
cuko hahoyat, plest em wiketv veake toyatskes. 

6 Hecvs, Sivn ofyn kvnowv cvto em ekv enhopoke, 
veaken licis; momen estit mvn oh vkvsamat vlsehohcekos, 
maket Cokat ofvn hoccet omekv. 

7 Monkv centake vkvsamatskat, cem vrakkvket os, 
momis apohievkekat, mv evto tohtarvike wikakvte, 
matvwvt kvnowv em ekv hakes, 

8 Momet cvto elentappueckvn, momet cvto esemmvtte- 
tvn em ocvket os, mv apohicvkeko opunvkvn oh elentap- 
pakan okis; mvn ohmelhoyvtet omen. 

9 Momis centaket este enhopoke, plest em wiketv 
mekkvlke omvkét, etvlwv vcake, este Pesaketvmese 
eenakuecvte toyatskes, mv yomucke asosset en hvyayvke 
estomahan esceyet ce'nhuehkvte en heretv cahmelikon 
kerkuecatskvren : 

10 Oketv hoyanvte ofvn, etvlwv tokatet, momis hiyomat 
Hesaketvmese em etvlwvt; merkvt cen SEH 
momis hiyomat merkvt cen heckvket os. 

11 Vnokeckusatskat, cem kusapvkis, tvleporvlke momet 
cuneckvlke omatskat, enavpeswv em eyackv take puyv- 
fekev vnrvpen tepoyakat enkvpvken e en hvlvtvkes; 

12 Centilvlke em etenrvwvn cem fulletv take heret 
omen; momat holwvyecvlke ec omecvket vnrvpen ec 
opunvyecaket omis, Zesaketvmese. en cukoperickv nettv 
orof, cem vtotketv herakan hecakat omecicen Hesaketv- 
mesen vrakkueevkvren. 

13 Pucase vrahkvn est em wiketv vtekat elecvn svpvk- 
lvkes; mekko omvikv en homahtvt ot omèt, 

14 Monkat evpayvlke mekkot, holwvyecvlke estemerrv- 
kueevkvren, monkat beren momecakat vrakkuecvkvren, 
vtotat omaken omat, em apohtevkes ; 

15 Heren momecatskat eteropotten este hoporrenekvlke 
nakkerrvkekau evyvyicatskvren Hesaketvmeset komat 
tok. 

16 Ce pucassvkekot omis, pucasseko hueretv holwvyec- 
kvn esohrvnkvn hayekot, momis Hesaketvmese em vtot- 
kvlke omèt svpvklvkes. 

17 Este omvlkvn vrakkuecvkes. Etecakkakvten vno- 
kecvkes. ` Hesaketvmesen em penkvlvkes.  Mekkon 
vrakkuecvkes. | 

18 Vtotkvlke, ce pucasvlke, hervke, yvmvskakat tvlkuse- 
kon, momis holwvyecakat tis em apohievkes, penkvlkv 
"somvlkvn. 

19 Eohvkerrickv Hesaketvmese ohfveev vrahkvn este- 
hunvnwvt, fveceko estemerrihocen, estemerkvn kvwapen 
omat, heyvt Hesaketvmesen afvcecicet omekv. 

20 Hiyomet omekv, vkvsvmkv estomet oce haks, cen 
naorketv take vrahkvn ce nvfhokvken, momis komet 
kvwvpatsken omat? .momis heren momecatskis, mv 
vrahkvn ce "stemerrihocvken, momis komet kvwvpatsken 
omat, heyvt Hesaketvmesen afvcecicet os. 

21 Heyvn ec ohhuehhokvtet omekv: Klist tis, es pum 
vhopakvn pum wiket, elehvpon oh yvkapet vevkfullats- 
kvren, pum estemerkvtet ok: 

23 Met naorketvn momece sekon, mvkerretv e ole 
ofvn eshechoyekates : 

23 Mvt tvklehocof pvlecekates, estemerkof, Ce 'stemerri- 
cares, makekot, momis mv. faecuse ohfvccecan em e 
wikvtes ; 

24 Eme mahusat eton oh vtarket e'na ofy pun naorketvn 
kvwapvtes, pumet naorketv ohfveevn pvsatket, fvecetv 
ohfvcevn hesahokeyvren ; momen eme rukafhoyvte etero- 
potten cem wicehocvtet os. 

25 Hiyomet omekv, yvpefikv etehoske fulle omatskvtes, 

momis hiyomat cem puyvfekevtake Vhecicv, momet 
Ohvfastvn ohfulecatskvtet os. 


SETENTVCKE 3. 


MATVPOMEN, ehitake toyatskat, ce ”hetaken em apohi- 
cvkes, momat opunvkv em apohicvkeko svset: on omat, 
opunvkvt omecicekon, ehitake em vretv eteropotten. 
epohoyvren : 

2 Cem vretv hvsatkuse penkvlkvt vpvken hocakof. 

8 Mv sem enehickv onvpv ocat, ekvesse hotvnkv, mon- 
kat evtokunaplane es fulletv, monkat vcevken vecakat 
ohmates; 

4 Momis efeke ofv este ehke, 'sem enehickv hopvnkeko 
taye, puyvfekev. yvinvske, momet mahlvpatkuset, mv 
Hesaketvmese ehomv vcake mahat omekvs. 

5 Hofonof hoktvke veaevke, mv Hesaketvmese enhonra- 
kat, e hetaken em apohicet, hiyomèn e nehicakvtet 
omekv. 

6 Matvpomen Selet, Eplehamen, pucasen kicet, em 
apohievtes; momen: centaket e'chustake toyatskes, heren 
momecet, penkvikv-estomen es ce penkvlvkekon omat. 

7 Matvpomen ehetake toyatskat, hokten, nake. vevnkv 
Fiat mahekat : omén, momen etepvket hesaketv en 
heromkvn- epucasvranatsket omön vrakkuecet, kerretv 
vevkvyen vpvkvkes; cem mekusvpky taken mvnvttekaren. 

S- Espokat, etem merret, vkerrickv. hvmkusen omyl- 
katskat etem ocvkes; est em: merruset, en yvmaskuset, 
etecakkake ete ”nokecvke omèn vnokecvkes : 

9 Holwakan holwvken vyoposkekot, momet tvkleckvn 
pvlken tvklecekot;: momis pvlhvmken merkv opunvkv 
min punvyvkes, Hesaketvmeset beren ec. ohhuehkvkvtet 
omekv, ohmerretv epucasatskvren. 

10 Hiyomet omekv, estit hesaketv vnokecetv, momet 

nettv herakan hecetvn komen omat, holwakat enkvpvken 
e tulaswvn, momet mvkerretvn punayvkekaren e cukhvr- 
pen en hvlvtvranet omekv: 

11 Holwakan enkvpaket, heran momecekvs; herkvn 
hopoyet, vevkvyekvs. 

12 Hiyomet omekv, este frecakan Pucase en renakvt oh 
ocen, e hvekot em mekusvpkv taken en haukaket os; 
momis holwvke momecakan Pucase e turofvt vnrvpet os. 

18 Momen nak heran vevkvpeyvlket omatsken omat, 
estit holwvken ce 'stomecvkvr haks ? 

14 Momis fvecetv vrahkvn ce ”stemerkvken omat, cen 
hervkes; momet em penkvlkvn em penkvlekot, momet 
fekhervkekot ohmatskvs. 

15 Momis Pucase Hesaketvmesen ce feke take ofvn 
vevyecet, estimvt o estomis, Naket omecicen mv enhonrkv 
ec ofv take oce haks? maket cem "pohvken omat, yvmvs- 
ketv penkvlkv tepakat vpvken em vyoposketvn estofis ce 
metetakvket omekvs : 

16 Eohvkerrickv heren ocet; momat holwvyecvlke 
omecet, holwvken ec opunvyecakis, cem fulletv take here 
Klist ofv ocan tvklecakat vlsvkvren. 

17 Holwvke momeckv vrahkv tokon, here momeckv 
vrahkv ce 'stemerrvkuehoevre mit heret omekv, Hesa- 
ketvmeset momön komen omat. 

18 Klist tis, enavpeswv ofv elehocen, momis Puyvfekevt ` 
wenahuecen, fvecat fvcevkeko vyoposket, Hesaketvmesen 
a ”sep oh vtvret, vhvmkvn naorketv vrabkvn estemerkvtet 
omekv : 

19 Momet mata Puyvfekcv eteropotten puyvfekevike 
euko-yekev vtehkan em erkenakvtes ; 

20 Myt hofonof apohievkekot omvtes, vhvmkv Hesa- 
ketvmese em momis kometv hofunat mehake Nov en 
nettv take ofvn perro-cuko rakkon hahoyof, mvn vtehket 

este nvcomuset, cenvpaken okis, uewv etehoyvnen he- 
sahoket omof. 

21 Mv vhaket, (enavpeswv svholwakat vkueyickv tokon, 
momis eohvkerrickv here Hesaketvmese ohfvcev em 
vyoposketvt,) paptiskvn okis, hiyomat pu hesahuecet os, 
Cesvs Klist aenkvwvpketv eteropotten ; 

22 Mvt hvlwe tvlofvn ecehyet, encelvlke momet ohfvn- 
ketv ocakat, momet yekcetv ocakat eme elecvn svpvkle- 
hocen, Hesaketvmese em vkvpervn liket os. 


SETENTVCKE 4. 


Monxv Klist epu "rahkvn enavpeswv ofvn pum estemer- 
kvtet omekv, centakeu mata  vkerrickvn setepokvn 
cvwvkes; estit enavpeswv ofv estemerkvten omat naor- 
ketvn wikvtet omekv ; | 

2 Momat oketv enavpeswv ofv em vhoskan este em 
eyackv take vovkvye ohvtvlakat vrekot, Hesaketvmese 
nake komat vevkvyen vrvren. 

3 Hiyomet omekv, pun hesaketv yvmahkueceyvte, mv 
omof, hoktarkv, enavpeswv em eyackv take, hackv, 
eshvyvtketv, tonkvlke pvrko-opuswv esketv, momet nakv- 
hake emekusvpkv holwvhokat ofvn fullèt, Centilvlke 
nak komakan vtotkeyvtet pum etetayes. 

4 Mv nak holwvhokat ohfveevn, vpvkaket mata yvmah. 
kueckv rakkan oh vpeyatskekat estomahes komaket os, 
bolwvken ec opunvyecet : 

5 Met wenahokat momet pvsatkvten ohfvccecetv mete- 
take huerat ehomvn e ohkerkuecvkvres. 

6 Hiyomet omekv, heyv vrabkvn opunvkv-hervn pvsat- 
kvten em erkenvkhoyvtes, este vevkvye enavpeswv ofvn 
ohfvecehocen, momis puyvfekev ofv Hesaketymese vev- 
kvye hesahokvren. 

7 Momis nanvke omvlkv em eyuksvt vwolices; monkv 
emahlvpatket omet, mekusvpkv oren vketeerkes. 

8 Momen nanvke omvlkv esemuntalat vnokeckv yekcen 
ete'm ocvkes; vnokeckvt naorketv sulken ohranet omekr. 

9 Eteneukoperickvt ecakv sekon cem etenrvwv taken 
ocekvs. 

10 Este vtekat nak emkv en heckvte vevkvyen matv- 
pomen matan ete'mvkes, Hesaketvmese en heromkv 
cahmelikv vfastvlke herakat omén. 

11 Estimvt o estomet punayen omat, Hesaketvmese em 
opunvkvn “sesi” em punaye ómet punayekos; estimvt 
nake vfastet on omat, yekcetv Hesaketvmese emvte aossat 
vevkvyen momecekvs ; momat Hesaketvmesen Cesvs Klist 
eteropotten nanvke omvikv ofvn vrakkuehoevren; mvn 
vrakketv yekcetv tepakat estofis meyuksv-sekon em 
ocekvs. Emén. 

19 Vm vnokeckatskat, mv totkv omèt es ce kerrvkat 
ohfycev nak estomahet ep oh latket os, komet, estomahet 
os, kohmatskvs ; 

18 Momis afvekvkes, Klist em estemerketv take eten- 
kvwapvlke toyatskekv; momat en hvyayvke heckof, 
centakeu afvcketv rakken es ece ”fvckvkvren. 

14 Cesvs Klist e hocefkv vrahkvn holwvken ec opu- 
nvyehoevken omat, cen hervkes; Hesaketvmese momet 
rakketv em Puyvfekevt ec oh fekhonnvket omekv; eme- 
taket on omat, Hesaketvmesen holwvken opunvyecakes, 
momis centaket vrakkuecatsket omes. 

15 Momis hvmkusatskis, estelecvt, monkat horkopvt, 
monkat holwvke momecvt, monkat este eti enanvke "sem 
e naorickv omén es ce ”stemerikats. 

16 Momis estimvt emekusapvt omat omecicen estemer- 
rihocen omat, vlisats; momis heyv vrahkvn Hesaketv- 


mesen vrakkuecekvs. 

17 Ohfvececkvt Hesaketvmese en cukon es vlicecvranat 
oketv vivket omekv ; momen pumen es epu "licecen omat, 
mv llesaketvmese em opunvkv-herv apohicvkekat em 
eyuksv nake tar haks? 

18 Momen en yekcusen este. facevt nsn omat, este 
naorkv momet mekusvpekat estvmvn huervr haks ? 

19 Monkv mv Hesaketvmese komat vevkvyen estemer 
kakat here momeckv ofvn em puyvfekev taken Hesaketv- 
mese, Hayvte heroman em wikvkekvs. 


SETENTVCKE 5. 


Mxkusverv cuko em fvyatvlke ece "pakvkan, vneu mv 
toyvyat, momet Klist em estemerketvü a en kerrvt, 
momet hvyayvke heckvranan etemesv toyvyat, emvcahnv- 
kvyet os; 

2 Hesaketvmese en yvpefikv ece "pake fullan hompv- 
kuecvkes, ec ohyekcihocekon, momis vkvsamuset; vles- 
ketv ofv nake seohvtvlvyetv vrahkv tokon, momis vker- 
rickv metetakuse aossen ohvfastet ; 

3 Momet vhecickv -Hesaketvmese cem wikvkvte e 
pucasvlke. omèt omekot, momis mv gopefikv fullat "sem 
vhopakvt omvkes. 

4 Momen yvpefikv Vheciev homahtvt e heckuecof, 
kvpotokv-vcake hvyayvke, sumkeko tayat cen heckvkvres. 

5 Matvpomen esmvhettakatskat, es cem vculakat elecvn 
svpvklvkes. Momes, omvlkatskat etem apohicet, efeke 
kvnevpkvn accvkes; Hesaketvmeset ekvsymakat vhepa- 
ket, efeke ofv kvnevpakusan herómkvn emaket omekv. 

6 Monkv Hesaketvmese e'nke yekcat elecvn e kvnev- 
pueevkes, oketv orof ce hvlweevkvren. ` 

7 Es cem enaorickv: omvlkvn; emen. oh wvkecet, emet 
ce moskomet .omekv, 

8 Emahlvpvtket, vketecet omvkes; ce'nrapv puyvfekev 

holwakat, este-papv hehke omèt, estimv loke tayat 
hopoyet aret omekv : 

9 Mun vnrvpvkes, vkvsvinkv ofv yekcen svpaklet, ce 
tecakkake ekvnv fullat.ofv mata estemerketv esfvcken 
ocvket omat kerret. 

10 Momen heromkv omvlkv en Hesaketvmeset, mv 
Cesvs Klist etehoyvnen en hvyayvke meyuksv-sekan ep 
oh huehkvtet, vkocoknusen ce'stemerikvkof, yekcen ce 
svpvklecet, ce yekevkuecet, vkueyihoceko tayeu, momet 
temvpoken ce hayvkate. 

11 Emen vrakketv momet yekcetv estofis meyuksvsekon 
em ocekvs. Emén. pe 

12 Selfenvs, ce tecakkvte heromat Ge omes komvyat, 
es cem ayvranen, cem vcahnet, momet heyv heromkv, mv 
ofv svpaklatskat, Hesaketvmese en heromkv mehenwat ` 
tes, maket akerrit kocoknusen hoccihcis. 

13 Mekusvpkv-cuko Papelvn likat, ece "pvkvke enhopo- 
kvtet ece "sekaket os, momen Makvs ev'ppuceu ece "seket 
08. 

14 Vnokeckv afvnketvn "sete 'sekvkes. Klist Cesvs ofv 
svpaklatskat omvikv herkvt cem ocvkekys. Emén. 


COKV SVHOKKOLAT MEKUSAPVLKE VTEKAT 


PETVT OHTOTVTE. 


SETENTVCKE 1. 


Simvn Perv, Cesvs Klist em vtotkv, momet em vpastel 
toyvyat, mv Hesaketvmese momet pu Hesayecv Cesvs. 
Klist em fvecetv eteropotten vkvsvmkv vcake oceyat epu 
'pvkake matan eenakuecakvten ohtotakis : 

2 Heromkvt cem ocvkekvs, momen herkv Hesaketvmese 
momet pu Pucase Cesvs kerretv ofrn cem ohvtvlakvkekvs, 
9 Hvyayvke momet vretv heran mv pu'nhuehkvte ker- 
retv eteropotten nanvke hesaketv momet Hesaketvmese 
em apohickv ohfveev ocakat omvlkvn Hesaketvmese en 
yekcetvt pu'mvte etvpomen: 

4 Mv nanvke eteropotten setemfvecetv rvkrvke momet 
vcacvke mahen pu'mhoyet omes; momat enavpeswv 
eyackv etehoyvne hopvnketv ekvnv ocan mvnvttehpet, 
Hesaketvmese em munkv etemesvlke toyatskvren. 

5 Momen heyv ohvpakat, vketeckv omvlkvn ocet, cem 
vkvsvmkv taken bereien ohvpayet, cen heretv taken 
nakkerretvn ; : 

6 Nakkerretvn eemfvyatkvn; eemfvyatkvn momis 
kometvn; momis kometvn Hesaketvmese "mapohickvn ; 

7 Momen Hesaketvmese 'mapohickvn etecakkvte vno- 
keckvn; etecakkvte vnokeckvn vnokeckvn ohvpvyvkes. 

8 Heyv nanvke ece 'tehket, esfvcken ece ”tehkvken 
omat, pu Pucase Cesvs Klist kerratskat ofv enhorrvke 


momet ettvkekot omatskekaren ce hayvket omekv. 
(Muskokee II. Peter.] 

5 Momis estimvt, heyv nanvken ocekot huerat, tur- 
heceko, hopvye heceko tayet, en naorketv vculvke en 
hvsvthihoevten ehoset omekv. 

10 Monke, tecakkvte toyatskat, ohvtvlaken vketecvkes, 
ce'nhuehhokat momet ce'nhopohoyvte yekcen hayats- 
kvret; heyv nanvken momecatsken omat, estofvn pvlat- 
. katskekaret ok: 

11 Momat pu Pucase momet pu Hesayecv Cesvs Klist 
.em etvlwv meyuksv-seko ocan esceyatskvre esfvcken 
ce'mhoyvret ok. 

12 Monkv heyv nanvke ece 'kerricepuecetv vm etetake 
emunkv tares, mvn Kerret, momet mehenwetv hiyomö 
ocat ofr yekcen svpaklatske estomis. 

13 Momen bere escukohakvn vpikvye vtekat ere "ker- 
rícepueevkit, ece ”honechuecvkvyat fvecvts, komvyet os; 

14 Hofunekon vm escukohakvn kayvranvyat kerrit, pu 
Pucase Cesvs Klist vn kerkuecvte etypomen. 

15 Momen vm elkv hoyanof, heyv nanvken estofis 
vkerricatskvren beren vtotkares. 

16 Hiyomei omekv, pu Pucase Cesvs Klist en yekcetv 
rakkétv tepakan cen kerkusevkeyot, nakonvkuce mvker- 
retvn es hahoyvten es vevkvpeyet omökates, momis en 
rakketv turwv es hece akerrvlket omeyvtes. 

17 Hvyayvke here mahat avtet opunvkv en hake 
hiyomén em punaye, Heyvt Cv'ppuce vm vnokecke mv 
ofv vfackusvyat tes, makat vlakof, Erke Hesaketvmeset 
vrakketv hvyayvke tepakan emviet ok. 

18 Momen heyv opunvkv en hake hvlwan ahvtapken 
poheyvtes, emen vpaket ekvnhviwe veakan oh vpokeyof, 

19 Momen hvivm mv senyekcen owaletv opunvkvn 
oceyet os; livyatken, hvyvtecv ce feke take ofv kvwapkeko 
emunken hvyayvke yomuckofv: hvyvyicat oman mvn 
vketecatskvre heret omes. 


e 

20 Enhvteceskvn heyvn kerret, owaletv eohoyvte hvni- 
kusis enhvmkusen enrvmkeko tayes. 

21 Hiyomet omekv, este komat etehoyvnen owaletv 
opunvkv estofvn vlvkekates, momis este vcacvke Hesa- 
ketvmese enaket Puyvfekev Vcakat nekehuecat etero- 
potten opunayakvtes. 


SETENTVCKE 2. 


Momrs owalv laksvlket fullvtes, esté em  etenrvwvn; 
mvhayv laksvlke cem etenrvwv taken fullvranat etvpo- 
men; mv mvhayvlket Pucase emetake nesvten helakse- 
cet, sumketv pvfnen e oh vivkuecet; etekvpvketv «esten 
sumecicvke tayan ehktsen asceyvkvres. 

2 Momen em fulletv take holwvhokan sulket vevkvpeyv- 
kvres; momen mvt omecicen mehenwetv vyetvn tvkle- 
hocvres. 

3 Momen nak est” em vleskvpkv ofv opunvkv mvkerretv 
eteropotten nak neskvn es ce hayvkvres; mr em ohfvc- 
ceckv hofonvte vteke atvtet fekhonnekon, en sumketvt 
nocekot os. 

4 Hiyomet omekv, Hesaketvmeset encelvlke nao 
hesahuecekot, momis totkv rakkon tvkpvlatet, yomucke 
en svlvfke ofvn ohfvececkv oren vpohoyvren wikvten 
omat; 

5 MOS ekvnv voulan veayecekot, momis Nov este 
escenvpakat, fvecetv em erkenvkvn hesayecet, fvcevkeko 
ekvnv oh fullan uelaukon a oh hvtvpecicet ; 

6 Momet tvlofv Satvme Komalv tepakan essun hahicet, 
sumecickvn es ohfvccecet, mv en yupvn fvccvkeko fullv- 
ranåt "sem evhopakvn hayet; 

7 Momet Latkv fvece, este holwvyecvlke em fulletv 
hvsvtkeko es hotosan hesayecvten omat; ; 

8 (Mv este-hunvnwv fvecat, mv Ka liket, hece 

momet pohat, nettv omvikvn em puyvfekev fvecan em 
vtotketv holwvhokan es estemerricvtet omekv ;) 

9 Este fvecakat nake eskerhoyan estomön asossicetvn, 
momet fvcevkekat ohfvececkv nettvn esternerrvkuekoev- 
ren mv oren vevyecetvn Pucaset Kerret, omes; 

10 Momis hvsvtketv tokat eyackv ofv'enavpeswv vevk- 
vye fullat mahvkvts; mv évpayvlke en yekcetvn en- 
homecet, tepokvn metetakuset, eme- koman vyekcvket, 
emwikeiv hylhawat tvklecetv penkvlvkekot os. 

11 Momis encelvlket, mv yekcetv ohfvnketv tepakat ofv 
senyekevket ot.omis, Pucase ehomvn tvkleckv ohfvc- 
ceckvn vnrvpen esyievkekot os. 

12 Momis heyv estet, nak wenahoke nakkerrvkeko, 
cawet, sumecihoevranan hahoyvte omaket, nanvke ker- 
rikekan tvklecaket os; momet eme mahusat em vhopvn- 
ketv take ofvn sumeevres : 

13: Momet, Afvcketv holwvhokan nettvn 'se afvcecicety 
pun heres, komakat etvpomen fvecetv tokat em feketvt 
en heckvkvres, Nake vholwvhokat momet: svholwvhokat 
omakes, e emvkerretv take ofvn e afvcecicet ece 'pakvket 
hompetv-rakkon hompakof: 

14 Turwv hoktarkv es fvcfake, momet naorketvn wikv- 
keko tayan ocakes; est' em puyvfekev yekce svpaklekan 
ehosvkuecet, efeke vleskvpkv fulletv es nekeyihocan 
oevket, ohtvhiketv en hopuetaket omakes ; 

15 Vyetv fvccan enkvpahket, ehosakvtes, Pelvme Posv 
e'ppuce, mv fvccetv tokat es em feketvn vnokecvtè, em 
vretvn vovkvpeyet ; 

16 Momis Pelvme eme mahusat vhakv kacat omecicen 
em vsehohvtes; corakko-wakv  opunayekat este em 
opunvkv haken es opunayet, mv owalv en hacohaketvn 
em vsehvtes. ! 

17 Heyvt uewv en korkv uewv sekat, aholoce hotvle 

yekce svtohkat omakes; mvn yomucke en lvsten em 
vevyehocet os, meyuksv-sekon. 

18 Nake rakrvke sekvsvmkv ehvperkakan opunayakof, 
vpeswv em eyackv take, momet seafvcecickv holwakat 
eteropotten, mv etehoskv ofv vpokan mvnvttepuset fullan 
a e oh hvlvtaket omekv. 

19 Pucassekon svpaklatskvres, kicet etemfvecakis, eme 
mahusat hopvnketv en svlvfket omakes; estimvt este- 
hunvnwvn ohfvnken omat, mv hunvnwvi mata en svlvfke 
hakepet omekv. 

20 Cesvs Klist Pucase momet Hesayecv kerrakat etero- 
potten yvmv ekvnv en nak holwvhokan mvnvttvkehpe 
renyupvn hvtvm mvn seteyokcen eswvnayet, ohfvnhoken ` 
omat, mv en svpvkletv espokat hvteceskvn senholwvket 
omekv. 

21 Fvecetv vyetv kerrahke renyupvn mv vhakv vcake 
emhoyvten em e fulecaken omat, kerrvkekate mit en 
herakvnt omekv. 

29 Momis heyv maketv mehenwat vevkvyen em mo- 
maket os, Efvt nake eme mahusat vwotvten ra oh fulken, 
sukhv en hokte vklopehocvtet vklewvhen vkpvlpakvten 
oh fulkes, makat. 


SETENTVCKE 3. 


VNOKECKATSKAT, heyv cokv svhokkolan hiyomat cen 
hoccicvkvyet os, mv hokkolv ofvn vkerricatskvren cem 
vkerrickv take mehenwusan nekehuecis. 

2 Opunvkv owalvlke vcacakat homv etvwvn opuna- 
yakvten, momet pume, Pucase momet Ilesayecv em 
vpastelvlke toyeyat nanvke makeyvten vkerricatskvren; 

3 Enhvteceskvn heyvn Kerret, nettv espokakat ofvn 
nakhayvkekvike em ena take mahusat em eyackv vevk- 
vyen fullet, 

4 Momet, Em vlvketv etemfvecetv estvn oce haks? 
nanvke omvlkvt nak omvl hocackvte enhvteceskv vteken, 
erkvlke nocicakvte vtekat mekehoye atvte emmunkuset 
omekv, maket yicvkvres. 

5 Hiyomet omekv, hofunof ekvnvt uewv vkfvnvnaken, 
momet uewe vk ocaten, momen sutvn Hesaketvmese em 
opunvkvt hayvtes, Kerreyates, komet, heyvn kerrvkekot 
os? - 

6 Mv eteropotten mv ekvnv .momof ocvten, uewvt 
P sumkvtes.: 

7 Momis suty ekvnv tepakat hiyome ocakan mata 
opunvkv eteropotten totkvn es estemerkvren ohtvececkv 
nettv, momen este fveevkeko estemerrickv netiv oren 
vevyehoevket 0s; 

8 Momis vnokeckatskat, heyv nake hvmkan kerrekot 
ohmatskvs, Pucase ehomvn nettv hvmkat ohrolope cuk- 
pe-rakko hvmke etvpomen, ohrolope cukpe-rakko hvm- 
kat nettv hvmke etvpomet os. 

9 Estomén vcewickv ohvkerrice- svshoyat omén Pucase 
nake: etemfaccvte ohfveev veewice tokot omes; momis 
hvmkusis sumkvre eyacekot, momis omvlkvt vkerrickv 
eticvkvren “komet, ep ohfveev taken hofunen momis 
komet Aueret omes. 

.10 Momis Pucase en nettvt horkopv nere vlakat omèt 
vivkvres; mv omof suivt estoke mahet sumkvres, mo- 
men mv nanvke nak omvlkv es hahoyvte hiyye heran 
es kafkvres; ekvnvu, momet vtotketv. ekvnv oh ocakat. 
nekrihoevres. 

11 Monkv heyv nanvke omvikvt sumecvranekv, vretv 
hvsvtke, fvccetv tepakat ofv este estomvket omvranatske 
haks, 

12 Hesaketvmese en nettvn en nene hecet, momet lvpe- 
cicet oh vpeyet, mv omof sutvt vhetket, nekret sumkv- 

res, momen nanvke nak omvl es hahoyvte hiyye heran 
es kafkvres? 

18 Momis puntat em etemívecetv vevkvyen sutv muevse 
momet ekvnv muevse, mv ofv fvecetv liken en nene 
heceyet os. 

14 Monkv, vnokeckatskat, nanvke mv omakan en. nene 
hecatskekv, herkv ofvn vpoket, cem mvttvkeko momen 
svholwvke hvmkusis ce ”likekon, emet es ce hecvkvren 
vketecvkes. 

15 Momet, pu Pucase em momis kometv hofunat 
vhesaketv tes, komet vkerricvkes, Pal tecakkeyvte pum 
vnokeckat hoporrenkv e'mhoyvte vevkvyen cen coyvkvte 
etvpomen ; 

16 Cokv hoccicvte omvlkvu etvpomen, mv ofv heyv 
nanvken opunvyecet; momen mv ofv nanvke kerretv 
yekcakat oces, momen nakkerrvkeko momen yekcen 
svpaklekat, cokv vpvltakeu opvyet amvrahkuecakat etv- 
pomén, en sumketv mahusat oren, mvn matvpomeca- 
ket os. 

17 Monkv 'vnokeckatskat, heyv nanvken homvn, ker- 
ratskekv, vketecvkes, holwvyecakat em etehoskvn ` es 
ce hvlvthohyen, yekcen svpaklatskat pvlatkatskekaren. 

18 Momis heromkv pu Pucase Hesayecv Cesvs Klist 
kerretv tepakat ofvn mahvkes. Emen vrakketvt em 
ocekvs, hiyomat, momet meyuksv-sekon. Emén. 





COKV ENHVTECESKV MEKUSAPVLKE VTEKAT 


CANE 


OHTOTVTE. 


SETENTVOKE 1. 

Me ,nake enhvteceskv vteke ocvte, poheyvte, pu turwv 
es heceyvte, momet oh héceyvte, momen pu'nke celayvte 
mv hesaketv em opunvkv aenkvpvkat ; 

2 (Momen hesaketv heckvtet os, momen heceyvtet os, 
momet kerkueceyet os, momet mv hesaketv em eyuksv- 
seko Erke vpake tate, momet pün kerkuecvkvten ce 
hecicvkeyet os ` 

3 Me nake hece, poheyvten cen kerkuecvkeyet os, ceme- 
takeu etohkviketv pum ocatske taren, mòmen mehen- 
wusen pum etohkvlketv Erke, momet E'ppuce Cesvs 
Klist vpaket os. S 

4 Momen cem afvcketv taket fvcke taren heyv nanvke 
cen coyvkeyet os. 

5 Momen opunvkv em poheyvte, momet cen kerkueev- 
keyat heyvt omes; Hesaketvmeset hvyayvket omen, eme 
ofv yomucke seko mahet os. 

6 Etohkvlketv emen etemocés, maket, yomucke .ofvn 
yvkvpakén omat, laksèyet os, momet mehenwvn mome- 
cèkot os : 

7 Momis eme hvyayvke ofv likat omen hvyayvke ofvn 

[Muskokee I, John.) 

yvkvpakén omat, etohkvlketv etemocès, momen E'ppuce 
Cesvs Klist e catvt naorketv omvlkvn pun hvsvtecet os. 
8 Naorketvn oc8k's, makén omat, e emvkerreyet os, 
momen mehenwv epu ”pikekot os. | 

9 Pun naorketvn kerkuecén omat, naorketv pu'nkvpvye- 
cicrret, momet fvccetv tokat omvlkvn pun hvsvtecvret, 
mvt vkvsvmvkvre oret fvecet omes. 

10 Naorkék's,makén omat, emen laksvn hayeyet os, 
momen em opunvkv epu 'pikekot os. 


SETENTVOKE 2. 


YS hopnetakucè, naorkatskekaren heyv nanvke cen 
coyvkit omis. Momen este estomet naorken omat, Erke 
vpvken em vfasivn oceyet os, Cesvs Klist fvecan. 

2 Momen pun naorketv oh homeckvie emahlvpvtecicvt/s ; 
momet punake tvlkekon, momis ekvnv omvlkv enaken. 

3 Momen eme kerreyatet heyvn es kerreyet os: em 
vhakvn vcayecön omat. 

4 Estimvt, Kerris, makaiet, em vhakvn veayecokat, este 
laksvi's, momen mehenwv vpikekot os. 

5 Momis estimvt em opunvkv veayecat, mehenwvn eme 
ofyn Hesaketvmese em vnokeckv esfycket os: eme ofv 
toyeyat heyvn es kerreyet os. 

6 Estimvt, Mv ofvn fekhonnis, makatet mv yvkapvte 
omen emet yvkvpvre tayet os. 

7 Etecakkoyvto toyatskat, vhakv mucvse tokon, momis 
vhakv veule enhvteceskv vteke ocatskvien cen coyvkvyet 
os. Mv vhakv veulat enbvteceskv vieko opunvkv po- 
hatskvtet mv tes. 

8 Hvtvm vhakv muevsen cen coyvkvyet os, mv nake 
eme oiv, momet ceme ofyn mehenwet omat, yomuoket 
hoyvnepekv, momen hvyayvue mehenwatet biyomat 
hvynyakekv. 

9 Mv este, Hvyayvke ofvn hueris, maket, etecakkaten en 
homecat, hiyomis yomucke ofvn huere munkvt os. 

10 Etecakkat vnokecat, hvyayvke ofvn fekhonnet os, 
momen naket elentappuecvre sekot os. 

11 Momis etecakkvte en homecat yomucke ofvn huerés, 
momet yomucke ofvn yvkapét os, momet estvmin ayat 
kerrekot os, yomucket e turwvn em vrvnayet onkv. 

12 Hopuetakucè, mv en hocefkv vrahkvn cen naorketvt 
ce'nkvpvkvkvtet onkv, cen coyvkit omis. 

13 Erkvlke toyatskat, mv enhvteceskv vtvte kueran 
kerratskvtet onkv, cen coyvkit omis. Este hunvntake 
mvnettvke toyatskat, mv holwvyecvn ohfvnkatskvtet 
onkv, cen coyvkit omis." Hopuetake toyatskat, Erke 
kerratskvtet omekv, cen coyvkit omis. 

14 Erkvlke toyatskat, mv enhvteceskv vtvte hueran ker- 
ratskvtet onkv, cen coyvkvytet omes. Este hunvntake 
mvnettvke toyatskat, ce yekevket omen, Hesaketvmese 
em opunvkvt ec ofvn fekhonnet omen, mv holwvyecaten 
ohfvnkatskvtet omekv, cen coyvkvyvtet os. 

15 Yvmv ekvnv, momet nanvke ekvnv vtehkateu vno- 
kehcatskvs. Este estomet ekvnvn vnokecet on omat, 
Erke vnokeckv vpikekot os. 

16 Nake ekvnv vtehkat omvlkvt, vpeswv em eyackv, 
eturwv em eyackv, momet hesaketv em ekvsvmkv, Erke 
a vtet omeks, momis ekvnv a vtet onkv. 

17 Momen ekvnv momet nake em eyackvu hoyvnöpet 
os, momis este Hesaketvmese komaten momecatet estofis 
fekhonnet os. 

18 Hopuetakucè, oketv espoket's, momen Klist-vnrapv 
vlvkvranén pohatskvte etvpomen, hiyomis Klist-vnrapvlke 
sulket omes: mun es kerreyet omes, oketv espoke 
tat. 

19 Pu'nkvpvket esossvkvtet os, momis epu 'pvke toka- 

tes; epu 'pvkvke taten omat, epu "pvkake munkvnt ome- 
kv; momis esossvkviet os, omvlkvt epu ”pvkekot omat 
kerkvren. 

20 Momis centake Vcakat aenkvpvken vfeyetvn ocats- 
kes, momet nanvke omvlkvn körratsket os. ` 

21 Mehenwv kerratskekat svrahkvn cen coyvkit omvka- 
tes, momis kerratskat svrahkvn, momen lvksetv hvmkusis 
mehenwvn aossekot. omekv, cen coyvkvyvtes, ` 

29 Estimvt este-laksv te, Cesvs. mv Klist tokos, makat 
mv tokon omat? Mv Erke momen Eppuce helaksecatet 
Klist-vnrapvt os. 

23 Eppuce helaksecat vtekat Erken ocekot os; moms - 
Eppuce oh vkvsamen kerkuecat Erkeu ocet os. 

24 Monkv nake enhvteceskv vteke pohatskvtet ec ofvn 
fekhonnekvs. Mv enhvteceskv vteke pohatskvtet ec ofvn 
fekhonnen omat, centakeu Eppuce momen Erkeu ofvn 
fekhonnatskvres. 

25 Momen setemfvecetv es pu temfacevte heyvt mv tes, 
hesaketv meyuksv sekot, 

26 Mv ce mvkerrvkat ohfvcevn heyv nanvke cen coyv- 
kvyvtet os. 

27 Momen emen aenkvpvke vfeyetv cen heckvkvte ec 
ofvn fekhonnet os, momen este estomet ce mvhayvkvre 
ce'nkusvpkvkekot os; momis mv vfeyetv mehenwvt omet, 
momet lvksetv Tun omet, nanvke omvlkvn ce mvhayv- 
ket omekv, mv ce mvhayvkvte vévkvyen eme ofvn fek- 
honnatskvres. ` 

28 Momen hiyomat, hopuetakuce toyatskat, eme ofvn 
fekhonnvkes, hèckof fekhvmketvn oceyvren, momet vla- 
kof ehomv epu'lsekaren. 

29 Emet fvccet omen körratsken omat, fvccetv momecat 
vtekat men es heokvtet omen kerratsket os, 





I. CANE, 3. — 23 


SETENTVCKE 3. 

VNOKECKV estvmahe Erke pu'mvten hecvkes, Hesake- 
tvmese e'ppucetake pu kihocat. Monkv ekvnv pu ker- 
rekot os, emen kerrekot omvtet okv. 

2 Vnokeckatskat, hiyomat Hesaketvmese e'ppucetake 
toyés momen nake toyvraneyat hvte heckekot os, momis 
emet heckofv mv omeye taret ot kerrés, estomet ömat 
mahusan emen heceyvret okv. 

3 Momen este heyv enhonrkvn eme ofvn ocat vtekat, 
eme hvsvtkat etvpomen, e hvsvtecet os. 

4 Naorketv momecat vtekat vhakvu kacet os, naorketvt 
vhakv kvcetvt omekv. 

5 Momen naorketvn pu'nkvpvyecievret hecket omvtet 
on kerratskes; momen eme ofv naorketv sekot os. 

6 Eme ofvn fekhonnat vtekat naorkekòt os; naorkat 
vtekat emen hecekates, momet kerrekates. 

7 Hopuetakuce toyatskat, estimvt ce mvkeriyvkats ; 
fvccetv momecat, eme fvecat omèt, fvecet os. 

8 Naorketv momecat puyvfekev holwakat enaket's; 
puyvfekev holwakat enhvteceskv vteken naorkvt onkv; 
momen puyvfekev holwakat em vtotketv vhopvnvre 
svrahkvt Hesaketvmese E'ppuce hecket omvtes. 

9 Hesaketvmese es heckat vtekat naorketv momecekot 
omes, & nerkvt eme ofvn fekhonnet onkv; momen naor- 
keko tayet os, Hesaketvmesen es hecket omekv. 

10 Heyv ofrn Hesaketvmese en hopuetake kerkvket 
os momen puyvfekev holwakat en hopuetake.  Fvecetv 
momecekat vtekat Hesaketvmese vpvkekot os, etecakkate 
vnokecekateu. 

11 Opunvkv, etenokeceyvre makan, enhvteceskv vteken 
pohatskvtet heyvt mvt omekv. 

12 Holwvyecat enake, momet etecakkvte elecvte, Ken 
onkot. Momen estomen elecet omvt haks? Em vtotketv 

holwvhoket omen etecakkvte em vtotketvi fvecvken 
omekv. 

18 Etecakkvyvte toyatskat, ekvnvt cen homecvken 
omat, estomahes kohmatskvs. 

14 Elkvn enkvpahket hesaketvn oriceyvtet omat kerres, 
etecakkvten vnokeceyet ok. Etecakkat vnokecekat elkv 
ofvn fekhonnet os. 

15 Etecakkat en homecat vtekat este elecv tes, momen 
este-elecv hvmkusis hesaketv yuksv sekat vpikekot omen 
kerratsket omes. 

16 Hesaketvmese em vnokeckv heyvn es kerreyet os, 
en hesaketvn pun wvkeevtet omekv; momen pumeu pun 
hesaketvn etecakkeyvte en wvkeceyvre tayet os. 

17 Momis estimvt yvmv ekvnv enake heran ocepet, 
etecakkvtet enkusvpket on hecis, envcofv em vnokeckon 
em vkhotten omat, estomet Hesaketvmese vnokeckv 
vpike haks? 

18 Vn hopuetakucè, opunvkv ofvn monkat tulaswv ofvn 
vnokecet ohmeyats, momis mehenwv, momet momeckv 
ofvn. 

19 Momen mehenwv vpvkeye tat heyvn es kerret, eme 
ehomvn pu feke mahlvpvteyvres. 

20 Monkv pu feket ep ohfvececen omat, Hesaketvmeset 
pu feken "sèn rakket omet, nák omvlkvn kerret omes. 

21 Vnokeckatskat, pu feket ep ohfvececekon omat, 
Hesaketvmese ohfveev fekhvmketv oceyet os. 

22 Momen naket o estomen vpoheyis, eme aenkvpvken 
pun hecket os, em vhakv veayeceyatet ehomv nake afvce- 
cican momecèkv, 

23 Momen heyvt em vhakv tes, vhakv pu'mvte vevkv- 
yen E'ppuce Cesvs Klist koud den oli vkvsamet, etenoke 
cey vret. 

24 Momen em vhakv veayecat eme ofrn fekhonnet 08, 

momen emeu mv este ofvn. Momen Puyvfekov pu'mvte 
etehoyvnen ep ofv fekhonne tat es kerreyet os. 


i SETENTVCKE 4. 


VNOKECKATSKAT, puyvfekev omvikvn vkvsahmatskvs, 
momis puyvfekev Hesaketvmesen aenkvpvkvke tat oh- 
kerrvks, owalv laksvlke sulket ekvnv sohceyvtet onkv. 

2 Heyvn Hesaketvmese em Puyvfekev es kerratsket os. 
Cesvs Klist vpeswv ofvn vlvkes, Puyvfekev makat vtekat 
Hesaketvmese enaket os. 

3 Momen Cesvs Klist enavpeswv ofv vlvkes, puyvfekev 
makekàt vtekat Hesaketvmese enake tokot os, momen 
Klist vnrapv em puyvfekev vlvkvrane pohatskvtet heyvt 
mv tes; momen hiyomis ekvnvn aret os. 

4 Hopuetakuce, Hesaketvmese enake toyatskes, momet 
mv Klist vnrapviken ohfynkatskvtet os; eme ece ”pikatet 
ekvnv vpikan ”sen rakket omekv. 

5 Ekvnv enaket omakes, monkv ekvnvn opunvyecaken, 
ekvnvt em vpohicet os. 

6 Hesaketvmese enake toyès; Hesaketvmese kerrat pum 
vpohicet os; Hesaketvmese enake tokat pum vpohicekot 
os. Payvfekev fvecan momet. Puyvfekev fvecekaten 
heyvn es kerreyet os. 

7 Vnokeckatskat, etenokecvkeres; vnokeckv Hesaketv- 
mesen a vtet omekv, momen vnokecat vtekat Hesaketv- 
mesen es heckvtet os, momet Hesaketvmesen kerret os. 

8 Vnokecekat Hesaketvmese kerrekot os; Hesaketvme- 
set vnokeckvt ok. 

9 Momen Hesaketvmese vnokeckv pum ocat heyv ofvn 
hecket os; Hesaketvmese E'ppuce hvmkuse heckueevten 
ekvnvn ohtotvtet os, inv eteropotten hesahokeyvren. 

10 Vnokeckv heyv ofvn oces, pumet Hesaketvmesen 
vnokeceyvte tokon, momis emet Ge epu. nokecet 

ot, pun naorketv ohhomeckvte mahlvpvtecickvn E'ppucen 
atotvtet os, | 

11 Vnokeckatskat, Hesaketvmese momén epu ”nokecvtet 
on omat, pumeu etenokeceyvre tetayet os, 

12 Estimvt estofvn Hesaketvmese hecvte sekos. —Eteno- 
keceyet on omat, Hesaketvmeset ep ofvn fekhonnet os, 
momen em vnokeckvt ep ofvn es fvcket os. 

18 Momen eme -ofvn fekhonneyet omen, emeu ep ofvn 
fekhonnet omen kerrös, em Puyvfekev vten pu'mvtet 
omekv. 

14 Momen Erket E'ppuce ekvnv Hesayecvn atotvtèt 
omen heceyvtet omet, kerkueceyet os. 

15 Estimvt, Cesvs Hesaketvmese E'ppuce tes, make 
kerkuecat, Hesaketvmeset eme ofvn fekhonnet omen, 
emeu Hesaketvmese ofvn fekhonnet os. 

16 Momen Hesaketvmese vnokeckv pum ocat kerreyvtet 
omet, vkvsvmeyvtet os. Hesaketvmeset vnokeekv tes; 
momen vnokeckv oben fekhonnat Hesaketvmese ofyn fek- 
honnet os, momen Hesaketvmeset eme ofvn fekhonnet os. 

17 Momen heyv ofvn pum vnokeckv etemvpoke haket 
os: ohfvececkv nettv omof fekhvmketvn oceyvren, eme 
etvpomet yvmv ekvnvn pumeu fulleyet omekv. 

18 Vnokeckv ofv penkvlkv sekot os, momis vnokeckv 
etemvpokat penkvlkvn ossicet os, penkvlkv tat estemerkvn 
ocet onkv. Este penkalat vnokeckv ofv etemvpoke hvte 
hakekot os. ` 

19 -Emet tatet epu "nokecvtet onkv, vnokeceyet os. 

20 Este, Hesaketvmesen vnokecis, makat, etecakkan 
en homecen omat, este-laksv tes; estomèt, etecakkan 
hecvte vnokecekat, Hesaketvmese hecvte sekatet vnokece 
taye haks ? 

21 Momen heyv vhakv emet pu' de oces, Este Hesa- 
ketvmese vnokecat, etecakkateu vnokecekvs, 


I. CANE, 5. 27 


SETENTVOKE 5. 

Czsvs met Klist tat vkvsamat vtekat Hesaketvmesen es 
heckvtet os, momen. mv heckueevte vnokecat vtekat mv 
es heckvten vnokecet os. 

2 Hesaketvmesen vnokecét, em vhakvn vcayeceyofvt, 
Hesaketvmese en hopuetake vnokeceyat, heyvn es ker- 
reyet os. 

3 Momen Hesaketvmése vnokeceyat em vhakvn vcaye- 
ceyat tes; momen em vhakv honhoyekot os. 

4 Momen naket Hesaketvmesen es heckat vtekat ekvnvn 
ohfvnkét os; momen ohfvnketv yvmv ekvnv ohfvnkat 
heyv tes, pum vkvsvmkvt. 

5 Estimvt ekvnv ohfvnkat to haks, Cesvs Hesaketvmese 
E'ppuce tat vkvsamat mv tokon omat ? 

6 Uewv, momet catvu etehoyvne vlakvtet heyv tes, 
Cesvs Klist; uewv etehoyvne tvlkekon, momis uewv catv 
tepakv etehoyvnen v/akvtes. Momen Puyvfekevt akerrv 
tes, Puyvfekcvt mehenwvt. omekv. 

7 Erke, Opunvkv, Puyvfekcv Vcakat estutcenatet hvlwe 
ofv akerrakat tokv, momen heyv tutcenat hvmkuset 
OS. 

8 Momen Puyvfekev, catv,'uewv estutcenat ekvnvn 
akerrakat tes, momen heyv tutcenat etenhvmkuset os. 

9 Este kerkuecvten ésén omat, Hesaketvmese kerkue- 
cvtet "sen rakkes; Hesaketymese kerkuecat heyvt mvt 
omekv; Hesaketvmese E'ppuce ohkerkueevtet mv tes. 

10 Hesaketvmese E'ppucen oh vkvsamat eme ofvn ker- 
kueckv ocet os. Hesaketvmesen vkvsvmekat laksvn 
hayvtet os; Hesaketvmeset E'ppuce ohkerkuecan vkv- 
svmekot omekv. | 

11 Momen hesaketv meyuksv-sekon Hesaketvmeset 
pu'mvtet omen heyvt mv kerkueckv tes, momen heyv 
hesaketv E'ppucen vpiket os. 

12 Estit E'ppucen ocat hesaketvn ocet os. Hesaketv- 
mese E'ppucen ocekat hesaketvn ocekot os. 

13 Hesaketvmese E'ppuce hocefkv oh vkvsamatskan 
heyv nanvke cen coyvkvyvtet os, hesaketv meyuksv- 
sekon ocatskatet kerrepatskvren, momet Hesaketvmese 
E'ppuce hocefkvn oh vkvsvmatskvren, 

14 Momen eme komat vevkvyen nake vpohön omat, 
pum vpohicet os; momen emen vfekrakketv oceyat heyvt 
mv tes. 

15 Momen pum vpohicet on kerrén omat, nake estomen 
vpoheyis, mv vpohkv em'poheyvtet oceyet omat kerrés. 

16 Estimvt etecakkvtet naorketv elkv orekon naorken 
hecen omat, vpohvres, momen Hesaketvmeset mv elkv 
oreko naorkakan eme vpohan hesaketvn emvres. Elkv 
oret naorketv oces; mv svrahkvn mekusvpvres makv- 
kot os. p 

17 Fvecetv tokat vtekat naorketvt's; momen elkv ore- 
kot naorketv ocet os. 

18 Este Hesaketvmese es heckvte viekat naorkekot 
omat kerrös; momis mv este Hesaketvmese heckuecvte 
tat e vcayecet os, momen holwvyecatet celayekot os. 

19 Momen Hesaketvmese enaket omeyat kerrés, mo- 
men ekvnv omvlkvt holwvyeckv ofvt os. 

20 Momen Hesaketvmese E'ppuce vlvket omen, momet 
mv mehenwet oman kerreyvre tayen vkerrickvn pu'mvtét 
on kerrés momet mv mehenwan, E'ppuce Cesvs Klist, 
vtebkeyet os. Heyvt Hesaketvmese mehenwat tes, mo 
met hesaketv meyuksv-sekat tes. 

21 Hopuetakuce, nake vhakakat emekusvpkvn em e 
vcayecvkes. Emen, 


COKV SVHOKKOLAT 


CANE 


COYVTE. 


Vovnrart toyvyat cuko-pucase hokte enhopokvte toyetskat 
opunvkv ec ohtotis, momen cen. hopuetakeu, mehenwv ofv 
vnokecakvyat; momen vn tvlkekot, momis mv mehenwv 
kerrvkvte vtekateu ; 

2 Mehenwv ep ofv fekhonnat, momet estofis epu 'pakv- 
ranat svrahkvn ; 

3 Erke Hesaketvmese, momet Pucase Cesvs Klist, Erke 
E'ppuce aenkvpvken heromkv, merkv momet herkvu ece 
'pakekvs mehenwv momet vnokeckv ofvn. 

4 Erke aenkvpvke vhakv pun heckvte vevkvyen cen 
hopuetake mehenwv ofvn yvkvpaken kerrvyat tayen vc 
afvcket os. 

5 Momen hiyomat, cuko-pucase hokte toyetskat, vhakv 
muevsen cen coyvyvte omeevkot, momis mv enhvieceskv 
vteke oceyvte vevkvyen etenokeceyvren cem vpohvyet os. 

6 Momen heyvt vnokeckv tes, em vhakv vevkvyen 
yvhvovkeyvret. Momen mv enhvteceskv vteke ocvte 
pohetskvte ofvn yvkvpetskvret vhakv tes. 

7 Mvkerrvlke sulket ekvnv sohceyvtet omekv, Cesvs 
Klist vpeswv ofv vlakat kerkuecvkekat, Heyvt mvkerrvt 


omet, Klist vnrapv tes. 

8 E vketecvkes mv nanvke momeyvte pun sumecekaren, 
momis feketv fvcken pun heckvren. 

9 Este naorkat vtekat, momet Klist em mvhakv ofv 
fekhonnekat Hesaketvmese ocekot os; Klist em mvhakv 
ofvn fekhonnat heyvt Erke E'ppuce tepakvn ocet os. 

10. Estimvt cem vlaket, heyv mvhakvn. svlvkekon omat, 
cen cuko ofv evpahyetskvs, momet afvcecice tayen opu- 
nahyetskvs. 

11 Zstimvt afvcecice tayen opunayat en nak momeckv 
holwvhokan ohvpvket omekv. 

12 Nanvke sulken cen coyetv ocit cokvn lvste tepakat 
es cen coyetv komvkos; momis ec oh ahtin, etehecen ce 
tempunvyaret ev'nhonres, pum afveketvt fvcke taren. 

13: Etecakketskat kokte enhopokvte èn hopuetaket ece 
sekvket os. Emen. 





COKV SVTUTCENAT 


CANE 


COYVTE, 





Kivs vnokecketske, mehenwv ofv ece "nokecvyat, vculat 
toyvyat ópunvkv ec ohtotis. 

2 Vnokecketskat, nake cem ohvtvlaken, momet ce 
cvfekne taren, cem puyvfekev en here em 'ohvtvlakat 
etvpomen, nanvke omvlkv 'sen hoyvnen komvyet os. 

3 Etecakkeyvtet yihcet, mehenwv ece ”pikan kerkueca- 
kof, tayeu ve afackvtet omekv, mehenwv ofv yvkapetskat 
etypomen. 

4 Vn hopuetake mehenwv ofvn yvkvpakveuken pohvyat 
afveketv mv sen hoyanat ocvkot os. 

5 Vnokecketskat, etecakkeyvte momet tvleporvlke 
ohfreev nake estomis em vtotketskat, heromet mome- 
cetsket os. | 
6 Myt emekusapvlke ehomv cem vnokeckv kerkueca- 
kvtes, momen, em vyetvn vpeyof, Hesaketvmese em en 
heren emvnicetsken omat, heren momecet ometskvrés. 

7 Eme e hocefkv svrahkvn Centilvlko naken en evwekot 
esossvkvtet omekv, 

8 Monkv mv omakat evpayeyvre tetayet os, mehenwetv 
em vnicvlke toyeyvret. 

9 Emekusapvlke cokvn ohtotvyvnks; momis Tiotlefes 


homv huerihocvre em vlostatet pu yvpvyvkekot os. 
[Muskokee III. John.] 

10 Heyv peu vlakin omat, em vtotketv momecat 
vkerrieares,' opunvkv holwvhoken “sepu'nrapet, momet 
mvn ”semvhlvpvtkekot, momet eme mahusat tecakkeyvte 
evpvyékot, mv evpvyetv komakat tis em vsehet, emeku- 
svpkv-cuko sossicet os. 

11 Vnokecketskat, holwakat vovkahyéfskvs, momis heran 
vovkvyvs. Este here momecatet, Hesaketvmese enaket. 
os, momis holwake momecatet ` Hesaketvmese hecvte 
sekos. 

12 Este omvlkvt momet mehenwetvu Temetlevs heren 
ohkerkuecaket os; momen pumeu ohkerkueceyet os; 
momen pum ohkerkueckv fvcovt omen kerratsket os. 

13 Nanvke sulken coyetv ocvyvnks, momis lvsten esco- 
yetv tepakat es cen coyetv komvkos. 

14 Momis hofünekon ce hecet, etehecet etempunahoye- 
yvres, komit ev'nhonres. Herkvt tem ocekvs Pun 
hessvlket ece'sekaket os. Pan hessvlke hocefet vsekvkes. 


COKV MEKUSAPVLKE OMVLKVN 


CUTVSET OHTOTVTE. 


Curvsr, Cesvs Klist em vtotkv, momet Cems etecak- 
kvte, mv Erke Hesaketvmeset vcacvke hayvte, momen 
Cesvs Klist ofv vevyehocvte, momet enhuehhokvten oh- 
totakvyat ; 

3 Merkvt cem ocvken, herkv vnokeckv tepakat cem 
ohvtvlakvkekvs. 

8 Vnokeckatskat, vhesaketv tvleme ohfveev cen hocci- 
cetv fekcakhetv omvlkvn es ohvkerricvyof, Vkvsvmkv 
vhvmkvn mekusapvlke em wihokvte vrahkvn yekcen es? 
vnrvpvkes, kicit, cem veahnit hoccièvranvyat tvlkuset 
omvnks. 

4 Este-hunvritake, homv etvwv hofunof heyv ohfvecec- 
kvn em melhoyvtet, este fvcevkeko, pun Hesaketvmese 
en heromkvn afveketv holwvken haret, momet Pucase 
Hesaketvmese hvmkusat, momet Cesvs Klist pu Pucasen 
helaksecet, ehkusen asceyakat svset omekv. 

5 Monkv vhvmkvn kerratskvtet 0 estomis, heyvn eve 
'kerricepuecetvn komis, momat Pucaset Ecepse ekvnv 
asossen esten hesahuehce en topvrvn, mv vkvsvmvkekan 
sumecievtes. 

6 Momet mv encelvlke, en hueretv hviwan vevyecekot, 
momis e hute take mahusan wikakat, yomucke elecvn, 
éswvnakv meyuksv sekon es hvlvthoyen, ohfvececkv nettv 
rakko omof otvranat vevyehocvtet os. 


7 Satvme Komalv tepakat, momen mv tvlofv em vna- 
(Muskokee Jude.] 

kuecakat matvpomen hoktarkvn em e wikat, momet 
vpeswv etvn hopoyaket, totkv meyuksv-sekon es estemer- 
kaken, esvhopakvn este ehomv svpvklehocvte etvpo- 
men. 

8 Matvpomen heyv vpuecviket enavpeswvn vholwvyecet, 
ohmekketv en yekcetvn enhomecet, este emwiketvn tvkle- 
caket os. 

9 Momis encelv enhomahtvt, Mikevl kocefket, Moses ena 
ohfveevn puyvfekev holwakat vnrvpen etempunayet vnra- 
pof, tvkleckv ohfvcceckvn es vnrvpe taye oren fekhvmke- 
kates, momis, Pucaset cem vsehekvs, makvtes. 

10 Momis heyv este-hunvntaket nanvke kerrvkekan 
tvklecaket os, momis mv nanvke nak wenahoke hopor- 
renkv ocvkekat omet enavpeswv vcvkvyen kerrakén, mv 
ofvn e vhopvnaket os. 

11 En holwvkakes, Kene em vyetvn vpeyet, feketv 
vrahkvn afvcketv holwvhokan jee afvekvkuecet, Pelvme 
em etehoskvten vevkpefatket, Kole vnrvpe opunvyetv 
ofyn estemerkakvtet ok. - 

19 Vnokeckv cen hompetv-rakko taken ece ”pakvket 
hompakof, mv ofvn nak vholwvhoket ot, penkvlekot. e 
hompicakat omakes; vholoce uewv oceko hotvle vtoh- 
kat; eto em ette yuknvke hakat, em ette seko, vhokkolv 
talvtet, yvlonkv svpakvn cupenhoyvtet os. 

13 Uehvtkv em melohlv svheremahecet, em vlesketv 
take mahusan pvkpvkuecet, kococumpv ehosake, mv yo- 
mucke en lvstet meyuksv-sekon em vevyehocat omakes. 

14 Momen Envkeu, Atvme vteke eskolvpakat, heyvn 
opunvyecet owalvtes, hvmmaket, 

15 Hecvs, em este vcacakat cukpe rakko palaken sevpa- 
yet,omvlkv vnrvpen ohfvececkvn sohfvececvranet, momet 
mv vpvkakat nak celayvkvte fvecvkeko fvccekon mome- 
cakvten, momen. opunvkv yekcvke eme vnrvpen holwvs 

yecvlke fvecvkekat fvccekon ”sopunvyecakvte omvikvn 
ohfvececvranet, Pucaset vlaket os 

16 Heyvt ecayvlket, estemerkake omön e opunvyecakat, 
em eyackv take vevkvyen fullet os: momet eenlopickv 
vrahkvn este etemetuecaken, e cukwv taket nake rakrvke 
sekvsvmkvn opunayaket os. 

17 Momis centake, vnokeckatskat, opunvkv pu Pucase 
Cesvs Klist em vpastelvlke homv opunahoye; 

18 Mv, Oketv espokat omof, fveevkekat, nakhayvkekvike 
em eyackv take vevkvyen yvkvpakat fullvres, makakvten 
vkerricvkes. 

19 Heyvt e emvrahkuecet, enavpeswy vevkvyen fullet, 
Puyvfekevn ocvkekat omakes. 

20 Momis centake, vnokeckatskat, cem vkvsvmkv take 
veake mahat en likvn oh hayet e etohtvrvkes, Puyvfekev 
Veakat ofvn emekusapet, 

21 Pu Pucase Cesvs Klist em merkv hesaketv meyuksv- 
seko oren en nene hecet, Hesaketvmese em vnokeckv 
ofvn e vevyeerkes. 

22 Momet etemvrahken ohfvececet, vpvlwvn em merret, 

23 Momet vpviwvn penkvlkv ofvn hesayecvkes, hvlatet, 
totkvn asossicet, enavpeswv acevke svholwvyecat tis 
enhomecet.  - 

24 Momen mv ce'lentappvkekaren ece "cvyecet, afvcketv 
rakken es ece "Gecken, naorketv cen svkekon en hvyayvke 
ehomvn ce svpyklecvke tayan, 

25 Mv pu Hesayecv Hesaketvmese hoporrene hvmkusat 
rakketv vrakketv tepakat, momen yekcetv ohfvnketv 
tepakat em ocvkekvs, hiyomat momet meyuksv-sekon. 
Emén. 


LEFELESVN, 


(NAKE ENRVMHOYVTE OKETV TES,) MV CANE - 
MEKUSAPV, HESAKETVMESE OPUNVYECVT 
HOCCICVTE. 


CEsvs Kursr en Lefelesvn, mv nanvke vhofuneko 

momvranat, em  vtotkvlke hecicvre — Hesaketvmese 
e'mvten; momen vtohten, encelvt em vtotkv Canen 
hecicvtes : 

2 Mvt Hesaketvmese em opunvkv, momet Cesvs Klist 
em ohkerkueckv, momet nanvke omvlkv hecvten ohker- 
kuecvtes. 

3 Heyv owaletv em opunvkv ohonayat, momet "mapo- 
hicake, mv ofv nanvke escoke ocan vcayecakat en heraket 
os; oketvt awolicekv. l 
4 CANE toyvyat mekusypkv-cuko kolvpake Esev ofv 
ocakan ohtotakis: Heromkv eem ocvkekvs, momet herkv,. 
mv' like, likvte, momet likvranate aenkvpvket; momet 
Puyvfekev kolvpake em ohliketv veakat ehomvn svpaklat 
aenkvpvket ; 

5 Momet Cesvs Klist, akerrv mehenwe, pvsatkvte 
aenkvpvken  hvteceskv  heckvte, momet ekvnv em, 
mekkvlke en homahtvn aenkvpvket cem ocvkekvs. Mv 
epu 'nokecet, e catv mahusan pun holwvyeckv enkvpvken 
es pu hvsvtecvte, | 

6 Momet mekkvlke momet plestvike E'rke momet 
Hesaketvmese enaken pu hayvtet, vrakketv ohfvnketv 
tepakat meyuksv-sekon em ocekvs Emén. 

7 Hecvs, vholocen vpaket vlakes; momen eturwv 
vtekat," momet sekeyakatet hecvkvres ; momen mv 

[Muskokee Revelation.] 

ohfveevn ekvnv em vliketv omvlkvt wahokvres. Momes, 
Emén. 

8 Vnet Alfr momet Omèkv, momet vliceckv momet 
meyuksv toyis, Pucase, mv like, likvte momet likvrane, 
Yekcetv Omvlecat maket os. 

9 Vne Cane, ce tecakkat, momet estemerketv ofv, 
momet Cesvs Klist em ohmekketv, momet em momis 
kometv ofv cem etohkvlketv take foyvyat, Hesaketvmese 
em opunvkv, momet Cesvs Klist em ohkerkueckv vrahkvn 
ote Patmvs hocefkan oh likvyvnks. 

10 Puease en nettv omof, Puyvfekev ofvn likit, opunvky 
en hake rakke, pofketv en hake omét, ev "ra topvrvn 
hakveuken pohvyvnks, 

11 Vnet Alfy momet Omékv, enhyiesssky momet 
espokat toyis, maket, momet, Naké hecetskat nakcokv 
ofvn eoyet, mekusvpkv-cukò kolvpake Esev ofv ocakan, 
Efesvn, Smvnvn, Pvkemvn, Rivtilvn, Satesen, Feletelfevn 
momet Leotesevn ohtotvkvtevs : 

12 Momen en hake vm punayan hecvranet afulot- 
kvyvnks. Momet fulotikvyof, tokunaplane kulke soh- 
huerickv kolvpaken hecvyvnks; 

18 Momet mv kulke sohhuerickv kolvpakat em ohnvr- 
kvpvn este este E'chushunvnwv omèt, accvke ele oren l 
hvtapken accet, momet ehokpen evtokunaplane sewvna- 
ketvn e tvkkvyen hecvyvnks. 

14 E'kv momet e'kvesse yvpefikesse hvtkat omvket, 
hetute en hvtke orvket omvnks ; momen e turwv totkv 
em fenke omvket omvnks. 

15 Momen ele cvtolane hololoccuse `omèt, nak rekkickv 
hute tvk rekkihoce omvket omvnks, momen em opunvkv 
en hake uewv sulke en hake omèt omvnks: 

16 Momen e'nkvperv ofvn kococumpv kolvpaken ocvnks; 
momen eslafkv-cvpko em fvske hokkolen ocet ecukwvn 


38 LEFELESVN, 2. 


afvnket ocen; e turofheckvt hvset en yekce ofvn hv. 
yvyicat omöt omvnks. 

17 Momen hehevyof, este ele omit E em vnakvn två 
latkvyvnks. Momen e'nkvpervn ve oh wvkecet, hvmma- 
kvnks; Ce penkahlats: vnet enhvteceskv momet espokat 
toyis: 

18 Mv elvtet hesakat toyis, momen hecvs, meyuksv- 
sekon cv hesakes, Emén ; momet elkv elkv tvlofv tepakat 
es en hvweckvn ocis. 

19 Mv nanvke hecetskise, momen mv nanvke hiyome 
ocakat, momen nanvke heyv eryupv ocvkvranat; 

20 Mv kococumpv kolvpake cv'nkvperv vtehken hecets- 
kise momet «kulke sohhuerickv kolvpakat enake ehkan 
hoccievs.  Kococumpv kolvpakat mekusvpkv cuko em 
encelvlke take kolvpakat omen; momen kulke sohhuerickv 
kolvpake hecetskise. mekusvpkv-cuko kolvpakat omes. 


SETENTVCKE 2. 


Errsvik& em mekusvpkv-cuko em encelvn Avmmaket 
hoccievs: Mv kococumpv kolvpakat e'nkvperv es hvlatat, 
evtokunaplane kulke sohhuerickv kolvpakat em etenrv- 
wvn yvkapat heyv nanvken maket os: 

9 Cem vtotketv taken kerris, momet cen hotoskvn, mo- 
met cem momis kometvn, momet: este holwvyecvlke en 
cem ehereko mahvket omat, momet mv, Vpastelvlke 
toyès, makakis mv tokvkekon eskerret, laksvlket omen 
eshecetskvten kerris ; 

3 Momet viotketvn kvwapet, momis kometvn ocet, 
ev hocefkv vrahkvn vtotketskat, es ce hotosekaten kerris ; 

4 Momis ece'nrapat make ocis, cem vnokeckv enhvte- 
ceskvn en yupvklatketskvtet omekv. 

5 Monkv estvmv a ce (vk latkvten vkerricet, cem vker- 
rickvn eticet, enhvteceskv cem vtotketvn momeevs; 

monkon omat, lypken a ec oh vtares, momet cem vker- 
rickvn eticetskekon omat, cen kulke esohhuerickvn etvn 
vkueyares. 

6 Momis beren ocetskes; Nekolitvlke em  vtotketv 
taken enhomecetskat, mvn vneu én cv homeces. 

7 Estit ehvcko ocat nake Puyvfekev Vcakat mekusvp- 
kv-cuko kolvpakan em punayan pohekvs; Mv ohfvnkat 
hesaketv em eto, Hesaketvmese em palvtis ofv huerat em 
ette hompvr en emares. 

8 Momen mekusvpkv cuko Smvnv likat em encelvn 
hvmmaket en hoccicvs; Enhvteceskvt momet espokat, 
elvtet momet -hesakat e nanvken maket os; 

9 Cem vtotketv take, cem estemerketv cen kusvpketv 
esyoman kerris, (momis nake ocet ometskes;) momet 
Cusvlke toyés makakis, mv tokot, momis Setvne en se- 
nekaket omat, em vtvkleckv taken kerris. 

10 Nanvke es ce 'stemerkvranat hvmkusis em pen- 
kahlatskvs; hecvs, es ce kérhoyvre vrahkvn Setvnet 
cuko-yekevn.ce 'tehe svsecvres ; momen netty palen es- 
temerkvn ocatskvres; elkv oren heromet omvteys, mo- 
men hesaketv kvpotokv veakan ce'mares. 

11 Estimvt ehvcko ocat nake Puyvfekevt mekusvpkv- 
cukon em punayakan pohekvs; Estimvt ohfvnkat elkv 
svhokkolat en nokkicekares. 

12 Momen mekusvpkv-cuko Pvkemvse likat em en- 
celvn Avmmaket en hoccicvs; Mv eslafkv-evpko em 
fvske hokkole ocen ocat heyv nanvken maket os; 

13 Cem vtotketv taken, momet estvmvn liketskat, mv 
Setvne em ohliketv ocan kerris; momen cv hocefkvn 
yekcen hvlatetskes, mv nettv take vm akerrv herome, 
Antepvse Aocef ket, ece "pakvken, Setvne likan, elehocvtet, 
arof tis vm vkvsvmkv ohfvccvn ehelvksecetskekates. 

14 Momis nanvke vnvcomusekon ece'nrvpen ocis, 

Pelvme em emvhakvn hvlvtakan. ocetskekv; mv Pelv- 
met Pelvke Eslevl en hopuetake nake es elentappetvn 
ehomvn ocetvn momat nanvke nakvhakvke emhoyan 
hompvkvren, momet hoktarvkvren emvhayvtes. 

15 Momen hvtvm Nekolitvlke em emvhakv, mvn en cv 
homecat, hvlvtakan ocetskes. | 

16 Cem vkerrickvn eticvs; monkon omat, lvpken cem 
vlakit, cv cukwv em: eslafkv-cvpkon emetaken ”sete- 
poyares. | 

17. Estimvt ehveko ocat Puyvfekevt nake mekusvpkv- 
cukon em punayakan pohekvs; Estit ohfvnkat manv 
ehken akvpvken hompvren emit, evto hvtke, mv cvto 
hocefkv muevse "soh hoccen e'mares, momen mv hocef kv, 
inv en heckat tvlket kerren, este etvt kerrekos. 

18 Momen mekusvpkv-cuko Rivtilv likat em encelvn 
hvmmaket en hoccicvs; Hesaketvmese E'ppuce, mv e 
turwv totkv em fenke omvkén. ocet, momet ele evtolane 
holocoecuse omvkèt omen, heyv nanvken maket os; 

19 Cem vtotkeivn, momen cem vnokeckvn, momen 
heromkv vtotketvn, momen vkvsvmkvn, momen cem 
momis kometvn momen cem vtotketvn kerris; momen 
viotketv espokakat enhomv viotketv sensulket omat 
kerris; 

20 Mome estomis nake ece'nrvpakat. vnvcomusekon 
ocis, mv hokte, Cesepel Aocefket, owalv hokte e kicat 
mvhayet, vm vtotkvlke hoktarvkvren, momet nanvke 
nakvhakvke emhoyvten hompvkvren ehosvkuecvre om 
etektvnecetsket omekv. 

21 Momen en hoktarkv ohfvcev em vkerrickv eticvren 
em etektvnecvyvtes, momis. eticekates. 

29 Hecvs, emen topvn oh wikares, momet emen vpaket 
boktarakat estemerkv rakken vk pvlvtares, nak mome- 
cakvte ohfvcev vkerrickv eticvkekon omat, 

23 Momet en hopuetake elkvn es pvsvtares; momen 
vnet mv este enveofv efeke takeu ofv hopoyvt omvyat 
mekusvpkv-cuko omvlkvt kerrvkvres; momen omvlkats- 
kan cem vtotketv take vevkvyen ce'mvkares. 

24 Momis centaken, momen vpvlwv Rivtilv vpokat, 
estomomuset heyv mvhakv ocvkeko, Setvne en sufsokan 
kerrvkekat, makakat vevkvyen, heyvn ce kicvkvyet os; 
Nake honnat etvn ec oh wikvkin omekares. 

25. Momis mv ocatskan yekcen bvlvtatske munken 
vlvkares. 

26 Momen estimvt olifvnket, eyuksv vteken vm vtotketv 
taken vfastat, myn Centilvlke ohfvnken.yekcetvn emares ; 

27 Momen emet cvto estepketvn es ohmekkvkvres; 
momen vrkvshayv em vrkvswv omón lopockusen tv- 
kohlihevres; Cv'rke a'men vn heckvte etvpomen. 

28 Momen hvyvtecvn e'mares. 

29 Estimvt ehveko ocat Puyvfekevt nake mekusvpkv- 
cukon em punayakan pohekvs. Í 


SETENTVCKE 3. 


Momzn mekusvpkv-cuko Satese likat em encelvn Avm- 
. maket en hoccicvs; Mv Hesaketvmese em Puyvfekevlke 
kolvpakan, momet kococumpy kolvpakan ocat heyv 
nanvken maket os; Cem vtotketvn kerrakit, eletske tat, 
hesaketske omën hocefkvn ocetskat kerris. 

9 Vketecet omvs, momet nanvke vhoske prsvtkvranuse 
ocakan yekevkueevs, Hesaketvmese ehomv cem vtotketv 
esfvefvken eshecvkot omekv. 

3 Monkv nake cen hecken, momet pohetskvten vkerricvs, 
momet vevyecet, cem vkerrickvn eticvs. Monkv vkete- 
cetskekon omat, horkopv omét cem vlvkares, momen 
hvse vkerkv estoman cem vlvkvranvyan kerretskekares. 

4 Este em acevke svholwvyecvkekat hocefkv nvcomusen 

Satese ofv tis ocetskes, momen hvthvken vchoyet vc 
vpaket yvkvpvkvres; heretv oricvket omekv. 

5 Estimvt ohfvnkat accvke hvtken vcevres, momen e 

- hocefkv hesaketv nakcokv of ocan vslecvkares, momet e 
hocefkvn Cv'rke, momet em encelvlke ehomvn ohker- 
kuecares. | 

6 Estimvt ehveko ocat Puyvfekevt nake mekusvpkv- 
cuko em punayakan pohekvs. 

7 Momen mekusvpkv-cuko Feletelfev likat em encelvn 
en hoccicvs, Mv hvsvtkat, mv mehenwat, mv Tewe em 
eshvweckvn ocat, mv hvwecan momen estit vkhottekon, 
momet mv vkhottat momet estit hvwecekos, heyv nanv- 
ken maket os. 

8 Cem vtotketvn kerrakis; hecvs, vhauke hauken ce 
homvn ocis momen estit vkhotteko tayes; yekcetv 
estomusen ocet, vm opunvkvn vfastet, momet cv hocefkv 
ohfveevn ehelvksecetskekatet ok. 

- 9 Hecvs, emis, mv. este Setvne en senekake enake 
svpakle, mv, Cusvlke toyés, maket, mv toko, lvksakat ; 
heevs, yicet, cele chomyn vrakkuecet, vnet ece "nokecv- 
yvten kerraken hayares. 

10 Vm momis kometv em opunvkvn vevyecetskvtet 
omekv, vneu, hvse-vkerky este eskerretv ekvnv omvlkvn 
oh vlahket, este ekvnv oh vpokan eskerrvranat enkvpvken 
ece ”cvyecares. 

11 Hecvs,lvpken vlakis; mv ocetskat yekcen hvlvtvs, 
nvpvt cen kvpotokv vcakan ce ”konvhekaren. 

19 Estimvt ohfvnkat vn Hesaketvmese en euko-vcakat 
ofyn cukelen hayares, momen estofis mvn aossekares; 
momen vn Hesaketvmese e hocefkvn momet Celuslvme 
mucvsat vn Hesaketvmese em etvlofv, mv hvlwan aosse, 
vn Hesaketvmese vtet ahvtapkat e. hocefkvn, momet en 
hocefkv mucvsen ok Aoccicares, 

13 Estimvt ehvcko ocat nake Puyvfekevt mekusvpkv- 
cukon em punayakan pohekvs. 

14 Momen mekusvpkv-cuko Leotesev likat em encelvn 
en hoccicvs; Emén, mv akerrv herome momet mehen- 
wat, Hesaketvmese en nake hocackvte em ekvt heyv 
nanvken maket os. 

15 Cem vtotketvn kerrakit, kvsvppekot momet hiyyekot 
ometskat kerris; kvsvppet monkat.hiyyet ometskate. 

16 Monkv kvsvppe monkat hiyye tokot, lekhet ometskat 
omecicen, ev cukwv aossen cé pockares. 

17 Nake ocit, nake ockv sulken ocit naket vn kusvp- 
kekos, maketskat omecicen, momet cen honne, ce 
"stemerke, cen kusvpke, ce turheceko, momet enatvikv- 
ranuse toyetsket omat kerretskekat omecicen ; 

18 Cvtokunaplane totkv ofv eskerhoyvten vn neset nako 
oce ce hakvren; momet vecet ometskvren, momet 
ce'natvlkvranusat em vlesketvn heckekaren, acevke 
hvthvken vn nesvs, ce kicet cem veahnvyet os; momen 
este turwv es sikvn ce turwvn "sen siyvs, becetskvren. 

19 Estomomusen vnokecakvyat em vsehit estemerrv- 
kuecis, monkv vfekcakhet omet, cem vkerrickvn eticvs. 

20 Hecvs, vhauken vhuerit, vnaf kis, estimvt vm opunvkv 
en haken pohet, vhauken hywecen omat, en ceyit, emen 
vpakit yvfke hompetvn hompares, momen emet vo vpaket 
hompvres. 

21 Estimvt ohfvnkat mekko ohliketv evnake ve vpaket 
oh likvren emares, vnet ohfvnikit, Cv'rke vpakit em 
ohliketv oh likvyat etvpomen 

22 Estimvt ehvcko ocat Puyvfekevt nake mekusvpkv- 
cukou em punayakan pohekvs. 

SETENTVCKE 4. 

Hzvv hoyanof vhecvyvnks, momen hecvs, vhauke sutv 

ofv hvwechoyvten; momen opunvkv en hake enhvteceskv ` 

pohvyvnke pofketv en hake omët vm punayet, Yvmvn 
acemiketsken, heyv nanvke hoyahnof nake ocvkvranan 
ce hecicares, maken pohvyvnks. 

2 Momet moman vpaken Puyvfekcv ofvt omvyvnks, . 
momen heevs, mekko em ohliketv sutv ofvn lihocen, estet 
mv ohliketvn oh likvnks. 

3 Momen mv oh likat en heckvt caspv momen satenv 
cvto omét omvnks, momen ohliketv vfolotkat oskentacv 
smvlvktenv en heckv omet omvnks. 

4 Momen ohliketv pale hokkolen ostohkaket mekko em 
ohliketv vfolotken ocakvnks; momen este vculvke pale 
hokkolen ostohkaket, acevke hvthvken vehoyet mv 
ohliketvn oh vpoken hecvyvnks; momen evtokunaplane ` 
kvpotokv veakan kvpotoyvket omvnks. 

5 Momen vtoyehvtte sossen, tenetketv sossen en hake 
sulket mv mekko em ohliketv sossvnks; momen mv 
ohliketv ehomvn totkv en kulke kolvpake fenkaket 
ocakvnks, mvt Hesaketvmese em Puyvfekev kolvpakat 
omakes. 

6 Momén mekko em obliketv ehomv estvkheckv 
uehvtkv, klestelv cvto omèt ocvnks, momen mv ohliketv 
en nvrkvpvn momet vfolotken nake wenahoke ostet, 
ehomvn momet eyupvu turwv sulke mahen ocet, svpak- 
lvnks. 

7 Momen nake wenake enhvteceskvt este-papv omét 
omen, nake wenake svhokkolat wakuce omét om, nake 
wenake svtutcenat e turofv este eturofv omèn ocvnks, 
momen esostat lvmhe tvmke omèt omvnks. 

8 Momen nake wenahoke ostat etvrpv epaken ocvke 
vlket omet, ofv eturwv sulke mahen ocvnks; momet 
netta neren fekvpekot, Pucase Hesaketvmese Yekcetv 
Omvlece, hvsvtke, hvsvtke, hvsvtke, mv likvte, like, 
momet likvranat, makaket os, 

9 Momen mv mekko em ohliketv oh like, estofis 
meyuksv-seko likaten mv nake wenahokat vrakkueckv, 
vevyeckv, vkvsvmkv esyomen emakof, 

10 Veulvke pale hokkolen ostohkakat mekko em ohli- 
ketvn oh likat ehomvn tvk pvlvtiket, mv estofis meyuksv- 
seko. likan vrakkuecet, ohliketv ehomvn en kvpotokv 
veacakan tvkwikaket, 

11 Pucase, vrakketv, vrakkueckv, yekcetv esyome cen 
heckvren heretv oretsket omes, nanvke omvlkvn hoca- 
cetsken, ceme kometskat eteropotten hocackvtet, momet 
ocaket omekv, makaket os. 


SETENTVCKE 5. 


Momen, ofv momet onvpvu oh hocce, momet esvlokpickv 
kolvpaken es vlokpihocen nakcokv mv ohliketv oh likat 
e'nkvpervn vpiken keevyvnks. 

2 Momet encelv yekcet, Estimvt mv nakcokvn enrahmet 
sohlokpiekv kolvpakan enrecopetv heretv ore haks? 
maket, en hake yekcen es huehken hecvyvnks. - 

3 Momen hvlwat ofv, monkat ekvnv onvpv, monkat 
ekvnv ofr nypvt mv nakcokvn enrahmet, hecetv ume 
tayat sepekvnks. 

4 Momen mv nakcokvn enrahmet, ohonayetv monkat 
hecetv heretv oren nvpvn SE omecicen tayen 
hvkihkvyvnks. 

5 Momen mv veulvke hvmket, Hvkihiketskvs, hecvs, 
Este-papv, Cutv em vliketv aosse, Tewe en Yvlonkvt 
ohfvniket, mv nakcokvn enramet, "sem vlokpickv kolv- 
pakaü enhvwece tayes, ev kicvnks, 

6 Momen heevyvnks, momen hecvs, mekko em ohliketv, 
nake: wenahoke ostat veulvke esyomat en nvrkvpvn, 
Yvpefikuce elehocvte omèt, eyvpe kolvpaken, momet 

eturwv kolvpaken ocet, mvt Hesaketvmese em Puyvfekev 
kolvpake ekvnv omvlkv ofv vtothoyat omakes. 

7 Momen vlahket, mv ohliketvn oh like nakcokv 
e'nkvperv vpikan 'sem esvtes. 

8 Momen, nakcokvn ehsof, nake wenahoke ostat, momen 
veulvke pale hokkolen ostohkakat, kervlv momet cvto- 
kunaplane esesketucen fvmecickv here es fvefvken, mv 
fomecickvt mekusapvlke em emekusvpkvt omaken, ocvke 
vlket omet, mv Yvpefikuce ehomvn tvk pvlatkvnks. 

9 Momet yvhiketv mucvsen yvhikakvnks, hvmmaket ; 
Cemet, mv nakcokvn ehset, "sem vlokpickvn hvwecetv 
heretv oretsket os, ce'lehocvtet omen, este em vliketv, 
etulaswv, etvlwv, momet etvlwvvlke vtekat asossen ce 
eatvn es pu nesetskvtet omet, 

10 Pun Hesaketvmese ehomvn mekkvike momet 
plestvlken pu  hayetskvtet omekv, momen  ekvnvn 
ohmekkeyvres. 

11 Momen heevyvnks, momet nake wenahoke, mo- 
men veulvke esyoman, momet mekko em ohliketv em 
vfolotakat encelvike sulke em opunvkv en haken pohv- 
yvnks; momen em vhonkvtkvt cukpe-rakko pale cukpe- 
rakko palet, momet cukpe-rakko cukpe-rakko sulket 
omvnks: 

12 Opunvkv en hake yekcen 'sopunayet, Mv Yvpefikuce 
elchocvtet ohfvnketv, nake ockv, hoporrenkv, yekcetv, 
vrakketv, vkvsvmkv esyomat en heckvre heretv oret os, 
makakvnks. 

13 Momen nake hocackvte vteke hvlwe ofv fullat, 
momet ekvnvn fullat, momet ekvnv ofv, momet uehvtkv 
vk fallat, momet mv omvikv oY fallat omvlkvt hvmmaken 
pohvyvnks; Vkvsvmkv, vrakketv, vrakkueckv, ohmek- 
ketv esyomat mv Yvpefikuce, momet mv mekko em 
ohliketv oh likat em ocvkekvs, estofis meyuksv sekon. 

14 Momen nake wenahokat, Emén, makakvnks. Mo- 
men veulvke pale hokkolen ostohkakat tvk pvivtiket, 
mv estofis meyuksv seko likan. vrakkuecakvnks. 


SETENTVCKE 6. 


MoMEN Yvpefikucet svlokpe kolvpakat hvmken hvwe- 
cof, hecvyvnks, momen nake wenahoke ostat hvmke, 
tenetke en hake oket, Ahtet, hecvs, maken pohvyvnks. 

2 Momen hecvyvnks, momen corakko hvtket huervnks ; 
momen mv oh likat etevkotaksen ocvnks; momen 
kvpotokv vcakan e'mhoyvnks; momen ohfvnket momet 
ohfvnkvranet ayvnks. 

3 Momen svlokpe svhokkolan hvwehcof, nake wenåke 
svhokkolat, Ahtet, heevs, maken pohvyvnks. 

4 Momen corakko etv catet ayvnks; momen mv oh 
likat herkvn ekvnvn vkonahvren, momen estet etepvavtvre 
yekcetvn e'mhoyvnks; momen eslafkvevpko`. rakken 
e'mhoyvnks. 

5 Momen svlokpe BT hvweheof, nake we- 
pake svtutcenat, Ahtet, hecvs, maken pohvyvnks. Mo- 
men hecvyvnks, momen, heevs, corakko lvstet, momen 
mv oh likat svtarkueckvn enken ”sesvnks. 

6 Momen nake wenahoke ostat en nvrkvpvn opunvkv 
en hake hvmmaken pohvyvnks, Svkerkuce teleko fvcke 
hvmket tenelyv hvmke enrahkvt omen, momen svkerkuce 
ketinv fvcfvke tutcenet tenelyv hvmke enrahkvt omvres ; 
momen olefv neha pvrko-opuswv tepakvn vhopahnetskvs. 

7 Momen svlokpe 'esostan hvwehcof, nake wenake 
esostat em opunvkv en haket, Ahtet, hecvs, maken 

-pohvyvnks. 

8 Momet hecvyvnks, momen hecvs, corakko hvtwet, 
momen mv oh likat e hocefkv Elkvt omvnks, momen 
Elkv tvlofvt vevkayvnks. Momen ekvnv tekvpvke esostan 

eslafkv-cvpko, momet elauko, elkv momet punvttv sé: 
honeckvke ekvnv oh fullat es pvsvtvkvre ohfvnken 
yekcetvn emvkhoyvnks. 

9 Momen svlokpe sveahkepan hvwehcof, altv elecvn 
mv Hesaketvmese em opunvkv, momet ohkerkueckv oca- 
kvte vrahkvn pvsvthoyvte em puyvfekev taken hecvyvnks. 
.10 Momen en hake yekcen es huehkakvnks, Pucase 
hvsvtke, mehenwetskat, en hofune estomomusen mv 
ekvnv vpokakat vnrvpen pu catv vrahkvn ohfvececet, 
em pvlecvranetskeko haks? maket. 

11 Momen voerke hvtke e'mhoye vlket omvnks, mo- 
men, Ohvtvlakat estomusen fekapatske emunken vtotkv 
cem etohkvlketv takeu, momet cem etecakketvlke ce 
momehocvie omön pvsvthovvranat oketv es oh fvckekvs, 
maket em onahoyvnks. 

12 Momen hecvyvnks, svlokpe sepakan hvwehcof, mo- 
men hecvs, ekvnv nekekv rakket ócvnks; momen hvset 
lvste sukev hakv esse es hahoyvte omé haken, hvresset 
catv omé hakvnks; 

13 Momen ke-rakko em vpe hotvle rakkot fvmoyicen, 
em ette lokevkeko apvlate omén, hvlwe kococumpvt 
ekvnvn a tvk pvlatkvnks. 

14 Momen nakcokv pvlpihoce omét sutvt etvn s 
kvnks, momen ekvnhvlwe viekat, momet ote vtekat etvn 
vkueke vlkvnks. 

15 Momen ekvnv em mekkvlke, este en rvkrakv, nake 
ocvlke, kvpetvne homvhhotat, este yekevke esyomat, 
momen svlvfke vtekat, momen pucasseko vtekat omvlkvt 
ekvnv haukvke, momen ekvnv hvlhvwe evto vlkat ofvn 
elikakvnks ; 

16 Momet, Me mekko em ohliketv oh likat e turofv, 
momet Yvpefikuce en evpvkketv enkvpvken pu ehvkes, 
cvto, ekvnv hvlhawat esyomen kicakvnks. 

17 En evpvkketv nette rakkatet vlvket omekv, momen 
estit hueretv ume taye haks? 


SETENTVCKE 7. 


Momen heyv nanvke renyupvn encelv ostet ekvnv en 
kvnowv ostan oh svpaklen hetvyvnks, momen ekvnv en 
hotvle ostan hvlvtakvnks, ekvnvn, monkat uehvtkvn, 
monkat eto estomis oh hotvlekareu. | 

2 Momen encelv ctv, Hesaketvmese wenakat 'sem en- 
kerkv ocet, hvsossv fveev aossen hecvyvnks, momen 
encelv oste, ekvnv momet uehvtkv vhopvnetv yekcetv 
e'mhoyvten em punayet, en hake yekcen es huehkvnks ; 

3 Ekvnvn, monkat uehvtkyn, monkat eton "genet 
keko emunken pun Hesaketvmose em vtotkvlken ekvhomv 
taken eskerkvn em ohlicvkeres, maket. 

4 Momen eskerky ohlihocat em vhonkvtkvn pohvyvnks; 
Eslevl en hopuetake em vliketv omvikv -asosse obli- 
hocat cukpe-rakko cukpe hvmken pale osten ostoh- 
kaket omvnks. 

5 Cutv em vliketv asosse cukpe-rakko palen hok- 
kolohkaken ohlihocen; Lupe em. vliketv asosse cukpe- 
rakko palen hokkolohkaken ohlibocen; Kate em vliketv 
asosse éukpe rakko palen hokkolohkaken ohlihocen ; 

6 Asv em vliketv %sosse cukpe-rakko palen hokko- 
lohkaken ohlihocen ; Nafteli em vlikety asosse cukpe- 
rakko palen hokkolohkaken ohlihocen; Menasv em vli- 
ketv asosse cukpe-rakko palen hokkolohkaken ohlihocen ; 

7 Semev em vliketv asosse cukpe-rakko palen hok- 
kolohkaken ohlihocen; Lefi em vliketv asosse cukpe- 
rakko palen hokkolohkaken ohlihocen; Esekv em vliketv 
asosse cukpe-rakko palen L RETRO ohlihocen ; 

8 Momen Sepulv em vliketv asosse cukpe-rakko palen 


hokkolohkaken ohlihocen ; Cosef em vliketv asosse cukpe: 

rakko palen hokkolohkaken ohlihocen; Penceme em yli- 
ketv asosse cukpe-rakko palen hokkolohkaken ohlihocet 
omuvnks. | | 

9 Heyv hoyahnof hecvyvnks, momen hecvs, este sulke 
mahe, nvpvt vhonkvteko tayat, etvlwv, momet em vliketv, 
momet este, momet etulaswv omvikv asosse, vecvke 
hvthvken vece, talv lvece enken cawvket, mekko em ohli- 
ketv ehomvn, momet Yvpefikuce ehomvn svpaklvnks; 

10 Momet huehketv yekcen es huehket, Vhesaketv 
pun Hesaketvmese mekko em obliketv oh likat, momet 
Yvpefikuce enaket os, makakvnks. 

11 Momen encelv omvlkvt mekko em ohliketv, nake 
wenahoke ostat vculvke esyomat vfolotken svpaklet, 
mekko em ohliketv ehomvn e turofrn oh pvlatket, 

12 Emén: Vkvsvmkyv, vrakketv, hoporrenkv, vkvsvmkv- 
emetv, vrakkueckv, yekcetv, ohfvnketv esyomat pun 
Hesaketvmesen em ocvkekvs, estofis meyuksv-sekon ; 
Emén: makaket, Hesaketvmesen vrakkuecakvnks. 

13 Momen mv veulvke hvmkat vyoposket, Heyv 
hvthvke vchoyat estit omet, estvmvn awvt haks? cv 
kicvnks. 

14 Momen, Pucasö, kerretskes, kicvyvnks. Momen, 
Heyvt estemerketv rakken asosiyet, em veevken Yvpe- 
fikace e catvn es okkoset, hvthvken hayakvtet omakes, 
cv kicvnks. 

15 Momet, Heyvt omecicen Hesaketvmese em ohliketv 
ehomvn vpoket, en cuko vcakat ofyn netta neren em 
vtotkaket os; momen my mekko em ohliketv oh likatet 
vpaket likvres, 

16 Svnveomvn elvwekot, svnvcomvn ewvnhkahkekos, 
momen hvsohiyy»t momet hiyyè estomis en nokhokihee- 
kos. | 

17 Hiyomet omekv, mv Yvpefikuce mekko em obliketv 

en nvrkvpv likat vhecicet, hompvkuecet, uewv hesake 
uekiwv ocakan evpayet sohayvres; momen Hesaketvmeset 
eturopuswv omvlkvn e turwv taken en hvsvthicvres, cv 
kièvnks. 

SETENTVCKE 8. 
MomEN svlokpe eskolvpakan hvwehcof, hvse-vkerkv en 
nvrkvpv ore tayen hvlwat ofvn evyvyakusét omvnks. 


- 2 Momen encelv kolvpakat Hesaketvmese ehomvn sv- 


paklen hecvyvnks; momen pofketv kolvpaken e'mho- 
yvnks. ` 

3 Momen encelv etvt, cvtokunaplane sensvn ocet, "alten 
vhuervnks; momen esfvmecickv sulken e'mhoyvnks; me: 
kusapvlke omvlkv em mekusvpkv take vpvken evtokunap- 
lane alte mekko em ohliketv ehomv hueran men oh 
emvren. 

4 Momen mekusapvike em mekusvpkv taket vpvken, 
mv esfrmecickv em ekkucet encelv enken osiyet, Hé: 
saketvmese ehomvn kvwapkvnks. 

5 Momen encelvt sensvn ehset, votkv altv oh ocan es 
fvcehcet, ekvnvn es tvk wikvnks; momen en hake sulket 
tenetketv, vtoyehvtte, ekvnv nekeky esyomat ocakvnks. 

6 Momen encelv kolvpake pofketv Rr c ocakat 
pofkvranet e etetakuecakvnks. 

7 Momen encelv enhvteceskvt pofkvnks, momen, he: 
tute nerkv momet totkv catv vpvken ocakvnks, monien 
ekvnvn oh pvlvthoyvnks; momen eto tekvpvke svtutce- 
nat nokren, pvhe lane omvlkvt nokrvnks. - 

8 Momen encelv svhokkolat pofkvnks, momen ekvnhvl- 
we rakke vhetke omèn -uehvtkvn vk wihokvnks; momen 
uehvtkv tekvpvke svtutcenat catv hakvnks; 

9 Momen nake wenahoke hocackvte Boine vk fullat 
tekvpvke svtutcenat pvsatkvnks, momen perro-cuko 
tekvpvke svtutcenat. vkvhopvnkakvnks. 

10 Momen encelv svtutcenat pofkvnks, momen ko- 
cocumpv rakke vhetke kulke omét sutvn a latkvnks, mo- 
met hvece ocakat tekvpvke esvtutcenan, momet uekiwv 
fihnakan oh latkvnks. | 

11 Momen mv kocoeumpv e hocefkv Wvmwut kihocet 
omes; momen uewv. etekvpvke svtutcenat wvmwnt 
hakvnks; momen uewvt omecicen este sulket pvsatkvnks, 
uewv hometv hakvnkekv. 

12 Momen encelv esostat pofkvnks, momen hvse tekv- 
pvke svtutcenat, hvresse tekvpvke svtutcenat, kococumpv 
tekvpvke svtutcenat esyomat nvfhokvnks; mv omvlkv 
em etekvpvke svtutcenat yomucecihohcen, nettv tekv- 
pvke svtutcenat hvyayvkekaren, momen nereu matv- 
pomen. 

13 Momen hecvyvnks, momet encelv hvmke hvlwen 
tvmket tehoyanet, en hake yekcen. es opunayet, Encelv 
tutcene pofkvranat em pofketv en hake omecicen ekvnv 
oh vpokat en holwakes, holwakes, holwakes, maken 
pohvyvnks. 


SETENTVCKE 9. 


Momen eneelv sveahkepat pofkvnks, momen koco 
cumpv sutvn avtet ekvnvn oh latken heevyvnks; momen 
sufké rakko em pvtakv sekat es en hvweckvn e'm- 
hoyvnks. 

3 Momen mv sufké-rakkon hvwecvnks; momen ekkuce 
nakrekkickv hute rakke em ekkuce omét sufkan aosiyet, 
kvwapkvnks; momen mv sufke rakkat em ekkuce hvse 
hotvle tepakan oh yomucecicvnks. 

3. Momen tvffonoksviket ekkuce asosset, ekvnvn oh 
yicvnks; momen hveesesterahv ekvnv fulle yekcetv 
ocakat omén yekcetvn emhoyvnks. | 

4 Momet, Ekvnv pvhe ocan, monkat nake lane estomis, 

monkat eto hvmkusis vhopahnatskvs; momis mv este 
Hesaketvmese em eskerkv ekvhomv take oh ocvkekat 
tvlken en nokhokicatskes, kicet en kerkuehocvnks. 

5 Momet pvsvtekot, momis hvse cahkepen en nokhoki- 
cvren em etektvnechoyvnks; momen mv en nokket 
hvcesesterahv este rahe en nokke omèt omvnks. 

6 Momen mv nettv take omof estet elkvn hopoyakis, 
esheevkekares; momet eletvn komakis, elkvt en letkv- 
kvres. | 

7 Momén mv tvffonoksvike en heckvt corakko tepokvn 
sohayvrane etetakuehocvte en keckv omèt omvnks; 
momen evtokunaplane kvpotokv veacakat omvkön 
kvpotoyvket omvnks; momen e turofv taket este e turofv 
omvkèt omvnks. 

8 Momen ekvésse hoktvke em ekvesse omèn oca- 
kvnks, momen e nute taket este-papv e nute omvket 
omynks. 

9 Momen hokpe sevrvnakv taket hokpe sevrvnakv cvto 
es hahoyvte omvkén ocakvnks; momen e tvrpv take en 
haket calev sulke, momet calev eme corakko sulke tepokv 
vpefatke en hake omöt omvnks. 

10 Momen hveesesterahv omvkèt ehvcen ocakvnks; 
momen, ehvcet en ren ocvket omvnks; momen hvse 
cahkepen est'en nokhokice taye en yekcet omakvnks. 

11 Momen sufke-rakko em pvtakv seko em encelvn em 
mekko taken ocakvnks, momen e hocefkvt Hepluvlke em 
punvkv oY Epatvnet omen, Klekvlke em punvkv ofv 
Epalyvnet omes. 

12 Este en holwakat hvmket hoyanet os; hecvs, heyv 
in yupvn holwakat bokkolet vlahokes. 

13 Momen encelv sepakat pofkvnks, momen opunvkv 
en hake evtokunaplane alte Hesaketvmese ehomv huerat 
e yvpe ostan aosset, 

14 Eucelv sepake pofketv ocan em punayet, Mv encelv 
oste hvece rakke Yufletes kocefken vk wvnahoyan enre- 
copvkvs, maken pohvyvnks. | 

15 Momen encelv oste hvse-vkerkv hvmke, momet nettv 
hvmke, momet hvse hvmke, momet ohrolope hvmke 
vrahkvn  etetakuehocvten, este etekvpvke svtutcenan 
pvsvtvkvren enrecoprehocvnks. 

.16 Momen corakko oh vpoke suletawv rakko em 
vhonkvtkvt cukpe-rakko vcule cukpe bokkolet omvnks, 
momen em vhonkvtkvn pohvyvnks. 

17 Momen nak cv hecihocat ofvn hiyoméu corakkon 
momet mv oh vpokat, hokpe sevrvnakv totkv, cesentv, 
tohottoplane esyomen, es hahoyvten ocaken hecvyvnks; 
momen corakko e'kv taket este-papv e'kv take omvkèt 
omen; totkv, ekkuce, tohottoplane esyomet e cukwv 
taken asossvnks. 

18 Totkv, ekkuce, momet tohottoplane, heyv tutcene e 
cukwv take asossat este etekvpvke svtutcenan pvsvta- 
kvnks. 

19 En yekce e cukwv momet e hvce take ofvt omekv; 
e hvce take cetto omvkét, momet ekvn ocvket omvnkekv; 
momen heyvn es nokkicaket os. 

20 Momen este vhoskat, heyv estennokkickvt pvsvtv- 
kekatet, puyvfekcv holwvhokat, monkat nake vhakvke 
evtokunaplane, monkat cvtokunaphvtke, monkat cvtolane, 
monkat cvto, monkat eto es hahoyvte, mv heceko taye, 
monkat poheko taye, yvkvpvkeko tayan em mekusapv- 
kekaret, e'nke take em vtotketv ohfvecvn em vkerrickvn 
eticvkekvnks: 

21 Momet este pvsvtakvte, monkat en famvkakvn, 
monkat en hoktarkvn, monkat en horkopkv take obfvccvn 
om vkerrickvn eticvkekvnks. 

SETENTVCKE 10. 


MoMEN encelv etv yekce, aholocen accet, sutv ahvtapken 
hecvyvnks; momen oskentacvt e'kvn ohcakhen, e turofv 
hvse omét omen, ele totkv esevkeahe omvkét omvnks: 

2 Momen nakcokv cotkuse enrvmken e'nken vpikvnks ; 
momet ele vkvpervn uehvtkvn vk huericet, die vkvskvnvn 
ekvnvn oh kuericonks, 

3 Momet este-papv hehke omèn en hake yekcen es 
huebkvnks; momen hohikof, tenetke kolvpaket tenetka- 
kvnks. | 

4 Momen mv tenetke kolvpakat tenetkahkof, hoccicv- 
ranvyvnks: momet punvkv en hake sutv avtet, Mv 
nanvke tenetke kolvpakat onayakan hoccicekot, sem oh 
vlokpievs, maken pohvyvnks. 

5 Momen mv encelv uehvtkv, momet ekvnv oh huere 
hecvyvnke e'nken sutvn vkvwapet, 

6 Sutv momen mv ofv fallat, momen ekvnv momen mv 
oh- fullat, momen uehvtkv momen mv vkfullat hayvte, 
mv estofis meyuksv-seko likan es hocefet, Oketvt vlvkeko 
emunken, 

7 Encelv eskolvpakat hake en nettv take omof, mvt 
pofketvn vlicecof, Hesaketvmese enake ehkat esfrckvres, 
em vtotkvlke owalvlke en kerkuecakyte vevkvyen, ma- 
kvnks. 

8 Momen opunvkv en hake sutv avte pohvyvnke hvtvm 
vm punayet, Ahyet, nakcokv cotkuse, enrvmke encelv 
uehvtkv momet ekvnv oh huere enke vpikan esvs, 
makvnks. 

9 Momen encelvn oh ahyit, Mv nakcokucen v'mes, 
kicvyvnks. Momen vm punayet, Ehset, lokvs; momen 
ce nvrke homen hayvres, momis ce cukwv ofv fo en 
cvmpe omët evmpe tares, cv kicvnks, 

10 Momen mv nakeokucen encelv enken a em ehset, 
lokvyvnks; momen cv cukwv ofv fo en cvmpe omèt 
cvmpet omvnks: momis lohkvyof, cv nvrke home 
hakvnks. | 

11 Momen, Hvivm este, etvlwv, etulaswv momet 
mekkvike sulke ehomvn owalvranetsket os, cv .kicvnks. 


SETENTVCKE 11. 


MowEN kohv setekkekv omén v'mhoyvnks; momen 
encelvt hueret, Ahuyiret, Hesaketvmese en cuko vcakan, 
momet mv ofv émekusvpakan, momet altvn vhopayvs, 
makvnks. 

2 Momis cuko vcakat en tvkfettvn vhopayèkot, wikets- 
kvres, Centilvlken emhoyvtet omekv; momen mv tvlofv 
vcakan hvse pale osten hokkolohkaken oh svpaklvres. 

3 Momen a vn kerrylke hokkolan yekcetvn emvkares, 
momen sukev haken vchoyet, nette cukpe-rakko hvmken 
cukpe hokkolen pale epaken owalvkvres. 

4 Heyvt olefv em vpe hokkolat, momet kulke esoh- 
huerickv ekvnv en Hesaketvmese ehomv sehokat omakes. 

5 Momen estimvt, en nokhokicetvn komen omat, totkv 
e cukwv taken aosiyet en horrvlken lokaket os; momen 
estimvt en nokhokicetvn komen omat, hiyomèn elehocv- 
ranet 08. 

6 Heyvt, em owaletv én arti take ofvn oskekaren sutv 
em vkhottetv yekcetvn ocakes; momet eticet, catvn haye 
tayet uewv ocakat Dën EE yekeetvn `ocet, momet 
etewole estomomusen komakat nake estennokkickv esto- 
mis ekvnvn oh vlvkuecetvn yekcetvn ocakes. 

D Momen akerkueckvn es poyahkof, punvttv sufke-rakko 
em pvtakv sekan aosset eme take vnrvpen horren hayet, 
obfvniket, pvsvtvres. 

8 Momen e'na take tvlofv rakkat em etehoyvnkvn tvk 

wvkhokvres, mv tvlofv puyvfekev vevkvye Satvme momet 
Ecepsen kihocet os, momen mvn pu Pucasen elehocvtet 
omes. 

9 Momen este, momet em vliketv, momet etulaswv, 
momet Centilvlke asosset mv ena taken nettv tutcenen 
nvrkvpvt vpaken hecvkvres, momet 'mv ena take sepvikv 
vtehkvre em etektvnecvkekares. 

10 Momen mv yvmv ekvnv vpokat oh afveket, afvckv- 
kvres, momet nak emkvn ete'm vtotvkvres; heyv owalv 
hokkolat yvmv ekvnv vpokan estemerrvkuecakvtet ok. 

11 Momen mv nettv tutcene nvrkvpvt vpakat renyupvn 
hesaketv em Puyvfekev Hesaketvmese aatat mv enataken 
eceyaken, asehoket ele taken oh sehokvnks; momen 
penkvlkv rakket hecakat omvlkvn oh latkvnks. 

12 Momen opunvkv en hake yekce sutv avtet, Yvmvn a 
vcemhokvks, kihocen pohakvnks. Momet aholoce ofv 
sutvn vkvwvphoken, en horrvlket hecakvnks. 

13 Momen mata hvse-vkerkv omof ekvny nekekv rakket 
ocvnks, momen mv tvlofv etekvpvke espalat latkvnks; 
momen este mv ekvnv nekekv ofv pvsatkvte em vhonkvtkv 
cukpe-rakko kolvpaket omvnks; momen este vhoskat 
penkvlvket, hvlwe en Hesaketvmesen vrakkuecakvnks. 

14 Nake este en holwvke svhokkolat hoyvnet 0s; hecvs, 
holwvke svtutcenat lvpken vlaket os. 

15 Momen encelv eskolvpakat pofkvnks, momen sutv 
ofv punvkv en hake yekevket ocakvnks, Yvmv ekvnv em 
ohmekketv ocakat pu Pucase momet en Klist enake 
haket os; momen estofis meyuksv-sekon ohmekkvres, 
maket. 

16 Momen veulvke pale hokkolen ostohkakat Hesa- 
ketvmese ehomvn em ohliketv vcacakan oh vpoket, e 
turofv taken oh pvlvtiket, Hesaketvmesen vrakkuecet, 
17 Vkvsvmkvn ce'meyet os, Pucase Hesaketvmese 

Yekcetv Omvlece, like, likvte momet likvranat toyetakat ; 
cen yekce rakkan ehset, ohmekketskvtet omekv. 

18 Momen Centilvlket evpvkhokvtes, momen cvpvkketvt 
 vlvkés, momen pvsatkvte ohfvececkv oketv, momet 
owalv eem vtotkvlke, momet emekusapvlke, momet 
lopockuse momet rvkrvke ce hocefkvn em penkvlakat 
feketvn emvketskvre; momet ekvnvn sumecicakat sum- 
huecetskvre oketvt vlvkes, makakvnks. 

19 Momen hvlwe ofv Hesaketvmese en cuko veakat 
hauket omvnks, momen en cuko vcakat ofv em etemfvc- 
cetv tovhahvwv veakat hecket omvnks; momen vtoye- 
hvtte, momet en hake sulket, tenetke ocakat, ekvnv 
nekekv momet hetute nerkv tayet ocakvnks. 


SETENTVOKE 12. 


MomEN eskerkv rakket hvlwe ofvn heckvnks, hoktet mvt 
omen; momen mv hokte hvsen accet, hvresset ele elecvn 
ocen, kvpotokv veake kococumpv. palen hokkolohkake es 
haken kvpvtoyet omvnks : 

2 Momen mv hokte nvrkesét, estuce heckuecvranuset 
omen, momet heckuecvrane en nokkan es huehkvnks. 

3. Momen eskerkv etvt hvlwe ofvn hecket ocvnks; 
momen hecvs, tlekonv cate, rakke, ekv kolvpaken, eyvpe 
palen ocet, momen ekv kolvpakat kvtvlvkv oh ocvke 
viket omvnks. 

4 Momen e hvcet hvlwe kococumpv ocakat etekvpvke 
svtutcenan hvlatet, ekvnvn tvk wikvnks; momen mv 
tlekonvt hokte estuce heckuecvrarrat ehomvn huervnks, 
estuce heckan vpakusen lokvret. 

5. Momen hoktet hunvnwucen heckuecvnks, tvlwvvlke 
omvlkvn evto estepketvn es ohmekkvranat; momen em 
estucen Hesaketvmese likan, momet em ohliketv von Kan 
vkvwvphoyvnks. 

6 Momen hoktet letket, vnrvwvn eceyvnks, mvn liketv 
Hesaketvmese em etetakuecvtet ocet omen, mvn nettv 
cukpe-rakko hvmken eukpe hokkolen pale epaken 
hompicvkvren. 

7 Momen hvlwe ofv horret ocvnks; Mikevl momet em 
encelvlket tlekonv tepoyakvnks; momen tlekonv momet 
em encelvlke tepoyakvnks, 

8 Momis ohfvnkvkekvnks; momen em vpoketv hvlwe 
ofv svnvcomvn eshechoyekvnks. 

9 Momen mv tlekonv rakkan a wihokvnks, mv cetto 
veule, Tiapolv momet Setvne kihoce, yvmv ekvnv omvl- 
kvn mvkerrat; mvt ekvnvn tvk wihokvnks, momen em 
encelvlket vpvkaken apvlathoyvnks. 

10 Momen opunvkv en hake yekce hvlwe ofvn hvmma- 
ken pohvyvnks, Vhesaketv, yekcetv, momet pun Hesa- 
ketvmese em ohmekketv, momet en Klist em obfvnketvt 
hiyomat yices; tecakkeyvte e'urapv, mv pun Hesaketv- 
mese ehomvn nettvn momet nereu vnrapvten awihokekv. 

11 Momen Yvpefikuce e catv eteropotten, momen em 
ohkerkueckv em opunvkv eteropotten mvn emuntvlakv- 
tes; momen elkv tis oren en hesaketv taken vnokecvke- 
kates. 

12 Monkv hvlhawatskat, momet mv ofv vpokatskat, 
afvekvkepvkes. Ekvnv vpoke, momet uehvtkv vk fulle 
toyatskat ce'n holwvhokes, Tiapolvt, oketv kocoknuse 
em ocen kerrat omecicen cvpvkke heret, a cen hvtapkv- 
kekv. 

13 Momen tlekonvt, ekvnvn a tvk wihoken hehcof, mv 
hokte hunvnwuce heckuecvten assecvnks. 

14 Momen hoktet, en liketv vnrvwv ocan tvmket oh 
ayvren lvmhe rakke e tvipv hokkolen emhoyvnks, mvn 
oketv hvmke, oketv vnvcome, momet oketv en nvrkvpvn 
mv cetto e turofv enkvpvken vfvshotet os. 

15 Momen uelauken svkvyecicetvn komet, mv cettot e 
cukwv ossen uewv uelauke omön hokte eub fihne- 
cvnks ; 

16 Momen ekvnvt hokten emvnicet, e Neu hvwvk- 
lehcet, mv uelauke tlekonvt e cukwv aossicvten nok- 
melvnks. 

17 Momen tlekonvt hokten en homecet, en nerkv ` 
vhoske, mv Hesaketvmese em vhakvn vfastet, Cesvs 
Klist ohkerkueckv hvlvtakan horre en hayetvn komet 
ayvnks, 

SETENTVCKE 13. 

MomEN uehvtkv em oktahvn oh huervyvnks. Momen 
ekv kolvpakan, eyvpe palen ocet punvttv uehvtkv aossen 
hecvyvnks, momen kvtvlvkv veacvke palet eyvpen oh 
ocaken, momen Hesaketvmese vtvkleckv e hocefkvt e'kvn 
oh ocaken hecvyvnks. 

2 Momen mv punvttv heevyvnke üekaccv omét omen, 
ele nokuse die omvkèt omen, e cukwvt estepapv e cukwv 
omét omvnks; momen en yekcetv, momen mekko em 
ohliketvn, momen ohfvnketv rakkan tlekonvt e'mvnks. 

3 Momen ekv hvmke elkv ore vuvttéhoce omèn he- 
evyvnks; momen elece taye vnvttan em wicehocvnks; 
momen mv punvttv ohfveevn ekvnv omvlkvt em esto- 
mahet omvnks. 

4 Momet mv tlekonv punvttvn yekcetv emvten vrak- 
 kuecakvnks; momet punvttvn vrakkuecakvnks, Estit mv 
punvttv omèt like haks? estit etepoyetv ume taye haks? 
makaket. 

5 Momen e eukwv nake rakrvken, momet .opunvkv 
Hesaketumese vtvkleckvn opunayen e'mhoyvnks; momen 
hvse pale osten hokkolohkaken likvre yekcetvn e'mho- 
yvnks. 

6 Momen Hesaketvmese vtvkleckv ofv e cukwvn kvwvk- 

lecet, e hocefkvn, em eseuko-hakv, momet mv hviwe ofv 
vpoke vtvklecvranet hvwvklecvnks. 

7 Momen mekusapvike etepoyet, ohfvnketvn. e'mho- 
yvnks; momen este em vliketv, momet etulaswv, momet 
etvlwvvlke omvlkv ohfvnken yekeetvn e'mhoyvnks. 

8 Momen ekvnv vpokat, mv e hocefhokv Yvpefikuce 
ekvnv vliceckv vteke elehoevte en hesaketv nakcokv ofv 
cohoyekatet omvlkvt vrakkuecvkvres. 

9 Estimvt ehvcko ocen omat, pohekvs. 

10 Estit esten svlvfkuecat, emen svlvfkuehocvres ; estit 
eslafkv-cvpkon es est” elecat, eslafkv-cvpkot mun elecv- 
ranet os. Mekusapvike em vkvsvmkv momet em momis 
kometvt yvmvn ocakes. 

11 Momen punvttv etv, yvpefikuce omét eyvpe hokko- 
len ocet, ekvnv aossen hecvyvnks, momen tlekonv omén 
puriayvnks. 

12 Momen punvtty enhvteceskv ohfynketv ocat omvikvn 
ocet, mv ehomvn es vtotket omes, momet yvmv ekvnv, 
momen mv oh vpokat punvttv enhvteceskv elece taye 
vnattan em wicehocvten. vrakkuecaken hayet omes. 

18 Momet eskerkv rakrvken momecet os, momat este 
ehomvn hvlwe vten totkvn ekvnvn a oh hvtvpecicet 
08, 

14 Momet mv eskerkv mv punvtiv ehomv momecvre 
e'mhoyat eteropotten este ekvnv vpokan mvkerret os, Mv 
punvttv eslafkv-evpko es vnatte em wikvte vhaken en 
hayvkes, este ekvnv vpokan kicet. 

15 Momet mv punvttv vhakan hesaketv emetv yekcetvn 
ocvnks, momat mv punvttv vhakat opunayat tvlkekot, 
momis punvttv vhakan en sulke estomomuset vrakkueev- 
kekat pvsvthoyvre omecice tayes. 

16 Momen lopocke momet rvkrakat, momet nake ocvlke, 
momet nake ocvkekvlke, momet pucassvkeko momet 

pucase ocakat omvlkvt e'nkvperv, monkat ekvhomv take 
ofv eskerkv en heckvren ; 

17 Momet mv eskerkv, monkat mv punvttv e hocefkv, 
monkat e hocefky em vhonkvtkvn ocat tvlket, estimvt o 
estomet mvn ocekat nesetv monkat wiyetv umeko tayan 
hayet os. 

18 Hoporrenkvt yvmvn ocet os. Estit hoporrenkvn 
ocat mv punvttv em vhonkvtkvn vhonkvtekvs; este em 
vhonkvtkvt omekv: momen Cukpe epaken dk epaken 
epohkaket em vhonkvtkvt omes. 


SETENTVCKE 14. 


Momen hecvyvnks, momen heevs,  Yvpefikucet ekvnhvl- 
wè- Sivn oh hueren, cukpe-rakko`cukpe hvmken pale 
osten ostohkake, E'rke e hocefkv e'kvhomv taken oh 
hoccat vpvkaken hecvyvnks. 

2 Momen uewv'sulke en hake, momet en hake hvlwe 
vten tenetke rakke en hake omèn pohvyvnks: momet 
kerviv hayecvlke en kervlv taken hayecaken pohvyvnks. 

3 Momen mekko em obliketv, nake wenahoke ostat; 
momet mv veulvke ehomvn yvhiketv mucvse omén 
yvhikakvnks; momen inv 'yvhiketvn estit, kerreko tayen, 
mv cukpe-rakko cukpe hvmken pale osten ostohkake, 
ekvnv asosse pylken neshoyvte tvlket kerrake tapes. 

4 Heyvt höktvken vpaket e vholwvyecvkekatet omes ; 
fvcenvlket omakekv. Heyvt Yvpefikuce estvmv estomön 
ayis, vevkvpeyat omakes. Heyvt ette enhvteceskv He- 
saketvmese momet en Yvpefikuce enake este asosse 
neshoyvtet omakes. 

5 Momen e cukwv take ofv mvkerretv eshechoyekvnks: 
Hesaketvmese em ohliketv vcakat chomvn em mvttekot 
omakekv. 

6 Momen encelv: etvt, opunvkv bere meyuksv-sekon 

ekvnv vpokan, etvlwv, em vliketv, etulaswv, momet este 
vtekat eem erkenvketvn ocet, hvlwan tvmken hecvyvnks; 

7 Momen opunvkv yekcen 'sopunayet, Hesaketvmesen 
em penkalet, vrakketvn emvkes; em ohfvoceckv en hvse- 
vkerkvt vlakekv; momet mv hvlwe, ekvnv, uehvtkv 
momet uekiwv ocakat hayvten vrakkueevkes, makvnks. 

8 Momen encelv etvt, eyupvn ayet, Papelv, mv tvlofv 
rakkat, lvtkés, lvtkös, tvlwvvlke omvlkvn en hoktarkv en 
evpvkketv em pvrko-opuswvn eskvkuecvtet omekv. 

9 Momen encelv svtutcenat heyv kokkolan eyupvn ayet, 
hvmmakvnks; Estimvt mv punvttv momen vhakan vrak- 
kuecet, momet e'kvhomvn, monkat enke ofvn kotcen 
eskerkvn en 'hecket. on omat, 

10 Matat Hesaketvmese en evpvkketv em pvrko-opuswv 
nake seteyvmkeko. en cvpvkke:sem. esketvn avcvnhoyan 
eskvres; momet totkv, tohottoplane tepakat:ofvn, encelvl 
ke hvsvthakat; ehomv;.momet Yvpefikuce ehomvn este- 
merrihocvres : 

11 Momen em estemerketv take em .ekkucet estofis 
meyuksv-sekon, kvwapket os; momen mv punvttvn 
momet vhakan vrakkuecakat, momen estimvt o estomet e 
hocefkv es. en. kerkvn en heckat nettvn: monkat. neren 
fekvpvkekos. 

12 Emekusapvlke em 1n0mis kometvt. yvmvn oces: 
Hesaketvmese em vhakv: ocakan, momet .Cesvs ofv vkv- 
svmkvn vfvstakat yvmvn svpakles. 

13 Momen-opunvkv en hake hvlwe vtet, Hoccicvs, cv 
kicen pobvyvnks; Mv pvsatke Pucase ofv. pvsvtkat. en 
hérakes, muev ayat; Momes, em vtotketv take enkvpv- 
ken fekvpvkvren; momen em vtotketv taket vevkvpeyes, 
Puyvfekevt maket os, maket hoccicvs. 

14 Momen hecvyvnks, momen hecvs, aholoce' hvtken, 
momen este E'chushunvnwv omöt: aholocen oh liket 

kvpotokv veakan kvpotoyet,: momet estackv fvsken 
e'nken es hvlaten hécvyunks. | 

15 Momen encelv etvt, cuko-vcakan aosiyet, mv aholoee 
oh likan. opunvkv en hake yekcen. "sem punayet,. Cem 
estackvn ceyihcet, tvevs; hiyomet omekv, tvevranetskat 
hvse-vkerkv vlvkés, momen ekvnv en. naklokcet hiyo- 
hakes, maket huehkvnks. 

16 Momen mv aholoce oh likatet em estackvn ekvnvn a 
oh hvtvpecihcet, ekvnv en lokcen vteloyvnks. 

17 Momen encelv etvt, estackv fvsken ocet, cuko-vcakat 
hviwe ofv. likan aossvnks. | 

18 Momen encelv, totkv ohfvnke yekcetv ocat, altv 
likan aosiyet, mv estackv.fvsken dean opunvkv en hake 
yekcen "sem punayet huehkvnks, Cem estacky fvskan 
ohceyicet, ekvnv em pvrko em vpe em etten vteloyvs; 
em pvrko lokevke mvketeket omekv, maket. 

19 Momen encelvt em estackvn ekvnvn óhceyicet, 
ekvnv em pvrkó em vpen vteloyvnks, momet Hesaketv- 
mese en eypvkkety em pvrko es opecetv rakkan vtehvnks: 

20 Momen pvrko es opecety tvlofv en lvpvtken oh- 
svpaklet cetakhoyvnks; momet catvt pvrko es opecetyn 
corakko en cuksakkv tis oren afilinat vkerkv cukpe hok- 
kolen orvnks. — 

SETENTVCKE 15. 

MowEx hvlwe ofvn nake eskerkv' etv rakke momet 
estomahen Recit, encelv kolvpake nake este 'sestemerrickv 
espokake kolvpakan ocaken hecvyvnks; mv ofv Hesa- 
ketvmese en cvpvkketvt esfvcket omekv. 

2 Momen uehvtkv estvkheckv totkv setekyymke omén 
hecit, mv punvttv, vhakat, es en kerkv, momet e hocefkv 
em vhonkvtkvn ohfvnkakvtet; Hesaketvmese en kervlvn 
ocaket, mv estvkheckv uehvtkvn oh svpaklen hecvyvnks. 

3 Momen Hesaketvmese em vtotkv Moses en yvhiketv, 

momen Yvpefikuce en yvhiketvn yvhikaket os, Pucase 
Hesaketvmese Yekcetv  Omvloeetskat, cem vtotketv 
rakrvke, . estomahvket omes; mekusapvlke em Mekko 
toyetskat, cem vretv- fvcevke, mehenwvket' omakes, 
maket. 

4 Pucase toyetskat, estimvt cem penkalet, ce hocefkvn 
vrakkuecekar haks? ceme tvlkuset hvsvtket ometskekv ; 
momen tvlwvvlke omvlkvt yicet ece 'rakkuecvkvret ok: 
cem obfvececkvt heckaken hahoyekv. 

5 Momen mv hoyanat hecvyvnks, momen heevs, ohker- 
kueckv em eseukohakv en cuko vcakat hvlwe tvlofv ofv 
ocat haukvnks: 

6 Momen encelvlke kolvpakat este 'sestemerrickv kolv- 
pakan ocet, hvnvwelv tvrke, hvtke, hvsatkusen accvket, 
momet e hokpen evtokunaplane sewvnvketvn 'sewvnvka- 
ket cuko veakan asossvnks. 

7 Momen nake wenahoke ostat hvmket evtokunaplane 
sesketv kolvpake, Hesaketvmese estofis meyuksv-seko 
likat en evpvkketv es fvcfvken encelvlke kolvpakan ema- 
- kvnks. 

8 Momen cuko vcakat Hesaketymese en rakketv 
momet en yekcetv em ekkucen es fackvnks; momen 
encelvlke kolvpakat em este sestémerrickv kolvpakat 
esfvekvkeko emunkat estimvt cuko vcakat. eceyeko 
tayvnks. 


SETENTVCKE 16. 


MoMEN cuko veakat avtet opunvkv en hake yekce 
encelvlke kolvpakan em  punayet, Vpehyet, sesketv 
Hesaketvmese en cvpvkketv es fvcfukan ekvnvn a oh 
pvlvtvkes, maken pohvyvnks. 

2 Momen encelv enhvteceskvt ahyet, sesketv sesan 
ekvnvn a oh pvlatvnks; momen lekhowe holwvke, nok- 

kice mahe mv este punvttv es en kerkv ocet, vhakan 
vrakkuecakan vlumhvnks. 

3 Momen encelv esvhokkolat sesketv sesan "mm a 
oh pvlahten, mv uehvikv este elvte e catv omd hahken, 
nake wenake omvikvt uehvtkvn vk pvsatkvnks. 

4 Momen encelv svtutcenat sesketv sesan hvcce momet 
uekiwv ocakan a oh pvlahten, catv hakvnks. 

5 Momen uewv em encelvt, Pucasö, like, likvte, momet 
likvranetskat, fvccet ometskes, hiyomén ohfvececets- 
kekv ; 

6 Mekusapvlke momet owalvlke e catvn pvlvtakvtet 
omekv, momen catvn eskvkuehcetskes; mehocvre orvket 
omekv, maken pohvyvnks. 

7 Momen etv, alte avtet, Momes, Pucase Hesaketvmese 
Yekcetv Omvlecetskat, cem ohfvececkvt mehenwe momet 
frcevket omakes, maken pohvyvnks. 

8 Momen encelv esostat sesketv sesan besen oh pvlah. 
ten, este totkvn es nekricvre yekcetvn - e'mhoyvnks. 

9 Momen estet hiyye heran es nekrihohcen, Hesaketv- 
mese heyv este sestemerrickv ohfvnken SSC ocat e. 
hocefkvn vtvklecakvnks; momet em vkerrickvn eticet 
vrakketv emvkekvnks. 

10 Momen encelv svcahkepat sesketv sesan punvitv 
em ohliketvn a oh pvlatvnks, momen em ohmekketv 
yomucket fvciken, en nokkat omecicen e tulaswv taken 
vkkakvnks, 

11 Momet en nokhoke, momet en lekhowat omecicen 
hvlwat en Hesaketvmesen vtvklecaket, em vtotketv take 
ohfveevn em vkerrickvn etievkekvnks. 

12 Momen encelv sepakat sesketv sesan, Yufletes, mv 
hvcce rakkan vk pvlahten, mv em uewvt vkvrpepvnks, 
hvsossv-fvcev em mekkvlke em vyetv metetake taren 

13 Momen puyvfekev hvsvthvkeko kute omvke tutcene 
tlekonv e cukwv, momet punvttv e cukwv, momet owalv 
laksv e cukwv asossen hecvyvnks. 

14 Met puyvfekev holwvhokat em: puyvfekcvlke, nakes- 
kerkvn vtotket, ekvnv mekkvike, momet ekvnv omvlkv 
em mekkvlken oh vpeyat omet, Hesaketvmese Yekcetv 
Omylecat en nette rakkat en boren oh vteloyvranet 
omekv. 

15 Hecvs, horköpv omèt vlakis. —Enatvlkvranuset 
yvkapen, estet em vlesketvn hecvkekaren, mv e vketecet, 
em accvken vcayecat en heres. 

16 Momen ekvnv Hepluvlke enr punvkv ofv Amvkétv 
kihoce likan tohvteloyvnks. 

17 Momen encelv eskolvpakat sesketv sesan hotvle ofvn 
pvlahten, opunvkv en hake yekce mekko em ohliketv, 
cuko vcake hvlwe ofv ocan aatvnks, Pokes, maket. 

18 Momen en hake sulket, vtoyehvtte momet tenetke 
ocakvnks; momen ekvnv. nekekv rakke, este yvmv 
ekvnv vpokvte vtekat me ekvnv nekekv omèt 'sekon, 
en yekce momen en rakke mv omèt sekates, 

19 Momen tvlofv rakkat tekvpvke: tuteenen tekvpi- 
hocvnks, momen Centilvlke eme tvlofrt pvlatkvnks; 
momen .Papelv rakkat, Hesaketvmese em vkerrickv 
ehomvn vlakvnks, sesketv en homeckv en cvpvkketv em 
pvrko-opuswvn esemvren. 

20 Momen ote vtekat pefatken, ekvnv hvlhawan eshec- 
hoyekvnks. 

21 Momen hvlwen asosset, hetute nerkv rakrvket esten 
oh pvlatkvnks, hetute nerkv hvmke en konnet talentv en 
honne oren: momen: heyv hetute nerkv este estemerrv- 
kuecat omecicen estet .Hesaketvmesen vtvklecakvnks; 
mv este sestemerrickv rakke mahet omvnkekv. 

SETENTVCKE 17. 


Momen encely kolvpake sesketv kolvpake ocakat hvmket 
vlahket, vm punayet, Yvmvn ahtetsken, mv hoktarv rakke 
uewy sulke oh likat em ohfvececkvn ce hecicares. 

2 Mon vpvkaket ekvnv em mekkvlke hoktaraken, ekvnv 
vpokat en hoktarkv em :pvrko-opuswvn esiket es haca- 
kvnks, makvnks. 

3 Momen Puyvfekev ofyn vnrvwvn sve ayvnks; momen 
hoktet punvttv cahtuse, vtvkleckv em vhocefhokvt e'na 
hvmecicen, ekv kolvpaken, eyvpe palen ocen oh liken 
hecvyvnks. 

4 Momen hoktet nake. cahtuse momet okholatten 
accet, evtokunaplane, evto vcacvke, momet makelitvn 
'senehicet, evtokunaplane sesketv en hoktarkv en holwv- 
hokat, momet hvsvtketv tokat es fveken enken es hvla- 
tvnks. 

5 Momen hocefkv ekvhomvn oh hoccet ocvnks, heyvt 
omen NAKE-EHKE, PAPELV RAKKAT, EKVNV 
EN HOKTARVLKE MOMET VRETV HOLWV- 
HOKE MAHAT E'CKET. 

6 Momen mv hokte mekusapvlke e catv, momet Cesvs 
a en kerrvlke e catvn es hacen hecvyvnks; momet hecv- 
yof, vm estomahetv rakken vm estomahvnks. 

7 Momen encelvt. hvmmaket ev kicvnks, Estomén cem 
estomahet omisa? Mv hokte, momen punvttv ekv kolv- 
paken, momet eyvpe pale oce hokte oh likan enake chkan 
cem onayares. 

8 Mv punvttv hecetskise, likvte tis, likeks; momet 
sufke rakko em pvtakv sekan aosset, estemerkvn eceyv- 
rés, Momen ekvnv vpoke, mv e hocefkv hesaketv 
nakcokv ofv ekvnv vliceckv vteke hocevkekaten, em 

estomahvke tares, mv punvttv, likvte tis, likekot omat, 
mome estomis likat hecakof. 

9 Momen vkerrickv hoporrenkv ocat heyv tes. Ekv 
kolvpakat ekvnhviwe kolvpakat tes, hokte oh likat. 

10 Momen mekkvike kolvpaket os, cahkepet pvlatken, 
hvmket liken, hvmkat hvte vlvkekot, momis vlakof, 
vkocoknusen likvranet os. 

11 Momen mv punvttv likvte tis, likekat, mvt escenv- 
pakat omes, momet mv kolvpakan vevkayat tes, momet 
sumketvn oh ayes. 

12 Momen eyvpe pale hecetskise mekkvlke'pale em 
ohmekketv hvte enheckvkekat omakes; momis- punvttv 
vpvken hvse-vkerkv hvmke oren mekkvlke omèt yekcetv ` 
en heckaket omes. 

13 Heyvt vkerrickv hvmkusen ovet, en yekce em ohfvn- 
ketv tepakan punvttvn emvkvres. 

14 Heyvt Yvpefikuce vnrvpet horren hayaken, Yvpe- 
fikucet ohfvnkvkvres; pucasvlke e Pucaset, momet mek- 
kvlke em Mekkot omekv; momen eme vpvkakatet 
enhuehket, enhopohoyvtet, momet heromvket omakes. 

15 Momen hvmmaket, Hoktarvt oh liken mv uewv sulken 
hecetskise este, momet este sulsokat, momet etulaswv, 
momet etvlwvvlke taket omakes. 

16 Momen eyvpe pale punvttv oh evkcahe hecetskise, 
heyvt hoktarvn en homecet, nakoceko, enatvlkvranusen 
hayet, em vpeswvn papvkvres, momet totkvn es nek: 
rievkvres. 

17 Hesaketvmeset naken komat momecetv, momet 
vkerrickv hvmkusen ocet, Hesaketvmese em opunvkv 
esfvefrkeko vtekat em ohmekketv take punvttvn emvkv- 
ren efeke taken em vpikakvtet omekv. 

18 Momen mv hokte hecetskise mv tvlofv rakke ekvnv 
em mekkvlke ohmekkat omes ; cv kicvnks. 

SETENTVOKE 18. 


Momzn heyv nanvke renyupvn encelv etv, yekcetv rak- 
ken ocet, hvlwan ahvtapken hecv yvnks; momen en hvya- 
yvket ekvnvn hvyayicvnks. 

2 Momen yekeicet, opunvkv en hake yekcen es huch- 
ket, Papelv rakkat lvtkes, lvtkēs,, momet puyvfekev 
holwvhokat e hute, momet puyvfekev hvsvtkeko omvikv 
em vpoketv, momet fuswv hvsvtkeko, momet bolwvke 
vtekat em vpoketv haket omes. 

3 Tvlwvvlke omvikvt en hoktarkv en cvpvkketv em 
pyrko-opuswvn eskaken, ekvnv em mekkvlke vpaket 
. hoktaraken, en nake seafvcecickv sulkat eteropotten 
esnesvlket ekvnv vpokat nake ocvke hakvtet omekv. 

4 Momen opunvkv en hake etv hvlwe vtet hvmmaken 
pohvyvnks, Vin este toyatskat, Papelvn asossvkes, vpaket 
naorkatskekaren, momet vpaket em este sestemerrickvt 
cen heckvkekaren ; - 

5 En naorketvt hvlwan oricaken, Hesaketvmeset en 
holwvyeckv sulkan vkerricekv. 

6 Ce'mvkvte etvpomen e'mvkes, momet em vtotketv 
vevkvyen tepvkocken e'mvkes; sesketv fvcecvten hok- 
kolvn en fvcecvkes. | 

7 Estomomusen e vrakkuecet, nake ”se afvcecicvte, mv 
etvpomusen estemerkv efeknokketv tepakan e'mvkes; 
Oye toyvkot, mekko hoktet likit, feknokketvn hecvkares, 
e feke ofvn maket omekv. | 

8 Heyvt omecicen estemerrickv nettv hvmkuse ofvn oh 
cakkakvres, elkv, feknokketv, elauko esyomat; momen 
totkv ofvn nekret sumkvres; Pucase Hesaketvmese mv 
ohfvececat yekcet omekv. 

9 Momen ekvnv em mekkvlke vpaket hoktaret, seafv- 
cecickv ofv vpaket fullvtet, nekrat em ekkucen hecakof, 

10 Em estemerkvn em penkvlakat omecicen hopvyen 
svpaklet, Holwakes, holwakes, Papelv mv tvlofv rakkat, 
mv tvlofv yekcat! hvse-vkerkv hvmkuse ofvn cem oh- 
fvececkvt vlaket omekv, maket, oh wahoket, en hvkih- 
hokvres. 

11. Momen ekvnv em esnesvlket, eme ohfvecvn feknok- 
hoket, oh hvkihhokvres ; ; nvpvt en nakwiyetvn svnvcomvh 
en nehsekot ok: 

12 Cytokunaplane, evtokunaphvtke, cvto ^ vcacakát, 
makelitv, hvnvwelv tvrke telekmuse, naktvrke okholatte, 
afusherakv tvrke, naktvrke cahtuse, ruinv eto omvlkv, 
nakvtehetv yupo-lowake enute es hahoyvte omvlkv, 
nakvtehetv eto vcake mahat es hahoyvte, momen ‘nake 
evtolane, monkat cvto, monkat esechetv-cvto es kakoyote 
omvikv, 

13 Momet senemv, nak fvmecakusat, vfekv veacakat, 
lipenv kelukwo, pvrko-opuswv, olefv neha, hockvte 
hvtke herat, teleko, wakv, yvpefikv, corakko, calev, 
vtotkvlke, est! em puyvfekev esyomat omvlkv nakneskv 
hahoyvten nvpvt sonvcomvn nehsekos. 

14 Momen naklokce cem puyvfekev em vlostat ce'nkv- 
pvkaket os, momet nake hompetv herakat, momet nak 
vcacakat ce'nkvpvkahken svnvcomvn eshehcetskekos, 

15 Heyv nanvke esnesvlke, mv eteropotte nake ocvlke 
hakakvtet, em estemerketv em penkvlakat omecicen 
hopvyen svpaklet, hvkihket, wahokxres, 

16 Holwakes, holwakes, mv tvlofv rakke, hvnvwelv 
tvlekmuse, okholatte, momet cahtusen accvtet, momet 
evtokunaplane, evto vcacvke momet makelitvn "se nehi- 
evtet! Hvse-vkerkv hvmkuse ofvn nake-ockv en rakke 
momvteke sumkepekv, maket. 

17 Momen perro- -euko en kvpetvne vtekat, perro-cuko 
vtehkvlke omvlkvt, perro-cuko vfastvlke, momet uehvtkv 

svkfulle nake esyoposkvlke estomomusat omvlkvt hopvyen 
svpaklet, 

18 Nekrat em ekkucen hecakof, huehkakvnks, Tvlofv 
estomet heyv tvlofv rakkat omèt ome haks? maket. 

19 Momet essu mokkvn e'kv taken oh tusayet, hvkihket, 
wahoket huehkakvnks, Holwakes, holwakes, mv tvlofv 
rakke mv ofv perro-cuko uehvtkv vk fulle ocakat ómvlkvt 
em veaketv eteropotte nake ocvke hakakvtet! hvse-vkerkv 
hvmkuse ofvn sumkepekv. 

20 Hvlwat toyetskat, momet vpastelvlke frccvke, momet 
owalvlke toyatskat, oh afvekvkes, Hesaketvmeset cem 
empvlecekv. 

21 Momen encelv yekcet, enfulotkv en cvto rakkat 
omén evton ehset, uehvtkvn vk wikvnks, Hiyomén 
Papelv, mv tvlofv rakkat, lekvfhohyen, en lvtketv rakke 
tares, momen svnvcomvn eshechohyekos, maket. 

22 Momet, Kervlv hayecvlke, hayecvlke estomis, fehpv 
hayecvlke, pofketv pofkvlke esyomat en hake taket ec 
ofvn svnvcomvn pohkekares; momen vtotketv.estomis 
vtotkakat hvmkusis ec oben svnvcomvn eshechoyekares; 
momen enfulotkv en hake ee ofv svnveomvn pohkekares; 

23 Momen kulke en hvyayvke ec ofvn svnvcomvn 
hvyayvkekares; momen hokte epayvranat ehiwv taranat 
tepakat en hake ec oben svnvcomvn pohkekares; cem 
esnesvlke ekvnv en rvkrakvt omen, cem famvkakv 
eteropotten tvlwvvlke omvlkvn mvkérhoyvtet omekv. 

24 Momen owalvlke, mekusapvlke, momet este ekvnv 
oh pvsvthoyvte omvlkv e catvn eme ofyn eshechoyvnks. 


SETENTVCKE 19. 


Momzn heyv nanvke renyupvn hvlwe tvlofv ofv este 
sulke mahe em. opunvkv en bake yekcet, Aleluyv: 

Vhesaketv, rakketv, vrakketv momet yekcetvt Pucase 
pun Hesaketvmese cm ocekvs; 

2 Em ohfvececkvt mehenwet, fvecvket omekv; mv 
hoktarv rakke, en hoktarkv eteropotte ekvnv hopanvten 
ohfvececet, em vtotkvike e catvn e'nke pvlatvten em 
pvlecekv, maken pohvyvnks. 

3 Momen hvtvm, Aleluyv, makakvnks. Momen em 
ekkucet estofis meyuksv-sekon kvwapket omes. 

i Momen veulvke pale hokkole ostohkakat, momet 
nake wenahoke ostat tvkpvlvtiket, Hesaketvmese mekko 
em ohliketv oh likaten -vrakkuecet, Emén; Aleluyv, 
maket, vrakkuecakvnks. 

5 Momen opunvkv. en hake mekko em ohliketvn aosset, 
Pan Hesaketvmesen, em vtotkvlke omvlkatskat, momet 
lopockuse momet rakrvke em penkvlakatskat omvlkvt 
vkvsvmvkes, makvnks. 

6 Momen este sulke mahe em opunvkv en hake omët, 
momen uewv sulke en hake omét, momen tenetke 
yekcakat en bake omèt, Aleluyv ; Hesaketvmese Yekcetv 
Omvlecat mekket omekv. 

7 Epu 'fvcket omekvs, momet afvekvkepvkeres, momet 
vrakketvn e'mvkeres, Yvpefikuce em etepvyetv em oketvt 
vlahken, e ”hiwvt e em etetakuecet omekv: makaken 
pohvyvnks. 

8 Momen emet hvnvwelv telekme hvsvtke, momen hvt- 
ken acevren e'mhoyvnks; mv hvnvwelv telekmat mekusa- 
pvlke em fvecetvt omekv. 

9 Momen, Hoccicvs, Mv Yvpefikuce em etepvyetv en 
yafke-hompetvn enhuehhokvtet en herakes, cv kicvnks. 
Momet, Heyvt Hesaketvmese em maketv mehenwakat 
omes, cv kicvnks. 

10 Momen vrakkuecvranit e'le ehomvn tvk latkvyvnks. 


Momen, Momecetskekaren vketecvs; vnet ceme momen 
Muskokee N. T. Ae 

etecakkaketskat Cesvs em ohkerkueckv ocakat vtotkv 
cem etohkviketv Louis: Hesaketvmesen vrakkuecvs; 
Cesvs em ohkerkueckvt owaletv em puyvfekovt omekv, 
ev kievnks. 

11 Momen hvlwat hauken hecvyvnks, momen heevs, 
corakko hvtke; momen mv oh likat, Herome momet 
Fvecen kihoevnks: momen fvecetv ofv ohfvececet, horren 
hayet omes. 

12 E turwyt totkv en fenke omèt on, kvpotokv vcacvke 
sulket e'kvn oh ocakvnks ; momen hocefkv hoccen ocet, 
nvpvt kerrekon, eme tvlkuset kerret omes. 

18 Momen kapv catv vk ”tehkvten acevnks; momen e 
hocefkvt Hesaketvmese em Opunvkvn kihocet os. 

14 Momen suletawvlke hvlwe ofvn fullat hvnvwelv ` 
telekme hvtke momen hvsvtken accet, corakko hvthvken 
oh vpoket vevkvpeyvnks. ` 

15 Momen eslafkv-cvpkot e cukwvn afvnket os, men 
tvlwvvlken es easkvren; momen evto estepketvn es 
ohmekkvkvres; momet Hesaketvmese Yekcetv Omvlecat 
en evpvkketv momet en homeckv em pvrko es opecetv 
nakvtehkan een es cetaket omes. 

16 Momen en kapvn momen e hvfen oh hocce hocefkvn 
ocet omes, MEKKVLKE EM MEKKOT, MOMET 
PUCASVLKE E PUCASE, makat. 

17 Momen encelv hvmket hvse ofv bueren hecvyvnks ; 
momen opunvkv en hake yekcen es huehket, fuswv hvlwe 
tvmece fullat omvlkvn em punayet, Ahwet, Hesaketv- 
mese rakkat en yafke-hompetv ocan tohvtelokvkes; 

18 Mekkvlke e'navpeswvn, momet kvpetvnvlke e'nav- 
peswvn, momet este yekcakat e'navpeswvn, momet 
corakko vpeswvn, momet mv ohvpokat e'navpeswv, momet 
este omvlkv, pucassvkeko momet pucase ocakat, lopoc- 

kuse momet rvkrakat em enavpeswv taken hompatskvren, 
makvnks. 

19 Momen mv punvttv, ekvnv em mekkvlke en sule- 
tawvlke taken osyomet, mv corakko oh likat, mòmet en 
suletawvlke vnrvpen horren hayvranet, vteloken hecv- 
yvnks. 

20 Momen punvttv momet owalv laksv mv punvttv eho- 
men nake eskerkv mv eteropotte este punvttv es en kerkv 
en heckvkvten, momet vhakat vrakkuecakan mvkerret 
vtotkvtet vpaken eshoyvnks: heyv hokkolv hesahoken 
vkhvse totkv tohottoplane 'setenekran vk kaboyvnks. 

21 Momen vhoskat corakko oh likat em eslafkvevpko 
e cukwv afvnkan es pvsvthoyvnks; momen fuswv omvi- 
kvt e'navpeswv taken es fvcfakvnks. 


SETENTVOKE 20. 


Momen sufke-rakko em pvtakv sekat es en hvweckvn 
ocet, momet cvto-tetvkkakv rakken cvwet, encelvt hvl- 
wan à bvtapken hecvyvnks. 

2 Momen tlekonv, cetto veule, met Puyvfekev holwakat, 
momet Setvnet omen, mvn hvlahtet, ohrolope cukpe- 
rakko hvmken likvren wvnayvnks, 

3 Momet sufke-rakko em pvtakv sekan vk wihket, em 
vkhotiyet, "sem oh vlokpicvnks, - ohrolope cukpe-rakko 
hvmkat esfvekeko vtekat tvlwvvlken ohvtvlakat mvker- 
rvkekaren : momen mv enyupvn: oketv `vkocoknusen 
enrecopkvranat tvikes. 

4 Momen mekko em ohliketvt ocaken hecvyvnks, mo- 
men myn oh vpohokvnks, momen ohfvececkvn emvk- 
hoyvnks: momen Cesvs em ohkerkueckv vrahkv, momet 
Hesaketvmese em opunvkv vrahkv ekv take en Warho- 
yvte, momet punvttv monkat vhakan vrakkuecvkekate, 
momet es en kerkv e'kvhomv take, monkat e'nke take 

ofvn vlievkekat em puyvfekevlken heevyvnks; momen 
Klist vpvkaket ohrolope cukpe-rakko hvmken ohmek- 
kakvnks. 

5 Momis pvsatkvte -vpvlwvt awenahokeko emunken 
ohrolope cukpe rakko hvmkat esfvckvnks. Heyvt elkv 
aenkvwvpketv enhvteceskv tes. 

6 Mv elkv “aenkvwvpketv -enhvteceskv vpvke enake 
ocat hvsvtket momet en heres; heyv ohfvnken elkv 
svhokkolat yekcetvn ocekon, momis plestvlke Hesaketv- 
mese enake, momet Klist enaket omvkvres, momet 
vpvkaket . ohrolope cukpe- -rakko hvmke orén ohmek- 
kvkvres. 

7. Momen, mv ohrolope cukpe-rakko hvmket hoyanof, 
Setvne enrecopket en cuko yekevn aossvres, 

8 Momet Kak Mekak tepake tvlwvvlke ekvnv em vkv- 
nowv.oste oh vpokat, mv em vhonkvtkv uehvtkv em 
òktahv omèt en, mvn emvkerret, horren hayvranet 
tohvteloyvret ayvres. 

9 Momen yvmv ekvnvn hvmecicet, mekusapvlke e 
hvpo, momet tvlofv vnokeckan em vfolotakvnks; momen 
totkv Hesaketvmese avtet hvlwan ahvtapket lokakvnks. 

10 Momen puyvfekev holwakat mv emvkerrakvten 
vkhvse totkv tohottoplane setenekran vk wihokvnks; 
punvttv owalv laksv tepakat kakan, momet netta, neren 
éstemerrvkuehoevres, estofis meyuksv-sekon. 

11 Momen mekkò em ohliketv rakke, hvtken, momen 
mv oh liken hecit, ekvnv sutv tepakat estvmy kake tayat 
eshechoyekon, mv oh likat e turofv enkvpvken sumhoken 
hecvyvnks. 

12 Momet pvsatkvte, lopocke momet rvkrakat Hesaketv- 
mese ehomv svpaklen heevyvnks: momen nakcokvn 
enrvmrihocvnks: momen nakcokv etv, hesaketv nak- 
cokvn enrvmhoyvnks: momen pvsatkvtet nanvke mv 

nakcokv ofv hoceakat aossen em vtotketv take vevkvyen 
ohfvececvkhoyvnks. 

13 Momen uehvtkvt pvsatkan sossicvnks : momen elkv 
momet pvsatkvte e hutet pvsatkvten afulhuecvnks; 
momen em vtotketv vevkvyen ohfvecehoce vlket omvnks. 

14 Momen elkv momet pvsatkvte e hute totkv vkhvsen 
vk pvlvthoyvnks. Heyvt elkv svhokkolat. tes. 

15 Momen 'estimvt e Aocefkv hesaketv nakcokv ofv 
hoccen eshechoyekan. totkv vkhvsen vk wihokvnks. 


SETENTVCKE 21. 


MoMEN ekvnv mucvse momen sutv mucvsen hecvyvnks ; 
ekvnv enhvteceskv momet sutv enhvteceskv ocviet sum- 
hokepekv; momen uehvtkv sekot omvnks. e 

2 Momen vne, Cane foyvyat Celuslvme muevse, tvlofv 
vcakat, este'hiwv tarane e nehice c'he em etetakat omèt, 
Hesaketvmesen aatet, sutv aosset hvtapken hecvyvnks. 

3 Momet sutv aosse opunvkv en hake yekcet, Hecvs, 
Hesaketvmese em escukohakv vcakat este em etenrvwvn 
liken, momen emet vpaket liken, em estet omakvres; 
momet Hesaketvmese mahusat. vpaket liket, en Hesaketv- 
mese take tares. 

4 Momet Hesaketvmeset turopuswv omvlkvn e turwv 
taken en hvsvthicvres; momen elkvt svnvcomv sekares, 
momen feknokketv monkat hvkihketvt sekon, nak nokke 
synvcomv sekares; nanvke enhvteceskv ocakvtet hoyv- 
necepekv, maken pohvyvnks. 

5 Momen mekko em ohliketv oh likat, Hecvs, nanvke 
omvlkvn mucvsvken havia, makvnks. Momet, Hoccicvs ; 
here opunvkv fvccet, mehenwvket omekv, cv kicvnks. 

6 Momet, Pokes, Alfv momet Omékv, enhvteceskv 
momet yuksv Logis, Mv ewvnhkan hesaketv uewv em 
uekiwv akvpvken enrahkv sekon emares. 

7 Estimvt ohfvnkat nanvke omvikvn epucasvres; momet 
vnet en Hesaketvmese toyin, emet ev'ppucet omvres. 

8 Momis penkvlakat, vkvsvmvkekat, este enhomeclíoye 
tetayat, esteleevike, hoktarvlke, famvkayvlke, nakvhake 
mekusapvlke, . momet laksvlke omvlkvt vkhvse totkv 
tohottoplane setenekrat ofvn enaken ocvkvres: met elkv 
svhokkolat omen, maket cv kicvnks. 

9 Momen encelv kolvpake, mv sesketv este. sestemer- 
rickv espoke kolvpake es fvefvke ocakat hvmket vm 
vlaket, cv kicet, Yvmvn vtes, ehiwv taranat, Y vpefikuce 
e hiwvn ce hecicvranis, maket vm. punayvnks. 

10 Momet Puyvfekev ofvn ekvnhvlwe rakke hvlwen es 
ve ohcemket, Celuslvme vcake, mv tvlofv rakke Hesaketv- 
mesen avtet, sutv aosse ahvtapket, 

11 Hesaketvmese en hvyayvken ocet Avyvyaken cv 
hecicvnks: momen en hvyayvke evto vcake mahat omèt, 
cvto caspv kikoce, klestelv Avyvyakat omét hvyvyaket 
omvnks. | 

12 Mv tulofv vtohopke rakke, hvlwen ocet, tohopkv- 
hauke palen hokkolohkaken ocen, encelv palen hokkoloh- 
kaket v svpaklvnks, momen hocefhokv Eslevl en hopue- 
take em vliketv pale hokkolohkakat e hocefhokv vhoc- 
evken ocvnks. 

13 Hvsossv fvcovn tohopkvhauke tutcenen; honerv 
føcevn tohopkvhauke tutcenen; wahvlv fvcevn tohop- 
kvhauke tutcenen ` hvsvklatkv fveevn -tohopkvhauke 
tutcenet omvnks. 

14 Momen mv tvlofv em vtohopke eh likv palen hok- 
kolohkaken ocen, Yvpefikuce em vpastelvlke palen hok- 
kolohkakat`e hocefhokvt vlumhen ocvnks. - 

15 Momen mv cv tempunayat, mv tvlofv, momen en 
tohopkvhauke em vtohopke esyoman es PROD y 
kohvn oevnks. 


16 Momen mv tvlofv vkvnowv oste temmomvlken ocat 
likes, momen en cvpke momet en tvphet temmomviket 
omes; momen tvlofv vfolotken kohvn es vhopayen, vkerkv 
cukpe-rakko hvmken cukpe cahkepet omvnks; momen 
en evpke, en tvphe en hvlwe esyomat temmomviket 
omvnks. 

17 Momen mv em vtohopken vhopayen, kupetv arm 
hvmken pale osten ostohkaket omvnks, este hanvnwv em 
vhopakv vevkayat, met encelv em vhopakvt omen. 

18 Momen em vtohopke es hahoyat caspvt omen ; tvlofv 
evtokunaplane mahhet, estvkheckv L. angin omét 
omvnks. 

19 Momen 'tvlofv em vtohopke en likv evto veacvke 
omvlkv es. nehihocet omvnks. En likv enhvteceskv 
caspvt omen; svhokkolat sefilv; svtutcenat kalsetonv; 
esostat smvlvktenv ; 

20 Svcahkepat satvnekse; sepakat satev; eskolvpakat 
klesolitv ; escenvpakat pelelv ; esostvpakat topasv ; espalat 
klesoplesv; espalen hvmkontvlakat cesenrv; espalen 
hokkolohkakat amerestvt omvnks. 

21 Momen tohopkvhauke palén hokkolohkakat make- 
litv palen ` hokkolohkaket omakvnks: tohopkvhauke 
hvmkat .makelitv hvmkusen es hake vlket omvnks; 
momen tvlofv etehoyvnkv evtokunaplane mahhet omen, 
estvkheckv hvyvyakat omet omvnks. 

22 Momen oy cuko-vcakat hvmkusis hecvkvnks; 
Puease Hesaketvmese Yekcetv Omvlecat momet Yvpe- 
fikuce en cuko-veakat omakekv. 

23 Momen tvlofvt hvse, monkat hvresse ofv hvyayv- 
hokvre eyaevkekos; Hesaketvmese en hvyayvket hvya- 
yicen, Yvpefikucet mv en hvyayvket omekv. 

24 Momen hesahokvte em etvlwvvlket. en hvyayvke 
ofvn yvkvpvkvres; momen yvmv ekvnv em mekkvlket 

en.hvyayvke momet em vrakketr taken mvn esceyaket 
omes, 

25 Momen mv em vtohopkvhauke nettvn vkhotkvke. 
kares; neret mvn sekaret ok. 

26. Momen tvlwvvlke en hvyayvke momet em vrakketv 
taken mvn esceyvkvres. 

27 Momen nake hvsvtkeko, monkat nake enhomechoye 
tayan, momet lvksetvn kayat vtekat men eceyekon ; 
momis mv hesaketv nakcokv Yvpefikuce enake ofvn 
cohoyat tvlkuset esceyvkvres. 


SETENTVCKE 22. 


Momen emet hesaketv uewv en hvece hvyvyakat, kles- 
telv omét hvyvyaket, Hesaketvmese Yvpefikuce tepakat 
. em ohliketv a fihnen cv hecicvnks. 

2 Em etehoyvnkv en nvrkvpvn, momet. hvece afopke 
tempvlusen hesaketv em etot, em ette mvrahrvkv vpalen 
hokkolohkaken hayet, hvse omvlkvn ettet svpaklvnks; 
momen mv eto em esset tvlwvvlke es em wiceckvt oma- 
kvnks. | 

9 Momen men ohtvhiketvt ohvtvlakat sekares; momis 
Hesaketvmese Yvpefikuce tepakat em ohliketv vcakat 
mv ofvt omvres; momen em vtotkvlket em vtotkvkvres. 

4 Momen e turofvn hecaken, e hocefkvt e'kvhomv taken 
vhocevket omvres. 

5 Momen mvn neret sekares; momen kulke, monkat hvse 
en hvyayvken eyacvkekos; Pucase Hesaketvmeset hvya- 
yvken e'makekv: momen estofis. meyuksv-sekon ohmek- 
kvkvres. 

6 Momen, Heyv opunvkv fvecet, mehenwvket omes; 
momen Pucaset . owalvlke vcacakat en Iesaketvmese 
taket, nanvke lvpken hoyvnvranat em vtotkvlke hecv- 
kuecvren em encelvn vtotvtet omes. 

7 Hecvs, lvpken vlakis; mv berg nakcokv em owaletv 
em opunykvn vevyecat en heres. 

8 Momén vne, Cane toyvyat, heyv nanvken hecet, pohv- 
yvnks. Momet pohit momet hehevyof, mv encelv heyv 
nanvken ev hecicat vrakkueevranit ele ehomvn tvk lat- 
kvyvnks. 

9 Momof, V ketecet momehcetskvs ; vtotketv cem etoh- 
kvlketv toyrt, owalvlke etecakkaketskat, momet heyv 
nakcokv em: opunvkvn vfvstakat kumkat toyikv: Hesa- 
ketvmesen vrakkuecvs, cv kicvnks. 

10 Momet, Heyv nakcokv.em owaletv em opunvkvn 
semvlokpihcetskvs; oketvt vwolusekv. 

11 Estimvt fvecekat fveceko emunket omekvs; momen — 
vholwakat vholwvke emunket omekvs; momen mv 
fvccat frece emunket omekvs ;. momen hvsvtkat hvsvtke 
emunkvt omekvs. 

12 Momen hecvs, lvpken vlakis; momet feketvn ehopa- 
kis, omvlkv em vtotketv vevkvyen e'maren. 

13 Alfr momet Omskv, vliceckv momet espoke, enhv- 
teceskv momet meyuksv Logis, 

14 Mv em vhakv vfvstakat en herakes, hesaketv em eto 
oh vwetv em etektvuiken, tohopkvhauken esceyet, tvlofvn 
esceyvkvren. 

15 Momen efvt, famvkayvlke, hoktarvlke, estelecvike, 
momet nakvhake mekusapvlke, momet estimvt lvksetvn 
vnokecet momet hayat mv tvlofv en lvpvtken fulles. 

16 Vne, Cesvs: toyvyat, mekusvpkv-cuko ocakat ofv 
beyv nanvken cen kerkuecvren vm encelvn vtotvyvtes. 
Tewe en yvlonkv, momet en' honvpse toyit, hvyvtecv 
kococumpv hvyvyakat toyis. 

17 Momen ehiwv taranat momet Puyvfekcvt, Vtes, 
makaket os. Momen pohat, Vtes, makekvs. Momen 

estit ewvnhkat vtekvs.  Momen estit komat hesaketv 
uewvn enrahkv sekon eenakuecekvs. 

18 Heyv nakcokv em owaletv em opunvkvn pohat 
vtekat heyvn en kerkuecikv; Estit heyv nanvken ohvpa- 
yen omat, Hesaketvmeset nake este sestemerrickv bere 
nakcokv ofv cohoyan mv esten "sem ohvpvyvres: 

19 Momen heyv nakcokv em owaletv em opunvkv 
vkueye sasen omat, Hesaketvmeset, hesaketv nakcokv 
akvpvken, momet tvlofv vcakat ossen, momet nanvke 
heyv nakcokvn cohoyat akvpvken enaken em vkueyvres; 
maket ev kicvnks. | 

20 Heyv nanvke kerkuecat, Mehenwvn lvpken vlakis, 
maket os. Emón. Momes, Cesvs Pucasö, vies. 

21 Pu Pucase Cesvs Klist en heromkvt omvlkatskat 
ece ”pakvkekvs. Emén. 


i 


Öpunvkv Este Mvskoke em punvkv tokat, Testement 
Mucvsat ofv oat, naken okakat heyvt kerkuecet os. 
Sulke mahåt Klekvlke em punvkv mv ofv Testement 
Mucvsat enhvteceskv -hoceihoevtet omakes. 

ALEPASTV avto veake en heckv foneha hatkuse 
omet omes. Mar. 26: 7. 

ALTV Hesaketvmese es vrakkueckv nake ohnekric- 
kvt 'omvtes. Tihet, cvto toblike, monkat fakke, monkat 
cvtolane tis, monkat nanvke etv tis es hahoyet omvtes. 
Hep. 7: 13. | 

AMERESTV evto vcake en heckv cesenrv omét 
omes, momis cesenry senholattet os. Let 21: 20. 

ANESE kvme tepakat nakvhockuce fvmecakuset 
omvtes. Mar. 23: 23, 

ASPETV CETTO, eketnv cetto etvpomet, este akkat 
elecet omes. Lom. 3: 13. 

CALEV omvlkvranuset escvlléckv en cvllv hokkoluse 
ocet omvtes. Vpastelvlke em Fulletv 8: 28; 

CASPV cvo vcake en heckv cahmelikvt omes. Cata- 
kat mekkviket es fullet omvtes. Lef. 4: 3. 

CELUPVLKE nake vhakvke este hahicvtet omen, 
este omvket omakvtes, momet etvrpvn ocvkét omvtes. 
Hep. 9: 5. | 

CENTILVLKE este Cusvlke tokat omvlkvn oket os. 
Mar. 4: 15. ' 

CESENRV cvto vcake en hèckv okholattet omes. 
Let 21: 20. 

EKETNV CETTO este akkat elecet omes, Mar. 3: 7. 

ENCELV, hvlwe este. Lef. l: l. 

ENCELV .mekusvpkv-cuko em erkenvkvn oket os. 
Lef. 2: 1. 

ENCELVY . puyvfekcv holwvhokat enhomvhhotv hvm- 
ken oket os. Lef. 9: 11. 

ENCELV mekusapv hesakvtet opunvkv Canen 'sem 
vlvkvre fulecihocvten oket os. Lef. 21: 8. 

FAMVKAKV, heleshakv, monkat nake em wiceckv 
yvhiketv, monkat nake momeckv etv vpvke ocat, 
momet nanvke etv mv omakat. Este Hesaketvmese 
mehenwv  kerrvkekat heyvn  enhonraket os. Kel. 
5: 20. 

FAMVKAYVLKE este vlekevlke, vlekcakof, nake 
vyvhikake, monkat nanvke mv omakan momecakat.oma- 
kes. Hvtvm este nake Hesaketvmese tvlkuset kerre, 
momet momece tayat kerre momet momece taye omeca- 
kat omakes. Lef. 21: 8 

FENENV ; eetto holwvyecakat este akkat en holwv- 
ken este enan esceyicet omes. Feneny nake holwvke 
mv omakan oket os. Lom. 3: 13. 

FVCENV enhvteceskvn bokte mvnetten oket os. 
(Mar. 1: 23.) Momen hvtvm. nake hvsatkuse hokte 
mvnette herat omén oket os, momen este-hunvntake 
hvsvthvke, vhakv eskolvpakan kvevkekat fvcenvlke kiho- 
cet omes. Lef. 14: 4. 

HESVPE kofockv omét omes. Cane 19: 29. 

Fare met og evto vcake foneha hvtke omèt os. 
Lef. 21: 

SE Ee efvkv sulken ocet' omen, bueren 
hayehocet omes, Lef. 5: 8. 

KETINV teleko omèt omes, momet tvklike es haho- 
yet omes. Cane 6: 9. 

KLESOLITV cvto vcake en heckv lane vèt e 
omèt omes, Lef. 21: 20. 

KLESOPLESV cvto vcake estvkheckv omèt, en heckv 
heruset pvhelanomvt omes. Lef. 21: 20. — .. 

KLESTELV cvto vcake estvkheckv omèt omes, 
Lef. 4: 6. 

KOTENV tutcenat hoyvnuset kvlaksucen SC 08, 
Mar. 10: 29. 

KOTENV cotkus mahat palen hokkolohkakat mahot 
kvlaksucen hayet.os. Mar. 5: 26. 

KUPETV vhopakv estenke yuksv estekuce vtekat en 
cvpke omét omes. Mar. 6: 27. 

LAPI mvhayvn oket os. Cane. 1: 38. 

LEPV este lepvse enokkety e enokkat omes. 
Mar. 8: 2. 

LEPVSE, hvtke este enan vliket, tetakucvn vkueket, 
enan hymecieet, este elecet omvtes. Enokketv etohkvl- 
ket omet, momet, wicehoceko tavet omes. Mar. 8: 3. 

LIPENV eto en colokcowvt omen, Hesaketvmese 
ebomvn nekribocet `oinvtes, nekrof fvmecuset omekv. 
Mar. 2: 11. 

MAKELITV Este Hvtket pel hocefaket os.. Nake 
heruse, vcake mahet os, momet fulahpv pvphoyvnto, mo 
met mv omakat ofv eshechoyet 08. Mar. 13 : 46. 

OLEFV NEHA.olefv em etten es hahoyet omes. 
Lef. 6: 6. 

PACMENTS. I estet cokv hvtke hayetvn ker 
rvkekates, monkv yvpefikv hvrpe monkat cowatv hvrpen 
mvheriéaken, mvn cokv hvtke vyoposken oh hoccicakv- 
tes. Mv hvrpe etetakuehocvkvten pacments hocefhoyet 
0s, 

PALSE; este heyv enokketv enokkicat eme komat 
enalvcce tis, monkat ena omvikv tis nekeyiceko taye 
haket omes, momen fekeke ocet omes. - Mar. 4: 24. 

PALVTIS. Afvcketv ekvnvn oket os. Monkv Eten 
cvpofucen palvtis . hocefhoyen, hvlwe-tvlofv mahvkvu 
palvtis hocefhoyet os. 

PELELV vto veake en heckv smvlvktenv omét os, 
momis en lane orice mahekot os: Let 21: 20. 


& 


RUINV ETO nake es hayetv heret omet, lvpke 
hopvnkekot omes. Lef. 18: 12. 

SATENV evto vcake en heckv heruset catet omes. 
Lef. 4: 3. | 

SATVNEKSE Mes vcake en heckv yvlahv en heckv 
omèt os. Lef. 21: | 

SEFILV cvto et tvkvcwe mahet omet, en heckv 
holattet omes, Lef, 21: 19 

SENEKAKE TAKE Cusvlke em meknsypky ons 
omakes. Mar. 6: 2. 

SENSV. Nake pvlvknuce monkat poluee omet os; 
Cvtokunaplane monkat cvtokunaphvtke es hahoyvtes, 
esfvmecickv men vpiken nekrihocvren. 

SENTULEVLKE Lomvlke en kvpetvnet omakvtes. 
Mar. 8: 5. 

SMVLVKTENV evto veake en heckv pvhelanomvt 
omes, Lef. 4: 3. l 

TALENTV hvmkat cvtokunawv cukpe-rakko hvmken 
cukpe cahkepat hoyvnet os. Mar. 18: 24, 

TENELYV evtokunawv enrahkv nvrkvpuce hem ken 
hoporrenkv ostet vpaket omes. Mar. 18: 28. 

TETLAK Cusvlke em ekvntvekv ostat hvmkat em 
evpayv tates, Lomvlke em eleevn sehokof. Luk 3: 1. 

TLEKONV. Cetto rakke mahe, etvrpv ocet on okv- 
tet os. - 

TOPESV evto vcake en "SUN oklanuset omes. 
Lef. 21: 20. 

VPASTELVLKE; Cesvs en kerrepvlke. palen hok- 
kolohkat, hvtvm Merivs, Cutvse Eskalevt vyoposke enho- 
pohoyvtet momen vpastel Pal; heyv tvlkusen vpastelvl- 
ken hocefhoyet os. 

WEL elkv ertopvrv este nake ocat.em estomvranat 
kerkuecat oket os. Hep. 9: 16 

